
TIZENHATODIK  FEJEZET. 

Bercsényi  működése  Pálffy  és  Heister  ellen ;  Heister  táborát  mindennap  csapdozzák ;  Pálffy  vissza- 
húzódik Érsek-Újvár  alá,  honnét  okt.  n-én  szégyent  vallva  szállanak  el  a  császáriak,  s  Újvár 
fölszabadul;  néhány  részlet  az  újvári  ostromból.  —  A  császár  tábora  a  bányavárosok  felé  indul; 
Bercsényi  Ebeczkyvel,  Rétheyvel  stb.  harczol  ellenök ;  Ocskay  « nyel  vein,  hogy  ő  fogja  el  Ber- 
csényit. —  Bottyán  a  császáriak  háta  mögé  kerülve,  Újvárhoz,  majd  Pozsonyig  nyomul ;  Galánthát 
megveszi,  Újvárt  romlásaiból  megépítteti  s  élelemmel  mindenfelől  megrakja.  —  A  bányavidék  vé- 
delme; Bercsényi  és  Ottlyk;  Ocskay  megint  egy  foglyot  lő  agyon  sajátkezűleg ;  Korponát  és  Zóly- 
mot Andrássy  György  porrá  égetteti ;  Heister  brutális  fenyegetései ;  Ocskay  üzen  a  kuruczokhoz, 
s  csábítja  testvérét  és  Elek  Zsigmondot.  —  Heister  a  bányavárosokat  keményen  megsarczolván, 
Selmeczet,  Körmöczöt,  Beszterczét,  s  a  felső  Garamvonalat  megszállja  ;  Steinville  tábornokot  a 
Nyitra-völgyi  kastélyokba  küldi.  —  Bottyán  Cusani  tábornoktól  Heister  bányavidéki  prédáját  el- 
nyeri ;  Heister  dühében  négy  foglyot  megcsonkíttat  és  Bottyánt  durván  fenyegeti ;  a  barbarizmus 
visszatoroltatik,  s  kemény  válasz  kél.  —  Heister   téli   szállásokra ;    falak,  sánczok    közé  Helyezvén 

hadait,  elballag  Bécsbe. 

Mig  Ottlyk  ilyes  dolgokkal  bajlódik  vala  Trencsényben  :  azalatt 
Pálffynak  Ebergényivel  és  Ocskayval  Nyitrán  tartózkodása  nem  kis 
fejtörést  okozott  Bercsényinek,  kivált  azért,  mert  nem  voltak  meg- 
bízható hadvezérei,  egyszerre  Heister  ellen  is  Újvár,  és  Pálffy  ellen 
is  Nyitra  felé  működni.  Igen  óhajtá  Bottyán  gyógyulását,  mivel- 
hogy « nincs  csak  olyan  is  az  generálisok  közt.  »*  Minthogy  pedig  a 
lovasság  java  részével  Ebeczky  folyvást  Újvár  körűi  járt,  Pálffy 
azonban  Ocskayval  okt.  4-én  Apponyhoz  s  5-én  Nyitrához  szállásá- 
val Bercsényinek  füzes-gyarmati  táborát  oldalról  fenyegeti  vala  :  a 
kurucz  fővezér  kénytelen  volt  báró  Andrássy  Pál  tbkot  Füzes-Gyar- 
mat és  Nyitra  közé  Nagy-Kozmályra  s  a  jó  vigyázó  Balogh  Istvánt 
Apátira  szállítani  öt  lovas-ezreddel,  a  kik  is  a  Garam  és  Zsitva 
hídjait,  gázlóit  folyton  őrizzék  és  Nyitra  alá  szorgalmasan  portyáz- 
ván, a  bánnak  mozdulataira  vigyázzanak.  E  mellett  —  jegyzi  meg 
Bercsényi  —  « magamnak  is  résen  van  a  fülem.  Innen  is  elküldtem 
a  javát  az  hadnak  ismét  másfelől,  magam  igazán  csak  sátorőrzőnek 
maradtam,    és    csak   egy    részit    is   visszavárom    ma    az    hadnak,    és 

*    Bercsényi  Rákóczihoz,  okt.  3-káról.  {Archív.  Rákócz.  VI.  118.  1.) 

tudósítást:  Pálffy  hova  lett?  s  kimozdulok  innen  helyembűi. »  Mert 
«Babócsay  beteges,  Szemere  nem  tudom,  Balogh  előttem  van,  — 
csak  kínlódom ;  az  kapitányok  (ezredesek)  közt  egy  sincs  próbára 
(mutatta  Bokros  esete);  egyedül  Ebeczky  fut-fárad:  lauf  her!  lauf 
hin!»* 

Pálffy  okt.  5-én  Nyitrára  szállván,  még  6,  7,  8-án  is  ott  feküdt, 
Kis-Tapolcsány  felé  szándékozó  hírterjesztéssel.  Tulaj donképeni  czélja 
azonban  az  vala,  hogy  Bercsényit,  4 — 5000  lovassal  elfoglalt  fenye- 
gető oldalállásából  sakkban  tartsa,  úgy,  hogy  ez  kénytelen  legyen 
erejének  tetemes  részét  —  az  Andrássy  és  Balogh  Istvánnal  lévő 
öt  ezredet  —  ő  ellene  fordítani  és  így  ezalatt  Heister  háborít- 
lanabbúl  folytathassa  Érsek-Újvár  ostromát.  Ugyanis,  a  könnyű 
kurucz  lovasság  különben  éjjel-nappal  rajta  csiripelt  az  ostromló 
táboron.  Keszi  és  Surány  között  egy  ízben  200  ráczot  lekonczoltak ; 
máskor  Beleznay  70  németet  vágott  s  vagy  40  lovat  nyert  Újvár 
alatt;  több-kevesebb  foglyot  minduntalan  hoztak  a  táborrúl,  s  tíz — 
húszat  lecsaptak ;  a  várbeliekkel  a  bástyákról  összekiabálának,  s  örö- 
kösen háborgatták,  bosszanták  az  ostromlókat.  A  vakmerő  Belez- 
nay utoljára  úgy  elbizá  magát,  hogy  csak  20 — 25  jó  paripás  huszár- 
ral is  be  mert  ugratni  Heister  táborába,  ott  irtóztató  riadást  idézett 
elő  —  kivált  éjtszakákon,  —  két-három  foglyot  csípett,  s  azzal, 
mire  a  nehézkes  készűletű  németek  ellene  lóra  kaphatának,  ő  már 
régen  a  Tormás  berkeiben  rejtőzködék. 

Ebeczky  2 — 3000  lovassal  így  is  folyvást  ott  körűi  barangolt,  s 
ha  más  oldalról  Balogh  István  is  ugyan  ennyivel  ezt  tehette  volna : 
bizony,  dolgot  adnak  a  császári  tábornak!  Azért  Pálffy  jónak  látta 
Heisternek  a  nyitrai  oldalállás,  vagyis  Bercsényi  lovas-erejének  meg- 
osztása által  könnyebbséget  szerezni,  annálinkább,  minthogy  a  bom- 
bázás ekkor  foly  vala  a  vár  ellen  a  legdühösebben.  Azonban  a  ku- 
rucz fővezér  is  átlátott  a  horvát  bán  szándékán ;  okt.  7-ikén  össze- 
voná  hadait,  és  éjtszaka  a  Garam  berkeibe,  a  Macskarév  és  barsi 
híd  közé  szállá,  oly  föltevéssel,  hogy  a  hír  szerint  másnap  Kis- 
Tapolcsányra  induló  Pálffyt  megtámadja.  De  a  bán  nem  mert  ki- 
mozdulni.   Erre    Bercsényi   okt.  8-ikán   3000   lovassal  átjött  a  Gara- 

*     Ugyanaz,  ugyanahhoz,  okt.  5-kéről.  (U.  o.  119.  1.) 

mon  Váradhoz,  s  míg  Nyitra  felé  folyvást  küldözé  az  apró  portá- 
kat :  Andrássy  Pál  s  Balogh  Istvánnak  most  már  6  ezredből  álló 
tábora  fölött  Barsnál  szemlét  tartván,  800  jó  paripás  huszárt  kivá- 
logatott, s  a  legjobb  fiatal  törzstisztek :  Vajda  András  ezredes,  Ocs- 
kay  Sándor  alezredes,  és  Beleznay  János  őrnagy  vezérlete  alatt 
Újvár  alá  indítá,  Heister  táborának  megcsapására,1  hogy  Ebeczkyt 
váltsák  föl. 

Mert  Ebeczkyre  Pálffy  tábornok    megszorítása  végett  volt  szük- 
sége Bercsényinek,  a  ki  föltéve    magában,  hogy  a  bánt  Nyitra  alatt 
is  —  ámbár  nehezen  hozzáférhető  helyen  feküvék,  —  csak  fölkeres 
és   megpróbálja;2   tehát    most   mindenekelőtt    e    czélra  kellé  egyesí- 
tenie erejét. 

Pálffy  viszont  megértvén,  hogy  Bercsényi  személyesen  —  tehát 
gondolhatta,  nem  csekély  erővel  —  indult  ki  táboráról  ellene :  okt. 
9-ikén,  az  éji  sötétség  födözete  alatt,  Ocskayval,  Ebergényivel  együtt 
kiszökött  előle  Nyitrából,  s  Nagy-Tapolcsánytt  ejtett  foglyait  is 
magával  hurczolva,  visszaszálla  Heister  táborába,  Újvár  alá.3  Itt 
Ebergényi  és  Ocskay  László  a  tábornak  egyik  végére  szállíttattak ; 
épen  azon  végére,  a  melyre  Vajda  András,  az  árúlónak  testvér- 
öcscse  Ocskay  Sándor  s  Beleznay,  a  Bercsényitől  kivezényelt  800 
huszárral  okt.  10-éről  11-ére  virradó  éjjelen  reáütöttek.  Tehát  a  két 
Ocskay-testvér  itt  szemtől-szemben  egymás  ellen  küzdött.  A  meg- 
rohanás oly  hírtelenül  s  oly  nagy  hévvel  történt,  hogy  a  cs.  tábor 
azon  oldala  egészen  zavarba  jött.  A  kuruczok  behatoltak  a  német 
táborba,  s  lőtték,  vagdalták  Ebergényi,  Ocskay  ide-oda  futkosó  ka- 
tonáit; még  az  előttök  álló  készültségből  (Bereitschaft)  is  csak  vagy 
negyven  ember  tudott  lóra  kapdozni.  A  zavar  «sok  ideig »  tartott, 
mígnem  Heister  a  tábor  más  oldaláról  nagy  tömeg  lovasságot  küld- 
vén, ennek  sűrű  sortüzei  elől  a  merész  támadók  visszafordúlának. 
Keményen  űzték  őket,  s  a  sötétben  az  utakban  nem  igen  válogat- 
hatva, sokan  közűlök  lovastól  az  apró  tábori  kutakba  és  gabnás-ver- 
mekbe  buktak. 

1    Archív.  Rákócz.  VT.  123 — 134.  1. 
ö     Ugyanott. 

3  «Pálffy  megértvén  az  én  kinnjárásomat,  —  étszaka  ment  ki  Nyitráról  az 
táborra. »(Bercsényí,  okt.  io-kéró'l  Füzes-Gyarmatról  Rákóczinak.  Archív.  Rákócz. VI.  126. 1.) 


6  THALY   KÁLMÁN 

Vajda  okt.  n-ike  reggelén,  Tajnay  hadnagyot  hagyván  maga 
után  vigyázóúl,  hadaival  a  Zsitva  mellé  Csifárra  telepedék,  s  onnét 
tudósítá  főparancsnokát  az  éji  támadás  részleteiről,1  és  arról,  hogy  a 
császáriak  immár  minden  készületet  megtettek  Érsek-Újvár  alól  el- 
szállani;  mit  különben  az  újváriak  már  io-ikén  észrevőnek,  s  azon- 
nal megírták  Bercsényinek.2 

Heisternek  Ersek-Ujvár  megostromlása  sehogysem  sikerűit. 
A  dölyfös  tábornagy  dühe,  40  bombavető  mozsarának,  20  faltörő 
és  16  vísáncz-lövegének,  petárdáinak,  a  vívóárkokból  szórt  sűrű  lövé- 
seknek romboló  ereje  megtörött  Érsek-Újvár  kemény  bástyáin, 
mellvédéin;  a  13,000-nyi  harczedzett,  híres  császári  hadseregnek 
megújított  rohamait,  erőszakolt  támadásait  visszaveré  a  várban  lévő 
3000  becsmérlett  kurucz.  A  bombák,  a  háztetők  leverése  s  utczai 
kövezet  fölszedése  következtében,  nem  sok  kárt  tehettek ;  sőt,  mivel 
kivált  eleinte  igen  rosszul  irányoztattak,  és  sok  volt  köztük  a  régi 
töltésű :  többnyire  általjártak  a  váron,  vagy  a  sánczárkokban,  vár- 
síkokon (glacies),  avagy  a  levegőben  pattogtak  széjjel,  nem  gyújtva, 
keveset  rombolva,  és  alig  ölve  meg  valakit.  A  hajdúság  utóbb  már 
egészen  megszokta  s  közömbösen  fogadá  dörgéseiket ;  ellenben  ők 
Csajághy  és  Riviére  alatt  a  víárkokba  tett  kirohanásaikkal  s  a  vár- 
tüzérség jól  irányzott  lövéseivel  tetemes  károkat  okoztak  az  ost- 
romlóknak. 

Szept.  30-ikán  a  váron  kívüli  malomerőd  ellen  Heister  szárny- 
segéde br.  Duffini  erős  rohamot   vezetett  500  válogatott   gyaloggal; 


1  Vajda  András  levele  Csifárról,  11.  8-bris  1708.  Bercsényihez:  nExciád  paran- 
csolatjához képest,  több  tiszt  uraimékkal  egyetértvén,  elmúlt  étszakán  az  ellenségnek 
táborát  megcsaptuk,  úgy  annyira,  hogy  oly  confusióba  hoztuk  vala  az  egy  végét,  a 
mely  részén  levén  Ebergényi  és  Ocskqy  László,  hogy  sok  ideig  alig  tudták  magokat 
recoligálniok ;  az  eló'ttök  lévő  Pradcsofban  alig  tudott  negyvenig  való  lóra  kapdosni. 
Annakutána  az  ellenség  magát  megszaporítván,  erősen  kipuskázott  helyünkből ;  akkor- 
ban  magunk  is  confundáltattunk,  nagyobb  veszedelmünkre  a  sok  kutaknak  és  búza- 
vermeknek alkalmatlansági  mián  sokan  közülünk  azon  vermekben  lovaikkal  együtt 
hullottanak.  A  mi  pedig  az  ellenség  dolgát  illeti :  minden  készűletivel  elkészülve  és 
indúlófélben  találtuk  lenni;  úgy  gondolom,  hogy  eddig  is  kimozdult  helyébűl.»  (Ere- 
deti levél,  gyűjteményemben.) 

2  Archiv.  Rákócz.  VI.  125. 1.  És  a  vörösvári  «Érsek-újvári  fasciculus»-ban  foglalt 
okt.  10-iki  levelek. 

azt  monda  tábornagyának :  csapassa  őt  ki  a  táborról  csúfosan,  ha  a 
malmot  meg  nem  veszi!  Pedig  nem  vette  meg.  Egy  órai  küzdelem 
után  már  a  pallizátákig  nyomult  és  ezeket  10  ölnyi  szélességben  ki- 
vágatá,  hogy  petárdáival  a  kapunak  rontson.  Ekkor  kirohan  a  vitéz 
Riviére  két  század  gránátossal,  és  mellet  mellnek  vetvén,  a  törésre 
áll,  Duffini  petárdáit  elfoglalja,  s  a  rohamoszlopot  majd  200  ember  — 
közöttük  jeles  főtisztek  —  veszedelmével,  egy  órai  véres  tusa  után 
irgalmatlanul  visszaveri.  « Mintha  marhát  vágtak  volna,  olyan  véres 
volt  ott  a  föld,«  —  írja  drasticus  kitétellel  Berthóty,  ki  nem  győzé 
a  többi  főtisztekkel  együtt  dicsérni  a  derék  franczia  bravourját,  me- 
lyet az  ellenség  is  kénytelen-kelletlen  elismert. 

így  veretett  vissza  a  malomnak  második  ostroma  is ;  mígnem 
végre  Heister,  Gutától  a  nehéz  ostromágyúkat  iszonyú  erőfeszítés- 
sel —  állat-  s  ember-kínzással  elhozatván  a  sáros  utakon:  a  malom 
előtt  sánczot  emeltetett,  s  nagy  munkával  lelöveté  a  malomerőd 
külső  falát,  —  el  még  sem  foglalhatta.  Mert  Berthóty  látván,  hogy 
a  romlott  erőd  többé  nem  tartható:  okt.  5 -kén  este  kivonata  belőle 
a  300  főnyi  őrséget  s  ágyúkat,  a  malmot  fölgyújtatta,  és  falait  más- 
nap a  várbástyákról  halomra  lövette,  hogy  a  német  belé  ne  száll- 
hasson. 

Heister  ezen  kudarcz  után  már  a  várkapuk  előtti  huszárvárakat 
(ravelines),  —  melyekből  a  lovasság  gyakran  kicsapdozott,  —  meg 
sem  meré  rohammal  próbálni :  csak  a  bombázást  folytatta  nagy 
dühösséggel ;  de  ezzel  a  várvédők  a  jó  casamátákban,  sőt  még  a 
contrescarpe-okban  és  bástyatetőkön  is,  keveset  törődtek,  hanem 
keményen  felelgettek  vissza.  A  cs.  maréchal  pedig,  miután  40  mo- 
zsarából már  14  szétszakadt  a  nagysűrű  lövésekben,  s  több  mint 
3000  bombát  bevetvén,  lőszere  is  fogyatkozni,  és  gyalogsága  — 
melyből  2000  ember  folyvást  a  víárkokban  feküdt  —  nagy  mérték- 
ben betegesedni,  halni  kezdett :  okt.  9-kén  mégegyszer  írásban  föl- 
hívá  Berthótyt  a  capitulálásra,  még  mindig  gőgösen  és  fenyegetődzve. 
De  a  várbeliek  a  dölyfös  levélre,  megvetésük  jeléül  írásban  épen 
nem,  hanem  kirohanással  s  ágyúkkal  válaszoltak. 

Ekkor  tájban  érkezett  bé  a  táborra  Nyitráról  Pálffy  Ocskayval. 
Heister  tanácskozott  a  bánnal;  s  minthogv  már  1200  emberök  esett 
el,    és    sebesültet    csak    Komáromba  600-nál   többet  küldtek,  a  mel- 

lett  a  gyalogságot  kórok,  koplalás  és  a  hideg  őszi  éjtszakák  mind- 
inkább elbetegítették :  elhatározák  az  oly  nagy  fennhéjázással  kezdett 
várvívásnak  abbanhagyását. 

Ezért  okt.  io-kén  elkezdek  lövegeiket  a  sánczokból  kivonatni, 
s  ostromkészleteikkel  stb.  együtt  Komáromba  szállítani.1  Ide  küldik 
vala  további  rabságra  Bokros  Pált  és  társait  is;  sőt  még  Pyber 
püspök  is  —  tán  Ocskaynéval?  —  Komáromba  menekült  a  tábor- 
ról, mivelhogy  Nagy-Szombatba,  káptalanjához,  a  kuruczoktól  való 
féltében  nem  mert  visszatérni.2  Eszélyes  is  volt  e  cselekedete : 
mert  néhány  nap  múlva  Rácz  Miska  érsek-újvári  kapitány  300  hu- 
szárral már  Nagy-Szombatban  volt,  s  bizony,  ha  a  püspököt  ott 
kaphatja,  —  aligha  meg  nem  lakatják  vele  az  egri  vagy  munkácsi 
vártömlöczöt. 

Heister  tábora  okt.  11-ikén  mindenestől  elszégyenkedék  Újvár 
alól;  és  a  vitéz  várbeliek  —  kik  közül  jelentősebb  tiszt  csak  az  egy 
Bakó  Péter  esett  el,  az  okt.  9-iki  kirohanáskor  —  diadallal  szorít- 
hattak kezet  az  üdvözletükre  Bercsényi  táborából  besietett  bajtár- 
saikkal, s  jó  kedvvel  fogtak  hozzá  a  malomerőd  fölépítéséhez,  az 
egyéb  romlások  és  leszedett  háztetők  helyreállításához,  nemkülönben 
a  németek  ágyútelepei  és  vísánczai  lerontásához. 

Ezzel  a  háború  más  irányt  vőn,  s  a  hadjáratok  főszínterévé  más 
vidékek  lőnek,  úgymint  Bars,  Hont,  Zólyom,  Felső-Nyitra,  Túrócz- 
és  Trencsény-vármegyék.  Heister  ugyanis  Pálffyval,  —  érsek-újvári 
kudarczukat  mégis,  a  hadjárat  végére  némi  eredménynyel  takaran- 
dók  el,  —  arra  támaszkodva,  hogy  a  bányavárosok  környékén  fekvő 
hegyszorúlatokat  s  szűk  völgyeket,  csakis  gyalogsággal  lehet  meg- 
védeni, a  kuruczok  pedig  a  trencsényi  harcz  óta  főként  e  fegyver- 
nemben szenvednek  hiányt :  elhatározák  Sz. -Benedek,  Léva,  Korpona, 
Selmecz,  Körmöcz,  Zólyom,  Besztercze-  és  Breznóbánya  vidékeire 
nyomulni  elő,  s  hadaik  nagy  részét  e  városokban  helyezni  téli- 
szállásokra. Miután  tehát  az  ostrom    alatt  sokat  szenvedett  dán  gya- 


1  Az  ^Érsek-újvári  correspondentiák,   i?o8.y>  czímű   csomagbeli  eredeti   levelek 
Vörösvártt;  úgy  Bercsényi  ezen  időszakbeli  levelezései. 

2  «Pyber  ma  ment    Komáromba,  mert  Szombatba  nem  mer  menni. »  {Bercsényi 
okt.  10-iki  levele.  Archiv.  Rákócz.  VI.  126.  1.) 

logságot  Gutához  visszaszállították  s  innét  a  hidat  Komáromhoz  alá- 
úsztaták:  magok  a  lovasság-  és  német  gyalogsággal  okt.  n-kén 
Surányhoz  szállának  táborba. 

Minthogy  pedig  Újvár  környékét,  a  várbeliek  szorongatása  czél- 
jából  merőben  el  akarák  pusztítani  s  a  falukat  tőből  kiégetni  egész 
a  Garamig;*  sőt  a  kegyetlen  Heister  még  e  folyamon  túl  is  egyáta- 
lában  minden  oly  helységre  nézve,  melynek  népe  a  császáriak  elül 
az  erdőkre  stb.  költözik  s  tőlök  előre  ótalomleveleket  nem  vált,  ki- 
mondá  a  fölprédálás  és  elhamvasztás  súlyos  ítéletét,  —  ehhez  képest 
mindenütt  a  rácz  és  Ocskay-féle  könnyű-lovasságot  száguldoztatá  tá- 
bora előtt,  a  falukat  rabolni  és  égetni.  Saját  hazáját  kellé  tehát 
pusztítania  a  lelkét,  hitét  eladott  pribék-ezredesnek.  Hozzája  méltó 
nemes  föladat! 

Bercsényi  ekkor,  okt.  12 — 13-án,  a  Garam  mellett  Tergenyénél 
álla  táborával,  hová  12-ikén  estvére  Szécsényből  Bottyán  tábornok  is 
megérkezék,  a  fővezér  nagy  örömére.  Mert  az  öreg  oroszlán  az  el- 
lenség mozdulásának  hírére  mindjárt  felgyógyult,  hogy  küzdeni  in- 
duljon, —  ellenben  a  puha  Andrássy  Pál  megbetegedék  s  Kraszna- 
horkára  viteté  magát.  Jött  helyette  öcscse,  a  részeges  György, 
kire  —  mint  « gyalog  generálisra,*  —  Bercsényi  a  Sréter  és  Rad- 
vánszky  által  a  Garam  elsánczolt  szorosaira:  Zsarnócza  és  Szent- 
Kereszt  tájára  gyűjtött  zólyomi  népfölkelés  a  Gyürky  és  Nagy 
János-féle  dragonyosok  s  az  Újvárból  Csajághyval  kirendelt  hajdú- 
ság vezényletét  bízá.  Maga  Babócsyaval  mint  központon  Ipoly-Ság 
körűi  volt  táborozandó,  míg  Réthey  János  és  Vajda  András  a 
Szent-Benedeken  alól  fekvő  ú.  n.  Macskarévnél  őrködtek  Verebély 
s  Nyitra  felé.  Bottyán  vagy  harmadfélezer  huszárral  az  ellenség  há- 
tába volt  kerülendő,  hogy  Érsek-Újvárhoz  hatolva,  az  ott  körűllévő 
lovasságot  is  magához  vonja,  és  Pozsony  környékéről  az  osztrák  ha- 
tárokat fenyegesse,  Újvárt  pedig  az  ostrom  rombolásai  után  helyre- 
állítsa és  élelemmel  megrakja.  Ottlykhoz  is  gyorsfutárt  bocsáta  Ber- 
csényi   levéllel:    hogy    «az    Istenért,  ne   zsolnázzon»    most,  hanem 


*  «Túl  az  Garamon  egy  falu  sincs  már  —  írja  okt.  15-ikén  Ipoly-Ságról  Ber- 
csényi, —  mert  az  német  valamerre  ment,  égetett,  rablott,  annál  is  inkább  mind  el- 
szaladtak.)) (Archív.  Rákócs.  VI.  129.  1.) 

siessen  a  vármegyékkel  és  Thúróczy  hadával  Szent-Kereszthez. 
Végre,  közvetlenül  az  ellenség  előtt  ki  csatározott  volna  dandárával 
más,  mint  a  fáradhatlan  Ebeczky  P1 

Okt.  12-kén  a  Zsitva  és  Garam  közötti  Beséről  tudósítja  e  vitéz 
dandárnok  a  fővezért,  hogy  ő  ma  megcsapá  a  császáriak  hadtestét, 
nem  tudva  még,  hogy  egész  táboruk  általköltözék  Suránynál  a  Nyit- 
rán.  Az  égető  rácz  előhaddal  összeakadván  ugyanis  Ebeczky  portája 
Hull  falunál,  ellenkezve  megfordul  és  a  szomszéd  Rendvénél  lesben 
álló  dandárra  viszi  a  ráczokat.  Erre  a  dandárnok  előtör,  megfordítja, 
keményen  megűzi,  megzavarja  a  ráczot,  be  egész  a  német  táborig, 
mely  e  napon  Kis-Mányához  telepedék;  a  miből  Ebeczky  jól  kö- 
vetkezteté,  hogy  Heister  onnét  Verebélyhez,  s  úgy  vagy  Szent- 
Benedek  vagy  Léva  felé  fog  tartani.  Vigyázó  csapatokat  indíta  mel- 
léje, maga  pedig  az  éjjel  átkészűlt  a  hegyen  Nagy-Sarló  tájára,  ott 
Réthey  Györgygyei  egyesülendő.- 

Bercsényi  okt.  14-kén  virradóra  Bottyánt  Lévához  indítá,  mivel 
kitanulta  egész  szándékát  Heisternek  :  e  várat  és  várost  elfoglalni  s 
négy  ezredet  fektetni  bele.  Bottyánhoz  csatlakozék  most  Ebeczky  is ; 
maga  pedig  a  fővezér  e  napon  Magyaradhoz,  15-kén  Ipoly-Sághoz  szállá. 

A  császári  tábor  okt.  13-kán  Verebélyhez,  s  14-kén  —  miután 
a  barsi  hidat  előtte  Ebeczky,  Bottyán  rendeletéből  fölgyújtatá,  —  a 
Macskarév  tövében  fekvő  Kozáróczhoz  telepedék,  porrá  égetvén  e 
lakóitól  pusztán  hagyott  falut.3  A  rácz-  és  labanczság  gázlóban  át- 
vergődik, s  az  ott  vigyázó  Réthey  és  Vajdáékat  megüti ;  de  «azok 
is  rajtafordúlván,  böcsülettel  visszahajtják.^  És  alkalmasint  ezen 
esetre  vonatkozik  a  pozsonyi  hír,  melyet  br.  Berényi  Ferencz  gróf 
Pálffy  Miklós  országbírótól  hallott  s  naplójába  így  jegyeze  be : 
«  Ocskayt  is  mondják,  hogy  fölkolompozták  valahol ;  az  regimentje 
is  hogy  igen  megkevesedett,  úgy  mondja  (Pálffy),  hogy  talám  más- 
fél száz  katonájánál  sincs  már  több.»5  Ez  alkalommal  egyszersmind 

1  L.  Bercsényinek  okt.  13-kán  Tergenyéró'l  s  15-kén  Ipoly-Ságról  Rákóczihoz 
irott  leveleit.  {Archív.  Rákócz.  VI.  127 — 129.) 

2  Ebeczkynek  idézett  levele.  {Eredetije    Vörösvártt,  az  újvári  csomagban.) 

3  Ottlyk  okt.  16-kán  Bajmóczrúl  Radvánszkyhoz.  —  Bercsényi,  az  idézett  helyen. 

4  Bercsényi,  Ipoly-Ságról  okt.  15.  (U.  o.) 

ő     Berényi-napló,  okt.  22-ike  alatti  bejegyzés. 

néhány  labancz  és  rácz  katona  fogságba  esvén,  Bercsényihez  Ma- 
gyaradra  küldettek;  kiket  a  főtábornagy  szorgosan  kikérdezett 
s  jelentékeny  értesüléseket  nyert  tőlök  az  ellenség  czélzatairól. 
E  rabok  referálák  a  bán  s  különösen  Ocskaynak  nagy  fennhéjázó, 
dicsekvő  szátyárkodását  is,  melyről  azonban  Bercsényi  csak  meg- 
vető gúnynyal  nyilatkozik: 

« Hallom,  Pálffy  mondja:  felkeres  és  Ocskay  nyelvel,  hogy  ő 
fog  el  engem.  Elfárad  Pálffy,  ha  sokat  űz ;  Ocskay  kutya,  —  en- 
gem nem  mariid 

A  Macskaréven  azonban,  okt.  14-kén  este,  előhadának  vissza- 
veretése  után  maga  Heister  általkele  a  reguláris  lovasezredekkel  s 
csata  vonalba  állott.  Erre  Réthey  és  Vajda  visszavonultak  Báth  s 
Bakabánya  felé,  Ebeczky  pedig  Lévához  és  innét  Bottyánnal  a 
magyaradi  táborra  húzódott :  de  a  népétől  elhagyott  Lévára  még 
azon  okt.  14-kéről  15-kére  virradó  éjjelen  200  lovast  küldvén,  Ber- 
csényi parancsára  várat  és  várost  fölégettetett,  nehogy  a  német  belé- 
szálljon  s  «labancz-fészket»  csináljon  belőle,2  a  mi  az  Ersek-Uj várral 
való  összeköttetést  fölöttébb  megnehezítette  volna.  Bercsényi  most 
már  nagyon  bízott,  hogy  «talám  megváltoztatja  Léva  égése  Heister- 
nek  szándékát,  és  másutt  keres  kvártélyt,  s  mi  is  segíthetünk  Új- 
váron.* S  ismét:  «Az  faluk  mind  szaladnak  előtte  az  ellenségnek; 
nincs  már  Léván  helye,  meglássuk,  hol  fenekük.  Mert  úgy  jártunk 
volna  Lévával,  valamint  azelőtti  kuruczvilág  Szakmarral . . .  Nagyon 
bízom  hozzá:  nagy  eszét  fordítja  meg  az  németnek  Léva,  s  Bottyán 
általmenetele !  Talám  sohasem  volt  annyi  élés  Újvárban,  mint  az 
mennyi  lesz,  —  azt  már  nem  féltem.  »3 

Várakozásában  nem  is  csalódott,  mint  látandjuk.  O  maga,  azon 
éjtszakán,  mikor  Léva  égett,  Ipoly-Sághoz  vonult  Bottyánnal,  Ebecz- 
ky t  jó  vigyázó  portákkal  maga  előtt  hagyván  Magyaradnál.  Heister 
pedig  lovasságával  Garam-Szőllős  és  Csejkő  közé  szállá,  s  midőn 
16-kán  éjjel  gyalogsága  s  podgyászvonata  is  általkőltözék  a  Macska- 
réven: rögtön  megindula  Léva  látására.  Ebeczky  portyázói  épen 
akarnak    vala    beállani    Ó-Léva   táján    a   Perecz   vize   berkeibe   les- 

1    Archív.  Rákócz.  VI.  130.  1. 

Ö    Bercsényi,  ugyanazon,  okt.  15-iki  levelében. 

3    U.  o.  133.  1. 

helyekre  okt.  17-kén  hajnalban,  mikor  a  cs.  lovassággal  Pálffy  ér- 
kezek. Megpuskáztak  vele;  azután  a  német  tábor  a  szomszéd  Kele- 
csényhez  telepedék.  Heister  mellette  lévő  tábornokaival  (Pálffy, 
Steinville,  Löffelholtz,  Cusani,  Viard,  Hartleben,  Gerstorff,  Ebergényi, 
Koháry,  Gombos  stb.)  váltig  vizsgálgatá  a  fontos  fekvésű  Lévát,1 
de  bosszankodva  kellé  meggyőződnie,  hogy  az  annyira  porrá  égett : 
egyhamar  föl  nem  építhető.  Látván  tehát,  hogy  a  majd  semmi  ótal- 
mat,  sőt  maradást  sem  nyújtó  helyen  a  katonaság  ki  nem  telelhet :  a 
Garam-vonal  megszállását  föl  kellé  adnia;  ekként  elhatárzá,  hogy 
összes  hadával  a  bányavárosok  felé  forduland,  hol  legalább  nyugodt 
téli  szállásokat  remélt,  ha  Újvárt  már  el  nem  rekesztheti  is. 

Ezalatt  Bercsényi  ugyan  e  napon,  okt.  17-kén,  Mikolához  gyűjt- 
vén Szemere  László,  Bessenyey  s  gr.  Csáky  Mihály  ezredeit  és 
Bottyánnak  dunántúli  három  századát,  velők,  —  mindössze  1300  fő- 
vel —  és  egy  Újvárba  szánt  élésszállítmánynyal  általindítá  a  Gara- 
mon Bottyánt,  kihez  másnap  még  Balogh  István  és  Géczy  Gábor 
ezredeit  csatlakoztatá,  oly  utasítással:  szedje  föl  útjában  a  túl  faluzó 
katonaságot  is,  és  Újvárban  « semmit  se  késsék,  menjen  által  a  Vá- 
gón, csináljon  diversiót,  és  az  Vágón  túl  való  földrűl  is  hajtasson 
Újvárba  élést.*2 

E  föladatot  a  derék  tábornok  kitűnően  betölté.  Népszerű  nevé- 
nek hírére  az  elszéledt  katonaság  mindenfelől  sereglett  melléje,  a 
kikkel  erejét  csakhamar  úgy  felszaporítá,  hogy  Nyitra,  Guta  és  Ko- 
márom alá,  a  Csallóközbe,  Sellye,  Szered,  Lipótvár,  Nagy-Szombat 
felé  sűrűen  portyáztathatott,  a  németek  nagy-magyari  hídját  s  fész- 
két fölégettette ;  maga  pedig  a  Vágón  átnyomúlván,  2000  huszárral 
Pozsony  alatt  foglalt  fenyegető  állást,  becsapdoztatott  a  város  alá, 
Récséből  a  németeket  kiűzé,  Nagy-Szombat,  Modor,  Bazín,  Szent- 
György  városokat  megadóztatta,  katonái  a  pozsonyi  szőlőhegyek 
közt  s  a  város  alatt,  úgy  egyebütt,  —  még  a  Fehérhegyeken  túl  is 
járva,  —  gazdag  nyereségre  tőnek  szert,  melylyel  aztán  a  tábornok^ 
különösen    pedig   a   mindenfelől,  kivált  a  termékeny   Mátyusföldéről 


1  A  bán  okt.  17-kén  Léváról   ír  gr.  Pálffy  Miklósnak.  (Berényi-napló  okt.  22-iki 
bejegyzése.) 

2  Bercsényi  okt.  17-iki  levele.  {Archiv.  Rákócz.  VI.  131.,  13a.,  137.) 

hajtatott  éléssel,  Érsek-Újvárt  bőven  megrakta.  Maga  a  bécsi  cs.  k. 
Hoff-Kriegsrath  bevallja,  hogy  Bottyán  ekkor  egész  a  bécsi  hidakig 
hatolhatott  volna,  tetszése  szerint;1  ámde  a  hiú  dicsőségen  nem 
kapdozó  tapasztalt  vezér  Ausztria  e  megrémítésénél  sokkal  hasz- 
nosabbnak véle  s  följebb  becsűlé  a  magyar  ügy  legfontosabb  véd- 
bástyájának,  Érsek-Újvárnak  érdekét :  azért  azon  volt  hogy  hadait 
főként  ezen  erősségnek  jól  fölszerelésére  fordítsa.  Legalább  800 
szekér  gabonát,  2 — 3000  szekér  szénát  hordatott  tehát  oda  össze  a 
Vágontúlról,  leginkább  az  újra  behódított  Pozsonyvármegyéből ;  to- 
vábbá az  összebombázott  házak  fölépítésére  szükséges  tömérdek 
épületfát  és  nádat  a  Csallóközből,  tűzi  fát,  szalmát,  stb.  ;  nemkülön- 
ben sok  vágó-marhát  nyert  és  hajtat  vala  Újvárba,  hol  a  romhal- 
mazok csakhamar  ismét  ép  házakká  változának,  s  a  raktárak  éléssel 
jó  félévre  megteltek.2  Pozsony  alól  visszatértében  pedig  gr.  Eszter- 
házy  József  cs.  ezredest  labanczaival  a  galánthai  kastélyból  kifuta- 
mítván,  Szeredvárába  űzé.  Galántha  a  csata  közben  meggyúlad 
és  leég.3 

Bottyán,  miután    Újvárba   visszaérkezék,  ott  mindent  jó  rendbe 
vőn,  s  a  főtisztek    között   eredett   veszélyes  jellegű  viszálykodásokat 


1  Tiell,  a  Hoff-Kriegsrath  alelnöke  írja  Bécsből  okt.  27-kéről  Savoyai  Engen 
hgnek :  «Der  blinde  Bothyan  ist  mit  2000  Pferd  bis  unter  die  Thor  von  Pressburg  ge- 
komben,  taxiért  den  Weinlesen  und  leért  den  Comitat  an  Friichten  völlig  aus,  die  er 
allé  zur  Proviantierung  in  Neuháussel  ohne  einigen  Widerstand  einbringet,  daraus 
man  die  Einsperrung  selbigen  Platzes  wohl  abzunehmen  ist.  Wann  Ihm  die  Lust  an- 
khombete  über  die  March  in  Nieder-  Oesterreich  und  Mahren  zu  streiffen,  —  ist  nie- 
mand  der  es  verhindern  könnte.i>  (Cs.  kir.  hadi  levéltár.) 

2  Bottyán,  1708.  nov.  i-jéről  Újvárból  Rákóczinak,  «Fölségedtűl  elválásommal 
igyenessen  küldetvén  némely  regimentekkel  Újvárnak  megprófontozására,  mihelyt  föl- 
érkeztem, azonnal  az  Vágón  általmenvén,  szintén  Pozsonig  penetráltam  ...  Az  egész 
Pozsony-vármegyét  contributió  alá  hajtván,  Szencztűl  fogvást  mindennap  hordják  az 
lisztet,  búzát,  kenyeret,  fát  és  egyéb  naturálékat ;  már  szállítottak  bé  közel  4000  po- 
zsonyi szapu  lisztet  s  búzát  és  fát  eleget.  Háta  megett  járván  az  ellenségnek,  innen 
is  szüntelen  portáztatok  és  éjjelnappal  körülötte  jár  az  katona,  apró  csapásokat  gyakran 
tészen,  rabokat  is  hordanak,*  stb.  (Eredeti,  gyűjteményemben.)  V.  ö.  a  Berényi-napló 
okt.  30-iki  jegyzetét:  « Újvárban  nyolczszáz  szekér  élést  vitetett  Vak-Bottyán,»  —  úgy 
ezen  naplónak  Bottyán  Vágón  túli  működéséről  szóló  okt.  23.,  24.,  25.,  26.,  29-iki  hason- 
tartalmú s  mind  egybevágó  följegyzéseit. 

3  Bottyán  idézett  levele.  —  A  Berényi-napló  okt.  22-iki  jegyzete.  —  Szluha  vá- 
lasza Heister  nov.  5-iki  fenyegetó'dzésére. 

szerencsésen  lecsillapította.*  Szóval,  Érsek-Újvár  biztosítására  nézve 
a  küszöbön  álló  téli  időre  mindent  elkövetett,  —  hogy  azután  a 
vár  és  őrség  sorsa  iránt  teljes  megnyúgo vassal  s  jó  reménység- 
gel távozhassék  a  fontos  erősségből,  midőn  a  vezényletet  Hont, 
Nógrád  és  a  bányavárosok  vidékem  Bercsényitől  nemsokára  át- 
veendő vala. 

Most  tekintsünk  vissza  a  Garam  és  Ipoly  tájaira.  Épen  azon 
napon,  okt.  17-kén,  a  melyen  Bottyán  Mikolától  Újvár  felé  indult 
lovasságával:  érkezett  meg  e  nevezett  erősségből  a  maga  bent  volt 
pár  száz  hajdújával  és  200  dragonyossal  Bercsényi  ipoly-sági  tábo- 
rára Csajághy,  kit  is  a  fővezér  azonnal  a  többi  gyalogsághoz  Andrássy 
György  mellé  Bábaszékre  indíta.  Kit  is  azért  hívatott  ki  az  ostrom 
után  Újvárból,  hogy  csekélyszámú  gyalogságát,  mint  a  hegyszorosok 
védelmére  hívatott  fegyvernemet,  vele  is  szaporítsa.  Ugyané  czélból 
Ottlyk  lejövetelét  is  folyton  sürgeté. 

A  főudvarmestert  okt.  16.  és  17-kén  csakugyan  már  Bajmóczon 
találjuk.  Innét  tudósítja  az  előbbi  napon  sógorát  Radvánszky  Jánost 
jöveteléről  s  egyszersmind  némi  késedelme  okairól:  «En  sok  galibás 
dolgomat  elvégezvén  Zsolna  táján,  ideérkeztem  Bajmóczra.  Ocskay- 
féle  katonáit,  kiket  Bokros  Pálnak  resignáltak  volt,  nehezen  tudom 
összecsuportoztatni,  ide  s  tova  való  kóborlásnak  adván  magokat 
(Bokros  és  Gellért  elfogatása  után ;)  azoknak  tiszteket  most  kon- 
stituálni  akarom  Méltóságos  Fő-Generális  Ür  parancsolatjábúl. 
Egyéb  hadam  nincs;  (csak  még  Thuróczy  hajdúi:  mert  Luzsinszky 
ezerét  Trencsényben  kellé  hagynia,  Czelder  Orbán  hajdúit  pedig 
még  mindig  Liptóban,  Andrássy  Pál  battalionját  Árvában  heverteti 
vala.)  Vármegyék  elszöktek  mellőlem,  kit  húsz  lóval,  kit  tizenöttel 
ma  visszabocsátottam ;  meghadtam  ugyan,  hogy  időhalasztás  nélkül 
jöjjenek  vissza  a  többivel.  Túrócz-vármegye  gyalogságának  paran- 
csoltam Szklenóra  gyülekezni,  —  magam  is,  mihent  megszaporod- 
hatok jobban,    mindjárt  indulok   Szent-Benedek  felé,  mert  tegnap 


*  «Isten  jól  adta,  hogy  ide  találtam  jőni:  mert  sok  rendetlen  állapot  és  az  tisz- 
tek közt  való  competentia  kezdett  regnálni,  mellyet  commendáns  urammal  együtt  al- 
kalmasint sopiáltuk,  —  semmi  fogyatkozás,  szükség  és  visszavonás  nincsen  immáron.)) 
(Bottyán  nov.  i-ji  levele  Újvárból  Rákóczihoz.) 

ott  volt  még  az  ellenség  Kozárócznál,  —  fel  is  égette  az  falut;  vá- 
gyása vagyon  bányavárosokra.*)1 

Ottlyk  is  főként  a  gyalogság  gyűjtését  látá  szükségesnek,  abban 
működött,  azért  késett,  és  ezért  írja  Bercsényinek  okt.  17-ikén: 
eLátom,  hogy  az  ellenség  dühösködik;  kinek  mink  nem  hiszem, 
ellent  állhassunk . . .  Hacsak  az  ellenség  bányavárosokra  igyekezik : 
azt  mink  lovassal  nem  impediáljuk,  sőt  inkább  lovasunk  oszolni 
fog.    Gyaloggal  többet  tehetni  otty2 

Igaza  volt.  A  Bars-  és  Hont-vármegyei  huszárság:  Ebeczky  és 
Vajda  ezredei,  a  mint  az  ellenség  szülőföldükre  tette  lábát,  —  mind 
hazaszélede,  övéi  és  vagyona  mentésére ;  úgy  némely  más  szomszéd- 
ságbeli  ezerek  is  igen  megritkultak.  A  gyalogság  pedig  oly  lassan 
gvűlekezik  vala,  hogy  Bercsényi  már  a  németnek  Lévához  érkezte- 
kor átlátta,  miszerint  Bozókot,  Korponát,  Zólyomot  nehéz  lesz  meg- 
ótalmazni,  s  talán  csak  a  besztercze-rózsahegyi  és  breznó-murányi, 
vagyis  zólyom-liptai  és  zólyom-gömöri  hegyszorosokon  lehet  majd 
Heisternek  gátat  vetni.3  Ellenben  a  garam-völgyi,  ú.  m.  az  új-bánya- 
zsarnóczai  sánczolatokban  s  a  szent-antali  szűk  völgyben,  és  így  Sel- 
mecz,  Körmöcz  megtarthatásában  még  bízni  látszék.  Meghagyá  tehát 
Ottlyknak:  jöjjön  tüstént,  a  kivel  jöhet,  Bajmóczrúl  Körmöczbányá- 
nak  Garam-Szent-Kereszthez,  s  vegye  át  a  Zsarnócza  körűi  őrködő 
gyalogság,  dragonyosok,  bányavárosoki  és  zólyomi  népfölkelés  vezény- 
letét; más  részről  pedig,  mivel  látta,  hogy  Heister  útjában  mindenütt 
pogányúl  égettet,  hogy  azért  őt  a  meg  nem  védhető,  de  viszont  az 
ellenségnek  alkalmas  téli  szállásul,  sőt  erődített  fészkűi  kínálkozó 
helyek  elpusztításában  megelőzze :  rendeletet  adott  Andrássy  György- 
nek és  Csajághynak  Kékkő,  Bozók,  Korpona,  Zólyom  —  különösen 
a  vár  —  elhamvasztására,  ha  a  császáriak  valamelyikbe  beszállni 
akarnak.4 

1  Eredeti  levél  a  b.  Radvánszky-archivumban. 

2  Eredeti  levél  az   Orsz.  Levéltárban. 

5  «Már  ugyan  Lévátúl  az  ellenség  csak  elment  Korponára,  Zólyomra,  azt  nehéz 
impediálni,  mert  Osztroluka  felé  elmebet,  ha  akar;  legalább  az  liptai  és  murányi  pas- 
susokat  impediálhatjuk,»  — ■  írja  Bercsényi  már  okt.  17-kéró'l  Rákóczinak.  (Arckiv. 
Rákócz.  VI.  133.  1.) 

4  Bercsényi  levele  okt.  22-kén  Ráróstúl  a  fejedelemhez  :  «A  német  már  látja, 
nincs  haszna  az  Garam  liniájának,  Lévát  nem  is  építi.  Én  meghadtam :  Korponát,  Zó- 

Heister  okt.  18-kán  az  égett  Lévától  serege  egy  részét,  ú.  m.  a 
gyalogságot  ismét  a  Macskarévnek  s  Szent-Benedeknek  küldé,  míglen 
maga  a  lovassággal,  mintha  a  Szécsény  felé  hátráló  Bercsényit  akarná 
nyomni,  Ipoly-Viskhez  szállá.  De  e  kirándulásának  czélja  egyedül  a 
zsákmánylás  és  pusztítás  vala.  Kedve  szerint  dúlatta  szerteszáguldozó 
csapataival  18 — 20-kán  a  lakóiktól  pusztán  hagyott  falvakat,  elannyira, 
hogy  Visktől  fogva  a  Garam  felé,  a  fölégetett  puszta  helységekben 
ezentúl  «csak  varjak  és  hollók  laktanak».  Az  ily  kóborló,  tüzelő  csa- 
patokkal a  körűiportyázó  kuruczok,  Ebeczky,  Babócsay,  Réthey 
György  osztályaiból  gyakran  összecsaptak  s  megverekedtek;  a  Macska- 
révnél szállott  gyalogon  pedig  Réthey  János,  Vajda  és  Géczy  tőnek 
próbát,  a  mely  után  azonban  a  két  utóbbinak  ezrede,  —  mint  kör- 
nyékbeli —  csak  széjjeloszlott.  Bercsényi  tehát  Labancz  Miklóst 
kűldé  400  Deák  Ferencz-féle  huszárral  helyettök,  Réthey  erősbí- 
tésére. 

Heister  Visktől  a  barmaival  erdőkre,  hegyekbe  rejtőzött  falusi 
lakosságnak  fölhajhászására  vezényelte  ki  a  már  alig  200  főre  leolvadt 
ezredével  a  táboron  ténfergő  Ocskayt,  mivelhogy  kenyérsütésre  és 
vonó-marhákra  szüksége  vala.  Ocskayhoz  ráczok  is  csatoltattak,  hogy 
pribékjei  ne  szökhessenek;  s  midőn  e  bitang  haddal  a  Csábrág  vize 
körül  bolyongana  :  visszatértében  Paláston  egy  megkötözött  kuruczot 
pillant  meg  egyik  rácz  osztályának  kezében,  kit  is  e  martalóczok 
Ebeczky  portyázói  közül  elfogtak.  Lehet,  hogy  a  fogoly  épen  azon 
barsi  századok  katonáinak  egyike  vala,  melyek  azelőtt  Ocskay  ezeré- 
hez tartozának,  s  az  1707-iki  reductió  alkalmával  jutottak  Ebeczky 
részére.  Elég  az  hozzá,  hogy  Ocskay  megismerte  őt ;  a  mi  a  vad- 
lelkű ember  szívében  lappangó  gyilkos  szikrát  lángra  lobbantván,  a 
labancz  vezér  pisztolyt  ragad,  s  a  szegény  ártalmatlan  rabot  —  a 
hadi  jog  értelmében  immár  kegyelmet  nyertet,  —  ott  a  ráczok  kezé- 
ben főbe  lövi  .  .  .  E  vérlázító  gonosz  kegyetlenség  még  a  martalócz 
ráczoknak  is  sok  volt;  becsűletökre  légyen  mondva:  reátámadtak 
Ocskayra.* 

lyomot,  Kékkőt,  Bozókot  bocsássák  Léva  tüzére.  Bent  nem  subsistálhat  az  bányákon, 
ha  kívül  körűi  nem  keríti.»  {Archív.  Rákócz.  VI.  143.  1.)  V.  ö.  Csajághy  válaszát  Zó- 
lyomtól, okt.  25.  Bercsényihez.  (Eredetije    Vörösvártt.) 

*     Ocskqynák  1710.   január  2-kán    Érsek-Újvártt  fölvett   vallatási  jegyzőkönyvé- 


OCSKAY  LÁSZLÓ  17 

Látjuk  ezen  újabb  gyilkossági  esetéből  Ocskaynak,  hogy  a  Pálfíytól 
hasonló  bűnéért  Nagy-Tapolcsányon  kapott  pirongatás  mitsem  javí- 
tott elvetemült  lelkén;  sőt  1709-ben  egy  saját  maga  által  is  bevallott 
meg  újabb  gyilkosságát  fogjuk  tapasztalni.  Bizony,  Berthóty  szerint, 
mindinkább  megérett  az  akasztófára ! 

Visktől  Heister  okt.  21 -kén  reggel  nem  Ipoly-Ság  és  Szécsény 
felé  Bercsényi  után,  hanem  a  Selmecz  vize  mentén  fölfelé  indúla, 
tehát  látszólag  Korpona  vagy  Selmeczbánya  felé.  De  az  útban  megint 
egyet  gondolt,  s  Egegnél  balra  kanyarodván,  Báthoz  szállá  vissza.1 
Talán  Szent-Benedeknél  álló  s  e  helyet  erődítő  gyalogságától  nem 
akart  messzetávozni,  és  attól  is  tart  vala,  hogy  a  kuruczok  a  szent- 
antali szűk  völgyet  s  Bozókot,  Korponát  netalán  erősen  megszállották 
volna  s  ótalmazni  fogják.  Meg  akara  tehát  mindezekről  kémszemlézés 
által  győződni,  s  azért  néhány  napig  Báthon  nyúgosztalá  tábora 
zömét,  míg  könnyű-lovasságát  szerteküldözé. 

Korpona  alá  vezényelt  kémszemléző  csapataival  Ocskay  is  ott 
volt.  Azonban,  Bercsényi  okt.  21-iki  parancsát  Bozók,  Korpona,  Zó- 
lyom esetleges  fölégetése  iránt  Andrássy  György  másnap  este  Bába- 
széken részegen  vévén,  Korponára  nyargal,  ott  meglátja  Kókay  Márton 
ezredest  a  jász-huszárok  két  századával,  bolond  fővel  labanczoknak 
nézi,  —  és  se  kérdve,  se  hallva,  a  nélkül,  hogy  a  lakosságot  előre 
értesítené,  —  csak  fölgyújtatja  Korponát  okt.  23-ika  éjjelén.  «Sírtak- 
ríttak  az  emberek:  mert  öregek,  asszonyok,  gyermekek  égtenek 
benne.  Ezt  hozta  a  részegség !»  ...  írja  méltán  bosszankodva  Csa- 
jághy;  s  Andrássy  « ugyanazon  étszaka  Bábaszékrűl  elszaladván,  Besz- 
terczéig  meg  nem  állott,  ott  az  várost  megijesztvén,  hogy  fölégeti: 
úgy  hallom,  egynéhány  arany  az  tüzet  megoltotta.  Háromszor  sza- 
ladott  már  meg  ezen  a  földön,  egyebet  nem  tett :  részegeskedett ; 
sok  érdemlene  így  Magyarországon  generálisságot!  De  én,  hogysem 
tőle  többször  függjek:  inkább  kívánok  megölettetni,  vagy  soha  többé 
fegyvert  nem  viselni.*2 

ben  olvassuk :  ((Nemkülönben  Palástokon    Ebeczky  uram  katonáját   főben  lőtte  az  rá- 
czok  kezében,  kiért  az  ráczok  rá  is  támadtak  volt.»  (  Ghyczy-levéltár.) 

1  Archív.  Rákócz.  VI.  143 — 144.  1. 

2  Csajághy  János,  Zólyomtúl,  okt.  25.  Bercsényinek.  (Eredeti  levél,  Vörös- 
vártt.) 

Thaly  K. :  Ocskay  László.  II.  2 

Bercsényit  még  Csajághy  e  levelének  vétele  előtt  méltó  fel- 
háborodással tölte  el  az  iszákos  Andrássy  badar  viselete  s  futása; 
nyakára  is  írt  rögtön:  « menjen  haza  Krasznahorkára,  (ezért  szaladt 
György  úr  Besztercze  és  Breznó  felé !)  ne  légyen  csúf,  s  ne  csi- 
náljon confusiót!  .  .  .  íme,  micsoda  korcsma-generális ;  vasat  érde- 
mel, nem  commandót,  s  én  is  büntetést,  hogy  csak  ennyit  is  biz- 
tam  —  bolon dra  ! » ] 

Bercsényi  a  « bolond*  Andrássyt  annál  is  inkább  hazaűzheté : 
mivel  okt.  21-iki  határozott  rendelete  folytán  Ottlyk  Bajmóczról  300 
Ocskay-Bokros-féle  huszárral  és  Thúróczy  néhány  gyalogszázadával 
elvégre  23-kán  Bábaszékre  érkezett,  s  a  vezényletet  egyik  felől  ő, 
másik  felől  Sréter  és  Csajághy  átvették.  Egyébiránt  a  fővezér  nem 
volt  megelégedve  vele  sem :  mert  minduntalan  csak  visszakívánkozék 
Zsolna  és  Rózsahegy  felé,  a  *  szokott  oldalra*. - 

Heister  balszárnyának  500  főnyi  előcsapata  Szent-Benedektől 
Üj -Bányáig  fölment,  s  ott,  —  nehogy  a  kuruczok  vozniczai  sánczába 
ütközzék,  —  a  derék  hadat  bevárandó,  megtorpadt ;  míg  a  jobbszárnv 
kiküldött  portája  egyelőre  Szebellébtől  zsákmányával  meg  visszatére 
Báthra.3  S  ez  a  szegény  korponaiaknak  szerencséjök  volt;  mert  így 
legalább  idejök  maradt  okt.  24-kén,  füstölgő  falaik  közül  kimenthe- 
tett vagyonkáikkal  a  szomszédos  erdők-hegyekbe  Nógrád-megye  felé 
elmenekülniük.  Ebben  az  őrt  álló  Kókay  segített  nekik,  a  ki  ott 
tanyázott  a  hamvadó  város  zsarátnokai  közt;  és  midőn  e  nap  estéjén 
a  báthi  táborbúi  Ocskay  pribékjeivel  és  ráczaival  a  pusztulás  meg- 
látására odaérkezett :    a  jászhuszárok   kicsaptak   reá,  jól   levagdaltak 


1  Bercsényinek  okt.  24.  és  25-iki  levelei  Rákóczihoz.  (Archiv.  Rákócz.  VI.  145. 1.) 
Andrássy  György  okt.  23-kán  d.  u.  2  órakor  Bábaszékról  írja  Bercsényinek:  «Kor- 
pona,  Bozók  most  ég,  az  ágyúkat  elhozattam  belőle.  Zólyomnak  is  lészen  hírével,  a 
mit  (t.  i.  a  fölégetést)  Ngod  parancsolt ;  megírtam  Sréter  uramnak,  hogy  az  kőfalakat 
döntögettesse  ki,  úgy  Korponának  is,  ha  későn  nem  leszen.»  Okt.  25-kén  Beszterczé- 
ről  tudatja,  hogy  Breznóra  megy;  okt.  26-kdn  Zólyom-Lipcséről  ír.  Nov.  23-kán  pedig 
Halmajon  kelt  levelével  igyekezik  magát  Rákóczi  előtt  védeni,  bányavidéki  viselt  dol- 
gaiért. {Eredeti  levelek  az  Orsz.  Ltárban.) 

Ö  L.  Ottlyknak  Szent-Keresztről  okt.  25.  Bercsényihez,  és  Bercsényinek  Balog- 
ról okt.  27.  Rákóczihoz  irott  levelét.  (Amazt  Vörösvártt,  ezt  Archiv.  Rákócz.  VI. 
145—146.  1.) 

3     Csajághy  levele  okt.  25-kén  Zólyomiul  Bercsényihez. 

katonáiban,  s  magát  Ocskayt  is  úgy  megszorították,  hogy  kalpagját 
elhullajtva  futhatott  csak  el  Korpona  alól.  Kicsinybe  múlt,  hogy  el 
nem  fogták,  —  ezúttal  immár  harmadízben} 

Ocskay  visszahúzódék  Báthoz,  s  utána  Szebellébnél  Réthey  János 
foglalt  állást,  Ottlyktól  odavezényelve.  A  főudvarmester  maga  okt. 
24-kén  Korpona  és  Zólyom  közt,  Osztrolukán  állott,  hol  azonban  a 
kuruczok  jobbszárnyáról,  Zsarnóczáról  váratlan  zavart  jelentő  hírt 
vőn,  minek  következtében  lóhalálában  nyargalt  Szent-Kereszthez. 
A  lovasság  egy  részét  is  ide  fordítá  Bucsától,  s  Nagy  Jánost  a  dra- 
gonyosokkal és  Thúróczy  gyalog-századait  a  Garam-völgy  elzárására 
rendelé,  lovas-portákat  bocsátván  Zsarnócza  felé.  Ezek  jelentéséből 
tudá  meg  okt.  25-kén  a  hirtelen  rémülés  okát.  Ugyanis  a  vozniczai 
sánczot  őrző  zólyomi  népfölkelés  —  tótság  és  selmeczi  hevérség  — 
hírét  vévén,  hogy  Szent-Benedektől  feles  német  indult  meg,  melynek 
előhada  már  a  közel  Új-Bányához  szállá :  nagy  rettegés  foga  el,  és 
a  sánczban  vezénylő  br.  Révay  Imre-féle  alezredes  Groczky  István 
parancsaival  mitsem  törődve,  csak  odahagyá  állásait,  és  hazaszéledt. 
Ezek  példáját  követé  Groczkynak  pár  száz  hajdúja  is,  úgy,  hogy  az 
alezredes  elvégre  csak  36-od  magával  maradt  a  sánczban.  Győri  Nagy 
János  portájával  azután  ő  is  feljőve  Szent-Kereszthez,  Gácshoz  igye- 
kezvén többi  hajdúságához.- 

Ezzel  a  Garam-vonalon  fekvő  szorosok  az  ellenség  előtt  jóformán 
megnyíltak.  Bercsényi  Selmeczet,  Körmöczöt,  —  mint  nem  erődített 
helyeket  —  a  fölégetéstől  megkímélvén,  csupán  a  kir.  bányagépeket 
rontatta  el,  s  az  aknákat  ereszteté  tele  vízzel.  Beszterczebányáról 
minden  öntőgyári  és  olvasztó-eszközt  stb.  Tiszolczra,  Dobsinára,  Szo- 
molnokra  szállíttatott  Sréterrel ;  Csajághynak  meghagyá,  hogy  Zó- 
lyom várát  a  német  előtt  égesse  föl,  s  vonuljon  a  fűrészi  szoros  vé- 
delmére  Dívényhez ;    végre    Ottlykot   utasítá,    hogy,    ha   már    vissza 


1  Br.  Berényi  Ferencz  naplója  beszéli  nov.  i.  és  2-iki  jegyzeteiben  Korpona 
égéséről,  hogy  az  először  odament  Ocskayékra  a  kuruczok  kiütöttek  «s  jól  levagdaltak 
bennek;  Ocskayt  majd  elfogták,  süveg  nélkül  futott  el  alóla ;»  mígnem  Heister  na- 
gyobb erőt  küldvén,  úgy  nyomták  ki  a  magyarokat.  Kolinovics  is  említi  (Hist.  Belli 
Rákócz.  713.  1.)  Ocskaynak  Korpona  alatti  csatározását  s  a  kuruczok  kiütését  reá. 

2  Ottlyk  levele  Szent-Keresztről  október  25.  Bercsényihez.  (Eredetije  Vörös- 
várott.) 

kellend  Szent-Keresztről  Bajmóczra  vonulnia,  —  legyen  gondja 
Liptóra  és  Szepes  felé.1 

Heister  pedig  okt.  24-kén  délután  —  Ocskaytól  értesülvén  Kor- 
pona  sorsáról  ■ —  tábora  derekával  maga  is  azonnal  megindula  Báth- 
tól,  és  estvére  Szebellébnél  telepedék  meg,  miután  onnét  Rétheyt 
puskázva  kinyomta.'2  Okt.  25.,  26.  és  27-kén  is  azután  e  helységnél 
feküdt,  visszavárva  mindenfelé  kibocsátott  portáit.  Ezek  egyikét  a 
leégetett  Korpona  megvizsgálására;  másikát  Németinek,  Szent- Antal- 
nak, a  selmeczi  útra ;  harmadikát  pedig,  a  legerősebbet,  ú.  m.  3000 
lovast,  Babócsay  és  Ebeczky  ellen,  s  prédálni  az  Ipoly  felé  küldé. 
Ebeczky  Csábrág  mögé  Cserihez  vonult,  őt  nem  érte  veszély.  Ba- 
bócsay ellenben  épen  e  cs.  lovas  hadosztály  útjában  Paláston  áll 
vala:  de  jó  vigyázást  tartván,  ő  is  idejében,  kár  nélkül  félre  nyo- 
mulhatott, —  úgy,  hogy  a  nagy-gyorsan  járó  3000  lovas,  mely  ra- 
bolva, égetve  egész  az  Ipolyig,  Balogig  hatolt,  csupán  Fekete  László 
Balogh  István-féle  főhadnagynak  őrt  álló  századát  verhette  föl  Nyé- 
ken, néhányat  leölvén  s  elfogván  közűlök.  Heisternek  e  portája,  — 
melyet  a  pribékekkel  s  ráczokkal  Ocskay  őrnagya  Pestvármegyey 
József  kalauzol  vala,  —  zsákmánynyal  terhelten  téré  meg  Szebelléb- 
hez,  hová  a  Korponán  jártak  is  visszajövének,  de  olyan  jelentéssel, 
mely  Heistert  szintúgy  felbosszantá,  mint  Léva  pusztulása ;  hogy 
t.  i.  Korpona,  Bozókkal  együtt  annyira  porrá  van  égetve,  mikép 
ott  kitelelni  nem  lehet,  és  hírlelik,  hogy  már  Zólyom  is  ég.  A  Sel- 
mecz  felé  járt  porta  az  utat  oda  nyitva  találá.3 

A  cs.  tábornagy  a  német  fészkeknek  kiszemelt  helyek  ily  el- 
hamvasztásán  annyira  dühbe  jött,  hogy  egy  Szebellébtől  oct.  27-kén 


1  Bercsényi  okt.  27-iki  levele  a  fejedelemhez.  (Archív.  Rákócz.  VI.  145.  1.) 
1  Réthey  János  okt.  25-kén  Dobroniváról  —  a  hová  hátrált  —  jelenti  br.  An- 
drássy  Györgynek.  *Az  némettel  tegnap  estve  szebelébi  falunál  jól  öszvepuskázódván, 
az  falubúi  kinyomott,  és  ottan  az  oldalban  megszállott;  merre  lészen  indulása?  jó 
portát  hadtam,  ki  fogja  tanulni.  Minthogy  Ngod  ordere  szerint  az  hadakkal  Szent- 
Köröszt  felé  actu  utazok,  én  a  tájon  meg  fogok  szállani.  —  Jó  hasznot  tehetett  volna 
ezen  a  földön  csak  200  gyalog  ts,»  (Eredeti  levél,  az  Orsz.  Ltárban.) 

3  L.  ezekre  nézve  Ebeczky  Istvánnak  Bercsényihez  Cseriből  okt.  26-kán  éjfél- 
kor, —  továbbá  Bercsényinek  Rákóczihoz  Jolsváról  okt.  27-kén  írott  levelét.  (Amannak 
eredetije    Vörösvártt,  emez     Archiv.  Rákócz.  VI.  147 — 149.  1.) 

keltezett  «Hiscc  rebellibus  intimatur»  kezdetű  ^brutális  notitiát*1 
bocsáta  ki,  melyben  azzal  fenyegetődzik,  hogy,  ha  a  kuruczok  Zó- 
lyom, Nógrád,  Hont,  Bars,  Nyitra,  Trencsény  és  Pozsony  vármegyék 
területén  ezentúl  még  csak  egy  házat  is  föl  mernek  gyújtani :  (mikor 
ő  mindenfelé  szabadosan  égettetett! )  tehát  a  közűlök  elfogottakat 
és  elfogandókat  (mintha  a  cartella  nem  is  létezett  volna,)  irgalom 
nélkül  tűzbe  vettetendi,  mint  gyújtogatókat.2 

Bercsényi  hasonló  keménységgel  válaszolt  e  fenyegető  levélre, 
melyet  Heister  egy  Mikes  János  nevű,  a  nyéki  porta  által  okt.  26-kán 
Síroknál  elfogott,  azelőtt  Ocskay  ezerebeli,  s  most  Ebeczky  második 
századában  szolgáló  közvitéz  által  juttatott  a  kuruczok  kezébe,  Ocskay 
kértére  bocsátván  el  ezt  a  katonát,  kitől  a  volt  kurucz  dandárnok 
jónak  látta  leveleket  és  mindenféle  —  többnyire  csábító  irányú  — 
izeneteket  küldeni  egykori  bajtársainak.  E  Mikes  János  Bercsényi- 
nek losoncz-kovácsii  táborában  kihallgattatván,  érdekes  vallomásairól 
jegyzőkönyv  vétetett  föl,  melyből  a  következő  kivonatot  közlünk: 

1.  « Elfogattatván  Síroknál  egy  rácz  kapitány  által  és  rabul  vi- 
tettetvén  Nyék  felé,  az  útban  megszóllíttatott  Pestvármegyeytűl, 
Ocskay  főstrázsamesterétűl ;  azon  Pestvármegyey  (a  ki  tehát  már 
megbánd  labanczczd  lételét!)  mintegy  sajnálva  azt  mondotta  neki: 
« Merthogy  el  nem  tudtál  előttünk  szaladni  f»  Azután  szólván  egy 
Ocskay  közkatonájával,  attól  értesült,  hogy  midőn  Pálffynál  ordonáncz- 
szolgálatot  tőn,  a  bán  szájából  hallotta  :  a  pápa  a  császárnak  hadat 
izent,  s  egy  német  ruhában  járó  csallóközi  fi  labancz  kapitánytól, 
hogy  meglesz  a  fegyverszünet  és  békesség  is  a  kuruczokkal,  Tolvay 
Gábor  közbenjárása  folytán.  (Tolvay  ítélőmester  csakugyan  fáradozik 
vala  ekkor  tájban  s  még  néhány  hónapig,  ily  munkában.) 

2.  Bevitetvén  Szebellébre  a  német  táborra,  Pestvármegyey  egye- 
nest Ocskay  elé  vezette  őt,  a  ki  is  mindjárt  azt  kérdezte:  «Ez-é  az, 
az  ki  az  én  katonám  volt?  Mely  kérdésre  maga  felelt  a  rab,  s  meg- 
mondotta, hogy  ő  volt.  Tovább  kérdezte  :  miérthogy  őutána  nem 
ment    s   labanczczá  nem  lőtt?    Es    hogy    csudálkozik   rajta,  hogy  az 

1  Ily  czím  alatt  találtatik  ez  az  Orsz.  Levéltárban,  Bercsényi  cancelláriáján 
készült  egykorú  másolatban. 

2  Heisternek  e  pátensét  s  Bercsényinek  reá  írt  csattanós  válaszát  1.  az  Archív. 
Rákócz.  VI.  151.  lapján,  Vörösvárról  kiadva. 

többi  is  utána  nem  mennek)).  Erre  meg  akará  esküdtetni  a  foglyot, 
hogy,  ha  «ezen  dologban*  levelek  és  izenetekkel  elbocsáttatnék, 
megint  visszatérend  a  válaszszal;  de  a  becsületes  Mikes  vonakodék 
a  hitet  letenni,  —  mire  aztán  Ocskay  kikérte  őt  Heistertől,  és  «sim- 
pliciter  elbocsátották1  az  levelekkel  és  az  alább  megírt  izenetekkel*, 
t.  i.   «Ocskay  László  izenetei:* 

3.  « Mondja  meg  (Mikes  János)  Méltóságos  Locumtenens  és  Fő- 
Generális  (Bercsényi)  Úrnak  ő  Excjának:  ő  (Ocskay)  azért  lőtt  la- 
banczczá,  merthogy  őneki  is  oly  bőven,  mint  másoknak,  nem  ad- 
tának köztünk  jószágot.*  Valóban,  Ocskayhoz  méltó  mentség!  Tehát 
ő  csakis  jószágnyerésért  szolgála  a  hazai  ügyet,  —  íme  önként  s  kér- 
detlenűl  bevallja.  Egyébiránt,  hogy  mentsége  hazug :  annak  csattanós 
bizonysága  a  gr.  Petheő  Mihály-féle,  Rákóczi  által  őneki  adomá- 
nyozva volt  sztropkói  uradalom.  Jellemző  azonban  már  magában  az 
is,  hogy  Ocskay  —  úgy  látszik,  —  mintha  immár  szégyelni  kezdte 
volna  undok  hitszegését,  midőn  magát  Bercsényi  előtt  mentegetni 
ínegkísérlé.  Kérdezte  továbbá:  « Micsoda  tiszt  most  köztünk  Ebeczky 
István  ?  S  midőn  a  rab  felelte  volna,  hogy  mint  azelőtt,  brigadéros,  — 
csudálkozott  rajta » . 

Ezzel  Ocskay  nyilván  Ebeczkynek  elégedetlenségét  akará  fel- 
költeni :  miérthogy  oly  kitűnő  szolgálatai  és  hűsége  jutalmául  még 
tábornokká  nem  léptették  elé? 

4.  « Mondja  meg  Bercsényinek:  ne  égettessen,  mert  ha  égettet: 
a  kiket  —  akár  tiszteket,  akár  közlegényeket  —  megkaphatnak,  úgy 
bánnak  velők,  mint  égetőkkel'*.  Ezen  üzenet  egyenesen  Heister  pa- 
rancsából történt,  a  ki  féltette  a  bányavárosokat,  melyeket  jó  téli 
szállásoknak  s  hasznos  kincsszerző  helyeknek  ítélt.- 


1  Bercsényinek  mély  érzését  s  nemes  szívét  árulja  el,  a  mit  ezen  egyszerű  köz- 
vitéznek ilyetén  elbocsátásáról  megjegyez :  ((Csúfosnak  tetszett  nekem  ezen  rabnak 
elbocsátása ;  de  talám  ugyan  Isten  áldása  rajta,  —  mert  ezen  katonának  van  Maros- 
falván Léva  mellett  egy  anyja,  ki  Isten  nevében  az  kuruczvilágban  60  sebesnél  többet 
gyógyított  már  maga.  (Archiv.  Rákócz.  VI.  150  1.) 

2  Igen  helyén  tapogatva  írá  Bercsényi :  «Nagyon  haragszom  Haister  büszke- 
ségéért: «.  Rebellibtis  intimatur.*  Megvallom,  minthogy  ex  professo  hozzám  küldte 
(Mikest),  nehéz  volna  válasz  nélkül  hagynom.  Azt  elhiszem,  szerette  volna  megrakni 
Lévát,  Korponát,  Zólyomot,  s  attúlfél:  nyakába   ne  gytíjtsuk  Selmeczet  /»  (U.  o.) 

5.  « Nemkülönben  azt  is  izente  Ocskay:  Ha  mi  katonái  ezután 
rabbá  esnek,  az  Méltóságos  Úr  föl  ne  akasztassa  s  meg  ne  lődöz- 
tesse  (mint  esküszegő  hadszökevényeket,)  mert  ő  is  hasonlót  fog  cse- 
lekedni*. —  Láttuk  már  előbb  Tapolcsánynál  s  utóbb  Paláston,  mint 
vagdalta  össze  s  lövé  főbe  maga  —  teljes  jogtalanul!  —  az  ő  ezrede- 
beli,  de  vele  labanczczá  nem  lett  s  alkalmilag  foglyul  esett  kurucz 
katonákat.  Mért  ne  akasztathatta,  lövethette  volna  tehát  Bercsényi 
a  kézrekerűlő  hiteszegetteket?! 

6.  « Izente,  hogy  ő,  az  mostani  állapotjában  is,  a  miben  szolgálni 
tud,  szolgálni  fog  az  országnak  az  békesség  megcsinálásában.»  — 
Nagylelkű  izenet;  de  a  pártos  pribék  kegyes  közbenjárását  a  ma- 
gyarok nem  vették  igénybe. 

7.  «Izent  öcscsének  Ocskay  Sándornak,  hogy  labanczczá  le- 
gyen, és  őnéki  s  többeknek  is,  a  kik  azokká  lesznek,  grátiát  fognak 
nyerni«.  Úgy 

8.  v-Elek  Zsigmond  felől  is  csudálkozva  mondotta:  merthogy, 
oly  kedves  lévén  nála,  mégis  utána  nem  ment  ?  Kérdezte,  hol  lé- 
gyen? s  azt  felelvén  néki  az  referens,  hogy  gondolja,  Fejérhegyen 
túl,   —  arra  azt  mondotta :  utána  lészen,  hogy  kezére  keríthesse ! » 

Sem  a  derék  Ocskay  Sándor,  sem  a  vitéz  Elek  Zsigmond  nem 
kívánt  élni  a  fölajánlott  grátiával  és  kedveskedéssel;  sőt  mindaketten  — 
noha  az  egyik  testvér  s  a  másik  volt  kegyencz,  ■ —  nem  egyszer  ke- 
ményen összemérik  vala  kardjaikat  Ocskay  pribékjeivel,  mintegy  vá- 
válaszúl  a  hiábavaló  csábításra. 

9.  «Izent  Jeszenszky  uramnak  is  (Jeszenszky  Ferencz,  Réthey 
Gy.  alezredese)  fenyegetőképen,  Radosnyay  Pétertűi  elvitt  jószágá- 
ért mutatván  haragját  ellene;  s  úgy 

10.  Beleznay  uramnak  is  :  merthogy  az  ökreit  elhajtotta  f  (az 
udvarnoki  nyereség,)  így  fenyegetődzvén,  hogv  e  télen  postírungbúl, 
ha  tíz  mértföldnyire  köll  is,  ki  fog  portázni  ellenök,  valahol  híröket 
hallja,  5  bosszút  állani  igyekezik. »  —  Nem  tette,  nem  tehette; 
sőt  egy  év  múlva  ő  maga  került  Beleznay  egyik  hadnagyának 
kezébe  ! 

11.  «Ezek  után  elbocsátván  (Mikest),  újonnan  megszólította  s 
adott  néki  egy  rhénes- forintot,  s  azt  mondotta:  « Mondd  meg  az  Úr- 
nak (Bercsényinek),    Hlyen  pénzzel  fizetett   már  kétszer  az  császár 

nékünk!*  —  A  mi  nem  volt  egyéb  a  J-údás-pénzzel  való  hivalko- 
dásnál  s  a  köz  kurucz  katonaságra  számított  csábítás.  Végre 

12.  Parolát  (kezet)  adott  néki,  intvén,  hogy  csak  magánosan 
mondja  meg  az  izeneteket  az  Méltóságos  Úrnak,  válaszszal  menjen 
vissza,  és  ha  maga  (Ocskay)  obsitja  nem  lenne  elegendő :  azt  a  ge- 
nerálisságtúl  kiszerezvén,  elbocsátja  (a  rabságból)  őtet.  o1 

Eddig  az  érdekes  vallomás  az  izenetekről;  az  ugyancsak  Mikes 
János  által  Ocskaytól  hozott  « levelek*  tartalmáról  nincsen  tudomá- 
sunk, —  azonban  a  föntebbiek  után  azokra  is  következtetést  von- 
hatunk. 

Heister,  Mikest  akkor  bocsátá  el  Szebellébtől,  mikor  a  tőből 
kiégett  Korpona  lakhatlanságáról  már  meggyőződést  szerezvén,  se- 
regéből egy  az  Új-Bányától  a  Garam  mellett  előnyomuló  balszárny- 
nyal párhuzamosan  haladó  erős  dandárt  3000  emberrel  és  hat  ágyú- 
val, három  mozsárral,  Löffelholtz  és  Viard  tábornokok  alatt  Szent- 
Antalnak  Selmeczre  indított,  —  maga  pedig  Pálffyval,  Steinville-el, 
Ebergényivel,  Ocskayval,  s  a  Hontban  szerzett  tömérdek  ragado- 
mánynyal együtt  ugyanaz  nap,  okt.  27-kén,  visszaindúla  Báthhoz.2 
Ebeczky  és  Babócsay  « utánaestek »  s  keményen  környékezték.  Löffel- 
holtz és  Viard  pedig,  miután  Selmeczen  500  gyalogot  s  Bélabányán 
is  valamelyet  hagyának  helyőrségül,  s  a  Szent-Kereszt  felől  Körmö- 
czöt  megszállott  balszárnynyal  Breznicska  táján  egyesültek,  28-kán 
Badínig  nyomúlának,  s  a  Zólyombúi  előlök  Murány  és  Gács  felé  ki- 
menekvő  nemesség  (a  Radvánszkyak,  Garamszeghi  Géczyek,  Ger- 
hártok,  Hajniki  Bezeghek,  Királyfalvi  Róthok,  Beniczkyek,  Platthyak 
stb.)  üresen  hagyott  kastélyait  elfoglalván,  29-kén  ellentállás  nélkül 
vonultak  be  Beszterczebányára. 

1  A  Mikes  Jánossal  ((Kovácsinál,  29.  8-bris  1708.))  fölvett  jegyzőkönyv,  «Briga- 
déros  Ebeczky  István  uram  regimentje  második  compániájabeli,  Síroknál  most  el- 
fogott és  Ocskay  László  által  levelekkel  s  ez  alábbi  izenetekkel  visszabocsátott  Mikes 
János  névő,  ezelőtt  azon  Ocskay  László  katonája  relatiójaw  czím  alatt.  (Bercsényi  can- 
celláriáján  készült  eredeti  példány  az    Orsz.  Levéltárban?) 

2  «Szebelébtűl  Haister  és  Pálffy  együtt  az  rácz-  és  Ocskay  labanczival  mentek 
vissza  Báth  felé,  s  akkor  bocsátottak  el  egyet  az  mostani  nyéki  portán  fogott  kato- 
náink közül,  ezen  includált  levelekkel  és  Ocskaynak  ilyen  izenetivel,»  stb.  {Bercsényi, 
okt.  29-én  Kovácsitól,  Rákóczihoz.  Archiv.  Rákócz.  VI.  149.  L.  továbbá  ugyanott  a  153. 
és  156.  lapokat.) 

Csajághy  ugyan,  ki  okt.  27-kén  Tót-Lipcsénél  álla,  a  német  jötté- 
nek hírére  másnap  Besztercze  alá  nyomult  3 — 400  hajdúval,  ép  mi- 
dőn Löffelholtz  Badinnál  letelepedék;  és  maga  a  vitéz  dandárnok 
Groczkyval  s  egynehány  tisztjével  bemenvén  a  városba,  fölhívá  a 
tanácsot:  szánja  el  magát  a  polgárság  védelmére,  s  ő  kész  hajdú- 
ságával azonnal  beszállani,  és  a  város  megtartására  mindent  elkövet. 
Azonban  a  bár  kőfallal  kerített,  de  a  szomszédos  hegyektől  uralt 
város  elöljárói  féltvén  házaikat  a  bombázás  által  okozandó  elpusz- 
tulástól, kérték  Csajághyt:  « Ne  cselekedje !»  Mire  ez  is,  nem  akarva 
magát  kötni  « kedvetlen  emberekre »,  —  kijött  éjtszakára  gyalogjai- 
hoz, kikkel  aztán  29-kén  reggel  megindula  Bercsényi  parancsa  sze- 
rint Dívény  felé,  s  estvére  a  fűrészi  szoros  torkába,  Gyetvához  szállá, 
hová  a  zólyomi  és  nógrádi  népfölkelést  vára  magához  a  szoros  ótal- 
mára.1  Zólyom-vára  már  ekkor  föl  vala  égetve,  és  a  város  hozzá  kö- 
zelebb eső  része  is.- 

Bercsényi  Csajághynak  meghagyá,  hogy  a  Zólyom  és  Gyetva 
közötti,  egyébként  jelentéktelen  kis  « szarkafészek » :  de  a  lűrészi  szo- 
ros út  nyílását  fedező  véglesi  várkastélyba  vessen  némi  őrséget ;  azon- 
ban Löffelholtz,  mi  közben  Beszterczebánya  polgárságát  a  császár 
hívségére  esketé,  mintha  csak  tudta  volna  Bercsényi  szándokát : 
Viardot  éjjel  Végles  felé  küldi  sietve,  és  az  őrség  bevetésében  Csa- 
jághyt megelőzi;3  a  mi  miatt  aztán  emennek,  a  szoros  elejének  el- 
torlaszolása után,  a  beljebb,  de  még  mindig  a  szorúlatokban  fekvő 
második  védvárhoz  :  Dívényhez  kellé  vonulnia,  hol  állandó  őrtanyát 
(Postierung)  ütött.  Viard  pedig  visszamene  Zólyomhoz,  mely  fontos 
fekvésű  pontot  a  kuruczoknak  Gács,  Dívény  és  Korpona  felől  tör- 
ténhető betörései  ellen  sehogysem  hagyhatván  üresen  Besztercze  födö- 
zése  végett,  elkezdi  vala  a  fölégetett  várat,  a  mint  lehetett,  tataroztatni.4 

1  Csajághy  János  jelentése  Gyetváról  okt.  29.  Bercsényihez  Vörösvárit.  V.  ö. 
Bercsényi  okt.  29.,  31.  és  nov.  3-iki  leveleit  a  fejedelemhez.  ( Archív.  Rákócz.  VI. 
150—157-  1-) 

2  «Az  németség  mind  beszállott  Beszterczére.  Leffelholtz  van  ottan,  az  ki  Sel- 
meczen  volt,  —  az  hol  maradt  500  gyalog  ;  —  Zólyomban  semmi  sincs,  mert  elégett. » 
(Bercsényi,  okt.  31-kén  Rákóczinak.)  S  ismét,  nov.  4-kén :  A  német  «Zólyomnak  tért; 
hacsak  nem  épít:  ott  nem  lakik.v  (U.  o.  155—159.  1.) 

3  Bercsényi  nov.  4-iki  levele.  U.  o.  159.  1. 

4  Pollereczky  Mátyás  kapitány  írja  Predajnáról  nov.  2-kán  Bercsényinek :  «Teg- 

Heister  keményen  megsarczoltatá  a  bányavárosokat  és  Zólyom- 
vármegyének elfoglalt  részeit;  a  Hontbúi,  Barsból  —  hol  tisztán 
zsákmányolási  és  pusztítási  czélra  űzé  barangoló  hadjáratait1  —  el- 
hajtatott sok  ezer  darab  szarvasmarhát,  lovat,  s  több  száz  rakott  sze- 
kéren hurczolt  gazdag  prédát  pedig  Cusani  tábornok  födözete  alatt 
Báthról  Szent-Benedeken,  Aranyos-Maróthon  s  Ghímesen  át  Nyitrára 
indítá.  És  miután  a  Löffelholtz  altbgy.  parancsnoksága  alá  helyezett 
bányavárosok  ótalmára''  Szent-Benedeken,  Zsarnóczán,  Szent-Keresz- 
ten erődített  őrségeket  hagyott,  Selmecznek  is  Windschacht  felőli 
oldalát  elsánczoltatni  rendelé  (az  ú.  n.  « Versali »-sánczok)  és  más  felől 
Koháry  szent-antali  kastélyának  megszállatása  által  biztosítá  e  vá- 
rost, —  seregeit  még  két  felé  osztá. 

Ugyanis  Pálffynak  megengedte,  hogy  mintegy  3000  emberrel  — 
Ebergényivel  és  Ocskayval  —  a  tulajdonát  képező  Bajmócz  vára 
kiostromlására  indulhasson,  előbb  a  kis-tapolcsányi  üres  kastélyba  s 
Hrussó  váracskába  őrséget  vetvén;  másrészről  Steinville  és  Hartle- 
ben  tábornokokat  a  Nyitra-völgyébe  indítá,  oly  utasítással :  Mivel- 
hogy Bajmócztól  le  a  Nyitra  vize  mentén  akar  hadaival  a  télre  vonni 
lineát,  tehát  az  alkalmasnak  látszó  kastélyokba    oszszák  szét  a  kato- 

napi  napon  (a  német)  vármegyében  (Zólyom)  és  városban  (Beszterczebánya)  szedte 
vaslapátot  és  csákánokat,  hirdeti,  hogy  zólyomi  várat  akarja  fortificálni. »  {Archív. 
Rákócz.  VI.  161.  1.) 

1  Ebeczky  István  már  okt.  26-kán  észrevéve  és  írja  Heisternek  honti  száguldo- 
zásairól, hogy  az  «nem  kíván  megtelepedni,  hanem  csak  nyereséget  keres.  «(Föntebb 
idézett  levele.)  Beszterczebánya  megzsaroltatásáról  többek  között  Bercsényi  is  emlé- 
kezik ;  (Archiv.  Rákócz.  VI.  150.  1.),  de  szomorúan  szólanak  magok  a  bányavárosok 
levéltári  adatai.  —  Heister  iszonyú  égetéseivel  s  pusztításaival  pedig  telvék  az  egy- 
korú kútfők,  még  a  császárpártiak  is,  pl.  a  Berényi-napló :  «Dufini  (Heister  szárny- 
segéde, ki  a  bányáktól  jőve  föl  Pozsonyba,)  mondja,  hogy  Heister  semmitsem  vitt 
végbe,  az  országot  pusztítja,  az  hadakat  ruinálja,  —  s  aligha  vissza  nem  dobol.  Beteg 
sok  van,  naponként  hal  is ;  az  lova  vész :  de  valamerre  jár,  pusztítja  kímélés  nélkül 
az földet.v  S  ismét:  «Igen  malecontentus  Haisterrel  az  Cardinális,  hogy  elpusztította 
az  jószágát,  az  kit  az  kuruczok  is  conserváltak  volt.f>  (Az  1708.  okt.  30.  és  nov.  i-ji 
följegyzések.) 

2  Löffelholtz-al  ezer  lovas  és  néhány  battalion  muskatéros  maradt  Zólyom- 
megyében, melyből  a  főerő  Beszterczén  feküdt  az  altábornagygyal ;  Selmeczen  500 
gyalog,  200  lovas,  Körmöczön  egy  battalion  gyalog ;  azonkívül  Viarddal  Zólyom- 
várában nagyobb,  s  Véglesen  és  a  radványi,  királyi,  garamszegi,  hajniki  kastélyok- 
ban kisebb  őrségek.  (Archiv.  Rákócz.  161— 164.) 

naságot,  s  a  hol  a  kastély  magában  nem  elég  erős:  erődítsék  sán- 
czokkal,  czölöpzettel.  Steinville  ekként  Nagy-Ugrócz,  Chinorán,  Bán, 
Bossány,  Tavarnok,  Nagy-Tapolcsány  (a  vár),  Radosnya,  Szerdahely, 
Kovarcz,  Ludány,  Bodok,  Appony,  Pereszlény,  Elefánt  és  Szalakúz, 
kastélyok  s  váracskákban,  —  tehát  Bajmócztól  le  Nyitráig  —  szállítá 
meg  apró  osztagokra  (de  a  melyek  egymással  lánczolatot  képeztek) 
darabolt  csapatait.1  És  valamint  Heister  Barsban  az  esztergomi 
bíborn ok-érsek  (Keresztély  szász  herczeg)  jószágait  is  fölégetteté  : 
úgy  Steinville  sem  kegyelmezett  még  a  labancz  urak  falvainak,  ma- 
jorjainak sem  :  égetett,  raboltatott,  dúlatott  mindenütt,2  s  paraszttal 
és  nemessel,  labanczczal  és  kuruczczal  egyaránt  rútul  bánék.3 

Végre  maga  a  császári  fővezér  mindezen  kikülönítések  (detache- 
ments)  után  még  oldala  mellett  maradott  lovasságával  Szent-Bene- 
dekből Bécs  felé  intézett  útjában,  nov.  3-kán  Nyitrára  érkezek, 
Babócsay  s  Ebeczkyék  által  egészen  a  vár  alá  kísértetve.4 

Nyitrán  új  bosszúság  híre  várta.  Ugyanis  tapasztalnia  kellé,  hogy 
a  Cusani  födözete  alatt  útnak  indított  zsákmány,  ebül  gyűjtött  szer- 
dék  lévén,  —  csakhamar  ebül  is  veszett  el.  A  főmester  ebben  az 
öreg  Bottyán  volt,  kinek  Újvár  alól  mindenfelé  kiterjedett  figyelme. 

1  Bottyánnak  É.-Újvárból  nov.  6-kán  Bercsényihez,  és  nov.  21-kén  Rákóczihoz 
irott  levele.    (Emez  gyűjteményemben,  amazt  lásd  kiadva  v.  Bottyán  élete»  308 — 309.  1.) 

2  Keserűen  panaszkodva  írja  erre  nézve  br.  Berényi  Ferencz  nov.  8-iki  napló- 
jegyzetében a  maga  bodoki  várkastélyáról  s  birtokáról :  «Ma  érkezett  megint  az  ripényi 
ember  (ispánja  vagy  gazdája),  azt  mondja,  hogy  már  Bodokon  is  bent  van  az  német ; 
hatvanat  vertek  le  az  én  disznaimbúl,  az  szegény-emberek  (Ferencz  úr  jobbágyai) 
marháját  is  vágják,  az  házát  fölégetik ;  a  túlsó  soron  már  csak  Holinszky  háza  van 
fönt.  Az  innentső  részét  sánczolják  az  falunak.  Az  majorokban  csak  az  szobákat  hadták 
meg,  az  többit  mind  elégették.)) 

3  Maga  Steinville  altbgy,  Nagy-Tapolcsányban,  a  tőle  ótalomleveleket  váltó 
vidékbeli  nemeseknek  ezt  monda :  «Iam  vestra  nobilitas  ob  nequitiam  (!)  vestram 
difluit  per  Vagum,  et  eritis  similes  Bohemis  rusticis  /»  (A  «Haister  brutális  notitiái»- 
val  egy  ívre  írt  egykorú  följegyzésről,  az  Orsz.  Levéltárban.)  így  gondolkoztak,  így 
éreztek  íme,  a  német  tábornokok  a  magyarok  és  jogaik  felől;  —  s  ily  ügyet  szolgált 
Pálffy,  ily  párthoz  szegődött   Ocskay ! 

4  «Babócsay  már  megtért  az  Garam  mellől  —  írja  Bercsényi  Szuháról  nov. 
4-én,  —  elkísérek  Nyitráig  Haistert,  ott  elbúcsúza  ágyúlövésekkel. »  S  ismét  nov.  8-kán 
Rima-Szombatból:  «Ebeczkytűl  ma  veszek  fris  levelet  Lévátúl;  már  elbocsátá  Haistert 
egynehány  regimenttel  Pozsonynak,  Pálffyt  penig  Bajmócz  felé.  Az  Nyitra  mellett, 
Szent-Kereszten  csuportosabban  maradott  német.»  (Archív.  Rákócz.  VI.  159.  és  165. 1.) 

Midőn  nov.  l-jén  a  honti  prédával  Cusani  a  Macskarévtől  Aranyos- 
Maróthnak,  Ghímesnek  Nyitra  felé  nyomulna :  Bottyánnak  egyik  vitéz 
portyázó  tiszte,  Illavay  Mátyás  alezredes  ott  körűi  leskődvén,  Tóth 
Pál  őrnagygyal  egyesülten  háromszor  megtámadta  az  oldaltjáró  német 
lovasság  födözete  mellett  hosszan  elnyúló  szekér-  és  falka-vonatot. 
Úgymint  első  ízben  a  mint  Ghímesből  kivonult  a  menet,  —  ott  csap- 
ták meg  a  kíséretet,  s  levágtak  belőle  ;  másodszor,  a  mint  Pográny- 
nál  a  szőlőhegyen  pihenőre  szállottak  volna,  ismételve  megüték  őket 
s  18-at  megöltek,  és  néhányat  elfogtak  közülök;  és  harmadízben, 
Pográny  s  Gerencsér  között  menetközben  az  oszlopvonal  közepének 
rohanván  mindkét  felől,  áttörték  a  kíséretet,  s  12  németet  levágva, 
jól  elnyerének  s  elhajtanak  a  zsákmány-rakott  társzekerekből.  Azután 
az  összeszedkőzött  császáriak  megűzék  ugyan  a  merész  támadókat, 
hármat  elejtvén,  egyet  megsebesítvén,  és  négyet  foglyul  Nyitrára 
hurczolván  katonáik  közül :]  de  a  portékás  társzekerek  és  a  bitang- 
módra zsákmányolt  szarvasmarhák  egy  része  csakugyan  a  kuruczok 
kezei  közt  maradt.'2  Mikor  pedig  Cusani  másnap  útját  Nyitrától  Po- 
zsony felé  folytatta  volna  s  Galánthán  megpihenne  :  Bottyánnak  egy 
más  csapatosztálya  ütött  reá  s  ismét  sok  rablott  marhát  és  portékát 
nyert  el  tőle  s  hajtott  be  Újvárba.3 

Heister  mind  ennek  hírét  vévén  Nyitrára  megérkeztekor :  kép- 
telen dühre  gerjedt  Bottyán  ellen,  s  a  Gerencsérnél  elfogott  négy 
szegény  kuruczon  —  Géczy  Gábor  ezredebeli  közhuszárok  valának  — 
állt  nemtelen  bosszút,  olyképen,  hogy  orrukat  és  füleiket  lemet- 
szett, s  így  megcsonkítva,  Nyitrán  nov.  5-kén  keltezett  « Notitia 
Bottyánio  perferendar>  czímű,  gőgös  és  otromba  nyilt-levéllel  bocsátá 
őket  Érsek-Újvárba  vissza.  E  levélben  fölakasztatással  s  elevenen 
karóba  vonatással  fenyegeti  a  fogságába  kerülendő  kuruczokat,  a  car- 
thelával  mitsem  törődve;  Bottyán  tábornokot  pedig  « rebellisek  cori- 
phaeusá»-nak  nevezvén,  ha  —  úgymond  —  élve  kezeibe  ejtheti:  izzó 
vasrostélyon  fogja  megsüttetni.4 

1  L.  Tóth  Pál  levelét  Csáriból,  nov.  2-kán  Bottyánhoz.  (Archiv.  Rákócz.  VI.  158. 1.) 

2  Heisteitiek  Bottyánhoz  írt  «notitiája»,  s  Szluha  válaszjegyzéke. 

3  Szluha  Ferencz  második  válasza,  Eszterházy  Antal  tábori  könyvében ;  s  Ko- 
linovics  commentárjai. 

4  Egykorú  másolat  a  vörösvári  Rákóczi-levéltárban,  «Miscellanea  ct  curiositate 
digna,  1708.))  czim  alatt.  Megvan  továbbá  gr.  Eszterházy  A.  tábori  könyvében  is. 

Bottyán  maga  mitsem  felelt  a  bőszült  ember  durva  levelére : 
hanem  Szluha  Ferencznek,  mint  carthelae  commissariusnak  adá  azt 
át ;  a  ki  aztán  Bercsényi  parancsából,  az  ugyancsak  Gerencsérnél  el- 
fogott és  Újvárba  vitt  öt  német  fogoly  közül  négynek  orrát  s  füleit 
visszatorlásúl  levágatván,  egy  ^Notitia,  Heistero  responsi  loco  per- 
ferenda*  czímű,  szintén  Bercsényi  megbízásából  írt  erélyes  válasz- 
szal  bocsátá  őket  el  Pozsonyba.1  E  válaszban  kemény  óvás  foglalta- 
tik Heisternek  barbár  kegyetlensége  s  az  Anglia  és  Hollandia  jót- 
állásával biztosított  carthela  durva  megszegése  ellen  ;  s  egyszersmind 
szilárd  kijelentése  annak,  hogy  hasonlót  mindig  hasonlóval  fognak 
viszonozni  a  kuruczok.  A  « méltóságos  tábornok  Bottyán  János  úr, 
az  ennél  még  dicsőbb  czímre  érdemes  hős»  ellen  szórt  embertelen 
fenyegetéseért  pedig  szégyelje  magát  a  császári  fővezér,  s  gondolja 
meg,  hogy  Bottyán  szabad,  és  nincsen  ő  neki  hatalma  alatt:  ellen- 
ben az  ő  unokaöcscse,  gr.  Heister  Hannibál  cs.  altábornagy  jelenleg 
is  a  kuruczok  foglya;  úgy  vigyázzon  és  fenyegetődzzék  tehát  a  ma- 
réchal,  hogy  a  Bottyánnak  szánt  izzó  vasrostélyt,  a  saját  öcscsével 
meg  ne  próbáltassák  !'2 

Az  ilyen  levél  használt  Heisternek;  a  ki  aztán  még  a  Vágón  túl 
Nagy-Szombatban,  továbbá  Diószegen,  Kossuthon,  Vízkeleten  s 
Galánthán  hagyván  elsánczolt  helyőrségeket  az  újváriak  kicsapásai 
ellen,3  —  a  dánokkal  Söprűsnél  a  Dunán  általköltözék,  s  Cusanit 
Magyar-Óvárba  beültetve,  fölballaga  Bécsbe.4  Viszont  pedig  Bottyán 
is  nemsokára  kivonult  a  télire  mindennel  jól  fölszerelt  Ersek-Üjvár- 

1  Szluha  Ferencz  levele  É. -Újvárból  nov.  9-kéról  Bercsényihez.  (Eredeti,  Vörös- 
vártt.)  Ugyanannak  válasza  Heisterhez ;  végre  a  Berényi-naplóbnn  is  olvassuk  nov. 
7-kéró'l :  «Haister  az  hol  kóborló  kuruczot  kaphat,  orrát,  fülét  metélteti  el,  —  csak 
valakin  meg  ne  adják  az  kölcsönt  az  kuruczok ;  mert  ha  megkaphatják  az  olyant,  az 
ki  elszökött,  fölköttetik. »  Továbbá  ugyanitt  olvassuk  az  Újvárott  megcsonkítottakról, 
decz.  26-ika  alatt :  «Ma  három  vagy  négy  német  volt  (alamizsnáért)  az  Cardinálisnál 
(Pozsonyban),  az  kiknek  Újvárban  az  orraikat  elmetélték  és  úgy  bocsáták  el ;  az  mint 
mondják,  egynihányat  föl  is  akasztottak.  Azt  azért  cselekedték,  hogy  az  nyitrai  com- 
mendant  kezdette  el.»  (Heister  parancsából.) 

2  L.  e  választ  Vörösvártt,  Eszterházy  tábori  könyvében,  s  magyarra  fordítva 
^Bottyán  élete*  304 — 306.  1. 

3  Bottyán  levele  nov.  21-kéről  Rákóczihoz.  (Eredetije  gyűjteményemben.) 

4  Bottyán  nov.  6-iki  levele  Újvárból  Bercsényihez.  (Vörösvártt.)  —  A  Berényi- 
napló  nov.  7.,  9.  és  10-iki  bejegyzései.  —  Eszterházy  A.  tábori  könyve. 

ból,  s  ott  a  kicsapdozásokra  a  Géczy-ezredből  5 — 600  lovast  hagyva, 
aláindúlt  Szécsénybe,  hogy  a  bányavárosok  s  a  Garam  és  Duna  kö- 
zött állomásozó  hadosztály  vezényletét,  a  sáros-pataki  országgyűlésre 
távozott  Bercsényitől  kezére  vegye.* 

*  Bercsényi  már  nov.  4-kén  Szuháról  írá  Rákóczinak :  (Úgy  is  nincs  Bottyánon 
kívül  más  generálisom,  kit  Szécsénbe  akarok  helyheztetnem.t>  (Archiv.  Rákócz.  VI. 
106.  1.)  L.  Bercsényinek  további  és  Bottyánnak  nov. — deczemberi  leveleit  is. 


TIZENHETEDIK  FEJEZET. 


Pálffy  Ocskayval  Bajmócz  alá  megy  :  Ottlyk  védelmi  intézkedései.  Bajmócz  vára  vitézi  ótalom  után, 
az  árok  lecsapolása  miatt,  kaput  tár;  Ocskay  az  elbocsátott  várparancsnokot  a  szerződés  ellenére 
kiraboltatja.  —  A  Facskó-hegyszorúlat  megostromlása  ;  Thúróczy  labanczczá  lesz,  minek  követ- 
keztében Zsolna  és  utána  Budatín  elesik.  —  Pálffy  Túrócz-megyét  meghódítja;  a  kuruczok  Liptót 
és  Árvát  elsánczolják  s  trencsényi  váraikat  védik.  Ocskay  Lietavát  hazugsággal,  ijesztéssel  és 
vesztegetéssel  akarja  megvenni,  de  hasztalan  ;  a  magyarok  beportyáznak  Trencsénybe  és  Túróczba. 
Kurucz  hadvonalak  a  bányavárosok  alatt ;  Heister  alájő  Bécsből.  Lednicze,  Lietava  és  Óvár  vég- 
tére meghódolnak.  Ocskay  katonái  1708.  végéig  majdnem   mind  visszaszöknek  a  kuruczokhoz. 

Ideje  Pálffy  felé  tekintenünk,  a  kivel  Ocskay  is  vala.  Tóth  Pál 
őrnagy  már  nov.  2-kán  jelenté  Csáriból  Bottyánnak,  s  ez  Bercsényi- 
nek, hogy  « Pálffy  János  és  Ocskay  László  (s  Ebergényi  is)  Kis- 
Tapolcsányig,  nem  tudjuk  mennyi  számú  haddal  (3000  emberrel)  által- 
ment az  (Garam  és  Zsitva  közötti)  hegyen.*1  A  bán  menetének  czél- 
pontja,  mint  már  említők,  Bajmócz-vára  lévén :  Kis-Tapolcsánytól 
Hrussónak,  Kolozsoknak,  Nagy-Ugrócznak  tartott;  ágyúkat,  mozsa- 
rakat is  átvontata  a  hegyi  utakon,*  s  miután  rácz  és  labancz  előcsa- 
pataival  Thúróczy  Gáspár  hajdúi  összepuskázának  és  Ottlykot  Privi- 
gyéről  Próna  felé  kinyomta,  —  nov.  3-kán  d.  u.  két  óra  tájban  Baj- 
móczhoz  érkezek.  Itt  Marsinszky  András,  a  derekas  őrséggel  meg- 
rakott s  Nyitra  és  Bars-vármegyei  menekült  nemesekkel  teljes  vár 
elszánt  parancsnoka,  becsülettel  kiágyúztatott  reá:  Pálffynak  mind- 
azáltal sikerűit  néhány  száz  gyalogot  a  vár  körűizárására  a  préposti 
residentiába  és  az  urasági  épületekbe  behelyeznie ;  a  bán  a  lovas  had 
nagy  részével  Privigyére  —  maga  a  piaristákhoz  —  szállá,  míg  a  más 
rész  Apáti  faluba.3 

1  Archív.  Rákócz.  VI.  159.  1.,  hol  azonban  hibásan  áll,  mintha  e  levél  Ber- 
csényinek szólt  volna.  (V.  ö.  Bottyán  nov.  4-iki  tudósítását  Bercsényihez,  a  melyhez 
Tóth  Pál  jelentése  eredetileg  csatolva  volt.) 

1  Thúróczy  ugyan  csak  két  taraczkot  említ :  de  Kolinovics  előadása  nagyobb 
tüzéri  készlet  jelenlétéről  tanúskodik. 

3  Thiíróczy  Gáspár  levele  Temesről  nov.  3-kán  este  Ottlykhoz,  Zsolna,  vei  ibi- 
ubi.  (Eredetije  gyűjteményemben.) 

Pálffy  ekkor  hitre  szólott  Thúróczynak  egynehány  tisztjével  és 
utánok  magával  ezen  ezredessel  is,  kitől  most  határozott  ígéretet 
csikart  ki  ezredével  leendő  mielőbbi  átpártolása  iránt.1  Thúróczy  ez- 
után a  hegyek  aljában  feküvő  Temes  faluhoz  húzódott,  s  innét  tudó- 
sítá  Ottlykot.- 

Érdekes  megjegyeznünk  Thúróczy  leveléből,  hogy  Ocskay  la- 
banczai  számát  ő  is  csak  mintegy  200-ra  teszi  («és  magyar  circiter 
kétszáz*  vala,  t.  i.  Pálffyval;)  nem  kicsinyítés  tehát  br.  Berényi  Fe- 
rencznek  azon  gr.  Pálffy  Miklós  értesülése  után  följegyzett  adata, 
mely  szerint  az  árulónak  pribékekké  tett  egykori  híres  ezrede  ekkor 
már  150 — 200  emberre  szállott  volt  alá. 

Ottlykkal,  mikor  okt.  30 — 31 -kén  Szent-Keresztről  Privigyére 
húzódott,  sok  aprólékos  ezred  vala :  ú.  m.  Réthey  János,  Labancz 
Miklós  és  Bokros  Pál  (Elek  Zsigmond)  huszárai,  Bercsényinek  Győri 
Nagy  Jánosféle,  továbbá  Forgách  és  Gyürky  dragonyosai;  de  mind 
ezek  úgy  meg  voltak  oszolva,  s  részint  egyes  lovas-osztályok  belő- 
lök  másutt,  ú.  m.  Breznóbánya,  Polonka  vidékén  alkalmazva,  hogy 
összevéve  sem  mentek  többre  15  — 1600  embernél,  kikhez  még 
Thúróczy  4 — 500  hajdúja  járult,  mert  ez  utóbbi  ezred  egy  batta- 
lionja,  mint  tudjuk,  Újvárban  volt.  A  főudvarmester  tehát  ennyi  erő- 
vel, —  kivált  ily  kevés  gyalogsággal  s  oly  kedvevesztett  haddal,  ki- 
ket szerinte,  « valamint  az  ebet  pálczával  vagy  korbácscsal  nyúl  után: 
úgy  ezeket  is  csak  erővel  kölletik  kínszeríteni, »  —  nem  tartá  taná- 
csosnak a  bán  3000  főnyi  hódító  seregével  való  megmérkőzést,  ne- 
hogy a  történhető  vereség  vagy  zavar,  az  egész  felső  vidéket  elré- 
mítse. 


1  Thúróczy  maga,  természetesen,  csak  annyit  említ  Pálffyval  való  beszélgeté- 
séről:  «Maga  Pálffy  uram  hitre  szólott  tiszteimmel,  azután  magamot  is  előhivatván, 
szólott  velem  bővségesen ;  kinek  discursusából  megértettem,  hogy  meglészen  az  armi- 
stititim:  de  errűl  az  földrűl  csak  ki  akarnak  tudni  bennünket.))  ( A  föntebbi  levélben.) 
Kolinovics  azonban  határozottan  említi,  hogy  midőn  Ebergényi  cs.  tbk.  néhány  nap 
múlva  Zsolnánál  Réthey  János  és  Thúróczy  által  hevesen  megtámadtatnék,  ez  utóbbi; 
adott  ígéretére  emlékezteté :  «Sed  cum  promissum  in  memóriám  revocaret,  Thúróczyum 
tandem  cum  tota  sua  pedestri  légioné  videt  ad  se  migrantem  ami  cum. »  (Hist.  Belli 
Rákócz.  725.  1.)  Mely  ígéretet  csakis  Bajmóczon  adhatta  Pálffynak,  s  talán  Ebergényi 
és  Ocskay  jelenlétökben,  mindhármok  által  csábi ttatva. 

2  Temesről  nov.  3-kán  kelt  és  már  idézett  levele. 

Véleményünk  szerint  azonban  Ottlyk  óvatossága  túlságig  terje- 
dett,  és  ő  nem  bírt  elég  katonai  képességgel  erejét  a  kellő  helyen  s 
kellő  időben  összpontosítva,  fölhasználni.  Ha  ugyanis  Czelder  Orbánt 
a  maga  harczedzett  800  hajdújával  (Andrássy  gyalogjairól  nem  is 
szólván)  Liptóbul  —  hol  őt  tétlenül  hevertette,  —  november  első 
napjaira  Bajmóczhoz  rendeli,  s  ugyanide  parancsol  Trencsényból 
3 — 4  század  Luzsinszky-huszárt,  br.  Révay  Mihály  dragonyos-századát 
Túróczból,  végre  a  trencsény-nyitra-túrócz-liptai  fölkelt  nemességből 
3 — 400-at:  akkor  mintegy  2500  lovast  s  12 — 1300  gyalogot  vonhat 
vala  össze,  köztük  600  reguláris-dragonyost  és  800  szintén  reguláris 
hajdút ;  huszárságából  is  vagy  600  (a  Luzsinszky  és  volt  Ocskayfélék)  e 
fegyvernem  legjavából  való  volt.  Ágyúkat  a  bajmóczi  várból  elégséges 
számban  vonathatott  volna  le,  s  a  privigyei  téres  völgy  lovasság  kifejlesz- 
tésére igen  alkalmas  lévén  :  a  csatát  itt  és  ily  erővel,  —  jobbszárnyával  a 
Nyitra  vizére  és  Bajmócz  várára,  baljával  a  túróczi  hegyekre  támasz- 
kodva, s  homlokzatában  a  privigyei  árkos  pataktól  födve,  —  bátran  föl- 
vehette  volna  Pálffynak  ekkor  még  alig  több  mint  3000-nyi  hadaival. 

De  erre  katonai  tehetsége,  vagy  bátorsága  hiányzott;  s  erejének 
szétdarabolása  miatt,  legszorosabb  védelmi  természetű  intézkedései  sem 
sikerültének.  Az  egyenként  ellentálló  kisebb  csapatokat  s  helyőrségeket 
az  ellenség  egyenként  verte  le  ;  s  az  egészben  szép  dandárt  tevő  haderő 
százakkal  meggyengült,  és  ő  nyolcz  várat  s  három  vármegyét  elvesztett,  a 
nélkül,  hogy  csak  egy  jelentékenyebb  összecsapást  megkisérlett  volna. 

Bajmócz  várát,  igaz,  jól  fölszereié,  —  de  nemcsak  hogy  csata 
nélkül  elvonult  alóla  PálfFyék  érkezésekor,  sőt  midőn  látta,  hogy  a 
bán  ezen  erősség  kiostromlására  komoly  erőfeszítéseket  tesz,  —  nem- 
hogy a  várőrség  buzdítása  s  kűlről  való  segítése  czéljából  ott  köze- 
lében maradott  volna  :  hanem  hadát  ismét  kétfelé  szakasztá,  s  míg 
Győri  Nagy  Jánossal  a  600  dragonyost  és  Deák  Ferencz  (Labancz 
Miklós)  karabélyosait,  tehát  a  reguláris  hadat,  vagyis  erejének  javát 
Túróczba  indította,  addig  maga  a  könnyű-lovassággal  ú.  m.  a  Réthey 
és  Bokros-huszárokkal  Trencsénybe  távozék,  sőt  Thúróczyt  is  maga 
után  rendelé  Temesről.*  Minthogy  pedig  a  Rajecz  és  Zsolna  felé  vivő 


*     Ottlyk  ily  jelentést   küldött    intézkedéseiről,    Zsolnáról    nov.  6-kán    a    fejede- 
lemnek: "Miólta  Farkas  János  volentér-hadnagy    az    ellenséghez,    bányavárosok   táján 

Tbaly  K. :  Ocskay  László.  II.  3 


34  THALY    KÁLMÁN 

Facskó-hegyszorosnak  kitűnően  védhető  átjáratát  több  helyütt  eltor- 
laszoltatta  ugyan,  ledöntögetett  fákkal :  de  az  ilyes  feladatokra  fölöt- 
tébb alkalmas  trencsényi  tót  puskásokat  elmúlasztá  nagyobb  számmal 
e  szorosokra  gyűjteni,  s  helyt  állásuk  iránt  kellőleg  gondoskodni; 
ekként  az  átjárat  megoltalmazásában  egyedül  a  gyanús  Thúróczy  500, 
legfölebb  600  (?)  hajdújára  kell  vala  szorítkoznia.  Holott  a  Kisuczá- 
kon  ekkor  még  vagy  ezer  pór  gyalog  állt  fegyverben,  és  Liptó  szé- 
lén Rózsahegyen  Czeldernek  jól  begyakorlott,  igazi  vitéz  800  haj- 
dúja, s  Árvában  Andrássy  Páléi.  Mindezekkel,  vagy  —  ha  már  Czel- 
dert  a  Beszterczebányától  Liptó  felé  vezető  stureczi  szoros  védel- 
méért, melyre  ezredének  fele  is  bőven  elég  lesz  vala,  nem  meré 
Rózsahegytől  elmozdítani,  —  legalább  a  kisuczai  pór  gyalogságot 
okvetetlenül  a  Facskó-hegy  szorosaiban   emelt  bevágásokra  (Verhau) 

létemkor  szökött :  mindazólta  persequál  engem  Pálffy  János ;  mert  legelsőben  is  Szent- 
Kereszten  reám  akart  volna  hozni  másfélezer  dragonyost,  ha  időnek  előtte  magamra 
nem  viseltem  vala  gondot  és  Privigye  tájékára  hadaimmal  együtt  el  nem  nyomultam 
volna;  de  onnét  is  az  elmúlt  pinteken  (nov.  3.)  kiszorított,  midőn  3000  lovassal  maga 
Pálffy  János  és  Ocskay  László  Privigyére  szállott,  és  két  gyalogcompániát  Bajmócz 
városában  bloquáda-formában  helyheztetett ;  mindazáltal  jó  rendben  hagyván  a  prse- 
sidiumot,  —  csak  jól  viseli  magát  bajmóczi  commendáns.  így  lévén  a  dolog,  igazga- 
tásom alatt  lévő  hadamot  kétfelé  szakasztottam :  egy  részét  vigyázóban  Túróczba 
küldvén,  más  részszel  pedig  ide  Zsolna  és  Rajecz  tájékára  általjővén,  szüntelen  por- 
táztatok az  ellenség  felé,  noha  erre  Trencsény-vármegye  felé  némely  passusokat  be  is 
vágattattam.  —  A  minap  parolára  beszédes  volt  Thúróczy  Gáspár  uram  Pálffy  Jánossal, 
megvallom,  minden  kedvem  ellen  is,  azt  referálván,  hogy  Pálffy  János  igen  emlegette 
volt  az  armistitiumnak  meglételét.  Bezzeg,  ők  jól  járnának,  annyi  földet  már  is  occu- 
pálván ;  noha  most  is  lehetne  az  ellenséget  bányavárosok  és  egyéb  helyekrűl  kitudni, 
ha  a  hadaknak  jobb  kedvök  lehetne,  de  igen  elkedvetlenedtek,  kiki  inkább  az  prédá- 
lásnak  eredvén  s  maga  privatumát  lesvén.))  (Eredeti  levél,  Vörösvdrtt.J  Másnap,  nov. 
7-kéről  pedig  ugyan  Zsolnáról  Bercsényit  tudósítja  a  főudvarmester,  hogy  a  bajmóczi 
parancsnoktól  levelet  vőn,  melyben  ivóvíz  szűkéről  panaszkodik ;  bor,  hús,  liszt  elég 
van  a  várban.  «E  mellett  tegnap  jött  volt  hozzám  egy  privigyei  igaz  emberem  is,  a 
ki  azt  referálja,  hogy  bőven  vagyon  Pálffy  Jánosnak  háromezerig  való  ereje,  igen 
emlegetvén  Zsolna  tájékát  is,  ide  nyomulni  kívánó  szándékával.))  (íme,  tehát  Ottlyk 
Pálffy  szándékát  előre  jól  íudá,  s  mégsem  gondoskodott  a  facskói  szorosnak  jól  meg- 
rakásáról  s  tökéletes  elzárásáról!)  Csajághy  ezerét  kéri  segítségül  magához  Bercsé- 
nyitől, s  Thúróczyról  írja :  «Thúróczy  Gáspár  uram  is  már  velem  conjungálta  magát ; 
bővebb  relatiót  tévén  Pálffy  János  parolájáról,  azt  referálja,  hogy  minden  bizonynyal 
nemsokára  armistitiumot  várna,  ezen  földet  is  mindazáltal  magáévá  tévén  praevie. 
Mire  költessék  ez  Hlyen  confidens  beszédeket  magyarázni  ?  nem  capiálom.*)  (Eredeti 
levél,  gyűjteményemben.) 

kellett  volna  raknia  ;  úgy,  hogy  ekkép  azok  megostromlása  az  Eber- 
gényi-Ocskayénál  sokkal  nagyobb  erőnek  is  legyőzhetlen  vagy  leg- 
alább igen  súlyos  munkát  fogott  vala  adni. 

Ottlyk  Györgynek  a  hadak  czéltalan  szétforgácsolása  által  elkö- 
vetett hibája  még  saját  alvezéreinek  is  föltűnt;  így  pl.  Győri  Nagy 
János  dragonyos-ezredes,  —  ki  a  Privigyéről  Túróczba  vivő  szoros 
utat  szorgalmasan  őrizteté,  s  Pálffy  előhadának  három  támadását  sze- 
rencsésen visszaverte,  —  nov.  7-kén  Mossóczrúl  ekképen  értesíti 
Ebeczky  Sámuelt,  Bercsényi  főtitkárát  : 

«Sok  éjjeli-nappali  nyughatatlanságimat  meg  sem  írhatom;  mi- 
vel az  ellenségtűl  nem  messze  lévén,  éjjel-nappal  fegyverben  és 
Bereitschaftban  vigyázunk.  Már  az  istrázsáimra  háromszor  ütött 
az  ellenség:  de  készen  lévén,  őket  mindenkor  megsegítem  és  az 
ellenséget  visszavertük.  Istennek  hála,  kárt  egyszer  sem  tehetett 
bennök.  Én  ugyan  vagyok  itt  vagy  hatszázad-magammal:  de  mégis 
a  sok  portázást,  strázsálást  és  batalérozást  alig  győzik  már  el  kato- 
náim. Ottlik  uram  is  az  hadat  sokfelé  distrahálta ;  mi  okra  nézve 
cselekedte  ő  Kglmef  nem  tudom.  Mi,  valamíg  tőlünk  lehet,  szíve- 
sen szolgálunk,  csak  az  hadak  győzhessék.  Itt  az  armistitiumnak  igen 
nagy  híre  van ;  nem  tudom,  leszen-é  valami  belőle  ?  Pálffy  és  Ocskay 
Bajmócznál  vannak,  kiktűl  egy  keveset  mink  is  tartunk;  mindazon- 
által csak  föltettem,  hogy  addig  Túróczbúl  ki  nem  megyek,  míg 
Pálffynak  egész  ereit  itt  Túróczban  lenni  nem  látom. »  S  még  utó- 
iratban : 

«Nagy  híre  vagyon,  Bossányi  Gábor  és  Thúróczy  Gáspár  la- 
banczczá  lettek,  —  ollyan  ember  beszélte,  az  ki  őket  szemeivel 
látta  Privigyén  PálffynáL*  Mi  mindennap  elég  ellenséget  látunk 
mind  Körmöcz  s  mind  Bajmócz  felől,  (s  ezért  vezényel  vala  Nagy 
János  Mossóczrúl  mint  köz-helyről,)  kire  nézve  az  nyári  táborban  való 
heverést  valóban  nyughatatlansággal,  vigyázassál  és  álomszakasztás- 
sal  pöcsétlem,  —  de  csak    édes  hazámnak  szolgálhassak !    De,  kevés 

*  Ifj.  Bossányi  Gábor  tartományi  fó'hadibiztosról  meglehet,  hogy  már  ekkor 
letevé  a  hitet  Pálffynak ;  de  Thúróczyra  nézve  a  a szemmel  látása  csak  a  bánnal  való 
nov.  3-iki  privigyei  « hitre  szólásra*  vonatkozhatik,  minthogy  ő  —  legalább  nyilván  — 
csak  nov.  13-kán  pártolt  által,  midőn  t.  i.  hajdúinak  elárúlására  alkalma  nyílt.  Ugyanis 
Pálffynak  ő  —  mint  egykor  Ocskay,  —  csak  ezredével  kellett. 

3* 

és  rongyos  lévén  az  had :  Istennek  nagy  gondviselése  rajtunk,  hogy 
eddig  székiben  nem  ment.  Bajmócz  várát  Pálffy  sokat  próbálja.*1 

Midőn  Ottlyk  hibás  intézkedéseit  már  az  alparancsnokok  meg- 
rótták :  csoda-e,  ha  a  fővezér,  Bercsényi  élesen  fakad  ki  a  fejedelem 
előtt  a  kedvelt  főudvarmester  ellen,  s  keserű  gúnynyal  nyilatkozik 
katonai  képességeiről?  «Ottlik  uram  levelét  is  veszem,  —  írja  nov. 
8-kán  Rima-Szombatból,  —  hála  Istennek:  még  ő  Kegyelmét  sem 
érte  el  az  német!  Csak  el-elhagyogatja  az  hadat,  mint  a  rák  a 
lábát.  Turóczba  küldte  az  dragonyosokat  és  Diák  Ferenczét  (optime, 
mert  hajdúk/'1)  az  szorosokra;  maga  csak  az  könnyű  haddal  ment, 
Réthey  Jánossal  (Elek  Zsigáékkal  is)  és  Thúróczyval,  által  az  Facs- 
kón.  Arra  bizony  nem  félti  már  az  nyomát,  —  meglakja  már  ott 
Zsolnát,  míg  belé  nem  bújtatják  Trencsént  Árvában  ;3  osztán  Rosen- 
bergre  várom  ő  Kegyelmét.  De,  ha  csak  Ottlikon  kellene  bosszú- 
mat töltenem,  magam  kérném  Pálffyt :  menje?i  Rosenbergre,  osztán 
Ottlik  uram  to  oty  Árvába ;  —  miért  nem  fogad  szót  f  Már  Babó- 
csayt  küldöm  oda.»4 

Pálffy  időközben  —  úgy  látszik,  még  néhány  száz  gyaloggal 
szaporodva  Nvitra  vagy  Szent-Kereszt  felől  —  keményen  ostromolta 
Bajmóczot,  melynek  fekvését  s  gyöngéit,  mint  tulajdonosa,  legjobban 
ismeri  vala.  Mindazáltal  Marsinszky  őrnagy  a  leghevesebb  szoronga- 
tások-  s  támadásoknak  is  vitézül  ellent  álla  nyolcz  napon  keresztüli 
sőt  jól  irányzott  lövéseivel  nem  kevés  kárt  tőn,  a  közeli  házakból, 
pinczékből  s  egyéb  épületekből  koronként  előtörő  császári  gyalog- 
ságban, egy  ízben  Pálffynak  egy  kedvencz  kapitányát  is  lelővén,  a 
bán  nagy  bánatára.5  Nov.  io-kén  estve  Pálffy  500  muskatérost  állít 
föl  éjszak  felől,  a  vár  kapujával  szemközt,  és  velők  folyton  sűrűen 
lövet,  mintha  rohamot  akarna  az  éjjel,  az  így  kifárasztandó  védők 
ellen  intézni.  Marsinszky  készen  várta  őket. 

Ezalatt  a  bánnak  egy  uradalmi  halászsza.  Laczkó  János  nevű 
jeles  ácsmesterrel,  s  még  néhányad  magával,  egy  tizedalja  gyalogtól 

1  Eredeti  levél,  az  Orsz.  Levéltárban. 

2  DeákFerencz  e  lovas-ezere  t.  i.  a  hajdú-városokból  alakúit,       innét  a  szójáték. 
5     Azaz,  Trencsény-várniegyéből  kiszorulnak  Árvába. 

4  Archív.  Rákócz.  VI.  165—166.  1. 

5  Kolinovics,  Hist.  Belli  Rákócziani,  723.  1. 

kísérve  és  a  sötétségtől  födöztetve,  9  óra  után  a  vár  déli  oldalát 
védő,  halastóul  szolgált  széles  sánczhoz  hatol;  itt  harmadfél  óra 
hosszat  nagy  erőfeszítéssel  addig  dolgoznak,  —  a  túloldalon  ropogó 
sűrű  lövöldözés  döreje  és  az  éji  sötétség  miatt  észre  nem  vétetve,  — 
míg  éjfél  közelegtével  tág  rést  nyitván,  oly  erővel  tört  ki  a  tó  vize, 
hogy  magok  is  csak  nyakig  gázolva  menekűlhetének.1 

E  szerencsés  vízontás  folytán  a  sáncz  reggelre  kiszárasztva  állt; 
mit  a  helyőrség  meglát,  —  a  további  védelem  lehetősége  felől  két- 
ségbe esik,  és  a  vár  feladását  zajjal  követeli.  Ezt  a  parancsnok  még 
most  is  megtagadta,  —  mire  a  hajdúság  fölzendült  ellene,  s  kény- 
szeríté  őt  capitulálni,  nov.  11 -kén.2  Marsinszky  fegyveresen  való  sza- 
bad elvonúlhatást  kívánt  és  nyert  vala  PálflFytól,  kinek  egykor  ezre- 
dében szolgált  szállásmesterűl.  A  bán  meg  is  tartotta  a  szerződést: 
útlevelet  adott  neki  nejével  Túróczba  mehetni,  s  kocsit  rendelt  alájok; 
de  a  gaz  Ocskay,  —  kinek  pedig  Pálflfy  épen  e  napon  és  Bajmócz 
várában  akasztotta  nyakába  nagy-ünnepélyesen  a  megígért  s  a  csá- 
szártól lovagi  jelvényül  kiszerzett  arany lánczot,*1  meg  nem  tagadhatá 
zsivány-természetét.  Ugyanis  Marsinszkynak,  —  kire  talán  régi  időkből 
valami  haragja  lehetett,  —  eléje  külde  pribékjeiből  egy  csapat  hu- 
szárt, s  a  lazányi  erdőben  útját  állván,  kiraboltatta.  A  szegény  őr- 
nagyot ezen  latrok  mindenéből  úgy  kifosztották,  hogy  csak  egy  ingben, 
lábravalóban,  födetlen  fővel  és  mezítláb  marada.  De  erélyét  Mar- 
sinszky ekkor  sem  veszté  el;  hanem  feleségét  Lazányban  hagyván, 
úgy  a  mint  volt,  visszamene  Bajmóczra,  s  ott  a  várkapu  elé  állva  s 
a  capitulationalis  szerződés  és  PálfFy  által  adott  hit  ily  rút  meg- 
szegése ellen  tiltakozva,  a  cs.  tábornagy  elé  kíváná  magát  vezettetni. 
A  cs.  tisztek  azonban  ekkor  —  váljon  a  bán  rendeletéből-e  ?  —  nem 
átallották   a    rabló    Ocskay    pártjára    állani,    s   nemcsak,    hogy  jogos 

1  Ugyanott. 

2  Ottlyk  György  jelenti  Rózsahegyről  nov.  14-kén  a  fejedelemnek:  «Midőn 
Pálffy  Heisterrel  általjütt  kolosi  és  gímesi  passuson,  Nyitramellyékin  az  egész  kasté- 
lyokban s  városokban  egész  Bánig  elszállította  népit,  Heister  Bécs  felé,  Pálffy  penig 
4000  emberrel,  Ebergényivel  és  Ocskayval  és  két  battalion  gyaloggal  fbljütt  Privigyére, 
nyolcz  napig  szorongatta  Bajmócz  várát,  kapuja  eleiben  beszállítván  pinczékbe  és 
istállókba  gyalogját ;  azután  bennvaló  hajdúság  rebellálván,  mégis  capitulatióval  várát 
megvette,  beszállítván  feles  népit. »  (Eredeti  levél,    Vörösvártt.) 

5     Ocskay  vallomása,  az  érsek-újvári  1710.  jan.  2-iki  jegyzőkönyvben,  22-ik  pont. 

kívánatát  nem  teljesítették:  de  a  várba  be  sem  bocsátva,  nehány 
német  közemberrel  fegyver  közé  fogatták  őt,  s  elkísértették  a  tren- 
csényi  úton  Német-Prónáig,  hol  azután  az  ily  gyalázatosan  kifosztott 
és  meghurczolt  törzstiszt  polgári  ruhát  vásárolván,  Zsolnára  távozék.1 

Marsinszky  ezen  esete  egyaránt  szégyenfolt  úgy  Ocskay,  mint 
Pálffy  jellemén;  mert  lehetetlen,  hogy  a  dolog  ez  utóbbinak  tudta 
nélkül  intéztetett  volna  el  ekkép. 

Bajmócz  capitulatiójával  az  odaszorúlt  Nyitra-  és  Bars-megyei 
sok  nemesség  is  a  már  Pri vigyen  átpártolt  ifj.  Bossányi  Gábor  kerü- 
leti hadbiztos  rábeszéléseire,2  letevé  a  hódolati  esküt  József  császár- 
nak, a  bán  kezeibe.3  És  ezzel  a  nagy  Nyitra-vármegyéből  csak  Érsek- 
Újvár  vidéke  maradott  volt  még  magyar  kezekben. 

Pálffy  a  mint  Bajmóczot  nov.  u-kén  kezéhez  vévé,  maga  ugyan 
még  a  vár  rendbenhagyása  végett  egy  napot  ott  késék:  azonban  az 
őszi  időt  használni  akarván,  Ebergényit  1500  némettel,4  Ebermonttal, 
Ocskayt  200  labanczával  s  néhány  taraczkkal  azonnal  megindítá  Zsolna 
felé.  Velők  bocsátott  egyszersmind  saját  bajmóczi  uradalmából  össze- 
parancsolt több  száz  fejszés  jobbágyot,  a  facskói  eltorlaszolt,  bevágott 
szoros-út  gátjainak  elhárítására.3  Ebergényiék  nov.  11-ike  éjjelére  a 
Facskó-hegy  aljában  fekvő  Tussina  faluban  telepedének  meg,6  s 
jövetelük  hírére  a  szorosban  elrejtett  trencsényi  pór  gyalogság  — 
talán  az  áruló  Thúróczy  titkos  machinatióiból  —  hazaszélede ;  és  így 


1  Kolinovics,  Hist.  Belli  Rákócz.  723 — 724.  1.,  a  hol  ezen  egész  történet  igen 
részletesen  leíratik,  még  azon  német-prónai  polgároknak  is  megnevezésével,  kiktől 
Marsinszky  ruhákat  vásárolt. 

£     Ottlyk  nov.  14-iki  levele  Rákóczihoz.  (L.  alább.) 

5  «Bajmócz  várát  föladván,  sok  nemesség  tette  le  az  homagiumot,  az  kik  benne 
voltak,  bán  uram  előtt,  az  Nyitra-  és  Bars-vármegyei  nemesség  közül. »  (Berényi- 
napló,  nov.  14-iki  jegyzete.  Kolinovics  meg  is  említ  közűlök  néhányat:  Majthényi, 
Szőgyéni,  stb.) 

4  A  «  Theatrum  Europaeum*  (Frankfurt,  1718.)  ugyan  —  és  utána  Kolinovics  — 
150-et  említ:  de  nyilvánságos  sajtóhibából  1500  helyett,  minthogy  az  katonailag  ab- 
surdum  volna,  hogy  egy  altábornagy  150  főnyi  csapatkával  küldessék  ki  mintegy 
2000  számú  ellenség  ellen,  egy  erősen  bevágott  hegyszoros  megvívására  s  egy  vár- 
megye és  több  hegyi  vár  megvételére.  Különben,  Bogády  András  alábbi  levele  is  nem 
egészen  kétezerre  (1500+200=1700)  becsüli  Ebergényi  s  Ocskay  erejét. 

6  Ottlyk  nov.  14-iki  levele  a  fejedelemhez. 
6     Theatrum  Europaeum.  —  Kolinovics. 

az  oly  fontos  átjárónak,  Trencsény -vármegye  kulcsának  védelme 
egyedül  Thúróczy  hajdúira  marada,1  s  Ottlyknak  (a  ki  pedig  Thúróczy 
több  mint  gyanús  viseletét  méltán  feltűnőnek  találá,  mint  láttuk  leve- 
leiből) megfoghatlan  könnyelműsége  miatt,  épen  ezen  ezredes  parancs- 
noksága alatt. 

Különben,  Pálffynak  Zsolna  felé  irányzott  nyomulása  combinált 
hadművelet  vala ;  mert  míg  egyik  felől  Ebergényit,  Ocskayt  Trencsény 
éjszakkeleti  széleire  Ottlykkal  szemközben  küldé :  ugyanakkor  Morvá- 
ból a  nyugati  széleken  Lisszánál  Hochperg  tábornok  ütött  be  egy 
dandárral,  s  Lednicze  várát  Morelli  trencsényi  parancsnokkal  együtt 
megkörnyékezvén,  a  kuruczokat  onnan  oldalban,  —  maga  pedig  a 
nov.  13-ikán  hátra  levő  egész  erejével  Túróczba  betört  bán,  őket 
Strecsnó  felől  esetleg  hátban  fenyegette,  úgy,  hogy  visszavonulási 
útjok  Liptó  felé  elvágathatok.'2 

Ebergényi  Ocskayval  és  Ebermonttal  nov.  12-kén  hajnalban 
Tussináról  megindulván,  nekivágtak  a  Facskóhegyének.  Az  ezen 
átvivő  szoros  út  hét  helyütt  el  volt  torlaszolva.  De  a  gonosz  Thúróczy, 
a  császáriak  jövetelének  láttára  a  védelmet  megkísérleni  sem  engedve, 
az  első  torlasztól  a  másodikhoz,  s  midőn  amazt  Ebergényi  fejszés 
embereivel  kibontatta,  s  emehhez  közelgett :  a  harmadikhoz  vezénylé 

r 

vissza  hajdúit.  így  adá  föl  a  nap  folytában  mind  a  hét  erődített 
állást  egymásután,  puskalövés  nélkül.  Mit  látván  a  bevágásoknál  itt- 
ott  még  megmaradóit  puskás  pórság:  elszélede  a  nagy  erdőkben 
haza ;  Thúróczy  pedig  estére  kelve  Zsolna  felé  vezeté  gyalogságát, 
jelentvén  Ottlyknak  az  ellenség  általhatolását.  Ebergényiék,  mire  a 
sok  torlaszt,  bevágást  széjjelbonthatták  s  a  nagy  hegyen  keresztül- 
hatolva, a  már  Trencsényben   a   Zsilincze   völgyében   fekvő   Facskó 

1  Thúróczy  hajdúi  létszámát  a  Theatrum  Europseum  teszi  6oo-ra:  de  tán  200-zal 
is  nagyítva ;  meri,  ha  az  érsek -újvári  battaliont  az  ezred  állományából  levonjuk :  se- 
hogysem  maradhat  fenn  több  4,  legfölebb  500-nál.  Hogy  pedig  Thúróczynak  egy  bat- 
talionja  még  1708.  augustusban  bement  volt  Újvárba,  már  föntebb  láttuk ;  és  hogy 
bentmaradott  folyvást,  ott  volt  még  1709-ben  is :  bizonyítja  az  újvári  helyőrség  ügyé_ 
ben  ott  járt  fó'szállásmester  Súgó  György  Tokajon  1709.  június  14-kén  költ  jelentésé- 
nek 8-ik  pontja :  «8-vo.  Az  Thúróczy  hajdújaféle  igen  rongyos,  mivel  annak  mundí- 
rungot  nem  adtának.  Ha  ezért  benn  fog  maradni  azon  hajdúság  az  quarnizonban, 
szükség  hováhamarabb  megmundérungozni  őket.»  (Eredeti,    Vörösvdrtt.J 

2  Kolinovics.  —   Theatr.  Europ.  —  Az  alább  idézendő  tudósítások  és  a  térkép. 

helységet  elérhették,  késő  éjtszaka  lőn,  itt  tehát  megtelepedének. 
Innen  írt  vagy  izent  azután  éjjel  titokban  Ebergényi  tbk.  Thúróczy- 
nak,  s  az  árulás-,  illetőleg  nyilt  átpártolásnak  másnap  leendő  végre- 
hajtása iránt  megegyeztek  egymással.* 

Ottlyk  ekkor  már  Luzsinszky  ezredét  is  maga  mellé  vonta  Zsolná- 
hoz, hol  egyébként  a  Réthey  János  és  Bokros-féle  huszárokkal  és 
a  trencsényi  menekvő  nemességgel  állott,  s  a  facskói  hegyszoros 
elvesztése  hírére  rögtön  útra  kész  állapotba  helyezkedék,  hogy,  ha 
kell,  Varín  és  Turány  felé  Liptóba,  a  Rózsahegynél  álló  Czelder 
Orbánhoz  húzódjék  vissza,  hová  Nagy  János  és  Labancz  Miklós  is 
vonúlandók  valának  Túróczból,  veszély  esetében.  Minthogy  azonban 
a  Zsilincze  völgye  Zsolna  és  Rajecz  között  meglehetősen  kiszélese- 
dik, úgy  hogy  lovassági  hadműködésre  is  alkalmas:  a  főudvarmester 
s  dandárnok  tehát  még  egy  ellentállást  kívánt  megkísérleni,  az  általa 
már  annyiszor  gyanúba  vett  Thúróczyban  —  csodálatosan  —  még 
mindig  (a  Facskó-szoros  árúlóul  lett  föladása  után  is !)  bízván.  Rétheyt 
vezénylé  azért  melléje  huszárezredével,  melyhez  némely  Luzsinszky- 
féle  tisztek  és  katonák  is  csatlakozának.  Ottlyk  beállítá  őket  nov. 
13-ika  hajnalán  a  rajeczi  úton  egy,  támadásra  igen  alkalmas  helyen 
az  erdőbe,  oly  utasítással,  hogy  az  előnyomuló  ellenségre  egyszerre 
mindenfelől  rohanjanak  ki,  a  mikor  is  azt  könnyű-szerrel  zavarba  hoz- 
hatják és  megverhetik.  A  huszárok  és  Thúróczy  hajdúi  így  behelyez- 
kedének  rejtett  állásaikba.  Ottlyk  pedig  visszatért  a  tartalékhoz  Zsolnára. 

Ebergényi  nov.  13 -kán  virradtakor,  málháját  és  taraczkjait  Facs- 
kón  hátrahagyván,  kiindult  e  faluból  Rajecz  és  Zsolna  felé ;  s  Thúróczy 

*  Theatrum  Europaeum,  1718.  «So  hatte  auch  Pálffy  das  feste  Schloss  Boinitz 
(Bajmócz)  eingenommen,  und  gab  Ordre,  dass  General  Ebergényi  nach  Sillein  mar- 
ebiére,  um  sich  des  Orts,  auch  der  Grafschaft  Trencsín,  worinnen  er  gelegen  war,  zu 
versicbern.  Dieser  begab  sich  den  n.  Novembris  nach  Thusina,  von  da  er  denn 
grossen  Berg  Facskó  übersteigen  musste,  ohngeachtet  solcher  an  7  Orten  verhauen, 
und  mit  600  Rebellischen  Heyducken  besetzt  war.  Inmassen  er  sich  dann  des  folgen- 
den  Tages  vor  anbrechender  Morgenröthe  bewegete,  und  mit  150  commandierten  voraus- 
marschierete,  um  diese  600  Heyducken  ab  zu  schneiden.  Alléin,  die  Couruzzen  hatten 
die  Posten  verlassen,  und  sich  ins  Gebirge,  auch  folgends  zu  ihren  Wohnungen 
reterírt,  man  langte  aber  wegen  ungeheueren  Grösse  des  Berges  in  der  spáten  Nacht 
zu  Facskó  an,  allwo  der  General  sich  bemühete  den  Obristen  Thúróczy,  welcher  mit 
Fussvolk  und  Reuterey  zu  Sillein  stunde,  zum  kayserl.  Gehorsam  zu  vermögen,  worsti 
er  sich  auch  endlich  erbote.y*  V.  ö.  Kolinovicsot  is,  724 — 725. 

ígéretében  bizakodva,  a  lassan  nyomuló  gyalogságot  megmellőzé,  s 
maga  állítólag  csak  150  német  lovassal,  továbbá  Ocskayval  és  ennek 
200  labanczával  előrenyargalt.  Egyszerre,  nem  messze  Zsolnától,  a 
lesbe  állított  kuruczok  hevesen  kitörnek  reá,  és  a  zavarba  jött  csá- 
száriak ellen  gyors  támadást  intéznek.  Ugyanis,  a  mellé  állított  Réthey 
miatt  Thúróczynak  is  —  akarva,  nem  akarva,  —  ki  kellé  csapnia 
Ebergényire.  Ez  nem  kissé  megzavarodik;  —  se  váratlan  kirohanás 
alkalmával  történhetett,  hogy  Ocskayt  a  kuruczok  most  már  vagy 
negyedízben,  alighogy  el  nem  fogták.1  —  Azonban  Ebergényi  oda- 
kiáltván Thúróczynak,  figyelmezteti  őt  Pálffynak  tett  s  az  éjtszaka 
ismételt  ígéretére. - 

A  cs.  tbk.  ezen  emlékeztetésére  a  hitszegő  Thúróczy,  hajdúi- 
nak nagyobb  részével  s  néhány  Luzsinszky-féle  —  általa  titkon  immár 
elcsábított  —  tiszttel  és  katonával  nyiltan  a  császáriakhoz  csatlakozék. 
Rétheynek  egy  hadnagya  állt  mellette  vígyázóúl  néhány  huszárral, 
a  kik  labanczczá  lenni  nem  akarván :  Thúróczy  egy  huszárt  agyon 
vág,  egyet  megsebesít,  mire  a  hadnagy  elmenekül  ezredeséhez.3 

Thúróczynak  e  meglepő  tettével,  természetesen,  a  kuruczok  egész 
csatarendje  összezavarodék.  Réthey  János  huszáraival  Zsolnára,  s 
innét  Ottlykkal  egyetemben  Túrócz  felé  húzódott  vissza,  a  császári 
kútfők  szerint  a  német  és  Ocskay-féle  lovasságtól  Varínig  üldöztetve.4 


1  Br.  Berényi  Ferencz  naplójában  olvassuk,  Pozsony,  nov.  17.  kelettel:  «Ocskay 
felől  is  megént  van  olyan  hír,  hogy  Zsolna  táján  fogták  el  az  kuruczok. » 

2  «Bey  so  gestalteten  Dingen  brach  der  General  (Ebergényi,  Facskórúl)  auf, 
und  weil  Sillein  annoch  auf  3  Meilen  entfernt  -war :  so  wurde  die  Bagage  zurück- 
gelassen ;  worauf  man  bis  an  jetzt  gedachten  Ort  einen  starken  Marsch  mit  150  Reu- 
tern  und  zwei  Compagnien  vom  Regiment  des  Obristen  Ocskay  thate.  Unweit  von 
hier  begab  sich  der  Obrister  Thúróczy  mit  seinem  Regiment,  nebst  den  Brigadier 
Réthey  János  mit  seiner  Reuterey  aus  einen  Hinterhalt,  und  fingén  an  mit  dem 
kayserlichen  General  zu  fechten.  Sobald  aber  dieser  dem  Obrister  Thúróczy  zuredete,  — 
ging  er  mit  einiger  Mannschaft  zu  ihm  über.»  ( Theatrum  Europaenm.  Kolinovics 
szint  így,  úgy  látszik,  közös  forrásból,  talán  a  Wiennerisches  Diarium  egykorú  illető 
számából  merítve.) 

5     Ottlyk  nov.  14-iki  levele  Bercsényihez.  (L.  alább.) 

4  «Da  immittelst  die  Ocskaysche  Hussaren  sammt  der  Teutschen  Reuterey,  auf 
den  Überrest  losgingen,  und  denselben  bis  über  die  Waag  auf  Varín  verfolgten.» 
(Theatr.  Enrop.)  És  Kolinovicsnál :  «Quo  viso  (t.  i.  Thúróczy  átpártolását),  Ocskayan 
cum  Germanis  Rétheyum  et  reliquias  per  Vagum  Varinum  usqite  persequuntur.» 

Minthogy  pedig  Thúróczy  málhás-szekerei  50  hajdú  födözete  alatt, 
a  csatahelynél  hátrább,  Zsolnánál  állottak,  s  urok  árulását  és  Réthey 
visszavonulását  észrevévén,  a  Vágón  túli  Budatín  várába  akarnak 
vala  menekülni:  Ebergényi  a  lovassággal  eleikbe  vágott;  és  sikerűit 
neki  őket  a  vártól  elszorítani,  s  körűikerítvén,  majd  megadásra  bír- 
ván, estére  Zsolna  városába  visszavinni.* 

A  kuruczok  ekként,  öt  kis  sziklavárat  kivéve,  Trencsény  vár- 
megyéből kiszoríttattak;  és  Ottlyk  alig  érkezek  nov.  1 4- iker e  virradó 
éjjel  hadaival  s  a  menekülőkkel  Rózsahegyre:  midőn  Győri  Nagy 
Jánostól  üzenetet  vőn,  hogy  13-ika  reggelén  Pálffy  Bajmócztól  egész 
erejével,  továbbá  déli  oldalról  is  valami  körmöczi  német  had  betört 
Túróczba;  s  miután  ő  600  dragonyosával  és  Deák  Ferencz  400  hu- 
szárjával annyi  ellenséget  föltartóztatni  elégtelen:  ellenkezve  ugyan, 
Szucsány-,  Turánynak  s  a  fátrai  sáncznak  vonul  előttök  vissza  csön- 
desen, Rózsahegy  felé.  Úgy  látszik,  14-kén  estére  meg  is  érkezek 
az  utóbbi  helyre,  —  és  ezzel  Túrócz-vármegye  is  el  volt  vesztve. 

A  bán,  —  kinek  a  nem  épen  állhatatos  jellemű  emberek  személyes 
megnyerésére,  mint  Ocskay,  Bossányi  Gábor  s  Thúróczy  példái  és 
későbben  Károlyi  Sándoré  világosan  mutatják,  kitűnő  tehetsége 
volt,  ■ —  ezúttal  is,  mondhatni,  már  készre  ment  Túróczba.  A  hű 
br.  Petrőczy  István,  br.  Révay  Imre  és  nem  kevesen  a  nemesek  közül 
eleve  eltávoztak  ugyan,  vagy  most  húzódtak  Nagy  Jánosékkal  Rózsa- 
hegy felé :  azonban  a  Pálffy  által  sugalmazott  ép  oly  szájas,  mint 
jellemtelen  Platthy  Sándornak  s  a  vén  cselszövő  Okolicsányi  Pálnak 
sikerűit  a  Révayak  Blatnicza  és  Szklabina  váraiba  szorult  nemesség 
zömét  reábeszélni,  hogy  e  különben  semmi  rendes  helyőrséggel  nem 
bíró  ódon  lovagvárak  kapuit  tárják  ki  a  bán  előtt,  és  tegyék  le  a 
hódolati  esküt.  így  lón  kénytelen  meghódolni  a  többivel  a  Blatnicza 
várába  szorult  öreg  tanácsúr  br.  Zay  Lőrincz  is,  a  ki  —  mint  lát- 
tuk, —  Zay-Ugróczbúl  Ocskayt  kizárta  volt,  és  azután  menekült 
Túróczba. 

Szóval,  november  13-ika  Ottlyk  parancsnokságára  nézve  úgy 
Trencsényben,  mint  Túróczban,  igazán  szerencsétlen  nap  volt,  a  mint 
másnap  Rózsahegyről  keltezett  jelentéseiben   maga  sem  leplezheti  a 

*     Theatrum  Europaeum.  —  Kolinovics. 

vett  csapásokat.  ('Beszállítván  feles  népit  Pálffy  Bajmóczra,  —  írja 
a  főudvarmester  a  fejedelemnek,  —  mindgyárt  indult  ellenem  Zsol- 
nára. A  hegyeket  (a  Facskó-szoroson)  jól  bevágattam  volt:  de  föl- 
szedvén az  egész  (bajmóczi)  dominiumjában  parasztságot,  azon  pas- 
susokon  szállított  vármegye  gyalogjait  elszélj esztette  csak  a  hírével 
is ;  azután  kivágatván  a  passusokat,  általgyütt.  Elsőbben  az  átkozott 
lölkű  Bossányi  Gábor  provinciális-commissárius,  kitanulván  minden 
dolgaimat,  sok  böcsűletes  embert  elcsábítván,  Privigyén  labanczczá 
lőtt ;  azután  Thúróczy  Gáspár  hasonlót  cselekedett,  —  kitül  én  min- 
denkor féltem}  az  Isten  is  valóban  megoltalmazott,  hogy  ellenség 
kézibe  engem  nem  adott,  —  Zsolnánál  tegnap  Pálffyhoz  állott,  jó 
tiszteket  seducálván  Luzsinszky  regimentibül,  s  másokat  is.  Az  átko- 
zott ember  jobban  tudja,  hányadán  vagyok.2  Passusokat  sem  találtam 
(Túrócz  és  Liptó,  Trencsény  és  Árva,  s  Túrócz  és  Árva  közt)  oly 
dispositióban,  a  mint  régen  intimáltam,  —  többet  bíztam  volna  Liptó 
és  Árva-vármegyei  főemberekhez !  Árvái  passusra  Andrássy  Pál  uram 
battalionját  és  ingeniert,  liptói  és  túróczira  Urbán  Czeldert  rendel- 
tem. Bár  annyi  időt  nyerhetnénk,  hogy  elrekesztethetnének  említett 
passusok:  bízom  hozzá,  hogy  ezen  hajdúság  ellent  áll.  —  Trencsén 
vármegyébűl  mind  kigyütt  már  hadam  ;  az  emberek  szélűben  pár- 
tolnak, nem  tudom  soha,  kinek  higyjek  f  Túróczban  megtartóztat- 
tam egynehány  sereget  (századot,)  de  —  hallom  —  Mosóczra  is 
érkezett  már  ellenség.  Nincs  500  lovasom,  kivel  valamit  tehetnék; 
az  sok  prédálást  hogy  nem  engedtem,  mind  elszökött  a  katona.  Itt 
a  sok  exulans  (menekvő  nemesség),  a  kiket  eleve  beiktattam,  sír-rí 
körülöttem,  soha  egy  forintnak  ura  nem  lehet;  bíztatom  mindnyáju- 
kat patientiával.  Itt  vagyon  Rozenberken  (phárószi)  püspök  Pongrácz 
Imre  uram  is.  —  Ez  étszaka  gyütt  hírem,  hogy  Pálffy  becsavarodott 
Túróczba,  mind  a  két  várba  (Blatnicza,    Szklabina)    bement,    és    sok 

1  Igaz,  hogy  már  szeptember  elején  írt  leveleiben  is  kifejezi  gyanúját  Thúróczy 
ellen :  de  hát,  miért  bízá  a  Facskó-szoros  védelmét  mégis  reá  ?  Ottlyk  ebben  igen 
nagyot  hibázott,  ő,  a  máskor  annyira  óvatos,  túlóvatos  ember. 

2  Thúróczy  árulásának  hire  néhány  napra  már  Gömörben  is  széliére  el  vala 
terjedve ;  Babócsay  Ferencz  írja  róla  nov.  18-kán  Murányaljáról  Bercsényinek :  «Túró- 
czot  már  az  ellenség  bírja,  és  Bossányi  Gábor,  Thúróczy  Gáspár  több  nemességgel 
együtt  bizonyosan  lobonczságra  léptének.  Igen  megbódultak  az  emberek,  úgy  az  vár- 
megyék is.»  (Eredeti  levélj  az  Orsz.  Levéltárban.) 

főembert  labanczczá  tőn;  attúl  tartok,  hátán  ne  gyűjön  az  ellenség 
Liptóba  Nagy  Jánosnak,  mert  a  sánczunk  (a  Fátrán)  készületlen.  Ha 
segítség  vagy  armistitium  nem  lesz :  félek  attúl,  hogy  elvesztjük  még 
ezeket  a  vármegyéket  is.  Az  Istenért,  Fölséged  gondolkozzék  haza 
dolgairúl,  hogy  ne  forduljanak  nyakra-főre ;  mert  elláttam :  többnek 
van  kedve  bugyogóhoz,  semmint  confoederatióhoz  A1 

Látszik  e  levélből,  mennyire  meg  volt  rémülve  Ottlyk  maga  is, 
a  váratlanul  jött  újabb  árulás  és  zavar  közepette.  Azonban  még 
bővebben  tájékoz  bennünket  különösen  a  katonai  helyzetről,  a  fő- 
udvarmesternek ugyanez  nap  Bercsényihez  gyorsfutár  által  küldött, 
segítséget  és  újabb  intézkedéseket  kérő  sürgönye,  melynek  főbb 
pontjai  ezek : 

«Akartam  alázatosan  jelentenem  Exciádnak  mai  bús  és  gondos 
occurentiáimat.  Én  már  nem  tudom,  kinek  higyjek?!  Districtualis- 
commissárius  (Bossányi  Gábor)  minden  dolgaimat  kitanulván,  Pri- 
vigyén  labanczczá  lőtt,  sok  böcsűletes  főembert  eltántorítván.  Tegnap, 
átkozott  lölkű  Thuróczy  Gáspár  Zsolnánál  Pálffyhoz  állott,  jó  tisz- 
teket magával  csalván  Luzsinszky  regimentibűi ;  mennyi  katonát  csal- 
hatott el  ?  még  nem  tudom :  de  azt  látta  Réthey  hadnagya,  a  ki 
Thuróczy  mellett  maradott  volt  vígyázóúl,  hogy  egy  katonáját  le- 
vágta, a  másikat  igen  megvágta,  kik  nem  akartak  labanczczá  lenni. 
Azon  leginkább  búsulok,  hogy  minden  dolgaimat  tudja,  hányadán  és 
mi  karban  vagyok? 

Pálffy  (Ebergényi)  tegnap  beszállott  Zsolnára ;  sem  Túrócz  felül, 
sem  Terchovátúl  (Árvának)  nem  zárták  el  a  passusokat,  —  csak  haj- 
szálon függ  minden  dolgom  itten.2  Már  Trencsín  vármegyébűl  mind 
kigyütt  az  hadam.  Bokros  katonáit,  kik  elgyüttek  Juhász  Andrással, 
Paurhoz  (Luzsinszky)  applicáltam  és  azt  Árvába  szállítottam,  (t.  i. 
őrködni  Kralován  és  Terchova  felé.)  Andrássy  Pál  főstrázsamesterit 
pedig  hajdúival  parniczai  passusra  (Árva  vm.,  Kralován  mögött)  ren- 

1  Eredeti  levél,  Vörösvártt.  (Kelt  Rózsahegyen,  1708.  nov.  14-kén.)  V.  ö.  Pri- 
leszky  Pál  tudósítását  Vazseczről  nov.  14-kéről  b.  Klobusiczky  Ferenczhez :  «Stub- 
nyán,  Blattniczán,  Szklabinán,  Trebosztón,  klastromba,  Tót-Prónán  nemes  Turócz 
vármegyében  és  Zsolnán  Trencsénben  benn  van  az  német  praesidium. »  (Orsz.  Levéltár.) 

2  Ennek  is  maga  volt  az  oka :  Zsolnán  lévén,  miért  mulasztotta  el  annak  ide- 
jében biztosan  meggyőződni,  hogy  a  szorosokat  jól  elsánczolták  és  torlaszolták-e  ? 

deltem,  hogy  azt  erősítse  és  oltalmazza,  —  de  most  veszem  levelét: 
panaszolkodik,  hogy  fizetetlenség  miatt  a  hajdúi  (többnyire  szökevény- 
németek) kész  rebelliót  csinálnak,  tisztektűi  függni  nem  akarnak;  ha 
talál  az  ellenség  arra  irrumpálni,  —  rettentő  confusiótúl  tartok. 
Paurt  —  a  ki  embereknek  lángja  —  melléje  rendeltem  vígyázásra. 
Urbán  Czeldert  kis-íátrai  (kralováni)  passusra  küldtem  ma;  ott  is 
újonnan  köll  csináltatni  sánczot,  —  ahhoz  bízom  legtöbbet,  csak  volna 
ideje  említett  sánczokat  elkészíteni.  Bár  Csajághyt1  ideküldte  volna 
Exciád,  talám  Zsolnán  is  próbálhattam  volna,  ha  betelepedik  az 
ellenség.2  írtam  Keczer  Sándor  (tartományi  hadbiztos)  uramnak :  bár 
csak  ezer  forintot  küldjön  annak  az  átkozott  Andrássy  uram  hajdú- 
ságának. ■ —  Nekem  bizony  ötszáz  katonám  sincs,  kihez  bizhatnék. 
Nagy  Jánost,  Labancz  Miklóst  Túróczban  tartom,  de  csak  Szucsány 
és  Turány  körűi ;  —  Mosóczra  is  érkezett  már  valami  lovas  ellenség, 
de  még  nem  tudom,  mennyi? 

Vagy  segítség,  vagy  armistitium  ha  nem  subsequál :  féltem 
ezeket  az  vármegyéket.  Most  volna  szükséges  Nagy-Tapolcsány 
tájára  valamely  hadat  küldeni,  hogy  revocáltatnék  hátomrúl  az  ellen- 
ség; ha  megszakadoznék  itt,  —  én  is  rajta  csiripelnék,  (eddig  is  csak 
csiripelt,  s  nem  ütközött!)  et  per  consequens  nem  hagynánk  nyu- 
godni. Itten  Pálfyval  vagyon  okvetetlen  több  négyezer  embernél,  de 
sokan  ötnek  mondják.  Itt  vagyon  véle  Ebergényi,  Ocskayval  együtt. — 
Csak  ellátom,  hogy  sokaknak  bugyogóba  vágy  a  szíve ;  már  nem  is 
tudom,  kinek  higyjek?  Trencsin  vármegyeiek  is  valóban  reávettek 
engem :  odasüllyedtek  az  átkozottak  kik  utánam  készültek,  de  — 
úgy  hallom,  —  mind  Thúróczy  ebsége  miatt. 

Kérem  nagy  alázatosan  Exciádat :  méltóztassék  engemet  föl- 
váltani vagy  Csáky  Mihály  urammal  ő  Ngával,  vagy  Andrássy  Pál 
urammal.  Itt  már  csak  hajdúsággal  köll  emberkedni,  és  nem  kato- 
nával, (lovassal).  Egynéhány  napja  rosszul  érzem  magamat ;  újonnan 
is  kérem  Exciádat,  —  azután  megint,  valahová  parancsol  Exciád, 
adván  Isten  egészségemet,  szívesen  elmegvek. 


1  Erre  Dívénynél  a  fűrészi    szoroson    vala   szükség.    Kezénél  volt  Czelder,  An- 
drássy, —  miért  nem  használd  őket  annak  idején  ? 

2  Ennek  a  facskói  szoroson  kellett  volna  útját  állani ! 

Ez  étszaka  üzent  egy  főtiszti  által  Nagy  János  Túróczbúl,  hogy 
Pálffy  maga  bejütt  Túróczba,  Ebergényi  Ocskayval  van  Zsolnán. 
Mit  írnak  mind  ő,  mind  Urbán  Czelder  liptai  passusról,  megérti 
Exciád.»  Ha  Árva  felől  komolyabb  veszély  fenyegetné  :  Andrássy 
gyalogságát  Dunavecz  felé  Kézsmárkra  fogja  küldeni;  hanem  a  kis- 
fátrai  hegyszorost  nem  örömest  hagyná  el  egy-könnyen,  —  lelkére 
is  kötötte  Czeldernek  ;  noha  azon  passus  még  alig  van  bevágva  s 
elsánczolva,  a  mit  liptai  uraimék  hanyagságának  kíván  betudatni.1 

A  katonai  helyzet  teljes  áttekintésére,  az  e  nagyérdekű  tudósí- 
tásban elősorolt  részletek  kiegészítéséül  még  csak  az  említendő,  hogy 
a  Nagy-Fátrán  Túróczból  Liptóba,  Nolcsó  és  Gombás  közt  átvezető 
hegyi  út  védelmére  fölhányt  sánczban  Czeldernek  néhány  század 
hajdúja  álla  őrt  Bilek  Izrael  őrnagy  alatt,  és  midőn  másnap  (nov. 
15-kén)  Nagy  Jánosékat  a  Turány  felé  nyomuló  Pálffy  Túróczból 
kiszorítá:  e  vitéz  őrnagy  az  érintett  sánczban  emberül  helyt  állván, 
a  németek  további  előnyomulásának  gátot  vetett.'2  Az  árvái  szoroso- 
kon őrködő  Paurék  és  a  Zólyom  felé  a  Stureczen  vigyázó  Czelder 
Orbán  szint  ily  derekasan  megállák  a  sarat;  úgy,  hogy  Ottlyk,  első 
ijedelme  daczára  békén  maradhatott  Rózsahegyen  egész  november 
25-kéig,  mely  napon  a  vezényletet  átadá  a  Bercsényi  gróf  parancsá- 
ból odaérkezett  Babócsay  Ferencz  dandárnoknak. 

Ottlyk  fölmentetési  kérvénye  ugyanis  nagyon  időszerűleg  érke- 
zett Bercsényihez,  kiről  láttuk,  hogy  már  nov.  8-kán  —  midőn  a 
főudvarmester  által  elkövetett  hibás  intézkedéseket  megtudá  —  eltö- 
kélé  az  ügyetlen  vezérnek  Babócsayval  leendő  felváltatását ;  és  midőn 
ebben  némileg  mégis  késlekedek :  azt  csak  Rákóczi  iránti  kímélet- 
ből tette,    kinek  Ottlyk    egyik   belső    udvarnagya   lévén,    nem  akart 

1  Ottlyk  György  staffetális  levele,  Rózsahegyről  1708.  nov.  14-kén  estve  gróf 
Bercsényihez  intézve.  (Eredetije  gyűjteményemben.) 

2  Ottlyk  György  Rózsahegyről  1708.  nov.  21-kén  Czeldert  és  őrnagyát  Bileket, 
mint  különösen  hű  és  vitéz  főtiszteket  melegen  ajánlván  a  fejedelemnek,  az  utóbbiról 
irja :  «E  mellett  Billegh  nevű  főstrázsamesterit  is  alázatosan  recommendálom :  az  is 
talpig  vitéz  ember,  maga  szép  resolutiójával  sokaknak  jó  példája.  A  minap  is,  sze- 
rencsémre, magát  commendíroztam  fátrai  sánczra,  a  midőn  az  német  Turánba  érke- 
zett, sánczunk  felé  indulván,  a  több  tisztek,  ha  ő  nem  lett  volna,  éppen  kiszaladtak 
volna  a  sánczbúl.  Ilyeneket  méltó,  Fölséges  Uram,  fiscális  jószágokkal  jutalmazni.* 
(Eredeti  levél,  Vörösvártt.) 

személyéről  a  fejedelem  előleges  jóváhagyása  nélkül  rendelkezni. 
Midőn  azonban  Ottlyknak  föntebbi,  nov.  14-iki  sürgönyét  vette, 
egész  határozottsággal  írá  Rákóczinak : 

« Nekem  Ottlik  iránt,  Kegyelmes  Uram,  nincs  egyéb  conside- 
ratióm,  hanem  —  látom,  —  elvesztette  az  tramontánát ,#1  mert,  ha 
már  eddig  azokon  az  szorosokon,  kivált  az  Facskón  s  Privigyén  fel 
nem  élesztette  az  tótok  lelkit,  —  nem  sokat  bízom  hozzá,  kivált 
mivel  Andrássy  és  Urbán  Czelder  regimentjei  kezénél  lévén:  sem 
oda,  az  hová  parancsoltam  nem  vitette,  sem  ott  nem  applicálta,  ha- 
nem Liptóban,  Szent-Miklóson ;  másikat  Árvábúl  kivitte  Rosenberg- 
hez,  maga  semmivel  Zsolnához  ment,  Túróczba  ad  nihilum  quasí 
(lovas)  hadat  küldött.  Ügy  tetszik,  nincs  tovább  mit  bíznom  dispo- 
sitióihoz.  Ha  penig  Ottlik  uram  vagy  most,  vagy  azután  elmegyen : 
tehát  Babócsay  uramnak  kell  ott  maradni,  mert  —  hitemre  —  nincs 
sem  mást,  sem  kit  ollyat  találnunk  most.»~ 

El  is  küldé  Babócsayt  azonnal,  előbb  Murányhoz,  azután  —  a 
fejedelemtől  az  Ottlykot  visszahívó  parancs  megérkezvén  —  Liptóba, 
holott  is,  ú.  m.  Rózsahegyen,  mint  mondók,  nov.  25-kén  vévé  által 
a  parancsnokságot  a  főudvarmestertől.3 

Trencsény  vármegye  meghódítása  Thuróczy  Gáspár  árulásával 
és  e  miatt  a  kurucz  hadaknak  Ottlykkal  Zsolnáról  való  kitakarodá- 
sával  még  korántsem  vala  befejezve :  mivel  az  öt  hegyi  vár  (Óvár, 
Budatín,  Lietava,  Vág-Besztercze,  Lednicze)  még  szilárdul  ellent 
állott,  s  azonkívül  a  Szilézia  felé  vivő  Kisucza-völgyét  is  a  csaczai 
sánczczal  6 — 800  puskás  pór  tartá  megszállva,  s  fegyvereit  és  hódo- 

1  Akkoriban  divatos  olasz    táncz,  tán   kergetó'dző  jelleggel,  mint  a  hadjáratok. 

2  Bercsényi  levele  november  15-kéről  Rima-Szombatból.  (Archiv.  Rákócz.  VI. 
170 — 171.  1.) 

5  Ottlyk  jelenti  Eperjesről  nov.  28-kán  Rákóczinak:  « Felséged  kegyelmes  pa- 
rancsolatját vévén  elmúlt  szombaton  (nov.  23.)  Rosenberken,  hogy  resignálván  com- 
mandót  Babócsay  uramnak,  felmenjek  Felséged  szolgalatjára,  azonnal  indultam. 
Babócsay  urammal  odavaló  postírungot  jó  rendben  hadtam.a  (Eredeti  levél,  Vörös  - 
vártt.J  Babócsay  is  ezzel  egyezőleg  értesíti  Bercsényit  Rózsahegyről  nov.  26-káról : 
«Én,  parancsolatom  szerint  mindenekben  eljártam ;  és  minemű  constitutiókban  vannak 
mind  Árva  és  Liptó  ?  in  inclusis  Ngodnak  írva  megküldöttem  mind  az  hadak  effee- 
tivus  státusát,  mind  pedig  az  passusok  mivoltát ;  s  úgy  reménlem,  az  dispositiókbúl 
és  vigyázatlanságbúi  sem  az  T.  N.  Ország,  sem  Fölséges  Urunk,  úgy  Exciád  nem  fog 
fru8tráltatni.»  (Eredeti,  az  Orsz.  Levéltárban.) 

lati  esküjét  letenni  sehogysem  akará  a  császáriaknak.  Pálffy  tehát  Eber- 
gényit  Ocskay-  és  Thúróczyval  továbbra  is  Trencsényben  hagyá  oly 
utasítással,  hogy  a  Morva  felől  bejött  Hochperg  tbkkal  egyetértve, 
kövessenek  el  mindent  a  vármegyének  teljes  alávetésére,  különösen 
a  várak  megvételére.  Maga  azonban  a  bán,  mihelyt  Túrócz- megye 
rendéivel  a  hitet  letétette,  miután  az  ottani  két  várban  némi  őrsé- 
get, s  a  kuruczok  liptai  és  árvái  hadállásaival  szemben  vigyázó  csa- 
patokat hagya,  —  sietett  Mossóczrúl  aláindúlni  Körmöczre  és  úgy 
a  többi  bányavárosok  segélyére,  mivelhogy  ezeket  Bars  és  Hont 
felől  Ebeczky  portyázói,  a  még  kurucz  kézben  lévő  Breznóbánya 
felől  pedig  Gyürky  Pál  és  Babócsaynak  szüntelenül  Besztercze  alá 
csapdozó  katonái  keményen  szorongatták  s  a  kiéheztetés  veszélyé- 
nek tevék  ki  Löffelholtz  helyőrségeit.* 

Mindazonáltal  Pálffy  hadosztályával  odaérkezvén,  mindjárt  len- 
dített e  bajon ;  mert  Beszterczéről  nov.  24-kén  éjjel  kiindulva,  más- 
napra virradóra  Breznórúl  kinyomta  a  Hangossy  Imre  dragonyos- 
ezredes  vezényelte  kuruczokat  az  elsánczolt  polonkai  szorosra,  s 
Breznóbányára  helyőrséget  vetett.  E  pontot  ilykép  biztosítván,  an- 
nál több  erőt  fordíthatott  azután  Zólyom,  Korpona  és  Selmecz  felé. 

Pálffy  és  Löffelholtznak  Breznó  s  Polonka  felé  való  terjeszke- 
dése Liptó  felől  is  nehézséget  okozott.  Ugyanis  Zólyomnak  Liptó- 
val  való  második  közlekedési  vonala,  a  boczai  hegyszoros,  Breznó- 
bánya fölött  torkollik  ki,  és  így  ezen  városnak  császári  kézre  jutá- 
sával szintén  fenyegetve  volt.  Nehogy  tehát  a  németek  e  szoroson 
át  a  rózsahegyi  hadállásnak  hátába  kerülhessenek,  és  így  azt  egy- 
felől innen,  másfelől  Ebergényi-Ocskayék  Trencsényből,  két  tűz  közé 
szorítsák :  Babócsay,  a  mint  nov.  26-kára  virradó  éjtszaka  Hangossy- 

*  A  Berényi-napló  írja  nov.  14-kén:  « Leffelholcz  generális  azt  írja  Körmöczrűl, 
hogy,  ha  két  hét  alatt  meg  nem  lészen  az  armistitium :  ott  kell  hagyni  Körmöczöt.» 
S  nov.  jy-kén  :  «Leffelholczot  mondják,  hogy  már  Körmöczrűl  ki  kellett  gyünni,  mert 
nem  volt  mit  enni.»  Nov.  ig-kén:  «Az  bányavárosokon  hogy  lassan  van  az  militia.n 
21-ken:  «Megint  szaporán  beszélik,  hogy  ha  ki  nem  gyüttek  is  az  németek  eddig  Kör- 
möczbűl :  de,  ha  meg  nem  segítik,  ki  köll  gyünniek,  mert  szorongatják  őköt ;  kenyér- 
bűi, fábúl  és  másokbúi  is  szűkölködnek.))  Végre  24.-én  :  «Az  bányavárosokra  Pozsonybúl 
viszik  az  prófontot.»  A  bányavárosok  ilyes  szorúltságáról  emlékezik  Kolinovics  és  a 
Theatrum  Europaeum  is ;  a  kuruczok  gyakori  becsapásairól  pedig  alájok,  tanúskod- 
nak Pollereczky  Mátyás  kapitány  és  mások  levelei  az  Orsz.  Levéltárban. 

tói  tudósítást  vőn,  Nagy  János  dragonyosait  és  a  Deák  Ferencz 
ezredéből  még  Rózsahegynél  volt  másfél  száz  karabélyost  nyargalva 
indítá  Boczára  addig  is,  míg  e  szoros  állapotának  megvizsgálására 
maga  is  utánok  mehetne,  s  bevágatása-  és  gyalogsággal  megszállatá- 
sáról  intézkedhetnék.1 

E  csapatoknak  kénytelenségből  lett  elvezényeltetése  következ- 
tében, a  kuruczoknak  rózsahegy-parniczai  vagyis  liptó-árvai  hadállása 
kivált  lovasságból  igen  megfogyatkozott;  elannyira,  hogy  ott  immár 
a  Paur-Bokrosféle  huszároknál,  összesen  vagy  700  embernél  egyéb 
lovas  had  épen  nem  maradt.  Ennek  kellé  úgy  Túrócz,  mint  Tren- 
csény  felé  az  őrjárati  szolgálatokat  teljesíteni,  sőt  a  mikor  mód  és 
alkalom  vala,  a  trencsényi  még  mindig  híven  álló  várak  felé,  hely- 
őrségeik biztatása  s  az  ostromló  császáriak  háborgatása  czéljából  be- 
portyázni. Mindez,  hála  a  jeles  Paur  fáradhatlanságának  s  katonai  eré- 
lyességének, —  kellőleg  végrehajtatott;  és  Ocskayval  Óvár,  Zsolna, 
Lietava  tájain  gyakorta  összecsapdozának  egykori  saját  dandárának 
s  tulajdon  ezredének  derék  vitézei :  a  Luzsinszky-  és  Bokros-huszárok, 

Sőt  Babócsay,  a  hozzá  követeket  küldött  kisuczai  fölkelő  pórok 
közé  is,  csapataikat  katonailag  szervezendő  vezérnek  beküldéséről 
gondoskodék,  a  milyenül  vagy  az  állhatatos  Marsinszky  András  volt 
bajmóczi  parancsnokot,  avagy  Luzsinszky  vitéz  századosát  Maszelnik 
Mártont,  kitűnő  guerilla-főnököt  szemeli  vala  ki.-  A  kisuczai  kuruczlelkű 
tótoknak  volt  is  okuk  meg  nem  hódolni :  mert  a  császáriak  irtóztató 
zsarolást  követtek  el  a  szegénységen.  Úgymint  Ebergényi  tbk.  és  a 
trencsényi  várparancsnok  Morelli,  a  háború  elejétől  1703-tól  óta  el- 


1  (Ma  veszem  Hangosy  levelét  —  írja  Babócsay  nov.  26-kán  Rózsahegyről 
Bercsényinek,  —  hogy  25-kén  viradóra  az  beszterczei  német  rajta  gyütt  Breznyóra, 
és  ő  minden  kár  nélkül  húzódott  Polonkára.  Én  is  azon  hírre  mindgyárt  még  az 
étszaka  az  két  dragonyos-regementet  (Bercsényi  és  Gyürky)  küldöttem  Boczára,  az 
másfélszáz  Deák  Ferencz  katonáival  együtt ;  magam  is  ezen  órában  indulók  utánok, 
ha  látom  szükségét,  ottan  leszek  valameddig.))  (Eredeti,  az  Orsz.  Levéltárban.) 

2  Babócsay,  ugyanazon  levélben:  «Az  kisuczai  parasztság  szintén  most  kül- 
döttek bizonyos  embereit  hozzám,  hogy  valami  tisztet  adjak  nekiek,  (Ottlyk  gond- 
talanul, fej  nélkül  hagyá  szegényeket !)  mivel  vannak  még  hatszázan,  és  az  német  is 
hitegeti  őket,  és  száz  puskást  és  száz  kapásembert  kérnek :  de  ők  bizony  inkább 
velünk  fognak  tartani!  Vagy  Moszelniket  Luzsinszky  kapitányát,  vagy  bajnóczi  com- 
mendánst  fogom  közikbe  expediálni.» 

Thaly  K. :  Ocskay  László.  II.  i 

maradott  öt  évi  adót  követelték  most  egyszerre  a  behódított  hely- 
ségeken, mitsem  törődve  azzal,  hogy  ezek  azon  öt  év  alatt  az  or- 
szág —  illetőleg  a  confoederatió  —  kincstárának  rendesen  megfizet- 
ték adóikat,  s  a  hadjáratok  miatt  is  töméntelen  szenvedésen,  pusz- 
tuláson kellett  keresztülmenniök.  Ocskay  pedig,  régi  szokása  szerint, 
neki  esett  a  bicsei  uradalom  községeinek,  és  « karácsonyi  kántor » 
czímen  negyedévi  külön  adóért  nyomorgatta,  zaklatta  őket.1 

Liptó-  és  Árva-vármegyét  viszont  ezalatt  a  Bajmócz  vidékéről, 
Túróczból  és  Trencsényből  a  császáriak  elül  kivonult  nagyszámú 
bujdosó  nemesség  emészté,  kiknek  —  mint  atyjafiainak  —  Ottlyk  a 
jobb  helységeket  szállásokúi  kiosztogatá;  minek  következtében  e 
családostul,  cselédestűi,  lovastól,  marhástul,  málhástúl  menekülő 
tömérdek  nem-harczos  nép  rövid  időn  annyira  kiélé  az  egyébként 
is  szűk  termékenységű  Liptót  s  Árvát,  hogy  miattok  a  katonaság 
majd  alig  nvomoroghatott,  s  kivált  nagyobbszámú  lovasság  ott  épen 
nem  tanyázhatott  volna.  Ezért  tehát  a  dragonyosok-  és  karabélyo- 
soknak  a  boczai  szorulat  fenyegetése  nélkül  is  rövid  időn  hátrább 
kellend  vala  Rózsahegytől  takarmány  hiány  miatt  vonúlniok.  Mind- 
ezek folytán  Babócsay,  mihelyt  a  vezényletet  átvevé  :  mindjárt  sür- 
gette Bercsényinél  a  hadműveleteket  csak  nehezítő  e  menekültek- 
nek Szepes,  Gömör,  Sáros-megyékbe,  —  szóval  a  harcz-színtértől 
távolabbra  —  leendő  elszállíttatását.2 

Winkler  Vilmosnak  árvái,  trencsényi  tótságbúi  toborzott  hajdú- 
ezrede a  turnai  ütközet  óta  a  trencsényi  öt  várban,  a  csaczai  sáncz- 
ban,  Bajmóczon  és  Árva-várában  volt  helyőrségül  elosztva.  Árvában, 
mint  aránylag  legerősebb  várban,  Winkler  maga  parancsnokolt  két- 


1  Bogády  András  ledniczei  parancsnok  írja  e  várból  nov.  20-kán  Ottlyknak 
Rózsahegyre :  « Ocskay  László  bicseiektűl  karácsoni  kantort,  és  trencséniek  az  hódolt 
faluktúl  öt  esztendőre  portiót  kérnek.  Névedy  Gáspár,  Szádeczky  Miklós,  Prileszky 
János  és  más  némely  nemesek,  kik  vármegye  zsírját  emésztették  exulansok  formá- 
ban, labanczokká  lettek.  Hacsak  Kglmetek  nem  ütik  meg  Zsolnánál  levő  németet: 
egész  nemességet  kihajhászsza.»  (Eredeti,  az  Orsz.  Levéltárban.) 

2  Babócsay  Ferencz,  Rózsahegyről  nov.  26-kán  Bercsényihez  intézett  levelében  : 
cltt  ezen  két  nemes  vármegyében  a  sok  exulansok  miatt  annyira  enerváltattak  az 
helységek,  hogy  a  mikor  legjobban  kellene  az  postírungokat  (had vonalak,  hadállomá- 
sok) manuteneálni :  akkor  félben  köll  hadnunk,  az  subsistentia  miatt.  Jól  esnék  az 
exulánsokat  valahová  remetébe  tenni.»  (Eredeti  levél,  ugyanott). 

harmadfél  száz  gyalog  fölött;  Bajmóczon  —  mint  láttuk  —  a  míg 
állott,  vitéz  őrnagya  Marsinszky  vala  egy  századdal  s  holmi  más 
segédhaddal ;  Lietavában  és  Budatínban  is  egy-egy  század,  amott 
Pöckl  János  Jakab  szökevény  német  tisztből  lett  kurucz  százados, 
itt  Lipthay  Jakab  nevű  kapitány  alatt.  Ledniczén  szintén  lehetett 
80 — 100  hajdú  Bogády  Andrással.  Óváron  Bálint  János  volt  a  pa- 
rancsnok, a  helyőrség  létszámát,  —  valamint  a  vág-beszterczeiét 
nem  tudjuk;  nem  valószínű  azonban,  hogy  a  trencsényi  öt  kis  szikla- 
vár őrsége  a  négyszáz  fői  mindössze  meghaladta,  avagy  legfölebb 
40 — 50  hajdúval  is  fölözte  volna.  S  mégis,  ezen  maroknyi  hadtúl 
védett  apró  sasfészkek  elfoglalása  és  a  kisuczai  600  tót  puskás  szét- 
oszlatása Ebergényi,  Ebermont,  Ocskay,  Thúróczy,  Hochperg  és 
Moreili  együtt  legalább  3000  főnyi  hadainak  másfél  hónapon  át 
dolgot  adott. 

Az  első  várral,  a  Zsolnával  átellenes  Budatínnal  ugyan  könnyű- 
szerrel boldogulhattak,  s  itt  alkalmasint  Thúróczy  volt  a  mester,  a 
parancsnok  eltántorításában.  Ez  mindjárt  a  zsolnai  esemény  utáni 
napokban  történt.  A  mint  ugyanis  Ebergényi  megfészkelé  magát 
Zsolna  városában ;  írásban  fölszólítá  a  csak  két  ágyúlövésnyire  fekvő 
Budatín  parancsnokát  a  vár  föladására.  Lipthay  azonban  gúnyosan 
felele,  hogy  ó  hallott  ugyan  beszélni  a  császáriakról :  de  még  egyet 
sem  láthatott  közűlök!  Erre  a  cs.  tábornok  körűlvéteté  a  váracskát, 
melyet  107  hajdú,  6  kisebb  fajta  ágyú  és  vagy  20  szakállas  ótalmazott. 

Midőn  a  németek  a  várat  megközelítették :  a  kuruczok  oly  he- 
ves tüzelést  kezdenek  reájok,  hogy  Ebergényi  kénytelen  volt  hátrább 
vonulni,  és  vívóárkok  fölvetését,  szóval  rendes  megszállást  elrendelni, 
melyhez  Trencsény-várából  kellett  volna  ostromágyúkat  felhozatnia. 
Most  a  hóbortos  Lipthay  Jakab  még  egyszer  megkérdeztetve  végső 
elhatározása  iránt,  —  meggondolási  határidőt  kívánt,  és  ennek  eltel- 
tével, a  császáriak  meglepetésére,  átküldé  a  capitulationalis  ponto- 
kat. Ebergényi  ezeket  örömmel  aláírta:  de  mielőtt  a  várba  vissza- 
küldhette  volna,  —  hát  íme  Lipthay,  időközben  hajdúival  együtt  jól 
felborozván,  ismét  harczias  kedvre  gyúladt,  s  elkezdett  még  heve- 
sebben mint  előbb,  kilövetni  az  ostromlókra. 

Ebergényi  elbámult,  —  de  hidegvérét  el  nem  vesztve,  parolára 
beküldé  a  várba  Thúróczy  Gáspárt  és  Ebermont  alezredest  Lipthay 

4* 

capacitálására,  —  a  mi  csakugyan  sikerűit  is.  Thúróczy  ugyanis  ma- 
gához édesgetvén  a  félittas  Lipthayt,  rábeszélé,  hogy  adja  fel  a  vá- 
rat és  álljon  be  eddigi  rangjában,  tiszteivel  és  századával  együtt  az 
ő  ezredébe  császári  szolgálatra !  Az  állhatatlan  ember  erre  kezet 
adott  és  megnyitá  a  várat,  a  melyben,  igaz,  hogy  —  meglehetős 
mennyiségű  élelmi  készlet  mellett  —  immár  nem  vala  több  hat 
mázsa  lőpornál,  úgy  elpuffogtatták  a  többit,  bolondmódra.  Hanem  a 
szegény  közvitézek  becsületesebbek  valának  tiszteiknél :  mert  nekik 
semmi  áron  nem  kellett  a  császári  szolgálat,  daczára  Thúróczy  min- 
den csábításainak.  Letétetvén  tehát  velők  a  fegvvert,  hazabocsáttat- 
tak szülőfalvaikba.1 

Annál  több  bajt  és  munkát  okozott  a  többi  négy  vár  meghódí- 
tása. A  megadási  felszólítást  ép  oly  határozottan  visszautasíták  Hoch- 
pergnek  és  Morellinek  Lednicze,  mint  Ebergényinek  és  Ebermont- 
nak  Lietava  s  Vág-Besztercze  parancsnokai ;  az  óváriak  pedig  érint- 
kezésbe nem  is  bocsátkozva,  keményen  lövöldöztek  és  kiütöttek  a 
vár  alá  száguldó  ellenséges  csapatra,  a  melyben  kárt  is  tőnek.2  Azon- 
kívül mind  a  négy  vár  fenn  tudta  tartani  az  összeköttetést  Árvába 
Winklerrel  és  Rózsahegyre  Babócsayval,3  s  előbb  Ottlykkal,  a  kit 
pl.  Bogády  Ledniczéről  nov.  20-ikán  irott  elszánt  levelében  ekkép 
hív  és  biztat  vala  a  zsolnai  németre  : 

« Minket  itt  trencséni  commendáns  Morelli  mind  fenyegetések- 
kel s  mind  ígéretekkel  elpártolásra  csábítani  és  corrumpálni  akar- 
ván,   próbálgat;    de   az    Istenben   bízunk:    haugyan    megpróbálna  is 


1  Theatrum  Europaeum.  (Frankfurt,  1718.)  —  Kolinovics :  Hist.  Belli  Rákócz 
725_726.  1.  Mely  napon  történt  Budatín  feladása?  egyik,  különben  igen  részletes 
kútfő  sem  említi :  de  bizonyára  nov.  20-dika  előtt,  mert  Bogády  e  napon  kelt  ledniczei 
levelében  már  olvassuk,  bogy  «Budetént  az  hitetlen  Lipthay  eladtam 

2  ((Óváriak,  hallom,  az  ellenség  portájábúl  egynéhányát  elejtettek,  —  írja  Bogády 
András  Lednicze  várából  nov.  20-kán  Rózsahegyre  Ottlyknak,  —  Besztercze  is  még 
áll;  jó  volna  ezeknek  egy  bíztató  szép  írással  külön-külön  szívet  adni.  Litavaiak  is 
emberül  feleltek  az  ellenségnek.  Most  egy  beszterczei  ember  vala  itt  az  várban, »  stb. 

5  Babócsay  nov.  26-iki  leveléből :  «Még  Trencsén-vármegyében  Letava  várában, 
Óvárban,  Vág-Beszterczén  és  Ledniczén  is  benn  vannak  (a  mieink)  és  eddig  szépen 
correspondeálfcak  Vinkler  urammal,  és  actu  is  ki  s  be  járnak  hozzája,  jóllehet  igen 
emlegetik  az  succursust.  Magam  is  írtam  nekiek,  és  pénzt,  dohánt  is  küldöttünk  be.« 
(Orsz.  Levéltár.) 

ostromlással,  —  kudarczot  fog  vallani,  mert  mi  mindnyájan  —  vagy 
hat,  vagy  vak !  —  elvégeztük  magunkban  utolsó  veszedelmünkig 
oltalmazni  magunkat,  —  csak  az  úr  (t.  i.  Ottlyk)  confcederált  ma- 
gyar fegyverrel  és  minden  úttal-moddal  az  ellenséget  rontani  és 
szándékát  akadályozni  el  ne  múlassa.  Zsolna  táján  kétezer  is  nincs 
(német),  az  mint  halljuk,  az  is  elég  nyomorult  s  fáradt  nemzetség ; 
jó  volna  azt  megütni,  az  míg  bé  nem  sánczolná  magát} 

A  várparancsnokok  ily  elszánt  hangulatát  Ebergényi  első  felhí- 
vásaira kapott  válaszaikból  megismervén,  —  jónak  látta  őket,  külö- 
nösen a  lietavait,  mégegyszer  fölszólítani,  s  egyrészről  fenyegetéssel, 
másrészről  hazugságokkal  rémíteni;  minthogy  azonban  ezt  az  utóbbi 
fegyvert  ő  maga  átallá  használni :  tehát  az  ilyesekre  is  —  mint  az  aug. 
30-kán  Pálífy  megbízásából  Érsek-Újvárba  írt  rút,  hazug  és  rágal- 
mazó levélből  láttuk  —  készségesen  ajánlkozó  Ocskay  Lászlót  al- 
kalmazta, Pálffy  példájára.  Ocskay  ennek  folytán  egy  csábító  és 
fenyegető,  de  mindenekfölött  hazudozó  német  levelet  írt  nov.  20-kán 
Bicséről  (a  hol  az  uradalmat  zsarolá)  a  lietavai  parancsnoknak  Pöckl- 
nek,  «Hochgeehrter  Herr  Commendant!»  megszólítással.  Először 
mindjárt  egy  nagy  hazugsággal  kezdi: 

«  Vág-Besztercze  várának  kézhez  vétele  után  (jól  tudjuk  pedig 
Babócsay  nov.  26-iki  leveléből,  hogy  e  vár  még  ekkor  is,  tehát  hat 
nappal  Ocskay  levelének  kelte  után,  kurucz  kézben  volt !)  vissza- 
térvén? parancsot  veszek  Ont  tüstént  felszólítani,  hogy  a  már  útban 
lévő  faltörő-ágyúk  és  bombák3  megérkezését  ne  várja  be,»  hanem 
gondolja  meg  magát,  és  mivel  segítséget  úgy  sem  várhat:  « tehát  ne 
késsék  elfogadni  az  általam  ezennel  a  generálisság  nevében  fölaján- 
lott császári  kegyelmet,  méltányos  és  észszerű  föladási  szerződés  biz- 
tosításával,4 olyképen,  hogy,  ha  ismét  be  kíván  lépni  császár  ő  Fel- 


1  Bogády  Andrásnak  Ledniczéről  nov.  20.  Ottlykhoz  szóló  levele.  (Eredeti  az 
Orss.  Levéltárban.) 

2  «Nach  meiner  Zurückkunft  uudt  Übernehmung  des  Schloszes  Biestrietz  an 
der  Waag,»  stb. 

5    «Die  schon  unterwegens  schwere  Geschütz  und  Bommen,»  stb. 

4  «Alsz  wirdt  hiemit  im  Nahmen  der  Generalitát  dein  Herrn  Commendanten 
die  Kayserlich  Gnade  angetragen,  mit  Versichemng,  eines  biliigen  und  raisonablen 
Accord  einzugehen,»  stb. 

sége  szolgálatába:  mostani  tiszti  rangját  itt  is  megtarthatja,  melyben 
továbbra  is  alkalmaztatni  fog.»  A  mivel  annálinkább  siessen,  mint- 
hogy tudva  lehet  már  Ön  előtt  is,  «hogy  Hochperg  tábornok  bom- 
bákkal és  nehéz-ágyúkkal  Lednicze  vára  alá  szállá,  honnét  is  most 
értesülök  ezen  várnak  is  már  megadatásáról.»]  Tehát  a  hazug- 
sággal kezdett  levél  szintolv  hazugsággal  végződik ! 

Választ  várván,  maradok,  —  stb.  Ladislaus  Ocskay. 

Ranggal,  szolgálattal,  jó  capitulatióval  való  édesgetés ;  bombák- 
kal, falrontó  ágyúkkal,  Hochperggel  való  fenyegetés  ;  Besztercze  és 
Lednicze  föladásáról  szóló  hazudozás,  —  mind  nem  használt  semmit. 
A  derék  német  parancsnok  elég  jellemszilárdsággal  bírt  a  hitisze- 
gett magyarral  szemben  az  egészet  visszautasítani ;  sőt  azonnal  s  csak 
röviden  azt  feleié  reá,  hogy  eszében  sincs  Lietava  várát  föladni : 
mert  először  is,  még  igen  kevés  ellenséget  látott;  másodszor  ele- 
gendő lőpora,  ónja  s  élelmiszere  van;  és  harmadszor,  el  van  hatá- 
rozva harczosaival  együtt  utolsó  csepp  vérig  védeni  magát.'2 

Ez  a  férfias  válasz  elég  lehetett  volna  Ocskaynak,  —  és  még 
sem  volt  elég.  Másnap,  nov.  21 -kén  megint  írt,  most  már  Zsolnáról 
Pöckl  Jánosnak,  felelvén :  « Monsieur !  Hogy  mennyi  lő-  és  élelmi- 
szer van  Lietavában,  azt  igen  jól  tudom,  mert  hisz  e  várat  én  sze- 
reltem volt  föl.3  Minthogy  azonban  más,  Lietavánál  jóval  erősebb 
hegyi  várak,  ú.  m.  Budatín,  Bicse,  Vág- Besztercze  és  Lednicze 
(ismétli  hazugságát,)  már  kaput  tártak,  —  hajoljon  meg  Ön  is !  Mert 
kéznél  vannak  a  kívántató  ostromló  eszközök,  melyek  ha  a  vár  alá 
vitetvén  a  vívás  megkezdetik,  kérdés :  ha  fognak-é  az  úrral  majd 
akkor  is  még  capitulatióra  lépni f  miután  segítségre  nem  lehet 
reménye. » 

1  «Zudeme,  Ihme  auch  schon  bekannt  ist,  dass  der  General  Hochberg  mit 
Bommen  und  Stucken  vor  das  Schlosz  Letnietze  gerücket,  undt  gleich  vernehme,  dasz 
sich  solches  ergeben  habe.» 

Z  «.  .  .  .  welches  (t.  i.  hogy  Lietavát  föladja)  ich  aber  keinesweges  gesinnet  sey 
oder  werde  die  Festung  zu  übergeben ;  denn,  zum  ersten  habé  ich  gar  wenig  Feindt 
gesehen ;  zum  andern,  habé  ich  Pulwer  undt  Bley  undt  Esszén  undt  Trincken  genug; 
zum  dritten,  bin  ich  resolviert  mit  meiner  commandierten  Mannschaft  mich  zu  wáhren 
bis  auf  den  letzten  Bluts-Tropfen.»  (Mikor  nejét  odavitte  volt.) 

3  «Welches  mír  zwar  wohl  bewust  ist :  -weilen  ich  selber  darein  habé  helfen  ver- 
proviantieren . » 

Ennek  előrebocsátása  után  Ocskay  elkezd  más  húrokat  pen- 
getni, kibúvik  belőle  az  áruló :  bizalmaskodni,  csábítani  akar,  hogy 
egy  becsületes  katonát  magához  hasonló  hitszegövé  tehessen.  «En 
azonban  azt  gondolom  —  folytatja,  —  hogy  ha  mi  ketten  kéz  alatt 
egyetértenénk  és  leveleznénk,  ez  az  úrnak  bizonyára  nagy  becsü- 
letetfogna szerezni.»*  Itt  aztán  jő  egy  csodálatos  passus,  mely  mi- 
vel némi  megbánást  láttatik  színlelni,  a  mi  azonban  az  Ocskay  által 
elérni  kívánt  s  az  utómondatban  is  hangsúlyozott  czéllal  kapcsolat- 
ban alig  érthető,  szükségesnek  tartjuk  az  egészet  szórúl  szóra  az 
eredeti  szerint  idézni : 

*Hatte  ich  sambt  der  Túróczy  undt  anderen,  unsere  Aufneh- 
mens  gespühret :  versichere,  wir  hatten  uns  nicht  darzu  resolviert ; 
dahero  glaube,  dass  der  Herr  diese  meine  gegen  ihme  gehaltene 
Ajfection  nicht  miszbrauchen  wirdt,  sondern  vielmehr  zur  Ernáh- 
rung  eigener  Éhre,  und  Ihro  Kayserl.  Majestát  gegen  ihme  erwie- 
sene  Genaden,  sich  darzu  bequemen,  undt  resolvieren  wirdt  solches 
Schlosz  ausraümen  undt  über gebén.  Erwarte  die  Resolution.» 

Miként  szolgálhat  a  mondat  előrésze  rábeszélő  indokolásul,  az 
utórészben  kifejezett  kívánsága  teljesítésének  eléréséhez?  Alig  magya- 
rázható ;  hacsak  olyképen  nem,  hogy  az  előmondatban  homályosan 
érintett  megbánási  érzet  bizalmas  közlésével  az  elérni  óhajtott  czél, 
t.  i.  a  váifeladás  tekintetéből,  annálinkább  maga  iránti  bizalomra 
indíthassa  s  titkos  érintkezésre  bírhassa  a  parancsnokot.  Az  utóirat- 
ban e  titkos  érintkezés  szükségessége  megint  élénken  hangsúlyoz- 
tatik  : 

«P.  S.  Der  Herr  darf  nur  unter  der  Handt  zu  wisszen 
thun ;  ich  begehre  nicht,  dasz  derselbe  jetzt  gleich  ordentlich  soll 
übergeben:  sondern  mit  mir  correspondierend  sein,  alsdann,  wann 
ich  hinkame,  würde  zu  guttem  Endt  geruht  (f )  werden.* 

Mennyi  csábítás,  mennyi  aljas  ravaszság,  és  a  becsűletérzetből 
való  mily  nagyfokú  kivetkőzés  rejlik  ezen  levélben,  a  t.  olvasó 
ítélje  meg.  Azonban  a  mélyen  süllyedt  ember  ez  újabb  kísérletével 


*  «Aber,  wie  ich  vermeine,  wann  wir  zwey  unter  der  Handt  einer  den  andern 
versíehen  und  correspondieren :  versichere,  dasz  dem  Herrn  zu  einer  grossen  Éhre 
fallen  wirdt.' 

sem  érhetett  el  semmit.  A  becsületes  Pöckl  igen  röviden  és  kato- 
násan csak  ennyit  válaszolt  neki : 

Mai  levelét  vévén,  belőle  mindent  megértettem.  «Dasz  ich  soll 
die  Festung  übergeben :  ist  kein  andere  Resolution  bey  mír  vor- 
handen,  alsz  wie  derselbe  in  den  Brief  vom  20.  dito  lesen  wirdt, 
dann  mein  Bravheit  lásset  es  nicht  zu ;  und  zum  andern,  sollte 
ich  ja  keinen  Succurs  zu  hoffen  habén:  so  will  ich  ihnen  erweisen, 
dasz  ich  ein  Sóidat  bin  und  mich  wehren  werde  bis  auf  den 
letzten  Blutstropfen.  —  Litava,  den  21.  9-bris  1708.  jfohann  Jacob 
Pöckl,  Commendant.  w1 

Tehát  a  titkos  egyetértést  s  érintkezést  kívánó  fölhivásra  a 
derék  parancsnok  megvető  hallgatással  felel,  vagy  legfölebb  azon 
hivatkozással,  hogy  ő  becsületes  (meine  Bravheit)  és  katona.  Való- 
ban a  legszebb,  legcsattanósabb  felelet!  Egyúttal  Ocskaynak  hozzá- 
intézett két  rendbeli  csábító  levelét  eredetiben,  és  azokra  adott 
válaszainak  mását,  rendíthetlen  hűsége  jeléül  megküldötte  Ber- 
csényinek.*2 

A  szegény  hű  ember  kísértésének  mindazáltal  még  ezek  után 
sem  hagytak  békét.  Mivelhogy  sem  fenyegetés,  sem  ígéret,  csábítás, 
sem  koholt  hírekkel  való  rettentés  semmi  sikerre  nem  vitt:  Eber- 
gényi  az  arany  hatalmát,  a  megvesztegetést  is  megkísérlé.  De  a 
becsületes  főtiszt  ennek  is  ellentállt,  s  a  dolgot  följelenté  mint  köz- 
vetlen parancsnokának,  Babócsaynak.5 

Ekként  Lietava  és  Óvár  tovább  is,  még  jó  sokáig  ellentállá- 
nak,  —  sőt  a  kuruczok  Rózsahegy  felől  Trencsénybe  be-beszágúl- 
dozó  portyázóinak  sikerűit  e  várakba  koronként  némi  élelmi  és  föl- 
frissítő szereket  is,  lőporral,  ónnal  stb.  beszállítani.  Hanem,  a  vár- 
megye távolabbi,  nyugati  részeiben  fekvő  ledniczei  és  vág-beszterczei 
várak  kénytelenek  voltak  Hochperg  tábornok  alájok  vontatott  ostrom- 
lövegeinek elvégre  meghódolni,  deczember  első  napjaiban;  legalább 

1  A  föntebbi  három  levéllel  egy  ívre  írott  egykorú  másolat,  gyűjteményemben. 

2  Az  idézett  egykorú  másolat,  Bercsényi  hadi  cancelláriáján  vétetett  az  ere- 
detiekről. 

3  Babócsay  Ferencz  említi  Rózsahegyről  nov.  26-kán  Bercsényihez  irott  levele 
végén :  «Letavai  commendantot  már  aranyozni  is  kezdették  vala,  de  semmit  sem  te- 
hettek neki.»  fOrsz.  Levéltár.) 

Czelder  Orbán  dandárnoknak  Rózsahegyről  decz.  y-kéről  Babócsay- 
hoz  Liptó-Szent-Miklósra  irott  tudósításában  már  csak  Lietava  és 
Óvár  említtetnek,  mint  még  fennálló  magyar  várak.  E  tudósítás,  mely 
a  trencsényi  akkori  állapotokra  érdekes  világot  vet,  főbb  pontjaiban 
így  szól  : 

«Epen  ezen  órában  az  Túrócz  vármegyébe  kiküldött  portám 
visszatérvén,  négy  labancz  rabot  hozott,  melyeket  is  ezen  katonák 
által  általküldöttem  az  úrhoz.  A  mellett  azt  is  hozta  hírűi,  hogy  az 
elmúlt  napokban  Zsolnán  vármegye  gyűlését  tartatván  Ebergényi 
maga  jelenlétében:  öt  esztendőre  hátramaradott  portiókat  praeten- 
dál  rajtok,  oly  szorosan,  hogy  ha  gyermekeiket  is  eladniok  kell,  — 
csak  ki  kell  annak  telni!1 

En  ismét  újonnan  fris  portát  mind  Trencsén-vármegyébe  és 
mind  Túróczba  expediáltam ;  mihelyt  visszatér  és  valami  újságot 
hoz,  az  urat  tudósítani  el  nem  múlatom.  Lietavai  és  óvári  commen- 
dans  uraimék  ekkoráig  frisen  tartják  magokat,  kiknek  is  mai  nap 
holmi  provisiót  pálinkábúl,  vajbúi,  borondzábúl  (gyúrt  sajt),  nem- 
különben port  és  ólmot  beküldtem ;  noha  azt  is  írják,  hogy  borbúi 
valami  gazdálkodást  tegyünk,  mivel  pedig  itt  igen  szűk  a  bor:  nem 
ártana,  ha  az  úr  egynéhány  hordócskát  leküldene,  —  hogy  annál 
jobb  kedvök  lehessen.** 

Talán  ezen,  Rózsahegyről  decz.  7-kén  megindult  és  minthogy 
két  vár  számára  is  élelmi  s  lőszereket  szállító :  tehát  szükségkép 
nagyobb  létszámú  porta  lehetett  az,  mely  —  bizonyára  a  merész 
Paur  Ferencz  vagy  Elek  Zsiga  vezérlete  alatt  —  az  eleségnek  be- 
szállítása után  a  császáriak  hadvonalai  közt  a  zsolnai  németekből 
jól  lecsapdozva,  áttört,  és  egész  Ledniczén  alól  bekalandozván,  decz. 
10-ike  táján,  a  morvaiak  nagy  rémületére,  a  hrozinkói  határszoros- 
ban kibontott  zászlókkal  mutatta  magát.3 


1  V.  ö.  Bogády  Andrásnak  Ledniczéről  nov.  20-kán  kelt  és  ugyanezt  állító 
levelével,  s  br.  Berényi  Ferencznek  a  császáriak  zsarolásairól  1708.  deczember  havában 
tett  naplóföljegyzéseivel. 

2  Eredeti  levél,  az  Orsz.  Levéltárban. 

3  A  br.  Berényi-naplóban  olvassuk  decz.  17-ike  alatt:  «01yan  hír  van,  hogy  az 
bányavárosokon  lévő  németekben  és  az  zsolnai  praesidiariusokban  lecsapkodtak.  Az 
hrozinkói  völgyön  megint  zászlósán  voltak  circa  10.  praesentis  az  kuruczok.» 

Ugyané  napokban  a  bányavárosokon  feküvő  németek  ellen  is 
kissé  erősebb  mozgalom  kezdődött.  Bercsényi  ezt  már  régóta  elő- 
készíté;  nevezetesen  még  nov.  18-kán  meghagyá  a  Breznóbányára 
vivő  polonkai  szoroson  Murány  felől  őrt  álló  br.  Andrássy  Pálnak : 
hogy,  ha  a  németnek,  mint  hírlelik,  Liptó  felé  való  szándékát  venné 
észre,  tehát  «irrumpáljon  Besztercze  felé;  és  Bottyánnak  megírtam: 
ha  Andrássy  tudósítja,  mihelyt  Ebeczky  mostani  (Nyitra  felé  tett) 
portáját  megjárja,  —  gyűjjön  fel  (Ersek-Üjvártól)  egész  haddal,  s 
irrumpáljanak  Selmecznek  elsőben  is;  mert,  ha  valahogy  Pálffy 
Liptóba  bécsúszhat,  —  Lőcse  tartja  meg  csak.*1 

Bercsényi  ezen  intézkedéseit  a  sáros-pataki  gyűlésre  mentében, 
már  a  távol  Zemplén-vármegyei  Medgyaszón  adta  ki;  míg  tehát 
Andrássy  az  ő  levelét  vehette,  s  ez  viszont  a  németek  fenyegető 
mozgalmai  felől  (ú.  m.  Pálífynak  Túróczból  s  Körmöcztűl  alájöve- 
tele  és  Breznóbányának  nov.  25-iki  elfoglaltatása)  Bottyánt  tudósítá; 
és  míg  végre  e  tábornok  Andrássynak  értesítése  nyomán  Érsek- 
Újvárból  alá  jöhetett,  —  mind  erre  idő  kívántaték.  Úgy,  hogy  mire 
Bottyán,  Újvárban  Ocskay  Sándor,  Beleznay  és  Iváncsayval  a  ki- 
portyázásokra  500  válogatott  huszárt,  Nagy-Sarlón  Ebeczky  Ádám- 
mal a  közlekedés  fenntartására  százat,  s  az  Esztergom  felé  vígyá- 
zásra  Bény  körűi  két  századot  hátrahagyva,-  még  fönnmaradt  900 
lovasával3  (Balogh  Istváné  egy  részével,  Somogyi  és  Zsámbokyéi- 
val)  a  bányavárosok  körüli  vezénylet  átvételére  az  ottani  hadak 
közé,  nevezetesen  Gács-várába  leérkezett,   —  deczember  6-ika  volt.4 

A  kuruczok  hadvonala  ekkor  mindenütt  a  bányavárosok  alatt,  a 
Garamtól,  nevezetesen  a  Szathmáry  Miklós  által  vezényelt  gr.  Csáky- 
ezred  szálló-helyétől  Nemes-Oroszitól,  Szőllőstűl  kezdve,  Báthon, 
Szebellében,  Szenográdon,  Turopolyán  át  Dívényig  húzódott;  Bottyán 
főhadiszállása  pedig  a  tartalék-csapatokkal  —  ú.  m.  decz.  elején  a 
Zsámboky  Nagy  István  alatti  Eszterházy-ezerrel  és  pár  század  Boty- 

1    Archív.  Rákócz.  VI.  176.  1. 

!2    Bottyán  levele  Gácsról,  decz.  7-kén  Bercsényihez.  (Eredetije  gyűjteményemben.) 

3  Kolinovics,  Hist.  Belli  Rákócz.  719.  1. 

4  Bottyánnak  imént  idézett  levele.  —  Bercsényi  ugyan  már  nov.  13-kán  Lo- 
sonczrúl  előre  tudata  e  tábornokkal,  hogy  az  Ipoly-Garam-Vágvidéki  vezényletet  ő 
reá  fogja  bízni. 

tyán-huszárral  —  Szécsény  városában  vala.  Somogyit  és  Baloghot 
egyelőre  pihenő-szállásokra  bocsátá.  Báthban,  a  szőllősi  fiók-állomás- 
sal Gundelfinger  Dániel,  Szebellében  Kókay  Márton,  Szenográdon, 
Szuhány  fiók-állomással  Vajda  András  lovas-,  végre  Dívényen  s  a 
fűrészi  szorosban  Csajághy  János  gyalog-ezere  és  a  volt  Bezerédy- 
féle  lovas-ezred  (Horváth  István  alatt)  vala  elhelyezve,  folytonos 
vigyázassál,  portyázással  be  Zólyomba  a  bányavárosok  alá  —  melyek- 
től minden  élelmi  és  fűtő-szer  bevitelét  elzárni  igyekeztek,  —  szaka- 
datlan összeköttetésben  egymással.  Ebeczky  István  ezeré  pedig  a 
Garam-mellyéki  helységeken  tanyázott. 

Bottyán  már  decz.  7-iki  levelében  írja,  hogy  rendeletet  adott 
Kókay  és  Vajdának,  a  Beszterczéről  Selmeczre  szállítandó  borok 
kísérése  végett  Zólyomba  ment  császáriak  megtámadására,  —  s  ez 
alkalommal  történhetett  az,  mit  a  Berényi-napló  decz.  1 7-iki  idézett 
jegyzetében  említ;  továbbá  Andrássy  Pál  decz.  6-iki  levelében 
Csajághynak  a  beszterczei  németen  ekkor  megejtett  szerencsés  had- 
műveletéről,1 a  «Theatrum  Europaeum»  pedig  mindjárt  a  trencsényi 
sziklavárak  meghódításának  előadása  után  arról  emlékezik,  hogy  a 
kuruczok  Beszterczebánya  és  Selmecz  körűi  sűrűen  mutatkoztak, 
sőt  az  utóbbi  helyet  a  windschachti  sánczoknál  hevesen  megtá- 
madták.2 

E  fenyegető  csapdozások  bírhatták  arra  Heister  cs.  főparancs- 
nokot, hogy  Pozsonybúl,  —  hová  a  labancz  főurak  értekezletére 
jőve  alá  decz.  13-kán  Bécsből,  s  a  császárnak  behódított  várme- 
gyékre irtóztató  hadi  adót  vetett,5  —  kornvadozó  létére  s  a  kemény 


1  L.  Andrássy  ezen,  Bercsényihez  irott  levelének  eredetijét  az  Orsz.  Levéltár- 
ban Budapesten. 

2  «Dargegen  liessen  sich  die  Rebellen  bey  Chemnitz  und  Neusohl  stark  sehen, 
setzten  auch  an  der  erstgedachten  Orte,  bey  dem  so  genanten  Windschacht  heftig 
an.»  —  Hasonlókép  ír  Kolinovics  is,  726.  1.  És  a  Berényi-napló  is  említi  decz.  15-kén  : 
«Az  bányavárosokon  hogy  nem  igen  jól  vannak.n  (V.  ö.  decz.  17-iki  jegyzetét.) 

3  L.  a  Berényi-napló  decz.  13 — 18-iki  följegyzéseit ;  pl.  Nyitra-vármegyére  15  ezer 
portió  (tehát  egy-egy  portára  185  portió)  esett  «az  commendérozottakon  és  recruttákon 
kívül. »  Pedig  ezen  megye  területéből  a  kurucz  kézben  lévő  Érsek-Újvárt  és  vidékét 
is  le  kellé  még  számítani.  Ki  is  fakad  keservesen  a  császárpárti  főúr :  «Heister  le- 
gyütt.  Az  kit  az  előtt  nagy  erővel  is  az  egész  német  nemzet  végben  nem  vihetett,  — 
az  már  végben  ment.  Boldog  Isten,  ne  hagyj  el  bennünköt /»   Azután  megemlíti,  hogy 


ÓO  THALY   KÁLMÁN 

téli  idő  daczára  is,  személyesen  induljon  segédcsapatokkal  a  bánya- 
városokba.1 

Azonban,  a  végzetteljes  1708-ik  év  befejezése  előtt  még  vissza 
kell  Trencsény-vármegyébe  pillantanunk.  Itt,  miután  Lietava  várá- 
val a  császáriak  Ocskaynak  minden  mesterkedései  mellett  sem  bol- 
dogulhattak:2 Ebergényi  elvégre  is  kénytelen  lőn  nagy-messziről, 
Trencsény-  vagy  Bajmócz-várából  néhány  bomba-mozsarat  és  nagyobb 
ágyút  odavonszoltatni  s  az  ódon  erődöt  rendes  vívás  alá  fogatni. 
Lietava  régi  védművei  nehéz-ágyúknak,  természetesen,  ellent  nem 
állhattak;  s  így  történt  —  a  részleteket  nem  ismerjük,  —  hogy  a 
derék  Pöckl  János  decz.  21  vagy  22-kén  a  cs.  altábornagynak,  bizo- 
nyára kétségbeesett  védelem  után,  foglyává  lőn. 

Erre  Ebergényi  azonnal  a  kuruczok  trencsényi  utolsó  fészkére : 
a  báró  Pongráczoknak  Lietavához  hasonló  óságos  családi  várára,  a 
Vág-parti  sziklán  meredező  Óvárra  vetette  szemét.  E  hely  már  nov. 
közepe  óta  körűi  volt  zárolva,  de  azért  a  megadásról  hallani  sem 
akart.  Ebergényi  decz.  22-kén  esti  7  órakor  Zsolnáról  « utolsó »,  igen 
cathegoricus  fölhívást  intéz  Bálint  János  óvári  parancsnokhoz : 

«En  hivatalom  ellen  Kglmednek  már  jelentettem:  adná  föl 
Óvárát,  tudván,  se  fizetése,  se  segítsége  nem  érkezhetik,  s  ollyan 
gaz  várért  nem  is  méltó  küldeni;  de  mindeddig  Kglmed  hímezi- 
hámozza  a  dolgot.  Azért  rövideden  irom  Kglmednek:  holnap  12 
órára,  ú.  m.  vasárnap,  23.  hujus,  egyátalán  fogva  írja  meg  délre 
akaratját  s  szándékát:  föladja-é?  nem-é?  Ha  azt  írja,  hogy  föl- 
adja, —  tehát  tudom  én  is  az  emberséget ;  ha  pedig  írja,  hogy  nem 


a  «rendek»  a  hadi  adó  ügyében  több  napon  át  «nagy  kiáltással))  gyűlésezvén  Heister 
jelenlétében,  miután  vele  semmire  sem  boldogulhattak:  elvégre  is  könyörgésre  fog- 
ták a  dolgot,  s  a  80  egynéhány  ezer  portió  kivetését  egészen  Heisterre  bizták  nagy 
sóhajtással. 

1  A  gyűlésezés  18-kán  végződött;  Heister  19-kén  már  indulni  akara:  de  «kor- 
nyadozása  miattw  csak  20-kán  d.  u.  mehetett  el. 

Q  Úgy  látszik,  Lietava  szorongatására  vonatkozik  Ebergényi  egyik  labancz  tiszté- 
nek Podhorszky  Istvánnak  tbkához  Podhorányról  (Podhorje,  Lietava  alatt)  1708.  decz. 
14-kén  intézett  e  tudósítása  is  :  «Én  mai  napon  virradtakor  jó  formán  megállottam 
volt  az  lest  várbelieknek,  de  aligha  parasztemberek  el  nem  árultak  engem,  mivel  az 
hajdúság  ki  nem  gyütt  a  várbúi,  csak  az  ágyúkbúi  az  elrendelt  szekerekhez  egy- 
nihányszor  lűtt.»  {Eredeti,  a  gr.  Csákyak  archívumában  Szepes-Mindszenten.) 

akarja,  —  tehát  én  is  tudom  akkor,  mit  köll  cselekednem !  Mert 
én  tovább  nem  várakozom ;  mivel  Littava  várát  is  megvettem  : ] 
abban  bizonyos  lehet,  ott  nem  szenvedem,  s  hacsak  holnap  délig 
bizonyos  válaszom  nem  gyün,  —  azután  se  nemesember,  se  hajdú, 
se  Kglmed,  se  egy  szóval  senki  capitulatióhoz  ne  bízzék,  mert  én 
tudom,  mit  érdemlenek  az  illyen  ok  nélkül  való  nyakas  emberek, »  stb.2 

Bálint  János  ezen  fenyegető  levélre  sem  ijedt  meg,  hanem  el- 
küldé  azt  eredetiben  Czelder  Orbán  útján  Bercsényinek.  Döntő 
segélyt  azonban  csakugyan  nem  kaphatott ;  és  így,  miután  Ebergényi 
a  sziklafészket  lövetni  kezdette,  —  kénytelen  lőn  vagy  egy  heti  vitézi 
védelem  után,  deczember  végnapjaiban  feladási  szerződésre  lépni.  S  a 
cs.  altábornagy,  nagvhangú  levele  daczára,  mégis  csak  capitulált  vele  ; 
milyen  föltételekkel?  —  nem  ismerjük.3 

Ekként  a  trencsényi  öt  kis  vár  megvétele  az  Ebergényi,  Hoch- 
perg,  Moreili,  Ocskay,  Ebermont  és  Thúróczy  parancsnoksága  alatti 
császári  haderőknek  mégis  másfél  hónapi  munkájukba  került. 

Az  év  végéhez  jutván,  még  csak  azt  említjük  meg,  hogy  deczem- 
ber  10 — 12-ike  táján  több  oldalról  azon  hírt  vitték  Ersek-Ujvárba : 
Ocskay  László  egy  esteli  lakoma  után  hirtelenül  meghalt,  — 
mérget  kevertek  italába  a  németek.  Mire  az  egyeneslelkű  öreg 
Berthóty  jellemzőleg  megjegyzi,  hogy  «az  ki  ördögnek  szolgál: 
kínnal  fizetnek  neki ! r»4  Továbbá  deczember  közepe  táján  olyan  hír 


1  Hogy  ezt  Bálint  elhigyje:  Ebergényi  foglyával  Pöckl-lel  is  Íratott  Lietava  meg- 
vételét igazoló  levelet  neki.  (Melléklet,  leveléhez.) 

2  Br.  Ebergényi  László  s.  k.  aláírásával  s  czímeres  gyűrűpecsétével  bíró  eredeti 
levél,  az  Orsz.  Levéltár  Bercsényi-féle  actái  között.  U.  o.  még  egy  ily  levél  is  van, 
mely  Háczay  Jánosnak  szól  ugyancsak  Óvárba,  hasonló  tartalommal  s  dátummal. 

3  Gerhárt  György  kormánytanácsos  írja  Lőcséről  1708.  dec.  12-kén  Bercsényi- 
nek:  «.  .  .  Másfelől  nem  szintén  jó  hír  érkezett;  mert  Ebergényi  megijesztvén  (ostrom- 
ágyúkkal) az  letavai  commendantot,  az  várat  megvette,  és  talám  már  Ovárat  is  víjja, 
vagyis  megvette.*  ^Eredeti,  ugyanott.)  V.  ö.  Sréter  János  tüzérdandárnok  Eperjesről 
1709.  jan.  10-kén  Rákóczihoz  irott  levelét:  «Az  minemő  váraink  voltának  Trencsín- 
vármegyében,  ú.  m.  Lednicze,  Besztercze,  Budatín,  Letava  és  Óvár,  —  már  egészlen 
az  ellenség  kézibe  estének.*  (Eredeti,  gyűjteményemben.) 

4  Berthóty  István,  Érsek-Újvárból  1708.  decz.  12-kén  Bercsényinek :  «Már  két 
helyünnen  is  hozták  Ocskay  László  halálát ;  estve  jól  lakott,  —  reggel  halva  találták  ; 
gondolom,  hogy  innia  adtak.  Az  ki  ördögnek  szolgál,  kínnal  fizetnek  neki.»  (Eredeti 
levél,  az  Orsz.  Levéltárban.) 

is  futamodok,  hogy  Ocskay  és  Thúróczy  pribékjeinek,  (mivel  itt- 
honn  nem  sok  hasznukat  vehették,  és  inkább  fogytak,  a  helyett 
hogy  szaporodnának),  föl  kelletik  menni  a  franczia  ellen,  Német- 
országba.1 Ilyesmire  azonban  magyarországi  —  akár  magyar,  akár 
tót  születésű  —  hadnak,  nem  sok  kedve  volt.  A  hír  hatása  tehát 
mindjárt  mutatkozék,  mint  a  Berényi-napló  följegyzi:  «  Ocskay  katonái 
szöknek.*  S  ismét:  «Johannes  gyütt  meg  Verbórúl;  olyan  hír  van 
ott,  hogy  Ocskay  katonát  közül  alig  maradott  meg  valamely,  — 
mind  visszaszöktek  az  kuruczokhoz. »  a  A  mi  ha  nem  volt  is  betű- 
szerint  igaz:  mégis  közel  járt  a  valóhoz. 

Es  most,  az  Ocskay  László  életében  oly  nagy  változást  előidé- 
zett 1708-ik  esztendőtől  végbúcsút  vévén,  lássuk  vázlatos  történetét 
a  következő  1709-ik  évnek,  mely  hősünkre  nézve,  pár  napot  hozzá- 
toldva, az  utolsó  vala. 

1  E  hír  a  kuruczokhoz,  természetesen,  csak  később  juthatott  el.  Babócsay  Fe- 
rencz  1708.  decz.  26-káról  újságolja  Lőcséről  Bercsényinek :  «Ocskaynak,  halljuk, 
Thúróczyval  hadastul  Bécs  felé  kellett  menni. »  (Archív.  Rákócz.  VI.  181.  1.) 

2  Az  1708.  decz.  19-iki  és  1709.  jan.  4-iki  naplójegyzetekben. 

Heister  megsegíti  a  bányavárosokat;  combinált  hadjáratot  tervez  Árva,  Liptó  elfoglalására.  — 
A  kuruczok  hadműködései  és  tervei ;  Bottyán  gyalogságot  kivan  a  bányavárosok  és  Steinville  meg- 
támadására. Csatározások  1709.  január  elején;  Károlyi  Sándor  fölrendeltetik;  Eszterházy  utasí- 
tásai; a  tél  iszonyú  keménysége  sokat  meggátol.  —  Pálffy,  —  Ebergényi,  Viard,  Tollet  táborno- 
kokkal, Ocskay-,  Ebermont-  és  Thúróczyval  —  háromféléi  megtámadja  a  kuruczok  árvái  és  lipta 
sánczait ;  a  Czelder  Orbán  által  vezetett  vitézi  védelem  ;  a  rettentő  hideg  miatt  a  kuruczok  nem 
tarthatják  soká  a  sánczokat,  de  Pálffynak  is  sok  katonája  fagy  el.  —  A  magyarok  Liptóból  Szepes 
széleire  szorulnak ;  Árva-vára  ellent  áll,  ostromzároltatik ;  Lubomirszky  Tivadar  herczeg,  a 
szepesi  hűbérúr,    a    császáriak    felé   hajol,    Ocskay  alkudozik   vele.    Lubomirszky   Czeldert  hiába 

csábítja. 

Heister,  midőn  1708.  decz.  20- kán  Pozsonybúl  kiindult,  a  vén 
Koháry  s  a  fiatal,  erélyes  br.  Tollet  tábornokokat  vivé  magával,  a 
Csallóközben  megpihent  dán  ezredekkel  és  a  mátyusföldi  elsánczolt 
hadállomásokon  fekvő  csapatok  egy  részével.1  De,  hogy  mind  a  bánya- 
városoknak az  eddigi,  nagyon  szorongatott  helyzetnél  szabadabb  lé- 
lekzést  szerezhessen,  mind  pedig  —  miként  terve  vala  —  Árva  és 
Liptó  felé  támadólag  léphessen  föl :  még  ennél  is  nagyobb  segéd- 
erőkre volt  szüksége.  Tavarnokra  érvén  tehát,  rendeletet  ada  az  e  vár- 
kastélyban szállásoló  Steinville  altábornagynak,  hogy  a  vezényletet 
a  Nyitravölgyi  hadvonalon  Hartleben  tbkra  ruházva,  maga  az  itt 
tanyázott  csapatok  részével,  ágyúkkal  s  gyalogsággal,  csatlakozzék 
hozzá.2    így   azután    5—6000  emberrel    indulhatott  tovább  a  bánya- 


1  Bercsényi  írja  Munkácsról  1709.  jan.  n-kéről  Károlyi  Sándornak:  «Tegnap 
gyütt  az  híre,  hogy  Haister  általhozván  ismét  az  dánusokat  is  az  Dunán,  s  az  Vágón 
túl  melléjek  szedvén  az  postírungokat,  általgyütt  az  Vágón ;  négy  felől  kicsapva  meg- 
nyargalák  Újvár  környékét,  az  ágyúk  alatt  jól  megellenkezének,  és  az  bányavárosok- 
nak mene  Haister.»  (Thaly:  «Rákóczi  Tár»  II.  237.  1.)  Csetneky  János,  Csetnekről, 
jan.  10-kéről  hasonlót  újságol  br.  Klobusiczky  Ferencz  közjövedelmi  tanácsi  elnöknek, 
Babócsay  Ferencz  levele  után,  hogy.  t.  i.  «a  mely  dániai  militia  volt  Érsek-Újvárnál  in 
obsidione,  (Heister)  onnét  revocálta,  és  hogy  (az)  most  gyütt  volna  Haisterrel  s  Pálffy- 
val  bányavárosokra.))  (Eredeti,  az  Orsz.  Levéltárban.) 

&  A  Berényi-naplóban  olvassuk  decz.  28-ika  alatt,  —  midőn  egyszersmind  a 
fegyverszünet    ügyében   fáradozó    b.  Tolvay  Gábornak    Heister   által   Tavarnokon  lett 

városok  felé  Bajmócznak,  hová  PálfFyt  még  Pozsonybúl  előreküldött 
futár  által  hadi  tanácsra  hivatta  vala;  mire  nézve  a  bán  Selmecz- 
bányáról  csekély  kísérettel  még  decz.  19-kén  megindula  Körmöczre, 
és  onnét  a  hegyen  át  Privigyére,  Bajmóczra  sietett,  hogy  a  főparancs- 
nokot és  tábornoktársait  családi  várában  vendégekűl  láthassa.1 

Mialatt  a  tábornokok  Bajmóczon  értekezletet  tartanának:  azon- 
közben Luzsinszkynak,  Bokrosnak,  vagy  a  Réthey-huszároknak,  szó- 
val a  Rózsahegy  és  Kralován  táján  állomásozó  és  Túróczba,  Tren- 
csénybe  beszáguldozó  lovasságnak  egyik  csapatától,  —  mely  talán  az 
ostromlott  Óvár  segélyére  mene,  —  Ocskay  pribékjein  némi  csorba 
esek.  Pozsonyban  legalább,  deczember  30-kán  erősen  járta  ez  a  hír.- 

Nem  tudni,  váljon  Heistert  Pálífy  bekíséré-e  a  bányavárosokra, 
legalább  Körmöczig,  és  aztán  innét,  avagy  —  a  mi  hihetőbb  —  egye- 
nesen Bajmócztól  indúla  meg  új  feladata  teljesítésére  Zsolnához  ? 
Az  azonban  bizonyos,  hogy  miután  a  főparancsnok  a  bánnak  a  bánya- 
városokon az  ő  távollétében  tett  intézkedéseiről  tüzetes  tudomást 
nyert,  —  azokat,  Pálífy  nem  kis  bosszúságára,  fenekestől  felforgatta, 
magát  pedig  a  bánt  2000  emberrel  oly  utasítással  indítá  Trencsénybe, 
hogy  Ebergényit,  Ocskayt,  Thúróczyt  is  maga  mellé  vévén,  igyekez- 
zék Árvából  és  Liptóból  a  kuruczokat,  három  felől  intézendő  com- 
binak támadással  kiszorítani,  és  Árva  várát  elfoglalni.  Az  egyik  tá- 
madás Terchovától  Zazrivának  Árvába,  a  másik  a  Nagy-Fátrán  át 
Túróczból  Gombásnak,  Rózsahegynek  Liptóba,  s  a  harmadik,  —  me- 
lyet ugyanazon  napon  Zólyom  felől  Heister  vala  végrehajtandó,  — 
a  szuchai  vagy  sztarahorai  szoroson,  vagyis  a  Sturecz-hegyen  át  szintén 
Liptóba,  Czelder  Orbán  ellen  volt  megkísérlendő,  és  pedig  minden 
oldalról  nagy  óvatossággal  s  előkészülettel.  Úgymint,  mind  a  három 
hadoszlop  a  hegyek  minden  zege-zugát  ismerő  jó  kalauzokat  és  sok 
száz  fejszés  és    hólapátos   parasztot  volt   magával  magával  viendő,  a 


fogadtatása  is  említtetik,  —  hogy  iSteinville  feles  commendérozottal  megy  az  bánya- 
városok felé,  és  ágyúkat  is  viszen  magával.)) 

1  Vajda  András  jelenti  Szenográdról  1708.  decz.  19-kéről  Bottyán  tbknak:  «Az 
portásaim  azt  referálják,  hogy  Pálífy  János  valami  ötvened  magával  Körmöcz  felé 
ment;  onnét  hová  divertál?  Nem  tudhatom.))  (Eredeti,  gyűjtemé7iyemben.) 

2  A  Berényi-napló  1708.  decz.  30-iki  bejegyzése :  *Ma  olyan  hír  is  volt,  hogy 
Ocskayn  és  az  emberein  valami  esett,  és  talám  az  bányavárosok  táján  is.» 

végből,  hogy  míg  a  hadak  egy  része  a  szorosok  sánczait  védő  ma- 
gyarok ellen  fog  tüntetőleg  támadni :  addig  a  másik  rész,  a  kalauzok 
útmutatása  mellett,  s  a  fejszés  és  hólapátoló  pórok  segélyével  az 
erdőkön  titkos  ösvényeken  áthatolva,  a  védőket  megkerülje  s  hátban 
fenyegesse,  visszavonulási  útjokat  Rózsahegy  felé  elvágni  törekedvén. 
Egyszersmind  —  hihetően  Pálffy,  Ebergényi  és  Ocskay  által  —  e 
terv  elősegítésére  vagy  legalább  nem  gátolására,  ifj.  br.  Révay  Mi- 
hály, Eszterházy  Antal  alezredese,  sőt  állítólag  a  Túróczból  kiszorult 
és  Rózsahegy  táját  ellepett  nemesség,  valamint  Árva-  és  Liptómegyék 
tisztikara  s  nemességének  nagy  része  is  előre  meg  vala  már  nyerve.1 

Annyi  bizonyos,  hogy  a  németek  e  Liptó  ellen  s  onnét  a  Sze- 
pesség  felé  irányzott  hadi  próbájának  híre  oly  gyorsan  elterjedt,  hogy 
a  kuruczok  azt  már  decz.  végén  vagy  jan.  első  napjaiban  megtudták;' 
bizonyos  továbbá,  hogy  Révay  80  dragonyosával  s  a  túróczi  mene- 
kült nemességgel,  nemkülönben  az  árvái  és  liptai  alispánok  is  me- 
gyéiknek majdnem  egész  nemességével  a  betörő  Pálffyhoz  csatlakoz- 
ván, labanczokká  lőnek;  következőleg  épen  nem  valószínűtlen  azon 
állítás,  hogy  a  német  oda  már  « készre  ment».5 

Míg  azonban  Pálffy  és  Ebergényi  az  árva-liptai  hódításokat  és 
szepesi  lármát  készítették  elő,  Heister  pedig  azalatt  a  bányavárosoktúl 
délnek  fekvő  kurucz  hadállások  fenyegetése  által  igyekezék  a  con- 
foederált  magyarok  vezéreinek  figyelmét  arra  vonni:  addig  Rákóczi 
és  Bercsényi  sem  voltak  tétlenek,  hogy  a  cs.  fővezért  a  bányaváro- 
sok környékéről    s    a  Liptó  felé  terjeszkedéstől   visszavonulni   kény- 

1  L.  Babócsay  Ferencz  alább  idézendő  levelét. 

2  Bottyán  1709.  január  2-kán  válaszolja  Bercsényinek :  «Mint  emlékezik  levelé- 
ben Exciád,  hogy  csaknem  közhírűi  hallatik  (az  ellenségnek)  Szepesség  felé  szándé- 
koskodása, —  nagyon  tarthatunk  is  attúl,»  stb.  (Eredeti  levél,  gyűjteményemben.)  V .  ö. 
a  Rákóczi  január  3-iki,  Károlyihoz  szóló  leveléből  vett  idézetet.  (Thaly :  «Bottyán 
élete,»  323.  1.) 

3  Br.  Révay  Mihályt  ipa,  a  vén  gaz  Okolicsányi  Pál  már  huzamosabb  idő  óta 
csábítgatta  a  császáriak  pártjára,  mint  ez  kiderül  Prileszky  Pálnak  Vazseczről  1708. 
nov.  14-kén  br.  Klobusiczky  Ferenczhez  irott  leveléből:  «  Útban  lévén  Ottlik  uramhoz, 
itt  szembe  akadtam  Okolicsányi  Mihály  urammal ;  ő  Kglme  mutatta  leveleit  Justh  Fe- 
rencz  uramnak,  kit  írt  Blatniczárúl  Okolicsányi  Pál  uramnak  Szklabinára,  hogy  német 
generális  urak  odaérkeztek  és  hogy  Platthy  uramhoz  Szklabinára  mennek.  Azon  le- 
velet Okolicsányi  Pál  uram  megküldte  vejinek  Révay  Mihály  uramnak.*  (Ered.  az 
Orsz.  levéltárban.) 

Thaly  K. :  Ocskay  László.  II.  r 

szerítsék,  illetőleg  visszatartsák.  E  czélra  igen  hasznosnak  látszék 
i.  egy  dunántúli  erős  diversió  Bécs  tájára,  s  2.  a  bányavárosok  gyön- 
gébbjeinek, mint  pl.  Selmecznek,  de  különösen  a  Nyitra-völgyi,  most 
Steinville  kivonulása  óta  igen  megritkult  helyőrségű  apróbb  vár- 
kastélyoknak gyalogsággal  való  megtámadása,  mit  kivált  Bottyán  sza- 
kadatlanul sürgetett. 

A  mi  az  elsőt  illeti,  gr.  Eszterházy  Antal,  mihelyt  Rákóczi  ren- 
deletét vévé,  hadtestével  azonnal  a  császáriak  Fertő-melléki,  ballai 
sánczaira  ütött,  azokat  száznál  több  gyalog  német  és  vagy  70  Savoyai 
Eugen-dragonyos  leölése  után  ostrommal  megvívta;  s  azzal  a  szo- 
rongatott Soprony  alól  Béri  Balogh  Ádámot  3000  lovassal  átküldé 
a  Lajtán.  E  vitéz  dandárnok  jan.  3-kán  becsapott  Ausztriába,  hol 
nagy  riadást  tőn,  s  majd  Bécsig  fölhatolva,  a  császár  testőreiből  is 
foglyokat  ejt  vala,  és  több  helységet  fölégetvén,  kiraboltatván,  gazdag 
zsákmánynyal  téré  meg.*  Azonban  Eszterházy  hadműködésének  to- 
vábbi ily  erélyes  folytatását  a  ravasz  bécsi  udvar,  br.  Tolvay  Gábor 
és  Cusani  tábornok  útján,  a  fegyverszüneti  színlett  alkudozások  által 
bírá  —  legalább  egy  időre  —  meglankasztani. 

A  másodikra,  ú.  m.  Bottyánnak  a  fejedelemtől  is  helyeselt  ter- 
veire nézve  megjegyzendő,  hogy  ez  az  öreg,  tapasztalt  tábornok,  mi- 
helyt Érsek-Újvárból  leérkezvén,  a  bányavárosok  körüli  parancs- 
nokságot átvevé  s  a  vezényletére  bízott  hadakat  és  hadállások  ter- 
mészetét, terepét  (terraine)  megvizsgálá :  tüstént  belátta,  hogy  lovas- 
sággal itt,  a  hegyes-völgyes,  szorúlatos,  elsánczolt  helyeken,  körül- 
bástyázott városok  ellen  —  az  egy  körülzárolva  tartáson  és  az 
élelmiszerek  bevitelének  akadályozásán  kívül  —  az  ellenségnek  ér- 
zékeny kárt  tenni  lehetetlen;  gyalogja  pedig,  Csajághynak  a  divényi 
szoroson  őrt  álló  néhány  száz  hajdújánál  több  épen  nem  vala.  Azt 
tervezé  tehát,  hogy  Dunántúlról  kellene  legalább  némi  rövid  időre 
egy-pár  gyalog-ezredet  általhozni,  kiknek  átszállítását  a  karvai  réven, 
magára  vállalta.  Ily  értelemben  írja  főhadiszállásáról  Szécsényből  már 
1708.  decz.   13-káról  Rákóczinak: 

«A  német  az  Nyitra  mentében  lévő  helységekben  és  kastélyok- 


*    Bottyán   élete,   u.  o.  —  A   Berényi-napló  január   6.   és    7-iki   bejegyzései. 
Eszterházy  A.  tábori  könyve. 

ban,  nemkülönben  az  bányavárosokon,  valamint  beszállott,  most  is 
mindenütt  helyben  vagyon;  de  —  az  mint  értem,  —  kezd  szűkülni 
és  halni,  főképen  az  gyalogja,  mert  a  szüntelen  körülötte  járó  porták 
semmit  bevinni  nem  engednek.  Minemű  lovakat  néha  nyernek  por- 
tásaim, igen  félhúsúak,  —  elhiszem,  nincsen  bő  abrakja.  Az  nagy 
Istenért  kérem  Fölségedet :  az  Dunántúl  való  földrűl  (hol  ekkor 
igen  kevés  ellenség  volt)  két  regiment  gyalogot  általhozatni  mél- 
tóztassék, Karvánál  szépen  általhordatom  őket,  —  hiszem,  egy  holnap 
alatt  vissza  lehet  küldeni  megint,  s  azonkívül  is  túl  marad  még  két 
regiment  (t.  i.  gyalog).  Meglátja  Fölséged,  mily  hasznos  operatiót 
viszek  vélek  végben ;  az  aprólékos  helyekben  egyet-kettőt  felvervén, 
mindgyárt  megindul  az  bányákon  levő  német,  és  revocáltatik.  Ha 
reánk  felesednek :  egy  étszaka  Újvár  alá  vinném  az  gyalogságot,  sze- 
kerek közé  vétetvén ;  ha  szintén  az  lovassá  utolérne  is :  gyalog  kö- 
zikbe  szállanék,  és  semmitsem  tartanék.  Tudja  Fölséged,  ezen  lovas- 
sággal semmi  olyas  derekas  próbát  nem  lehet  tenni,  mert  nem  száll 
gyalog,  gyalogság  nélkül  penig  az  városok  körül  semmit  végbe 
nem  viszünk,  mert  szorosok  az  helyek*.* 

A  fejedelem  igen  távol:  Munkácson,  Bercsényi  Unghvárott  te- 
lelt, —  a  rendelkezések  tehát  oly  messze  földrűl,  kivált  télvíz  időn, 
nagyon  lassan  érkeztek.  A  tettvágyó  Bottyán  azonban  buzgalmában 
nem  szűnik  meg  a  fejedelmet  és  a  fővezért  egymást  érő  leveleiben 
folyvást  ostromolni.  Decz.  15-kén  ismét  írja  Rákóczinak:  « Tovább  is 
kérem  Fölségedet :  ha  akarunk  hadakozni,  az  dunántúli  hadak  közül 
két  regiment  gyalogot  méltóztassék  általszállíttatni »  Ugyanezen  na- 
pon hasonlókép  ír  Bercsényinek  is,  hozzá  tévén,  hogy  az  ellenség  a 
bányavárosokon  maholnap  kikopik  az  élelmi  szerekből,  «mert  se- 
honnan semmit  bevinni  nem  engedek ».  Sürgős  tehát  a  gyalogság 
érkezése,  hogy  a  kiéheztetett  németre  fészkeiben  rátámadni  le- 
hessen. Decz.  26-kán  újból,  immár  lázas  türelmetlenséggel  sürgeti 
Rákóczit  a  vén  oroszlán  : 

« Az  Istenért  kérem  Fölségedet :  valamely  gyalogságot  szerez- 
tetvén, méltóztassék  mellém  küldeni;  emberségemre  s  parolámra 
fogadom:    oly    nevezetes   actust    teszek,    kit  nem  is  reménlenénk.» 

*    Eredeti  levél,  gyűjteményemben. 

5* 

Bercsényinek  pedig  szemrehányólag  írja:  «Exciád  minemű  hajdúság- 
nak jövetelével  bíztatott,  —  még  hírit  sem  hallom  neki.  Kérem 
Exciádat,  az  dunántúli  gyalogságbúi  méltóztassék  általiiozatni ;  bízom, 
Isten  által  megszégyenítjük  a  németet !» 

Három  nap  múlva  (decz.  29-kén)  újra  hasonlókép  zaklatja  Ber- 
csényit gyalogságért ;  s  az  év  utolsó  napján  már  szinte  gúnynyal  veti 
oda  neki:  «Az  ideküldött  gyalogságot  föld  nyelte-é  elf  vagy  ég?  — 
nem  tudom,  hogy  mind  ennyi  időtűi  fogvást  nem  érkezhetik*. 

Végre,  január  2-ikán  jelenti,  hogy  a  Bercsényi  leveleiben  több- 
szörösen említett  gyalogság  Szécsénybe  bevonult.  Ez  azonban  nem 
volt  rendesen  fölfegyverzett  s  begyakorlott  had :  hanem  a  Szent- 
Pétery  Imre  dandárnok  és  volt  borsodi  alispán  buzgalmából  e  har- 
czias  szellemű  vármegyében  fölszedett  s  Nyárády  András  kapitány- 
sága alatt  hamarjában  szervezett  —  nemesi  fölkelés,*  melyben  hogy 
maga  Szent-Pétery  is  mennyit  bízott?  mutatja  decz.  31 -kéről  Losonczrúl 
Bottyánhoz  intézett  s  ettől  jan.  2-iki  tudósításához  eredetiben  csa- 
tolt levele:  «Tegnap  ezen  velem  levő  Borsod-vármegyei  gyalog  ne- 
mességet Nyárády  András  kapitány  urammal  megindítottam,  kérvén 
Ngodat:  minthogy  ez  nem  mezei  had  és  szokatlan  is  az  hadako- 
záshoz, oly  helyre  alkalmaztassa,  az  hová  méltónak  ítéli,  és  patroci- 
nálni  nekik  ne  terheltessék ». 

Bottyán  a  Heisternek  Dobronyiva  felől  való  kicsapása  által  fe- 
nyegetett szenográdi  hadállomásra  küldé  őket,  Vajda  András  erős- 
bítésére.  De  nem  vehette  semmi  hasznukat ;  mert  a  kegyetlen  hi- 
deget tűrni  nem  akaró  nemesség  még  Szenográdra  sem  ért,  hanem 
az  «útban,  tisztei  szeme  láttára  felzendült  s  egytűl  egyig  elment, 
hazaszökött,  okúi  adván,  hogy  őket  csak  új  esztendőig  insurgáltatták » . 

*  E  hadról  irja  Szent-Pétery  1708.  decz.  29-kén  Losonczról  Bercsényinek :  «Én 
mind  ily  rósz  lábaimmal  is  feljöttem  560  gyaloggal  és  vagy  70  lovassal,  még  az  ünnep 
első  napjaiban  ideérkezvén.  Nyárády  uram  tegnap  érkezett  utánnam.  Generális  An- 
drássy  Pál  uram  még  meg  nem  mustrálta,  az  meglévén,  Nyárády  uram  kezéhez  adom, 
és  magam  az  lovasoknak  egy  részével  megyek  Heves  vármegye  felé,  mivel  még  egy 
hajdút  sem  küldött  vice-ispán  uram;  azokat  megindítván,  megyek  az  Tisza-melléki 
passusok  meglátására.  Alázatossan  kérem  Ngodat,  ruhátalan  lévén  ezen  (borsodi)  ne- 
messég :  ha  oly  szükség  nem  lesz  reájok,  bocsáttassanak  vissza,  —  ezek  mindenkor 
készek,  már  9  heti  lesz,  miólta  fegyverben  vannak,  s  mások  otthon.»  (Eredeti  levél, 
az  Orsz.  Levéltárban.) 

A  haragos  tábornok  utánok  indíta  egy  lovas-századot,  a  mely  őket 
Eger  táján  beérvén,  vagy  nyolczvanat  közűlök  visszahajtott.  Ezeket 
Bottyán  Szécsényben  tömlöczre  hányatta,  s  január  16-án  azt  kérdi 
a  fejedelemtől:  mit  csináljon  velők?  Egyszersmind  úgy  ezen,  mint 
jan.  13-iki,  Bercsényihez  szóló  levelében  újra  és  újra  sürgeti  a  dunán- 
túli hadak  jövetelét:  «Exciádnak  is  eddig  hírévé  lehet,  hogy  az  né- 
met Árva  és  Liptó  vármegyékre  terjedett,  s  talám  Szepesbe  is  pe- 
netrált;  nem  is  szűnik  meg,  hacsak  dunántúli  hadak  segítségével  nem 
revocáltatik,  mert  mi  itt  gyönge  erővel  vagyunk,  s  gyalogságunk 
nincs.  Kérem  azért  az  Istenért  is  Exciádat :  dunántúli  hadakbúi 
méltóztassék  succursusra  hozni.  Most  az  Duna  befagyván,  mindenütt 
folyvást  jöhetnek ;  a  nélkül  is,  túl  ellenségök  sehol,  —  ott  csak  he- 
vernek, s  mi  itt  lelkünket  is  majd  kifojtjuk  az  sok  fel  s  alá  való 
szakadozásban.  Most  sok  hasznot  tehetünk  innét,  ha  dunántúli  had 
succurrál ;  máskínt  csak  imígy-amúgy  leszünk.  Csak  serényen  látnánk 
dolgunkhoz  /»1 

A  hív  és  tettvágyó  Bottyánnak  föntebbi  javaslatai  és  lankadat- 
lan hévvel  ismételt  szorgalmazásai  nagyszabású  hadi  tervet  terem- 
tettek meg  Rákóczi  agyában,  mely  terv  az  egész  háborúra  döntő 
befolyásúvá  válhatik  vala.  De  előbb  meg  kell  említenünk,  hogy  a 
fejedelem  Bottyán  javaslatát  a  dunántúli  gyalogság  fele  részének  át- 
hozatala iránt  tökéletesen  helyeslé  s  elfogadta,  és  pedig  —  szokása 
ellenére  —  mielőtt  még  arról  Bercsényivel  tanácskozott  volna. 
Ugyanis  1709.  jan.  5-kén  válaszolja  öreg  tábornokának  —  meleghangú 
s  kegy  teljes  levélben,  —  hogy  ő  mindenkép  törekszik  a  gyalogság 
szaporításán,  de  a  míg  ez  ténynyé  válhatnék  is:  «a  Duna  általállván, 
azonnal  megyén  orderünk  Generális  Gróf  Eszterházy  Antal  úri 
atyánkfiára,  az  Kegyelmed  által  kívánt  gyalogságnak  általjöve- 
telirüly* 

Bercsényit  már  csak  e  határozatának  kelte  után  két  nappal, 
január  7-kén  utasítja  a  fejedelem :  találjon  módot  benne,  miként  jö- 
hessen által  lehető  legczélszerűbben  és  a  dunántúliak  kedvetlensége 
nélkül,  a  Bottyán  által  sürgetett  gyalogság,  különösen  a  Fodor  László- 


1  Bottyánnak  ez  eredeti  levelei  gyűjteményemben  vannak. 

2  Valaszfogalmazat,  Bottyán  decz.  29-iki  levele  hátlapjára  írva. 

féle  igen  jó,  reguláris  hajdú-ezer,  « melyre  —  megvallom  —  magam 
is  látom,  hogy  szükségünk  volna".1  Majd  megérlelvén  azalatt  nagy 
hadi  tervét,  « Bottyán  relatióira  nézve*  :  tíz  nap  múlva,  jan.  17-kén 
kelt  levelében  indokolva  előadja  azt,  és  elrendeli,  hogy  Károlyi  rán- 
duljon fel  a  Tisza-mellékéről  5—6000  lovassal  Érsek-Újvár  tájára  s 
a  Bottyán  által  Nógrád-  és  Heves-vármegyékben  összegyűjtött  élést 
bevivén  az  erősségbe:  egyesüljön  a  Dunántúlról  a  jégen  a  Csalló- 
közbe teljes  erővel  átköltözendő  gr.  Eszterházy  Antallal.  Fodor 
László  gyalog-ezredét  be  kellene  helyezni  Újvárba;  s  míg  Bottyán 
a  maga  hadosztályával  a  Garam  és  Duna  mellékein  forogván,  a  budai 
és  esztergomi  németnek  a  bányavárosokon  s  Nyitra  táján  lévőkkel 
való  érintkezését  megakadályozná :  addig  az  egymással  egyesűit  Eszter- 
házy-Károlyi  hadtest  a  hadászatilag  oly  fontos  fekvésű  Csallóközt 
megszállván,  annak  állandó  bírhatását  készítse  elő,  a  gyalogsággal 
Komárom  városa  ostromlását  kísérelje  meg,  s  viszont  a  lovassággal 
a  Vágontúlra  tegyen  excursiókat.  Csallóköz  elvesztése  és  Komárom 
fenyegetése  Heistert  okvetetlenül  visszakényszerítené  a  bányavárosok- 
búi,  melyek  tehát  ismét  magyar  birtokba  kerülnének.  Mire  pedig  ő  a 
Csallóközhez  érne :  Eszterházy  a  lovas  haddal  könnyen  átmehet  ismét 
a  Dunán,  a  jégnek  felbomlása  előtt. 

Meghagyja  tehát  a  fejedelem  Bercsényinek,  hogy  mindezek  iránt 
azonnal  adja  ki  a  rendeleteket  a  három,  egy  értelemmel  működendő 
vezénylő-tábornoknak:  Károlyi,  Eszterházy  s  Bottyánnak? 

Bercsényi  még  ugyan  jan.  17-kén  kiadá,  s  Eszterházynak  nagyobb 
biztosság  okáért  két  felé  is,  ú.  m.  Bottyánnak  ajánlva  az  átjuttatást, 
Karva  felé,  —  továbbá  Duna-Földvár  és  Simontornya  felé  elküldé 
a    megparancsolt   rendeleteket;3    mindazáltal    Antal    úrnak  Horvát- 

1    Archív.  Rákócz.  EL  431.  1. 

íí  L.  Rákóczi  1709.  január  17-iki  levelét  Bercsényihez.  (Archív.  Rákócz.  II.  433-) 
és  a  jan.  25-iki  Bottyánhoz.  (1706 — 1709-iki  leveles-könyve.  Nemz.  Múzeum.) 

3  Bercsényi  1709.  jan.  19-kéről  Unghvárról  Károlyinak.  (Rákóczi  Tár.  II.  240.  1.) 
Eszterházy  e  vett  parancsok  következtében  Szombathelyről  1709.  febr.  6-kán  rende- 
letet ada  ki  ezredeseinek,  melyben  a  Károlyi  és  Bottyán  hadtesteivel  a  Dunamellékén 
és  a  Vágontúl  egyesülve  teendő  hadműveletek  czéljából,  induló-készen  lenni  inti  őket, 
s  lelkesen  buzdítja  ezen  együttes  hadjáratra.  Egyszersmind  kárhoztatja  némely  tisztek 
csüggedezését,  s  elrettentő  például  állítja  eléjök  Ocskayt,  kit  a  oNemes  Confcederatió- 
túl  elszakadott  hitetlen  pártos*  czímmel  illet.  (L.  Bottyán  élete,  331—332.  1.) 


OCSKAY  LÁSZLÓ.  71 

országba  való  beütési  s  Károlyinak  Újvártól  Dunántúlra  átkelési 
kedvéről  értesülvén:  nem  múlasztá  el  a  fejedelemnek  ez  értelemben 
tenni  javaslatot.  De  Rákóczi  jan.  29-iki  válaszában  hadászati  alapos 
okokkal  ugyancsak  kimutatta  ezen  eredetileg  Eszterházytól  eredett 
javaslatnak  hiábavalóságát,  sőt  veszedelmes  voltát,  s  csodálkozék 
Bercsényin:  hogyan  pártolhatott  ily  képtelenséget!^1  Ragaszkodott 
tehát  a  jan.  17-iki  levelében  elrendeltekhez,  és  sietteté  Károlyi  föl- 
menetelét. 

Károlyi  föl  is  ment,  s  Bottyántól  segíttetve,  gazdag  élésszállít- 
mányokkal  egész  az  új  termésig  fölfnssíté  Újvárt.  Es  ezzel  itt  lett 
volna  az  ideje  Eszterházy  általjövetelének,  s  a  föntvázolt  döntő  befo- 
lyású hadi  terv  végrehajtásának.  De  a  kuruczok  fegyvereinek  már, 
úgy  látszik,  a  természet  is  ellenök  esküdött.  Január  folytán  oly  ir- 
tóztató hóesések  valának,  a  minőkre  élő  emberek  alig  emlékeztek. 
Még  az  érsek-újvári  és  csallóközi  síkokat  is  több  mint  félölnyi  ma- 
gasságban takarta  a  hó,  úgy,  hogy  a  nagynehezen  törtetett  keskeny 
csapásokat  kivéve,  egyebütt  járni  teljességgel  lehetetlen  volt.  Ha  a 
ló  a  csapásból  kilépett :  beledőlt  a  szügyig  érő  hóba.  Ily  időben  elég 

r 

nehéz  föladat  volt  az  élelemszállítmányokat  is  Újvárba  juttatni,  —  de 
azok  mégis  egy  vonalban,  a  tört  úton  haladtak :  hanem  katonai  evo- 
lutiókról,  párhuzamos  hadoszlopokban  való  nyomulásról,  csatarendek, 
szárnyak  kiterjesztéséről,  szóval  csapatmozgalmak  és  hadjáratok  végre- 
hajtásáról, a  szörnyű  havak  elolvadásáig  még  csak  álmodni  sem  le- 
hetett. Eszterházy  ennélfogva,  noha  készen  volt  minden  órán  in- 
dulni, —  az  említett  elemi  akadály  miatt  át  nem  jöhet  vala  Dunán- 
túlról ;  -  s  Károlyi  is  az  ellenséges  hadállomások  felé  nagyobb  szágul- 
dozásokat nem  tétethetvén,  —  kénytelen  volt  a  Garam  s  Ipoly  közé 
visszatéríteni  hadait,  a  hóolvadást  bevárandó. 

A  kuruczok  tehát  a  hónak :  a  németek  ellenben  a  Duna  és  Ga- 
ram jegének  olvadásáért  imádkoztak.  Löffelholtz  cs.  tbk.  száz  forin- 
tot ígért  jutalmául  annak,  ki  a  Garam  jegének  bomlása  hírét  először 
megviszi  neki.3  És  a  kuruczok  szerencsecsillaga  már  annyira  leha- 
nyatlott, hogy    az    időjárás  még   ebben  is  a  császáriaknak  kedvezett. 

1  Archív.  Rákócz.  II.  439.  1. 

2  Bottyán  élete,  341.  1. 

3  U.  o.  342.  1. 

Február  közepén  ugyanis  egyszerre  meleg  idők  jővén,  a  Duna  és 
Garam  jege  még  a  nagy  hó  elenyészte  előtt  megrepedezett  és  elbom- 
lott, —  a  szegény,  egymással  egyesülni  óhajtó  magyar  hadtestek 
közlekedési  útját  elvágva,  s  következőleg  Rákóczinak  fönt  vázolt 
messzeható  hadi  tervét  megsemmisítve.  Azután  pedig,  a  szokatlanul 
nagy  hó  gyors  olvadása  miatt  a  folyamok  mindenfelé  hallatlan  ára- 
dásban törtek  ki,  —  még  a  kis  Zsitva  vize  is  egész  tengerré  da- 
gadt, —  hídjaikat  stb.  elsodorták,  úgy,  hogy  a  hadműveleteket  és 
közlekedést  a  tavasz  felé  sokáig  viszont  az  árvizek  gátolták. 

Balsorssal,  ellenséggel,  bősz  elemekkel  kellé  tehát  küzdeni;  és 
egyenesen  ez  utóbbiak  okozák,  hogy  Károlyi  feljövetelének  Érsek- 
Újvár  megélelmeztetésénél  egyéb  haszna,  nevezetesen  offensiv  ered- 
ménye nem  lőn,  a  németek  a  bányavárosokon  továbbra  is  bentma- 
radhatnak, s  ezek  birása  mellett  lábaikat  Árvában,  Liptóban  is  mind 
jobban  megvethetik  vala. 

A  hadászati  helyzet  és  czélzatok  megértése  végett  szükségelt  e 
kitérést   befejezve,  térjünk  vissza    Heisterhez,    Pálífyhoz,  Ocskayhoz. 

Heister,  miután  Pálffyt  2000  emberrel  Zsolnára  indítá,  Koháry- 
val  decz.  28-kán  szállott  be  Selmeczre,  hol  néhány  napon  át  meg- 
pihene,  míg  mintegy  4000-nyi  hada  Steinville  és  Tollet  tábornokok 
alatt  decz.  31-én  nyomult  Szent-Keresztről  Zólyom  és  Besztercze 
felé.*  1709.  január  első  napjaiban  maga  a  tábornagy  is  ez  utóbbi 
helyre  követé  csapatait.  Itt  szervezé  aztán  azon,  vagy  1200  váloga- 
tott vitézből :  úgymint  600  gvalog-  és  600  dragonyosbúl  álló  expedi- 
tiót,  melyet  Tollet  gyalogsági  és  Viard  lovassági  tábornokok  (a  tá- 
bornoki kar  e  két  legügyesebb  fiatal  tagjának)  vezérlete  alatt,  a 
Pálffyval  megállapított  terv  szerint  január  5-kén  Liptó  felé,  a  Stu- 
reczhegy  aljában  fekvő  O-Hegy  (Sztarahora)  faluba  indított  egy  sereg 
favágó  és  úttisztító  zólyomi  paraszttal. 


*  Vajda  András  ezredes  jelenti  Szenográdról  1709.  jan.  i-j érői  Bottyán  tbknak : 
«Haister,  Pálffy,  (?)  úgy  Koháry  labancz  generálisok  ötödnaptúl  fogvást  Selymeczen 
bent  vannak,  az  hadok  pediglen  tegnapi  napon  marsolt  Szent-Kereszt  és  Zólyom  felé, 
circiter  négyezerig  való.»  (Eredeti,  melléklet  Bottyán  jan.  2-iki  leveléhez,  gyűjtemé- 
nyemben.) V.  ö.  Bercsényi  jan.  11-iki  levelével  Károlyihoz :  <<Haister  maga  Selmeczen 
s  az  hada  circa  4000,  Zólyom  felé  mozgott.  Rima-Szombatot  is  emlegetik,  Szepest  is 
czélozzák.s  (Thaly:  «Rákóczi  Tár,«  II.  237.  1.) 


OCSKAY  LASZLO.  73 

Pálffy,  —  a  ki  előbb  Ocskayt  Thúróczyval  és  Ebermonttal  s 
mintegy  ezer  harczossal  oly  utasítással  bocsátá  Túrócznak,  hogy  a 
Fátrán  bizonyos  titkos  úton  akként  hatoljanak  át,  hogy  a  kuruczok 
sánczait  megkerülve,  Sztankovánnál  bukkanjanak  ki  és  ellenfeleiket 
Rózsahegytől  elszorítani  igyekezzenek,  —  ugyancsak  jan.  5-kén  maga 
is  megindula  Ebergényivel  és  2000  emberrel  Zsolnáról,  Varín  és 
Terchova  felé,  vagyis  a  kuruczok  parniczai  szorost  védő  árvái  sán- 
czának. 

E  napokban  éktelen  hideg  volt,  s  a  völgyeket  ölnyi  magas  hó- 
fuvatagok  boríták,  a  hegyeken  is  több  lábnyi  hó.  Tört  út  csak  az 
országúton  vala  :  keskeny,  jéggé  taposott  csapás.  A  lovasságot  — 
Luzsinszky,  Réthey  és  Bokros  ezeréi  s  Deák  Ferenczének  valamely 
kis  része  valának  e  vidéken,  —  ily  körülmények  közt  teljességgel 
nem  lehetvén  használni,  a  Babócsay  távollétében  parancsnokló  Czel- 
der  Orbán  egy  csoportba  Rózsahegyre  szállítá.  A  nagy-  és  kis-fátrai, 
parniczai  és  stureczi  sánczokat,  —  a  Zólyom,  Túrócz  és  Trencsény, 
most  már  ellenségbírta  vármegyékbe  vivő  hegyszorosok  védpontjait 
a  gvalogság  őrizé,  úgymint  magának  Czeldernek  és  Andrássy  Pálnak 
ezredei.  Csakhogy  ezen  ezredek  tényleges  létszáma  igen  csekély  vala ; 
Orbáné  ugyan  még  7 — 800  főre  csak  fölment :  de  Andrássyé  a  400-at 
alig  haladná  meg,  500-nál  mindenesetre  kevesebb  volt,  —  úgy,  hogy 
a  kettőt  összesen  körülbelül  1200  főre  becsülhetjük.  És  ennyinek 
kellé  a  négy  fontos  fekvésű  sánczolatban,  évtizedek  óta  nem  tapasz- 
talt csikorgó  hidegben  (az  1709-iki  tél  európaszerte  roppant  kemény 
vala)  szabad  ég  alatt,  4 — 5000  lábnyi  magas  hegyek  süvöltő  széljárta 
tetején,  éjjel-nappal  helyt  állnia. 

E  téli  hadjáratról  jegyzé  föl  Rákóczi  Emlékirataiban:  «Könnyű 
lett  volna  az  ezen  felső-vidéki  hegyszorosokat  megvédeni :  de  sehogy - 
sem  lehetett  többé  gyalog  hadtestet  összeszednünk;  még  a  várőrsé- 
gekre is  alig  volt  elegendő  gyalogságunk.  A  lovasság  állapota  is 
is  szánandó  vala  ;  tisztek  s  katonák  egyaránt  csak  a  híreken  kapko- 
dának,  s  az  ellenség  legkisebb  mozdulatára  megdöbbentek,  noha 
ennek  ereje  nem  volt  hasonlítható  ahhoz,  melylyel  egykor  Herbe- 
ville  és  Rabutín  törtek  ellenünk.  »* 

*    V-ik  kiad.  258.  1. 

És  bár  Czelder  minden  emberileg  lehetőt  elkövetett,  —  ily  kö- 
rülmények között  nagyon  is  érthető,  hogy  a  három  különböző  oldal- 
ról egyszerre,  hegyi  kalauzok,  titkos  ösvénvek  és  hólapátoló  munká- 
sok ezrei  segélyével,  4200  ember  combinált  előnyomúlásával  támadó 
Pálffy  előnyomulását  siker  koronázta.  Tagadhatlan,  a  császáriaknak  e 
hadművelete  ügyesen  volt  tervezve,  és  a  természeti  akadályok  da- 
czára jelesen,  kivált  időkiszámítás  tekintetéből  kitűnő  pontossággal 
végrehajtva,  —  mindazáltal,  ha  meggondoljuk,  hogy  a  folytonos 
nehéz  hegyi  marsban  mégis  oly  igen  át  nem  fázhatott  négyezer  tá- 
madóval csak  ezerkétszáz,  a  folytonos  egy  helyben  állás  miatt  keze- 
lába elfagyott,  hidegvette  védő  állt  szemben :  el  kell  ismernünk,  hogy 
nemcsak  a  hadászati  intézkedések  és  a  harczászati  végrehajtás  ügyes- 
ségének tudható  be  a  különben  elég  áldozattal  kivívott  eredmény, 
hanem  a  sikerben  az  imént  jelzett  körülményeknek  —  nevezetesen 
az  időviszonyoknak  —  és  a  túlszámnak  is  tetemes  része  volt. 

Czelder  Orbán  először  —  ú.  1.  még  január  5-kén  —  a  Túrócz 
és  Trencsény  felől  készülő  támadásnak  vévé  hírét,  tán  kémei  által; 
azért,  a  zólyomi  oldalról  most  kevésbbé  tartva,  maga  személyesen  a 
nagy-fátrai  és  parniczai  sánczokba  sietett,  vitéz  tiszttel  derék  őrséget 
hagyván  a  Stureczen,  —  a  minthogy  ezek  is  három  órai  ostromot 
vertek  vissza,  s  csakis  hátban  két  felől  megkerűltetve  hagyák  oda 
azután  sánczukat.  Azonban,  ezen  igen  érdekes  téli  és  hegyi  hadjárat- 
ról több  rendbeli  eredeti  tudósítás  maradt  fönn,  magoktól  a  két  fél 
hadintézőitől,  telvék  a  közvetlenség  megragadó  részleteivel.  Megkí- 
sértjük tehát  magokkal   a   szereplőkkel   beszéltetni    el  a  történteket. 

Czelder  Orbán  ezredes  jelenti  Liptó-Szent-Miklósról  1709.  január 
8-ikáról  Rákóczinak:  «Trencsénben  és  Túróczban  lévő  ellenség  árvái 
és  liptai  passusokra  stratagémát  bocsátván  :  hogy  szándékának  eleit 
vehettem  volna,  midőn  árvái  és  liptai  sánczoknak  constutióit  annyi- 
val is  inkább  jobb  vigyázat  alá  venni  és  mindenképen  azokat  segíte- 
nem igyekeztem :  azalatt  die  6.  praesentis  véletlenül  beszterczei  ellen- 
ség (Tollet  és  Viard)  szuchai  (stureczi)  passusra  kicsapván,  nem 
kevés  gyalogságával,*  ottan  lévő  hajdúimra  rajta  ütött  egy  része.  Me- 

*  Tollettel  csupa  gyalogság  vala,  Viarddal  dragonyos-csapat,  mely  fegyvernem 
azonban,  —  mint  az  orosz  hadseregben  ma  is  —  lovon  s  gyalog  szolgálni  egyaránt 
hivatva  és  begyakorolva  volt. 


OCSKAY  LÁSZLÓ.  75 

lyekkel  három  egész  óráig  puskázással  népeim  ellenkezvén,  azon 
passust  megtartották ;  de  alattomban  más  két  része  paraszt  kalaú- 
zoktúl  hátokra  vezettetve,  —  ott  lévő  tisztem  hajdúsággal  passustól 
elszoríttatott,  és  az  ellenség  Liptóba  beszállott  Revuczához.i>  Ez  a 
Sturecz  alatt  fekvő  legközelebbi  falu.  A  császáriak  tehát  annyira  ki- 
fáradtak a  három  órai  ostromban  s  illetőleg  az  álútakon  járók  a 
hegymászásban,  hogy  korántsem  valának  képesek  a  visszavonuló  ku- 
ruczokat  Rózsahegy  felé  üldözni,  hanem  a  legelső  helységben  meg- 
telepedének. 

« Másnap  —  tehát  január  j-kén  —  Túróczból,  hasonlóképen 
Trencsénbűl  is,  az  igaz  sánczot  elkerülvén,  más  titkos  helyen  hátúl- 
kerűlvén,  az  ellenség  mindenütt  rajtam  jütt;  úgy,  hogy  nem  lévén 
hamarjában  segítségem  :  nem  lehetett  neki  ellent  állnom ;  más  az, 
kimondhatatlan  hideg  miatt  az  egész  vitézlő  rend  elbágyadván  és  el- 
fagyván, úgy,  hogy  a  fegyvert  nem  foghatták,  —  Generális  Andrássy 
Pál  uram  árvái  (parniczai)  passusra  rendelt  gyalogságával  Óbester 
Luzsinszky  urammal  kíntelíttettünk  magunkat  ide  Szent- Miklóshoz 
recipiálnunk,  tartván  attúl :  Árvában  három  titkos  helyekrűl,  Lip- 
tóban  két  felől  (egyik  az  Ocskayék  betörése  Túróczból),  a  mint  ki- 
csapott, —  azon  kevés  vitézlő  rendet  odavesztettem  volna.  Istennek 
hála,  az  ellenségtűi  annyira  a  vitézlő  rend  nem  esett  el,  mintsem  az 
erős  hideg  miatt:  mivel  az  erre  felé  való  marsírozáskor  csak  el-el- 
maradott,  Diák  Ferencz  és  Réthey  János  uraimék  katonaságában  is 
felesen  elszéledvén.* 

Megjegyzendő,  hogy  Czelder  hajdúinak  nagy  része  liptai  és  árvái 
fiak  lévén,  nem  csoda,  ha  elfagyott  tagjaik  gyógyíttatására  szülőfal- 
vaikba oszlanak.  Andrássyéban  pedig  sok  volt  a  szökevény-német, 
kik  a  sok  nyomorúságot  elunván,  fölhasználák  az  alkalmat,  hogy  egy- 
kori feleikhez  visszapártoljanak. 

«írtam  —  fejezi  be  levelét  Czelder  —  Brigadéros  Babócsay 
Ferencz  uramnak  is :  énnekem  ide  jó  fegyveres,  állandó  vitézlő  rend- 
del succurrálna,  hogy  megszűnvén  ezen  kemény  hideg,  tehessek  di- 
cséretes operatiókat, »   stb.* 

*  Eredeti  levél,  gyűjteményemben.  Ezzel  egyezöleg  írja  Lőcséről  jan.  g-kéről 
Berthóty  Ferencz  altbk,  Andrássy  Istvánnak  Rozsnyóra :  «Ezen  órában  érkeztek  bizo- 

Még  teljesebb  világításban  mutatják  be  a  történteket  Czelder 
levelénél  Okolicsányi  Mihály  kincstári  főügyész,  árvái  inspector  és 
később  bártfai  parancsnoknak  a  Liptó-Szent-Miklóssal  tőszomszédos 
Kis-Palugyáról  1709.  jan.  9-kén  Rákóczihoz  s  Bercsényihez  irott 
bővebb  tudósításai,  melyekben  a  valóban  derék  katona  és  hű  hazafi 
Czelder  Orbán  érdemes  magatartása  melegen  kiemeltetik,  s  egyszer- 
smind hangsúlyoztatnak  a  szegény,  hidegvette  hajdúság  szánalmas 
szenvedései. 

«Az  ellenség  —  jelenti  a  causarum  director  a  fejedelemnek  — 
hírt  költvén,  mintha  másfelé  csapni  szándékoznék :  három  felől  Árva 
és  Liptó  felé  marsát  fordította  egyszersmind.  Kinek  mind  az  három 
passuson  akarván  elég  emberül  és  dícsíretesen  ellenállani  Oberster 
Czelder  uram,  igazán  eleget  tött;  de  az  kimondhatatlan  nagy  hideg 
miatt  szegény  hajdúságnak  —  fegyverben  kelletvén  állani  éjjel-nap- 
pal, —  kinek  lába,  kinek  keze,  kinek  füle  megfagyott;  annyira  az 
állásban  megvette  őket  az  hideg:  alig  fegyvert  tarthattak  kezökben, 
kit  szemeimmel  láttam  magam  is;  mert  oly  kegyetlen  derek  járnak 
itten,  hogy  öreg  emberek  is  nem  emlékeznek  róla.  Akár  földre  se 
hágjon  az  ember,  egész  Túrócztúl  Liptóig  mind  jégen  járhat.  Jól- 
lehet ugvan,  az  ellenség  nem  gyütt  sáncz  felé,  hanem  az  Nagy- 
Fátrát  (a  gombási  bevágott  szorost)  parasztsággal  megtisztíttatván, 
egyik  része  az  ellenségnek  ( Ocskay,  Ebermont,  Thúróczy)  arra,  háta 
megé  Oberster  (Czelder)  uramnak,  (ki  tehát  vagy  a  kralováni,  vagy  a 
parniczai  sánczban  állott  volt) ;  másik  része  (Pálffy)  penig  szemtűi 
szembe  akart  esni  ő  Kglminek ;  harmadik  corpus  penig  (Tollet,  Viard) 


nyos  híreim,  hogy  mind  a  Nagy-Fátrán,  mind  pedig  az  szuhai  passuson  Liptóba  által- 
jütt  az  ellenség,  úgy  Árvába  is.»  Hadak  küldését  kéri  tehát,  mert  periculum  in  mora ; 
ha  Szepest  elvesztjük,  —  jó  éjtszakát  a  többinek  is !»  (Orsz.  Levéltár.)  Bercsényi  csak 
jan.  12-kén  tudá  meg  a  fontos  eseményt  a  távoli  Unghvárott,  honnét  e  napon  értesíti 
Károlyit :  «Ezen  órában  hozák  hírit :  már  az  ellenség  Árva  vármegyében  bent  van, 
az  Nagy-Fátra  felül  került,  s  midőn  azzal  viaskodnának  az  mieink :  Besztercze  felül 
becsapott  az  ellenség  Liptóba,  s  már  Rozenberg  körül  nyargalódzott.  Az  mi  hadaink  — 
kár  nélkül  ugyan  —  de  csak  retirálták  magokat  8.  prsesentis  Szent-Miklóshoz.  Pálffy 
ment  Árva  felé,  Beszterczén  volt  még  6-ta  Haister  Koháryval.  Elhiszem,  ha  operálni 
akarnak,  azok  is  kerestek  diversiót ;  ha  penig  csak  kicsapása  Pálffynak,  —  már  Árva 
vármegyét  elcsapá.  —  Pálffy  Árva  vármegyére  irott  levelébűl  ugyan  úgy  látszik  :  bírnia 
akarja  Árvát.v>  (Rákóczi  Tár,  II.  239.  1.) 

Revuczára  Beszterczérűl  épen  Rosenbergnél  eleit  vette  volna,  — 
kire  nézve  az  sánczokbúl  retrahálni  kelletett  ő  Kglminek  magát, 
első  nap  (január  7-kén)  csak  Rosenbergre,  tegnap  pedig  (tehát  8-kán) 
ide  Szent-Miklósra. 

Az  ellenség  még  eddig  Rosenbergnél  felébb  nem  gyütt  és  Re- 
vuczánál,  (ott  Ocskayék,  itt  Tollet;)  megválik,  ma  erre  fordul?  Az 
egész  hadaink  itt  Szent-Miklós  tájíkán  vadnak.  Ha  most  hevenyi- 
ben  volna  segítségünk :  bizony,  az  Úr-Isten  confundálná  őtet !  Irt 
Óberster  uram  Babócsay  uramnak  is,  —  talám  ő  Kglme  elérkezik 
hadakkal;  de  ide  gyalog  kívántatnék,  megtisztítanánk  ezen  vármegyé- 
ket ellenségtűl.  Inkább  hiszem,  Árva-várát  akarná  megpróbálni ; 
mivel  sója  nem  volt,  a  mint  hallatik :  árvái  passust  akarná  lengyel- 
országi só  kedvéért  tartani}  hz  okbúl,  hogy  azt  impediálhatnánk : 
jó  volna  lármázni  bányavárosok  vagy  Bajmócz  tájára  is,'2  kíntelen 
volna  visszamenni  többi  corpusához. 

Mert,  hacsak  itt  eleit  nem  veszszük  neki:  meglátja  Fölséged,  ha 
ezen  a  szoroson  begyütt,  valamentire  pihenvén,  —  már  az  széles 
utakon  nemsokára  Lőcsére  és  Kézsmárkra  próbálni  fog.  Most  kelle- 
nék azért  minden  erőnkkel  csiripelnünk  rajta :  mert  abban  is  az 
Isten  és  a  dér  sok  koldust  csinált,  (1.  Pálffy  alábbi  levelét),  a  ki 
most  rosenbergi  kastélyban  földön  hever  és  majd  meg  sem  moz- 
dulhat, megfagyván  keze-lába. 

írtam  ezekrűl  Méltóságos  Fő-Generális  úrnak  is,  —  tudom,  dis- 
ponálni  fog  segítség  felől,  csak  lenne  hamar !» 

Végűi  igen  melegen  ajánlja  Czelder  Orbánt,  hogy  a  fejedelem 
az  elpártolt  Szinnyey  Kristóf  jószágával  jutalmazza  meg,  «hadd  le- 
gven  consolatiója;  mert  ha  egy  ember  megérdemlette  Fölséged  ke- 
gyelmességit :  látja  Isten,  —  ez  megérdemlette,  mostani   magavise- 


1  E  dolog  csakugyan  így  vala,  mert  a  máramarosi  sóaknák  Rákóczi  kezében 
s  az  erdélyiek  igen  távol  lévén :  Ausztria  kénytelen-kelletlen  a  galicziai  sóra  volt  szo- 
rulva, melynek  behozatalát  azonban  a  Wieliczkára  vivő  utat  uraló  Árva-vára  elzárta. 
Egyébiránt,  mint  alább  szó  lesz,  még  a  lengyel  hadak  bérbeadásával  kínálkozó  két 
Lubomirszky  herczegi  testvérrel  való  közvetlen  érintkezésbe  léphetés  is  vonzá  a  csá- 
száriakat Árva,  Liptó,  Szepes  felé. 

2  Ezért  sürgeti  vala  —  mint  láttuk  —  Bottyán  is  a  dunántúli  gyalogság  által- 
hozatalát,  a  mi  min  múlt  el  ?  föntebb  röviden  előadtuk. 

lésire  is.  Csak  resolválta  magát:  ha  valamennyire  meglágyulna  az 
idő,  és  lenne  segítsége,  —  kifüstöli  innét  az  ellenséget;  ki  sem  me- 
gyén a  vármegyébűl,  ha  fegyverrel  ki  nem  szorítják. » 

Okolicsányinak  Bercsényihez  szóló,  ugyanegy  keletű,  de  előadá- 
sában ismét  érdekesen  s  új  részletekkel  különböző  levele  pedig  főbb 
pontjaiban  ez: 

«Az  ellenség  új  esztendőben  akarván  próbálni  szerencsét,  leg- 
elsőbben  olyan  hírt  bocsátott,  hogy  Szécsény  felé  fog  gyülekezni ; 
azonban  más  stratagémárúl  gondolkodott :  mert  három  felé,  úgymint 
Beszterczérűl  Szuchára;  Turóczrúl  nem  a  (kralováni)  sáncz  felé,  de 
Nagy-Fátrára  ;  harmadik  (parniczai)  passusra  penig  Árvára  alattom- 
ban elrendelvén  marsát,  majd  egy  órát  vött  magának,  hogy  három 
felől  rajtunk  s  árvái  passusokra  rohanjanak. 

A  minthogy  7-ma  praesentis  véghez  is  vitte  dolgát,  egvszersmind 
háromfelől  reánk  gyüvén  rettenetes  nagy  hidegben,  mivel  hidat  sehol 
nem  kellett  keresni,  nagy  erősen  befagyván  az  vizek  . . .  Való  dolog, 
Oberster  Czelder  uram  úgy  viselte  magát,  ki  felül  egyebet  nem 
mondhatni,  hanem  :  plus  fecit,  puam  debuit ;  mert  meg  akarván  tar- 
tani ezen  passusokat :  addig  bíztatta  a  hadi  rendet,  hogy  a  nagy  hideg 
időben  éjjel-nappal  fegyverben  tartván  maga  gyalogságát,  —  az 
iszonyú  nagy  hideg  kinek  lábát,  kinek  kezét,  kinek  fülét  megvette ; 
mert  az  ellenség  marsban  megmelegedvén,  ellenben  ez  helyben 
állván,  —  egy  szóval,  hideg  miatt  nem  subsistálhatott,  és  a  ki  na- 
gyobb szerencsétlenség :  havak  esvén  e  napokban,  hófúvások  miatt 
se  erdő  felé,  se  útfélen  nem  lehetett  reménsége  szegény  hajdúnak 
salválni  magát,  hanem  országútján  kellett  retirálni  Szent-Miklósig. 
Az  lovas  penig  nem  segíthette  alkalmatlan  idő  miatt  az  gyalog- 
ságot. 

így  lévén  már  az  dolog,  jóllehet  az  ellenség  is  eddig  tovább 
nem  mert  [és  a  nagy  kimerültség,  elfagyás  miatt  nem  is  tudott) 
indulni,  hanem  a  ki  Árva  felé  gyütt,  (Pálffy  és  Ebergényi)  sánczok- 
ban  és  Zazrivára  szállott;  a  ki  Túrócz  felől,  fOcskayékJ  ide  Lip- 
tóba,  —  általvágattatván  az  Nagy-Fátrát,  Czelder  uramot  sánczban 
Kis-Fátránál  (tehát  Kralován  táján)  akarta  rekeszteni,  —  az  Gom- 
básra és  Rosenbergre ;  a  mely  ellenség  pedig  Beszterczérűl  Szuchán 
általverte  magát,  az  Revuczára  beszállott,  és  most  is  ott  helyben  ma- 

radt.  Inkább  hiszem  :  Árva- várára  nézve  Rosenberken  conjungálni 
fogja  magát  és  nyilván  Árva  alá  megyén;  vagy  ha  nem,  Rosenber- 
gen  s  ott  lévő  kastélyban  securitást  fog  magának  keresni.  Oberster 
Czelder  uramnak  szándékja  az  :  míg  innét  fölső  végrűl  ki  nem  szo- 
rítja ő  Kglmit,  itt  lévő  hadakkal,  —  addig  pusztára  nem  hagyja  ezen 
vármegyéket.  Csak  volna  gyalog-segítsége,  vagy  jó  lovas  is,  —  bi- 
zony, gyalázattal  ki  kellene  menni  az  ellenségnek  :  nem  vélem,  min- 
denestűi légyen  kétezer  (Pálffy  csupán  maga  volt  ennyivel!)  gyalá- 
zat lesz,  ha  itt  szenvedjük.  Babócsay  uramnak  írt  ő  Kglme,  de  még 
nem  gyütt ;  talám  lehetne  pro  interim  valamely  gyalogsággal  suc- 
currálni,  bizony,  az  Ür-Isten  megsegítene  bennünket,  mert  evvel  az 
emberséges,  resolutus  óbersterrel  készek  vagyunk  mindnyájan 
fegyvert  fogni.  Ha  itt  késik  az  ellenség  :  lehetne  bányavárosokon, 
vagy  Bajnócz  táján  lármázni,  kire  nézve  ennek  vissza  kellenék 
menni,  —  mi  is  hátán  mehetnénk  ezeken  a  szorosokon.** 

így  a  kuruczok  jelentései ;  s  most  lássuk  ugyanezen  nevezetes 
hadműveletekről  annak  főintézője:  gr.  Pálffy  János  tudósítását, 
mely  annál  becsesebb,  minthogy  a  bán  egyik  benső  barátjának, 
gr.  Illyésházy  Miklós  udv.  cancellárnak  egész  bizalmas  hangon  írja, 
úgy,  hogy  még  Heister  ellen  táplált  élénk  gyűlölete  is  több  helyütt 
élesen  kitűnik  belőle.  E  levelet  Pálffy  « Dátum  Nagyfalu  seu  Vel- 
kavesz,  die  10.  January  z/op.n  kelettel  írá:  tehát  már  bent  Árva- 
vára alatt,  mely  erősségnek  megvétele,  —  mint  e  tudósításból  is  ki- 
derűi,  —  csakugyan  egvik  főczélja  volt  az  erőszakolt  téli  hadjárattal 
Heisternek.  A  cs.  tábornagynak  a  kuruczok  jelentéseivel  lényegileg 
összeegyező,  —  de  a  dolgokat  épen  ellenkező  oldalról  tekintő,  tehát 
a  föntebbi  adatok  ismerete  után  kétszeres  érdekű  levele  így  szól : 

«Valamit  ezelőtt  hat-hét  héttel  jovallottam,  s  akkor  a  jó  üdővel 
könnyebben  lehetett  volna  véghezvinni,  —  most  köllött  nem  kevés 
kárral,  az  vén  ember  (Heister)  parancsolatjábúl  effectuálni.  Elérke- 
zése  után,  midőn  már  az  bányavárosok  iránt  tett  jó  dispositióimat 
confundálta  volna,  egyszer  csak  azt  parancsolja,  hogy  gyüjjek  Árvá- 
ban s  vegyem    meg   a    várat,  —  mezítelen   kézzel;    talán    azt    gon- 


*     Okolicsányi  Mihály   e    mindkét    levelének   s.   k.   írt    eredetije    (Dátum    Kis- 
Palugyae,  9.  Jan.  1709.)  gyűjteményemben  van. 

dolta:  csak  pisztolylövésre  is  föladják!  Osztán,  télen  Árvában, kivált- 
képen most  a  minemű  hidegek  vannak,  mezőben  várat  vínya  mes- 
terség. 

Én  ugyan,  parancsolatjának  eleget  akarván  tenni,  új  esztendő 
nap  után,  úgymint  quinta  currentis,  Zsolnáiul  megindulván,  igyenes- 
sen  másnap  Zazriva  nevű  faluba,  —  mely  az  kurucz  sánczhoz  Árva- 
vármegyében félóráig  való  föld  —  érkeztem.  Onnénd  recognitióra 
küldvén  az  sánczhoz,  —  mellyet  praviczai  (parniczai)  passusnak  hínak, 
másképpen  is  jól  tudja  Kglmed,  minemű  situatió  legyen,  —  még  az 
kuruczság  benne  volt ;  másfelől  pedig  annyira  be  voltak  vágva  a 
hegyek :  lehetetlenségnek  állították  lenni  (kémszemlészei)  az  által- 
menetelt. Azon  sáncz  franczia  munka  volt,1  s  oly  helyen  vagyon :  ha 
szíves  ötven  ember  lett  volna  is  benne,  —  bár  tízezer  emberem  lett 
volna  is  lovas,  lehetetlenség  lett  volna  általmenni,-  mert  csak  egy 
s  legföljebb  két  embernek  lehet  menni  egymás  mellett;  mindenfelől 
az  rettenetes  kősziklák,  a  mellyeket  meghágni  lehetetlen.  Az  sáncz 
is  oly  erős,  hogy  faltörő  ágyúknak  is  ideig  gondot  adott  volna. 

De  mivel  már  annyira  gyüttem  s  oly  kimondhatatlan  hideget 
szenvedtem,  kinek  mássát  sohasem  próbáltam,  —  mert  csak  leg- 
alább négyszáz  embernek  vette  el  a  hideg  kezét,  lábát,  orrát,  fülét, 
sokan  meg  is  holtak,  parasztokban  is,  —  még  az  tisztek  is  hasonló 
szerencsétlenségben    estek    némelyek*    —    resolváltam    magamat,    s 


1  Igen  valószínű  állítás,  miután  Rákóczi  hadmérnöktisztei  többnyire  fran- 
eziák  valának. 

2  A  minthogy  nem  is  úgy  vette  be  Pálffy  e  sánczot,  hanem  mint  Czelder  és 
Okolicsányi  leveleiből  már  tudjuk  és  alább  maga  a  bán  is  bevallja :  egy  másik  had- 
oszlop a  fejszés,  hólapátos  pórok  segítségével  meghágván  a  hegyet,  úgy  került  a  ku- 
ruczok  hátába ;  különben  hiszen,  majd  megpróbálhatta  volna  bán  uram,  a  hős  Czelder 
buzdításaira  a  borzasztó  hideget  is  álló-helyben  éjjelnappal  eltűrt  hajdúk  vitézségét ! 
Hiábavaló  dicsekvés  tehát  az  ötven  elszánt  ember  fölemlegetése. 

3  Pálffy  e  levelében  kétszer  is  hangsúlyozza,  hogy  vállalatát  dnem  kevés  kár- 
ral') vihette  csak  végbe,  a  mint  is  csupán  a  saját  és  a  vele  együtt  haladó  Ebergényi 
hadoszlopaiból  elfagyott  katonák  számát  ((legalább  négyszázra^  teszi.  Ocskayék  fagyo- 
sairól pedig  Okolicsányi  írja,  hegy  betöltötték  a  tágas  rózsahegyi  kastélyt ;  s  végre 
Tollet  osztályát  is  annyira  kifárasztá  a  stureczi  sáncz  három  óráig  tartó  ostroma  és 
a  hegyek  átalhágása,  hogy  harmadnapig  kellé  Revuczán  pihennie.  A  Berényi-naplóban 
is  olvassuk  jan.  22-ike  alatt :  «Pálffy  (Miklós)  uramhoz  hoztak  valami  német  tiszttűi 
egy  levelet,  az  kiben  írják,  hogy  Haister  árvái  expeditiójában  jjo  egynihány  embert 

Generális  Ebergényi  László  uramat  azon  hegyeknek,  mellyek  any- 
nyira  be  voltak  vágva,  expediáltam,  feles  parasztokat  is  adván  mel- 
léje az  utak  kivágására  és  hányására.*  (Ez  volt  tehát  az  a  megkerülő 
csapat,  mely  Czeldernek  és  különösen  Luzsinszkynak  háta  mögött 
bukkanván  elő :  a  védők  kényteleníttettek  az  erős  sánczot,  nehogy 
odarekesztessenek,  hirtelen  pusztán  hagyni.)  « Magam  középen  igye- 
nesen  az  sáncznak  vettem  utamat,  harmadrészét  (Ocskayékat)  Túrócz 
vármegyén  által  még  praevie  dirigálván,  hogy  Sztankovánnak  gyűj- 
jön.  Azalatt  az  bányavárosokrúl  is  Generál  Tollettel  volt  egy  porta 
expediálva  Rosembergnek,  —  és  így  közben  akarván  venni  az  ellen- 
séget, úgy  indultunk,  s  úgy  adta  Isten,  hogy  egyszersmind,  egy  nap 
(január  7-kén),  mintha  zsinórra  vettek  volna  bennünket,  érkeztünk, 
kiki  maga  helyére.*  (Ezen  tagadhatlanúl  igen  ügyes  hadi  intézke- 
désnek ily  kitűnő  szabatossággal  lett  végrehajtása  valóban  dicséretére 
válik  mindegyik  hadoszlop  vezérének,  köztük  a  különben  aránylag 
legkönnyebb  feladatot  kapott  Ocskaynak  is.) 

«De  megszagolván  az  ellenség:  még  étszakának  idején  mind  az 
sánczot  üresen  hagyván  s  mind  az  vármegyékbűi  kiszaladván,  Szepes- 
ségen  tartózkodott  meg. »  (Ez  nyilvános  hazugság;  mert  láttuk,  hogy 
Czelder  és  Okolicsányi  még  január  9-kén  is  Lip tó-Szent- Miklósról 
datálnak,  s  e  hely  körűi  feküdt  az  összes  megmaradóit  kurucz  had- 
erő.) «Már  Istennek  hála,  Liptó,  Árva,  Túrócz  egészlen  mienk;  (??) 
de  ennekelőtte  kevesebb  kár  nélkül  is  mienk  lett  volna,  ha  szót 
fogadtak  volna. 

Már  most,  édes  Méltóságos  Bátyám-Uram,  semmit  sem  paran- 
csol a  vén  ember ;  attúl  tartok,  egyszer  megént  —  szokása  szerént  — 
oly  ordert  ad,  a  ki  lehetetlen  lészen:  mert  ő  nem  tudja  ennek  a 
földnek  csínyját;  s  ha  véghez  nem  viszem,  disgustatus  lészen.  A  mi- 
nemű rettenetes  üdő  vagyon :  csak  maséroljak,  —  az  egész  népet 
is  elrontom;  osztán  kevés,  bár  csak  ezer  lóval  volna  több.  Maga 
(Heister)  Beszterczén  ül,  nyugszik,  s  én  szenvedek,  —  s  övé  a  dücső- 
ség !  Bár  csak  már  azt  hagyná  helyben,  a  mit  cselekszem :  de  leve- 
leimre csak  választ  sem  ad.  Én,  Istennek  hála,  szerencsésen  behoztam 

vett  meg  az  hideg,  specificálván :  hányan  holtak  meg  közűlök,  s  hánynak  lába,  orra, 
füle  fagyott  el.» 

Thaly  K. :  Ocskay  László.  II.  6 

a  népet,  vármegyéket  s  nagy  földet  szabadítottam,  —  lássa  már,  mit 
csinál!  Többen  nem  akarom  magamat  avatni,  ha  csak  így  folytatja 
dispositióit,  megírtam  mind  az  Bellicumnak  s  mind  magának  is. 
Kglmed  is  reprsesentálhatja  in  debitis  locis;  sőt  lekötelez  vele,  mivel 
az  országgyűlésének  megént  folyamotja  lészen,  ha  énnekem  mennél 
hamarébb  újabb  regálist  expediáltat,  —  csak  szabadulhassak  meg 
tőle  !  l 

Tegnap  kérettem  Árva  várát :  de  rövid  és  gömbölyű  válaszom 
lön  ;  még  egyszer  más  móddal  próbálom,  ha  succedál,  — jó;  holott 
nem,  üres  kézzel  meg  nem  vehetem,  de  ugyan  sokáig  nem  tart- 
hatják.* 

Pedig  bizony,  e  szép  lovag-várat  a  számos  sebbel  koszorúzott 
hív  és  derék  Winkler  Vilmos  ezredes-parancsnok  elszántsága  még 
ugyan  sokáig:  három  hónapon  át  meg  bírá  tartani,  nem  fogván 
rajta  sem  fenyegetés,  sem  szép  szó,  sem  erős  ostromzárlat,  sem  pedig 
csábítás  és  aranyozás,  mert  a  bán  által  imént  említett  «más  mód» 
alatt  —  Pálffy  jellemét  és  eszközeit  ismervén  —  egyebet  alig  ért- 
hetünk. Winkler  megmutatta,  hogy  nem  mindenki  Ocskay  és  Thú- 
róczy  !  .... 

«Itt  köll  még  —  folytatja  a  bán  —  két-három  napig  nyugod- 
nom, mind  az  nagy  hideg  miatt,  s  mind  az  sok  bágyadt  lóra  nézve, 
úgy  az  elfagyottakért  is;  (azután)  beljebb  nyomakodom  Liptó  felé 
az  dispositióknak  tételére  nézve,  miképen  t.  i.  csinálhassak  új  postí- 
rungot  ? » '2 

A  mely  napon  Pálffy  ezen  levelét  írá,  azon  napon,  ú.  m.  január 
io-kén  egyesültek  Rózsahegyen,  barmadnapi  nyúgovás,  fűtőzés  után 
Tollet,  Viard  csapatai  Ocskayékkal;  s  míg  a  fagyossát,  betegessét 
népöknek  Ebermonttal,  Thúróczyval  bent  hagyák  helyőrségül  az 
ottani  várkastélyban  s  városban :  a  két  cs.  tábornok  és  Ocskay  meg- 
indult Liptó-Szent-Miklós  felé.  Itt  Czelder  Orbán  hiába  várta  segít- 

1  E  pontra  nézve  megjegyzi  utóiratban  :  «De,  azon  kérem  Kgldet  kedves  Bátyám- 
Uram  :  maradjon  sub  rosa,  ne  menjen  világosságra,  hogy  én  magam  kívánjam  az  re- 
gálist; hanem  csak  quasi  proprio  motu  Írattatnék:  mivel  bán  vagyok,  szükséges 
jelenlétem.?) 

2  Eredeti  levél,  a  kihalt  gr.  Illyésházy-családnak  Köpcsényen  gr.  Batthyány 
József  úrnál  levő  archívumában. 

ségre  Babócsayt ;  mert  ennek  nem  volt  semmi  gyalogsága,  lovassal 
pedig  ott,  a  jelen  nagy  havakban  mitsem  lehetett  végbe  vinni.  Más 
részről,  Andrássy  Pál  battalionja  a  visszavonuláskor  annyira  elállott, 
szétoszlott,  sőt  részben  labanczczá  is  lett,  hogy  csoporton  nem  sokkal 
marada  több  200-nál  belőle;  s  maga  Orbán  liptai,  árvái  hajdúi  is 
egyelőre  —  kissé  fölmelegedni,  megpihenni  —  úgy  hazaszéledének, 
hogy  ezredéből  jóformán  csak  a  szepesi  fiúk  maradtak  a  zászlók  alatt, 
mintegy  400  ember.  Az  összesen  600  hajdúval  tehát,  —  kivált  mivel 
annak  is  egy  részének  keze-lába  el  vala  fagyva,  s  valamennyi  el- 
csüggedt, kifáradott,  kedvevesztett  volt  a  sánczokból  való  kiszorít- 
tatás  miatt,  —  nem  lehetett  remény  valami  derekas  ellentállást 
kifejthetni  a  nyílt  fekvésű  Liptó-Szent-Miklóson. 

Ennélfogva  Babócsay  segítség  helyett  azt  tanácslá  Czeldernek : 
hogysem  e  megzavart  kevés  gyalog  hadat  is  odaveszítsék,  jobb  lesz 
kivonulnia  Liptóból  és  vele  egyesülni  Szepes  szélein ;  hanem  a  lovas- 
ságból járőrködési  szolgálatra  hagyjon  bent  Liptó  szélében  meg- 
lehetős erőt,  a  kik  portyázzanak  befelé  az  ellenségre,  mígnem  majd 
a  hó  és  nagy  hidegek  múltával  nagyobb  hadosztálylyal  megkísérelhetik 
Liptót   visszafoglalni  és    Árva-várát  az  ostromzár  alól  felszabadítani. 

Ehhezképest  Czelder  a  jan.  10-kén  Rózsahegytől  megindult  ellent 
nem  várta  be,  hanem  ezen  a  napon  szép  csöndesen  kivonúla  Liptóból, 
hol  azonban  mégis  Vazseczen  vigyázóban  hagya  Luzsinszky  és  Deák 
Ferencz  karabélyos-huszáraiból  tizenegy  századot.  Többi  hadával 
jan.  12-kén  a  Káposztafalván  szállásoló  Babócsayhoz  érkezett,  ki  is 
aztán  saját  és  Czelder  dandárából  Szepesnek  liptai  szélétől  ú.  m. 
Lucsivnától  Lőcséig  terjedő  hadvonalat  húzott. 

Czelder  visszavonulását  az  élelemhiány  és  a  liptaiaknak  a  be- 
következett catastropha  után  követett  kislelkű  maguktartása  is  okozá. 
Ugyanis  a  nemesség  Pálffy,  Ebergényi,  Ocskay  csábításaitól  meg- 
nyeretve,  Árvában  egészen,  Liptóban  is  nagyobb  részben  labanczczá 
lőn  a  császáriak  közeledésére ;  a  parasztság  pedig  a  kuruczok  háta 
mögött  is  többnyire  pusztán  hagyá  falvait,  —  és  így  élést  sehonnan 
sem  kaphattak.* 

*  Babócsay  Ferencz  írja  1709.  január  12-kén  Káposztafalváról  Bercsényinek: 
«...  Mivel  az  üdő  és  szerencsétlenség  így  hozta  magával:  csak  így  kellett  meglenni, 
noha  ugyan  szintén  annyira    nincsen,  hogy  az  egész  ellenség  bent  volna   Liptóban  és 

6* 

Babócsay   néhány   nap    múlva,  ú.  m.  jan.   14.  és  16-ikáról  ismét 
értesíté    fővezérét  a  Liptóban  újabban  történtekről;  de  e  leveleinek 


Árvában.  Árvában  Pálffy  János  Ebergényivel  irrumpáltak ;  az  sáncznak  mentek  elő- 
ször is,  (ez  lehetett  a  Pálffy  levelében  említett  porta,)  de  ott  nem  penetrálhattak ;  ha- 
nem az  árvái  parasztság  más  titkos  passuson  hatok  mögé  bevitték  az  ellenséget,  úgy, 
hogy  Luzsinszky  uram  maga  is  hadakkal  együtt  alig  salvdlhatá  még  magát,  mind- 
azonáltal elgyütt,  szerencsénkre,  minden  kár  nélkül,  hanem  az  kik  lobonczokká  lettek, 
hajdúság  és  nemesség.  Az  vármegye  (Árva)  is  hamis  volt,  mivel  —  úgy  hallom  — 
egészlen  közlött  dolog  volt  köztök;  csak  el  is  kell  hinni :  mivel  mind  ottbenn  maradtak 
egészlen.  Liptóban  pedig  egyszersmind  három  felől,  egy  nap  valamikor  Árvában,  be- 
ütöttek, úgymint  Szuhára,  Revuczákra,  Nagy-Fátrára  és  Kis-Fátrára,  —  ott  is  az  sán- 
czunknak  nem  is  az  hegyeken :  hanem  csak  az  vizén  (a  Vág  vizén,  vagyis  inkább 
jegén,  Kralovánnál)  gyüttek  rajtok.  Már  sok  felé  nem  is  tudták,  hogy  mihez  kapjanak 
és  mellyiket  oltalmazzák  ?  Retirálták  magokat  Rozenbergre  az  infantéria,  és  onnan 
az  egész  benn  levő  lovas  hadakkal  Szent-Miklósra,  az  ellenség  pedig  Rozenbergre. 
Szent-Miklósrúl  is  másnap  (nem  áll,  csak  io-kén !)  kimozdultak  mieink  előre,  mivel 
nem  tudhatták :  sok-é  az  ellenség,  vagyis  kevés  ?  Más  az  is  :  sok  confusiók  közt  az 
szívek  elveszvén  mieinknek,  derekast  velők  próbálni  nem  lehetett.  A  mi  az  ellenség 
miatt  embereinkben  kár  esett,  az  legkevesebb ;  de  az  kimondhatatlan  hideg  sokat, 
sőt  egynehány  száz  emberünket,  mind  az  gyalogság  és  lovasok  közül  is,  és  nemcsak 
közönséges  vitézlő  rendet :  de  még  tiszteket  is  vett  meg  az  hideg,  kinek  lábait,  kezeit, 
orrát,  fülét  és  egész  ábrázatát  is ;  azonkívül  is  felesen  lobonczczá  lettek  Urbán  hajdúi, 
mivel  árvaiak  és  liptói  is ;  a  minthogy  ez  a  mi  hadunk  jobban  is  tart  a  föld-nép,  exul 
és  az  illyen  selmáktúl,  mintsem  az  ellenségtűl.  Mind  az  két  vármegye  vice-ispánjai 
is  lobonczokká  lettek.  —  Árvában  ugyan  (t.  i.  a  várba)  segítséget  úgy  munitiót  is 
elégségeset  beküldöttük.  Pálffy  Ebergényivel  actu  is  kétezered  magával  subsistál,  Liptó- 
ban pedig  Viard,  Ocskayval  és  Thuróczyval,  —  azok  is  mintegy  másfélezerig  lehetnek. 
A  mi  hadaink  pedig,  a  mi  kevesen  maradtak,  mind  Urbán  uram,  mind  Luzsinszky 
uram  Szepesbe  gyüttek,  mivel  a  parasztság  Liptóban  a  potiori  az  helységeket  mind 
pusztán  hadták,  és  semmiképen  subsistálni  hadainknak  nem  lehetett,  úgy  is  majd 
negyed  napig  semmi  kenyerök  sem  volt  az  hadaknak,  se  lovaiknak  szénájok,  abrakjok. 
Az  két  reguláris  regimentbúi  még  tizenegy  compánia  hátra  vagyon  Liptóban  Va- 
zseczen  vigyázóban,  kik  is  azt  vigyázzák :  ha  az  ellenség  erre  felé  fog-é  indulni  ? 
A  mi  pedig  az  többi  hadakat  illeti ;  egészlen  itt  és  Lőcséhez  egy  mélföldnyire  dis- 
locáltam  Liptó-vármegyétűl  fogvást,  hogy  jobban  subsis tálhassanak,  és  szüntelen  ke- 
mény portákat  bocsátván  be  Liptóba  is,  kik  is  az  ellenségre  fognak  vigyázni,  mit 
akar  ?  ha  akar-é  tovább  nyomulni,  vagy  sem  ?  Urbán  és  Andrássy  hajdúi  kik  vannak, 
nem  reménlem  hogy  több  legyen  öt-  vagyis  hatszáznál,  mellyeket  is  Berthóty  uram 
parancsolja,  hogy  Lőcsére  és  Kézsmárkra  szállíttassam.  Az  lovas  hadak  is  szokások 
szerint  igen  megkevesedtek ;  de  mindazonáltal  valameddig  ki  nem  fog  nyomni  az 
ellenség,  én  csak  itt  fogok  subsistálnom.  Csak  Lubomirszky  (a  szepesi  XIII.  város 
lengyel  hűbér-ura)  valamit  ne  kezdjen;  a  mint  egész  hadai  éjjelnappal  készen  is  van- 
nak, fegyvereket   készítik,    puskaport  vásárlanak.»    {Eredeti  levél,    gyűjteményemben.) 


t 

csak  rövid  kivonatait  bírjuk,  Bercsényinek  Károlyihoz  jan.  17.  és 
19-kén  irott  tudósításaiban: 

«Most  nem  régen  érkezek  frissebb  (ú.  1.  január  14-iki)  levele 
Babócsaynak,  cura  declaratione :  Pálffy  és  Ebergényi  még  12-én 
Árvában  voltak,  circiter  2000,  Viard  Ocskayval,  Thúróczyval  Rosen- 
bergen,  circiter  1500.  Szent-Miklósig  még  nem  volt  az  német.  — 
Révay  Mihály,  az  átkozott,  labanczczá  lett  80  dragonyossával}  az 
túróczi  és  liptai  nemességgel. »  Pár  nappal  ezután  azonban  Babócsay 
már  Pálffy  hadteste  derekának  Liptó-Szent-Miklóson  létéről  értesít, 
s  egyszersmind  Lubomirszky  hg.  gyanús  viseletéről : 

« Babócsay  uramnak  de  dato  16.  veszem  utolsó  tudósítását;  ki 
is  nem  az  németre  nézve,  —  az  kinek  akkor  corpusa  Szent- Miklóson 
volt  és  Liptó-  Újvárt  praesideálta  s  építeni  akarta,  —  hanem  Lubo- 
mirszkyra  nézve  retirálta  vala  magát  Szepesvára  alá  Almásra,  és 
Kézsmárkban  200-at,  Lőcsében  Andrássy  regimentét  hagyták  vala 
praesidiumúl.  Lubomirszky  Kézsmárk  mellett  csendesen  felmasérozott 
Iglyóra,'2  minden  hadi  készűletivel,  taraczkjával ;  közhíre,  hogy 
ellenséggé  lészen,  s  Babócsay  beküldött  hozzája  kérdezni :  tu, 
quis  es  ?»3 

Eperjest  ekkor  tájban  már  azt  is  akarták  tudni,  hogy  Ocskay 
a  szepesi  városok  egyikében  Szombatban  találkozott  ezek  hűbér- 
urával,  az  immár  ellenséggé  válandó  Lubomirszkyval,4  nyilván  Pálffy- 
tól  megbizatva,  a  herczeggel  kötendő  egyezség  végett.  Találkozott-e 

1  A  depot-század,  Eszterházy  Antalnak  különben  Dunántúl  lévő  dragonyos- 
ezredéből. 

2  E  hely  tudvalevőleg  a  XIII.  elzálogosított  szepesi  városok  egyike  vala,  tehát 
Lubomirszky  kormányzata  alá  tartozott. 

3  Thaly :  «Rákóczi  Tár,»  II.  240 — 242.  1.  Babócsay  1709.  január  18-káról  is  ír 
Bercsényinek :  Semmi  ártalmas  híreink  nincsenek,  «és  portám  is  egy  rendbéli  refe- 
rálja, hogy  Szent-Miklóson  és  Rozenbergen  légyen  az  ellenség,  és  hogy  Pálffy  Ocskay- 
val  valamely  felé  elment,  de  nem  tanulhatta  ki,  hogy  merre  ?  Most  actu  is  Liptóban 
bent  vagyon  portám,  mit  fog  referálni  ?  azt  is  Ngodnak  azonnal  megírni  el  nem  mú- 
latom.)) (Eredeti,  Orsz.  Levéltár.) 

4  Szluha  Ferencz  írja  Eperjesről  1709.  jan.  16-áról  Bercsényinek  újságul : 
«Mondják,  Berzeviczy  János  Lublyó  (Lubomirszky  vára)  felé  vonta  el  magát,  és  hogy 
több  nemesség  is  arra  szívódnék.  Beszélik  azt  is,  hogy  Lubomirszky  hg.  lett  volna 
Szombathelyen  (Szepes-Szombat)  szemben  Ocskayval,  és  a  maga  hadát  csuportozza, 
valamely  taraczkot  is  lehúzatott  Lublyó-várábúl.»  (Eredeti  levél,  az  Orsz.  Levéltárban.) 

csakugyan  Ocskay  hg.  Lubomirszky  Tivadarral  ?  avagy  csak  jellemző 
hír  volt  az  egész?  Adatok  híjján  nem  tudhatni;  de  az  bizonyos,  hogy 
a  szepesi  lengyel  hűbérúr  ekkor  még,  sokkal  inkább  rettegte  Rákóczi 
fejedelem  hatalmát  és  a  kuruczok  földén  szétszórva  fekvő  XIII.  váro- 
son elkövethető  bosszúállását,  semhogy  idejét  látta  volna  már  nyílt 
ellenségül  lépni  föl  ellene.  Ezen,  kétségkívül  már  ekkor  tervelt  szán- 
déka kimutatását  tehát  a  Szepességnek  a  császáriak  által  leendő  el- 
foglalása idejére  halászta;  a  mi  azonban  nem  gátolta  abban,  hogy  az 
őt  fényes  ígéretekkel  kecsegtető  németeknek  kéz  alatt  hasznos  szol- 
gálatokat tegyen. 

így  pl.  ő  vala  eszköz  abban  is,  —  és  ha  Ocskayval  vagy  Pálífy- 
nak  más  küldöttével  1709.  január  havában  csakugyan  találkozott, 
kétségkívül  ekkor  főzték  ki,  —  hogy  testvére,  a  «szondeczki  sztaroszta 
obezni»,  hg.  Lubomirszky  György,  jó  pénzért  zsoldba  adott  a  császár- 
nak tavaszszal  egynéhány  lengyel  ezredet,*  melyekre  Heisternek  most 
annyival  nagyobb  szüksége  volt,  minthogy  a  dán  segédcsapatokat 
királyuk  hazarendelé.  És  főként  a  Lubomirszkyakkal  való  ezeti 
érintkezés  indítá  a  németeket  oly  kemény  télidőben  Liptó-v  ár  megye 
m  eghódítására . 

Másik  jóakaratú  szolgálata  Lubomirszky  Tivadar  hgnek  a  császár 
iránt  abban  állott,  hogy  az  idegen  ajkú  tiszteket  és  katonaságot  Rákóczi 
ezredeiből  elkezdé  mindenféle  édesgetésekkel  a  saját  zászlói  alá  vonni. 
Ekként,  midőn  január  közepén  a  Czelder-ezred  Igló  alatt  elvonult :  a 
hg.  három  tisztet,  név  szerint  Schulcz  György  századost,  Stenzel  Sza- 
niszló  zászlótartót,  Ganzer  Martín  élésmestert  és  több  közvitézt  magá- 
hoz Iglóra  becsala  s  tulajdon  zsoldosai  közé  esküdtetett ;  midőn  pedig 
ezen,  a  jó  szomszédság  és  semlegesség  szabályaival  semmikép  össze 
nem  egyeztethető  eljárás  iránt  a  kurucz  ezredes  kérdést  tőn  nála: 
a  hg.  csak  hímezett-hámozott,  s  városát  sűrű  őrjáratokkal  környez- 
teié;  sőt  azután  annyira  vetemedek,  hogy  magát  Czelder  Orbánt  is 
egyenesen  árulásra  szólította  föl,  bizonyos  követe  által  izenvén  neki, 
hogy,  ha  egész  ezredével  a  császár  hívségére  állana:  ő,  Lubomirszky 
«oly  grátiát  fog  ő  Fölségénél  számára  szerezni,  hogy  sokkal  nagyobb 
böcsűlete  lesz,  semmint  mostanában.* 

*     Kolinovics  ezek  létszámát  4000  emberre  teszi. 

De  valamint  Pálffy  Winklerben :  úgy  Lubomirszky  Czelderben  — 
nem  foghattak  második  Ocskayt,  noha  a  csábító  hg.  az  ígéretekhez 
ijesztésűl  még  azt  is  odatette:  «mivelhogy  —  úgy  mond  —  már  az 
magyar  hadakozásnak  mostan  úgy  is  utolsó  vége  van.» 

A  hű  Czelder  megbotránkozva  utasítá  vissza  a  gálád  ajánlatot, 
s  tüstént  jelentést  tőn  arról  Bercsényinek;  Lubomirszkynak  pedig 
feleié :  Köszöni  ő  hgsége  grátiáját,  —  de  nincs  reá  szüksége.  Mert 
« ámbár  az  ellenség  országunkba  ennyire  elhatott  volna  is,  —  azzal 
még  az  egész  országot  meg  nem  hódította!  Isten  ő  szent  Fölsége 
maholnap  mi  fegyverünket  is  megvigasztalja.  Más  az,  hogy  mivel  ő 
herczegsége  országunkban  nem  úr,  hanem  XIII.  városoknak  mintegy 
csak  praefectusa,  vagyis  directora:  azért  ő  hgsége  grátiájához  nem 
lehet  semmi  bizodalmam;  az  én  kegyelmes  fejedelmem  ő  Fölségéhez 
is  alázatos  hívségemet  és  hazafiúi  kötelességemet  utolsó  csöpp  vérem- 
mel pöcsétlenem  és  megbizonyítanom  akarom.  Azért  tovább  ne  in- 
festáltassam ! » * 

Orbán  ezredes  tehát  kerek  választ  ada  a  kísértőnek,  melyből 
átláthatták  a  császáriak,  és  átláthatja  az  utókor,  hogy  ha  találkoztak 
is  a  kuruczok  soraiban  helylyel-közel  Ocskayak,  Thúróczyak,  JPon- 
grácz  Gáspárok :  ám  találkoztak  Bottyánok,  Eszterházy  Antalok, 
Ebeczkyek,  Berihöty  Istvánok,  Winklerek  és  Czelder  Orbánok  is, 
és  pedig,  —  hála  a  magyar  lángoló  hazaszeretetnek  s  romlatlan  köz- 
erkölcsiségnek, —  sokkal  felesebb  számban  amazoknál! 

*  Czelder  Orbánnak  ezen,  szülővárosából  Wagendrüsselből  (Szepes)  « —  January 
(a  nap-szám  kimaradt)  1709.))  Bercsényihez  irott  eredeti  levele  az  Orszdgvs  Levéltár- 
ban van.  Hogy  január  közepe  táján  kelt,  mutatja  a  körülmény,  hogy  miután  Ber- 
csényi Unghvárott  (hová  pár  nap  múlva  érkezhetett  csak  el)  megkapta  s  még  Rákóczi- 
nak ira  felőle,  a  ki  is  január  26-kán  válaszol  Munkácsról  ez  ügyben  főtábornokának : 
«Lubomirszky,  barátságára  nézve,  est  filius  fortunse  ...  de  ellenség  nem  lesz :  mert 
jól  tudja,  hogy  ő  nem  oly  nagy  úr,  hogy  hadakozást  indíthasson  .  .  .  Urbán  Czelder- 
nek  tett  izenete,  igenis,  ebség ;  de  evvel,  —  elhiszem  —  hízelkedni  kíván  csak  az  né- 
metnek. Jónak  ítélném  mindazonáltal  lenni,  ha  az  desertorok  és  az  Hlyének  megszű- 
nése iránt  maga  írna  Kglmed  néki ;  fogok  én  is  Íratni  az  Asszonynyal.»  (Sieniawska 
Erzsébet  hgné,  Lubomirszky  nővére,  Rákóczi  barátnője.)  Archív.  Rákócz.  II.  438.  1. 

Csatározás  a  bányavárosoktól  délre  és  Zólyom,  Besztercze  körűi ;  Beszterczebányát  a  kuruczok 
körülzárolják  ;  Heister  Viardot  Liptóból  segélyül  visszahívja  s  a  dívényi  szoroson  átűzi  Csajághyt. 
Ocskay  a  liptai  és  árvái  nemességet  Beszterczére  kíséri  Heisterhez  ;  a  császáriak  keményen  sar- 
czolják  az  elfoglalt  vármegyéket;  Pálffy  Árva-várát  szorongatja.  Szepesben  a  kurucz  szaporodik; 
csatározások  Liptóban  ;  kísérletek  Árva-vára  fölmentésére;  a  császáriak  megszállják  a  batizfalvi 
kastélyt,  de  megint  kiszoríttatnak.  —  Heister  Ocskayt  Bécsbe  rendeli ;  fogadtatása  az  udvarnál, 
nagy  ígéretei:  tetemes  pénzt  kap  hadak  fogadására;  a  bécsi  nép  kíváncsian  bámulja  nRdkóczi 
villdmd»-t.  Ocskay  visszatér  és  újonczozni,  toborzani  kezd.  —  Károlyi  és  Bottyán  Nyitráig,  Ta- 
polcsányig  csapdoznak  s  Újvárt  élelmezik.  Árva-vára  végre  április  hóban  capitulál ;  herczeg  Lubo- 
mirszky  György,  a  szondeczki,  4000  emberrel  a  császár  szolgálatába  szegődik.  E  tény  jelentősége. 

Láttuk  föntebb,  hogy  Bercsényi,  a  mint  megtudá  Pálffy éknak 
Liptóba  való  betörését  s  viszont  azt,  hogy  Heister  és  Koháry  jan. 
6-kán  még  Beszterczebányán  voltak:  mindjárt  megjegyzé  rá:  «E1- 
hiszem,  azok  is  keresnek  diversiót,  vagy  Rima-Szombat,  vagy  Rozsnyó 
felé.»*  Föltevésében  nem  is  csalódék,  csupán  a  diversió  irányában. 
Heister  ugyanis  nemcsak  a  Tollet  s  Viard  alatt  a  Sturecznek  kül- 
dött hadosztálylyal :  hanem  avval  is  kívánta  segíteni  Pálffynak  árva- 
liptai  működését,  hogy  maga  addig  másfelé  teendő  kicsapásával  el- 
vonja a  kuruczok  figyelmét.  E  czélra  azonban  nem  mint  Bercsényi 
hivé  a  keleti,  hanem  a  déli  irányt  választá,  és  pedig  hihetően  azon 
okbúl,  mivelhogy  a  termékenyebb  honti  tájakról  eleséget  inkább 
szállíthatott  a  bányavárosokon  éhező  németjeinek,  mint  Gömör  nyu- 
gati részének  sziklás,  erdős,  vad  vidékeiről,  melyek  még  hozzá,  csak 
egyetlen  igen  szűk  s  jól  bevágott  és  védett  szoroson :  a  breznóbánya- 
polonkain  át  közelíthetők  meg.  (A  tiszolczi  hegyi  út  akkor  még  ha- 
dakkal épen  járhatlan  vala.) 

Heister  ennélfogva  január  io-ike  táján  a  beszterczei,  zólyomi  és 
selmeczi  lovas-németet  Dobronyivánál  összegyülekeztetvén,  —  ki- 
csapatott a  magyarok  szenográdi  őrállomására,  (Postierung).  Itt,  tud- 
juk, Vajda  András  vigyázott,  a  Bottyán-féle  huszárezred  néhány  szá- 

*    Rákóczi  Tár,  II.  239. 

zadával.  Miután  pedig  a  vezénylő-tábornok  bölcs  számításából  ide- 
rendelt borsodi  hajdúság  még  az  útban  fölzendült  és  hazaszéledt 
volt:  Vajda  csupán  magára  álla;  és  így  a  túlerőnek  sokáig  ellent 
nem  állhatván,  puskázva,  ellenkezve,  hátrább  nyomták  őt,  előbb  Szu- 
hányra,  majd  Palojtára  s  Kékkőre.  De  az  ezredes  mindjárt  eleintén 
gyorsfutárt  külde  Szécsénybe  segítségért,  és  Bottyán  a  maga  mellett 
az  őrállomások  segélyére  mindig  készen  tartott  lovasságot  (Zsámboky, 
Balogh,  Somogyi  ezredeiből)  sietve  indítá.  Ezek  Vajdával  még  oly 
jókor  egyesülhettek,  hogy  megfordulván,  a  Szuhány  és  Szenográd 
helységeket  kirablott  s  a  requirált  élelmi  szert  szekerekre  rakott 
németeket  útközben  utolérték.  Rögtön  oly  hévvel  rajok  támadának 
hogy  hirtelen  50 — 60  németet  lecsapdozva,  összes,  éléssel  terhelt 
szekereiket  elnyerek  és  szerencsésen  el  is  hozák.  Azután  Vajda 
megint  beszálla  Szenográdba.* 

Heisternek  e  kicsapatása  tehát  épen  nem  mondható  sikerültnek. 
Sőt  Bottyán,  hogy  a  kölcsönt  mielőbb  visszaadja  és  egyszersmind  a 
szorongatott  liptai  kuruczokon  is  segítsen,  legalább  egy  rész  ellen- 
ségnek róluk  való  elvonása  által,  mihelyt  az  árvái  és  liptai  beütésekről 
positiv  hírt  kapott,  tüstént  meghagy á  a  Dívénynél  őrködő  Csajághy 
Jánosnak:  bontassa  ki  valamennyire  a  fűrészi  szorost,  és  gyaloggal- 
lovassal beütvén  Zólyom  vármegyébe,  Zólyom-vára,  de  kivált  a 
Heisternek  és  táborkarának  szállásul  szolgáló  Beszterczebánya  alá 
sűrűen  porty áztasson,  élelmöket  szorítsa  el,  s  lármákat,  riadásokat  te- 
gyen ;  mely  czélra  a  különben  is  mellette  Vámosfalván  lévő  Bezerédy- 


*  Bottyán  tök  tudósítja  Szécsénybó'l  1709.  jan.  13-káról  Bercsényit:  «Eló'bbi  le- 
velemben írtam  vala  selmeczi,  zólyomi  és  beszterczei  megegyezett  németnek  szeno- 
grádi  postírungra  csapásárúi,  —  az  minthogy  azon  Szenográd  ot  és  Szubánt  felprédál- 
ván :  meghallotta  mellettem  lévő  hadaknak  menetelét,  visszatért ;  kire  is  útban  a 
mieink  ráütvén,  benne  lecsaptak  55-ig  valót,  éléssel  terhelt  szekereit  elnyervén,  sze- 
rencsésen el  is  hozták.»  (Eredeti  levél,  gyűjteményemben.)  Rákóczi  pedig  Munkácsról, 
jan.  17-kén  így  ír  Károlyinak:  «Tegnap  vettem  vala  Bottyán  levelit,  hogy  az  Beszter- 
czén  maradott  lovas  német  a  szenográdi  postírungot  kinyomta  vala ;  melynek  vissza- 
verettetését  minden  prófontszekerei  elnyerésével  és  ötven  ember  kárával  e  levelében 
adta  tudtomra.  A  rosenbergi  német  is,  az  tegnap  vett  levelek  szerint  még  fűtőzött  a 
kastélyban,  s  csak  elhiszem,  ő  is  alkalmasint  prüszkölt  a  hidegtűi !»  (Archiv.  Rákócz. 
II.  435.  1.)  Bottyánnak  viszont  jan.  25-kén  megköszöni  «Szenográdnál  az  ellenség  ellen 
való  serény  vigyázását  s  tött  activitását.»  (Nemz.  Múzeum.) 

féle  ezreden  kívül,  még  Orosz  Pál,  Szalay  Pál  és  Mikházy  György 
huszáraiból  is  több  századot  vezényelt  hozzája,  úgy,  hogy  a  dandár- 
nok  —  már  január  13-kán  —  háromszáz  gyalog  mellett  vagy  900 
válogatott  lovassal  törhetett  be  Zólyom  vármegyébe. 

Csajághy  ezen  aránylag  csekély  haderővel,  melyet  a  császáriak 
bizonyára  sokkal  számosabbnak  hisznek  vala,  elég  zavart  és  félelmet, 
szorongást  okozott  a  bányavárosokon.  Mert  a  Gyetvára  helyezett 
gyalogsággal  a  különben  is  őrizett  fűrészi  szoros  kijáratát  háta  mö- 
gött biztosíttatván,  nemkülönben  Végles  és  Zólyom  várak  elé  a 
lovasság  némi  részéből  zárlatot  vetvén :  a  többi  lovas  haddal  maga  a 
dandárnok  egyenesen  Heister,  Steinville,  Löffelholtz  és  Koháry 
cs.  tábornokok  főhadiszállása  Beszterczebánya  alá  nyomult.  E  várost 
sűrű  őrségekkel  fogatta  körűi,  s  négy  napig  valódi  zárlatban  tartá. 
A  német  ezalatt  kétszer  ütött  ki  reá :  mind  a  kétszer  szerencsésen 
visszaveré,  levagdalván  s  foglyul  ejtvén  belőlök.1 

Ezen  foglyoktúl  azt  hallá  Csajághy,  hogy  Tollettel  csak  ötszáz 
német  ment  volna  Beszterczéről  Liptóba,  és  hogy  ott  Pálffyval  is 
csak  2000  volna,  « kivel  Ocskay  és  Pongrácz  (Gáspár)  is  ott  van- 
nak*. (A  két  régi  ivó  pajtás  tehát  ismét  összekerült!)  A  cs.  tábor- 
nokokat mind  Beszterczén  vallották  beszorulva  lenni  a  foglyok ;  de 
ezeknél  fontosabb  volt  azon  vallomásuk,  hogy  a  kuruczokra  ki  akar- 
nak ütni*  csakhogy  még  ki  nem  tanulták  erejök  nagyságát. 


1  «Én  az  Liptóban  ment  ellenségnek  revocatiójára  szándékozván  —  írja  Csa- 
jághy jan.  21-kén  Losonczrúl  Bottyánnak  vagy  Károlyinak,  — tegnap  egy  hete  Zólyom 
vármegyébe  általmentem  .  .  .  Viglest,  Zólyomot  bloquadálván,  Beszterczén  Heistert, 
Steinvillet  is  úgy  megszorítottuk,  hogy  sem  élést  nékik  nem  vihettek  körül  lévő  strá- 
zsáim  miatt,  sem  penig  kétszernél  többször  kijöni  nem  mertek,  —  akkor  is  mindenkor 
levagdaltunk  s  fogtunk  bennök,»  stb.  (L.   Thaly :  ((Bottyán  élete, »  326.  1.) 

2  Csajághy  levele  Gyetváról,  jan.  17-kén,  Gyürky  Pál  tbkhoz  Csetnekre,  hol  a 
már  elmondott  liptai  részletek  előadása  után  írja:  «.  .  .  Mihelyt  én  megértettem  az 
ellenségnek  Liptóba,  Árvába  mentét :  mindgyárt  az  mellettem  lévő  hadakkal  által- 
jöttem az  bányavárosok  infestatiójára,  és  most  is  itt  vagyok  Zólyom  vármegyében, 
elfogván  élését  azúlta  mind  az  viglesi,  zólyomi,  mind  az  beszterczei  ellenségnek  erről 
az  részről;  azúlta  ki  sem  jött  az  ellenség:  de  készül,  a  mint  értem,  ki  is  kell  jönni, 
csakhogy  még  ki  nem  tanúit  bennünket.  Ha  volna  mivel  operálódnom,  megcseleked- 
ném ;  de  kőfalnak  menni  s  kőfal  közt  nagyobb  erővel  bíró  ellenségnek,  ki  mezőben 
is  sokkal  meghalladna,  —  nehéz  dolog  !  Vagyon  ugyan  rémüléssel  az  ellenség,  az  mint 
magok  referálják    (a    rabok).  Tegnapelőtt  akart   elmenni  Heister    Körmöcz   felé  Besz- 

Azt  a  német  rabok  vagy  nem  tudták,  vagy  bölcsen  elhallgatták 
Csajághy  előtt,  hogy  Heister  nyakra-főre  küldözi  a  futárokat  Liptóba 
Viard  után:  iőjjön  vissza  rögtön  mennél  felesebb  lovassal,  és  mentse 
föl  őt  az  ostromzár  alól !  Ugyanezt  üzené  a  báthi  kurucz  őrállomás 
megtámadására  Selmecz  felé  kiküldött  más  lovas-osztályának  is,  — 
és  e  két  rendbeli  segítség  érkezését  várja  vala  szorongva  és  bosszan- 
kodva Beszterczén,  hol  igen  kevés  lovas  ereje  maradt  bent. 

Es  így  Bottyán  elérte  czélját,  a  mennyiben  Csajághynak  zólyomi 
beütése  s  Besztercze  alatti  vakmerő  paczkázása  által  Liptóból  az 
ellenség  jó  részét  csakugyan  sikerűit  elvonnia.  Viard  ugyanis,  Heister- 
nek  sürgető  parancsait  vévén,  a  lovasságból  csak  a  Wolífskehl- 
vasasezredet  és  Ocskayt  hagyá  Liptóban,  maga  a  többivel  lóhalálá- 
ban sietett  a  szorongatott  tábornokok  segedelmére.  Csakhogy,  míg 
az  üzenet  hozzája  s  ő  a  hadakkal  Liptó-Üj vártól,  Szent-Miklóstól, 
Rózsahegyen  és  a  Stureczen  át  Beszterczére  elérkezhetett,  —  jó  négy 
nap  telt  bele.  Január  17-ike  éjjelén  vonúla  be  csendben  a  városba, 
hová  ugyanakkor  vagy  valamivel  előbb  érkezének  meg  a  Báth  felé 
jártak  is.  Heister  mind  e  csapatokból  dandárt  alakítván,  maga  Stein- 
villel  és  Viarddal  január  18-kán  virradtakor  1400  lovassal,  öt  század 
gyaloggal  és  két  ágyúval  kiütött  Beszterczebányáról.* 

Csajághy,  a  ki,  mint  láttuk,  a  17-kén  ejtett  foglyoktúl  hírt  ka- 
pott a  németek  kicsapási  szándéklatáról,  maga  ezen  napon  hátrább- 
szálla  Besztercze  alól,  s  hajdúihoz  Gyetvára  rándula ;  azonban  min- 
den elővigyázati  intézkedést  megtőn.  Még  az  estve  «hat  rendbéli 
patrolírozókat  és  két  portát  küldött  két  felől  Beszterczének,  az  patro- 


terczérűl :  de  megtartózkodott,  mert  mindennap  két  felül  az  városig  portáztatok.  Bécsbe 
fog  menni,  az  mint  értem.»  (Eredeti  levél,  gyűjteményemben.) 

*  ((Csütörtökön  estvére  Liptóból  revocdltatvdn  Heister  az  cavalle'n'dt,  —  csak 
az  WolfFskehl  regimentjének  némely  részét  hagyta  oda,  —  pénteken  reggel  Besz- 
terczérűl  kijött  erre  1400  lovassal,  és  öt  compánia  gyaloggal  s  két  taraczkkal.»  (Csa- 
jághy jan.  21-iki  levele,  az  id.  helyen.)  A  Báth  felé  járt  németek  visszaérkeztéről  pedig 
lásd  Szent-Pétery  Imre  tudósítását,  u.  o.  329.  1.  Végre  Bottyánnak  még  az  nap,  ú.  m. 
jan.  18-kán  éjfélkor  jelenti  Gács-várából  Csajághy  :  «Az  elfogott  németek  azt  mond- 
ják :  tegnap  tértek  meg  ők  sietve  Liptóbúl,  s  ma  hajnalban  indultak  Beszterczérül ; 
Heister,  Steinvill,  Viard  itt  vannak ;  az  lovassá  ezernél  nem  sokkal  több,  az  gyalogja 
egy  battalion,  két  taraczkkal.  Liptóban  WolfFskehl  regimentibűi  maradott.))  {Eredeti, 
gyűjteményemben.) 

lírozók  az  Garamig  járván  mindenkor ».  Az  Orosz  Pál,  Szalay  és  Mik- 
házy  ezeréiből  való  lovasságot  pedig  ezek  mögé  s  maga  elé  Ocsovára 
szállítá,  végre  a  Bezerédy-Horváth-ezredet  magával  vitte  az  utóhad- 
hoz Gyetvára. 

Heister  előhadát  Viard  vezette.  Ez  18-kán  reggel  beleakad  Csa- 
jághy  egyik  —  Szalay-féle  —  portájába  Garamszegen;  összecsapnak, 
Mező  nevű  kurucz  főhadnagy  elhull,  alhadnagya  fogságba  esik,  Zolnáig 
űzik  őket  sebesen.  Itt  szembejő  a  más  rendbéli  porta,  —  mire  az  űzöt- 
tek  is  megfordulnak,  s  az  újon  érkezőkhez  sorakozva,  neki  a  német- 
nek. Viardot  megfordítják,  megfutamtatják,  « derék  tisztet  s  más 
rajtárokat  (Reiter)  megölnek ».  A  puskázásra  az  Ocsován  lévők  is 
lóra  kapdozának,  reáfelesednek  az  ellenségre,  és  Viardot  Ribárig, 
egészen  a  Heistertől  vezetett  dandárra  űzik,1  tűzőkben  elmulasztván 
megvizsgálni:  mennyi  ellenséggel  van  dolguk?  A  mi  mindenesetre 
hiba  volt.'2 

A  kész  csatarendben  nyomuló  Heister  most  Steinvillel  fölfogja 
a  keményen  megűzött  Viard  hadsorait,  és  zárt  oszlopokban  maga, 
összes  lovasságával  reárohan  az  űzésben  megbomlott  harczrendű  s 
jóval  kisebb  létszámú  ellenfélre.  Ezek  természetesen  megfordulnak, 
és  könnyű  huszárság  lévén,  kár  nélkül  ugyan:  de  úgyszólván  a  há- 
tukon viszik  Heister  vasasait  Gyetvára.  Innét  be  a  fűrészi  szoros 
torkolatába  rohannak,  s  tovább.  Csajághynak  csak  annyi  ideje  volt, 
hogy  300  hajdúját  két  felől  az  erdőkbe  beállítsa ;  maga,  Horváth 
István  lovasaival  hátramarada,  —  de  a  megnyitott  torlaszok  elrekesz- 
tésére  már  nem  érkezhetett;  különben,  hogyha  ezt  végbe  viheti  vala : 
bízott,  hogy  300  hajdújával  megvédi  a  szorost,  sőt  a  német  «ott 
romlott  volna  meg».3 

1    Bottyán  élete,  329.  1. 

Ö  Rákóczi  válasza  jan.  29-kéről  Bercsényinek,  26-iki  levelére :  «Hála  Istennek, 
hogy  rosszabbul  nem  jártak  balgatag  s  maguk  kárukon  ennyi  hadakozás  után  is  nem 
tanuló  tiszteink;  mivel  különben  előljáró  által  megvizsgálták  volna  az  jövő  ellenség 
számát,  s  nem  mindgyárt  futottak  volna  az  gyenge,  troupig  űzött  elöljáróra,  s  gon- 
doskodtak volna  az  szorosról  is.  De  mi  haszna  ?  mivel  két  extremitás  van  bennök : 
vagy  vakmerő,  vagy  felettébb  okos.»  (Archiv.  Rákócz.  II.  439.  1.) 

ő  «Ha  én  az  katonaság  (lovasság)  miatt  —  irja  Csajághy  jan.  18-iki  levelében 
Bottyánhoz  —  az  passusra  vehettem  volna  magamat  az  gyalogsággal :  el  nem  űz- 
hetett volna  (az  ellenség),  sőt  ott  romlott  volna  meg.y> 

így,  miután  hajdúit  beállítá,  maga  a  Bezerédy-huszárokkal  az 
ismét  elől  járó  Viardot  oly  hévvel  csapta  meg :  kevés  híjjá,  hogy  el 
nem  foga  e  tábornokot,  a  ki  mellől  jól  hullottanak  el.1  De  Heister 
megint  segélyére  érkezvén  Viardnak,  Csajághy  is  megfordúla,  s 
huszárai  a  többi  után  rohanának,  be  a  szoroson.  A  dandárnok,  gya- 
logságánál az  erdőszélben  megáll,  s  midőn  Viard  odaérkezik,  —  két 
oldalról  keményen  reája  tüzeltet.  Azonban  a  vitéz  tábornok  és  hada 
kiállja  a  lövést,  s  erősen  nekihajt  Csajághynak  és  a  körülte  lévők- 
nek. A  katonaság  szétugrik  mellőle,  s  Csajághynak  már  a  lova  csó- 
tárját.  sőt  magát  is  rángatni  kezdik  a  németek,  elevenen  akarván  őt 
elfogni;  Viard  már  « pardon !»-t  kiabált.  Ekkor  a  rettenthetlen  kurucz 
vezér  elszántan  rántja  ki  pisztolyát,  mellbe  lő  egy  németet,  —  s  azzal 
beugrik  az  erdőbe.  Tíz-húsz  lövés  dördül  utána,  egyik  sem  találja, 
és  ő  hajdúival  szerencsésen  a  szoros  túlsó  nyílásánál  fekvő  Gács- 
várába  menekül.- 

A  magyarok  mind  e  csatározásokban  20 — 30  embernél  s  vagy 
40  lónál  nem  vesztettek  többet;3  ellenben  a  császáriak  vesztesége 
számosabb  vala,  kivált  egynéhány  elhullott  jó  tisztet  sajnáltak. 

Heister  csak  Vámosfalváig,  Dívényig  mert  nyomulni  s  e  két 
helységet  szokása  szerint  —  a  templomokat  is  —  kiraboltatván,  har- 
madnapi pihenés  után  visszament  Beszterczére.  Csajághy  pedig  jan. 
21 -kén  már  ismét  elfoglalá  szokott  helyét,  a  dívényi  kastélyt,  s  a 
szorost  újra  jól  bevágatta.4 

1  Csajághynak  jan.  18-kán  Bottyánhoz,  és  21-kén  ugyanahhoz  vagy  Károlyihoz 
intézett  leve.  (Amannak  eredetije  gyűjteményemben,  emezé  a  gr.  Károlyi-levéltárban.) 

2  Csajághynak  jan.  18.  és  21-iki,  imént  idézett  levelei. 

5  «Nekem  nem  veszett  talám  csak  egy  hajdúm  is,  —  a  sűrű  erdőkön  salválták 
magokat,  —  katonaságbúi  (lovasságból)  mintegy  20,  de  lovok  maradott  oda  30 — 40-ig 
való/)  Ismét :  A  katonaságbúi  «nem  hiszem,  30-ig  való  veszett  volna.»  (Csajághy,  most 
említett  két  levelében.) 

4  Csajághy ;  170Q.  jan.  22-kén  Dívényről  Bercsényinek :  «Én  ismét  ide  Dívény- 
ben  visszaszállottam  tegnap.  —  Heisternek  egyéb  nyeresége  nem  volt,  hanem  az  egy- 
nehány lovak,  és  talám  800  frtokat  vont  az  itt  körűi  való  falukon,  egynehány  szekér 
abrakkal  együtt,  felprédáltatván  az  dívényi  és  vámosfalvi  templomokat  is.  Embert 
többet  vesztett  mint  mink,  kivált  officiereket  jókat,  kiket  magok  is  sajnállottak.  Az 
mint  értem,  három  szánkón  sebesseket  és  két  szánkón  holttesteket  vitetett  el  innend 
Beszterczére.  Heister  már  talám  tegnap  elment  Bécsbe.))  (Eredeti  levél,  gyűjtemé- 
nyemben. ) 

Csajághy  jan.  22-iki  levelében  említett  értesülése  Heister  Bécs 
felé  indulásáról  a  valónak  megfelelt.  A  cs.  fővezér  ugyanis  megelé- 
gelvén néhány  heti  tartózkodását  a  bányavárosokon,  a  parancsnok- 
ságot Zólyomban  Steinvillere  bízva,  Koháryval  csakugyan  útra  kelt. 
Január  28-kán  érkezett  Pozsonyba,  honnét  másnap  postán  Bécsbe 
mene.1  Az  a  hír  járt  róla,  hogy  ő  sem  ellenzené  a  fegyverszünetet, 
« hogyha  másért  nem  is,  de  az  bányavárosokon  lévő  németekre 
nézve,  —  mert  nem  volnának  a  nélkül  sem  békével,  se  nem  élhetné- 
nek.*2 Azonban  a  fegyverszünetből  nem  lett  semmi,  mivel  az  alku- 
dozó felek,  a  császáriaknak  kivált  a  Dunántúl  követelt  túlságos  terűlet- 
átengedési  föltételei  miatt,  meg  nem  egyezhettek. 

Ezek  után  ideje,  hogy  visszapillantsunk  Liptó  felé.  Itt  Viardnak 
Beszterczebányához  Heister  segélyére  való  elsietése  után  egyelőre 
nem  sok  német  maradt  Tollettel,  a  kik  is  a  rózsahegyi  kastélyba, 
Lipcse  és  Szent-Miklós  mezővárosokba  s  Liptó-Üjvár  (Hradek)  vá- 
rába helyezkedtek  be,  hogy  a  Szepes  felől  folyvást  becsapdozó  kurucz 
porták  elül  biztosságban  legyenek.  Liptó-Üj várnál  beljebb  nem  is 
terjedének  Szepes  felé,  s  újabb  segély  érkezéséig  védőleg  tartották 
magokat.  Idejárult,  hogy  Heister  rendeletére  Ocskay  az  egész  liptai 
és  árvái  nemességet  alispánjaikkal  együtt  összeszedvén,  mindenes- 
től  Beszterczebányára   kísérte,3   hogy   ott   valami  gyűlést  tartsanak,4 

1  A  Berényi-napló  Pozsonyban,  jan.  28-káról :  «Haister  maga  gyüve  meg,  Ko- 
háry  urammal.))  Jan.  29-éről:  «Haister  elmene  Bécs  felé  postán;  az  vármegyéket  oly 
szépen  alleviálta,  hogy  megént  több  portiét  vetett  mindenikére.)) 

2  U.  o. 

3  «Most  recenter  500  emberbűi  álló  portám  érkezvén  Liptóbúl,  referálják,  hogy 
az  ellenség  még  Liptó-Újvárban,  Szent-Miklóson  és  Lipcsén  benn  legyen,  Ocskay 
pediglen  árvái  és  liptói  nemességet  öszveszedvén,  magával  Beszterczebányára  elvitte.)) 
Babócsay  Ferencz,  Almásról  20.  jan.  1709.  Bercsényinek.  (Eredeti  levél,  gyűjtemé- 
nyemben.) Ugyan  Babócsay  másnap,  jan.  21-kén  Lőcséről  ismét  tudósítja  Bercsényit: 
« Liptó-Újvárban,  Szent-Miklósban,  Lipcsén  és  Rosenbergefi  az  ellenség  benn  vagyon; 
de  nem  igen  felesen  lehetnek :  mivel  portásimat  meglátván,  azonnal  egynehány  lovas, 
ki  is  kinn  volt,  mindgyárt  az  várakban  beszaladtának.  Pálffy  Árvában  viszont  bement, 
Ocskay  pediglen  árvái  és  liptói  nemességet  elvitte  magával  Beszterczére.»  (Eredeti 
levél,  az  Orsz.  Levéltárban.)  Bercsényi  alkalmasint  e  tudósítások  után  írá  Ungh- 
várról  jan.  23.  Károlyinak :  «Liptóban  és  Árvában  még  helyben  vagyon  a  német, 
Rosenbergnél  és  Szent-Miklósnál  tovább  nem  is  volt.  írják  azt  is :  Pálffy  Ocskayval 
visszatért  Zsolna  felé.v  Ez  vak  hír  vala.  (Rákóczi  Tár,  II.  243.  lap.) 

4  Berthóty  Ferencz  írja  Eperjesről  jan.  23.  Bercsényinek :  «Ocskay  mind  árvái, 

talán  együtt  a  Zólyom-megyeiekkel,  valószínűleg  a  reájok  is  immár 
kivetett  hadi  adó  repartitiója,  további  hűségükről  reversálisok  kiállí- 
tása, labancz  zsoldosok  fogadásának  megajánltatása  stb.  végett.  Mely 
dolgokra  jobban  rá  voltak  kényszeríthetők  idegen  helyen,  s  épen  a 
hatalmaskodó  cs.  maréchal  és  tábornokai  főhadiszállásán,  —  honnan 
míg  a  tőlök  kívántakat  nem  teljesítették,  haza  nem  bocsáttattak.* 

Minthogy  pedig  az  újon  meghódított  két  vármegye  tisztikará- 
nak és  nemességének  Beszterczére  kísértetése  január  20-ika  előtt 
történt:  következőleg  a  zordon  Heister  még  maga  végezett  velők, 
dívényi  kicsapásából  visszatértében.  Jellemzi  e  cs.  főparancsnok 
mérhetetlen  gőgjét,  hogy  a  megzsarolandó  törvényhatóságok  tisztjeit 
és  előkelőit  a  saját  hadi-szállására  hurczoltatja  —  mintegy  foglyok- 
képen —  gyűlésre,  hogy  így  megalázza  s  kénye-kedve  szerint  bán- 
hasson el  velők.  És  ily  hazafias  föladatok  teljesítésére  kellé  eszközül 
szolgálnia  az  egykor  oly  szilaj  kurucz  vezér  Ocskaynak.  Méltán; 
miért  adta  el  lelkét,  hitét,  urát,  véreit,  hazáját,  nemzetét!  .  .  . 

Sajátságos  és  a  közerkölcsi  tudatra  nézve  jellemző,  hogy  — 
mint  más  helyütt  is  reámutatunk,  —  az  áruló  Ocskayt  üldöző  neme- 
zis  fenyegető  bosszújáról  már  ekkor  is  sűrűen  olvasunk  híreket  egy- 
korú tudósításokban.  így  pl.  Heister  iménti  expeditiója  alkalmából 
is  már  erőszakos  halála  hírét  találjuk,  és  pedig  igen  tekintélyes  em- 
bernek, az  ő  1703-ban  volt  alezredesének,  most  vezénylő  ezredesnek: 
a  vitéz  Berthóty  Zsigmond-v&)&  1709.  január  19-kén  Gömörbűl 
br.  Károlyi  Sándor  tábornokhoz  intézett  levelében,  ú.  m. 

« Kétezerig  való  német  fSelmeczbányárólJ  Szenográdig   kigyött 


mind  liptai  labanczczá  lőtt  nemességet,  azon  két  vármegye  vice-ispányival  Beszterczére 
kisérte,  és  ott  valamely  gyűlést  tartanak.))  (Eredeti  levél,  gyűjteményemben.) 

*  Okolicsányi  György  árvái  alispán  Zaszkalról  1709.  márcz.  10-kén  Ebergényi 
tbkhoz  Zsolnára  irott  levelében  panaszkodik,  hogy  nagy  a  teher  a  vármegyén :  mert 
Heister  39-el  megszaporítván  portáik  számát,  1365  portiót  és  sok  egyéb  terhet  vetett 
reájok,  úgy,  hogy  a  nép  a  lengyel  széleken  már  is  pusztán  kezdi  hagyni  falvait,  nem 
lévén  képes  a  reávetett  nagy  adót  megadni.  Révay  Zsigmond  pedig  Justb  Ferencz 
túróczi  alispánt  arról  értesíti,  hogy  közbenjárására  Heister  a  Túróczra  kivetett  lova- 
sokat elengedvén,  csak  80  gyalog  kiállítását,  tartását,  fizetését  stb.  követeli ;  Árva- 
megye 100  gyalogot,  Liptó  is  100-at  és  50  lovast,  Trencsény  pedig  100  gyalogot, 
100  lovast  köteleztetik  zsoldban  tartani.  {Eredeti  levelek,  a  gr.  Csáky-család  szepes- 
mindszenti  levéltárában.) 

volt,  300  szekere  lévén,  megrakván,  visszament  a  bányavárosokra.1 
Ocskay  -megholt,  mivel  maga  hadnagya,  —  ki  is  azelőtt  kurucz 
volt,  —  felséges  urunkot  mocskolván  Ocskay,  az  hadnagy  mondta 
volna,  hogy  jó  ura  volt  Rákóczi  Ferencz !  .  .  .  Ezért  Ocskay  (talán 
szokása  szerint  részegen)  az  hadnagyhoz  lőtt,  de  nem  igen  sértette 
meg  az  testét.  Az  hadnagy  is  megragadván  karabélyát,  két  golyó- 
bissal úgy  meglőtte.,  egy  óráig  sem  élt  utána,  —  ezt  referálja  egy 
zászlótartó,  az  ki  most  kiszökött,  hogy  jelen  volt  akkor;  az  hadnagy 
is  kiszökött,  de  nem  tudja,  melyik  (nógrádi  vagy  gömörij  passuson 
gyött  ki?»2 

A  hitiszegett  Ocskaynak  Rákóczi-gyalázása  s  az  ezért  őt  megintő 
hadnagyára  lövöldözése  egészen  az  ő  elvetemedett,  garázda  termé- 
szetére vall ;  mire,  hogy  a  megsebesített  hadnagy  is  visszalőtt,  —  csak 
természetes.  E  jeleneteket  az  elbeszélő  zászlótartó  láthatta,  de  már 
abban  tévedett,  hogy  Ocskay  a  lövés  miatt  meghalt  volna,  sőt  meg- 
sebesüléséről sem  tudunk ;  a  hadnagy  tehát  rosszul  czélzott  és 
nem  talált,  s  hogy  kézbe  ne  akadjon,  csak  elszökött  utána,  épen 
mint  a  jelen  volt  zászlótartó.  Mert  az  ennyire  positiv  alakban,  ezre- 
destől tábornoknak  jelentett  hírt  puszta  mesének  nem  tarthatjuk. 

Pálffy  ezen  zólyommegyei  események  történte  alatt  Ebergényi- 
vel  Árva-várát  zaklatta,  hol  Zsolnáról,  hol  Rózsahegyről,  hol  közvet- 
lenül a  vár  alól,  melyet  különben  a  Lancken  vezérőrnagy  parancsnok- 
sága alatti  zárlattal  folyvást  körűifogva  tartatott.  Azonban  a  Winkler 
által  föllelkesített  őrség  vitézi  ellentállást  fejtett  ki,  sőt  állhatatos 
védelemre  s  a  Confcederatió  iránti  törhetetlen  hűségre  újból  össze- 
esküvők, mint  múlt  évben  az  érsek-újváriak.  Rákóczira  az  erről  vett  hír 
örvendetesen  hatott,  s  ezért  írá  jan.  26-kán  Bercsényihez:  «Árva- 
várát  csak  bíztatni  kell ;  hiszem  Istenemet,  két  holnap  alatt  (a  meddig 
t.  i.  a  várat  megtarthatni  Winkler  ígéretet  tőn)  lesz  is  mód  segít- 
ségében ;  penighogy  oly  resolutióval  vannak,  az  mint  eskövésekbűl 
kitetszik!*3  Mivel  továbbá  az  újabban  jött  jelentésekből  értesült, 
hogy  Liptóban  a   német  Viard  elmenetele    óta    kevés,   egyúttal  arra 


1  L.  föntebb,  89.  1. 

2  Eredeti  levél  a  gr.  Károlyi-család  levéltárában. 

3  Archiv.  Rákócz.  II.  438.  1. 

bíztatja    Bercsényit:   « bezzeg   jó   volna,  ha    felverhetné    Babócsay  a 
Szent-Miklóson  maradt  németet  U1 

A  fejedelem  ezen,  Liptó  visszafoglalására  irányzott  támadást 
annál  jogosabban  czélozhatta:  mivelhogy  az  ő  hadai  az  árva-liptai 
kivonulás  óta  a  szomszéd  Szepesben  tetemesen  megszaporodának,  és 
pedig  nemcsak  új  csapatoknak  —  mint  br.  Perényi  Miklós  egy  bat- 
talionja,  Pongrácz  János  lovasai  s  hajdúi  stb.  odaküldése,  —  hanem 
az  által  is,  hogy  a  Liptóban  a  visszahúzódáskor  hazaszéledt  s  meg- 
oszlott hajdúság  ismét  szép  számmal  összegyűlt  zászlói  alá.  így,  Ba- 
bócsay már  jan.  22.  és  24-kén  Lőcséről  kelt  leveleiben  jelentheté 
Bercsényinek,  hogy  Czelder  Orbánt  a  maga  «plus  minus  700  hajdújá- 
val, »-  továbbá  Elek  Zsigmondot  egykori  Ocskay-ezredbeli  360  hu- 
szárjával, nemkülönben  Semsey  Miklóst  Berthóty  Ferencznek  140  főnyi 
két  lovas-századával,  —  tehát  összesen  700  gyalog  és  500  lovassal 
helyezé  be  Kézsmárk  városába;  Lőcsére  pedig  Perényi  Miklós  hajdúit 
500,  Andrássy  Pálét  450,3  Pongrácz  Jánosét  200  gyalog,  160  lovas, 
és  Deák  Ferencz  karabélyosait,  kik  ekkor  már  600  főt  számláltak. 
S  még  ezeken  fölül  künn  tanyáztak  Káposztafalva  és  Styavnik  táján 
Luzsinszky  ezeré  500,  Gyürky  Pál  dragonyosai  450,  Forgáché  (Han- 
gossy  Imre  ezredes  alatt)  szintén  450,  Réthey  Jánosé  (Márkusfalván) 
vagy  500,  —  és  így  mindössze  5010  ember,4  tehát  nemcsak  a  Sze- 
pesség  biztosítására,  hanem  a  liptai  német  háborgatására,  sőt  fenye- 
getésére is  elégséges  erő.  E  hadaknak  a  körülményekhez  képest  leg- 

1  U.  o. 

2  Látszik  e  számadatból,  hogy  Czelder  valódi  vesztesége  az  Árvában  és  Liptó- 
ban végkép  odamaradottak-,  elpártoltak-  és  megfagyottakban  mindössze  sem  ment  leg- 
följebb 100  emberre.  (Mindkét  levél  eredetije  gyűjteményemben.)  Sőt  Czelder  ezredé- 
nek Kézsmárkon  febr.  6-kán  kelt  létszámkimutatása  már  856  főnyi  tettleges  állományt 
sorol  föl,  melynél  népesebb  az  árva-liptai  eset  előtt  sem  volt  ezen  ezred.  (Eredeti, 
az  Orsz.  Levéltárban.)  Tán  némi  újonczokkal  is  szaporodának. 

3  E  szám  viszont  az  Andrássy-féle  hajdú-ezernek  is  aránylag  nem  nagy  veszte- 
ségéről tesz  tanúiságot.  A  veszteséget  az  első  napokban  rendesen  túlozni  szokták.  Az 
elpártoltaknak  vélt  hajdúk  ugyanis  idővel  megtértek. 

4  Babócsaynak  idézett,  jan.  22.  és  24-iki  levelei.  Az  előbbiben  említi:  ((Lu- 
zsinszky uram  igen  gyönge  és  beteges  állapottal  lévén,  —  valami  kis  nyugodalomra » 
szükség  mennie,  jól  esnék  tehát  vice-collonellus  Paur  uramnak  az  ezerhez  küldése. 
Ez  meg  is  lőn,  —  hanem  szegény  Luzsinszky  Lőcsén  nemsokára  örök  nyugodalomra 
költözött. 

Thaly  K. :  Ocskay  László.  II.  7 

helyesebbnek  ítélt  föntebbi  mód  szerinti  elhelyezését  elrendelni 
jan.  22-kén  gr.  Csáky  Mihály  tábornok  is  berándult  kluknói  kastélyá- 
ból Lőcsére,  mint  a  kire  Bercsényi  e  különben  Babócsay  és  Czelder 
dandárnokok  alatt  álló  csapatok  fővezényletét  bízá.1 

A  kuruczoknak  ezen  erős  csoportozása  s  következőképen  Liptó- 
nak  is  veszélyben  forgásáról  Pálffy  —  alkalmasint  Lubomirszky  Tiva- 
dartól —  hírt  vévén,  a  várat  zárlat  alatt  hagyva,  Árvából  2000  em- 
berrel Tollet  segélyére  Liptó-Szent-Miklóshoz  sietett,  sőt  Viardot  is 
vagy  500  lovassal  újra  a  Liptóságra  rendelé.  Ekként  a  császáriak  is 
tetemes  haderőt  vontak  össze  Liptóba,  s  az  előőrsöket  a  bán  január 
23-kán  L.-Üjvártól  Pribilínáig  és  Hibbéig  előretolá.2 

A  németeknek  ez  előbbnyomúlása  hírét  Babócsay  Liptóban  járt 
kéniszemlész-csapata  még  azon  nap  megvivé  Lőcsére;3  mit  hallván 
Pongrácz  János :  rögtön  portára  kéredzék  Csákytól,  hogy  elmegy  ő 
tüzetes  hírt  hozni  az  ellenség  mozdulatairól  és  létszámáról,  Liptóba. 
A  tábornok  beleegyezett,  csapatokat  rendelt  melléje.  Árvába  viszont, 
« mivel  a  föld  népe  ellenségeskedése  miatt  mostan  portákkal  nem 
progrediálhatni, »  —  kémeket  küldött  vala  Csáky,4  hogy  « kitanulván : 
miben  légyen  ott  is  az  ellenség  állapotja?  ha  csak  a  praesidium  iaz 
árvái  várőrség)  megvígasztalására  nézve  is,  valami  nevezetes  imiptiót 
tétethessen  oda,  Liptóban  pedig,  ha  egyebet  nem :  vagy  Szent-Miklóst, 
vagy  Liptó-Újvárt  az  ellenség  nyakába  égettesse. »ő 


1  Berthóty  Ferencznek  Eperjesről  jan.  23.  és  gr.  Csáky  Mihálynak  Lőcséről  s 
Újmajorból  jan.  24-kén  Bercsényihez    szóló  levelei.  (Eredetiek,  gyűjteményemben.) 

2  Bercsényi  újságolja  Kassáról  jan.  29-én  Károlyinak :  «Pálffy  ismég  Liptóba 
ment  2000  némettel,  s  Scsavnikot  s  többet  akarja  elfoglalni.))  (Rákóczi  Tár,  II.  246.  1.) 
A  többire  nézve  lásd  az  alábbiakat. 

5  Babócsay  Ferencz,  Lőcse,  1709.  jan.  24.  Bercsényihez:  (Tegnapi  portásim  re- 
ferálták Liptóbúl,  hogy  Hibbére  valami  lovas  és  gyalog  német  érkezett  volna,  —  más 
újabb  portát  küldöttem  experiálni ;  megválik,  mit  fog  hozni?  (Eredeti,  gyűjtemé- 
nyemben.) 

4  Gr.  Csáky  Mihály,  jan.  24.  Lőcséről  Bercsényinek :  « Pongrácz  kapitányt, 
minthogy  maga  kéredzett,  el  is  küldöttem  portára,  úgy,  hogy  Liptóban  végire  menvén : 
ha  csak  azon  német  van-é  benn,  a  ki  volt  ?  (t.  i.  Tollet,)  és  nem  szaporodott-é  —  az 
iránt  bizonyos  reportumot  hozzon.  Árvában  kémek  által  is  kívántam  kitanulni  az  el- 
lenség constitutióját,))  —  stb.  (Eredeti,  u.  0.) 

5  Gr.  Csáky,  imént  idézett,  továbbá  ugyanaz  nap  estéjén  Újmajorból  irott 
levelében. 

Hogy  ezen,  a  fejedelem  intentióival  is  egyező  kettős  tervét  végre- 
hajthassa: az  árvái  kémek  visszaérkezésére  és  Pongrácz  jelentésére 
kellé  várnia.  Addig  hazavonult  szomszédos  szepes-mindszenti  («  Új- 
major*) kastélyába. 

Pongrácz  Deák  Ferencz  ezeré  egy  részét,  Elek  Zsiga  (Bokros 
Pál)  360  és  saját  160  lovasát  vette  maga  mellé,  s  így  mintegy  800 — 
1000  emberrel  indult  be  Liptóba,  január  25-kén.  «Azon  felszedett 
haddal  —  jelenti  jan.  26-káról  Batizfalváról  Csákynak  —  megindul- 
ván azért  Hibbe  felé,  előreküldöttem  volt  egyik  hadnagyomat  bizo- 
nyosszámú katonasággal  Vazsecz  nevű  faluba.  Mely  hadnagy  egy 
parasztembert  fogott,  az  ki  Pribilínárúl  az  ellenségtűi  leveleket  hozott ; 
és  azon  parasztember  mondotta  volt,  hogy  körűlbelől  200  német 
lovas,  magyar  labanczczal  (Ocskay  és  Dudás  Mártonfélék)  egyveleges, 
Pribilínán  maradott  éjtszakára.  En  is  azért  rajta  indultam  volt.  Be- 
menvén Vichodna  nevű  faluba,  ollyan  hírem  gyütt,  —  az  kit  maga 
a  falusi  bíró  is  hitivei  bizonyította,  —  hogy  azon  német  Pribilíná- 
ról  visszatért  Szent-Miklós  felé.  En  azalatt,  a  nagy  erős  hideg  miatt, 
egy  kis  tűznél  való  melegedés  okáért  lóról  leszállottam,  és  Elek 
Zsigmond  uram  Hibbére  ment  volt  vagy  13-mad  magával,  megtudni 
bizonvosabban :  visszatért-é  vagy  sem  azon  német?  Másfél  fertály 
óráig  alig  voltunk  a  faluban  készen,  —  azonnal  jött  labancz  raj- 
tunk, ( mennyi?  azt  nem  írja)  igyenesen  strázsánknak,  űzvén  a  falun 
által;  egy  németet  elejtvén  az  katonaság  űzésben,  nem  jött  tovább 
utánunk  a  falunál. »  Hír  szerint  Kézsmárk  felé  készül.  « Hátról  hagy- 
tam portát,  az  ki  motussiról  tudósítani  fog ;  magam  addig  leszek 
Hunszdorfon.  »* 

Egyebet  Pongrácz  nem  jelent,  —  a  ki  tehát  nem  igen  tüzetesen 
járt  végére  elvállalt  dolgának.  Azonban  Elek  Zsigmond  magavise- 
lését dicséri,  de  ellenben  vallott  kárairól  is  emlékezik  Kézsmárkról 
jan.  28-kán  Bercsényihez  irott  ajánló  levelében  Czelder  Orbán: 
« Lévén  nálam  mai  nap  ennekelőtte  Ocskay,  most  Bokros  Pál  uram 
ő  Kglme  regimentjebéli  főstrázsamester  Elek  Zsigmond  uram  .... 
ő  Kglme  felől  azt  írhatom  Exciádnak,  hogy  mind  Liptóságon  és 
Árvában  dícsíretesen   viselte  magát ;    most   is    maga  alattavalőival 

*    Eredeti  levél,  gyűjteményemben. 

úntalanúl  Liptóságra  portázván,  insperate  ellenségtűl  lovait,  por- 
tékáját elvesztette.*^  Ez  alkalmasint  Hibbénél  történt.  Látjuk  azon- 
ban e  bizonyságtevő  levélből,  —  mely  pedig  egy  Czeldertől,  tehát 
igen  megbízható  férfiútól  ered,  —  hogy  az  Ocskay  elárult  ezredé- 
ből visszaszökött,  s  épen  volt  vezérök  ellen  is  annyiszor  harczoló 
vitézek,  jelesül  szolgálták  a  haza  ügyét. 

Míg  ezek  így  folyának:  Bercsényi  január  31-kén  több  oldalú 
intézkedést  tőn,  hogy  Pálfryt  Liptóból  kiszoríthassa  és  Árva-várába 
élésszállítmányt  juttathasson.  E  végből  combinált  támadást  tervezett 
a  bányavárosok  s  Érsek-Újvár  felől  Károlyi  és  Bottyán,  s  Liptóba 
és  Árvába  Csáky  Mihály  s  Andrássy  Pál  tábornokok  alatt;  kik 
között  az  összeköttetést  fenntartani  és  a  tartalékhadakkal  —  ha  kel- 
lene —  akár  a  jobb,  akár  a  balszárny  felé  segélyt  nyújtani  Andrássy 
Istvánt  Rozsnyóra  helyezé,  lévén  oda  Rima-Szombat  is,  Lőcse  is  öt 
mértföld.*'  « Reménlem  is  —  írja  Bottyánnak  jan  31.  Kassáról,  - 
Károlyi  uramnak  Vágón  túlsó  földre  való  menetelével  mind  bánya- 
városi, mind  liptai,  úgy  árvái  lovassá  az  ellenségnek,  ha  nem  egészen 
is,  nagyobb  része  mindazáltal  fog  revocáltatni ;  olyformán  Csáky 
Mihály  uram  Liptóba  bemenvén,  az  elmaradott  ellenséget  bírhatnák, 
Árvát  is  fölszabadíthatnák.*5 

Csáky  megbízásából  Babócsay,  február  elején  be  is  ütött  800 
válogatott  lovassal  s  egy  Árva-várába  szánt  élelmi  szállítmánynyal 
Liptóba,  honnét,  a  németek  hadállásait  ügyesen  megkerülve  már- 
már  az  árvái  várhoz  közeiedék,  —  de  a  vállalat  mégis  alig  sikerűit. 
Mert  a  Pálffy  által  Ebergényi  gondjai  alatt  Árva-vára  körűi  vont 
ostromzárlat  éber  parancsnoka :  Lancken  tbk.  észrevéve  a  közelgőket, 


1  Eredeti  levél,  az  Országos  Levéltárban.  Ugyanitt  fenmaradt  a  Bokros-féle 
ezer  ekkorbeli  állomány  kimutatása  is:  « Lista  lustralis  Inclyti  Regiminis  Bokrossiani, 
ordinis  equestris,  in  ordineni  redacta  Anno  1709.))  czímmel,  s  «Extradata  per  me  Supr. 
Vig.-Prsefectum,  die  ji.  January  Anno  ut  supra.  Sigismundus  Elek  m.  p.»  aláírással. 
E  táblázatos  kimutatás  szerint,  az  ekkor  öt  századból  álló  csonka  ezer  összesen  367  főre 
ment,  köztük  közember  314.  Bokros,  Gellért  és  az  első  század  parancsnoka  Török 
István  még  mindig  fogva  voltak,  a  2-ik  század  Eleké  vala,  a  3-ik  Horváth  Jánosé,  a 
4-ik  Juhász  Andrásé,  az  5-ik  Kiss  Jánosé.  (Eredeti,  Elek  Zs.  gyűrűpecsétével.) 

2  L.  Bercsényinek  Károlyihoz  Kassáról  jan.  31.  és  Unghvárról  febr.  5-én  irott 
leveleit.  (Rákóczi  Tár,  II.  247 — 248.  1.) 

5    Eredeti  fogalmazat,  gyűjteményemben. 

s  elzárni  igyekezék  útjokat.  Mindazáltal,  hogy  a  szállítmányt  bevi- 
hették-e?  vagy  nem?  —  arról  forrásunk  hallgat.1 

E  800  lovasból  álló  portán  kívül  Csáky  maga  még  be  nem 
törhetett  Liptóba,  —  megelőzé  őt  Pálffy.  E  tábornagy  ugyanis  czél- 
szerűbbnek  tartá  a  gyülekező  kuruczokat  inkább  Szepesben  meg- 
bolygatni és  ha  lehet  zavarba  hozni,  mintsem  őket  magára  várni 
Liptó-Szent-Miklósra.  Azért  tehát,  mihelyt  Viard  Zólyombúi  meg- 
érkezett, vele  és  Tollettel  fölkészíte  vagy  kétezer  válogatott  lovas 
és  gyalog  németet,  néhány  taraczkkal  s  Ocskay  és  Eszterházy  József 
labanczaival ;  aztán  febr.  6-kán  éjtszaka  oly  utasítással  indítá  őket  Szent- 
Miklóstól  Szepes  felé,'2  hogy  lehetőleg  hirtelenül,  váratlanul  igye- 
kezzenek megjelenni;  és  míg  Viard  a  lovassággal  a  kuruczok  meg- 
zavarása végett  mennél  beljebb  száguldjon:  addig  Tollet  a  gyalog- 
ságból rakja  meg  ottmaradandó  helyőrséggel  s  taraczkokkal  a  batiz- 
falvi  és  styavniki  várkastélyokat,  (ezeknek  bírása  által  akará  a  bán 
Szepes  szélein  a  lábát  megvetni)  és  iparkodék  az  immár  barátságos 
Lubomirszky  Tivadart  —  a  XIII.  városi  kormányzót  —  reábírni  a  nyílt 
csatlakozásra. 

Messzevágó  föladatok,  két  bátor  s  tehetséges  ifjú  vezérre  bízva ! 
Es  bár  ezek  serényen  és  merészen  láttak  a  munkához :  a  kuruczok 
erélyén  s  Lubomirszky  félénkségén  múlt,  hogy  a  czél  nem  sikerül- 
hetett. Tollet  és  Viard  febr.  7-kén  Szepes  nyugati  határaira  lépvén, 
az  előbbi  a  Máriássyaknak  terjedelmes,  de  gyarló  erősségű  s  épen 
ezért   a   magyarok   által   üresen    hagyott   batizfalvi   kastélyába  csak- 

1  Br.  Berényi '  Ferencz  naplójegyzete,  Pozsonyban,  1709.  febr.  11 -kén.  «Ma  estve 
nálam  lévén  Jeszenszky  István  uram  (nádori  titkár,)  azt  mondja,  hogy  ma  Heisternél 
lévén,  tőle  hallotta,  hogy  Liptó-Új várbúi  írja  neki  az  commendant,  hogy  az  kuruczok 
800-an  gyüttek  Szepesbűl  által,  Árva- várába  akartak  succursust  vinni ;  de  észrevévén 
az  alatta  bloquádában  lévő  óberst-bochmeister  (hibásan,  « Gg»^ra/-Bochmeister»  he- 
lyett, minthogy  Lancken  vezérőrnagy  volt)  megkerülte,  és  9  rabot  fogott,  50  lovat 
nyert  tőlök.»  Azonban  az  élésszállitmány  tán  mégis  bejutott?  V.  ö.  Bottyán  élete, 
348.  lap. 

2  Korvinyi  János  írja  owerbiczei  exiliumban>>  (Verbicze,  falu  L.-Szent-Miklós 
mellett)  7.  február  1709.  Ebergényi  altbgynak  Zsolnára:  «Mi  itten  eddig  csak  inter 
spem  et  metum  voltunk,  én  is  nem  lakhatom  szegíny  házomnál  az  kurucz  miatt.  Teg- 
napi ítszakán  ugyan  Generális  Tollet  indult  hadakkal  Szepes  felé,  —  mégeddig  semmi 
hírünk  nincsen,  mint  vannak  ottan,  s  mit  efficiálnak  ?»  (Eredeti  levél  a  gr.  Csáky- 
archivumban  Szepes-Mindszenten.) 

hamar  beszálla,  és  elküldött  Styavnik  felé  is:  de  innét  portája  azzal 
téré  meg,  hogy  e  kastélyt  előttök  Csáky  fölégettette  s  lerombol- 
tatá,  lehetetlen    benne    kitelelni.    Ezalatt    Viard    a    lovassággal 

vakmerően  nekivágott  Szepesnek,  s  miután  a  meglepett  kuruczok 
egyelőre  félreállottak  előle  Merény  és  Svedlér  tájára,1  be  egészen 
Lőcséig  hatolt.  Itt  azonban  tudjuk,  hogy  mily  erős  helyőrség  vala ; 
készen  várak,  s  a  gyalogság  zárt  sorokban  kitörvén  reá,  —  kemé- 
nyen megpuskázták.'2  Viard  kénytelen  volt  visszafordulni,  s  a  minden- 
felől reágyülekező  kurucz  lovasságtól  kísértetve,  előbb  Káposzta-, 
majd  Bethlen-  és  Batizfalvára  hátrálni. 

Viarddal  jártak  volt  a  labanczok  is,  mint  könnyű- lovasság. 
Lubomirszky  csapatai  ott  feküvének  Felkán,  Poprádon,  Szepes- 
Szombatban,  Strázsán,  Iglón  és  a  többi  zálogos  városokban,  s  vala- 
merre a  császári  hadak  megjelentek,  —  kijövének  eléjök,  tisztelegve 
üdvözlék  őket,  s  barátkoztak  velők.3  Azonban  Rákóczi  jól  ismeré 
a  lengyel  helytartó-herczeget,  a  ki  is  ezen  barátkozásnál  többet 
tenni  még  most  csakugyan  nem  mert,  részint  a  Kézsmárk  és  Lőcse 


1  Andrássy  István  tbk.  már  febr.  9-kén  megküldi  Rozsnyórúl  Szécsénybe  Bottyán- 
nak, «mit  írjon  Babócsay  Ferencz  uram  az  ellenség  Szepesbe  való  menetele  felül,  mely 
is  bizonyos,*  és  kéri  Babócsay  e  levelét  közölni  Károlyival  is.  Febr.  12-kén  ismét  írja 
Bottyánnak,  ugyan  Rozsnyórúl :  «Ennekelőtte  is  tudósítottam  Kglmedet,  hogy  már  ne- 
gyednapja múlt  az  ellenség  Szepes-vármegyébe  való  menetelének,  holott  most  is  még- 
eddig  ott  volt,  Káposztafalva  nevű  faluba  és  a  körűi ;  a  mieink  két  mérföldnyire  tűle 

Vogendrez  (Merény)  felé.*  Végre  febr.  13-kán  Károlyinak  jelenti:  «Az  elmúlt  pénte- 
ken Liptóbúl  mintegy  kétezerig  való  német,  nem  sok  labanczczal  együtt  bejövén 
Szepességre,  Káposztafalvára  és  a  közelebb  való  helyekre,  a  mieink  penig  két-három 
mérföldnyire  retirálták  magokat  Vogendrez,  Svedlér  felé.  (L.  Bottyán  élete,  347 — 348.  1.) 

2  «Már  Viard  Lőcse  körűi  nyargalódzott  némely  nap ;  ott  jól  megpuskázódtak 
Lőcse  alatt,  azólta  hová  lett  ?  nem  tudom. »  Bercsényi  levele  Ungh várról  1709.  febr.  13. 
Károlyihoz.  (Rákóczi  Tár,  II.  250  1.)  —  Andrássy  István  febr.  13-kán  Rozsnyórúl 
Károlyihoz  intézett  levelében  említi :  (Tegnap  penig  (a  német)  újobban  az  kijött  nyo- 
mán visszafordult  Liptóba.»  És  utóiratban :  «P.  S.  Még  tegnap  Bethlenfalvánál  volt  az 
német  Liptó  széliben,  noha  azon  hely  még  Szepesben  van.»  (Bottyán  élete,  348.  1.) 

5  Dudás  Márton,  Eszterházy  József-féle  labancz  kapitány,  a  ki  Tollettel  és 
Viarddal  Szepesben  járt  vala,  1709."  febr.  26-kán  írja  Liptó-Szent-Miklósrúl  gr.  Ko- 
háry  István  tbknak,  Pozsonyba  :  «...  Másként,  mikor  bementünk  Szepességre,  az  vá- 
rosokon lévén  marsaik  (Lubomirszkyt  érti)  hadai :  mindenütt  élőnkbe  gyüttek,  és  az 
városok  végén,  valamerre  mentünk,  fegyvert  praesentáltak  a  kapukon. »  (Eredeti  levél, 
gyűjteményemben.) 

körűi  erősen  gyülekező  kuruczoknak,  részint  pedig  az  orosz-párti 
lengyel  korona- marsall:  hg.  Sieniawsky,  Rákóczi  barátjának  félelme 
miatt,  ki  is  hadaival  a  határok  közelében,  Novi-Targnál  (Neumark) 
állott.  Hiába  volt  Viard  minden  capacitatiója,  ígérete :  Lubomirszky 
vele  egyesülni  és  ezzel  magát  a  magyar  ügv  nyilvános  ellenségéül 
kimutatni  még  nem  merészkedék.1 

Megjőve    e    helyett    a    tudósítás    Pálffytól    gyorsfutárral,    hogy 

r  r 

Károlyi  Sándor  átlépvén  a  Garamot,  Ersek-Ujvárba  érkezett,  csa- 
patai Nyitráig,  sőt  Nagy-Tapolcsányig  száguldoznak,  Bottyán  pedig 
a  szent-benedeki  németeket  levagdaltatta,  stb.~  Viard  tehát  haladék 
nélkül  siessen  vissza  a  bányavárosokra,  a  bán  után,  a  ki  maga  is 
nyakrafőre  indult  Bajmócz  s  Nyitra  felé,  hogy  onnét  magát  a 
Garam  és  Nyitra  vizek  közé  ékelvén,  Károlyit  oldalban  fenye- 
gethesse. 

Ekként  Károlyi  s  Bottyán  mozdulatai  következtében,  mint 
Rákóczi  s  Bercsényi  hitték  és  óhajták,3  —  a  császáriak  Szepesből 
csakugyan  kihúzódni  voltak  kénytelenek.  Mert  Tollet,  ki  Viard 
nélkül  ott  megmaradni  elég  erővel  nem  rendelkezék,  febr.  12-kén 
szintén  visszavonult  Liptóba,  de  Batizfalván  —  melynek  kastélyát 
még  holmi  czölöpzetekkel,  földhányásokkal  hamarjában  erősbítgette  — 
100  gyalog  és  200  lovasbúi  álló  helyőrséget  hagya.4 


1  Korvinyi  János  levele  1709.  febr.  14-kén  Verbiczéről  Ebergényihez :  «Gene- 
rális  Tollet  uram  12.  hujus  visszatért  Szepességrűl,  batizfalvi  kastélyban  hagyott  ugyan 
prsesidiumot  200  lovast,  100  gyalogot :  scsavniki  kastélyt  pedig  az  kurucz  prsevie  meg- 
égette, —  abban  kellett  hagyni.  Lubomirszky  hg.  sem  meré  magát  resolválni,  hogy 
velünk  conjungálhassa  magát,  nem  látván  teljes  securitást ;  más  az :  ő  is  nagyon  tart 
Lengyelországtól,  mivel  most  Sunaveczky  (Sieniawsky)  hg.  sokszámú  hadakkal  Novi- 
Targhoz  érkezett,  az  kurucz  pedig  igen  gyülekezik  Késmárk  és  Lőcse  körűi. »  (Eredeti 
levél,  a  gr.  Csáky-archivumban  Szepes-Mindszenten.) 

2  L.  Bottyán  élete,  339 — 340  1. 

5  L.  Bercsényi  jan.  31-iki  leveleit  Bottyánhoz  és  Károlyihoz.  Rákóczi  pedig 
febr.  13-kán  ismételve  írjaUnghvárról  —  a  történteket  még  ekkor  nem  tudva  —  Károlyi- 
nak :  ('Rövideden  írom  Kglmednek,  hogy  mivel  az  ellenség  nemcsak  Liptót,  de  Szepes- 
nek  is  nagyobb  részét  (?)  elfoglalta :  Kglmed  minden  szándékát  és  tehetségét  arra 
fordítsa,  hogy  áztat  vagy  revocálja,  vagy  visszaverje.*  fArchiv.  Rákócz.  II.  442.  1.) 

4  L.  Korvínyinak  febr.  14.  levelét  fölebb.  —  Viard  pedig,  miután  a  nagy  hó- 
törtető  hegyi  s  téli  utat  Beszterczén  kissé  kipihené,  a  bányavárosokrúl  összeszedett 
lovas  és  gyalog  haderővel  febr.  20-kán  már  Zólymon  túl,  Ocsován  és  Szalatnán  szállá 

Csáky  Mihály  tábornok  azonban  ezúttal  megemberlé  magát ; 
keményen  eltökélvén  a  németet  szülő  vármegyéjének  ezen  egy, 
határszéli  falucskájában  sem  tűrni  meg :  erős  kémszemléző  csapat- 
tal —  Luzsinszky  ezerével  —  Batizfalva  alá  küldé  az  ekkor  épen 
Lőcsén  időző  jeles  tüzér-törzstisztet  Rottensteint ;  a  ki  is  a  kastélyt 
jól  szemügyre  vévén  s  alatta  vitézmódra  megellenkezvén,  azon  jelen- 
téssel tért  vissza,  hogy  vagy  ötven  bombával  és  ugyanannyi  tüzes- 
golyóval ki  fogja  onnét  a  németet  füstölni.1  Erre  Csáky  Szepesvárá- 
ból  kirendele  két  ágyút  és  két  bombavető-mozsarat,  s  míg  ezek 
érkeznének,  maga  Kézsmárkra  rándult,  az  ostromot  Czelderrel  elő- 
készítendő. Egyszersmind  addig  is  mindennap  sűrűen  portyáztat  vala 
Batizfalva  alá  és  be  Liptóba,  Tollet  után. 

E  cs.  tábornok  valami  hírt  fogott  az  ostromszerek  érkezéséről : 
azért  Szent-Miklósról  csak  könnyű-szerrel  Liptó-Újvár  közelébe 
Szent-Péterre  jött  febr.  22-kén,  azon  dicsekedéssel,  hogy  már  mint 
a  kuruczok  ágyúit  elfoglalni  megy;-  valódi  czélja  azonban  egészen 
más  volt,  az  t.  i.,  hogy  a  komolyan  fenyegetett  s  bombázást  ki 
nem  tartható  batizfalvi  kastélyból,  ott  hagyott,  de  kikívánkozó  tisz- 
teit és  népét  valahogy  szép  szerével  kilophassa.  Ez  sikerűit  is  neki 
valamelyik  következő  éjjelen;  úgy,  hogy  mire  az  ágyúk  Szepesvárá- 
ból  Kézsmárkra  érkezének,  —  Batizfalva  már  a  némettől  üres  volt, 
s  Tollet  teljesen  visszavonult  Liptó-Szent-Miklósra.3 


meg,    Bottyánnak    dívényi    és   turopolyai    ó'rállomásait    fenyegetve.    (L.  Bottyán    élete, 

354—355-  L) 

1  Rottenstein,  Kézsmárkról,  febr.  25-én  Bercsényihez.  (Eredeti,  gyűjtemé- 
nyemben.) 

2  Anton  Freyherr  von  Tollet  írja  Liptó-Szent-Péterró'l  22.  febr.  1709.  Winkler 
Andrásnak,  a  XIII.  szepesi  város  grófjának:  «.  .  .  Weilen  ich  habé  keine  Bagage  bey 
mir,  und  nur  berkommen  bin,  in  der  Hofnung,  die  Kuruzische  Stucke  zu  bekommen, 
wann  sie,  laut  ihre  Pralerey,  Batisfalva  belagern.»  (Eredeti  levél,  az  Orsz.  Levéltár 
Bercsényi-actái  között.   Tehát  fölfogatott.) 

3  Dudás  Márton  L.-Szent-Miklósról  1709.  febr.  26-kán  Kohárynak :« Egyéb  új 
hírt  nem  irhatok  Ngodnak,  hanem  Szepességen  egy  posteriumot  csinált  volt  Tollet 
Generális  uram  ő  Excja,  a  mely  posteriumot  mindennap  látogaták  az  kuruczok.  Pa- 
naszolkodván  azon  posteriumbeli  tisztek:  lehetetlen  megmaradni  nekiek  az  ellenség 
miatt,  és  úgy  megnevezett  Generális  uram,  ú.  m.  Batizfalvából,  kihozta  őket.  Igaz 
dolog,  a  mennyi  fáradságunk  volt  azon  posterium  miatt,  ha  tovább  is  ott  maradtak 
volna,  lovaink  el  nem    győzték  volna   az  sok   utazást.')    (Eredeti,  gyűjteményemben.) 

így  tehát  a  császáriak  szepesi  expeditiójának  ezen  utolsó  kis 
vívmánya  is  leomlott,  sőt  Liptóban  is  folyvást  védőleg  kellé  mago- 
kat ezentúl  tartaniok,  a  gyakran  beportyázó  kuruczok  miatt.1 

Ocskaynak  ezen  liptó-szepesi  csatározásokban  csak  pribékjei 
vettek  részt,  —  maga  azalatt  egészen  másfelé  járt.  Nevezetesen, 
midőn  a  liptai  és  árvái  nemességet  Beszterczebányára  kísérte  volt,  — 
tehát  január  20-ika  táján,  —  Heister  tudtára  adá  a  Bécsből  kapott 
rendeletet,  hogy  Thúróczy  Gáspárral  egyetemben  tüstént  a  cs. 
udvarhoz  kell  utaznia.  Ocskay  e  parancsot  vévén,  azonnal  meg- 
indula áruló  társával  Zólyom  és  Szent-Benedek  felé,  Nyitrának. 
Mielőtt  ez  utóbbi  városba  érkezett  volna :  Emőke  falunál  valami, 
Nyitra-várába  visszatérő  német  portával  akad  össze,  a  kik  is  a 
Zsitva  mellől  egy  érsek-újvári  kurucz  katonát,  —  Szörényi  Ferencz, 
Géczy  Gábor  ezredebeli  kapitány  századából  valót  —  hozának  fogva. 
Szörényi  1706-ban  Ocskaynak  hadnagya  s  a  most  fogoly  vitéz  is 
egykor  Ocskay  katonája  volt;  régi  ezredese  fölismeré  őt,  láttára 
képtelen  dühre  lobbant,  reárohana,  és  az  összekötözött  kezű,  már 
vallomását  is  letett  szegény  védtelen  hadifoglyot  saját  kezeivel  meg- 
ölé.'-  Ocskay  tehát  ekkor  már  harmadízben  (először  Nagy-Tapol- 
csánytt,  azután  Palástokon,  és  most  Emőkénél)  követett  el  gyilkossá- 
got, mióta  szabadsághösből  árúlóvá  és  zsoldos-katonává  lőn ;  s  midőn 
e  vérlázító  gonosztetteiért  később  az  érsek-újvári  hadiszék  által  fele- 
lősségre vonatott:  a  sokak  jelenlétében  végrehajtott  gyilkosságot  el 
nem  tagadhatva,  csupán  azzal  kísérlé  meg  menteni  magát,  hogy  azon 
katonát  «első  dühében*  lőtte  agyon.3 


Ugyanott  őriztetik  gr.  Csáky  Mihálynak  is  egy,  Kézsmárkról  1709.  márcz.  10-ikén  kelt 
levele,  melylyel  Bercsényit  értesíti,  hogy  miután  a  németek  a  batizfalvi  kastélyt  üresen 
hagyták,  —  az  annak  ostromára  hozatott  ágyúkat  beküldé  Lőcsére. 

1  Gr.  Csáky  Mihály,  Czelder  Orbán  stb.  levelei  Bercsényihez  ;  a  Berényi-napió 
is  említi  márcz.  6-ika  alatt:  cFerenczfi  azt  írja,  hogy  Árva  táján  megverték  az  ne- 
meteket, o 

2  Ocskay  1710.  jan.  2-iki  vallatási  jegyzőkönyvének  26-ik  kérdőpontja  :  «Tavalyi 
esztendőben  Emőkénél  Szörényi  Ferencz  elfogott  katonáját  examen  után  maga  kezével 
miért  ölte  meg?» 

5  Ocskay  válasza  a  föntebbi  kérdőpontra:  «Nem  Szörényi  Ferencz  katonája, 
hanem  ő  maga  elébbi  regimentebéli  katona  volt,  kit  is  midőn  lórúl  levertek,  in  príma 
fúria  lőtt  agyon.o  (Eredeti,  a  Ghyczy-család  levéltárában.) 

Váljon  tudta-e  József  császár  ezt  az  esetet,  midőn  a  Bécsbe 
érkezett  gyilkost,  —  különben  nagy  aranyéremmel  kitüntetett  csá- 
szári ezredest,  —  nyilvános  fogadásban  részesíté  udvaránál?  Egyéb- 
iránt Ocskaynak  Bécsbe  hivatása,  úgy  látszik,  egyszersmind  érdekes 
farsangi  látványosságul  volt  szánva  a  piaczi  népnek,  mely  sűrű 
tömegekben  lepte  el  az  utczákat  a  napon  —  január  27 — 28-ika 
táján,  —  melyen  az  egykor  oly  rettegett  kurucz  vezér  a  székvárosba 
bejövendő  vala.  Mindenki  óhajtotta  látni  a  nagyhírű  vitézt,  Rákóczi 
pusztító  villámát,  az  ádáz  farkasból  engedelmes  kuvaszszá  változott 
Ocskayt,  a  ki  Ausztria,  Morva,  Szilézia  határainak  annyi  éven  át 
réme  volt,  a  ki  annyi  ezer  németet  levágott,  fogságba  hurczolt,  annyi 
várost,  községet  megsarczolt,  kirabolt,  fölégetett,  tartományokat  hó- 
doltatott  meg,  vagy  elpusztíta,  a  kinek  nevével  ijesztgették  az  osztrák 
és  morvái  asszonyok  síró  gyermekeiket,  —  és  a  ki  most  itt  jő  meg- 
hunyászkodva, hódolni  s  hátralékos  zsoldjáért  könyörögni  a  hatalmas 
császárnak !  Valóban  ritka  « utczai  spectáculum »  volt  ez,  a  miivet 
ritkán  láttak  a  jó  bécsiek ;  meg  is  bámulták  szörnyen !  * 

Különben  Ocskay  és  Thúróczy  Bécsbe  idéztetésének  komoly  s 
főczélja  úgy  látszik,  ez  vala:  Mivel  az  udvar  immár  félévi  tapasz- 
talatból belátta,  hogy  Ocskay  átpártoltatott  katonái  nemhogy  szapo- 
rodnának, de  a  folytonos  visszaszökések  következtében  fogyton-fogyván, 
már  alig  másfél  száznyi  csoportocskára  olvadtak  le,  s  épen  ezért  saját 
hazájukban  az  ily  pribékek  lényeges  hadi  szolgálatok  tételére  meg- 
bízhatlanok,  s  azonfölűl  magoknak  is  vezéreiknek  semmi  becsűletök 
nincs,  —  tehát  ismét  fölmerült  azon  eszme,  hogy  Ocskay,  Thúróczy 
és  Eszterházy  József  labancz  ezeréi  mihamarabb  teljes  számra  egé- 
szíttessenek ki  újonczozás  útján,  s  úgy  a  tavaszszal  Németországba 
indíttassanak,  a  francziák  ellen ;  ott  talán  majd  állandóbbak  leend- 
nek  és  az  idegen  földön  jobb  hasznukat  is  lehet  venni,  s  helyettök 
viszont  német  ezredek  jöhetnek  alá. 


*  Kolinovicsnál,  Hist.  Belli  Rákócz.  741.  1.  olvassuk:  &Hoc  mense  Januario, 
Josephus  Caesar  Ladislaum  Ocskayum  cum  Thúróczyo  Viennam  evocat,  quod  virum 
fortitudinis  laude  insignem  (! !)  coram  intueri  cuperet.  Quare  Ocskayus  in  Urbem  ibit, 
ibique  ineundum,  sut  spectáculum  praebet  omnibus,  qui  militem  tot  antea  damnis, 
caedibus,  incendijs  cognitum,  Caesaré  c-Regiae  Militiae  nomen  dedisse  sibi,  et  tóti 
Austriae  gratulabantur.» 

Ocskay  —  kiről  Rákóczi  Emlékirataiban  följegyzé,  hogy  nem- 
csak vitéz  katona,  de  igen  nagy  szájhős  is  vala,  —  József  császár 
előtt  szörnyen  feldicsekedhetett ;  mert,  csak  elegendő  pénzt  adjanak 
kezéhez :  annyi  zsoldos  fogadására  kötelezé  magát,  hogy  ezredét  két- 
ezer emberre  föl  fogja  szaporítani;  ajánlkozék  továbbá,  hogy  Rákóczi 
fejedelemnek  több  főhívét  általvonandja  a  császár  pártjára,  —  csak 
ő  Felsége  módot  nyújtson  neki !  És  József  lépre  ment  a  szószátyár- 
nak.  Ugyanis  kétezer  huszárból  álló  ezred  ezredességéről  való  decre- 
tumot,  s  újonczok  fogadására  és  vesztegetési  czélokra  egyelőre  húsz- 
ezer rhénes  forintra  szóló  utalványt  adatott  ki  Ocskaynak,  s  azon 
fölül,  Kolinovics  szerint,  cs.  k.  vezérőrnagyi  rangot  és  fizetést*  sze- 
rintünk talán  csak  ily  rangra  kilátást  nyújtó  ígéretet,  ha  t.  i.  meg- 
ajánlott föltételeit  teljesíteni  fogja.  Mert  tény,  —  akármit  írjanak  is 
Kolinovics  és  a  Theatrum  Europaeum,  —  hogy  Ocskay  László  cs. 
tábornokká  nem  lett  soha. 

Ocskay  a  tapasztalt  császári  kegy  említett  nyilvánulásaival  nagyon 
is  meg  lehetett  elégedve.  Zsebében  a  2000  lovasra  szóló  decretum- 
mal,  kezében  a  20,000  frtos  utalványnyal  rohant  az  udvari  főpénz- 
tárba. De  az  emberséges  főpénztárnok  tán  mélyebben  bepillantott 
lelkébe,  és  sajnált  ekkora  összeget  —  a  mai  pénzértéknek  azon  idők 
szerint  legalább  ötszörösét  —  ilyen  ember  kezébe  adni ;  elég  az 
hozzá,  pénzhiányt  emlegetvén,  vonakodott  fizetni.  S  most  Ocskayból 
teljes  mérvben  kitört  a  kapzsi  és  a  szájhős.  Nagy  lármával  elkezdett 
esküdözni,  hogy  ő  holnap,  —  akár  kap  pénzt,  akár  nem,  ■ —  minden 
bizonynyal  elmegy,  s  ünnepélyesen  tiltakozik :  hogy,  ha  az  ezredéből 
a  hátralékban  levő  zsold  miatt  (?)  Rákóczihoz  átszökött,  de  neki  már 
titokban  ismét  visszajőni  ígérkezett  (?!)  több  mint  kétszáz  huszár, 
most  bosszújában  a  császár   örökös-tartományaiban  a  többi  kuru- 


*  « Caesar  ipse  non  solum  legionem  ejusdem  e  2  millibus  equitum  conflatam 
scripto  confirmat :  sed  etiam  Generalis-Vigiliarum-Magistri  nomen  ac  stipendium  de- 
cernit,  simulque  mandat  20  millia  florenorum  eidem  ex  aerrario  dari,  ut  solutis  sti- 
pendijs,  militem  ad  fideliora  servitia  moveat  et  reliquos  Confcederatorum  primores  ad 
parendum  suo  exemplo  jam  propensos,  (?  ?)  eo  citius  a  Rákóczio  abstrahat.»  (Koli- 
novics, az  idézett  helyen.)  Mit  kapott  Thúróczy  ?  arról  hallgat  a  krónika ;  bizonyos 
azonban,  hogy  a  cs.  kir.  ezredesi  rangot  ő  is  elnyeré,  s  viselte  Érsek-Újvár  alatt  be- 
következett megérdemelt  haláláig.  (1710.) 

czokkal  az  ezelőttieknél  még  nagyobb  károkat  fog  okozni,  —  ő 
oka  ne  legyen  !  .  .  .  -1 

A  lármás  fenyegetődzés  használt,  —  a  megrettent  udvari  pénz- 
tárnok még  azon  estve  fizetett.  Es  most  már  Ocskay  sem  akart  hálá- 
datlan vagy  szűkmarkú  lenni,  sőt  a  bőkezű  magyar  nemest  játszván, 
néhány  átalag  tokaji  borral  ajándékozá  meg  ő  Felsége  udvari  szol- 
gáit, s  azzal  másnap  alámene  Pozsonyba.  Midőn  a  vendégfogadóból 
távozott  volna  :  ennek  gazdája  hálásan  csókolá  meg  jobbját  a  hírhedett 
magyarnak,  alázatosan  megköszönvén  neki,  hogy  hozzá  szállott,  mivel 
az  az  egy-két  nap  őneki  —  úgymond,  —  nyolczszáz  forintnál  több 
tiszta  jövedelmet  hozott :  mert  naponként  2 — 300  kíváncsi  előkelő,  pén- 
zes vendég  jőve  étkezni  hozzá,  csak  azért,  hogy  a  híres  Ocskayt  (hajh, 
Rákóczi  kihamvadt   villáma!)    megláthassa,    megbámulhassa!....- 

Ocskay  Bécsből  visszaérkezése  után  tüstént  hozzálátott  az  újon- 
czok  fogadásához.  Maga  leginkább  Pozsonyban,  vagy  ocskói  jószágán 
időzvén,  Nyitra-megye  felső  részeiben  :  nevezetesen  a  szomszédos 
Verbón,  Nagy-Tapolcsánytt  ütteté  föl  toborzó  állomásait ; 5  alezrede- 
sét, a  Fehérhegyen  túli  születésű  Blasskovich  Istvánt  pedig  Szakolcza 
tájékára  küldé  újonczozni,  kivel  együtt  aztán  ápril  közepén  még  egy- 
szer Bécsbe  hivatott  a  k.  k.  Hoíf-Kriegsrath  által,  ezrede  dolgában.4 

1  «Quia  verő  Quaestor  Aulicus,  cui  onus  dependendas  incumbebat  pecunise, 
tergiversarí  visus  esset :  testatur  palám  Ocskayus  se  die  sequente  obtenta  vei  non  ob- 
tenta  discessurum  pecunia,  non  debere  incusari,  si  redeuntibus  e  sua  légioné  ad  Rá- 
kóczium  jam  pene  200,  etiam  plures,  ob  tarditatem  solutionis  deficiant,  ac  de  se  quo- 
que,  qui  certam  solutionem  pollicitus,  ad  partes  Csesaris  eos  traduxerit,  vei  certe  Pro- 
vincijs  Csesareo-Regijs  majorem  ac  antea  summere  vindictam  quserant,»  etc.  (Koli- 
novics,  u.  o.) 

2  «Die  sequente  descendit  (Ocskayus)  Posonium,  caupone  apud  quem  in  Űrbe 
hospitabatur,  abeuntis  dexteram  exosculaníe,  gratiasque  agente,  quod  brevi  eo  quo 
apud  se  Viennae  demorabatur  tempore,  sua  prsesentia  ultra  800  florenorum  lucrum 
eidem  procuraverit,  cum  vix  dies  abiret,  quo  non  200 — 300  et  plures  viri  etiam,  gé- 
nére ac  dignitatibus  longe  spectatissimi,  illius  nonnisi  videndi  gratia  cauponam  acce- 
dentes,  res  ad  victum  necessarias  largissime  consumpsissent.»  (Kolinovics,  i.  m.  742.  1.) 

5  Balogh  István  1709.  febr.  9-én  Barsról  újságolja  Károlyinak:  «Közhírűl  hal- 
latik:  Ocskay  László  Nagy-Tapolcsánynál  gyülekeznék,  —  de  nem  bizonyos.*  (Bottyán 
élete,  340.  1.)  E  ^gyülekezés*  alkalmasint  a  nagy  lármával  megindított  toborzás  híré- 
ből eredt. 

4  Blasskovich  levele  Szakolczáról,  1709.  ápr.  18.  Ebergényihez.  (Eredetije  a 
gr.  Csákyak  szepes-mindszenti  levéltárában.) 

Később  azonban,  úgy  látszik,  —  talán  a  hadfogadásra  szánt  pénzek 
fölött?  —  összeveszett  Blasskovich-csal,  a  ki  elvált  tőle  s  a  Heister 
zaklatásaira  Pozsony-megye  rendéi  által  gr.  Eszterházy  József  ezrede 
számába  állítandó  huszároknak  és  a  vármegyének  lón  kapitányává,  — 
Ocskay  ezredében  az  alezredességet  a  volt  őrnagy  Pestvármegyey 
József  örökölvén  utána.* 

Míg  ezek  történtek,  az  Ocskay-ezred  —  legalább  annak  régiebb 
része  —  folyvást  br.  Ebergényi  főparancsnoksága  alatt  Árvában  és 
Liptóban  feküdt,  —  tekintsünk  tehát  mi  is  arra,  hogy  az  események 
folyamát  kövessük. 

Mióta  Bottyán  és  Károlyi  az  Ipoly  és  Garam  mellékeiről  Érsek- 
Újvár  felé  jártatták  vala  hadaikat,  s  ellenök  PálfFy  és  Viard  Liptóból 
vissza  a  bányavárosok  és  Nyitra  tájaira  vonultak :  a  hadi  mozgalmak 
inkább  ezen  vidékekre  költözének  át,  a  mennyire  t.  i.  ilyeneket  előbb 
a  nagy  hó,  s  utóbb  az  ennek  rögtöni  olvadása  folytán  keletkezett 
képtelen  árvizek  engedtek.  Liptó- Szent-Miklóson  Tollet  s  Árva-vára 
alatt  a  zárlattal  Lancken  tbkok  maradtak,  s  hátuk  mögött  Zsolnán 
parancsnokuk  Ebergényi  altbgy,  —  aránylag  mindhárman  nem  valami 
számos  hadi  néppel.  Ezen  okbúl,  és  mivel  az  időviszonyok  is,  ú.  m. 
ott  a  nagy  hegyek  között  még  erősebb  havak  s  még  rohamosabb 
olvadások  mind  a  két  hadakozó  fél  működését  márczius,  sőt  még 
ápril  hó  folyamában  is  nem  kissé  gátolták,  majdnem  lehetetleníték,  — 
meglehetős  csendesség  állott  be  mindkét  részről.  A  hadak  szállásaikon 
pihenének,  legfölebb  aprós  kurucz  porták  jelentek  meg  olykor,  a 
mikor  t.  i.  gázolhattak,  Liptóban,  Árvában,  megkémlelni:  mit  csinál 
a  német  ?  Az  bizony  semmi  mást  nem  csinált,  hanem  fűtőzött,  nyúj- 
tózott, újonczait  várta,  fészkeit:  ú.  m.  Rózsahegyet,  Liptó-Üjvárt, 
Szent-Pétert  erősítgette,  és  Árva  alatt  szigorún  őrködék,  legfőbb 
feladatául  tekintvén  egyelőre  ezen  várnak  kiéheztetését. 

Winklernek  ugyan  ez  a  hallatlan  havas  és  árvizes  idő  épen  nem 
kedvezett :  mert  szabadító  pártfelei  közeledését  Szepesből,  Gömörbűl 
lehetetlenné  tévé,  —  mindazáltal  csak  tartotta  ernyedetlenűl  tovább 

*  Polcsicz  György  nevű,  Ocskay  ezeréből  elfogott  katona  vallomása  1709.  aug. 
10-kén,  a  sági  táboron  :  «Blaskovicsot  letették,  és  most  Pozsony  vármegye  kapitánya, 
mivel  az  nemességet  ültetik.  Pestvármegyey  vicéje  Ocskaynak,  Trencsényi  főstrázsa- 
mester.»  (Eredeti,  gyűjteményemben.)  V.  ö.  a  Berényi-napló  bejegyzéseivel. 

is  a  körűizárt  várat.  Okolicsányi  György  árvái  alispán  panaszosan 
írja  Zaszkalról  1709.  márczius  10-kén  Ebergényinek  Zsolnára,  hogy 
a  lengyelországi  só  behozatala  s  azzal  való  kereskedés  még  mindig 
lehetetlen,  és  «valameddig  a  várat  fel  nem  adja  Winkler,  —  haszon- 
talan arrúl  még  gondolkodni  is,  mert  a  várat  commode  el  nem 
kerülhetni,  le  sem  szállíthatni  (az  Árva  vizén  s  országúton  is)  semmi- 
némő  portékát.")1  A  hű  Winkler  Vilmos  pedig,  Ebergényi,  Tollet  és 
Lancken  minden  erőfeszítései  daczára,  még  ezután  egy  hónap  múlva 
is  csak  bent  űlt  Árvában.  Immár  nemcsak  a  két  havi  időhatár,  a 
meddig  a  vár  megtartására  a  helyőrség  összeesküdött,  telek  le :  ha- 
nem elfolyt  a  harmadik  hónap  is,  —  de  a  várva  várt  segély  csak 
nem  érkezhetett. 

Az  ezredes  és  derék  tisztei  még  tovább  is  akartak  várni;  azon- 
ban hasztalan!  Az  őrség  már  a  hosszas  megszállás  folytán  igen  el- 
kedvetlenedék,  megunta  a  koplalást,  sok  sanyarúságot.  Még  a  har- 
madik hónapot  végig  kitűrték,  —  de  már  a  körűlzáratás  negyedik 
havának  első  napján,  ú.  m.  ápril  10-kén  fölzendűle  az  egész  hajdúság, 
és  az  engedelmességet  fölmondván,  a  parancsnok  lakására  tódulva, 
követeié  a  capitulálást.  Hiába  tiltakozott,  parancsolt,  kért,  fenyege- 
tődzött  Winkler,  —  a  föllázadt  gyalogok  végkép  elálltak  tőle,  kitűzték 
a  fehér  zászlót,  s  a  feladási  szerződés  pontjait  kiküldék  Lanckenhez. 
Mire  egy-két  napi  fegyvernyugvás  köttetett,  hogy  ezalatt  kölcsönösen 
megalkudhassanak.2  Ez  alkudozások  tartama  alatt  Lancken  tbk.  érte- 
sülvén a  helyőrség  és  tisztek  között  kitört  meghasonlásról,  —  a  láza- 
dást a  kolomposok  megnyerésével  nyilt  árulássá  fokozá,  úgy,  hogy 
aztán  csupán  a  tiszteitől  elpártolt  hajdúkkal  szerződött,  őket  császári 
szolgálatba  fogadva;  a  vitéz  és  állhatatos  Winklert  és  a  többi  tisz- 
teket pedig  mint  hadi-foglyokat  őrizet  alá  vetteté.3 

1  Eredeti  levél,  a  gr.  Csákyak  szepes-mindszenti  archívumában. 

2  Okolicsányi  György  jelenti  Zaszkalról  1709.  ápr.  11 -kéről  Ebergényi  tbknak 
Zsolnára :  «Winkler  is  másképpen  már  gondolkodik ;  (?)  tegnap  reggeltűi  fogvást  ca- 
pitulálni  kívánván,  armistitium  alatt  van.  Feladván  a  várat,  remélhetjük  mi  is  a  militia 
némely  részének  vármegyénkből  kiköltözködését.))  (U.  o.) 

5  A  várőrségnek  Lanckenhez  czímzett,  capitulatiót  ajánló  levele  —  csak  «in 
Arcé  Árva,  die  —  Április  1709.*  dátummal  —  Ebergényi  correspondentiái  között  a 
szepes-mindszenti  levéltárban.  Ugyanott  őriztetik  Okolicsányi  György  alispán  újabb 
levele  is  Zaszkalról  1709.  ápril  16-káról  Ebergényihez :    «Idevaló    várnak  dolga  miben 

Ekkép  bukott  el  Árva-vára,  oly  hosszas  ellentállás  után ;  pedig 
a  régóta  várt  segítség  immár  útban  volt,  legalább  a  kuruczok  ápril 
közepén  megfeszítették  minden  erejöket  Szepesben  és  Gömörben, 
hogy  az  elvégre  már  valamennyire  járhatóbbakká  váló  utak  segélyé- 
vel élelmi  szállítmányt  és  friss  helyőrséget  juttathassanak  a  rég  szo- 
rongatott erősségbe.  Gr.  Csáky  Mihály  hadai  zömével  Gömörbűl 
Breznóbánya  ostromára  ment,  hogy  a  liptai  ellenséget  is  arra  vonván : 
ezalatt  Babócsay,  a  márczius  első  napjaiban  Lőcsén  meghalt  Luzsinszky 
ezredét  öröklött  vitéz  Paur  Ferenczczel,1  Elek  Zsigáékkal  és  Czelder 
alezredese  Bajcsy  György  gyei,  egy  részről  Liptóban  lármáskodva, 
s  más  részről  Szepes-Ofalunak,  Turdosínnak  kerülve,  —  bevihesse  a 
szállítmányt  s  őrséget  Árvába.2 

Már  későn  jártak,  s  azonfölűl  a  császáriakkal  régóta  alkudozó 
szandeczi  sztaroszta,  Lubomirszky  György  hg.  is,  az  obezni,  —  ki  a 
szomszéd  Novi-Targról  éber  figyelemmel  kíséré  őket,  —  minden 
mozdulataikat  elárúlá  Ebergényinek.  Ez,  az  öcscsével  egyaránt  ingatag 

légyen  ?  másképen  is  constál  Exciádnak ;  most  értem  pedig :  az  ellenség  motussira 
nézve  (Csáky  és  Babócsay  hadműködései)  itt  lévő  Tolletianus  battalium  Liptó  felé 
indulni  fog.»  «P.  S.  Az  várnak  feladása  olyformán  succedált,  hogy  a  hajdúk  Commen- 
dánstúl  elállvdn,  kéntelen  volt  a  Commenddns  fehér  zászlót  kiterjeszteni,  kit  meg- 
értvén Generál  Langen  uram :  capitulálni  sem  akart  a  tisztekkel,  hanem  mind  egészlen, 
portékájukkal  együtt,  ad  ulteriorem  Excellmi  Dni  Campi-Marschalli  (t.  i.  Heisternek) 
dispositionem  árestomban  tartatni  fognak.*  Heister  pedig  úgy  disponált  Winklerről 
és  rabtársairól,  hogy  a  messze  Győrré  vitette  várfogságra.  —  Berényi  Ferencz  Csejte- 
várában  már  ápril  15-kén  értesül  Árva  feladasárúl,  e  napon  írván  be  naplójába :  cAz 
újhelyi  (vág-újhelyi)  commendant  hozta  azt  az  hírt,  hogy  Vinkler  föladta  Árva-várát, 
az  mely  hírrel  valami  német  tiszt  (Ebergényi  futára)  ment  Bécsbe. »  —  Berthóty  István 
később  elfogatott  egyet  az  árvái  zendülő  hajdúk  közül,  s  Érsek-Újvárból  1709.  jún. 
6-kán  ily  levél  mellett  küldé  ki  Ebeczky  Istvánnak :  «Ezen  hajdú  jelen  volt,  midőn 
Árvát  az  hajdúk  feladták,  szerencse,  ha  ő  is  közös  nem  volt  a  dologhoz  ;  küldje 
Kglmed  Fő-Generális  Úr  ő  Excjához  pro  examine.o  (Egykorú  más,  gyűjteményemben.) 

1  Paur  Ferencz  1709.  ápr.  4-kén  az  Ófalu  melletti  Kaczvinkról  ir  Bercsényi- 
nek. (Eredeti  levél,  az  Orsz.  Levéltárban.) 

2  ti  Csáky  uram  próbának  indult,  elvált  eddig  kezdeti.  Maga  Breznyónak  ment, 
Babócsay  Árvának  viszen  élést.  »  írja  Bercsényi  Ungh várról  ápr.  15-kén  Károlyinak. 
(Rákóczi  Tár,  II,  271.  1.)  Sokkal  részletesebb  ennél  Babócsay  Ferencznek  Kézsmárk- 
ról  ápr.  18-kán  Bercsényihez  intézett  levele.  (Eredetije  gyűjteményemben.)  Végre 
Rákóczi  is  említi  ezen  árvái  próbát  Munkácsról  ápr.  19.  Károlyihoz  szóló  levelében : 
"Sietséggel  akarván  valamely  próbát  tétetni  Árvára  és  Breznóbányára :  a  végre  küldetett 
vala  a  Kglmed  regimentje  is  Csáky  Mihály  generális  mellé.»  (Archiv.  Rákócz.  II.  471.) 

jellemű  lengyel  főúr  már  márczius  elején  «ott  berzenkedett*  áruba 
bocsátott  csapataival  Árva  körűi,1  s  míg  maga  be-bejárt  az  ostrom- 
zárlat parancsnokához  Lanckenhez  lakomákra :  -  addig  Bécsben  a 
múlt  évi  Palocsa-vidéki  gyülevész  tolvajság  szervezője  Hodermarszkv 
János  dissidens  orosz  püspök  által  folytatá  dolgait.  Ez  ápril  13-kán 
tudósítja  Bécsből  Ebergényit,  hogy  a  császári  udvar  Lubomirszky 
dolga  fölött  immár  határozott ; 3  minek  következtében  aztán  a  zsoldba 
átveendő  lengyel  ezredek  ára  iránt  Lubomirszkyval  megalkudni  Heis- 
tertől  utasított  cs.  altábornagy,  az  obezni  megbizottjától  Blumen 
századostól,  a  «De  dato  Neuschantz  (Neumark  ?)  15.  Április  1709.0 
keltezett  alkupontokat  átvevé.  Ezek  szerint  Lubomirszky  késznek 
nyilatkozik,  személyéhez  és  állásához  méltó  katonai  rang  mellett 
(cs.  altbgyságot  kapott)  maga  is  a  császár  szolgálatába  állani  és  hadait 
is  átadni.  E  hadak  valának:  1.  ő  hgségének  egy  teljesszámú  német 
lovas-ezrede,  12  századból  álló,  századonként  70  legényt  számlálva; 
2.  négy  század  dragonyos;  3.  négy  század  gyalog;  4.  30  század  «Wal- 
lachen  oder  Wallonen  zu  Pferd»,  századonként  száz  ember.  Tehát  össze- 
senjóval több  mint  4000  fő,  a  mennyire  t.  i.  Kolinovics  teszi.  Csakhogv 
a  kufár  lengyel,  zsoldosaiért  busás  árakat  szabott ;  így  pl.  csak  egyedül 
a  német  ezred  lóanyagáért  egyszerre  kifizetendő  99,000  frtot  követelt.4 
Ebergényi  fölterjeszté  Bécsbe  a  föltételeket.  Ott  pedig,  az  állam- 
kincstár a  hosszú  háborúk  miatt  ki  lévén  merülve,  sokáig  habozának, 

1  Bercsényi  értesíti  Károlyit  Unghvárról,  1709.  márcz.  15-kéró'l:  ((Lubomirszky 
György,  az  obezni,  Árva  körűi  berzenkedik  hadával,  az  némethez  készül.  Szepesben, 
igen  féltem,  ott  ne  lepjék  az  városokon  gyalogunkat.))  És  18-káról:  «Kglmed  (gyalog-) 
regimentjét  Kassárúl  visszabocsátani  parancsoltam,  hacsak  az  másik  Lubomirszkynak  — 
Györgynek  —  mostani  új  lármája  tartóztatását  nem  okozza. «  (Rákóczi  Tár,  II.  260 — 261.) 

2  Okolicsányi  György,  Zaszkalról  márcz.  10.  Etergényinek :  v Lubomirszky  hget 
Generális  Lanken  uram  még  tegnap  ebédre  magához  várta,  eleibe  is  harmadik  faluba 
járt,  de  még  el  nem  érkezett  volt,  a  hada  pedigleti  Naimark  táján,  a  mi  vármegyénk- 
tűi  egy  mérföldnyire  fekszik.*  (Gr.  Csáky-levéltár.) 

3  Joannes  J.  fíodermarszky,  Viennse,  13.  Április  1709.  Ebergényinek  Zsolnán : 
«Celsissimi  Principis  (Lubomirszky)  negotium  est  resolutum.v  Ugyanaz,  ugyancsak 
Ebergényinek  Bécsbó'l,  ápr.  23-káról  bővebben  is  ír,  többek  közt,  hogy  Heisterre 
«aliquot  vicibus  sum  locutus  in  negotio  bene  noto,  et  res  est  in  opere ;  quidnam  reso- 
lutionis  fiet  ?  (t.  i.  Lubomirszkynak  alábbi,  ápril  15-iki  föltételeire  nézve)  oretenus  re- 
feram,  nam  his  diebus  movere  intendam.»  (Eredeti,  u.  o.) 

4  A  Rittmeister  Johann  Benedikt  von  der  Blumen  által  Ebergényinek  átnyújtott 
e  «Propositiones»  eredetijét  1.  szintén  a  szepes-mindszenti  levéltárban,  fasc.  132.  nro  17. 

míg  végre  Heister  döntött,  —  Lubomirszky  javára.  A  cs.  maréchal 
ugyanis  kereken  kijelenté  az  udvarnál,  hogy  mivel  a  dán  király  a 
maga  segédhadait  —  a  mi  még  t.  i.  belőlök  megmaradt  —  májusnál 
tovább  immár  semmiképen  nem  engedi  Magyarországban  használ- 
tatni: ő,  hacsak  ezek  helyett  a  Lubomirszky-féle  csapatok  föl  nem 
fogadtatnak,  kényszerűive  lesz  a  kuruczok  ellen,  —  kiknek  hadait 
12,000  új  hajdúval  szaporítá  sáros-pataki  országgyűlésöknek  épen 
most  nagy  erélylyel  végrehajtás  alatt  levő  határozata,  —  magát  az 
egész  nyári  hadjárat  alatt  csupán  védőleg  tartani;  és  így  a  tavalyi 
nagy  erőfeszítésbe  került  őszi  és  téli  hadjáratok  eredményei  is  kocz- 
kára  lesznek  téve. 

Heisternek  ezen  s  ezekhez  hasonló  előterjesztései  végre  is  dön- 
töttek. Lubomirszky  György  megkapá  a  cs.  altbgyi  rangot,  és  hadai 
zsoldba  fogadtatván,  május  havában  átvétettek;  június  első  napjaiban 
már  verekedtek  velők  a  kuruczok  s  az  első  foglyokat  közűlök  Ocskay 
volt  huszárai  ejtették  Árvában,  vitéz  őrnagyukkal  Elek  Zsigmonddal.* 

Egyesűlésök  a  császáriakkal  csakis  Liptó  és  Árva  —  különösen 
Árva  —  meghódítása  által  válék  lehetővé ;  és  az  ő  csatlakozásuk 
képesítette  Heistert  arra,  hogy  az  ezen  évi  nyárra  két  hadtestet 
alakíthatott,  melyek  egyikével  míg  ő  maga  túl  a  Dunán  támadólag, 
sikerrel  működik  vala :  addig  a  másikkal  Pálffy  Zólyomban  s  Liptó- 
ban,  Bercsényinek  Gömör  és  Szepesből  reátörő  erejével  szemben, 
ha  védőleg  is,  de  állandóul,  tért  nem  veszítve  s  nagyobb  csorbát 
nem  vallva,  tarthatá  magát.  Az  egész  1709-iki  hadjárat  jóformán 
e  körűiményen  fordult  meg,  —  azért  tartottuk  szükségesnek  ezen 
ügyet  kissé  tüzetesebben  vázolni. 

*  A  Berényi-napló  jegyzetei  közt  olvassuk :  Ápril  24-kén  Hradistyára  érkezvén 
Krumpach  tbk,  hozza  hírét,  hogy  « lengyelek  is  gyünnek  az  kuruczok  ellene  Ápril 
27-kéről :  cKampel  de  24.  írja:  ^Haister  még  Bécsben  van,  embereket  és  pénzt  sol- 
licitál,  (v.  ö.  Hodermarszky  ápr.  23-iki  levelét ;)  mindenik  szűkön  vagyon.»  Továbbá, 
június  i-jéről:  «Tersztyánszky  uram  írja  de  24.  (Maji)  Trencsénbűl :  aEbergényi  con- 
jungálta  magát  Lubomirszky  grojkóival.*  —  Bercsényi  is  1709.  május  és  júniusi  le- 
veleiben többször  emlékezik  Lubomirszky  zsoldba  állásáról ;  pl.  május  14-kén,  Csáky 
sürgönye  után,  hogy  ('Árvának  megyén  és  hadait  recruttának  adja  az  császárnak  obezni 
uram.»  Június  i-j én  megint  küld  egy  «Szondeczkirűl  (Lubomirszky  György)  való  hírt;» 
és  jún.  6-kán  Kassáról  ezt  írja:  c Szondeczki  hada  már  ellenkezik,  hozott  is  (foglyo- 
kat) közűlök  Elek  Zsigmond  Lőcsére,  holnap  idehozzák.  (Archív.  Rákócz.  VI.  189 — 190., 
192.  és  195.  11.)  

Thaly  K.:  Ocskay  László.  II.  g 


HUSZADIK  FEJEZET. 

A  kuruczok  gyalogságukat  12,000-rel  szaporítják  ;  ezek  fölfegyverzése.  Bottyán  és  Károlyi  másod- 
szor is  megrakják  Érsek-Ujvárt  s  Pozsonyig  és  Trencsényig  száguldoznak.  —  Ocskay  új  katonái 
sűrűn  szöknek  Újvárba,  még  tiszteik  is.  A  Fehérhegyek  lakói  fegyvert  fognak;  Jávorka  Ádám  és 
Maszelnik  Márton  guerilla-expeditiói ;  becsapnak  Ausztriába,  stb.  —  Rabok  kicserélése  és  szökevé- 
nyek ügye.  A  császáriak  az  alsó  Garam-vonalat  is  meg  akarják  szállani,  Mocsonokon  és  Suránynál 
sánczolnak,  de  innét  kiveretnek.  Bottyán  Léva-várát  elhányatja,  Zselíznél  hidat  vet  a  Garamon  ; 
a  németek  itt  később  nagy  sánczot  emelnek  s  Párkánynál  hídfőt.  —  A  császáriak  zselízi  erődített 
tábora;  Heister  Dunántúl,  Pálffy  a  bányavidékeken  vezényel;  Liptót  és  Selmeczet  elsánczolják 
a  németek  és  Zólyom  várát  megépítik.  Bottyán  a  zselízi  tábor  és  sáncz  ellen ;  a  kuruczok  tompái, 
viski  tábora.  —  Pálffy  Zselízhez  érkezik;  Bottyánt  Eszterházy  Dániel  váltja  föl  Szécsényben. 

A  pataki  gyűlés  által  a  dunán-inneni  és  tiszai  részekre  kivetett 
12,000  hajdút  a  vármegyék  nagy  serénységgel  kiállították,  a  lovas- 
ezredek pótlására  szolgálandó  zsoldosokkal  és  pótlovakkal  együtt. 
Bercsényi  a  tavaszi  hónapokban  leginkább  ezen  hadi  anyag  szerve- 
zésével foglalkozott,  hogy  legyen  mivel  hadakozni  a  nyáron.  Az 
anyag  tehát  megvolt,  s  még  az  egyenruházást,  fölszerelést  is  csak 
elő  lehetett  nagy  ügy  gyei-bajjal  teremteni:  de  a  fölfegyver z és  majd- 
nem legyőzhetetlen  nehézségekkel  járt.  Boroszlótúl  Trencsény  és  Árva 
vármegyék  elvesztése  óta  a  kuruczok  el  valának  zárva,  s  Krakkóbúi 
is  alig-alig  lehetett  néhány  ezer  puskát  nagy  titkon  és  drága  pénzért 
becsempésztetni,  a  Lengyelországban  dúló  belháború  és  fegyver- 
kiviteli tilalom  miatt.  Legnagyobb  részt  az  itthoni  gyártásra  kell  vala 
tehát  támaszkodni.  Igen,  de  Beszterczebányának  az  ellenség  kezére 
jutása  óta,  az  ottani  jól  berendezve  volt  ágyúöntöde  és  fegyvergyár 
Tiszólczra,  Dobsinára,  Szomolnokra  telepíttetvén  át,  működésének 
megkezdése  ezen  új  helyeken  s  így  szétdarabolva  sok  időbe  került 
s  többféle  akadályokba  ütközött.  A  puskacsővek  öntése,  fúrása,  föl- 
szerelése stb.  a  szakképzett  mívesek  csekély  száma  miatt  is  lassan 
ment.  A  kassai  kardgyár  ugyan  a  télen  át  elkészített  vagy  8000 
aczélat,  s  Csetneken,  Rozsnyón  is  szorgalmasan  dolgoztak  a  csiszárok, 
itt,  Eperjestt,  Lőcsén,  Kézsmárkon  stb.  a  puskamívesek  és  lakato- 
sok, —  mindazáltal    már  június-július    volt,  és  a  12,000  új   hajdúból 

elvégre  is  majd  3000  puska  nélkül  maradt,  csak  egy  szál  karddal, 
lándzsával  fegyverezve.  De  hagyján,  így  is  jó  volt  a  többi  lőfegy- 
veresek  közé  beosztva;  most  mégis  lehetett  némi  gyalogság  fölött 
rendelkezni,  és  velők  —  mint  látandjuk  —  támadólag  is  hadakozni, 
nem  úgy,  mint  a  múlt  évben,  midőn  a  hegyszorúlatok  védelmére 
sem  maradt  hajdú. 

Míg  a  hajdúság  szervezése  Tokaj,  Kassa,  Lőcse,  Rima-Szombat, 
Miskolcz,  Eger,  Gyöngyös,  Kecskemét,  Czegléd,  Szécsény,  Losoncz 
stb.  tájain  javában  foly  vala :  azalatt  a  Károlyi  és  Bottyán  szerencsés 
expeditiói  által  fölfrissített  és  megszaporított  érsek-újvári  helyőrség- 
ből, s  úgy  a  Garam  mellől,  vígan  és  merészen  csapkodott  fel  a 
kurucz  lovasság  egész  Trencsényig,*  s  túl  a  Vágón  Pozsonyig  sőt  a 
morva  szélekig,  többnyire  szerencsésen,  —  foglyokkal,  zsákmány- 
nyal —  térve  meg  kalandos  vállalataiból,  a  mi  harczi  kedvöket  s 
vállalkozó  bátorságukat  még  inkább  növelé.  Igen  emelé  a  hangúlatot 
továbbá  a  labanczoknak  —  újaknak  úgy,  mint  régieknek  —  sűrű 
átszökése  is.  Ezek  pedig  leginkább  Ocskayánusok,  kisebb  részben 
Eszterházy  József-félék  és  Thúróczy  hajdúinak  magyar  része  valának, 
s  átszökdösésüket  főként  abbeli  félelmök  okozá,  hogy  ezredeikkel  — 
a  mint  híre  vala  —  az  országból  ki,  a  német  birodalomba  ne  vites- 
senek. 

Ez  a  hír  pedig  valóságon  alapúit,  mint  már  föntebb,  Ocskay 
Lászlónak  Bécsbe  hivatása  alkalmával  említők.  Ocskay  azóta  folyvást 
serényen  toborztat  vala;  látván  ugyanis,  hogy  idehaza  a  honfiak  előtt 
mint  áruló,  s  a  német  főtisztek  előtt  mint  pártváltoztató  és  hitszegő 
semmi  becsületre  nem  kaphat :  maga  is  lelkéből  óhajtani  kezdé  a 
külországra  vezényeltetést,  a  mi  hogy  megtörténhessék,  el  kellé 
követnie  mindent  ezredének  teljes  létszámra  való  szaporítására.  Mivel 
pedig  e  czélra  most  feles  pénzzel  rendelkezék :  a  csengő  érczczel  való 

*  így  pl.  Károlyi  Sándor  1709.  ápr.  30-kán  Érsek-Újvárból  Tapolcsányon  át 
egész  föl  Bánig  (Trencsény-várm.)  küldözé  nyertes  portáit,  kik  innen  és  vidékéből 
foglyokkal  tértek  meg.  (Kolinovics,  i.  m.  748.  1.)  A  Berényi-napló  följegyzései  szerint 
a  morvaiak  már  márczius  közepén  rettegtek  a  kuruczok  beütéseitől,  kik  a  következő 
hetekben  s  még  inkább  ápril  és  május  folytán  a  Vágón  túl  sűrű  csapatokban  szágul- 
doznak, valamint  e  napló  bejegyzései  és  egyéb  —  alább  vázlatosan  még  érintendő  — 
egykorú  adatok  mutatják.  Érsek-Újvárba  élelmet,  marhákat  sokat  hajtanak  be. 

8* 

fizetés,  itatás,  toborzás,  mindenféle  csalogatás  és  mesterfogás,  —  sőt 
itt-ott  némi  erőszakoskodás  is  —  számos  fiatal  zsoldossal  gyarapítá 
ezredének  annyira  hézagos  sorait.  Pár  hó  alatt  néhány  száz,  Vág  és 
Nyitra-vidéki  újoncza  lőn,  fegyverezve,  egyenruházva.  Kiknek  még 
további  szaporítása  és  a  már  fölesküdötteknek  katonai  kiképezése 
czéljából,  ő  maga  is  márczius,  ápril  és  május  havak  alatt  folytonosan 
Pozsonyban  vagy  Nagy-Szombat  környékén  tartózkodott.1 

Valószínűen  ő  sem  csinált  titkot,  —  sőt  szószátyárkodó  termé- 
szete szerint  tán  fennen  is  emlegeté  poharazás  közben  tisztei  között 
a  német  birodalomba  a  francziák  ellen  való  fölmenetelt,  a  mit  egyéb- 
iránt a  németek  is  igen  jókor  elkezdtek  hirdetni,  sőt  foganatosítani : 
a  mennyiben  a  hatalmuk  alá  hajtott  éjszaknyúgati  vármegyékben  a 
fegyverviselésre  alkalmas  ifjúságot  már  márczius  folyamában  erővel 
is  összefogdostatni  kezdek,  és  mivel  másként  elmenni  vonakodtak  : 
bilincsekbe  veretve  is  fölhurczoltatták  Bécsbe,  és  onnét  a  Rajná- 
nál küzdő,  rémségesen  leolvadt  állományú  magyar  ezredekbe.  Ezen 
erőszakoskodás  természetes  következménye  aztán  az  lőn,  hogy  az 
ilyen,  akár  fogott,  akár  önként  felcsapott  új  labanczok,  hacsak  szerét 
tehették,  —  sűrűen  szökdösének  által  a  kuruczokhoz.2 

így  Ocskay  Lászlónak  nagy  költséggel  és  fáradsággal  összetobor- 
zott  és  fogdozott  új  labanczai  is,  mihelyt  neszét  vevék  az  «Impe- 
riumba»  való  menetelnek,  tizenként — húszanként  szökdösének  Érsek- 
Újvárba,  új  egyenruháikkal,  szép  fegyvereikkel,  lovaikkal;  és  pedig 
közöttük  főtisztek :  zászlótartók,  hadnagyok,  századosok  is,  Ocskaynak 
még  régi  tisztei  közül  valók. 

1  Ocskay  László,  maga  és  házastársa  «Nemzetes  Tisza  Ilona»  nevében  1709. 
május  12-kén  Pozsonyban  ír  alá  egy  zálogos  szerződést.  (Egykorú  más,  a  gr.  Eszter- 
házy-család  zólyomi  ágának  levéltárában.) 

!3  Bottyán  János  tbk.  Szécsényből  1709.  márcz.  26.  jelenti  Rákóczinak  :  ((Bizonyos 
az,  feles  bilincseket  hozott  alá  az  ellenség,  maga  birtoka  alatt  lévó'  helységekben  erő- 
vel hajtja  valakit  talál  fegyverhez  alkalmatosnak,  —  úgy  vagyon  a  híre :  Imperiumba 
viszi,  az  minthogy  a  labanczok  gyakor  szökéssel  contestálják;  kik  tártnak  az  felmene- 
teltül,  naponkint  közinkbe  szöknek.*  (Eredeti  levél,  gyűjteményemben.)  Ugyanaz,  1709. 
ápr.  9-kéről  írja  Károlyinak:  «Az  dánusokat  feles  magyar  labanczokkal  együtt  elvit- 
ték, öszvebékózván  az  laba?iczokat.»  (Bottyán  élete,  379.  1.)  Végre  Nagy  Gábor,  Ká- 
rolyi hadsegéde,  jelenti  Szécsényből  1709.  ápr.  17-kéről  urának:  «Ocskay  Sándor  uram 
katonái  most  érkezvén  Újvárbúi,  hozzák  hírűi,  hogy  mindennap  németet  fognak,  mely 
németek  is  beszélik,  hogy  az  labanczot  felvitték  odafel,*  t.  i.  az  Imperiumba.  (U.  o.  383.  1.) 

Ezek  sorát  ama  Turkoly  Sámuel  nevű,  Ocskay-féle  önkéntes 
hadnagy  nyitja  meg,  ki  még  1708.  május  havában  Beczkó  táján  lett 
vala  labanczczá,  —  mint  annak  helyén  említettük  volt,  —  s  most 
visszaszökvén,  a  gyanakvó  kuruczok  által  egyelőre,  mint  kétes  jellemű 
ember,  Kassán  tömlöczre  vettetett.  De  Turkoly  azzal  vedé  s  ille- 
tőleg igazolá  magát,  hogy  ő  «mint  igaz  magyar*  a  Bercsényi  ki- 
bocsátott s  a  visszatérőknek  bocsánatot  ígérő  pátensének  akart  enge- 
delmeskedni, «és  a  német  ellenség  között  tébolygó  magyaroknak 
utat  a  visszajövetelre  mutatni*.*  A  nehézség  a  dologban  csak  az  volt, 
hogy  Turkoly  még  az  Ocskay  elpártolása  előtt  lévén  labanczczá,  nem 
tartozott  az  elárultak  közzé,  és  így  az  idézett  pátens  hatályán  kívül 
esek ;  mindazáltal  600  frt  kezesség   mellett    szabad   lábra   helyezték. 

Ily  visszaszökött,  30 — 40  legénynyel  egyenesen  Újvárba  benyar- 
galt Ocskay-féle  tisztek  valának  még  Károlyt  Ferencz  főhadnagy  s 
Ocskay  testőrszázadának  parancsnoka,  továbbá  az  általunk  egy  levele 
után  már  a  strázsniczai  expeditió  idejéből  ismert  Szárad  István  had- 
nagy, s  még  egy  névtelen. 

Sőt  még  mind  ennél  fontosabb  dolog  is  következett  ezen  laban- 
czok  fölvitelének  szándokából.  Nevezetesen  a  Fehérhegyeken  túli, 
mindenkor  igen  magyarérzelmű  tót  népnek  fiataljaiból,  hogy  az  őket 
labanczoskodásra  erőltető  Ocskay  és  Blasskovich  zaklatásaitól  s  a 
Németországba  idegen  ügyért  hadakozni  elhurczoltatástól  menekül- 
hessenek, számosan  a  határszéli  hegyekbe,  erdőkbe  vonták  meg  ma- 
gokat a  tavasz  kinyíltával;  a  kikhez  azután  májusban  egy  bátor 
hadnagy :  Kosztolányi  jfávorka  Ádám  néhány  katonával  Érsek- 
Újvárból  általmenvén,  csakhamar  500  főnyi,  részint  lovas,  részint 
gyalog  guerillacsapatot  szervezett  belőlök,  s  velők  a  császáriak  had- 
vonalai mögött  kitűnően  forgatá  magát,  hol  a  Vág-melléki  cs.  várak 
alá,  hol  Morvába  csapdozva.  Ezekhez  csatlakozni  indult  ki  újabb  ex- 
peditióval  Újvárból  Szórad  István  is,  maga  is  Malaczka  tájáról  való. 

De,  hogy  mindezekről  közvetlenebb  szemléleten  alapuló  fogal- 
munk legyen :  lássuk  az  egykorú  levelezésekből  idevonatkozólag  me- 
ríthető adalékokat  május  végétől  fogva,  a  mikor  t.  i.  az  Ocskay-féle 

*  Turkoly  Sámuelnek  Kassán,  1709.  ápr.  28.  Bercsényihez  intézett  kérvénye. 
(Eredeti,  az  Orsz.  Ltárban.)  Később,  mint  emigráns,  híres  főtiszt  lett  e  Turkoly  az 
orosz  hadseregben. 

labanczok  szökése  és  a  Fehérhegyeken  túli  új  támadás  nagyobb  mér- 
veket kezdett  ölteni. 

Balogh  István  dandárnok  írja  1709.  május  31 -kén  Losonczrúl 
Bercsényinek:  «Ma  érkezett  Üj várbúi  Ilavay  Mátyás  (alezredes) 
uram,  Iváncsay  hadnagyommal ;  kik  is  referálják :  Pozsony  vár- 
megyében új  kuruczok  támadtak,  előljárójok  Jávorka,  —  lehetnek 
immár  gyalog  és  lovasok  circiter  500-an ;  mert  tártnak  attúl,  hogy 
németek  közé  ne  applicáltassanak,  aminthogy  erővel  fogdossák, 
kiváltképen  vásári  alkalmatossággal.  (Mikor  t.  i.  a  nép  leginkább 
összegyűlni  szokott.)  Elpártolt  kuruczok  is  és  lobonczok  igyekeznek 
kijünni,  félve  az  Imperiumba  való  meneteltűl.  Az  én  ezerem  is 
jól  szaporodnék,  ha  közeljebb  eshetnem  azon  földhöz. o1 

Szintén  Balogh  István,  ugyancsak  Losonczrúl  jún.  3-káról  vala- 
melyik főtiszt-társának,  talán  Ebeczkynek  :  « Tegnap  Ocskay  lászló 
12  katonája,  —  a  kik  azelőtt  az  én  ezerembeliek  voltak,  de  per 
reductionem  estének  oda,  —  érkezvén  ide,  referálják  Ocskaynak 
Zsolnán  létét.  Negyednapja,  hogy  megindultak,  húszan  jöttek  volna: 
de  megegyezésre  a  mely  helyt  rendeltek  volt  magok  közt,  —  a 
nyolcza  előbb  oda  találván  menni,  mivel  azonnal  lövés  és  lárma  lett 
Zsolnán,  a  12  a  8-át  ott  nem  találta,  és  így  a  12  békével  eljütt, 
Besztercze  felé.  Ocskaynak  nincsen  több  háromszáz  katonájánál, 
azok  is  jobbára  eljünnének,  csak  adatnék  módjok,  mivel  Impe- 
riumba megyén   Ocskay,  attúl  félnek.** 

E  tudósítás  több  tekintetben  érdekes.  Megtudjuk  ugyanis  belőle, 
hogy  Ocskay  a  császár  pénzén  —  a  kuruczok  számára  újonczozott : 
mivelhogy  íme,  már  is  annyira  átszökdöstek  újon  fogadott  katonái, 
hogy  Bécsben  nagy-büszkén  2000-re  tervezett  ezrede  —  megint  csak 
300  labanczkából  álla ;  és  másodszor  megtudjuk,  hogy  ő  május  végén 
ismét  fölrendeltetett  Trencsénybe,  Árvába,  Ebergényi  mellé.  Nyilván 
belátták,  hogy,  ha  Németország  felé  indítanák,  —  még  tán  ez  a 
háromszáz  ember  is  elhagyja;  de  továbbá  Pozsony  és  Újvár  között 
a  talaj  ki  is  siklott  lábai  alól,  az  újváriak  egymást  érő  kiszágúldo- 
zásai  miatt,  a  Fehérhegyeken  túl  pedig  épen  mindent  lángba  borított 

1    Eredeti  levél,  a.z  Orsz.  Levéltárban. 
1    Eredeti  levél,  ugyanott. 

Jávorka.  Végre,  azzal  is  bíztathatta  az  udvart  —  és  talán  nem  egé- 
szen valószínűtlenül,  —  hogy  Trencsény,  Árva,  Turócz  tótjaiból  tán 
mégis  inkább  fog  kaphatni  újonczokat,  amazoknál  állandóbbakat,  föl- 
épülni sehogysem  tudó  ezrede  számára. 

Berthóty  István  újvári  parancsnok  nagy  súlyt  helyezett  a  Fehér- 
hegyen túli  támadásra,  tehát  szíta  és  erejéhez  képest  segíté  azt,  sőt 
nagyobb  szabású  hadműködés  alapjául  tanácslá  fölhasználni,  jún.  3-kán 
ekként  írván  Bercsényinek:  «Ha  hirtelen  most  valamely  hadak  fel- 
gyöhetnének,  talám  jó  volna  Morva  felé  tétetni  valami  diversiót, 
mert  az  Vágontúl  igen  kevés  német  vagyon,  az  dánus  ha  még  nem 
indult  is :  megindul  Imperiumba.  En  pro  interim  küldék  által  vala- 
mely katonaságot  ( Jávor káékat)  Fejérhegy  mellett  lévő  kuruczokhoz, 
minthogy  azok  is  naponkínt  szaporodnak ;  vagyon  olyan  emberem, 
az  ki  ajánlja  magát  arra,  hogy  két  hét  forgása  alatt  három-négyszáz 
emberrel  megszaporítja  hadainkat  túl  az  Vágón.  Meglátom,  az  mos- 
tani általküldendő  embereim  mire  mehetnek  ?  Ha  látom  az  dolognak 
effectusát,  —  megint  küldök  melléjek  vagy  kétszáz  lovast,  (Rácz 
Miska  és  Szórad  Istvánék) ;  addig  talám  Exciád  is  küldhet  vala- 
mely hadat.  Bár  csak  kétezer  emberünk  lehessen  az  Vágontúl, 
reménlem :  revocálhatjuk  az  Dunán  általment  németeket,  és  az 
föld  népét  is  fölvehetjük.  En  mindenfelé  pátens-leveleket  küldöttem.))1 

A  fejedelem,  a  dolgok  ezen  állását  az  udvarlására  Szerencsre 
rándult  Bottyán  tábornoktól  megtudván,  hasonlókép  ítélt  mint  ez 
és  Berthóty;  s  már  jún.  4-kén  ekként  közli  gondolatait  Bercsényi- 
vel :  «...  Én  immár  lehetősnek  látom  az  offensiva  próbákat  is, 
annyival  is  inkább,  mivel  az  Vág-mellyéki  ellenségnek  gyengeségét 
tapasztalom  és  az  Fejérhegyen  túl  valóknak  indulatját,  az  kik  ma- 
gokat ötszázan  öszvevervén,  kezdik  Morvát  bizgatni^  s  eljövetele 
előtt  két  nappal  már  másodszor  írtak  Bottyánnak  és  tudósították 
aprólékos  szerencsés  próbájokrúl,  rabokat  is  fogtak,  de  nem  tudják 
hová  tenni  őket.  Elöljárójuk  valamely,  Ocskaytúl  régen  disgustál- 

1  Eredeti  levél,  gyűjteményemben. 

2  Erre  vonatkozólag  olvassuk  a  Berényi-naplóban,  jún.  i. :  «Tersztyánszky  urani 
írja  Trencsénbűl  de  24.,  hogy  Morvába  becsaptak  volt  a  kuruczok,  és  az  hrozinkói 
völgyön  az  trencsényi  követet  megölték,  az  kinél  sok  levél  volt.  Generális  Hochperg 
búsul  is  az  leveleken.') 

tátott  s  ugyan  annakelötte  ezerében  szolgált  tiszt,  (Jávorka).  Bizo- 
nyítja ez  opiniómat,  hogy  egy  kapitány  is  elindíthatja  azokat,  az 
kiknek  kedvök  van  az  tánczhoz,  s  valóban  szükségesnek  is  ítélném 
az  bennök  felindult  reménség  táplálását,  csak  volna  kit  küldenünk. 
Bottyán  ugyan  ajánlja  magát,  hogy  kész  vagy  1200-ad  magával  be- 
nyargalni Pozsony  eleit :  de  olyan  is  kéne,  a  ki  osztán,  ha  kevesed 
magával  is,  mellettök  maradna.  »1 

Erre  válaszolja  Bercsényi:  «Bottyán  Pozsony  eleit  elhiszem, 
megnyargalja,  —  de  az  nem  sokat  segít  az  Fehérhegyen.  Azon  újon 
támadt  kuruczok  közé  kit  kellene  küldeni?  eleget  törődöm;  de,  ha 
csak  lovas-porta:  az  ott  járkál,  s  nem  múlathat  (késhetik).  Az  mely 
500-nak  híre  van,  az  Jávorka  nevő  volentír-hadnagyom,  kik  gyalog 
mentek,  —  kikrűl  emlékeztem  vala  Fölségednek.»2 

Limprecht  János  ezredes  Érsek-Újvárból  jún.  4-kén  tudósítja 
Bercsényit:  « Istennek  hála,  az  elmúlt  egynehány  napokban  szeren- 
csésen járt  az  mi  katonaságunk,  hun  raboknak  s  hun  nyereségnek 
behozásával.  Az  németek  közzűl  szöknek  hozzánk,  kiváltképen  Ocskay 
László  magyar  labanczi  közzűl  hun  tíz,  hun  húsz,  hadnagyostul ; 
azt  beszélik,  hogy  Ocskay  Lászlónak  minden  bizonynyal  Imperiumba 
kell  menni,  —  az  mellette  valóknak  pedig  egyikének  sem  volna 
kedve,  egyedül  csak  Ocskay  Lászlónak.  A  mint  mondják:  egyik  a 
másiknak  megírták,  hogy  idejűjjenek  hozzánk. »3  E  szerint  Ocskay 
pribékjei  között  a  kuruczokhoz  való  átszökésre  nézve  egész  titkos 
összeesküvés  létesült.  Idehaza,  mint  volt  kuruczok  megbízhatók  nem 
lévén,  semmitsem  értek,  külföldre  menni  pedig  nem  akarnak  vala. 
Az  árulás  fanyar  gyümölcsöket  hozott.  De  menjünk  tovább ! 

Berthóty  Lstván  értesíti  Ebeczky  Istvánt,  Érsek- Újvárból  jún. 
6-kán:  «Itten  az  kótyavetye  szüntelen  foly,  Isten  jóvoltábúl.  Har- 
madnap alatt  több  jött  bé  negyvenig  való  labancznál,  —  Ocskay 
alig  maradott  másfél  század  magával,^  mind  elszökött  az  hada, 
és  Fejérhegyen  túl  igen  szaporodik  a  kurucz,  innét  is  küldöttem 
százig   való  jó    katonát   melléjek,  hogy    annyival   inkább  szaporod- 

1  Archív.  Rdkócz.  II.  478.  1. 

<l  U.  o.  VI.  195.  1. 

3  Eredeti  levél,  az  Orsz.  Levéltárban. 

4  Talán  azokon  kívül,  a  kik  vele  Liptóból  a  télen  le  nem  jöttek  volt. 

hassanak.  Egy  Szárad  nevű  hadnagy  is,  ki  Ocskay  mellett  volt, 
kuruczczá  lett,  az  is  elment  vélek;  hiszem  Istent,  egy  hét  alatt  elég 
kurucz  leszen  az  Vágón  túl!*1 

Ugyané  napról  és  Újvárból  sokkal  tüzetesebben  ír  Takács  Ádám 
százados,  Szilágyi  János  hadbiztosnak  Losonczra:  «Itt  az  mi  részünk- 
rűl  igen  jól  folynak  dolgaink.  Nem  régenten  vagy  háromszáz  lovas 
Pozsony  alá  lévén  katonáink  közül,  az  odavaló  csordát  elővették ; 
az  országgyűlésiben  levő  uraknak  szolgái  megértvén  az  lármát :  sietve 
mentenek  utánok,  kik  is  az  lesünkön  általmenvén,  az  mieink  elszo- 
rították az  váróstul  és  halomba  vágták.  Ocskay  p énig  az  regimentjét 
Imperiumba  akarván  fölvinni :  az  katonái  sereggel  jönnek,  liszt- 
jeikkel együtt,  közinkbe.  Csejtérűl  jött  jó  nemes  ifiú  szökésképen, 
azt  referálja,  hogy  minden  nemesembert  personaliter  insurgáltatja 
az  német,  és  a  ki  nem  arra  való :  zsoldost  prastendál  rajtok,  és  azokat 
mind  kötözve  tartván,  úgy  szándékoznak  őket  fölvinni.  Az  iránt 
már  yávorka  nevű  kapitány  háromszáz  lóval  és  kétszáz  hajdúval 
az  Fehérhegyek  táján  német  ellen  támadott,  kiket  is  az  Ür-Isten  az 
elmúlt  héten  oly  szerencsével  áldotta  meg,  hogy  mostani,  Mocso- 
nokon  lévő  commendánsnak  Thúróczy  Gáspárnak  az  ö  clenodiumját 
és  pénzit  800  tallérig  valót  Trencsín  táján  elnyerték  és  az  mel- 
lette lévő  németeket,  kétszázig  valót,  halomba  vágták.  Kiknek  suc- 
cursusára  Rácz  Mihályt  vagy  kétszáz  lovassal,  a  minapában  elfogott 
Ocskay  hadnagyával  Szóraddal  —  assecurátiójára  nézve  —  általcom- 
mandérozta  commendáns  (Berthóty)  uram,  magával  és  Bezenyaival 
(Beleznay  ?)  együtt,  oly  instructióval,  hogy  vármegyéket,  úgy  hegyen 
túl  valókat  szépen  hódítsák  és  ültessék  föl,  magok  kívánságok  szerént.  »- 

íme  tehát,  valamint  Ocskaynak  prédált  portékáit  mindjárt  el- 
pártolása után  Beleznay  elnyeré :  úgy  a  hitszegő  Thúróczyt  is  ha- 
sonlóval lakoltatá  a  sors,  —  ő  sem  bírhatá  sokáig  összekóborlotl 
kincseit,  azok  is  a  szegény  kuruczok  zsákmánva  levének,  és  saját- 
ságosan,   szintén    Trencsényből    aláhozataluk     alkalmával.    Thúróczy 

1  Egykorú  másolat,  Bottyán  tbknak  Szécsényről  jún.  9-kén  Bercsényihez  irott 
s  gyűjteményemben  levő  eredeti  leveléhez  csatolva ;  mely  levélben,  a  mellékletre 
hivatkozván,  hangsúlyozza  Bottyán :  ((Mindenekfelett  igen  jó  az  Fejérhegyen  túl  való 
új  támadás,  kit  mind  segíteni,  s  mind  bíztatni  jó  volna. » 

2  Eredeti  levél,  gyűjteményemben. 

ugyanis  a  Hartleben  tbk.  által  az  újváriak  kicsapásai  ellen  vettetett 
mocsonoki  sáncz  parancsnokává  neveztetvén  ki,  —  tábori  málháját 
Zsolnáról  lehozatá,  s  ezt  kísérik  vala  ama,  Jávorkáék  által  szeren- 
csésen fölvert  németek. 

Ugyané  napokban  fordul  Bercsényihez  Érsek- Új  várból  Ocskay 
Sándor  is,  kifelejtett  nap-dátumú  levelével :  «Ez  iránt  is  kérem  alá- 
zatosan Exciádat,  hogy  sokan,  megismervén  magok  vétküket,  Esz- 
terház József  és  Ocskay  László  hadábúl  —  az  kik  azelőtt  más 
regimentekben  itt  köztünk  voltának,  —  ide  az  regimentben  (Géczy 
Gábor  huszárezrede)  jönnek,  itt  lévén  nagyobb  kedvök  szolgálni : 
azokat  ne  köllessék  kit-kit  maga  (régi)  regimentibe  visszaadnunk, 
Exciád  gratiája  járuljon  ez  iránt  is  hozzánk,  —  gyűjtünk  egy  com- 
pániát  labanczságbúl gyütt  katonaságbúi. »*  Tehát  az  Ocskay  Lászlót 
odahagyott  szökevényekből  ennek  saját  testvére  alakított  egy  külön 
századot  a  Bercsényi-Géczy-féle  híres  huszárezredben. 

Balogh  István  Losonczrúl  jún.  io-kéről  ismét  tudósítja  Ber- 
csényit a  további  fejleményekről  :  «Az  ellenség  státussát  Garamon 
és  Vágón  túl  is  vizsgáltatván,  onnét  megtért  emberem  recognoscálja 
és  Újvárban  lévő  hadnagyom  is  írja:  a  dánus  elment,  és  Nagy- 
Szombatbúl  is  a  praesidiumát  kivitte.  Eszterházy  József  Galánthát 
pusztán  hagyván  a  praesidium  iránt,  Sellyére  húzódott  valamely  ke- 
vés (300)  lobonczsággal.  Kossuthról  és  Vízkeletről  is  kiment  a  német. 
Ocskaynak  mivel  Imperiumba   költetik  menni :  három    hadnagya, 

r 

katonasággal  együtt  bement  Újvárba.  Bizonyos  imperialisták  (azaz, 
a  Rajna  mellett  alkalmazott  régi  labancz  ezredek  tisztei)  lejüvén  or- 
szágunkba recrutázni,  —  azok  is  igaz  magyarokká  lettek,  bemenvén 
Újvárba.  Pozsony  vármegyében  az  nemességet  —  a  ki  magát  meg 
nem  válthatja  —  Imperiumba  való    menetelre  kénszerítik.  Thúróczy 

*  Eredeti  levél,  az  Országos  Levéltárban.  Dátuma:  « Érsek-Újvárban,  die  — 
(üres  hely)  Junij  i709.»  Géczy  Gábor  is  ír  e  dologban  É. -Újvárból  1709.  júl.  31-kéró'l 
Bercsényinek,  mint  ezredtulajdonosnak,  századosul  ajánlván  a  Mocsonok  alatti  csatá- 
ban elesett  Kurucz  Márton  helyett  «egy  jó  katonaembert  Károly  Ferencz  névó't,  az 
ki  Ocskay  Lászlónak  labanczok  között  kapitány-lajdinantja  volt,  ideszökött  egynihá- 
nyad  magával,  olyan  katonákkal,  az  kik  azelőtt  is  reductió  szerint  ideestek  volt,  ide- 
való fiak  is,  nagyon  van  kedvök  itt  (t.  i.  az  ezredben)  megmaradni.))  (Eredeti,  gyüj- 
temétiyemben.)  E  K.  F.  később,  mint    emigráns,  a  lengyel  hadseregben  volt  kapitány. 

Gáspár  mocsonaki  sánczba  szállott  valami  kevés  tót  hajdúval  és  cir- 
citer  30  lovas-némettel  (s  Pongrácz  Gáspárnak  is  egy  század  labancz 
lovasával) ;  a  mely  német  peniglen  Zsilízre  ment,  2000  lehet.  Zólyom 
vármegyében  a  portám  meg  nem  szűnik.  Szalay  Pál  uram  ezeré  ma 
mellőlem,  Ebeczky  István  uram  orderét  vévén,  Ipoly  mellé   ment*.1 

Bercsényi  ezenközben,  jún.  6-iki  levele  szerint,  addig  keresett, 
míg  csakugyan  talált  egy  alkalmas  tisztet  a  Fehérhegyeken  túli  föl- 
kelők közé :  az  ily  hegyi  guerilla-harczok  rendezésében  már  Tren- 
csényben  ügyesnek  tapasztalt  Maszelnik  Márton,  Luzsinszky-Paur- 
féle,  morvái  születésű  századost,  kire  nézve  jún.  15 -kén  Kassáról  e 
rendeletet  küldi  Babócsaynak : 

« Mivel  Maszelnik  Márton,  Luzsénszky  Sándor  regimentjebeli 
compániás-kapitány  által  az  Vágón  kívánkozik,  hogy  ott  hasznos 
haza-szolgálatját  tehessen :  megengedtetett,  hogy  ott  (Babócsay  bri- 
gádájában)  20  vagy  30  katonával  —  kik  azon  földet  tudják  és  ked- 
vök  van,  akármely  regimentbűi  légyenek,  —  menjen ;  elsőben  magát 
jelentse  Ebeczky  István  uramnál  (a  tergenyei  vagy  tompái  táboron,) 
s  onnét  Újvárba  menjen,  Berthóty  István  uramtúl  újabb  ordert  vévén 
s  informatiót :  hol  légyen  jfávorka  f  hogy  magát  vele  conjungálja, 
és  ha  mi  katonákat  ott  öszveszed,  azt  említett  néhai  Luzsénszky 
Sándor  regimentjébe  annak  idejében  incorporálja».  —  Ugyan  Ebeczkyre 
rendelet,  hogy  midőn  Maszelnik  társaival  jelentkezni  fog  nála:  «bá- 
torságosan  ereszsze  Ersek-Ujvár  felé,  hogy  onnét,  ordert  vévén,  az 
Vágón  általmehessen. »  Végre  Berthótyra  is  meghagyás :  adj^n  uta- 
sítást Maszelniknak ;  kinek  is  «orderében  fel  kell  tenni:  templomok, 
papok,  malmok  és  efféle  dolgoknak  károsításaiul  tartózkodjanak,  s 
Jávorkával  magát  conjungálván,  az  mennyi  katonát  öszvevehet,  azt 
incorporálja  Luzsénszky  regimentjében ».'2 

1  Eredeti  levél,  az  Orsz.  Levéltárban. 

2  Mind  a  három  rendelet  fogalmazata  Bercsényi  1709-ik  évi  tábori  könyvének 
töredékében.  (Gyűjteményemben.)  Hogy  ezen  időtájban  a  Fehérhegyekbeli  fölkelés 
jól  haladt,  mutatja  Bottyán  tbk.  Szécsényből  1709.  jún.  23-ikéről  a  fejedelemhez  szóló 
levelének  e  pontja:  «Az  Fejérhegyekben  lévő  új  támadást  is  mondják,  jól  forgatja 
magát  és  naponként  szaporodik.  <>  (Eredeti,  gyűjteményemben.)  Kolinovics  szerint  pedig 
(Hist.  Belli  Rákócz.  753.  1.)  június  végén  gr.  Schaumburg  ezredessel  Nagy-Lévárdnál 
verekedett  e  fölkelőknek  egynehány  századuk.  —  A  vakmerő  vitéz  Maszelnikre  nézve 
érdekesnek  tartjuk  itt  megemlíteni,  hogy   Trencsény  vármegye  rendéi  még  1705.  július 

És  így  az  Ocskay  erőszakos  toborzásai,  katonafogdosásai  elül 
az  erdőkre  menekült  hegylakók-  s  szökevény  labanczokból  Géczy 
Gábor  és  JLuzsinszky  Sándor  ezredei  gyarapodának.  Hogy  pedig 
Maszelnik  csakugyan  általmene  a  Fehérhegyekbe :  bizonyítja  Ber- 
thóty  Istvánnak  a  fővezérhez  Érsek- Újvárból  1709.  júl.  7-kén  inté- 
zett jelentése : 

«Két  rendbeli  leveleit  Exciádnak  egymásután  csakhamar  vettem. 
Jávorkát  újobban  általcommendéroztam  (tehát,  úgy  látszik,  egyszer  — 
talán  foglyait  bekísérni  —  visszarándúlt  Újvárba),  azon  Luzsinszky 
uram  kapitányával ;  mit  vihetnek  véghez?  elválik,  —  sok  jó  em- 
bereink vannak  azon  az  földön.  Itten  az  portázásoknak  szűneti  nin- 
csen, Istennek  hála,  szerencsésen.  Ma  negyednapja  Komárom  felé 
bocsájtottam  vala  embereimet :  egy  hajót  az  Dunán  szerencsésen  fel- 
vertek, sok  szép  egyet-mást  nyertek,  egy  lajdinandot  hoztak  tized- 
magával rabul.  Ugyanaz  nap  Nyitra  alá  is  bemenvén  portásim,  min- 
den marhájokat  elhajtották  az  nyitraiaknak.  Megvallom,  Kegyelmes 
Uram,  gyönyörködöm  az  itt  lévő  lovas  hadakban :  mert  nem  kell 
kénszerítenem  őket  az  portázásra,  sőt  hat-hét  rendbeli  is  gyün 
egyszersmind  (egyszerre)  hozzám,  portát  kérvén  magának.  Most  is 
két  rendbeli  portám  vagyon  túl  az  Vágón,  egyikével  Beleznay 
uram,  másikával  Iváncsay  vannak,  harmadik  rendbéli  jfávorkáék*.* 


6-kán  Belluson  tartott  közgyűlésükből  felírván  a  fejedelemhez,  melegen  ajánlják  ennek 
kegyeiÜfe  a  Morvába  vivő  szernyei  (sztrányai)  szoros  bejáratát  őriző  sereg  (század) 
hadnagyát  Maszelnik  Mártont,  mint  a  ki,  —  ámbátor  morvái  születésű,  —  mindaz- 
által a  magyar  nemzet  igaz  ügyéhez  s  a  fejedelemhez  táplált  hő  ragaszkodásától 
viseltetvén,  szülőit  és  szülőhazáját  odahagyta,  igen  erős  kuruczczá  lőn  s  hűségeske- 
dését  sok  ízben  hasznosan  megmutatta ;  úgy,  hogy  ha  a  dolog  valaha  netalán  békességre 
kél  is,  —  ő  már  többé  vissza  nem  térhet  maga  hazájába,  mivelhogy  «a  mezei  hadak 
előtt,  praevie  az  ellenséget  megkémlelvén,  Morvában  sokszor  kalaúzkodott  és  mint 
egy  vitéz  emberhez  illett,  emberséget  mutatott.  Ezt  mindenek  jól  tudják  és  Trencsény 
vármegye  rendéi  agnoscálják»  ;  a  miért  is  a  föntnevezett  vitéz  hadnagyot  ezennel  a 
fejedelem  kegyes  reflexiójába  hathatósan  ajánlják.  (Eredeti,  a  vgye  pecsété  alatt,  az 
Orsz.  Levéltár  volt  kir.  kamarai  osztályában.)  Alkalmasint  e  meleg  ajánlat  következ- 
tében nevezte  ki  aztán  Rákóczi  Luzsénszky  Sándornak  Trencsény  megyei  fiákból  álló 
reguláris  lovaskarabélyos  ezredébe  századossá  a  derék  Maszelnikot,  a  kit  egyszersmind 
honfiúsított  is  és  ugyan  Trencsény  vármegyei  kincstári  részjószággal  megadomá- 
nyozott. 

*     Eredeti  levél,  az  Orsz.  Levéltárban. 

Az  utóbbiak  tovább  is  a  Fehérhegyekben  működének,  Ausztria 
s  Morva  felé  csapdozván  és  Blaskovich-csal  verekedvén,  —  Beleznay 
s  Iváncsay  azonban  Pozsony  körűi  tett  szerencsés  csatározásaikból 
számos  rabbal  —  és  pedig  labancz  rabokkal  is  —  érkezének  vissza 
néhány  nap  múlva  Ersek-Ujvárba.  Már  júl.  n-kén  jelenti  innét 
Berthóty,  Bercsényinek  róluk:  «Beleznay  és  Iváncsay  uraimék  Vágón 
túlról  megtérvén,  Beleznay  uram  hozott  egy  prófontmestert  és  tíz 
magyar  labanczot,  —  ahhoz  egy  német  lajdinandot  és  27  muskaté- 
Ivost.  Iváncsay  hozott  egy  dánus  lajdinandot.  Istennek  hála,  portá- 
saim mindenfelől  szerencsésen  járnak.  Azon  dánus  lajdinand  beszéli, 
hogy  bizonyosan  nyolczadnap  alatt  el  kell  menniek,  marsrutájuk  is 
ki  van  adva  Morva-  és  Csehország  felé*.1 

Limpreeht  jfános  báró,  ezredes,  Újvárból  júl.  9-éről  tudósítja 
Bercsényit:  « Katonáinknak  derék  szerencséjök  vagyon,  mostanában 
is  36  gyalog  németet  lajdinantostúl  Vágontúl  fogtak  el,  behozták,  s 
majdnem  minden  héten  kótyavetyéznek.  Mocsonokon  Thúróczy  vagyon 
Pongráczczal,  —  onnan    is  egynehány   hajdú  szökött  mihozzánk-*.* 

Végre  a  Fehérhegyekbeli  kuruczok  működéséről  július  10-ike 
táján,  a  Berényi-napló  is  szolgáltat  érdekes  adatokat.  Ezek  szerint 
Maszelnik-Jávorkáék,  nyilván  a  mint  Újvárból  jövének,  egy  Lipót- 
várból Vág-Újhelyre  igyekvő  szállítmányt  Verbó  táján  meglepvén, 
a  40  muskatérosból  álló  födözet  előlök  a  krakováni  templomkerítésbe 
menekült:  de  kipörzsölték  és  levagdalták  őket.  Ezután  azon  kuru- 
czok, «kik  is  egynihány  százan*  valának,  által  a  Fehérhegyen,  s 
Brezován  át  —  itt  már  megszaporodva,  « 12  zászlóval »  — Szeniczére 
nyomultak;  és  júl.  12-kén  Pozsonyba  érkezik  a  hír,  «hogy  az  mely 
kuruczok  Szeniczén  voltak  ez  napokban,  —  Ausztriába  csaptak  és 
Ausztriábúl  sok  ember  szaladott  Stomfa  felé»?  Jól  forgatták  tehát 
magokat  ezek  is. 

Ocskay  és  Thúróczy  labanczai  e  föntebbi  tudósításokból  látható 
nagymérvű  visszaszökésének  meg  lőn  a  maga  humanisticus  eredmé- 
nye is.  Nevezetesen  láttuk,  hogy  mióta    Heister  vagy  Pálffv  a  biro- 


1  Eredeti  levél,  ugyanott. 

2  Eredeti,  u.  o. 

3  L.  a  Berényi-napló  1709.  júl.  8 — 12-iki  följegyzéseit. 

dalomból  alájött  s  1708.  aug.  elején  Verebélynél  elfogott  Tarics  ku- 
rucz  főhadnagyot  Nyitránál  mint  cs.  hadszökevényt  fölakasztatá : 
viszont  a  kuruczok  is  azóta,  az  egykor  soraikban  szolgált  s  később 
a  németekhez  pártolt  katonák  közül  elfogottaknak  hasonlóval  fizettek 
vala.  Különösen  áll  ez  Ocskay  pribékjeiről,  a  kik  közül  ejtett  fog- 
lyaikat Berthóty  Újvárban  és  Bercsényi,  Bottyán  stb.  künn  a  tábo- 
rokon tíz-húszával  köttette  bitóra.  Most  azonban  belátván,  hogy  e 
nyomorúak  többnyire  csak  vak  eszközei  valának  áruló  uroknak,  sőt 
ha  szerét  tehették,  —  mint  az  újabbi  tömeges  szökések  bizonyíták,  — 
szívesen  visszatérének  volt  bajtársaikhoz :  megsajnálták  őket,  s  el- 
kezdtek velők  szelídebben  bánni. 

így  pl.  Berthóty  sem  jelenti  most  már  —  mint  tavaly  —  a 
Beleznay  fogta  «tíz  magyar  labancz»  rab  után,  hogy:  *már  készen 
a  hóhárU  hanem,  vagy  föleskette  őket,  ha  kedvök  volt  reá,  újból 
kuruczságra ;  vagy  pedig,  mint  egyéb  hadi  foglyokon,  kurucz  rabokat 
cserélt  ki  rajtok.  Sőt  Szluha  Ferencz  magyar  cartell-biztos,  1709. 
július  i-én  Ó-Gyallán,  gr.  Heister  Hannibál  cs.  altábornagy,  Rácz- 
Tököli,  Pflueg  és  más  cs.  rabtisztek,  s  viszont  Nagyszeghy  Gábor, 
Deák  Ferencz,  Bokros  Pál,  Krucsay  János  rab  kurucz  ezredesek  stb. 
kölcsönös  kicserélése  végett  személyesen  összejővén  osztrák  colle- 
gájával  Romeisennel :  emberiségi  szempontoknak  hódolva,  « ennek 
alkalmatosságával,  Exciád  továbbvaló  dispositiójáig  —  mint  Szluha 
jelenti  Bercsényinek  —  azt  is  végeztük,  hogy  mind  a  két  részrül 
való  magyar  desertorok  simpliciter  és  minden  büntetés  nélkül, 
úgy,  mint  más  közrabok  elbocsáttassanak,  és  ezután  németnek  Im- 
periumbúl  avagy  máshonnét  confoederált  Hazánk  szolgalatjára 
gyütt  magyarokat  büntetni,  ha  megfogattatnak,  szabad  ne  légyen,  — 
viszont  mink  se  büntessük  azokat,  az  kik  császárhoz  szöktenek. 
Ebben  mostanában  (Győrött)  raboskodó  óberster  Volfordt  uramot 
és  más  imperiális  tiszteket  tekintetbe  lehet  venni.  De  ezek  usque 
ad  ratificandum  Excellentia2».* 

Nem  tudjuk,    ha    egy  részről  Bercsényi  és   más  részről   Heister 
ratificálták-e    csakugyan    a    biztosok    e    humanisticus    egyezményét? 

*     Szluha    Ferencz    Érsek-Újvárból    1709.    jűl.    12-kén,    Bercsényihez.    (Eredeti 
levél,  gyűjteményemben.) 

Annyi  azonban  tény,  hogy  Ocskay  László  ezredéből  elfogott  s  az 
egri  vártömlöczökbe  vetett  kilencz  oly  rabot,  kik  azelőtt  kiirnczok 
valának,  —  köztük  Farkas  Ádám  hadnagyot  —  br.  Perényi  Miklós 
egri  várparancsnok  1709.  június  második  felében  (tehát  még  a  for- 
mális egyezményt  megelőzőleg  is)  a  többi  cs.  rabokkal  együtt  be- 
küldött Budára,  magyar  rabokkal  kicserélni.* 

Most  ideje  a  bánvavidékekre  és  azután  Árva,  Liptó  felé  for- 
dulnunk. 

A  császáriak  minden  áron  szerették  volna,  a  hadviselés  szabá- 
lyaihoz híven,  a  Garamvonalnak  állandóul,  Esztergomiul  Szent- 
Keresztig  leendő  megszállása  által  a  kuruczok  közlekedését  Érsek- 
Újvárral  elzárni,  és  úgy  azután  e  fontos  erősséget  mindig  közelebb 
vonandó  sánczgyűrűzettel  körűirekeszteni.  Láttuk,  hogy  Heisternek 
már  1708.  őszszel  is  ideczélzott  főigyekezete :  de  az  alsó-Garamvonal 
biztosíthatását  számára  Bercsényi  Léva  fölégetése  által,  legalább  a 
tél  tartamára,  lehetetlenné  tévé.  Meg  kellett  tehát  egyelőre  eléged- 
niük a  bányavárosok  birtokával. 

Azonban,  a  mit  1708-ban  végbe  nem  vihettek:  1709-ben  igyekez- 
tek megvalósítani,  és  pedig  a  mint  a  föld  fagya  engedett  s  az  árvizek 
szűntek:  mindjárt  hozzá  akartak  látni  mind  a  Garamvonalon,  mind 
Újvár  körűi.  Heister  márczius  vége  felé  adá  ki  a  parancsokat  e  czélra ; 
ú.  m.  1.  Kuklánder  esztergomi  tábornoknak :  hidaltassa  által  a  Dunát 
s  Párkánynál  a  Garam-torokban  hányasson  terjedelmes  hídfő-erődöt, 
továbbá  a  valamivel  fölebb  fekvő  bényi  ó-sánczot  újíttassa  ki,  s  mind- 
kettőbe helyezzen  őrséget;    2.  Löffelholtz  bánya városokbeli  parancs- 


*  «Eger  várában  levő  labancz  rabok,  Ocskay  László  regimentjebéliek,  kik  is 
már  kuruczok  voltak :  Farkas  Ádám  vice-hadnagy,  Czeglédy  István  káplár,  Kemenczey 
Gergely,  Osztrodics  Márton,  Mészáros  János,  Krall  Mihály,  Mészáros  György,  Szabó 
György,  Tóth  Mihály  gregáriusok.»  (Egri  rabok  specificatiója ;  melléklet  Perényi 
Miklósnak  Egerből  1709.  jún.  14-kén  Bercsényihez  irott  leveléhez.  ( Orsz.  Levéltár.) 
Ugyanitt  létezik  br.  Pfeffershoven  budai  cs.  tábornoknak  valamelyik  várbeli  cs.  ezre- 
deshez (ú.  1.  a  székes-fehérvári  várparancsnokhoz)  intézett,  de  a  kuruczok  által  fel- 
fogott levele,  melyben  egyebek  közt  ez  áll :  «Ich  will  ja  nicht  hoffen,  dass  die  Kuruz- 
zen  mit  denen  7  Gefangenen  auf  diesseithiger  Boden,  (t.  i.  Dunántúl),  ohngeachtet  sie 
vormals  auch  Kuruzen  gewesen,  rigoroser  als  jenseits,  —  wo  sie  zu  Erlau  von  denen 
Ozkayschen  auch  verschiedene  Gefangene  gehabt,  jedoch  gleich  anderen  wieder  ent- 
lassen,  —  verfahren  werden.»  (Eredeti,  u.  o.) 

nokló  altbgynak :  a  fölégetett  Léva-várát  megépíttetvén  és  megerő- 
síttetvén, szállja  meg  állandóul;  3.  Wallis  nyitrai  várparancsnoknak: 
az  Érsek-Újvár  fölött  csak  egy  jó  mértföldnyire  lévő  Surányból  csi- 
náljon állandó  őrállomást,  sánczczal  erődítve ;  4.  a  Nyitra  vize  mentén 
vezénylő  Hartleben  tábornoknak:  az  Újvártól  éjszaknyúgotra  fekvő 
Mocsonokon  hányasson  erős  sánczot. 

Április  elején  mind  négyen  hozzá  is  fogtak,  egyet  kivéve,  kinek  — 
mint  látni  fogjuk  —  nem  volt  benne  módja  sehogysem,  ámbár  ő  is 
neki  készült.  Névszerint  Hartleben  nagyobb  részben  kiszállítván 
hadát  a  kastélyokbúi,  Mocsonokhoz  szállá,  s  április  első  hetében  már 
serény  kézzel  kezdé  a  sánczot  vettetni  j1  s  így  Wallis  is,  ki  a  bánya- 
városoknál kapott  400  gyaloggal  s  a  nyitrai  lovas-századokkal  ugyan- 
ekkor Surányba  leereszkedett.''  De  a  vitéz  és  friss  hadakkal  megerő- 
södött újváriak  egyiket  sem  hagyták  békén  dolgozni;  mivel  pedig  a 
surányi  sáncz,  mint  közelebb  fekvő,  rajok  nézve  amannál  sokkal 
alkalmatlanabb  leendett :  megfeszítek  erejöket,  hogy  ennek  elkészültét 
minden  áron  megakadályozzák. 

Kivonult  tehát  ápril  11-kén  Újvárból  az  egész  lovashad,  sőt 
valószinűleg  némi  gyalogság  s  egypár  könnyű  ágyú  is  velők,  és  a 
surányi  sánczásó  németeket  megrohanván,  kemény  ellentállás  után, 
sokakat  leölve  közűlök,  szerencsésen  kiverték  Surányból;  s  míg  a 
lovasság  Wallist  Nyitráig  üzé :  a  hajdúk  a  sánczok  alapjait  széthány- 


1  Bottyán  tbk.  jelenti  Szécsényből  1709.  ápr.  ii-kéró'l  Bercsényinek:  «  Új  várban 
expediált  tiszteim  megérkezvén,  confirmálják,  hogy  két  regiment  lovas  némettel  Ge- 
nerál Hartleben  Mocsonokot  erősen  sánczolja.»  Nagyobb  bizonyságul  mellékeli  Ber- 
thótynak  Újvárból  április  7-kéró'l  őhozzá  irott  levelét :  «Hartleben  már  erősen  sánczol- 
tatja  Mocsonokot.  Wallis  Nyitrárúl  Surányba  száll.  Én  az  Játórúl  behajtattam  hat- 
százig való  marhát,  megtudván,  hogy  az  ellenség  el  akarja  hajtatni.  Esztergámnál 
fogják  az  hidat  csináltatni. »  (Eredeti  levelek,  gyűjteményemben.)  Bottyán  másnap, 
ápr.  12-kén  is  írja  Károlyinak:  «Az  Mocsonokhoz  szállott  ellenségnek  híre  csak  veri- 
ficáltatik,  és  hogy  maga  Generál  Heister  (Hartleben)  benn  két  regiment  lovassal  már 
jóformában  be  is  sánczolta  magát,  várván  óránként  gyalogot  hozzája.  Vallis,  ki  ezelőtt 
nyitrai  commendáns  volt,  Surányban  igyekezik.))  (Bottyán  élete,  381.  1.)  V.  ö.  Rákóczi 
és  Bercsényi  leveleit  április  17.  és  19-kéről,  Archív.  Rákócz.  II.  468.  és  Rákóczi-Tár 
II.  271.  1. 

2  A  br.  Berényi-naplóban  olvassuk,  1709.  április  8-ika  alatt:  «Az  németek  Surán- 
ban  akarnak  postírungot  tenni,  sánczolják  is  már.»  (V.  ö.  a  megelőző  jegyzet  idé- 
zeteivel.) 


OCSKAY  LASZLO.  I2Q 

ták,  s  az  ott  talált  palánkfákat,  czölöpzeteket  Ersek-Ujvárba  vitték.1 
E  véres  kudarcz  után  a  surányi  sánczkészítés  híre  ha  egy  darabig 
kísértett  is  még,  —  Heister  végkép  fölhagyott  vele,  átlátván  maga 
is,  hogy  e  hely  a  hatalmas  Újvárhoz  nagyon  is  közel  fekszik,  úgy, 
hogy  ha  az  erőd  nagy  áldozatok  árán  elkészülhetne  is:  éjjeli  meg- 
lépések ellen  őrsége  alig  volna  biztosítható. 

Az  újváriak  néhány  nap  múlva  Mocsonok  alatt  is  —  de  csupán 
lovassággal,  távolabbi  hely  lévén,  —  tettek  hasonló  kísérletet,  bár  ke- 
vesebb sikerrel.  Hartleben  ott  tetemes  haderővel,  csak  lovassal  is 
két  ezreddel  álla,  s  általa  a  magyarok  rövid,  heves  csatározás  után 
visszaverettek. '2  Itt  esett  el  Géczy  Gábor  egyik  vitéz  századosa  Kurucz 
Márton,  egy  másik  kapitány  Kóta  András  pedig  súlyos  sebet  kapott.3 

A  mocsonoki  sáncz  el   is  készűle,    noha  Újvárnak   valami    nagy 
hátrányára  sohasem  lehetett.  Hartleben  körülötte  tartá  füvellő  táborát 
májusban,  s  midőn  e  hó  végén  népével  a   Garamhoz  távozék :  Thú  - 
róczy    Gáspárt   hagyá    benne  parancsnokul    a   maga  300  új,  szedett- 
vedett  tót  hajdújával  s  30  német,  70  magyar  lovassal.4 

A  mi  már  a  Garam  körüli  sánczokat  és  Lévát  illeti :  a  párkányi 
hídfőerődöt  Kuklánder  Esztergom  ágyúi  alatt  természetesen,  akadály 
nélkül    elkészíttethető:5    hanem    a   bényi  ó-sáncz    kiújítását    és  Léva 

1  Berényi  Ferencz  április  12-kén  Csejtevárában  ezt  jegyzi  naplójába:  «Suránban 
megszorították  az  kuruczok  az  németeket,  és  igen  megverték,  úgy,  hogy  ki  is  űzték 
Suránbúl.  Az  kiknek  300-nál  több  szekerök  volt.  Pőstyénnél  sok  sebes  németet  hoztak 
ma  által  az  Vágón. »  (U.  o.)  A  nyitrai  lovas  németben  pedig  az  újváriak  májusban  is 
tetemes  kárt  tőnek  Ivánkánál.  (L.  Archív.  Rákócz.  II.  479.  1.) 

2  Ugyanaz,  április  15-kén :  «Mocsonoknál  valami  velitatio  volt,  de  megszalasz- 
tották az  kuruczot.  Leopoldban  nagy  lövést  hallottak.»  Ismét,  ápr.  30-ika  alatt :  «Nem- 
csyk  mondja,  hogy  az  mocsonoki  németekben  levagdaltak,))  —  a  mi  nyilván  egy 
második  támadásra  vonatkozik,  mikor  már  Károlyi  Újvár  körűi  járt  és  tábora  Surány- 
nál  feküvék,  honnét  egész  Trencsényig  fel-felcsapkodott. 

3  Géczy  Gábor,  föntebb  idézett  levelében. 

4  Ersek-újváriak  tudósításai  június  elejéről.  Bottyán  is  említi,  1709.  június  9-iki 
levelében :  «Mocsonokon  negyvenig  való  német,  és  valamely  új,  szedettvedett  tót 
hajdúság  minden  öreg-munitió  nélkül  vagyon,  ama  hiteszegett  Thúróczy  Gáspár  benne 
az  commandó,  ki  köztünk  gyalog-óberster  vala.»  (Eredeti,  gyűjteményemben.) 

ő  Május  elejére  e  sáncz  már  készen  volt.  Zsámboky  Nagy  István  ezredes  jelenti 
Hont -megyei  Patakról  1709.  április  24-kéró'l  Bottyán  tábornoknak:  « Szintén  most  valá- 
nak  nálam  berzsenyiek,  kik  is  hozták  hírűi,  hogy  Esztergámnál  a  hidat  most  köti  a 
német,  Párkánynál  penig  sánczot  ásat.»  Két  nap  múlva,  ápr.  26-kán,  Laky  István  szá- 

fölépítését  Bottyán  tábornok  ébersége  s  előrelátása  szerencsésen  meg 
tudta  gátolni,  következőleg  az  alsó-Garamvonalat  és  így  az  Érsek- 
Újvárba  vezető  utat  továbbra  is  megoltalmazá.  Szerencséje  volt  e 
tekintetben,  hogy  a  császáriak  szándékáról  jókor  értesült.  Már  április 
12-kén  tudósítja  «fia-urát»  Károlyi  Sándort:  «Egy  fegyverneki  em- 
ber, ki  hatodnapig  közöttük  volt  az  németeknek  Mocsonokon,  be- 
széli, hogy  minden  bizonyosan  Lévát  is  meg  akarják  szállani  s  a 
Garam-mellyékit  valamely  helyen  másutt  is  imposterálni.  Eszter- 
gomban is  verificáltatik,  hogy  hídhoz  való  eszközöket  készítnekw.1 

Pár  nap  múlva  kémjei  megerősítik  Bottyánt  a  jelzett  hírek  való- 
ságában, a  mint  is  Szécsényből  április  15-kéről  sietve  értesíti  Ber- 
csényit: «Az  csak  bizonyos,  hogy  Lévát  meg  akarja  az  német  szál- 
lani, úgy  a  bényi  sánczot  reparálni*  Ekkor  tehát  már  határozottan 
megjelölni  képes  a  másik  megszállani  tervezett  Garam-melléki  pontot 
is,  t.  i.  Bényt,  melyet  április  12-iki  levelében  még  csak  ^valamely 
hely»  névvel  bírt  jelölni. 

A  mit  pedig  az  öreg  Bottyán  egyszer  határozottan  megtudott : 
az  ellen  gyorsan  és  hatályosan  intézkedni  is  szokása  vala.  Intézkedek 
ezúttal  is.  O  Esztergom  előtt  rendesen  két  lovas-századot  szokott 
tartani,  —  mint  már  említettük  volt,  —  a  várőrség  kicsapdozásai- 
nak  meggátlására ;  továbbá  a  múlt  ősztűi  fogva  a  Bénynyel  átellenes 
Börzsönyben  tartá  erődített  helyen,  Mártonffy  Izrael  honti  kapitány- 
nak guerillaszerű  fürge  hajdúcsapatát,  mely  a  császáriak  dunai  hajó- 
zásán   nem    egvszer   érzékeny    csorbákat    tudott   a   honti   hegyekből 


zados  is  meghozza,  mint  bizonyost,  «hogy  az  esztergami  ellenség  a  hidat  általkötötte, 
járnak  rajta  által  ....  Esztergami  híd  előtt  a  német  sánczot  most  vettet. »  (Bottyán 
élete,  390.  és  394.  1.)  Maga  az  öreg  tábornok  pedig  már  mint  kész  dologrúl,  úgy  érte- 
síti Bercsényit  Szécsényből  május  io-kén :  « Esztergámnál  az  hid  által  vagyon  kötve 
s  Párkáfiynál  az  sáncz,  kiben  éjjel-nappal  strázsa  vagyon*  (Eredeti,  gyűjtemé- 
nyemben.) 

1  L.  Bottyán  élete,  381.  1.  Ugyanott  383.  1.  olvasható  Berthóty  István  Újvárból 
apr.  21-én  irott  levelének  kivonata  is,  mely  szintén  megerősíti  Léva  megszállásának 
szándékát :  «Az  innen  való  németnek  egy  része  derekasan  besánczolván  magát  Mo- 
csonokon, azt  is  hírlelik,  hogy  táborostul  Lévához  igyekeznék  szállani.* 

2  Eredeti  levél,  gyűjteményemben.  Utóirata  pedig  így  szól:  « Generál  Hartleben 
Mocsonoknál  már  be  is  sánczolta  magát.  Lévának  elrontására  compániákat  az  posté- 
rungokbúl  küldöttem;  elválik,  mit  vihetek  végben. » 

ejteni,  s  Párkány  felé  is  beportyázgatott.  Most  Bottyán  a  Zsámboky 
vagy  Ebeczky  ezredéhez  felváltva  tartozó  ama  két  őrszázad  parancs- 
nokát és  Mártonffyt  kellőleg  utasítá :  kiváló  gonddal  legyenek  a  bényi 
ó-sánczra,  a  mint  lehet,  rontassák,  és  ha  mit  észrevennének :  azonnal 
hírévé  tegyék.  Ezek  serény  vigyázása  okozá  azután,  hogy  Kuklánder 
megelégli  vala  a  párkányi  hídfőt,  és  följebb  terjeszkedni  nem  mere, 
legalább  míg  a  németek  lábukat  a  más  oldalról  Léván  meg  nem 
vetik.  Arra  pedig  ugyancsak  várhatott. 

Mert  Bottyán  e  szándékukban  is  megelőzé  őket,  amavval  egy- 
idejűleg. A  mint  ugyanis  április  15-kén  positív  tudósítást  kapott  Lévá- 
nak tervezett  fölépíttetése  s  helyőrségeltetése  felől :  tüstént,  még  az 
nap  kivezényelt  a  legközelebbi,  ú.  m.  a  báthi  és  szebellébi  hadállo- 
másokból bizonyos  századokat  —  különösen  a  jász  ezerből  —  Lévára, 
^puszta  kőfalt  rontani ; -a  a  kikkel  aztán  úgy  széthányatá  a  leégetett 
régi  vár  kapuit  és  bástyáit,  hogy  azokat  ugyan  egy  hirtelen  senki 
meg  nem  építhette;  sőt  a  várkútakat  is  betemették.1 

Bottyánnak  e  gyorsan  tett  és  ép  oly  gyorsan  végrehajtatott  in- 
tézkedése nagy  szerencsére  esek :  mivel,  hogyha  csak  egynehány 
napot  is  késlekedik  vele,  —  már  beült  volna  Löffelholtz  Lévába. 
Mert  alig  végezték  be  derék  katonái  a  várfalak  bontását,  s  már  is, 
ú.  m.  április  22-kén  Patakról  erről  tudósíthatta  tábornoktársát  Ká- 
rolyit: « írhatom  bizonyosan  Kegyelmednek:  már  ezelőtt  negyed- 
nappal Kovácsihoz  (Kozárócz,  a  Garamnál)  Szent- Benedeken  alól 
szállott  az  ellenség,  circiter  ezerig ;  másra  nem  vélem,  hanem  hogy 
Lévának  igyekezzék.  Ha  híremet  meghallják,  hogy  Garam  körül 
jártam,  tudom,  —  másként  gondolkozik ».2 

Ügy  lőn.  Miután  ezen  Léva  megszállására  kiindult  németség 
megtudá,  hogy  e  vár  bástyáit  helyenként  földig  lerontották  előtte, 
és  így  ott  fészket  már  egykönnyen  nem  verhet ;  miután  továbbá  meg- 
hallá  magának  Bottyánnak  a  Garam  körül  forgolódását,  —  szépen 
visszaballagott  Szent-Benedekre. 

1  L.  a  föntebbi  jegyzetet,  továbbá  Kókay  Márton  jász  ezredesnek  Szuhányról 
1709.  ápr.  23-án  Károlyihoz  intézett  ezen  levelét:  «Mostan  is  Generál  Bottyán  János 
uram  ő  Nga  Lévára  fárasztott  bennünket,  puszta  kőfalt  rontani  s  kutakat  tölteni.  > 
(Eredeti,  a  gr.  Károlyi-levéltárban.)  V.  ö.  Bottyán  élete,  351.  1. 

2  Eredeti,  a  gr.  Károlyi -levéltárban. 

9* 

Bottyán  pedig  azért  járt  a  Garamnál  személyesen,  hogy  e  még 
mindig  hatalmas  áradattól  dagadozó  folyam  partjain  a  hídvetésre  leg- 
alkalmasabb pontot  kijelölje.  Mert  Szécsénvben  szekereken  tova- 
szállítható tombáczokat  s  egyéb  hídkészleteket  faragtat  ott,  oly  czélból, 
hogy  az  Érsek-Újvárba  szánt  második  nagyobb  élelmi  szállítmányt, 
az  újból  tetemesszámú  lovas  haddal  feljött  Károlyi  általvihesse  s 
kísérhesse.  E  végre  legkedvezőbb  átkelési  helyűi  a  viski  Ipoly-híddal 
egy  vonalban  fekvő  Zselízt  jelölé  ki,  a  hová  csakhamar  el  is  indítá 
Csajághy  Jánost  válogatott  700  hajdúval,  hídfősánczot  hánvni,  és  a 
hídhajókat  s  készleteket  is  Zsámboky  Istvánnal. 

Ez  ápr.  27-kén  érkezett  Zselízhez,  s  29-kén  a  híd  már  készen 
állt.  A  lovas  porták  még  az  napon  átkeltek  rajta  Újvár,  Nyitra, 
Tapolcsány  felé,  Károlyi  pedig  a  sereg  és  szállítmányok  derekával 
30-kán  követi  vala  őket.  Bottyán  a  hajdúsággal  a  hídnál  várta  be 
Károlyit,  a  ki  hadai  egy  részével  már  másnap  visszaérkezett.  De 
azért  a  híd  még  vagy  14  napig  állott,  minthogy  a  szállítások  Új- 
várba még  mindegyre  folytának,  s  a  közlekedés  fölélénkült.  Csak  mi- 
dőn az  erősség  és  őrsége  lő-  és  élelmi-,  valamint  tüzelő-szerekkel, 
friss  néppel,  ruhaneműekkel,  sóval,  borral,  vassal  stb.  bőven  ellát- 
tatott, az  átjárást  pedig  a  lovasságnak  a  május  közepén  megapadt 
Garam  itt-ott  gázlókon  is  lehetővé  tévé,  —  akkor  szedette  föl  Bottyán 
Csajághyval  a  zselízi  hidat,  s  viteté  Ipoly-Ságra,  levonatván  a  hídfő- 
sánczokat.* 

Azonban  a  zselízi  partok  nem  sokáig  maradának  sánczok  és  híd 
nélkül,  —  csakhogy  ezeket  most  már  a  császáriak  kezdték  építeni. 
Löffelholtz  altbgy,  úgy  látszik  Bottyántól  megtanulta :  hol  van  a  leg- 
alkalmasabb átkelő  hely  az  alsó-Garamon?  El  akará  tehát  ezt,  —  s 
vele  lehetőleg  az  egész  Garamvonalat  zárni  jövőre  a  kuruczok  elül ; 
és  minthogy  az  igen  elrontott  Léva  fölépítésénél  sokkal  előnyösebb- 
nek  s  hamarabb  munkának  látszik  vala  előtte  Zseliznél  egy  jóforma 
földerődöt  hányatni,  egyszersmind  hídfőkkel :  május  végnapjaiban  ő 
maga  is  a  bányavárosoknál,  hol  a  vezényletet  Steinville  vette  át, 
Szent-Benedekre  s  innét   összes   málnájával    és    6  ágyúval    Zselízhez 

*  L.  mindezekre  nézve  Bottyánnak  1709.  május  1.  és  10-kéről  Bercsényihez 
irott  leveleit  gyűjteményemben,  továbbá  élettörténetének  388 — 406.  lapjait. 

szállá,  odarendelvén  az  immár  teljesen  elkészült  mocsonoki  sánczból 
Hartleben  tbkot  is.  Rögtön  hozzá  fogatott  teljes  erővel  a  sáncz  és 
hídépítéshez. 

O  Zselíznél  Hartlebennel  együtt  mintegy  4000  emberrel  fekűvék : 
körűlbelől  ugyanennyi,  mások  szerint  3000  főre  menő  erőt  pedig  — 
ú.  m.  a  Bajmócz  és  N.-Tapolcsány  tájéki  kastélyokban  kiteleltek  s 
Lubomirszky  lengyeléi  egy  részét  —  jún.  2-ikán  Lancken  tbkkal  az 
esztergomi  hídon  átküldte  Dunántúlra,  hogy  ott  Heisternek  Pozsony 
és  Győr  felől  érkező  más  dandáraival  egyesüljenek.* 

Heistert  ugyanis  a  cs.  kir.  főhadi-tanács  odautasítá,  hogy  min- 
denekelőtt a  Bécs  környékét  gyakori  beütéseikkel  örökös  rettegés- 
ben tartó  dunántúli  kuruczokat  igyekezzék  megsemmisíteni,  vagy 
legalább  a  Dunán  általűzni.  Ehhezképest  a  maréchal  június  elején 
gr.  Eszterházy  Antalnak  10,000  főnyi  hadteste  ellen,  a  saját  csapat- 
részeiből, továbbá  a  Magyar-Ovárt  szállásolt  Cusani  altbgy,  a  Sop- 
ronyban  tanyázott  gr.  Nádasdy  Ferencz  és  Croix  tbkok,  s  a  Regede 
felől  az  országba  törő  gr.  Breuner  (Prayner)  styriai  kapitány  osz- 
tályaiból, végre  br.  Nehem  péterváradi  tbk.  rácz  és  horvát  határőrei 
s    Lubomirszky    lengveleiből   —    a    tetemes    helyőrségeken    fölül  — 

*  Berthóty  István  Érsek-Újvárból  1709.  jún.  3.  Bercsényinek:  «Az  Vágón  innen 
való  németség  csoportra  vervén  magát  mintegy  3000-ig,  az  Dunán  általment  Eszter- 
gámnál.)) (Eredeti,  gyűjteményemben.)  Balogh  István  dandárnok  Losonczrúl,  jún.  3. 
Bercsényinek :  ((Liptói,  (?)  túróczi  németnek  a  lovassá  Szent-Köröszt  felé,  —  Leffel- 
bolcz  is  Garam  felé  ment,  Zólyom-vármegyei  pedig  Zólyomhoz  (város)  igyekezik  szál- 
lani, ásókat,  kapákat  készíttet,  hogy  besánczolhassa  magát. »  (Orsz.  Levéltár.)  Somogyi 
Ferencz  ezredes  jún.  3.  a  tompái  táborról  Bercsényinek:  «Az  ellenség  már  mezőre 
szállott.  Tegnapi  portám  szemmel  látta  és  megszámlálta,  hogy  35  trup  (század)  német, 
kik  között  gyalogság  circiter  ezer,  Esztergámnál  a  hidon  s  Dunán  általköltözött ;  a 
minthogy  némely  rabokat,  németet  és  ráczot  hozván  a  portások :  azok  is  referálták 
prsevie,  hogy  az  ellenségnek  nagyobb  része  általordereztetett  a  Dunán. »  (Eredeti, 
ugyanott.)  Ismét  Somogyi  F.  jún.  7-kén  a  gyerki  táborról,  ugyanannak:  «A  német 
Zsilíznél  actualiter  sánczolja  magát,  mely  corpusa  lovas  és  gyalogbúi  álló  vagyon 
négyezer;  a  másrésze  pediglen,  a  ki  többet  teszen,  az  túlsó  félre  ment  által  az  esz- 
tergomi hidon.  Az  Garamon  (Zselíznél)  bizonyosan  egy-két  nap  alatt  a  hídját  elkészíti, 
már  ahhoz  való  requisitumi  készen  vannak.v  (Eredeti,  gyűjteményemben.)  Ebeczky 
István  dandárnok,  jún.  12.  a  pereszlényi  táborbúi,  ugyanannak:  «A  minemű  lengyel- 
séget Lubomérszky  eladott  pénzen  a  németnek,  azok  is  elérkeztek,  circiter  3  vagy 
4000-ig  való  volt;  semmit  sem  késleltették  őket,  az  Dunán  általvitték  Esztergámba.) 
(Archív.  Rákócz.  VI.  200.) 

10 — 12,000  embert  egyesített  személyes  főparancsnoksága  alatt  Dunán- 
túl, s  megkezdé  a  támadó  működést. 

Addig  odafel  Steinville,  Löffelholtz,  Hartleben,  Viard,  Eber- 
gényi  és  Tollet  tbkok  osztályai  felett  a  fővezényletet  az  ifjabb  tábor- 
nagy gr.  Pálffy  János  vala  viendő ;  de  ő  még  július  elejéig  Pozsonyban 
időzött  az  országgyűlésen,  a  bányavárosokon  feküvő  cs.  gyalog- 
ezredek pótlására  szükséges  újonczok  érkezését  várva  az  örökös-tar- 
tományokból. Ezekkel  együtt  a  rendelkezésére  adott  haderő  kerek- 
számmal 10,000  emberre  tehető,  mint  az  alábbi  részletekből  ki 
fog   tűnni. 

A  császáriak  a  tavasz  kinyiltával  nemcsak  Mocsonoknál,  Pár- 
kánynál, Zselíznél  kezdettek  el  sánczolni,  erődíteni:  de  éjszakon 
Liptóban  is,  ú.  m.  Tollet  tábornok,  ki  a  szepesi  kuruczok  beütései 
ellen  Liptó-Üjvártól  a  havasokig  építtetett  igen  szépen  készült,  nagy 
munkájú,  számos  csillagerőddel  és  redoute-al  bástyázott  sánczvonalat, 
Szent-Péter,  Dovaló,  Vavrisó  és  Pribilína  helységeken  át,  a  Bella 
vize  mentén.  Hasonlókép  —  bár  nem  ily  nagy  mértékben  —  erődí- 
tettek a  bánvák  déli  és  keleti  oldalain  is  Steinville  és  Viard  tbkok, 
kik  e  munkájukhoz  már  május  elején  hozzá  kezdenek  vala.  Neveze- 
tesen a  szenográd-szuhányi  és  szebellébi,  sőt  részben  még  a  divényi 
kurucz  hadállomások  őrségeinek  is  becsapásai  ellen  Dobronyiva  régi 
várát,  mint  központban  fekvőt  megépíttették,  sánczczal  vevék  körűi 
s  ágyúkkal  és  helyőrséggel  rakták  meg.1  Ezenkívül,  miután  Zólyom- 
várának helyreállítását  befejezték  és  magok  3000  lovassal  előbb 
Végles,  majd  Zólyom  alá  szállának  füvellő  táborba,'2  hogy  ennyi  vagy 


1  ((Dobronyiva  várában  is  vagyon  (labancz)  hajdú,  és  már  árok  is  vagyon ;  a 
minthogy  portám  a  táján  lévén,  ki  is  lőttek,  hírt  bocsátván  azzal,»  —  írja  Balogh 
István  dandárnok  Losonczrúl  1709.  május  8-kán.  (Bottyán  élete,  405.  1.) 

Ö  Bercsényi,  Unghvárról  1709.  május  15.  Rákóczinak  :  «Gácsbúl  írják:  Vígleshez 
szállott  mezőre  jooo  lovas-német;  elhiszem,  az  bányavárosiak  füvellése.»  (Archív. 
Rákócz.  VT.  190.  1.)  Bezegh  Imre,  Bercsényi  gróf  udv.  kapitánya  jelenti  urának  Rozs- 
nyórúl  május  27-kéró'l :  «Breznón  az  német  megszaporodott.  Balogh  István  uram  is 
írja,  hogy  Viard  zólyomi  rétekre  ki  akar  szállani  háromezered  magával ;  magam  em- 
berei (hajniki  jobbágyai)  is  e  napokban  lévén  itten,  azok  is  azt  beszélik,  s  hogy 
Zólyomnál  prófunt-kemenczéket  csináltak. «  (Orsz.  Levéltár.)  Bottyán  János  tbk.  tudó- 
sítja Szécsényből  jún.  16-kán  a  fejedelmet :  «Breznyói,  beszterczei,  véglesi  s  más  körűl- 
beló'l  való  ellenség  Zólyomhoz  minden  bagázsiástúl  kiszállott. «    (Eredeti  levél,  Vörös- 

több  hadnak  is  a  Dívény  felől  netalán  jöhető  erősebb  támadás  ellen 
biztosított  fészke  lehessen :  Zólyom  városának  a  várral  kapcsolatos 
ódon  körfalait  védképes  állapotba  helyezek,  kitataroztatván  s  lőpa- 
dokkal  vétetvén  azokat  körűi.1 

Végre  gr.  Erps  selmeczi  parancsnok  is  mind  jobban  kiépíté  a 
Windschacht  felé  eső  ú.  n.  Versali-sánczokat,  s  körűlsánczoltatá,  czö- 
löpözteté  a  szent-antali  kastélyt ;  mely  építések  megszemlélésére  Stein- 
ville  egynehányszor  maga  is  berándult  Zólyom  alól  Selmeczre.- 

Mindezeknél  aggasztóbb  vala  az  érsek-újvári  közlekedés  elzárá- 
sára nézve  LöíFelholtz  munkája  Zselíznél.  E  sánczolat  különben  is  oly 
nagyszabású  volt,  hogy  4 — 5000  ember  mellett  az  összes  császári 
tábor  podgyászvonatának  is  biztosított  védhelyet  szolgáltasson.  Szó- 
val, egész  elsánczolt  tábor,  termékeny  vidék  közepette,  dús  réteken, 
sebes  vizű,  derekas  folyam  partján,  állandó  híddal  s  a  balparton 
hídfőerőddel.  Mind  Bars,  mint  Hont-megyét  jóformán  uralni  lehetett 
e  sánczból.3 


vártt.)  Bercsényi  ugyané  napon  Kassáról  Rákóczihoz  intézett  levelében  megerősíti 
ezt :  «De  14.  írja  Csajághy :  Beszterczérűl  Viard  az  lovassal  és  valami  500  gyaloggal 
Zólyomhoz  ment  öt  taraczkkal ;  de  mind  is  másfélezernek  írja,  —  nem  gondolom . 'Az 
többi  gyalogja  Beszterczén  maradt./)  (Archív.  Rákócz.  VI.  201. 1.)  Ebeczky  István  dan- 
dárnok,  egy,  Selmeczró'l  jún.  18-kán  kiszökött  német  katona  vallomása  után  jelenti 
jún.  ao-kán  a  tompái  táborról  Bercsényinek:  cViard  Zólyomnál  fekszik,  Stainvil, 
Latour  és  Althan  hat-hat  compániával,  (lovasság);  Beszterczén  Tirheim  regimentje 
van,  de  abból  is  együvé-másuvá  (az  apróbb  helyőrségekbe)  vannak  commendéroztatva.» 
(Eredeti  levél,  gyűjteményemben.) 

1  «Zólyomot  (a  várat)  megépétette  a  német,»  írja  Bercsényi  Kassáról  jún.  i-jén 
Rákóczinak,  Balogh  István  levele  nyomán.  (Archív.  Rákócz.  VI.  194.  1.)  Bottyán  pedig 
a  város  reparatiójáról  tudatja  Szécsényből,  jún.  22-kén  a  fejedelemmel :  ((Zólyomhoz 
a  mely  német  gyülekezett  vala,  az  városra  beszállott,  az  város  kűfalain  köröskörűi 
állást  csináltat,  —  az  mint  bentlévő  emberem  referálja. »  (Eredeti  levél,  gyűjtemé- 
nyemben.) 

2  így  pl.  bent  volt  jún.  18-kán  is.  (Ebeczkynek  jún.  20-iki,  föntebb  idézett 
levele.) 

3  Megtapasztalák  ezt  csakhamar.  Alig  készűle  el  t.  i.  a  híd :  Löffelholtz  már 
cZseliz  mellett  levő  ő  Felsége  táborában,  die  20.  Juny  1709.))  kelt  körrendeletet  bo- 
csáta  ki  a  Hont-megyei  falvak  lakóira,  be  egész  a  Selmecz  vizéig,  keményen  meg- 
hagyva nekik,  «hogy  vévén  ezen  parancsolatomat,  mindgyárt  az  ellenségnek  hírét, 
hollétét  és  számát  jól  megvizsgálván  és  bizonyosan  megtudván,  hozzátok  bé,  és  ennek- 
utána  minden  két  nap  múlva  embereiteket  hozzámküldjétek.  Másként,  valaki  ezen 
parancsolatomat  vakmeróképen  elmúlatja:  tüzzel-vassal  emésztem  meg,  sőt  a  szófoga- 

Ily  terjedelmes  védmű  elkészítése  azonban  míg  a  híddal  egvütt 
teljesen  befejeztethetett,  —  arra  a  legserényebb  munkálkodás  mel- 
lett is  egy  havi  időtartam  kívántatik  vala.  S  ezt  az  időt  a  tettvágytól 
buzgó  Bottyán  tábornok  arra  akará  felhasználni,  hogy  Löffelholtzot 
Zselíztől  elverje,  mielőtt  még  sánczát  elkészíthetné.  Eleinte  a  június 
kezdetén  megint  hirtelenül  megáradott  Garam  nagy  volta,  s  részint 
hajdúságnak  kéznél  nemléte  hátráltatá  őt  e  szándéka  valósításában, 
melyre  pedig  immár  kész  terve  volt,  s  hogy  csak  kedvet  kapathasson 
reá  Bercsényivel,  —  még  vagy  2000  embert  is  letagadott  Löffel- 
holtz  hadai  létszámából.  Mert  a  vakmerő  ősz  vezérnek  csak  támadási 
engedély  és  1000  hajdú  kellett  volna,  hogy  ezzel  s  vagy  2 — 3000 
lovassal  nekirohanjon  a  félig  kész  zselízi  sánczoknak. 

«Zselíznél,  úgymint  Zselíz  és  Mikola  közi,  —  értesíti  Bottyán, 
Szécsényből  jún.  9-kéről  Bercsényit  —  fekszik  a  német,  ki  is  négy 
regimentnek  hirdeti  magát,  de  az  mint  onnét  érkező  tiszteim  (mert 
folyvást  portyáztatott  Tergenyéhez  és  a  Garamhoz)  recognoscálják: 
mind  lovassával  s  gyalogjával  együtt  alig  van  kétezer;  hat  taraczkja 
vagyon.  Rajtamenni  s  megcsapni  nem  lehet:  mert  az  Garam  árja 
nagy,  gázlóban  által  nem  mehetni ;  másként  is,  két  víz  között  áll  a 
tábora :  innét  a  Garam,  túl  egy  sáros  ér  keríti ;  noha  ugyan  azon  ér 
nem  tenne  sok  akadályt,  mert  tagos  az  közi  és  körül  nem  veszi,  — 
hanem  az  Garam  árja  nagy  akadály").* 

Egy  hét  múlva  azonban  a  Garam  ép  oly  hirtelen,  a  mint  ára- 
dott, ismét  megapadván,  a  kuruczok  Zselízen  fölül  Szent-Györgynél 
gázlót  fedeztek  föl,  s  át  is  járt  a  fürge  lovasság  a  németet  csípdezni. 
Most  Bottyán  nyughatatlan,  maradhatatlan  volt,  csakúgy  égett  a 
vágytól  Löffelholtznak  markába  szakasztani  a  munkát,  egy  váratlan, 
heves  támadással.  Csakhogy  nem  volt  kivel/  Csajághy  levitte  volt 
összes  hajdúságát  Gyöngyös  tájára  Hevesbe,  a  hol  dandárát  szervezé, 
újonczait  fegyverezte,  ruházta,  gyakorolta.  A  lovas  had  is  igen  meg- 
fogyott. Balogh  Istvánt  a  maga  dandárával    Dívénytől    Steinville    és 

datlan  falunak  bíráját  felakasztatom,  jószágát  f elprédáltatom  és  még  a  gyermekét 
is  kardra  hányatom ;  máskínt  is,  már  az  Garanyon  való  híd  elkészülvén,  könnyen  a 
szófogadattanokat  megbüntethetem ».  (A  currens-parancsolatnak  egy  eredeti  példánya 
gyűjteményem  ben.) 

*    Eredeti  levél,  gyűjteményemben. 

Viard  miatt  el  nem  lehet  vala  mozdítani;  a  jász  ezer,  Horváth  István 
és  Vajda  a  talmácsi,  báthi,  szebellébi,  szuhányi,  turopolyai  űrállomá- 
sokon, s  Szécsényben  Bottyánnak  régi  századai  (Laky  és  Szalkay) 
Mártonffyval  Esztergom  elején  kellettek;  Csáky  Mihály,  Guldenfinger 
és  Mikházy  ezredeit  a  fejedelem  másfelé  rendelé ;  Géczy  Gáboré 
april  30-ika  óta  egészen  Újvárnál  volt,  hová  Balogh  István  és  So- 
mogyi Ferencz  némely  csallóközi  és  mátyusföldi  századai  is  vezényel- 
tettek.  Nem  maradt  tehát  fönn  egyéb,  csak  az  egy  Ebeczky-brigáda, 
e  dandároknak,  Szalay  Pálnak  és  Somogyi  Ferencznek  ezredeiből, 
vagyis  tényleg  mintegy  2000  lovasból  álló.1 

Ez  a  dandár  az  Ipoly  szögletében :  Visk,  Pereszlény,  Gyerk  és 
Tompa  faluk  körűi  feküdt  felváltva  füvellő-táborban,  s  onnét  portyá- 
zott Löffelholtzékra  Tergenye  és  Füzes-Gyarmat  felé.-  Bottyán,  a 
mint  a  Garam  apadásáról  értesült,  rögtön  odamene  Szécsényből 
közéjök  a  táborra  (jún.  15.)  Pereszlényhez,  a  hol  hírét  vévé,  hogy 
Löffelholtz  épen  e  napra  «az  egész  Garam-mellyéki  molnárokat » 
Zselízhez  rendelé,  a  Szent-Benedekből  készen  lehozott  híd  meg- 
vetése czéljából.  E  hírre  az  öreg  tábornok,  bár  az  Ebeczky-dandárt 
nagyon  csekélyszámúnak  találá,  szinte  lázat  kapott  a  szentgyörgyi 
gázlón  át  a  németnek  nyakába  rohanni;3  sietve  írt  tehát  Csajághynak  : 
indítson  azonnal  ha  nem  többet,  csak  ezer  hajdút.  A  kapott  válasz 
azonban  csak  elszomorítá : 

« írhatom  Fölségednek — tudósítja  nagy-szomorúan  a  fejedelmet 
Szécsényből  jún.  22-kén,  —  hogy  az  Zselíznél  levő  ellenség  az  sáncz- 
nak  és  hidaknak  csinálásában  sörényen  halad ;  még  ugyan  tökéletes- 
ségre nem  hozta,  —  rövidnap  az  is  meglészen.  Én  teljes  tehetsé- 
gembűi igyekeztem  volna  megakadályozni,  s  még  a  szívem  is  majd 
sír  bennem,  hogy  nincs  kivel  ellene  harczolnom !  Csajághy  János 
brigadíros  uramtúl  csak  ezer  hajdút  kértem :  azzal  menti  magát, 
hogy  az  minémő  800  flintát  hoztak  hajdúi  számára,  —  csak  húsz 
sincs  ép  bennök,  mind  csináltatni  kell,  azért  fegy veretlen  hajdút  nem 

1  Archív.  Rdkócz.  VI,  209.  1. 

2  Ebeczkynek  Somogyi  Ferencz  ezredes  Pereszlényen  jún.  12-kén  egy  fölfogott 
levéllel  együtt  Ocskay  László?iak  is  valami  levelét  adá  kezéhez,  melyet  Ebeczky  Ber- 
csényihez külde ;  miféle  irat  volt  ez  ?  nem  tudjuk.  (Archív.  Rdkócz.  VI.  200.  1.) 

3  Bottyán  jún.  16-iki  levele  a  fejedelemhez.  ( Vörösvártt.) 

adhat.  Most  volna  penig  egyszer  ideje  az  operátiónak!  .  .  .  Azon 
ellenség  mihelyt  észrevenné  gyalogsággal  való  menetelemet:  elhiszem, 
félben  hagyná  igyekezet.it>>.1  Ugyané  napról  Bercsényinek  még  hatá- 
rozottabban ír,  s  csaknem  lázasan  sürgeti  a  gyalogság  küldését,  mi- 
előtt a  zselízi  sáncz  végképen  elkészülne. 

Az  bizony  elkészült,  és  pedig,  mint  Bottyán  megírá:  « rövidnap ». 
Jún.  26-kán  ugyanis  már  arról  tudósíthatá  a  fejedelmet  és  a  fővezért, 
hogy  mind  Esztergombúi  Heisternek,  mind  Pozsonybúl  Pálffynak 
200  szekérből  álló  podgyászvonata  Zselízre  érkezett,  hol  Löffelholtz 
immár  a  főerőddel  elkészülvén,  a  balparti  hídfősánczokat  vetteti. 
Egyébiránt  —  jelenti,  —  Csajághy  mégis  küldött  500  hajdút,  kikhez 
Balogh  dandárából  szakasztván  hét  század  Orosz  Pál-féle  huszárt,  ő 
maga  is  «ezen  órában »  indul  velők  Szécsénytől  az  Ebeczky-dandár- 
hoz,  ha  valamit  az  ellenségen  tehetne.  Jelenti  továbbá,  hogy  Gál 
Péter  nevű  szabad-hajdúk  hadnagyával  —  ki  is  legényeit  jól  felsza- 
porítá,  —  egy,  Zólyomba  Szent-Kereszttől  élelmi  és  lőszer-szállít- 
mányt kísérő  300  főnyi  német  csapatot  a  Garamon  túl  oly  szeren- 
csével támadtatott  meg,  hogy  egy  cs.  századost,  egy  hadnagyot, 
egyéb  tiszteket  s  vagy  kilencz  közembert  lelőttek,  sokat  pedig  meg- 
sebesítenek. Most  azon  bátor  szabad-hajdúkat  a  hegyeken  Túróczba 
indítá,  háta  mögé  az  ellenségnek.  - 

Másnap  már  a  tompái  táborról  ír  (Berthótynak)  Bottyán,  —  ki- 
nek a  Garam  felé  közeledése  épen  kapóra  esett.  Mert  Löffelholtz 
hídfőjének  elsánczolása  után  elbízván  magát,  összes  lovasságával  át- 
költözék  a  Garamon,  s  hogy  a  kuruczoktól  a  szent-györgyi  gázlót 
elvegye :  ezen  utóbbi  helységhez  telepedett.3  Meghallván  azonban, 
hogy  Bottyán  maga  is  Tompához  érkezek  hadakkal,  név  szerint 
gyalogsággal,  —  megint  szépen  visszatért  a  Garamon  át  zselízi  sán- 
czába.  Ám,  Bottyán  itt  is  alkalmatlankodni  akara  neki  hajdúival; 
hanem  bosszúságára  oly  rendeletet  vőn  Bercsényitől,  hogy  a  gya- 
logságot bocsássa  Gyöngyös-Pásztora  Csajághyhoz,  « mivel  az  exerci- 
tiumra  kívántatik  vissza ».4  Az  öreg  megtette,  visszabocsátotta ;  azon- 

1  Eredeti  levél,  gyűjteményemben. 

2  Eredeti  levél,  ugyanott. 

3  Bottyán,  Szécsénybó'l,  júl.  13-kán  Bercsényihez.  (Eredeti,  u.  o.) 

4  A  fejedelem  mindjárt  Heisternek  dunántúli  támadó  föllépése  első  hírére  meg 

ban  meg  nem  állhatá,  hogy  levelében  gúnyosan  oda  ne  vágjon 
Bercsényinek:  «de  hiszen,  az  ellenség  körül  jobban  exerceálhatták 
volna  magokat!  Jó  is  volna  az  Garam  berkén  három-  vagy  négyszáz 
hajdút  bújkáltatni:  mégis,  tartózkodnék  az  ellenség  és  nem  kaléjzolna 
oly  bátran  az  Garamon  innét ».  Egyszersmind  ekkor  —  július  13-kán  — 
már  azt  is  tudta  és  jelenté  Bottyán,  hogy  Pálffy  János  útban 
vagyon  Zselízhez,  honnét  Löffelholtz  —  Hartlebent  hagyván  3  batta- 
lion  gyaloggal  s  8  század  lovassal  a  sánczban,  —  három  lovas-ezred- 
del eleibe  indult  Nyitra  és  Pozsony  felé.1 

Igaza  volt.  A  bán  még  júl.  7-kén  kivonult  Pozsonybúl  5 — 600 
főnyi  újonczczal,  egyelőre  Bajmócznak,  (legalább  ezt  híreszteli  vala;2) 
és  mivel  az  Újvárból  szerteszáguldozó  kuruczok  miatt  ily  csekély 
födözettel  nem  tartá  tanácsosnak  Nyitráig  vagy  épen  Zselízig  az  utat 
megkísérlem :  ezért  rendelé  maga  elé  legalább  Szeredig  LöfFelholtzot, 
kivel  együtt  aztán  júl.  16-kán  érkezek  meg  Zselízhez,  27  század  lovas- 
sal és  az  500  újoncz  gyaloggal.3 

Midőn  PálíFy  Zselízhez  érkezek :  a  bányavidéki  fővezénylet  át- 
vétele következtében  hosszabb  időt  igénylő  teendői  valának,  ú.  m.  a 
messze  kiterjedt  hadállások  iránti  tüzetes  értesülést,  egyes  csapatosz- 
tályok változtatását,  a  hadműködések  egybevágó  vezetését,  a  kapcso- 
latos érintkezést,  az  élelmezés  biztosítását,  az  erődítvényekben  mara- 
dandó s  viszont  a  tábori  működésre  hivatott  seregrészek  kiválasztását, 


akarja  vala  rohantatni  gyalogsággal  a  bányavárosokat :  ezért  volt  szükség  a  hajdúság 
nagyszámú  újonczainak  gyors  begyakorlására,  a  mi  csak  a  régibb  legénységgel  együttes 
hadozások  útján  történhetett.  L.  Rákóczinak  jún.  9-iki  levelét.  Archív.  Rákócs.  II.  4S2  1.) 

1  Eredeti  levél,  gyűjteményemben.  V.  ö.  Ebeczky  jelentését  Bercsényihez,  Archív. 
Rákócz.  VI.  218.  1.  —  Berthóty  István  is  írja  Újvárból  júl.  n-kéről:  «Pálffy  János 
valamely  száz  recrutával  az  bányavárosok  felé  megyén ;  úgy  is  beszélik,  hogy  az 
zsilízi  némettel  akarna  megegyezni.))  (Eredeti  levél,  az  Orsz.  Levéltárban.) 

2  Br.  Berényi  Ferencz  naplójegyzete  Pozsonyban,  1709.  július  7-kén  :  «Bán  uram 
ma  indúla  meg  valami  recrutákkal  Bajmócz  felé ;  onnand  tovább  megy.  Andrássy 
Péter  és  Gombos  Imre  (tbk.)  uraimék  is  elmentek  az  táborra.))  És  folytatólag  elbeszéli, 
hogy  Pálffy  kíséretét  az  Újvárból  feljött  kuruczok  mindjárt  Pozsonyon  kívül  meg- 
csapták, vágtak  is,  fogtak  is  belőle,  még  pedig  tisztet.  Mint  az  újvári  levelekből  ki- 
tűnik :  Balogh  István  vitéz  őrnagya  Iváncsay  volt  ezen  támadó,  200-ad  magával.  — 
Volt  tehát  Pálffynak  oka  Löffelboltzot  maga  elé  várni. 

3  Bercsényi  Rozsnyóról,  júl.  18-kán  Rákóczinak,  Bottyántól  ekkor  vett  újabb 
tudósítások  után.  (Archív.  Rákócz.  VI.  219.  1.) 

stb.  illetőleg.  Ezen  és  hasonló  okokbúl  pár  hétig  időzött  Zselíznél, 
figyelő  és  várakozó  állásban.  Bottyán  pedig  Szécsényben  július  21-kén 
átadá  a  vezényletet  gr.  Eszterházy  Dánielnek,  hogy  maga,  a  fejede- 
lem intentiói  szerint,  a  dunántúliak  megsegítését  czélzó  diversió 
végett  aláindúljon  az  ekkor  már  a  pestis-ragálytól  pusztított  Duna- 
Tisza  közére,*  nemannyira  a  rendelkezésére  álló  csekély  erővel,  t.  i. 
négy  lovas-ezreddel,  a  jász  népfölkelőkkel,  néhány  ágyúval  és  hajó- 
val :  mint  inkább  népszerű  nagy  neve  hírével  viendő  vigaszt  és  bíz- 
tatást Solt,  Földvár  és  Simontornya  felé  Eszterházy  Antal  mindinkább 
szorongatott   hadainak  s  a  tartomány  népének. 

Hagyjuk  tehát  mind  őt,  mind  Pálffyt;  s  most  már  —  a  katonai 
helyzetet  mindenképen  előterjesztve  —  lássuk :  mi  történt  ezalatt 
Árvában?  hová,  mint  tudjuk,  június  elején  Ocskay  László  is  érkezett. 

*  Bottyán  júl.  21.  és  24-iki  levelei  Szécsényből,  Bercsényihez.  Bercsényi  1709-iki 
tábori  könyvének  töredéke.  (Gyűjteményemben.)  «Bottyán  élete»,  425. 1.  stb.  Júl.  23-kán 
már  Eszterházy  D.  értesíti  Szécsényből  mint  vezénylő-tábornok  Bercsényit,  bogy  Balogh 
Istvánnak  Dívénybó'l  22-kén  költ  jelentése  szerint  500  német  érkezett  Gyetvához.  (Ere- 
deti az  Orsz.  Levéltárban.) 


HUSZONEGYEDIK  FEJEZET. 

A  kuruczok  Árvába  portyáznak  s  Turdosínnál  győznek  ;    Ocskay  Árvában  ;  katonáinak  hangulata. 
Pálffy  Ocskayt  magához  rendeli ;    Kolinovics  téves  állítása.  —  Pálffy  hadainak    létszáma   és  elhe- 
lyezése;  Bercsényi  hadainak  létszáma  és  elhelyezése.    Hadászati  combinatiók  s  előnyök  és  hátrá- 
nyok ;  a  kuruczok  osztálytábornokai. 

Ocskaynak  egykori  kurucz  ezredével,  mely  ekkor  mintegy  400 
huszárt  számlált,  hajdani  kedvencze  Elek  Zsigmond,  Szepes  vármegye 
éjszaknyúgati  csúcsában  Üj-Béla,  Krempach,  Fridman,  Nedecz  stb. 
falukon,  szóval  a  lengyel  széleken,  a  Dunajecz  völgyében  feküdt. 
Június  első  napjaiban,  midőn  Hangossy  és  Paur  Lucsivnáról  Liptóba 
porty áztatnak  vala,  egyidejűleg  Elek  is  fölkészűle,  s  többi  népét 
a  szorosok  őrzésére  hátrahagyván,  2 — 300  fürge  huszárral  egy  éjjel 
csak  átosont  Galicziának  itt  tán  csak  másfél  vagy  két  mértföld  szé- 
lességű besarkallásán  Neumark  (Novi-Targ)  alatt,  Árva  vármegye 
határaira. 

Ebergényi  ekkor  Zsolna  mellett,  Budatín  várában  pihene,  s 
Árvában  alig  tartott  számosabb  hadat,  —  a  többit  Tollet  tbk.  mellé 
az  inkább  fenyegetett  Liptóba  bocsátván,  —  mint  a  várban  őrségül 
100  német  gyalogot,  Váralján  járőri  és  hírvivő  szolgálatra  egypár 
szakasz  lovast,  továbbá  Turdosín  városában  s  Trsztenán  ama  100 
hajdút  és  50  lovast,  kiknek  kiállítását  Heister  vetette  volt  a  vár- 
megye nyakába,  s  a  kik  közé  osztattak  be  az  Árva-vára  feladása 
alkalmával  császári  szolgálatot  vállalni  hajlandó  volt-kurucz  őrség- 
beliek  is.  Parancsnokuk  Smisskó  György  főhadnagy  vala.  Ezek  a 
vármegye  éjszaki  részeinek  biztonlétére  tartozának  vigyázni ;  de  úgy 
látszik,  nem  jól  vigyáztak! 

Legalább  midőn  Elek  Zsiga  Uj-Béláról  a  lengyel  beszögellésen 
átcsapva,  egy  hajnalban  beütött  a  szuha-horai  szoroson  Árvába :  oly 
vigyázatlanságban  találá  őket,  hogy  Trsztenán  néhányukat  levágván 
s  elfogván,  Turdosínba  rohant,  s  ott  az  egész  csapatot,  kurucz  részről 
« semmi  kár  nélkül »   fölverette.    Meglepetésükben    rendszeres    ellent- 

állást  tán  nem  is  fejthettek  ki;  elég  az  hozzá,  hogy  Smisskó  többi 
tiszteivel,  zászlójával,  dobjaival,  48  hajdújával  s  20-nál  számosabb 
lovasával  elfogatott ;  hátra  levő  80  emberét  pedig  úgy  levágták,  hogy 
a  100  gyalog  teljességgel  megsemmisíttetett  s  lovas  is  csak  "egy- 
nehány*) futamodhatott  el.  Szép  fegyvereik,  lovaik  a  győzőknek 
jutottak.1  Ezután  Elek  őrnagy  benyargaltatá  Turdosín,  Námesztó, 
Trsztena  környékét,  honnét  pár  nap  alatt  sok  lovat,  marhát  hajtatott 
el  s  egyéb  zsákmányt  takarittatott  össze ;  ~  és  vissza  sem  tér  vala 
Árva-megyéből,  ha  hírét  nem  veszi,  hogy  Ocskay  regimentestől 
Arva-vára  alá  érkezett.  E  hírre  azonban,  nehogy  foglyait  és  pré- 
dáját kezéből  a  túlerő  esetleg  visszaragadhassa:  jún.  7-kén  visszatért 
Új-Bélára,  honnét  szerencsés  járását  Bercsényinek  jelenté,5  rabjait 
pedig  Lőcsére  kísértette.4 

1  Valovics  János  tudósítja  Kézsmárkról  1709.  jún.  10-kéró'l  gr.  Csáky  Mihály 
tbkot:  «.  .  .  Éppen  akkor  találtam  vala  Dunaveczre  mennem,  a  midőn  Elek  Zsigmond 
uram  az  egész  commandója  alatt  lévőkkel  Árvába  portára  ment  volna,  —  azért  el- 
jüvetelire  kölletett  néhány  napig  várakoznom.  Mely  dicséretesen  járt  oda,  s  hasznosan, 
ellenség  confusiójával  tért  onnét  ő  Kglme  :  nem  kétlem,  máshonnét  méltóztatott  már 
megérteni  Ngod.  48  hajdút,  húsznál  feljebb  lovas  labanczot,  sok  szép  fegyvert  hozott 
o  Kglme.  Megérdemlik  az  abrakot!*  (Eredeti,  az  Orsz.  Levéltárban.) 

2  Árva  vármegye  közönsége,  Árva-várában  1709.  jún.  18-kán  tartott  közgyűlésé- 
ből felírván  br.  Ebergényi  László  cs.  kir.  altbgyhoz  Budatínba,  jelenti,  hogy  a  nemesség 
összeírását  parancsolatjára  végbevitették.  «Mi  illeti  peniglen  az  reánk  esett  portális 
gyalogok  s  lovasok  számát :  azokat  egészlen  kiállítván,  resignáltuk  vala  is  az  nékik 
commandójúl  rendelt  főhadnagy  (Elek  kapitánynak  írja)  Smisskó  György  kezéhez ; 
de  az  elmúlt^napokban  bizonyosszámú  kuruczság  az  szepesi  passusrúl  Lengyelországon 
által  becsapván  az  fölső  vármegyénkben,  sok  prédálási  s  feles  ló-  és  szarvasmarha- 
hajtogatási fölött  azon  gyaloginkat  egészen,  s  úgy  az  lovasokat  is  egynihányon  kívül 
az  fölűlnevezett  elöljárókkal  együtt  nagy  szerencsétlenül  elfogdosta  s  rabul  vitte  el 
magával.  <>  (Eredeti,  a  gr.  Csáky-család  szepes-mindszenti  levéltárában.) 

3  Elek  Zsigmond  Új-Béláról,  jún.  7-kén  írja  a  fővezérnek  Kassára:  « Nem  akar- 
tam elmúlatni,  hogy  Exciádat  ne  tudósítottam  volna  mostanság  Árván  lévő  portám 
felül.  Hála  Isten,  semmi  kár  nélkül  Twerdosín  névő  városnál  elfogtunk  61  labanczot, 
dobokkal,  kapitányj okkal  együtt;  a  többit  levágtuk  szerencsésen.  Bárcsak  két-  vagy 
háromszáz  hajdúm  volna,  ahhoz  vagy  hatszáz  katonám:  assecurálnám  Exciádat,  hogy 
egészlen  Árva-vármegyét  meghódítanám,  —  de  200  emberrel  nem  sokat  vihet  véghez 
az  ember.  Ki  sem  jöttem  volna :  de  Ocskay  maga  regimentivel  Árva-várához  szállott.* 
(Eredeti,  az  Orsz.  Levéltárban.) 

4  A  «Specificatio  captivorum,  puta  equitum,  peditum,  pro  parte  Caesarea  per 
Comitatum  Arvensem  conductorum  et  per  Dominum  Sigismundum  Elek  adductorum* 
czímű,  vSignatum  Leucsoviae,  die  íj.  Julij  Anno  i?og.»   keletű    eredeti   rabkimutatás 

Árva  vármegye  a  kuruczok  e  beütésétől  megrémülvén,  Eber- 
gényitől  segélyt  sürgetett.1  Az  altábornagy  azonban  már  ezt  meg- 
előzőleg intézkedek.  Ugyanis  az  épen  fölérkezett  Ocskay  bosszan- 
kodván, hogy  a  turdosíni  szerencsés  próbát  az  ő  volt  katonái  vitték 
végbe :  nagy  lármásan  ajánlkozik  vala  azokat  új-bélai  fészkűkben 
megbolygatni,  csak  saját  magokban  megbízhatatlan  pribékjei  mellé 
valami  német  csapatosztályt  kaphasson.  Ebergényi  tehát  kivezényelt 
a  liptai  vavrisói  sánczból  egy  osztály  Wolffskehl-vasasnémetet,  s  Árva- 
Váraljához  rendelvén,  Ocskay  parancsnoksága  alá  adá,  hogy  őket 
labanczaival  egyesítse,  s  a  szepesi  revanche-próbára  indulhasson  velők.2 
Ocskaynak  e  becsapása,  melyet  Elek  Zsigáék  nyomán  Galiczián  át 
Dunavecz  (Nedecz)  felé  tétetett,  úgy  látszik,  jún.  15  —  16-kán  tör- 
tént; legalább  Árva-megye  közönsége  jún.  18-kán  épen  gyűlésezése 
közben  értesül  Ocskaynak  szerencsés  járása  felől :  «  .  .  .  .  Az  mint- 
hogy ez  órában  megvigasztalva  értettük:  az  Exciád  (Ebergényi)  bölcs 
rendelésébűi  azon  szepesi  passusokra  rendelt  porta  az  ott  talált 
kuruczsátrot  szeren  csésenfölverte.»5 

De  Ocskay  ezen  próbája  mégsem  volt  oly  szerencsés,  mint 
ahogy  a  vármegyéhez  érkezett  első  hír  tudni  akará.  Mert  a  kurucz 
források  nemcsak  hogy  hallgatnak  minden  «fölveretésről» :   sőt  Elek 

tanúsága  szerint,  ekkor  még  a  következő  rabok  valának  Lőcsén  az  Elek  Zs.  árvái 
beütése  alkalmával  fogottakból :  ú.  m.  Capitaneus  seu  Ductor  fűit  Smisko ;  i  tizedes, 
8  közlovas.  Gyalogok :  i  tizedes,  22  közbajdú,  árvái  tótok.  Ezek  után  2  árvavári  volt 
kurucz  tüzér,  «qui  erant  in  Arcé  Árva  detenti,  post  deditionem  verő  Arcis  ad  Vice- 
Comitem  Arvensem  missi  et  per  eundem  V.-Comitem  pagensibus  [(zsoldos  gyanánt) 
venditi  et  inter  portales  (Haydones)  applicati.»  Továbbá  br.  Andrássy  Pál  gyalog-ezrede- 
beliek  «ad  Arcem  Árva  commendirizati,  dein  verő  pariter  inter  portales  violenter 
applicati»  öten.  (Eredeti,  az  Orsz.  Levéltárban.) 

1  Arva-megye  közönsége,  már  idézett  jún.  18-iki  feliratában:  «...  Mindezek 
(t.  i.  Elek  győzelmes  beütése)  constálván  Exciádnak,  s  nemkülönben  az  is,  hogy  mivel 
azon  fölsű  processusunknak  nyílt  s  mód  nélkül  széles  Lengyelország  felül  az  passzusa : 
ő  Felsége  népe  lineáinak  távulkább  létében,  akármely  őrködő  magunk  iparkodásával 
is  nem  reménlhet  magának  securitást  további  csapdozásitúl  az  ellenségnek  azon  fölsű 
processusunk  addig,  az  míglen  az  Szepességen,  Béla  névő /altinál  és  a  táján  posti- 
rungoló  kuruczság  ki  nem  irtatik,y>  —  kérik  tebát  a  tbk.  kegyes  gondviselését  azon 
fölső  járásra. 

2  Csáky  Mihály  levele  Tótfaluról  1709.  jún.  22-kén  Bercsényihez.  (Eredeti,  gyűj- 
teményemben.) L.  alább. 

5    A  már  többször  idézett  megyei  fölterjesztés  Ebergényihez. 

Zsigmond  küldött  ismét  Lőcsére  most  már  Ocskay  László  pribék- 
jeiből ez  alkalommal  elfogott  rabokat:  «Ex  Regimine  Ocskayano, 
occasione  irruptionis  in  passum  Dunavecz  factae,  per  Dominum 
Sigismundum  Elek  capti :  Stephanus  Török  ex  Comitatu  Trincsí- 
niensi,  Alsó-Ozorócziensis,  Joannes  Kovács  ex  Comitatu  Posoniensi, 
ambo  corporales;  Joannes  Szabó  ex  Comitatu  Castriferrei,  commu- 
nis.  Item  unus  Germanus  (Wolffskehl-féle  vasas)  Paulus  Zoch,  in 
Trsztinye  (Trsztena?)  captus.*1 

A  betörés  tehát  «a  dunaveczi  szoroson*  történt.  Csakhogy  ez- 
alatt Dunavecz  vára,  vagy  a  Dunavecz  (Dunajecz)  folyó  értessék-e  ? 
melynek  szorosai  pedig  nemcsak  a  szepesi,  hanem  az  árvái  határon 
is  vannak,  —  nevezetesen  Szuha-Horára  is  csak  a  Dunavecz  pas- 
susán  lehet  általmenni.  Már  pedig  Elek  Zsigmond  Hangossyt  arról 
tudósítja,  hogy  Ocskay  portája  csak  Szuha-Horáig  (tehát  Árva  keleti 
határszéléig)  járt,  és  ő,  Elek,  még  egy  portácskát  küldött  be  utána 
Árvába,  megvizsgálás  végett.'2  Igaz  ugyan,  hogy  Elek  e  levelét  június 
íj-kán  irá,  s  ez  nem  zárja  ki  azt,  hogy  Ocskay  pár  nap  múlva,  ú.  m. 
a  Wolffskehl  vasas- osztály  megérkeztével,  egész  a  Dunajecz  szepesi 
passusáig  vagy  Dunavecz  váráig  hatolt,  és  itt  történt  amaz  össze- 
csapás, melynek  eredménye  az  Elek  által  Lőcsére  küldött  labancz 
és  német  foglyok.  Vagy  pedig,  ha  Ocskay  csakugyan  nem  járt  volna 
a  szuha-horai  Dunavecz-passusnál  odább  s  a  foglyok  itt  ejtettek,  — 
akkor  Árva-megye  értesült  a  dologrúl  kissé  későcskén,  s  az  «ezen 
órában*  kifejezés  jún.   18-káról  nem  épen  szó  szerint  értendő. 

Ocskay  vállalatának  mindenesetre  vagy  kudarczát,  avagy  kevés 
sikerét  bizonyítja  az  a  körülmény,  hogy  Ebergényi  Árva  felső  vidé- 
keit a  szepesi  kuruczok  betöréseitől  épen  nem  látván  biztosítva : 
gyorsan  ott  hagyá  budatíni  fészkét,  s  néhány  század  német  lovassal 
és  gyaloggal  személyesen    ment  Turdosínba  és  e  helv  elsánczoltatá- 


1  A  Lőcsén  lévő  hadi  foglyok  lajstroma,  1709.  júl.  13-káról. 

2  Hangossy  Imre,  a  gr.  Forgách  Simon-féle  dragonyosok  ezredese  írja  Lőcséről 
1709.  jún.  13-kán  gr.  Csáky  Mihálynak:  Liptóhan  portánk  még  bent  van,  kiérkezvén, 
tudósítom  Ngodat.  «Elek  Zsigmond  uram  írja  nekem,  hogy  az  Ocskay  portája  Szuka- 
kora nevű  faluig  járt,  a  ki  Árva  szélin  vagyon,  Bélához  legközelebb,  (de  közben  a 
lengyel  föld) ;  melynek  recognoscírozására,  írja,  hogy  bizonyos  portácskát  küldött  bé 
(Árvába).  Bemer  uram  is  ügyekesik  be  Liptóba.*  (Eredeti,  az  Orsz.  Levéltárban.) 

sához  tüstént  hozzá  kezdetett.  E  sánczépítést  a  Szepesben  vezénylő 
gr.  Csáky  Mihály  jún.  22-kén  már  tudta,  s  annak  elkészültét  Árvába 
mielőbb  teendő  erős  becsapással  javasolá  megakadályozni,  ekkép 
írván  a  nevezett  napon  Szepes-Tótfaluról  (Béla  városán  fölül)  sógo- 
rának Bercsényinek : 

«  .  .  .  .  Ezekre  nézve  azért  (a  liptai  sánczokra  és  Breznóra  ter- 
vezett támadás  ellen  nehézségeket  hoz  föl,)  legjobbnak  s  alkalmato- 
sabbnak  ítélném  Árva  vármegyében  tétetni  egy  kemény  portát,  mivel 
azonkívül  is  Elek  Zsigmond  uram  próbái  —  a  kitűl,  azt  referálják, 
hogy  úgy  megijedett  volna  Ebergényi,  hogy  Zsolnán  halálra  fekszik 
belé,1  —  s  minapi  véletlen  cásussa  után  Ivurdosínt  actu  sánczolni 
kezdette  az  ellenség ;  a  kinek  szorgalmaztatására,  —  a  mint  Elek 
Zsigmond  uram  is  confirmálja  —  ment  ki  Liptóbúl  bizonyos  németség 
más  úton,  nem  arra,  a  merre  Ocskay  próbájárúl  visszaszálló  com- 
mendírozott  németség,  (a  kik  ugyan  vavrisói  sánczbúl  azon  actusra 
commendíroztattak  volt,)  a  mint  portás  hadnagyának  tudósító  levelé- 
bűl  kitetszik,  hogy  az  nap,  a  mely  nap  ezek  beérkező  félben  voltak, 
amazok  kimentek.  Ha  azért  most  hamarjában  attúl  (t.  i.  Turdosín 
elsánczolásától)  nem  praepediáljuk  s  rajta  nem  fogunk  :  egészen  elesik 
tőlünk  Árva  vármegye?  a  dunaveczi  passus  is  nagy  veszedelemben 
lészen:  mivel  az  olyan  oldal- zúg  Szepeshez,  mint  Árva  Liptóhoz; 
a  kiben  ha  a  nevezett  sánczbúl  fészket  verhet,  —  csak  egy-két  sáncz- 
vetéssel  is  bízvást  ki  foghatja  hozhatni  Árvábúl  is,  másunnan  is  hát- 
megűl  a  népit,  cum  securitate  foghatja  bírnia  hát  megett  a  földet, 
a  kit  azután  oly  erővel  kell  visszafoglalnunk,  valamint  szinte  a  liptai 
sánczokat  s  lineákat.  Nem  kevés  zabolája  lesz  (Árva)  még  Szepes 
vármegyének  is :  mert  egy  mértföldnyire  lévén  a  dunaveczi  járásbéli 
passusok  Kézsmárktúl,  —  untalan  a  város  alatt  alkalmatlankodhatik ; 
sőt  előtte  lévén  egészen  a  lucsivnai  vígyázónk,  a  sem  foghat  a  miá 
megmaradhatni,  sőt  még  a  styavniki  is  nem  igen  nagy  securitással 
vigyázhatna  a  liptai  ellenségre,  mivel  mintegy  félhód  formára  (a  kik 
között  kellene    nevezett    vígyázóinknak  maradni)   körűlvétetődnének, 


1  E    hír    nem    volt    igaz,  de   jellemző    Elek    Zs.  győzelmes    becsapásának  hatá- 
sára nézve. 

2  Árvát  tehát  még  nem  tekintették  ekkor  a  kuruczok  egészen  elveszettnek. 

Thaly  K.  :  Ocskay  László.  II.  IO 

azonkívül,  hogy  (a  kézsmárk-ófalui  út  helyett)  egészen  Palocsa  felé 
esnék  és  folytatódnék  az  egész  communicatió  és  kereskedés  Lengyel- 
országba, —  mert  Lublyó  felé  nem  tudom,  hogy  hogy  eshetnék  meg, 
annyivalisinkább,  hogy  most  Lubomirszky  (Tivadar,  a  hűbérúr)  ottan 
tábort  ütött. 

Hogyha  pedig  csak  egy  batalion  gyaloggal  is  Babócsay  uram 
mellé  talám  már  eddig  Tiszántúlról  érkezett  két  ezerbűi  méltóztatnék 
Ngod  mennélhamarébb  az  itt  lévő  corpust  (a  ki  is  nem  sokkal  több 
ezer  embernél,1)  megerősíteni,  reménleném:  míg  az  ellenség  a  ftur- 
dosíni)  sánczot  elkészíthetné,  Árva  vármegyét  magunkévá  tehet- 
nénk, és  a  liptai  ellenséget  hát  megül  előregyünni  nem  bocsátanók, 
Zsolnáig  is  éppen  beportázhatnánk,  s  még  talám  Túróczon  által  is 
tehetnénk  nem  kevés  lármáskodást.  Azalatt  talám  Isten  utat  nyitna 
további  előmenetelünkre ;  hiszen,  ha  az  ellenség  megcsuportozva 
reánk  erősödnék,  úgy,  hogy  előtte  kinyomúlni  is  kénteleníttetnénk : 
más,  linealiter  elrendelt  brigádabélieknek  mindgyárt  módja  volna 
hasonlót  követni,  és  így  a  veszni  indult  német  nemzetség  nem  győzne 
bennünket  vízre  hordani,  mint  a  hajdú  a  papot. 

Azonban,  minapi  Ocskay  kicsapásakor  minémő  emberök  veszett 
el  a  labanczoknak :  az  adnectált  pátensökbűl 2  méltóztatik  megérteni ; 
a  minthogy  most  is  csak  tegnapelőtt  bizonyos  tisztöket  vágták  le  a 
mieink,  a  kinek  még  nevét  ki  nem  tanulhattuk,  a  mellett  rabot  is 
fogtak  el  vagy  hármat,  s  egynehányan  is  szöktek  el  közülük.*'5 

Ezen  előterjesztés  tagadhatlanúl  annyi  józan  számítással,  annyi 
körültekintéssel,  a  katonai,  földirati,  közlekedési  viszonyoknak  oly 
beható  ismeretével,  sőt  még  a  kereskedelmi  tekinteteknek  is  meg- 
fontolásával van  írva,  hogy  a  jó  Csáky  Mihály  sugalmazójáúl  — 
vagyis  a  javaslat  tulaj  donképi  szerzőjéül  —  önkéntelenül  Berthóty 
Ferenczet,  Czelder  Orbánt,  vagy  Babócsayt  kell  gyanítanunk,  kivált 
a  két  előbbinek  valamelyikét,  mint  a  szepes-árva-liptai  viszonyok  és 

1  A  hadak  dereka  ugyanis  ekkor  már  Gömörben  vala  concentrálva  Bercsényi 
közvetlen  vezérlete  alatt. 

(J    E  melléklet  ma  már  hiányzik. 

5  Elek  Zsigmond  tehát  még  folyvást  derekasan  paskolá  Ocskay  pribékjeit,  a 
kiknek  viszont  átszökdösésök  sem  szűnék  meg,  a  mint  látjuk.  (Csáky  e  levelének  ere- 
detije gyűjteményemben.) 

helyrajzi  állapotok  tüzetes  ismerőit.  Mit  válaszolt  reá  Bercsényi? 
nem  tudjuk,  miután  Rákóczival  folytatott  levelezéseiben  épen  ezen 
hetekben,  a  Sáros-Patakon  tartott  gyűlésezés  által  teljesen  indokolt 
hézag  merül  föl.*  Annyi  azonban  az  események  tanúságából  bizonyos, 
hogy  Árva  ellen  nevezetesebb  támadás  nem  történt,  csupán  apró 
lovas-portyázások  folytak.  Ezek  miatt  pedig  Ebergényi  Turdosín  el- 
sánczoltatását  szépen  elvégezhette,  a  minthogy  július  közepére  el  is 
végezé. 

A  sánczolat  kettős  védműből  állott:  egy  hosszvonal  a  várostól 
északra,  a  két  folyam  között,  és  egy  erős  redout  a  várostól  délre, 
az  Árva  vizén  túli  dombon.  Kuzma  György  nevű,  azelőtt  Andrássy 
Pál  ezerében  szolgált  zempléni  hajdú,  —  kit  a  zazrivai  sáncz  vesze- 
delme után  a  medzibródi  pórok  menekülés  közben  elfogván,  a  néme- 
tek kezébe  szolgáltattak  volt  és  köztük  mindaddig  raboskodott,  míg- 
nem júl.  10-ke  éjjelén  Turdosínból  egy  társával  szerencsésen  meg- 
szökhetett, —  júl.  18-kán  Rozsnyón  érdekes  vallomásokat  monda 
jegyzőkönyvre.  A  turdosíni  védműveket  így  írja  le: 

«A  mint  Turdosín  városa  fekszik,  azon  fölül,  a  pajták  mellett 
Oravecz  vizétűl  Árva  vizéig  csinálták  a  sánczot,  mely  vizek  az  város- 
nak másik  végén  öszveszakadnak.  A  sáncz  árkának  szélessége  egy 
öl,  mélysége  is  annyi,  semmi  palezáta  nincs  körülötte,  ágyú  sincs 
benne,  víz  sincs  az  árkában.*  Ez  volt  az  elővéd.  A  kérdésre :  ((Máso- 
dik sánczot  hol  csináltak ?»  ekként  felel:  «Mindgyárst  a  városon  alól 
nem  messze,  Árva  vizén  túl,  egy  dombon.  Azt  regulariter  csinálják, 
fákkal  rójják  s  földdel  töltik,  az  árka  is  szélesebb,  —  de  még  el  nem 
készült  (t.  i.  júl.  10-kéig).  Hallotta,  hogy  ágyúk  is  lesznek  benne. 
Oly  nagy  lészen  a  sáncz,  hogy  ezer  ember  benn  fog  lehetni  a  sáncz- 
ban.»  E  dombon  épült  nagy  redout  bizonyára  az  egész  várost  és  az 
előtte  fekvő  folyamközi  védsánczolatot  is  uralá  ágyúival. 

Árvában  azonban  ez  időben,  Kuzma  állításai  szerint,  nem  sok 
had  vala;  ú.  m.  Turdosínban  csak  «hat  standár  (étandarte)  rajtár, 
(Reiter)  vagy  kétszázig  való  mindenestül.  Ocskay  katonái  5  zászló- 
alja, az  is  kétszázig  való.  Ocskay  nincs  ottan;  Ebergényi  benn 
van  a  városban,  bagázsiája   vár   alatt  vagyon.  Lovason  kívül  másfél- 

*     Jún.  16-kától  júl.  10-kéig.  (L.  Archív.  Rdkócz.  VI.  201 — 202.  1.) 

10* 

százig  való  muskatéros  vagyon  még,  —  meddig  ő  ott  volt :  semmivel 
sem  szaporodott  azon  had.  Ezen  kívül  Árvában  több  had  nincsen  az 
várban  lévő  100  praesidiariusoknál.  Lovas  hadnak  lovai  benntartat- 
nak; mindennap  százig  való  vígyázójúl  Trsztyenára  kicommandíroz- 
tatik  rajtárok  (német  lovasok)  és  katonák  (Ocskay  huszárai)  közül,  — 
de  éjtszakára  mindenkor  visszamennek  a  városra ». 

A  magyar  labanczok  tehát,  hogy  át  ne  szökdöshessenek,  mindig 
németekkel  vegyest  küldettek  ki. 

Az  összes  cs.  had  ekként  Árvában  csak  6 — 700  főre  ment,  Liptó- 
ban  sem  igen  volt  több  Tollettel  1000-nél.  De  Ebergényi  erősen 
akarja  vala  hadait  szaporítani,  tótságból.  «Mind  katonát,  mind  hajdút 
köll  állítani  minden  parochiától  —  folytatja  Kuzma,  —  kitűl  hét, 
kitűl  nyolcz  lovast  és  gyalogot. »  E  lovasokból  igyekezett  aztán  Ocskay 
is  a  maga  ezredét  gyarapítani,  s  alkalmasint  ilyes  újonczozási  ügyben 
távozott  volt  el  akkor  Turdosínból  «csak  harminczad  magával »,  mint 
a  másik  szökevény  Pucz  János,  Bercsényinek  Trencsénynél  elfogott 
karabélyosa,  vallja.  De  a  gyarapodás  átkozottul  lassan  ment  még  így 
is.  Igen  jellemző  erre  és  általában  Ocskayra  nézve  a  karabélyos 
további  vallomása : 

«  Ocskay  négy  zászlóját  Árva-várában  letette,  nem.  lévén  em- 
bere. Igen  bánja  a  hitszegését,  a  maga  katonáitúl  fél,  hogy  el  ne 
vigyék.  Ott  lévő  katonái  azt  mondják,  hogy  ha  kuruczok  odajönné- 
nek :  magok  segítenék  a  németeket  verni.  Sok  labancz-német  szökne, 
ha  parasztoktúl  nem  félne.  Liptóban,  Árvában  nem  véli,  hogy  más- 
félezerig való  ellenség  legyen.  Igen  félnek,  kivált  Árvában ;  ha  csak 
hírét  hallják  a  mi  hadaink  készűletinek :  harmad-negyednapig  sem 
bocsát  (Ebergényi)  embert  ki  a  városbúi.  »* 

Ocskay  tehát  félt  azoktól,  a  kiket  egykor  elárult,  hogy  most  viszont 
őt  árulják  el,  s  méltó  büntetése  elvételére  kézhez  szolgáltatják.  El- 
gondolható, hogy  folyvást  legbizalmasabb  embereivel  környezteié 
magát,  s  ilyen  lehetett  az  a  harmincz  lovas,  kiknek  kíséretében  Tur- 
dosínból Árva-várához,  vagy  Zsolna  felé  rándult  vala.  Hogy  voltak 
pillanatai,  melyekben  «hitszegését  igen  bánta »,  —  az  könnyen  meg- 

*  «Árvábúl  ennekeló'tte  egy  héttel  kiszökött  két  rabnak  examenje,  18.  Julij 
1709.  Rozsnyó.))  {Egykorú  másolat,  gyűjteményemben.) 

lehet ;  csak  kuruczkori  fényes  szereplését  kellé  összehasonlítania  mos- 
tani kisszerű  és  szánandó  helyzetével,  s  lehetetlen  volt  lelkében  a 
megbánás  keserű  érzetének  föl  nem  támadni.  Ámde  az  ő  lelke  alap- 
jában romlott  volt;  a  gyakori  pártváltoztatás  és  esküszegés  már 
állhatatlan  jellemében  gyökerezett.  Lehet,  hogy  most  már  megint  a 
császáriaktól  is  örömest  visszament  volna,  ha  biztosítják,  hogy  bán- 
tatlanul teheti.  Azonban,  ki  biztosíthatta  volna  ilyesmiről  az  országúi 
annyira  megutált,  elátkozott  árúlót,  —  kinek  a  nemzeti  bosszúvágy 
a  vérére  szomjúhozik  vala?  A  krónikákból  tudjuk,  hogy  még  a  nála 
sokkal  kevésbbé  bűnös  Bezerédynek  sem  adhatott  kegyelmet  Rá- 
kóczi —  noha  egyénileg  hajlandó  lett  volna  reá,  —  a  föllázadt  és 
az  árúlónak  véres  halálát  fenyegetőleg  követelő  közérzűlet  nyomása 
miatt. 

A  szemtanú  Pucz  Ferencz  vallomása  szerint  Ebergényi  tbk. 
Turdósinban  ugyancsak  elzárkózva,  a  legtúlzóbb  mértékben  védőleg 
tartotta  hadait,  —  s  július  közepén  egyszer  mégis  szerencséje  akadt, 
és  pedig  a  régi  Ocskay,  most  Bokros-ezrednek  egyik  portája  ellen. 
Ezen  ezredet  július  elejétől  fogva  már  nem  Elek  őrnagy:  hanem 
a  komáromi  fogságából  még  a  tavaszszal  kiszabadult,  s  néhány  hó- 
napi házánál  pihenés  után  a  harcztéren  újra  megjelent  Gellért  Imre 
alezredes  vezénylé.*  O,  Csáky  tbk.  parancsából,  júl.  15 — 16-kán  egy 
válogatott  75  huszárból  álló  kémszemlész-csapatot  küld  vala  át  Új- 
Bélától  a  szokott  galicziai  sarkon  keresztül  Árvába,  Juhász  András 
fő-,  Szánboch  alhadnagygyal  s  Tesinszky  zászlótartóval.  De,  rossz 
csillagzat  alatt  esett  indulásuk. 

Kuzma  vallomásából  tudjuk,  hogy  Turdosínból  minden  reggel 
50  német  s  50  magyar  lovas  mene  ki  járőrség  gyanánt  Trsztena 
felé.  Ezek  beleakadának  a  kurucz  portába,  mielőtt  az  utóbbi  a  les- 
helyre beállhatott  volna ;  s  mivel  a  meglepett  kuruczok,  kisebb  szám- 
mal is  lévén,  megzavarodtak,  vagy  hogy  a  császáriaknak  tán  még 
több  segítségök  érkezett,  —  elég  az  hozzá,  Juhász  Andrásékat  meg- 

*  Revír  János  és  Gellért  Imre  uraimék  Újvárbúi  kijővén,  oly  szándékkal,  hogy 
Excíádhoz  (Bercsényi)  menjenek  .  .  .  Gellért  Imre  uramat  recommendálom,  s  kérem  is 
Exciádat :  méltóztassék  minden  kegyelmességét  ő  Kglméhez  kárvallási  iránt  (Nagy- 
Tapolcsánynál,  mikor  elfogták)  mutatni.))  írja  Bottyán,  íjog.  márcz.  20-ikán  Sze'csény- 
ből.  (Eredeti,  a  gr.  Károlyi-levéltárban.) 

futamították.  Alig  menekülhetett  közűlök  harmincznál  több  Szepesbe ; 
mintegy  negyvenötén  levágattak  vagy  fogságba  kerültek  Szánboch 
hadnagygyal  együtt,  kinek  életéért  Gellért  igen  aggódott,  minthogy 
Ocskay  pribékjei  közül  szökött  volt  által  régi  bajtársaihoz.1 

És  ez  vala  az  Ocskayánusoknak  első  s  utolsó  szerencséjök  Árvá- 
ban. Mert  Pálffy  tábornagynak,  miután  Zselízhez  érkezvén,  magát 
mindenekről  informáltatta,  többek  között  egyik  intézkedése  az  volt, 
hogy  Zólyombúi,  Túróczbúl  vagy  300  német  lovast  vezényelvén 
Árvába  Ebergényihez :  helyettök  viszont  kedves  Ocskay  Lászlóját 
labanczaival  —  talán  ennek  saját  kérelmére  —  maga  mellé  lejőni 
rendelé. 

Erről  az  érsek-újváriak  már  július  25-kén  tudtak  valamit.  Szluha 
Ferencz  tudósítja  e  napon  Bercsényit:  « Generál  Pálffy  Kis-Sárónál 
(Zselíz  fölött  félórányira,  a  Garam  partján)  most  is  vagyon  a  caval- 
lériával,  a  gyalogja  pediglen  zsilízi  sánczban;  —  mind  a  két  corpussa 
plus-minus  ötezerét  tészen,  de  a  gyalogja  több  a  lovassánál.  Hallani, 
Ebergényit  és  Ocskayt  magához  várja,  noha  tegnap  (Vág-)  Üjhely 
tájárúi  oly  hírünk  gyütt,  mintha  ezek  Árvábúl  és  Liptóbúl  elveret- 
tettek volna,  és  az  Ocskay  negyvened  magával  úgy  bémene  ma 
negyednapja  Vág- Új  helybe  ».2 

Ez  az  utóbbi  hír,  t.  i.  az  Árva-Liptóból  való  kiveretés,  nem 
volt  igaz;  Ocskayról  azonban  igen  valószínű,  hogy  megfordult  Új- 
helyben,  de    egészen   más   okból.   Azért   t.  i.,  hogy   Trencsény   vár- 

1  Gellért  Imre  sietve  tudósítja  a  Szepes-Ófalu  melletti  Oszturnáról  1709.  júl. 
17-kén  gr.  Csáky  Mihály  tbkot  Hunfalvára:  cÉn  Exciád  parancsolatja  szerint  Juhász 
András  és  Szánboch  hadnagy  uraimékat  mintegy  75-öd  magokkal  Árvába  beküldöttem 
volt,  jó,  válogatott  lovasokkal,  nem  is  erővel,  hanem  kiknek  kedvök  és  akaratjok 
volt.  Bemenvén  szegények,  szerencsétlenül  jártak:  mert  minekelőtte  lesben  beállottak 
volna,  —  már  az  német,  magyar  labanczokkal  együtt,  készen  várták ;  reájok  ütvén, 
szegény  Szánbochot  is  mintegy  negyvenötöd  magával  elfogták,  hacsak  gyalogúi  még 
némelyek  el  nem  jűnek.  Alázatosan  kérem  Exciádat  szegény  Szánboch  iránt,  ha  (a 
harczon)  életben  megmaradhatott :  méltóztassék  mellette  írnia,  minthogy  közűlek  jött 
ki,  valami  példát  rajta  ne  mutassanak.  Tesinszky  zászlótartó  uramot  adjutanttal 
együtt  Exciádhoz  expediáltam,  kik  is  jelen  voltak  az  actusban,  —  bővebben  fogják 
Exciádat  informálni.*  (Eredeti,  az  Orsz.  Levéltárban,  gr.  Csáky  Mihálynak  Hunfalvárói 
ugyanez  nap  Bercsényihez  irott  leveléhez  csatolva,  melylyel  egyszersmind  hat  liptai 
szökevény-németet  is  külde.) 

2  Eredeti  levél,  ugyanott. 

megyében  szedetett  —  nevezetesen  Bicse-várában  mint  ezred-depot- 
ján  egyenruháztatott  —  újonczait  is  lehetőleg  fölvévén,  ezredét  velők 
is  szaporíthassa,  és  így  minél  felesebb  létszámmal  jelenhessen  meg 
Pálffy  táborában.  Sőt  e  czélból  még  a  személyesen  fölkelni  paran- 
csolt Trencsény-megyei  labancz  nemességet  is  maga  mellé  iparkodott 
volna  venni,  —  de  csak  nagyon  kevesen  követték.  (L.  alább.)  Egy- 
szersmind nejét  s  gyermekeit  Vág-Újhelyre  mint  biztos  erődbe 
helyezte  be  a  nyárra,  míg  maga  táborozni  fog.1 

Mielőtt  őt  Pálffy  grófhoz  követnők:  nem  hagyhatjuk  czáfolat 
nélkül  Kolinovics  Gábor  egy  badar  állítását  Ocskaynak  árva-liptai 
működéséről.  Ez  a  különben  történeti  igazságra  törekvő,  szorgalmas, 
és  elég  hazafias  szellemű,  de  a  kútfőkben  nem  igen  válogató  krónikás 
ugyanis,  « Históriás  Belli  Rakocziani  Libri  XII. »  czímű  munkája 
VlII-ik  könyvében  (751.  1.)  azt  beszéli,  hogy  Ocskay  a  Rózsahegy 
és  Alsó-Kubín  között,  Liptó  és  Árva  szélén  fekvő  Likava- várát  1709. 
június  havában  « fegyveres  kézzel  megostromolván,  az  5 — 600  főnyi 
őrséget  részint  levágatja,  részint  foglyul  ejti».~  A  hány  szó:  annyi 
valótlanság,  sőt  annyi  képtelenség !  Először  is  tény  az,  hogy  Rákóczi 
fejedelem  Likava-várának,  —  Thököly  Imre  végrendelkezése  folytán 
különben  is  tulajdon  birtokának  —  De  la  Mothe  franczia  műszaki 
és  tűzérezredes  által  megvizsgált  s  haszontalanokúi  nyilvánított  erő- 
dítményeit már  két  évvel  azelőtt,  ú.  m.  1707-ben,  tőből  lerontatta? 
s  a  helyőrséget,  ágyúkat  stb.  belőle  végkép  kivonata.  Másodszor 
tény,  hogy  a  kuruczok  e  várat  —  vagyis  inkább  ezentúl  csak  hegyi 
kastélyt  —  későbben  is,  ú.  m.  Liptóból  kivonulásukkor  teljességgel 
üresen  hagyták,  a  minthogy  soha  és  sehol  nincs  semmi  nyoma  védel- 
mének vagy  megszállatásának.    Harmadszor,  a  ki  e  kis  szarkafészket 

1    Polsicz  György  nevű  katonájának  vallomása.  (L.  alább.) 

Ö  ((Ocskayus  Likavam,  non  obscuri  nominis  in  agro  Liptoviensi  arcem,  armata 
manu  expugnat,  et  5  vei  600  praesidiarios  aut  caidit,  aut  in  captivos  redigit.»  (Az  idé- 
zett helyen.) 

5  Rákóczinak  Likava-vára  lerombolását  elrendelő  leirata  Liptó-vármegyéhez, 
Terebesen  1707.  szept.  11-kén  kelt  egykorú  kivonatban  így  hangzik:  « Liptó-vármegyé- 
nek.  Likava-várábúl  az  hajdúságot  resol váltuk  kihozatni,  a  várat  penig  demoliáltatni ; 
azért  a  nemes  vármegye  rendeljen  gyalogszeres  embereket,  kik  azon  várnak  demo- 
litiójára  fordíttassanak.)  (Minuta  az  Orsz.  Levéltárban.)  Hogy  pedig  e  rendelet  csak- 
ugyan végrehajtatott :  arról  számos  egykorú  följegyzés  tanúskodik. 

megnézi,  meg  fog  győződni,  hogy  nem  5 — 600 :  hanem  csak  50 — 60,  vagy 
100  főnyi  helyőrség  férhetett  el  ép  korában  is  benne,  olyan  parányi  az 
egész.  Ocskay  tehát  ott  1709.  nyarán  legfölebb  baglyokat  és  denevér- 
fiákat  ostromolhatott,  —  nem  kurucz  hajdúkat.  A  jó  Kolinovicsot 
így  alkalmasint  valami  egykorú  bécsi  « nyomtatott  hazugság* -nak 
(vulgo:  «Wiennerisches  Diarium»  s  több  efféle  német  hírlapok  és 
röpívek)  irányzatos,  de  egészen  költött  tudósítása  vezette  félre.  Legyen 
itt  végkép  megczáfolva! 

A  Pálffy  és  Bercsényi  hadtestei  közötti  nyári  és  őszi  hadjáratok 
leírását  megelőzőleg,  meg  kell  ismerkednünk  csapatlétszámaikkal  s  a 
hadászati  körűiményekkel. 

A  gr.  Pálffy  János  vezénylete  alá  helyezett  cs.  hadak  tényleges 
létszámáról,  1709.  jún.  20-kától  aug.  13-káig  nyolcz  egykorú  tudósí- 
tás fekszik  előttünk:  részint  fogoly  vagy  szökevény  németek  vallo- 
másai, —  részint  pedig  kurucz  főtiszteknek  szemmel  látásra,  kémek, 
rabok  és  szökevények  jelentéseire  alapított  hivatalos  értesítései.  Jól 
tudjuk  ugyan,  hogy  egy  kém  nem  láthat  meg  s  egy  rab  —  rende- 
sen —  nem  vall  be  mindent,  és  a  többnyire  az  alsóbb  katonai  osz- 
tályokhoz tartozó  szökevények  ritkán  bírnak  oly  míveltségi  fokkal, 
hogy  a  saját  szorosabb  harczászati  egységet  képező  csapattestük  ke- 
retén kívülre  is  biztos  tekintetet  tudnának  vetni,  avagy  ha  tudná- 
nak :  ez  nem  igen  áll  módjában  sem  közkatonának,  sem  altisztnek. 
És  noha  a  rendszeres  éber  megfigyelés  sokat  elérhet  :  mindazáltal 
az  ily  tudósításoknak  föltétlen  hitelt  mégsem  adhatunk.  Hanem  a 
hol  nyolcz  különböző  tudósítás  van :  ha  mindnyáját  szemügyre  vévén, 
összevetjük,  és  valamennyinél  körűlbelől  ugyanazonos  végeredményre 
jutunk,  —  akkor  a  kétségbevonhatlan  valóságról  mégis  csak  tiszta 
képet  nyerünk.  Kísértsük  meg  tehát  ezt ! 

1.  Ebeczky  István  dandárnok,  mint  a  tompái  tábor  parancsnoka, 
innét  1709.  jún.  20-kán  keltezett  levelében,  a  zselízi  és  az  alsó 
bányavárosokon  fekvő  ellenség  erejéről  ekként  tudósítja  Bercsényit: 
Hogy  úgy  kémjei  bejárván  Löffelholtz  táborát,  mint  portái  is  a 
Garam-parton  Zselízzel  szemben  több  ízben  összepuskázván  a  német- 
tel, foglyot  ejtettek  és  hoztak  magokkal.  Portyázóinak  tisztei  50  lovas- 
és  gyalog-zászlót  olvastak  meg  a  zselízi  sánczban  s  a  mellette  fekvő 
táboron ;  kémjei    is    ezt   mondják,    a   fogoly   vallomásai    is  ugyanezt 

tartják,  —  tehát  háromszoros  bizonyság.  Azon  időben  minden  szá- 
zadnak volt  egy-egy  lobogója.  Ez  tehát  kerek  számmal  5000  embert 
tenne,  egyremásra  száz  fővel  számítva,  a  mi  a  gyalog- századoknál 
(nem  lévén  teljes  létszám)  bátran  elfogadható.  Különben  is,  más  tu- 
dósításból tudjuk,  hogy  Löífelholtznak  2400  gyalogja  volt  —  24 
zászló,  —  és  csakugyan,  midőn  az  altbgy.  «az  egész  lovassággal*) 
Pálffy  elé  mene :  a  kurucz  portások  27  zászlóját  olvasták  vala  meg. 
Tehát  24  gyalog  és  27  lovas  zászló  =51,  vagyis  csak  egygyel  több 
(a  mely  hihetően  bent  az  őrszázadnál  lévén,  nem  láthatták),  mint 
Ebeczky  írja.  Mivel  pedig  a  lovas-századok  szintén  nem  voltak  ekkor 
teljes  állományúak,  hanem  átlag  véve  csakis  60 — 70  emberrel  szám- 
lálhatok: a  27  század  középszámmal  17 — 1800  lovast  tenne;  mit 
hozzáadván  a  2400  gyaloghoz:  jóval  fölözi  a  4000-et.  De,  vegyük 
Löífelholtz  hadosztályát  kerekszámmal  csak  ennyinek,  a  mi  Somogyi 
Ferencz  ezredesnek  június  7-iki,  föntebb  idézett  tudósításával  telje- 
sen megegyez.    («A   német   Zsilíznél lovas    és   gyalog    vagyon 

négyezer.*)  Ugyan  Ebeczky  írja  levelében,  hogy  katonái  Szent-Be- 
nedek alatt  két  németet  fogván,  ezek  vallomása  szerint  ott  100  gya- 
log és  50  lovas  feküdt  helyőrségül.  Továbbá,  egy  Salm-ezredbeli 
katona  szökött  hozzá  jún.  18-kán  Selmeczről,  a  ki  vallja,  hogy  ott 
azon  ezred  gr.  Erps  alezredes  parancsnoksága  alatt  450  emberből 
áll:  11  században,  de  a  melyekből  az  «apró  váracskákba*  (Dobro- 
nyiva,  Szent-Antal,  Szent-Kereszt,  Zsarnócza,  stb.)  is  voltak  kivezé- 
nyelve. E  szökevény  szerint  Steinville  akkor  (jún.  18-kán)  csak  30 
lovasból  álló  kísérettel  bent  vala  Selmeczen  Zólyomnál,  a  hol  Viard 
feküvék  a  Steinville,  Latour  és  Althan  lovas-ezredekből  hat-hat  szá- 
zaddal, =  18  század.  Végre,  hogy  Beszterczén  (és  Breznón)  a 
Thyrheim-gyalogezred  fekszik,  őrségeket  tartva  az  apróbb  helyeken 
is  (Zólyom-Lipcse,  Radvány,  Garamszeg,  Királyi,  Hajnik).*  Vegyük 
ezen  ezred  létszámát  —  mely  pedig  csupán  Beszlercze-  és  Breznó- 
bányán  együtt  1000  főnyi  helyőrséget  számlált  —  az  említett  apró 
helyekkel  és  még  Körmöczbányával  egyetemben  csak  1200  főre. 
A  zólyomi  18  lovas-század  =  1260  fő,  70  emberével  számlálva;  az 
ugyanott    több    föntidézett    források    szerint    feküdt    700    gyaloggal 

*     Ebeczky  ezen  idézett  levelének  eredetije  gyűjteményemben. 


154  THALY   KÁLMÁN 

együtt  =  1960,  vagyis  2000  ember,  noha  vannak  egykorú  kútfők, 
a  melyek  3000-re  teszik.  Bakabányán  is  feküdt  még  170  ember,  ösz- 
szesen  =  7930.  Ehhez  járul  a  gróf  Pálffyval  Pozsonybúl  leérkezett 
500  újoncz,  az  Ocskayval  lejött  300  huszár,  s  végre  az  Ebergényi- 
Tolletféle  hadosztály  Árva-  és  Lip tóban.  Ennek  létszámát  az  ellene 
működő  gr.  Csáky  Mihály  3000  emberre  teszi:1  de  mi  ezt  túlzott 
számnak  veszszük,  annyira,  hogy  Ebergényit  s  Tolletet  együtt  csak 
16 — 1700  emberre,  és  a  Túróczban  s  Trencsényben  Zsolna  táján  el- 
szórva fekvő  néhány  tartalékszázaddal  egyetemben  2000-re  szá- 
mítjuk. Most  már  a  2800-at  a  7930-hoz  hozzáadva,  annyi  mint  io,j3o 
ember. 

E  szám :  tízezerhétszáz,  adja  a  Pálffy  tábornagy  fővezénylete 
alatti  hadtestnek  tényleges  állományát,  (ide  nem  értve  még  a  Kis- 
Tapolcsány,  Hrussó,  Nyitra,  Nagy-Tapolcsány,  Tavarnok,  Bajmócz, 
Lietava,  Illava,  Trencsény,  Beczkó,  Vág-Újhely,  Csejte,  Lipótvár, 
Szomolyán,  Nagy-Szombat,  Szered,  Sellye,  Mocsonok  stb.  várakban 
levő  kisebb-nagyobb  helyőrségeket,  mint  a  melyek  nem  a  Ber- 
csényi-hadtest, hanem  az  érsek-újvári  kuruczok  működési  körébe 
estének.) 

Állításunk  bizonyításául  szolgáljanak  az  alábbi  egyéb  rela- 
tiók,  ú.  m. 

2.  A  gömöri  és  nógrádi  várak  erődítészeti  megvizsgálására  ki- 
küldött De  Riviére  hadmérnökkari  ezredes  által  beszerzett  adatok 
szerint,  június  végén  a  bányavárosokon  a  németség  így  volt  fel- 
oszolva: Breznón  300  gyalog,  Beszterczén  is  300  és  40  lovas,  (az 
apróbb  várakat  nem  említi;)  Zólyomban  150  gyalog  és  Steinvillel 
s  Viarddal  18  standár-alja  —  vagyis  1260  —  lovas.  Selmeczen  300, 
Véglesen 40  gyalog,  (Dobronyivát,  Szent-Antalt  mellőzi;)  Bakabányán 
100  gyalog,  70  lovas;  Szent-Kereszten  30  gyalog,  Szent-Benedekben 
100  gyalog,  40  lovas,  Körmöczön  60  gyalog.  Összesen  tehát  2790. 
Melyhez  adva  a  zselízi  4000,  a  Pálffy-Ocskayféle  800  és  az  Eber- 
gényi-Tolletféle  2000  embert :   annyi  mint  9590  ember.2  A  különbség 

1  «Az  mint  tartja  Csáky  uram:  van  több  jooo  németnél  Árvában  és  Liptóban.v> 
írja  Bercsényi  1709.  júl.  14-kén  Rákóczinak.  (Archív.  Rákócz.  VI.  208.) 

2  De  Riviérenek  Fülekről  jún.  30-kán  Bercsényihez  irott  levele.  (Eredeti,  gyűj- 
teményemben.) 

tehát  csak  1140  főre  rúg,  mit  az  érintett  kihagyások  és  a  Zólyom- 
ban, Beszterczén,  Breznón  tanyázó  gyalogságnak  a  valódinál  jóval 
kevesebbre  tétele  eléggé  megfejtenek. 

3.  Egy,  Szlava  Pál  nevű,  Uhlefeld  vasas-ezredbeli  szökevény- 
nek —  ki  is  a  zselízi  sánczbúl  júl.  27-kén  estve  szökött  vala  ki,  — 
júl.  29-kén  jegyzőkönyvre  vett  vallomása  szerint  Pálffynak  ottani 
ereje  így  álla:  A  maréchal  a  zselízi  sánczon  följűl,  Sáró  felé  fekü- 
dött  táborban.  Vele  valának  a  Hohenzollern  és  Uhlefeld  vasas-ezre- 
dek, mindegyik  12 — 12  századdal;  de  mivel  sok  felé  (Esztergom, 
Érsek-Újvár,  a  bányák  stb.  tájaira)  volt  katonaság  minden  escadron- 
ból  kivezényelve :  egy-egy  század  bent  lévő  legénységének  létszámát 
átlag  csak  40  emberre  teszi  =  960  fő.  Ott  volt  továbbá  hat  század 
dragonyos  —  az  sem  egészen  teljes  állománynyal  —  az  Althan- 
ezredből,  =  400.  (A  másik  hatszázad,  mint  láttuk,  Viarddal Zólyom- 
nál vala.)  Gyalogot  mond  1600-at,  kiknek  Löífelholtz  volt  közvetlen 
parancsnokuk,  s  részben  bent  a  sánczban  feküdtek.  Összesen  2960 
ember.  Óránként  várják  még  —  úgymond  —  vissza  a  Schönborn 
vasas-ezredet  és  a  föntebbi  harmadfél  lovas-ezredből  kivezényelteket. 
Ha  ezeknek  létszámát  együtt  1000 — 1100  főre  teszszük:  kijő  a  4000 
fő ;  hozzá  véve  az  Ocskay  300  emberét  és  a  bányavárosokon,  továbbá 
a  Liptóban,  Árvában  stb.  lévőket,  úgy,  mint  az  1.  sz.  a.,  io,2So  jő  ki; 
sőt  mivel  a  Czitner  Christián  és  Prangh  Gáspár  nevű,  Salm-ezre- 
beli,  —  Szlava  Pállal  együtt  kihallgatott  —  selmeczi  szökevények 
vallomása  szerint  e  városban  már,  nem  mint  előbb  450,  hanem 
600-ig  való  német  feküdt,  (nyilván  150  újonczczal  szaporodtak,) 
tehát  igazabban  io,38o.  Különbség  ekként  csupán  500,  illetőleg 
350  fő,  mit  a  Pálffyval  lejött  újoncz-csapat  okoz,  melyet  itt  már  úgy 
vettünk,  mintha  az  illető  ezredekbe  beosztattak  volna;  ez  esetben 
azonban  a  bányahelyeken  feküvő  gyalogságnak  kell  vala  velők  meg- 
felelően szaporodniuk,  mint  a  selmeczi  eset  mutatja  is.* 

4.  Balogh  István,  a  fűrészi  szoroson  őrt  álló  dandárnok  jelenti 
Losonczrúl  1709.  aug.  3 -kán  Bercsényinek,  hogy  Réthey  János  ezere- 
beli  portája  megtérvén  Zólyombúi,  Nagy-Rétfalu  nevű  helységben 
németeket  vágott   le    és   hármat   elevenen    fogott ;    kik   is    egyenlő- 

*     Szlava  Pál  jegyzőkönyvi  vallomása   egykorú  másolatban   gyűjteményemben. 

képen  vallják:  ("Zólyomban  18  kornéta  lovas-német  (=  1260  fő)  va- 
gyon, gyalog  hétszáz,  velők  Steinville  és  Viard  generálisok.  Besz- 
terczén  lovas  40,  gyalog  500;  Breznón  is  gyalog  500,  lovas  40.  b1 
Összesen  3040;  kikhez  hozzáadva  az  Ebergényi-Tolletféle  2000,  a 
a  zselízi  4000,  a  selmeczi  450,  a  bakabányai  170,  a  szent-benedek 
és  szent-kereszti  180,  a  körmöczi  6o,  a  véglesi  40  és  az  Ocskayféle 
300  embert:  kijő  megint  10,240  ember,  tehát  csak  10  főnyi  különb- 
ség a  közvetlenül  megelőző  számítástól. 

5.  Füleken  aug.  5-kén  hallgattak  ki  egy  Hagenauer  Péter 
nevű,  előbb  gr.  Eszterházy  Antal  dragonyosai  közt  szolgált,  de  a 
múlt  télen  Liptóban  elfogott  s  az  Althan-féle  cs.  dragonyos-ezredbe 
sorozott  és  most,  júl.  31 -kén  a  zselízi  táborból  visszaszökött  katonát, 
ki  is  egészen  azon  a  nyomon  vall,  mint  a  3.  alatti  Szlava  Pál.  Ugyan- 
azon lovas-ezredekről  emlékezik,  s  csak  40  lovassal  mond  többet, 
kik  egy  nyitrai  őrmesterrel  érkeztek.  Hanem  a  gyalogságot  jobban 
specificálja;  ugyanis  szerinte  a  Salm,  Haslinger,  Sickingen  (Zickin) 
és  Neuburg-ezredeknek  volt  ott  egy-egy  battalionja,  per  400  em- 
ber =  1600.  A  többi  helyben  feküvék,  hanem  szokás  szerint  Eszter- 
gomba vala  vezényelve  élésszállítmányért  300  lovas  valamely  gyalog- 
sággal és  gránátosokkal,  kik  is  « harmad  nap  alatt  szoktak  vissza- 
jőni.»''  Az  eredmény  a  föntebbivel  majdnem  egészen  ugyanaz,  úgy- 
mint io,2jo  fő.  Szóval  ismét  az  eddigi  létszám. 

6.  Ebeczky  István  sietve  tudósítja  a  sági  táborról  1709.  aug. 
9-kén  Bercsényit,  hogy  Pálffy  aug.  7-kén  «az  javával  az  lovas  ha- 
daknak') és  300  gránátossal,  7  ágyúval  megindulván,  szállott  Szent- 
Benedeken  fölül;  mire  Löffelholtz  8-kán  Új-Barstól  az  összes  gya- 
logsággal, a  véle  maradott  tán  300  lovassal  és  a  tömérdek  tábori 
podgyászvonattal  szorosan  a  zselízi  sánczhoz  telepedék.  Portyázói 
Löffelholtz  marsa-közben  egy  német  tisztet  és  egy  labanczot  fogtak, 
s  a  mint  « minden    környűlállásokbúl   kitanulhatta:    csak    ment  3000 

1  Eredeti  levél,  az  Orsz.  Levéltárban. 

2  A  kihallgatási  jegyzőkönyv  eredetije  az  Orsz.  Levéltárban.  Jellemző,  hogy  a 
császáriak  Zselíznél  még  júl.  31-kén  is  úgy  tudták,  hogy  Bottyán  tbkkal  állanak  szem- 
közt. «A  magyaroknak  micsoda  híre,  a  kik  Zsilíz  táján  vannak?  Felelet:  Olyan  híre 
volt,  hogy  Generális  Bottyán  uram  négyezered  magával  volna  körűlöttök,  —  kiért  is 
vigyázva  futrazsiroztak.»  Pálffy  tehát  elég  rosszul  volt  értesülve  az  ellenfélről. 

emberrel  PálfFy.  »*  Tehát  3000  emberrel,  ebből  300  gyalog  ;  Zselíznél 
maradt  az  összes  gyalog,  300  híjjával,  vagyis  1300,  és  300  lovas  = 
1600.  Hozzáadva  a  Pálffy  3000  emberét  =  4600,  és  így  600  fővel 
még  több,  mint  ahogy  eddig  a  zselízi  hadosztályt  számláltuk.  E  sze- 
rint az  összes  létszám  10,8/0  főre  menne.  Mely  600  főnyi  szaporu- 
lat hihetően  az  Esztergom  vagy  Nyitra  felől  időközben  Sáróhoz  ér- 
kezett új  —  avagy  kivezényeltetéseikből  visszatérő  —  csapatok  csat- 
lakozásában leli  magyarázatát :  miután  Ocskay  csakis  Szent-Benedek- 
nél egyesűit  Pálffyval,  a  miről  Ebeczkynek  föntebbi  levele  írásakor 
még  nem  volt  tudomása;  valamint  a  Bakabányáról  kivitt  170  em- 
ber is  (vagy  csak  70,  mert  alkalmasint  csupán  a  lovas  ment  ki)  Szent- 
Benedeken  jóval  fölül,  Zsarnóczánál  vagy  Szent-Keresztnél  csatlakoz- 
hatott csak  Pálffyhoz,  minthogy  O-Bars  és  Bakabánya  között  a  ku- 
ruczok  —  s  épen  Ebeczky  —  foglalának  állást. 

Pedig  Ebeczky  Pálffy  létszámáról  jól  volt  értesülve,  miután  azt 
írja,  hogy  azt  ^minden  környűl  állásokbúi*  így  tanulta  ki,  foglyokat 
is  ejtett,  és  maga  is  ott  jár  vala  a  német  körűi.  A  derék  főtiszt 
állítása  alaposságában  tehát  annál  kevésbbé  van  jogunk  kételkedni: 
minthogy  ellene  nem  szól  semmi,  mellette  pedig  a  föntebbiek  sze- 
rint igen  sok  valószínűség. 

7.  Megerősíti  Ebeczky  híradását,  sőt  a  császáriak  létszámát  még 
többnek  lenni  bizonyítja  V elkér  György,  Sickingen-ezredbeli  elfogott 
gyalog-hadnagynak  a  sági  táboron  augustus  10-kén  jegyzőkönyvre 
vett  vallomása.  E  szerint  Zselízen  volt  ekkor:  a  Sickingen-ezredből 
Köpping  ezredes  vezénylete  alatt  6  zászlóval  tényleges  800  ember ; 
a  Salm-ezredből  öt  század  —  egyike  gránátos  —  br.  Steindorf  alatt, 
tényleges  50x3  ember;  a  Haslinger-ezredből  7  század  —  egyike  grá- 
nátos —  br.  Rohrseid  alatt,  ez  is  500  ember;  a  Neuburg-ezred  öt 
százada  —  egyike  gránátos  —  Thalberg  ezredes  alatt,  és  a  De  Vent- 
ezred  egy  százada.  Ezeknek  létszámát  határozottan  megmondani  nem 
tudta.  A  hat  századot  vegyük  az  eddigiek  szerint  600-ra.  Annyi  mint 
2400  gyalog.  Ezeknek  —  úgymond  —  Löffelholtz  tbk.  a  parancs- 
noka. *Equitatus,  uti  putat,  consistit  ex  hominibus  4.000.*  Tehát 
lovas  négyezer,  az  Ocskay    később    csatlakozott  300  emberén  kívül, 

*     Ebeczky  levelének  eredetije  az  Orsz.  Levéltárban. 

a  kiről  Velker  még  nem  tudott  semmit.  *  Pálffy  —  vallja  —  nudius 
tertius  (tehát  aug.  8-kán)  abivit  (t.  i.  Új-Barstól),  accipiens  circiter  3 
millia  hominum,  insimiil  cum  300  circiter  granaderis,  nocte  abivit 
(Szent-Benedek  felé)  et  iste  (t.  i.  Velker  hadnagy)  captus  est  heri 
mane  circa  Bars.»  A  tábornokok  közül  —  úgy  tudja  —  Pálffy 
Hartlebent,  gr.  Draskovich  Ádámot  és  Gombos  Imrét  vitte  el  ma- 
gával.* 

íme,  e  német  tisztnek  vallomása  Pálffyra  nézve  teljesen  meg- 
erősíti Ebeczky  levelét,  s  a  LöíFelholtz-czal  maradott  gyalogságot 
még  jóval  többre  mondja,  úgymint  a  2400-ból  levonván  a  bánnal 
elment  300  gránátost  =  2100  fő,  nem  1300.  Pedig  Velker  mint  gya- 
logsági tiszt :  épen  ezen  szempontból  fölötte  illetékes ;  s  hogy  vallo- 
másai mily  lelkiismeretesek :  mutatja  a  Neuburg  és  De  Vent-com- 
pániákról  tett  megjegyzése:  «nescit,  quam  fortis;»  látszik,  hogy  a 
többieket  igen  pontosan  és  nemcsak  úgy  gondolomra  ismerte. 

A  zselízi  hadtest  tehát  Velker  bizonyságtétele  szerint  így  állott : 
2400  gyalog  és  2700  lovas,  mely  PálíFyval  elment  volt.  Ehhez  hozzá 
kell  még  adnunk  Ebeczky  szerint  300,  a  következő  8.  alatti  rabnak 
vallomásához  képest  350 — 400  lovast,  mely  Pálffytól  még  Zselíznél 
maradt,  a  convoi-szolgálatok  teljesítése  végett ;  vagyis  összesen  5800. 
Mihez  adva  a  zólyom-breznó-beszterczei  3040,  (1.  4.  alatt)  az  Eber- 
gényi-Tolletféle  2000,  a  selmeczi  450,  a  bakabányai  170,  a  szent- 
benedek és  szent-kereszti  180,  a  körmöczi  60,  a  véglesi  40,  és  az 
Ocskay-féle  300  főt:  mindössze  12,040  emberre  rúgna  a  teljes  lét- 
szám. Tehát  minden  eddigieknél  jóval  nagyobb. 

8.  Végre  nem  akarjuk  még  elmellőzni  Rajmann  jfakab  Althan- 
ezredbeli  dragonyos  vallomásait  sem,  ki  a  zselízi  sáncznál  elfogatván, 
aug.  13-kán  a  sági  táboron  vallotta:  «hogy  itten  az  sáncznál  nincs 
egyéb  lovas,  hanem  azon  regimentekbűi  (Uhlefeld,  Hohenzollern, 
Althan),  melyek  Pálffyval  mentek,  minden  compániábúl  7—8  com- 
mandírozott  lovas,  és  azon  felül  egy  serege  Ocskaynak,  az  ki  Szent- 
Benedektűi  az  szekereit  idekísérte,  midőn  Pálffy  magát  elvitte 
volna ;  in  summa  az  jó  lovas  az  (zselízi)  táboron  nem  több  negyed- 
félszáz vagy  négyszáznál.    Item,  három    batalio   gyalogja  van,  az  ki 

*     Egykorú  jegyzőkönyv,  gyűjteményemben. 

12  compániábúl  álló:  de  fele  is  beteg,  a  szegény  kenyér  és  rossz 
víz  miatt.  A  granatírosokat  suppleálta  Pálffy  az  javával  az  muskatí- 
rosoknak,  s  egy  bataliót  (ez  400  embert  tenne)  vitt  el.  Harmincz 
lovas-zászlót  vitt  magával  Pálffy,  —  Generál  Hartleben,  Gombos, 
Draskovics  mentek  el  véle;  úgy  mentek  el:  hamar  vissza  ne  térje- 
nek. Ezen  zsilízi  corpust  Leffelholcz  és  Láng  (De  Langlet)  nevű  ge- 
nerálisok commendírozzák.  Uhlfeld  regimentje,  mivel  recrutáztatott, 
erősebb  az  Hohenzollern  regimentjinél, »  stb.*  A  többi  a  zselízí  sáncz 
és  tábor  topographiai  fekvésére  vonatkozik. 

Újat  e  tudósítás  egyebet  nem  mond  a  Zselízen  elmaradott 
lovasság  létszámánál ;  a  gyalogságról  —  maga  dragonyos  közember 
lévén  —  nem  volt  jól  értesülve,  legalább  korántsem  oly  alaposan, 
mint  a  gyalogsági  tiszt  Velker. 

Most  már  mind  e  föntebbieket  egybevetve,  úgy  tapasztaljuk, 
hogy  tudósításaink  szerint  Pálffy  hadtestének  létszáma  9590  és  12,040 
között,  de  legtöbbször  a  10  és  11,000,  között  ingadozik.  S  ámbár  a 
Velker  adatai  alapján  eszközölt  7.  alatti  számítás  tán  valamennyi 
közt  a  legalaposabbnak  látszik  is:  minthogy  az  adná  a  12,000-es 
eredményt,  —  elvetjük,  és  nehogy  túlzással  vádoltathassunk:  Pálffy 
erejét  csak  tíz,  legfölebb  tizenegyezer  emberre  becsüljük. 

Ennek  ellenében  Bercsényi  mit  állíthatott?  Három  gyalog  és 
ötödfél  lovas-dandárt.  A  gyalogok  valának:  Csajághy  János,  Czel- 
der  Orbán  és  Nyáray  László.  E  nárom  gyalog-dandárban  lehetett 
összesen  vagy  9000 — 10,000  hajdú;  de  a  Csajághy-dandárból  Peré- 
nyinek  két  battalionja  Egerben,  egy  század  Csajághy-hajdú  pedig 
Gácsban,  30 — 40  Hajnácskőn,  a  Nyárayéból  a  volt  br.  Révay  Gáspár 
és  Thúróczy-félék  —  szintén  két  battalion  —  és  egy  battalion  Radics- 
hajdú  Ersek-Újvárott,  kettő  Kassán,  végre  két  század  Murányvárá- 
ban,  egy  Szepesvártt,  s  a  Czelderéből  is  vagy  két  battalion  Lőcsén, 
Kézsmárkon  és  Dunavecz- várában  feküdt  helyőrségül.  Tehát  az  ösz- 
szesen  9  ezredet  s  ebben  27  battaliont  (szándékosan  nem  mondjuk: 
zászlóaljat,  mert  ez  akkor  századot  jelentett)  számláló  három  dan- 
dárból tíz  battalion  várőrségeket  képezvén,  tábori  szolgálatra  számba 
nem  jöhetett.  Maradt   ekként  17    battalion,  vagyis  teljes  létszámmal 

*    Egykorú  más,  gyűjteményemben. 

véve  6800  ember;  azonban  a  tettleges  állomány  az  újonczozás  után 
sem  volt  meg  ilyen  teljesen,  mert  pl.  Czelder  ezredének  Liptóra  és 
Árvára  esett  újonczjutaléka  e  vármegyék  közbejött  elvesztése  követ- 
keztében még  csak  papiroson  vala  kiállítva.  Úgy,  hogy  6000  főnél 
nem  igen  vehetünk  többet,  s  ebből  is  legalább  másfélezer  újoncznak 
nem  volt  lőfegyvere.1 

Lovas-dandárok  valának :  Ebeczky  Istváné,  mely  a  zselízi  német 
tábor  körűi  vigyázott;  Balogh  Istváné,  mely  Dívénytől  Zólyom  és 
Besztercze  felé,  Steinville  és  Viard  ellen  teljesíté  a  portyázó  szol- 
gálatokat; Szent-Pétery  Imréé,  mely  e  kettőnek  tartalékja  gyanánt 
Szécsény  táján,  gr.  Eszterházy  Dániel  mellett  állomásozék :  ha  kell, 
ezeknek,  vagv  esetleg  Rima-Szombat  s  Murány  felé  Bercsényinek  se- 
gélyt viendő.  A  negyedik  dandár  :  a  három  reguláris  dragonyos-ezer 
(Bercsényi,  Forgách,  Gyürky)  Babócsay  Ferenczczel  részint  Gömör- 
ben,  Murány,  Telgárt,  Polonka  táján,  részint  pedig  Szepesnek  Liptó 
felőli  oldalán  feküdt,  Breznó  és  Liptó-Üjvár  felé  beportyázni.  Velők 
vala  Szepesben  Szemere  lászló  dandárnok  is,  a  saját  és  Bessenyey 
ezredéből  ha  sokat  mondunk,  500  huszárral;  továbbá  Szepesnek 
éjszaki  részein  Árva  felé  portyázni  a  Bokros  és  Paur-ezredek,  amaz 
negyedfél  száz,  emez  tán  ötödfélszáz  emberrel.  És  ezen  12 — 1300 
huszárt  számítjuk  az  ötödik  ^g'/y-dandárnak. 

Az  első  három  lovas-dandár  tényleges  létszámát  bőven  veszszük 
5500  főre,  miután  Bercsényi  aug.  9-kén  így  ír  róluk:  «Ezen  három 
brigádában  nincs  még  csak  ötezer  lovas  z's.»'2  Végre  a  Babócsay- 
féle  három  reguláris  dragonyos-regiment  együtt  vagy  másfélezer  főre 
rúg  vala.  Tehát  az  összes  lovasság  8300,  kerek  számmal  8000,  a  gya- 
logság pedig  6000  főre,  vagyis  Bercsényi  egész  hadteste  14,000  em- 
berre tehető ;  kikből  leszámítván  a  lőfegyverrel  nem  biró  és  így  in- 
kább csak  tartalék-szolgálatra  alkalmazható  2000-nyit:  fennmarad 
12,000  combattans,  —  vagyis  alig  valamivel,  (a  7.  alatti  számítás  sze- 
rint semmivel  sem)  több  Pálffy  erejénél. 

1  Pl.  Bercsényi  jún.  19-kén  ezt  írja:  «Van  az  brigádában  együtt  (az  egrieken 
kívül)  2137  embere  Csajághynak :  de  1500  fegyverest  nem  fog  előállíthatni,  ha  romlott 
fegyvere  elkészül  is.  Az  mint  colimálom:  lészen  3000  fegyver  híjával  az  gyalogság, 
kivel  elég  búm.»  (Archív.  Rákócz.  VI.  201.  1.) 

*    U.  o.  VI.  k.  259.  1. 

Ha  most  már  az  ország  legéjszakibb  csúcsán  fekvő  Új-Bélától 
vagy  Dunavecztől  egy,  Lucsivna,  Vikartócz,  Telgárt,  Murány,  Tiszolcz, 
Dívény,  Kékkő,  Ipoly-Ság  felé  húzódó,  s  innét  a  Zselízzel  átellenes 
Tergenyénél  a  Garamba  ütköző  vonalat  húzunk :  egy  óriási  félhold 
alakjában  megkaptuk  a  kuruczok  hadfelállítását.  Azok  szélső  jobb- 
szárnya fent  Dunavecz,  lejebb  Kézsmárk  és  Lőcse  erődítvényeire,  a 
közép  Murány-várára,  s  a  balszárnynyal  érintkezésében  Hajnácskőre 
és  Gácsra  támaszkodhatott;  az  Ebeczkyféle  balszárny  épen  semmire, 
miután  Szécsény  erődítve  nem  volt,  Nógrád-várát  pedig  alig  kezdet- 
ték megépíteni,  —  megint  abban  hagyták  s  október  elején  épen 
széthányatták,  mint  komoly  támadás  ellen  tarthatatlan  helyet.  E  nagy 
félholdnak  egyes  kisugárzó  küllői  valának :  a  gyakori  beportyázások 
Új-Bélától  Gácsország  sarkán  által  Árvába,  —  Lucsivnától,  Vikar- 
tócztól  Liptóba,  —  Muránytól,  vagyis  inkább  az  előretolt  őrállo- 
más :  Polonkától  Breznó  és  Besztercze  alá,  —  végre  Dívénytől 
Zólyom,    —   s  Tergenyétől  Szent-Benedek  és  Érsek-Újvár  felé. 

A  középet  a  Gömörben,  Tiszolcz,  Murány  és  Telgárt  körűi  con- 
centrált  gyalogság  képezé,  maga  a  főparancsnok  Bercsényi  gróf  köz- 
vetlen vezénylete  alatt;  a  jobbszárnyat  Szepesben  előbb  gr.  Csáky 
Mihály  és  br.  Andrássy  Pál  vezénylék,  utóbb  br.  Andrássy  István;  a 
balszárnyat  Nógrádban  gr.  Eszterházy  Dániel. 

A  császári  hadsereg  helyzete  kedvezőbb  vala  :  mivel  ők  az  em- 
lített nagy  félholdnak  belső  átmérőjében,  tehát  aránylag  rövidebb 
vonalban  feküdtek,  és  így  az  egyes  csapattestek  harczászati  érintke- 
zése kurtább  távolságokban  történhetett,  következőleg  kevesebb 
időbe  került,  s  a  fővezénylet  ennélfogva  sokkal  egységesebb  lehe- 
tett. Azonkívül  őket  hegylánczok,  könnyen  őrizhető  szorosok,  és  tö- 
mérdek vár,  sánczolat,  kerített  város  erődítvényei  védték,  ú.  m. 
Árvában  Turdosín  s  Árva-vár ;  Liptóban  a  Pribilínától  Újvárig 
(Hradek)  húzódó,  redoute-okkal  rakott  sánczolat  s  a  rózsahegyi  vár- 
kastély; Zólyomban  Breznó,  Besztercze,  Radvány,  Garamszeg, 
Királyi,  Végles,  Zólyom,  Dobronyiva  várak,  városok  és  kastélyok  ; 
Hontban  Selmecz,  Windschacht,  Bakabánya,  Szent-Antal  városok, 
sánczok  és  kastély;  és  végre  Barsban  Körmöcz,  Szent-Kereszt,  Zsar- 
nócza,  Szent-Benedek  s  a  hatalmas  zselízi  körülsánczolt  tábor,  mely 
Nvitrával  és  Esztergommal  is  összeköttetésben  állt. 

Thaly  K.:  Ocskay  László.  II.  II 

E  fölött  tüzéri  készletekben  a  magyaroknál  gazdagabbak  vol- 
tak ;  és  ha  csapataik  létszáma  a  kuruczokénál  egy,  legföljebb  két- 
ezerrel kisebb  vala  is :  ezt  bőven  kipótolá  azoknak  sokkal  jobban 
fölfegyverzett,  gyakorlottabb,  fegyelmezettebb,  harczedzetebb,  s  a 
harczászati  mozdulatok  végrehajtására  általában  ügyesebb  volta.  Bár 
másrészről  az  sem  tagadható,  hogy  lovasságuk,  gyorsaságra  és  győ- 
zősségre  nézve,  a  kuruczoknak  apróbb  csatározásra  oly  kitűnő 
könnyű-lovasságával  nem  mérkőzhetett. 

Balszárnyuk  Ebergényi,  —  középjük  előbb  Steinville,  utóbb 
maga  a  főparancsnok  Pálffy,  —  jobbszárnyuk  pedig  Löffelholtz  tbkok 
vezénylete  alatt  álla,  —  emez  alatt  előbb  Hartleben,  utóbb  Langlet, 
Pálffy  alatt  Steinville,  Viard,  Hartleben,  s  Ebergényi  alatt  Tollet 
és  egy  ízben  Viard  működvén  alvezérekűl.  (Drasskovich  és  Gombos 
csak  Pálffy  kíséretében  jöttek ;  vezényletök  nem  volt.)  Mind  megannyi 
rendszeresen  iskolázott,  tapasztalt  és  vitéz  tábornok:  kivált  Viard 
és  Tollet  tehetséges,  elszánt,  vakmerő  és  kitartó  férfiak;  Ebergényi 
s  Löffelholtz  két  kitanult  ravasz,  amaz  a  lovassági,  emez  a  gyalogsági 
fegyvernemben. 

Bercsényi  viszont,  mióta  Bottyánt  a  hadászati  viszonyok  a  Tisza- 
Dunaközére  szólíták,  —  egyetlenegy  számbavehető  tábornokkal  sem 
rendelkezett.  Mert  Eszterházy  Dánielnek  ha  feje  és  akarata  jó  volt 
is :  de  a  teste  nyavalyás,  lába  csonka,  mozgékonysága  lassú ;  határozott, 
önálló  működésre  nem  való.  Csáky  pedig  s  a  két  Andrássy,  csupán 
protectiós  mágnás-tábornokok  valának,  mint  már  őket  ismerjük.  Te- 
hetségtelen, bátortalan,  önállótlan,  puha,  eszem-iszom  emberek.  Sze- 
gény Csákyban  legalább  a  jó  szándék  meg  lett  volna:  az  Andrássyak- 
ban  ez  sem,  mert  szertelenül  tunyák  voltak,  és  csak  lakmározás-, 
heje-hujára  gondolok.  E  három  képtelen,  sőt  részben  (Andrássy 
István)  megbízhatatlan  ember  alkalmazása  a  magyar  ügynek  elvégre 
is  kipótolhatlan  veszteségeket  okozott  1709.  nyarán  és  1710.  elején: 
ú.  m.  Csáky  és  Andrássv  Pálnak  vázolandó  liptai  kudarczát,  s  Andrássy 
István  lőcsei  ocsmány  árulását.  Csákyért  egyenesen  Bercsényi  tehető 
felelőssé:  mert  sógora  volt,  ő  pártfogolta,  emelte,  alkalmazta  elejétől 
fogvást.  Az  Andrássyak  ellen  ugyan  gyakran  panaszkodik  a  fővezér, 
és  nem  egyszer  hangsúlyozza  róluk,  hogy  csak  mások  hiányában 
kénytelen  egyet-mást  rajok  bízni,  —  a  mi  azonban  nem  mindenkorra 

áll ;  mert  pl.  Lőcsére  százszorta  jobb,  vitézebb,  megbízhatóbb,  nép- 
szerűbb parancsnok  lett  volna  Czelder  Orbán.  De  hát  az  csak  egy- 
szerű szepesi  polgár-fiú  volt,  s  Andrássy  híres  mágnás!  ...  Ez  dön- 
tött; s  döntött  volna  talán  még  napjainkban,  a  XX-ik  század  kezde- 
tén is,  —  nincs  tehát  mit  csodálkoznunk  az  aristocraticus  XVIII-ik 
század  elején,  kétszáz  év  előtt  történt  ilyes  dolgokon. 

De,   térjünk   át   a   nyári   hadjáratok   vázolására,    melyeket   itt   a 
magyarok  kezdtek  meg,  támadólag. 


HUSZONKETTEDIK  FEJEZET. 

Bercsényi  tervei.  A  támadás  Breznóbánya  és  Liptó  ellen  ;  ennek  részletes  előkészítése ;  az  új  gya- 
logság. A  fejedelem  Ocskayról  és  Babócsayról.  —  A  liptai  próba  ;  a  sánczok  megvétele,  levonása, 
veszedelme  ;  Pálfíy  segélyre  indul ;  Czelderék  megharczolnak  Viarddal.  Csáky  s  Andrássy  túlóvatos- 
sága  s  visszavonulása;  vizsgálat  Csáky  ellen;  a  fejedelem  méltó  haragja.  — Lubomirszky. 

Bercsényi,  mihelyt  a  6000  hajdú  július  közepén  Gömörben  együtt 
volt,  —  a  főtisztek  informatióit  meghallgatván,  —  azon  tervvel  fog- 
lalkozék,  hogy  3000  gyaloggal  és  a  lovas  had  egy  részével  Szepesből 
a  liptai  sánczokat,  s  ezeken  általesvén,  Árvát,  Túróczot  támadtatja 
meg;  a  másik  3000-et  pedig  ugyanakkor  Riviére-rel  s  bombákkal  és 
a  Balogh-dandárral  Zólyom-vára  megszállására  küldi,  mire  a  német 
remélhetőleg  feljővén  az  Ebeczky  által  szintén  fenyegetendő  Zselíztől 
a  bányákra:  Ebeczky  csapjon  föl  utána  Bajmócznak,  Eszterházy  pedig 
zárja  körűi  a  zselízi  sánczot.1  E  tervet  Rákóczi  is  jóváhagyá,  a  fő- 
súlyt kivált  Liptóra  óhajtván  fektetni,  mivel  itt  remélt  leghamarabb 
sikert- 

A  szándék  azonban  Zólyomot  illetőleg  Breznóra  változott,  me- 
lyet a  júl.  17-kén  Gömörbe  érkezett  Bercsényi  amannál  könnyebb- 
szerrel remélt  megvehetni,  s  hírtelenül  megvévén,  onnét  —  fekvésénél 
fogva  —  a  liptai  próbát  jobb  móddal  támogathatni.3  Nyomban  el  is 
küldé  Riviéret  Breznóbánya  erődítvényei  megszemlélésére ;  de  biz  a 
szakértő  vélemény  nem  volt  ajánló.  A  néhány  nap  múlva  visszatért 
hadmérnök  akként  nyilatkozott,  hogv  a  város  erődítvényeit  réslövés  - 


1  Bercsényi,  1709.  júl.  12.  s  14-kén  Rákóczihoz.  (Archív.  Rákócz.  VI.  205 — 210. 1.) 
&  Rákóczi,  1709.  jul.  15-kén  Bercsényihez.  (U.  o.  II.  499 — goo  1.) 
3  «Mivel  csak  látom,  —  írja  Bercsényi  Rozsnyórúl  júl.  18-kán  Rákóczinak  — 
nincs  jobb  az  liptai  próbánál,  s  az  jól  nem  lehet  Breznyó  nélkül,  Breznyót  pedig, 
hiszem,  jól  lehet:  azért  ott  kezdem  jól,  s  hoc  finito,  az  gyalogot  úgy  intézem,  hogy 
itt  is  maradjon,  —  s  Liptóra  is  menjen  az  4000-ig  való  fegyveres  hajdúbúi.  —  Csáky 
uram  is  most  küldte  meg  opmióját,  igen  helyesen,  (?)  hogy  nem  lehet  előbb  Breznyó- 
nál  semmit.»  ( Archív .  Rákócz.  VI.  221. — 222.  1.) 

tehát  faltörő-ágyúk  odavontatása  nélkül,1  puszta  bombavetéssel  nem 
lehet  megadásra  kényszeríteni.  Mely  értesülés  vételével  Bercsényi, 
Jolsváról  júl.  21 -kén  költ  levelében  így  okoskodik: 

((Legnagyobb  előttem,  hogy  Breznyónak  ágyú  s  tűz  nélkül  — 
az  mint  informáltatom  —  semmit  sem  tehetni ;  ottan  ha  napokat 
töltünk:  elvesztjük  ideit  az  liptai  operatiónak;  mert  ha  Breznyót 
megsegíti  az  ellenség,  visszaszállva  elmúlik  az  többi,  rakáson  ér  ben- 
nünket, s  rakáson  nyomulunk  a  gyaloggal.  Ha  penig  reá  nem  érne 
is  Breznyóra  Pálffy:  legalább  felér  Zólyomig,  —  s  akkor  osztán  a 
liptai  próba  is  talám  késő  volna.  Azért  úgy  szeretném,  hogy  Brez- 
nyót megkörnyékezve  egy  részivel :  menne  azon  füst  alatt  az  gyalog 
Liptónak,  —  egy  nap  az  próbája;  ha  succedál,  factum  est,  et  sit 
glória  Deo,  s  menne  tovább  (Árvának  és  Túrócznak)  Csáky ;  ha  nem 
succedál :  cum  securitate  egyezhetik  meg  ismét  az  Breznyót  piszkáló 
gyaloggal ;  s  úgv,  hiszem  Istent,  Pálffy  sem  piszkálja  meg  az  gya- 
logot, hogy  confusió  érhesse.  —  E  szándékomhoz  képest  már  orde- 
reztem  Csajághyt  Tiszolczra,  Murányhoz  (mely  alatt  már  ott  voltak 
a  Nyáray-  és  Czelder-dandárok)  egy  mértföld,  Babócsayt  ide  Jolsvára. 
Riviére  ma  érkezik  az  kis  könnvű  munitióval,  (20  fontos  bombák.) 
Összevárom  az  hadakat ».'2 

És  bár  gyalog-porták  a  hegyeken  át  Liptóba  egész  be  Rózsa- 
hegyig jártak,  háta  mögött  a  sánczvonalaknak,  —  úgy,  hogy  Perényi- 
nek  egvik  hadnagya  júl.  25-kén  egy  Rózsahegy  táján  fogott  cs.  ka- 
pitányt hozott  a  jolsvai  táborba,3  —  a  sánczokról  pedig  számos  leírás 
mellett  immár  rajzokkal  is,  s  az  ellenség  erejéről  a  sok  szökevény 
vallomásaiból  tüzetes  ismerettel  bírtak  a  kuruczok,4  és  a  liptai  tá- 
madás mindenképen  sikeresnek  ígérkezik  vala ;  mindazáltal  a  Ber- 
csényi körűi  levő  főtisztek  többsége  folyton  csak  azt  javaslá:  el  kell 
előbb  foglalni  Breznót,  másként  a  liptai  vállalat  nem  nyugszik  biztos 
alapon,  minthogy  a  nagy  munkával  összeszedett  gyalogságnak,  siker- 


1  Ilyeneket  pedig  nagy  messziről,  sok  fáradsággal  és  idővesztéssel  Kassáról  le- 
hetett volna  csak  odaszállíttatni. 

2  Archiv.  Rákócz.  VI.  224.  1. 

3  Archiv  Rákócz.  VI.  230.  1. 

4  Rákóczi  júl.  23-iki  levelében    a  liptai  sánczok  «delineatíójdr>-ró\   beszél,  s  en- 
nek nyomán  tervez.  (U.  o.  II.  505.  1.) 

telenség  esetében  nincs  hová  visszavonulnia,  (hát  Murány  ?J  s  hátrá- 
lási  útja  fenyegetve  van.  A.  fővezér  ezen  ellenvetések  miatt  még 
júl.  25-kén  is  habozott.1 

Igen  alkalmason  érkezek  tehát  a  fejedelemnek  Sáros-Patakról 
júl.  23-kán  kelt  levele,  melyben  a  «Breznyóval  való  piszmogást') 
haszontalan  idővesztésnek  nyilatkoztatva,  más  módját  mutatta  a 
dolognak ;  úgymint,  mellőzze  meg  Breznót  a  hajdúság,  s  a  szűk 
hegyi  utakat  maga  után  bevágván,  elrontván :  bizton  mehet  Liptó- 
nak,  hiszen  hátrálás  esetében  nem  szükséges  ugyanerre  visszavonulnia, 
mert  a  liptai  apróbb  sánczok  mellett  kár  nélkül  eljöhet ;  ha  pedig  a 
két  nagy  sáncz  közé  veszi  magát  s  Csákyval  egyesül,  —  «akár  ott 
dohányozzék,*  nem  történhetik  confusiója,  visszatérhet  Szepesnek. 
És  így,  végzi  a  fejedelem  utasítását  Bercsényihez:  «quod  delibera- 
tum  diu,  — fac  cito!^ 

E  parancs  megszűntetett  minden  további  habozást.  Bercsényi 
júl.  29-én  Murányallyára  ment,  hogy  másnap  ('megindíthassa  az  gya- 
logot Telgártra, »  s  « összepallérozván  az  tiszteket,  úgy  indíthassa  meg 
az  liptai  próbánaki).  Gyülekezési  helyűi  pedig  azért  választá  Tel- 
gártot,  hogy  e  körülményből  az  ellenség  Breznóbánya  régóta  hirde- 
tett megszállására  következtessen,  lévén  Telgárt  Polonka  felé  Breznó- 
nak  egyenes  útjában,  és  így  félrevezettessék.  «S  jóllehet  —  írja 
Bercsényi  júl.  30-kán  Murányallyáról  Rákóczinak,  —  Tergárt  igen 
Breznyót  czélozza :  mindazáltal  onnan  igen  alkalmatosan  elmehetni 
Liptónak  is  (Vernárt  és  Hranovicza  felé),  az  hová  nagyobb  kedvem 
van  bocsátanom  őket  oly  erővel  Szepesbűl  szemben,  taraczkkal,  mo- 
zsárral nyomukban,  hogy  se  ne  restistálhasson  az  német  kívül  az 
sánczán,  se  az  sáncz  ne  akadályozza  (nyomulásukat),  se  az  liptó-újvári 
kőfal,  az  hol  az  bagázsiája  vagyon  (Tollet  hadosztályának,)  üttetlen 
ne  maradjon.    Kivel  utat  nyithatunk  Isten  által,  s  (azután)  Breznyó- 


1  Jolsváról  júl.  25-kén  írt  levelében  említi:  «  Abban  nagy  bajom  van  még,  hogy 
látom,  egészen  Breznyót  vetik  pro  fundamento,  mivel  csak  nehéz  a  nélkül  a  retiráda. 
Ily  munkával  összeszedett  gyalogunkat  nehéz  periclitálni ;  kevés  közt  sok  az  recrutta, 
azért  megosztanom  nehéz.  De,  ha  lehet,  nem  recedálok  intentiómtúl,  hogy  környűl- 
vétetem  Breznyót,  s  Liptót  támadják  meg ;  ha  az  nem  lehet :  talám  inkább  szemben 
bocsátom  őket  Szepes  felől,  s  hátúi  diversiót.»  (U.  o.  VI.  230.  1.) 

1  u.  o.  n.  504—505.  1. 

hoz  is  könnyebb  férni  kevesebbel  is.»  Még  egy-két  napig  ugyan 
Telgárttól  el  nem  indulhatnak:  mivel  Csajághy  csak  ezután  érkezik 
Tiszolczrúl,  és  a  magokkal  viendő  élelem  is  még  hátra  van,  mely 
nélkül  pedig  indulni  a  hegyek  közé  nem  volna  tanácsos.1 

A  fővezér  júl.  30  és  31 -kén  minden  intézkedést  megtőn;  a  ve- 
zérekűl  működendő  tábornokoknak  részletes,  írott  utasítást  ada,  a 
főtisztek  közt  kiosztotta  a  szerepeket,  összetanítá  őket,  s  a  legény- 
séget megszemlélé,  kiválogatta,  hópénzt,  fegyvert,  egyenruhát,  élel- 
met osztatott  ki  köztük,  föltüzelé,  neki  bíztatta,  —  úgy,  hogy  aug. 
i-jén  örömmel  és  megnyúgovással  írhatá    a  fejedelemnek  Jolsváról: 

••Alázatosan  vettem  tegnap  estve  Rédey  uram  által  Fölséged 
parancsolatját,  midőn  szintén  Murányallyárúl  megtértem  volna,  az 
hol  eligazítottam  az  próbára  Isten  hírivei  az  hadakat,  s  az  mennyire 
lehetett,  fizetéssel  consoláltam,  az  gyalogot  fegyveresítettem,  mundí- 
roztattam  (a  murányvári  raktárakból)  alkalmasínt,  úgy,  hogy  az  há- 
rom brigádábúl  ötödfél  ezerig  való  fegyveres  hajdút  válogattattam  ki, 
s  mind  szemem  láttára  marsírozott  Tergárt  felé,  ugyan  kiváltképen 
való  kedvvel,  az  honnan  ma  meg  is  indultak,  s  úgy  írja  Babócsay 
uram:  ritkán  látott  hadat  jobb  kedvvel  sietni*  Provisiójok  nem  egé- 
szen érkezett  vala,  —  mégis  tűrhetetlen  volt  az  had  várakozásra.*) 
A  többi  élés,  liszt  hordókban,  hús,  kenyér,  etc.  Murány  alól  folyvást 
szállíttatik  nyomukban.  «S  csak  azért  is  bízhatom  ezen  operatióhoz, 
hogy  Generális  Csáky  Mihály,  Andrássy  Pál  és  Brigadéros  (Babócsay, 
Csajághy,  Czelder  és  Szemere)  uraimékat  mindenképen  contentál- 
hattam  s  informálhattam,  s  minden  difficultás  nélkül  bocsáthattam*).3 

Valóban,  alig  volt  az  összes  Rákóczi-kornak  biztosabb  alapokon 
megindított,  alaposabban  átgondolt  s  kiszámított  hadi  vállalata,  mint 
e  liptai  próba ;  miről  bő  tanúságot  tesz  a  tábornokok  számára  ki- 
adott terjedelmes  utasítás,  melynek  Bercsényi  főtitkára  kezével  irott 


1  Archív.  Rákócz.  VI.  232.  1. 

2  Babócsay  Ferencz  Tergárt,  aug.  i-jén  Bercsényihez  írott  levelének  idevonat- 
kozó szavai:  «Nagy  jó  és  fris  kedvvel  vagyon  az  egész  had,  —  reménleni,  Isten  meg 
fog  áldani  bennünket.*  S  ismét:  «Meg  nem  írhatom  Ngodnak,  az  hadnak  minemű 
kedve  legyen ;  alig  tudunk  commandóra  is  valamerre  rendelni,  —  nem  akarván  el- 
maradni ezen  munkánál. »  (Eredeti,  az  Orsz.  Levéltárban.) 

3  Bercsényi  aug.  i-ji  levele  Jolsváról  Rákóczihoz.  (Archív.  Rákócz.  VI.  233 — 236. 1.) 

egykorú  példányát  a  fővezér  imént  idézett  leveléhez  csatolva  birjuk. 
Rövidség  okáért  csak  főbb  pontjait  érintjük.  «Sok  okokra  nézve  — 
úgymond  —  hasznosabbnak  találtatik  az  liptai  ellenség  ellen,  mint- 
sem Breznó  ellen  kezdeni  az  operatiót,  annyival  is  inkább,  hogy 
már  Breznóra  való  készületeknek  az  híre  megvan,  Tergárton  való 
gyülekezeti  is  az  hadaknak  azt  fogja  mutatni ;  és  így  nagyobb 
reménsége  lehet  az  liptai  próba  titkolásának.  Kire  való  készületeknek 
rendi  így  következik :» 

Föltételeztetik,  hogy  Csáky  a  Szepesben  lévő  lovas  hadakat,  t.  i. 
a  Babócsay  alatti  három  dragonyos-ezredet,  Paurt  és  Bokrost  Sze- 
mere Lászlóval,  utasítása  szerint  előre  Hranovicza  tájára  csoportoz- 
tatja.  E  falunál  egyesüljenek  azért  e  2000  számot  fölöző  lovassággal 
a  Tergártról  induló  gyalogok,  ú.  m.  Czelder  Orbán  dandára,  s  a 
Nyáray-dandárból  ennek  saját  és  Bercsényi  palotásainak  egy-egy 
battaliona,  összesen  harmadfélezer  hajdú.  Utánok  nyomon  megyén 
bizonyos  kivezénylendő  fedezet  alatt  a  tüzérség.  Úgy  egyezzenek 
pedig  meg  e  hadak  egymással  Hranovicza  táján,  hogy  azután  — 
Csáky  személves  parancsnoksága  alatt  —  <(egy  corpusban  nyomul- 
hassanak (Liptóba)  mennél  titkosabb  utakon,  tartózkodás  nélkül,  hogy 
késedelmök  hírt  ne  bocsásson ». 

Feladata  leend  e  4500  főnyi  hadoszlopnak  az  ellenséget  szem- 
ben támadni  meg,  és  pedig  mindenekelőtt  Tollet  lovasságára  ütni, 
mely  is  ha  általok  nyomatva  «be  talál  szorulni  vagy  a  sánczokba, 
vagy  Hradek  várába,  vagy  Liptó-  Új  várba » :  Riviére  ezredes  uram 
maga  a  lovassággal  mindenütt  előljárván,  vizsgálja  meg  azon  erősség 
mivoltát,  és  azzal  a  tüzérséget  maga  után  rendelvén,  az  ellenséget 
bombázással  kell  « megbódítani,  az  környűlsánczolt  falukat  nyakába 
gyújtogatni,  egy  szóval  a  rátámadásnak  minden  alkalmatosságát  ke- 
resni." Emberi  mód  szerint  nincs  is  lehetség  benne,  hogy  Tollet  a 
maga  ötszáz  lovasával  (ennyire  becsüli  vala  Bercsényi  a  foglyok  és 
szökevények  jelentései  szerint  a  Wolffskehl-ezred  tényleges  lét- 
számát) valami  zavart  okozhatna,    ily  számosan  lévén,  közöttük. 

Azonban,  «más  felől  ugyan  Tergárttúl  kell  elindulni  bizonyos- 
számú gyalogságnak  valamely  lovassal;  az  kinek  is  azért  is  kell 
könnyebb  hadnak  lenni,  hogy  az  holyákon  (a  Kralova-hora  s  más 
nagy  hegyek    Gömör   és    Liptó  határain)  messzebb    s   nehezebb  útja 

lészen.  És  így  arra  rendeltetik  Generális  Andrássy  Pál  urammal 
Csajághy  uram  maga  brigádájával  és  Perényi  Miklós  uram  regimentjé- 
vel, azonkívül  Nyárády  András  kapitány  uram,  kinek  is  egy  rész 
hajdúság  commandóját  fogja  Csajághy  uram  adni,  és  Réthey  György 
regimentjébűl  válogatva  legalább  háromszáz  lovas*.* 

Hogy  pedig  e  2000  gyalogbúi  és  300  lovasból  állandó  második 
hadoszlop  pontosan  érkezhessék  s  felelhessen  meg  feladatának:  « szük- 
séges Tergárton  előre  elrendelni  jó  reflexióval  az  idejét  s  óráját  : 
mikor  fogja  Csáky  uram  az  ellenséget  megtámadni  ?  hogy  annál  elébb 
Andrássy  (az  erdőkből,  oldalban)  ki  ne  mutassa  magát;  akkorra  pe- 
niglen  mentül  közelebb  lehet  és  titkosabban,  az  hegyekben  készen 
légyen,  úgy,  hogy  mindjárt  az  első  lármára  kimutathassa  magát, »  s 
leszállván  az  hegyekről:  míg  Csáky  szemben,  ők  oldalt  rohanjanak 
a  németre.  « Ebben  azt  kell  observálni :  mivel  Csáky  uramnak  szükség- 
képen az  lovasok  sánczára  kell  elsőben  ütni,  ha  Andrássy  uram 
Csajághyval  (az  erdőkbűi)  kiütvén  magokat,  látnák,  hogy  Csáky  uram 
része  felől  még  bajoskodnak  az  lovassal,  —  tehát  Andrássy  uramnak 
is  oda  kell  succurrálni ;  holott  penig  irányzanák,  hogy  a  gyalog  né- 
met akarna  sánczokba  beszorulni:  annak  kellene  eleibe  állaniok». 

Hogy  továbbá  a  sánczokba  szoruló  Tolletnek  (kinek  is  lovassá, 
gyalogja  1000 — 1200  embert  tehetett)  segítsége  Ebergényitől  ne  jö- 
hessen :  « lehet  irruptiót  is  akkorra  tétetni  másfelől  Árvába,  az  mennyi 
lovas  had  nélkül  itt  el  lehetni,  portaképen,  csak  azért :  hogy,  ha  híre 
jőne  is  a  liptai  lármának,  ne  tudna  merre  kapni. »  De,  ha  megegyez- 
hetnék is  Ebergényi  Tollettel :  annak  is  «egy  a  munkája  a  többivel, » 
mert  azzal  erőnket  még  följűl  nem  múlja. 

Nagyobb  erő  jöhetne  Tolletnek  segélyül  Zólyom  felől.  Ezt  így 
kell  megelőzni:  Csajághy  útjában  «egy  jó  hadnagy  alatta  200  gya- 
loggal megszállatja,  bevágatja  a  Breznótól  Bocza  felé  vezető,  külön- 
ben is  igen  nehéz  járatú  szoros  hegyi  utat;  és  ugyanő  egy  másik  jó 
tiszttel  —  Nyárádyval,  ajánlá,  de  Színay  Mihály  ezredes  küldetett  — 

*  Jellemző,  hogy  a  hegymászás,  erdőkben  bujkálás  kényelmetlenségeit  kerülő 
puha  Andrássy  kedvéért  ez  a  pont  annyiban  változást  szenvedett,  hogy  csak  Csajághy 
ment  e  hadoszloppal,  —  Pál  úr,  személye  szerint  Csáky  mellé  került  az  országútra,  s 
inkább  átengedé  a  vezényletet  a  dandárnoknak,  —  a  mi  egyébként  —  Csajághy  igen 
ügyes  katona  lévén,  —  csak  szerencse  vala. 

szintén  200  válogatott  hajdút  előreindít  az  erdőségeken,  a  sztarahorai 
(stureczi)  passus  megszállására,  a  mely  felé  a  síkon  át  lovas  porta 
is  induljon  valamely  a  föld  csínyját  ismerő  főtiszttel  (Paur)  Rózsa- 
hegynek, jó  vigyázást  tartván  mindenfelé.  A  többi  lovas  és  gyalog 
had  fogja  körűi  és  ostromolja  a  sánczokban  Tolletet  s  tartóztassa 
esetleg  Ebergényit. 

Ezalatt  a  zólyomi,  beszterczei,  breznói  és  zselízi  németeknek 
elég  dolgot  adand  Bercsényi,  hogy  segítségre  lehetőleg  ne  indul- 
hassanak. Pálffy  Zselíznél  másként  is  Liptótúl  oly  messzire  van,  hogy 
míg  oda  fölérkezhetnék,  —  addig  Tolleten,  Ebergényin  általeshetnek. 
De  meg,  ha  mégis  elindulna :  Ebeczky  a  maga  dandárával  utána 
vagy  mögéje,  Bajmócznak,  Túrócznak  fog  ereszkedni,  az  érsek-újváriak 
Pozsony  táját  beszáguldozni,  s  Eszterházy  Dániel  körűlszállandja  a 
zselízi  sánczot,  hogy  Pálffyt  visszatérésre  bírja.  Másfelől  Szent-Pétery 
Imre  Selmecz  ellen  demonstrál,  Balogh  István  pedig  Dívénytől, 
mikor  ők  Liptóba:  ugyanakkor  becsapand  Zólyom  és  Besztercze 
alá,  benyargalja  Zólyom-vármegyét,  oly  hírt  bocsátva  mindenütt, 
hogy  Bercsényi  jön  utána  ágyúkkal  és  4000  gyaloggal  a  bányaváro- 
sokat ostromolni.*  Ezen  hírek  kétségkívül  meg  fogják  akasztani  Pálffyt, 
ki  azt  sem  fogja  tudni:  hová  kapjon?  Végre  Tóth  Márton  őrnagy 
a  Réthey  György  ezredének  másik  felével  s  Pollereczky  Mátyás 
kapitány  egy  század  Bercsényi-dragonyossal  Polonkától  Breznó  alá 
fognak  becsapkodni  s  ott  lármáskodni,  sőt  Zólyom-Lipcséig  bepor- 
tyázni ;  kik  is  a  Besztercze  felől  bármelyik  szorosnak  netalán  igyekvő 
német  segítségről  leghamarább  adhatnak  hírt  Boczán  Csajághy  gya- 
loginak, és  úgy  tovább.  Ha  pedig  az  ellenség  Liptó  felé  menni  nem 
tudván,  esetleg  Polonkának  csapna :  akkor  előtte  ezen  passust  el- 
torlaszolják, s  a  Murány  alatt  lévő  gyalogság  maradékával  meg- 
védelmezik. 

Ha  Isten  Liptóban  szerencsét  ad:  Andrássy  maradjon  ott  tovább 
is,  Rózsahegy  táján,  a  Babócsay  lovas-  és  Czelderféle  gyalog- 
dandárral s  a  Bokros-Paur   ezredekkel ;    Csáky  pedig  a  felső-Garam 


*  Lásd  ezekre  nézve  és  vesd  össze  Eszterházy  Dániel  levelét  is  Szécsénybó'l 
1709.  aug.  4-kéról  Bercsényihez,  —  különösen  Ebeczky  és  Balogh  működéseit  illetőleg. 
(A  levél  eredetije  az   Orsz.  Levéltárban^) 

mellett  alakítandó  hadtest  képzésére  Csajághyval,  Nyárayval  és  Sze- 
merével jöjjön  vissza  Tergárthoz,  Dobsinához.  Rózsahegytől  aztán  a 
gyalogsággal  Árvát  is,  Túróczot  is  lehet  bírni. 

Ellenben,  ha  bármely,  előre  el  nem  vélhető  ok  miatt  vissza- 
vonulni lennének  kénytelenek  Liptóból :  semmiképen  ne  menjen  ki 
a  gyalogság  Kézsmárk  és  Lőcse  felé  a  síkra,  « hanem  csak  oldalt  az 
hegyeknek  kell  kiállani  az  ellenség  elül,  és  az  lovas  hadnak  könnyebb 
része  kavalyogjon,  vigyázzon  előtte,  s  meg  nem  mellőzi  az  német 
az  gyalogságot,  hogy  háta  mögé  mehessen,  s  nem  is  késhetik  sokáig » 
a  Zselíz  és  bányavárosok  elleni  míveletek  miatt.  « Megtartózkodván 
azért  oldalt  az  gyalogság:  mihelyt  megfordul  az  ellenség,  —  mindjárt 
ismét  az  hátába  mehet  későbben  az  had ;  és  mivel  legalább  az  sán- 
czok  egészlen  való  elbontásához  s  öszveégetéséhez  lesz  idő  a  segítség 
érkezéséig:  nem  fog  olyan  kevés  német  már  Liptóban  megmarad- 
hatni, s  Rosenbergig  fölszabadul  az  ország.* 

Bármily,  el  nem  gondolható  kedvezőtlen  esetre :  a  visszavonu- 
lási pont  ismét  Hranovicza  és  Dobsina,  hol  az  élés  már  készen  fog 
várni,  s  az  új  működések  megint  ott  kezdődnek.* 

A  nagyreményű  expeditió  aug.  4-kén  hajnalban,  ezen  majdnem 
csalhatatlanul  biztos,  —  ha  nem  Csáky  a  vezénylő-tábornok :  bizo- 
nyára teljesen  biztos  —  terv  szerint  indult  meg  Telgárt-  s  illetőleg 
Hranoviczáról  be  Liptóba. 

Míg  ők  eleintén  valóban  igen  szerencsés  sikerű  működéseiket 
ott  folytatnák:  Csáky  és  Babócsay  ellen  a  fejedelemnél  kemény  vá- 
dak terjesztettek  elő,  s  nem  minden  alap  nélkül.  A  hír  már  régóta 
suttogott  vala  hadaiknak  Szepesben  elkövetett  nagy  kihágásairól,  és 
hogy  a  csapatok  fizetésére,  zsoldosok  fogadására  s  fölszerelésére, 
lovak  vásárlására  szánt  tetemes  összegű  pénzeknek  jogtalan  vissza- 
tartásában az  altábornagy  és  dandárnok  vétkesek.  Szigorú  nyomozás 
lévén  elrendelve,  az  eredmény  e  napokban  terjesztetett  a  fejedelem 
elé,  ki  is  az  ügyiratokból  meggyőződött,  hogy  —  mint  S. -Patakról 
aug.  6-kán  Bercsényit  értesíti,  —  Csákyra  nézve  is  «nincs  semmi 
nélkül  az  dolog,  —  de  nemzetünknek   tulajdonsága  hozza  magával, 


*     Archív.   Rákócz.    VT.    240 — 246.    1.  És    a   liptai   hadjáratról    szóló   iratcsomag' 
Vörösvártt. 


172  THALY   KALMAN 

hogy  az  midőn  vizsgálásra  megyén:  kiki  elhallgatja  suttogását,  az 
ember  ki  nem  keresheti  nyilván,  s  magában  csak  úgy  van  az  do- 
log. Szánjon  meg  Isten  bennünket :  mert  az  illyenek  miatt  következ- 
nek minden  rendetlenségek!))  Még  élesebben  nyilatkozik  Babócsay- 
ról,  s  jellemzőleg  hozza  fel   Ocskaynak  azelőtti  hasonló  példáit: 

« Ehhez  járul  azon  panasz  is,  az  mellyet  Babócsay  ellen  nem 
régen  hallottam  valamely  6000  forint  iránt,  mellyet  Hammertől  vett 
föl  és  az  quietantiáját  visszakérvén  oly  prastextussal,  hogy  látni 
kívánja:  ha  maga  kezeírása-é  ?  az  tisztek  jelenlétében  elszaggatta,  — 
az  mely  bizonyára  nem  brigadéroshoz  illendő  dolog,  és  kéz  alatt  jó 
volna  Kglmednek  megvizsgálni,  s  úgy  találtatván,  példásan  megbün- 
tetni. Mert  bizonyára  jobb  egynehány  ha  jó  tiszt  nélkül  is  el  len- 
nünk, mintsem  az  illyenekkel  az  hadat  elkedvetlenítenünk,  az  mely- 
nek ha  kevés  fizetése  is  az  tiszteknél  marad,  —  nem  csuda,  ha  szökik. 
Az  remunda  dolgában  is,  úgy  hallom,  praxisban  vették  az  tisztek, 
hogy  székiben  megengedvén  (katonáiknak)  az  lopást :  lopott  lóért 
öt-hat  forintot  adnak  az  katonának,  az  többit  erszényökbe  teszik.  Az 
mundírral  is  igen  gazdálkodnak.  Tudom  ugyan,  mily  nehéz  az  illye- 
neket  feszegetni  az  midőn  ellenség  előtt  áll  Kglmed :  de  mentől 
tovább  halad,  annál  veszedelmesebb  lesz;  mert  az  Hlyen  tiszteket 
az  lelkiismeret  furdalván,  ha  meggazdagodnak:  hamar  fordítják 
az  köpenyeget,  és  akkor  még  nagyobb  confusiót  okoznak.  Hlyen 
vala  Ocskay  dolga,  az  kit  szükségesnek  tartottunk  vala  és  ezen 
okbúl  sok  dolgát  elnéztük,  et  reliqua.»* 

Ocskaynak  élet-  és  jellemrajzát  írván,  lehetetlen    volt  a  fejede- 
emnek  ezen  igen  sokat  megfejtő  sorait  elhallgatnunk. 

S  most  forduljunk  vissza  a  liptai  próbához,  melynek  híre  Pálffyt 
és  vele  Ocskayt  is  kimozdítá  Zselíztől. 

A  kuruczok  betörése  Liptóba  aug.  4-kén  oly  meglepőleg  tör- 
tént, hogy  Tollet  báró  csak  akkor  vette  észre  őket,  midőn  Csákyék 
Hibbe  felől  belékaptak,  s  más  oldalról,  ú.  m.  Király-Lehota  és  Po- 
rubka  felől  a  Csajághy-dandár  is  kimutatá  magát.  A  támadás  tehát 
egy  időben  mindakét  oldalról  pontosan  hajtatott  végre,  a  terv  sze- 
rint. A  hajdúság  Dovalónál  több  helyütt  szétbontá  az  összerótt  fák- 

*    Archív.  Rákócz.  II.  510 — 511.  1. 

s  tüskeboronákból  készült  előgátat,  utat  nyitván  a  lovasságnak.  Tollet 
gyalogsága  Liptó-Újvártt,  a  szent-péteri  nagyobb  és  a  Vavrisó  fölötti 
kis  redoutban,  Szent-Miklóson  az  ó  templomnak  várszerű  falkerítésé- 
ben, s  a  rózsahegyi  várkastélyban  feküdt ;  lehetett  500  főnyi.  600  főnél 
erősebb  volt  a  Wolffskehl  vasas-ezred,1  melylyel  a  tábornok  a  sán- 
czolatok között,  a  Szent-Péter,  Dovaló  és  Vavrisó  közti  háromszög- 
ben táborozik  vala,  s  a  két  oldalról  jövő  támadás  láttára  csak  épen 
annvi  ideje  maradt,  hogy  csatarendbe  állhasson.  Menekülési  útja 
Liptó-Újvár  és  Szent-Miklós  felé,  Csajághyék  oldaltámadása  által 
el  volt  vágva. 

Megkísérlé  az  ellentállást,  —  hiába :  a  mindenfelől  reátörő  négy- 
szeres számerejű  kurucz  lovasság  rohamait  ki  nem  állhatva,  néhány 
emberének  eleste  után  mindenestől  bemenekült  a  körűlsánczolt  Vavrisó 
faluba.  Körűifogták,  és  megérkezvén  a  gyalogság,  három  oldalon  el- 
helyezkedett dandáronként,  ostromnak  indulandó.  Ezt  észrevéve 
Tollet,  —  felgyújtá  a  falut  maga  után,  s  tábori  málhástól,  lovastól, 
népestől  visszavonult  a  falun  túl  szabályszerűen  épült  csillagsánczba. 
Csajághy,  a  beczkói  ostrom  hőse,  ide  is  üldözni  akará  őt,  s  a  neki- 
buzdult és  az  ostromot  hangosan  követelő  hajdúságot  azonnal  ro- 
hamra vezetni,  mielőtt  bennt  a  német  még  jóformában  elhelyezked- 
hetnék. A  gyalogság  már  puskalövésnyire  nyomult,  lődözött  is  erősen 
be  a  sánczba.  A  golyók  sok  kárt  tőnek  a  menekülők  sűrű  soraiban  ; 
egy  lövés  magát  Tollet  tábornokot  találá:  egyik  orczáján  be,  a  má- 
sikon ki,  állkapcsát  szétzúzva,  iszonyú  sebet  okozott.2  Egy  Pichler  nevű 
százados  halálos  sebbe  esek,  és  a  tábornoknak  is  már  másnap  — 
noha  alaptalanul  —  halála  híre  járt. 


1  Az  1709.  sept.  16-kán  kelt  és  a  kuruczok  által  felfogott  kimutatás  ezen  ezred 
létszámát  620  emberre  teszi.  (Egykorú  más,  gyűjteményemben.) 

<2  «Der  arme  General  Tollet  ist  durch  den  Kinnbacken  geschossen.»  (Besz- 
terczéről  1709.  aug.  16-kán  valami  német  tiszttől  («Z.  Z.»)  irott,  de  a  kuruczoktól  föl- 
fogott levél.  {Eredetije  az  Orsz.  Levéltárban.)  Más  egykorú  levelek  is  u.  o.  és  Eber- 
gényihez  a  gr.  Csdky-archivumban ;  a  vörösvári  irat-csomag  a  liptai  harczokról ;  Ko- 
linovics  is.  (Commentarij.)  «Tollet  maga  is  sebbe  esett;  az  állát  lőtték  által. »  (Rab 
Szegedy  Ignácz  vallomásai.)  cAz  liptai  harcz  felől  hallgatásban  vannak  az  dolgok,  de 
azt  mondják,  hogy  Tolleten  lövés  esett:  az  orczáját  lőtték  által.*  (Br.  Berényi-napló, 
Pozsonyban,  aug.  27-ike  alatt.) 

Csáky,  Andrássy,  Babócsay,  az  eddigi  sikertől  elkapatva,  már 
kezökben  tartani  hitték  a  madarat,  s  vérkímélésből-e,  vagy  túlóva- 
tosságból?  ellenezték  az  ostromnak  menetelt,  azt  állítván,  hogy  az 
ellenség  a  szűk  sánczban  úgy  is  okvetetlenül  kénytelen  lesz  kegye- 
lemre föladni  magát,  ha  néhány  bomba  közéje  vettetik,  —  és  Csákv 
a  harczvágyó  hajdúságot,  Csajághynak  s  Riviérenek  nem  kis  bosszú- 
ságára, a  rohamtól  eltiltván,  valamivel  hátrább  rendelé. 

A  Szent- Pétertől  Pribilína  felé  húzódó  halmokon,  Vavrisó  fölött 
két  kis  négyszög-redout  volt,  egyike  —  úgy,  mint  a  pribilínai  sáncz  — 
üres ;  a  másikban  egy  hadnagy gyal  vagy  40  muskatéros  képezett  őr- 
séget. Az  előbbi  sánczot  felgyújtatván,  az  utóbbit  Riviére  tanácsára 
körűifogatta  Csáky,  s  megadásra  szólítá.  A  parancsnok  meghajolt,  s 
40  emberével  foglyul  adá  magát. 

Erre  Riviére  fölvonatá  e  redoutba,  mint  a  vavrisói  sánczot  uraló 
pontra,  négy  darab,  20 — 30  fontos  bombákat  hányó  mozsarát,  s  míg 
a  lovasság  az  elfoglalt  torlaszokat,  fa-rovásokat  és  sánczolatokat  szél- 
tére  rontá,  égeté,  a  gyalog  pedig  megkezdette  a  vívóárkok  ásását : 
addig  a  tüzérség  is  fölállítván  telepét,  augusztus  5-ike  hajnalán  már 
bombadörgéssel  üdvözölte  a  csillagerődbe  szorult  németet.  Ez  noha, 
kivált  a  málhás-szekerek  és  lovak  miatt,  alig  fért  el  a  szűk  sánczban, 
és  így  a  jól  irányzott  bombák  bevágása,  szétrobbanása  emberben- 
lóban roppant  károkat  okozott,  —  sem  kitörést  nem  kísérlett  meg 
csak  egyszer  is,  sem  pedig,  Csákyék  várakozása  ellenére,  föl  nem 
adá  magát.  Szorongott,  hullott,  éhezett,  —  de  állhatatosan  várta  a 
segítséget;  bár  akadtak  közöttük,  a  kik  éj  idején  kiszöktek  a  ma- 
gyar táborba,  mely  az  erőd  közvetlen  közelében  feküdt. 

Ezen  közben,  még  aug.  5-kén  figyelmeztető  levelet  vesz  —  aug. 
3-kán  Rima-Szombatban  keltet  —  Bercsényitől  Csáky,  hogy  a  meg- 
állapított tervhez  képest  Dívénytől  lármáskodni  Zólyomba  beütött 
Balogh  István  jelentése  szerint  Viard  tbk.  a  zólyomi  németnek  felé- 
vel Beszterczének  ment;  ki  is  netalán  Liptónak  igyekezzék  Tollet 
segélyére, —  jól  vigyáztasson  tehát  a  hegyszorosok  felé!*  De  Viard 

*  «Jütt  híremmé,  hogy  Besztercze  felé  megindult  volna  a  zólyomi  német  közül; 
én  is  parancsolatom  szerint  mindjárt  indulok  és  experiálom  a  dolgokat.))  írja  Balogh, 
1709.  aug.  3-kán  Losonczrúl  Bercsényinek.  (Eredeti  levél,  az  Orsz.  Levéltárban.)  V.  ö. 
Bercsényi  aug.  4-iki  levelét  a  fejedelemhez.  (Archív.  Rákócz.  VI.  249.  1.) 

aug.  5-kén  Radványtól  Balogh  lármájára  s  Bercsényinek  Losoncz 
felől  gyalogsággal  jövő  hírére  ismét  megtért  Zólyomhoz.  Talán  Tollet 
beszoríttatásáról  a  sánczba,  nem  volt  még  biztos  tudósítása.* 

Csáky,  a  ki  Szemerét  Paurral  és  Gellérttel  a  könnyű-lovassággal 
már  4-kén  előreindítá  Liptó-Szent-Miklós  és  Árva  felé,  midőn  Ber- 
csényi figyelmeztető  sorait  vévé,  —  noha  még  sem  Boczáról,  sem 
a  Sztarahora  felé  ment  hajdúságtól  semmi  értesítést  nem  kapott 
valamely  ellenség  jövetele  iránt :  mindazáltal  Czeldert  is  brigádástól 
utána  indította  a  könnyűlovas  hadnak,  be  Liptó  nyugati  felébe,  ré- 
szint a  lakosság  bátorítására,  s  részint  esetleg  a  passusoknak  is  oltal- 
mazására. Különben  is,  Tolletnek  körűizárva  tartására  a  másik  két 
gyalog-dandár  és  Babócsay  dragonyos-ezredei  teljesen  elegendők 
valának. 

Tollet  fenyegető  veszedelméről  legelőször  a  rózsahegyi  cs.  főtiszt 
adott  hírt  úgy  Turdosínra  Ebergényinek,  mint  Beszterczére  s  követ- 
kezőleg Zólyomba  Steinvillenek,  a  ki  viszont  Pálffyt  értesíté  sietve. 
Ez  aug.  5 — 6-kán  történhetett.  Ebergényi  a  rendelkezésére  állott 
6 — 700  lovast  Árvából  és  Zsolnától  összevonván,  7-kén  Árvának 
Liptó  felőli  szélére  Felső-Kubínhoz  nyomult:  de  tovább  onnét,  a 
közelében  járó  Czelder,  Paur  és  Gellértek  csapatainak  nagy  híre 
miatt  egyedül  kijőni  nem  merészelt;  hanem  Túrócz  felé  ő  is  tudósí- 
totta Pálffyt,  és  a  Zólyombúi  Rózsahegyre  érkezendő  segítséggel  való 
egyesűlhetésre  várakozott. 

Rózsahegyről  a  tudósítás  annál  könnyebben  juthatott  el  Beszter- 
czebányára,  mivel  a  stureczi  fszuhai,  sztarahorai)  hegyszoroson  lévő 
sánczot  már  előbb  ötven  muskatéros  őrizé,  kikhez  az  első  hír  véte- 
lére Beszterczéről  rögtön  még  150  dragonyos  nyargalt.  Ügy,  hogy 
mire  a  Csajághytól  a  hegyeken  át  ideküldött  hajdúk  Revuczát  érhet- 
ték, —  a  passust  már  e  mondott  200  némettől  megszállva  találák. 
Ugyanezt  jelenté  az  aug.  7-kén  Liptó-Selmeczre  (Schavnik,  Styav- 
nicza)  érkezett  Czelder  Orbánnak  Beszterczén  megfordult  kémje  is, 
azon  hozzáadással,  hogy  ama  kétszáz  főnyi  őrség,  a  rózsahegyiek  hívá- 
sára e  város  felé  indult  volna.  Mely  hírre  Czelder  tüstént  előreküldé 
ellenök  alezredesét  Bajcsy  Györgyöt  300  hajdúval,  s  maga  is  utána- 

*     Bercsényi  Losonczrúl,  aug.  4-kén  Rákóczihoz.  (U.  o.  251.  1.) 

ereszkedék,  oly  föltevéssel,  hogy  megüti  és  fölveri  őket.  Paur  útján 
Csákyt  is  mindjárt  tudósítá  e  szándékáról.  Ezen  altbgy.  tehát,  —  Czel- 
der,  Paur,  Szemere  mind  előtte  lévén,  —  biztosan  folytathatá  a 
vavrisói  csillagsáncz  ostromát. 

Folytatta  is,  de  csak  körűlzárással  s  bombázással ;  a  rohamtól 
még  mindig  kímélé  a  vért.  Riviére  bombái  nagy  pusztítást  okoztak 
a  sebében  fekvő  Tollet  hadai  között.  A  néppel  tömött,  szűkre  szo- 
rult sánczban  az  ötödnapi  bombázás  folytán  6 — 700-ból  «I2  ép  lónál 
több  nem  maradt, »  s  a  600  vasasnémet  közül  « száznál  több  holt  meg, 
harmincznyolcznak  kezét-lábát  metszették  el,  kis-sebesnek  száma 
sincs,  —  mégis  megesküdtek  vala:  auf  ein  Mann  tartsák!"1 

A  nyári  hőségben  megbűzhödött  számtalan  ló  hullája  dögleletessé, 
kiállhatatlanná  tévé  a  sánczban  maradást,  —  úgy,  hogy  az  ostromló 
hajdúság  a  vívóárkokból  is  kezd  vala  kifutni  az  irtóztató  hullabűz  miatt. 
S  a  németek  még  ezt  is  eltűrték ;  nagy  erőlködéssel  a  sánczokra 
vonszolák,  s  fölemelve,  a  mellvédeken  át  az  árkokba  kihajigálták  a 
a  rothadó  dögöket.  Bomba-  és  puskatűz  fogyasztotta,  éhség,  fáradság, 
álmatlanság,  hőség,  bűz  és  nyomor  gyötörte  őket,  —  és  mégis  ellent- 
álltanak  megsebesült  vezérök  bíztatására,  utolsó  erővel,  makacsul. 

Hagyjuk  egy  kissé  őket,  és  nézzük  Pálffyt.  A  bán  talán  a 
Garam  balpartjáról  leendő  takarmányozás  kedveért,  lovasságával 
júl.  25-kén  «Kis-Sárótúl  alább  szállott  az  sánczon,  az  zsilízí  templom 
mellé  táborostul,  s  az  hídon  az  Garamon  általgyütt  vala  lovassá,  s 
gyalogja  mepállapodott. »  Ebeczky  csak  közel  ott  forgódék  serény 
vigyázassál :  tüstént  rá  is  csapott  Pálífy  előhadára.  Mire  az  átkelt 
német  had   « összeverte  magát,  s  visszament  az  táborára.*2 

A  császáriaknak  e  tartózkodó  viseletét  a  sokkal  kisebb  erővel 
szemben  (Ebeczky  csak  2000  lóval,  s  ők  több  mint  4000  lovassal- 
gyaloggal valának)  az  magyarázza  meg,  mivel  «az  volt  a  híre  közöttök, 
hogy  Ebeczky  uram  hatezered  magával  vagyon  ottan.  »3  E  hiedelmet 
a  páratlan  kurucz  könnyű-lovasságnak  itt  is  amott  is  minduntalan  előt- 

1  Archív.  Rákócz.  VI.  289.  1. 

2  Bercsényi,  Ebeczkynek  júl.  25-iki  jelentése  alapján,  Rákóczihoz.  (Archív. 
Rákócz.  VI.  232.  1.) 

3  Szlava  Pál  vallomása,  júl.  29-kén.  Szlava  29-kén  szökött  ki  Zselízből.  (Egy- 
korú más,  gyűjteményemben.) 

tük  forgása,  merész  csapdozásai,  továbbá  a  magyaroktól  sokaságuk 
felől  czélzatosan  terjesztett  hírek  okozták,  és  Pálffy  kémeinek  vagy 
hiánya,  vagy  megbízhatatlansága. 

Egyébiránt  Ebeczky  ezután  is  folyvást  ott  czékázott  merészen  a 
Garam  két  partján  —  Szent-Györgynél  és  Szőlősnél  gázlók  lévén  — 
a  zselízi  cs.  tábor  s  a  szintén  ellenséges  Szent-Benedek  között,  mint 
a  sági  táborbúi  maga  írja  júl.  29-kén  éjjeli  11  órakor  Eszterházy  D. 
tbknak:  «Ezen  órában  érkeztem  meg  az  Garam  mellől  leskődésem- 
ből,  hogy  az  Mlgod  levelét  vettem.  Én  váltig  mesterkedtem,  hogy 
mennél  jobban  árthatnék  német  uramnak.  Tegnap  s  ma  mind  les- 
kődtem,  hogy  az  minemű  gyalog-német  (Nyitráról  ?)  Szent-Benedekbe 
érkezett  és  az  táborra  kölletett  volna  mennie,  megüthessem,  —  de 
éppen  reá  nem  leshettem.  Tegnap  újobban  beküldtem  az  német 
táborra,  hogy  mindeneket  jó  módjával  kitanulhassak,  —  holnap  meg 
fog  jünni  emberem.  Hallottam  olyat  is,  hogy  harmad-negyed  nap 
múlva  el  fog  Pálffy  menni,  mivel  nem  subsistálhat ;  (az  élelmet, 
mint  tudjuk,  Esztergombúi  kellett  nagy  bajjal  szállíttatnia,)  de  én  is 
váltig  fogok  vigvázni  reá,  hogy  el  ne  szökhessek  előlem.))1 

Jól  vigyázott;  és  ő  Zselíz  felé,  Eszterházy  pedig  Szécsényből  a 
bányavárosok  ellen  híresztelt  támadásaik  zajával  úgy  megzavarák 
PálfFyt,  hogy  ez  —  Dániel  úr  szerint  —  e  miatt  vette  magát  táboros- 
tul a  zselízi  sáncz  mellé,  hol  is  « egész  éjjel  lóháton  a  hada;  kinek 
valamely  felé  indulását  observálván,  ha  (Zólyomnak,  Liptónak)  segít- 
ségre megyén,  —  nyomulok  háta  megé ;  ha  pedig  nem  megyén : 
annyival  szaporábban  folynak  operátióink,  melyek  miatt  lehetetlen, 
hogy  Haister  is  ne  revocáltassék»  Dunántúlról.  így  ír  a  helyzetről, 
Esterházy  Antalt  vígasztalólag,  Dániel  úr  Szécsényből  aug.  3-kán.'2 
S  a  mikor  ezt  írá :  a  bán  azon  a  napon,  Ebeczky  említett  föltevése 
szerint  csakugyan  megindult  táborostul  Zselíztől,  föl  Szent-Benedek 
felé.  «Már  bizonyos  a  jele  —  kiált  föl  e  hír  vételekor,  Losonczon 
aug.  5-ike  reggelén  Bercsényi,  —  hogy  segítségre  indult,  s  ha  el- 
hagyja Szent-Benedeknél  gyalogját :  ma  Zólyom  körűi  s  tovább  is 
lehet.»  De,  teszi  hozzá  vigasztalásul,    «igen  jól  elrendelte  mindgyárt 


1  Eredeti,  az  Orsz.  Levéltárban. 

2  Egykorit  másolat,  gyűjteményemben. 

Thaly  K.:  Ocskay  László.  II.  j2 

az  hadakat  vígyázóúl  Generális  Eszterházy  Dániel  uram,  és  igyene- 
sen  nyomában  indult  neki  (Pálffynak)  Ebeczky,  orderem  szerént.  Már 
elválik  majd,  mit  akar?  ha  ott  várja-é  Szent-Benedeknél  a  többit? 
Zólyomnak  megyen-é  ?  Körmöcznek  (s  úgy  Túróczon  átkerülve 
Rózsahegynek)  megyen-é  ?  En  azonban  megyek  Fülekre,  s  ott  várom 
az  hírt"*.1 

A  hír  harmadnapra  meg  is  érkezett,  és  pedig  kedvezően;  ugyanis 
Pálffy  —  ekkor  még  tudósítást  nem  vévén  Liptóból,  —  nem  segít- 
ségre indult :  hanem,  úgy  látszik,  csak  az  alkalmasabb  füveilés 
kedvéért  mozdult  ki  Zselíztől:2  mert  a  csak  2 — 3  mértföldnyire  föl- 
jebb  fekvő  Uj-Barsnál  ismét  tábort  veretett.  Vígyázója  a  túlparton 
álló  ó-barsi  toronyban  foglalt  vala  állást.  Ebeczky  megint  csak  ott 
nyargalódzott,  puskázott  körülte,  s  Szent-Benedekbe  élést  vivő  por- 
táját a  németnek  jól  megütteté.3  «Tegnap  veszem  —  írja  Bercsényi 
Fülekről  aug.  7-kén  —  az  lévai  kalváriárúl  irott  levelét  Ebeczky 
uramnak,  hogy  az  első  hírire  (Pálffy  mozdulásának)  orderem  szerént 
megindulván  utána  az  hadakkal,  beérte  Barsnál,  s  belékapott.  Azon- 
ban csak  megszállott  ottan  Barsnál  Pálffy,  sátorokat  veretett,  j>.,  4. 
és  5-kén  is  ott  helyben  volt,  s  Ebeczky  untalan  körüle  csergett-for- 
gott,  már  meg  is  unta  s  túl  akart  menni  rajta,  de  meg  nem  engedtem, 
míg  hírét  az  felső  (liptai)  operatiónak  nem  hallhattam.  Ezt  ugyan 
mindennap  kétszer  is  megírtam  Csáky  uramnak,  úgy  az  zólyomi 
motussát  is  az  németnek,  kit  Szent-Pétery  egy  felől,  Balogh  más 
felől  s  az  magam  (költött)  híre  az  4000  gyalogra  való  varasommal 
úgy  megbotránkoztatott  (megakasztott),  —  csak  meglippent,  hol 
Besztercze,  hol  Selmecz  felé  indult  s  megint  megtért,  s  teg- 
nap csak  letelepedett  (Zólyomnál)  ismét.  Pálffy  mi  dolgos  volt 
tegnap?  nem  tudom »,  hanem  úgy  intézkedtem,  hogy  «ha  Pálffy 
csak  az  lovas  táborával  fetreng  ott  Bars  körül :»  Szent-Pétery, 
Dániel  úrral  arra   közelítsen,   «s  ha  lehet,    étszakai   próbát  tegyenek 


1     Archív.  Rákócz.  VI.  252.  1. 

&     Szalay  Pál  ezredes  levele  Ságról  aug.  6-káról,  gyűjteményemben. 

3  Ebeczky  István,  1709.  aug.  7-kén  a  szántói  mezőrűl  Eszterházynak  irott  leve- 
lében említi :  « Szent-Benedek  felé  is,  mihelt  Barshoz  szállott,  portát  küldvén,  a  táborá- 
rúi Szent-Benedekbe  élést  késérő  commendérozottjait  visszajövetelekor  az  portám  meg- 
csapta.)) (Eredeti,  gyűjteményemben.) 

rajta,  Ebeczky  Szent-Péteryvel,  s  ha  nem  lehet :  maradjanak  azelőtti 
positurákbano.1 

Azonban  ezen  éjtszakai  próba  megtételére  már  nem  maradt  idő. 
Ugyanis  Pálffy  aug.  6-kán  még  ott  feküdt  ugyan  Barsnál:  de  más- 
nap délelőtt  hírt  vévén  Tolletnek  a  vavrisói  sánczba  lett  beszorít- 
tatásáról,  gyorsfutárt  küldött  Zólyomhoz,  parancsolván  Viardnak : 
sietve  menjen  rögtön  Liptóba  segélyre,  a  mivel  mehet,  csak  mintegy 
előhad  gyanánt,  mivel  ő,  a  tábornagy  is  ezennel  indúland  nyomába 
a  derék  hadtesttel.  És  ezzel  vagy  3000  java  lovast,  300  gránátost  s 
hat-hét  ágyút  kiválogatva,  Löffelholtzot  a  maradék-hadakkal  vissza- 
rendelé  a  zselizi  sánczba,  maga  pedig  dél  tájban  indulót  veretett,2 
és  még  az  nap  estvére  a  kiszemelt  hadakkal  Szent-Benedekhez  érke- 
kezék,3  hol  az  Árvából  Túróczon  át  levonuló  Ocskay  László  is  hozzá 
csatlakozott.  Sokadmagával  ugyan  minden  iparkodása  daczára  sem 
jöhetett:  csak  6  zászló  alatt  mintegy  300  katonájával  és  vagy  ötven, 
félig-meddig  erőszakkal  elhozott  trencsényi  insurgált  nemessel.  A  3 
megyében  (Trencsény,  Árva,  Túrócz)  minden  erély  és  kényszeresz- 
közök mellett  is,  a  zsoldosállítás  igen  lassan  haladt,  úgy,  hogy 
Ocskaynak  reájok  vetett  újonczaiból  több  háromszáznál  még  kiállí- 
tatlan  volt.  Az  újonczozás  folytatására  ugyan  néhány  tisztét  —  mint 

1  Archív.  Rákócz.  VI.  253 — 254.  1. 

2  Szalay  Pál  levele  a  sági  táborból  aug.  7.  esti  6  órakor  Eszterházyhoz :  «Vol- 
tam  Ebeczky  urammal  szemben  az  dalmadi  réteken ;  az  ellenség  még  Barsnál  helyben 
volt :  de  sokat  dobolt  ma  délben.  O  Kglme  (Ebeczky)  arra  felé  ment,  s  mihelyt  valamit 
experiál,  azonnal  tudósít.*)  (Eredeti,  az  Orsz.  Levéltárban.) 

5  Bercsényi  aug.  9-kéről,  Ebeczky  levele  nyomán.  (Archív.  Rákócz.  VI.  258.  1.) 
Ebeczky  István  a  sági  táborról  aug.  9-kén  írja  Bercsényinek  Fülekre :  «Pálffy  az  javá- 
val az  lovas  hadnak  és  valamely  granatiros-compániákkal  —  circiter  300  emberbűi 
állóval  —  tegnapelőtt  megindulván  (Új-Barstól),  40  társzekeret,  24  fűhordó  paraszt- 
szekeret, hét  taraczkot  vitt  magával,  Szent-Benedeken  túl,  az  malomnál  hált  meg. 
Portásim  mindenfelől  voltak  körülötte,  s  most  is  felessen  oda  vadnak ;  magam  vigyá- 
zóban maradtam  Lefelholcz  motusira  s  indulására,  ki  is  minden  bagázsiával  —  az 
mely  számtalan  szekérbűi  állott,  —  infanteriájával,  és  véle  való  lovas  haddal  tegnap 
reggel  megindulván,  az  zsilízi  sáncz  mellé  szállott.  Lovas  had  (vele)  itten  igen  kevés 
maradott,  nem  több  plus-minus  300-nál ;  az  standárokat  (Pálffy)  mind  elvitte  magával, 
úgy  az  dobokat.  Generál  Hartleben  és  Gombos  mentek  el  véle ;  —  az  mint  minden 
circumstantiákbúl  kitanulhattam :  csak  ment  3000  emberrel.  Katonáim  tegnap  egy 
német  tisztet,  egy  rajtárt  és  egy  labanczot  fogtak  masírozásában  Lefelholcznak  » 
(Eredeti  levél,  az  Orsz.  Levéltárban.) 

12* 

Kovács  Márton  századost  és  ifj.  báró  Ritschant,  szintén  reménybeli 
századparancsnokot  —  Trencsényben  hátrahagyta  volt :  de  maga,  a 
további  hadállítás  eredményét  immár  be  nem  várhatva,  Pálffy  paran- 
csára kénytelen  volt  alásietni,  annyival,  a  mennyivel  lehetett.  Már  az 
Árvában  raboskodott  Bercsényi-féle  karabélyos  Pucz  Ferencz  vallo- 
másából tudjuk,  hogy  «  Ocskay  négy  zászlóját  Arva-várába  letette, 
nem  lévén  embere*. 

E  lobogók  a  még  hátralékos  zsoldosokbúi  alakítandó  századok 
számára  voltak  szánva.  A  többi  hat  zászlót  lehozá  magával  Ocskay: 
de  ezek  alatt  sem  volt  több,  hanem  csak  vagy  50  legény  egy-egy 
században.  Ez  vala  híres  ezrede ! 

Pálffy  elhatározta  Ocskay  csapatát  —  mint  épen  kapóra  érkezett 
könnyű-lovasságot  —  előlszáguldozó  szolgálatokra  magával  vinni ; 
egy  századot  azonban,  Ocskaynak  és  az  ezrednek  podgyász-szekerei- 
vel  Löffelholtzhoz  bocsát  közülük,  mivel  az  Esztergomból  szállítandó 
élés  kíséréséhez  Zselízen  is  szükség  volt  legalább  némi  könnyű-lovas- 
ságra.1 E  század  az  Emődy  Mátyásé  volt,  és  mikor  aug.  8-kán 
Löffelholtz-czal  Üj-Barstól  Zselíz  felé  marsolt  volna :  ebből  kapták 
el  a  kurucz  portyázok  ama  labanczot,  kiről  Ebeczky  aug.  9-iki,  imént 
idézett  levelében  emlékezik.  Ezt  a  labancz  katonát  Polsicz  György- 
nek, hittak  («Polcsicz  Gyurka,  Emődy  Mátyás  katonája,  Ocskay  eze- 
ribűl»)  s  aug.  10-kén  az  ipoly-sági  kurucz  táboron  Velker  fogoly  had- 
nagygyal  együtt  hallgattatván  ki,  a  következő  vallomást  tévé,  melyet 
mint  Ocskay  dolgait  élénken  érdeklőt  és  világosítót,  ideiktatunk: 

«Ocskay  Szent-Benedeknél  egyezett  meg  Pálffyval,  hat  zászló- 
val, circiter  300  emberrel,'2  —  még  az  régi  zászlókkal  s  mundírral. 


1  A  zselizi  sáncz  alatt  elfogott  és  Ságon  aug.  13-kán  kihallgatott  Rajmann 
Jakab  dragonyos  vallomásából  láttuk  már,  hogy  Zselízen  Pálffytól  nem  maradt  hátra 
több  lovas,  mint  a  2  vasas  és  1  dragonyos-ezrednek  minden  századából  kivezényelt 
7 — 8  ember,  «és  azonfölűl  egy  serege  Ocskaynak,  az  ki  Szent-Benedektűi  az  szekereit 
idekísérte.  In  summa,  az  jó  lovas  az  (zselizi)  táboron  negyedfélszáz  vagy  négyszáz.)) 
(L.  fölebb.) 

2  Épen  így  voltak  értesülve  Ocskay  erejéről  az  újváriak  is :  « Pálffy  uram  — 
írja  Szluha  Ferencz  É.-Újvárból  aug.  12-kén  Bercsényinek,  —  nagyon  bízik,  hogy 
maga  oda  való  menetelével  is  a  hadaink  retirálását  fogja  okozni  .  .  .  Ocskay  László 
is  conjungálta  magát,  — 300-ig  való  labancz  nehezen  lehet,  penes  totum  corpus.» 
(Eredeti  levél,  gyűjteményemben.) 

Itt  maradt  egy  szászlóalja  közzűlök.  —  Ezt  (t.  i.  Polcsiczot) 
Szuhánál  fogták  volt  el  (1709.  január;  tehát  azelőtt  Czelder  hajdúja 
volt,)  onnan  Ocskay  kivévén  (t.  i.  a  fogságból,)  lőtt  labanczczá. 
Blaskovicsot  letették,  és  most  Pozsony  vármegye  kapitánya,  mivel 
az  nemességet  ültetik.  Pestvármegyey  vicéje  (alezredese)  Ocskaynak, 
Trencséni  (István)  főstrázsamester,  Zsidó  Imre,  Kovács  Márton, 
Emődy,  Rudnay  az  kapitányok,  úgy  Janovics  is  és  Zsigovínyi.1  Fele- 
ségét Ujhelyben  hadta  Ocskay.  Köztök  —  folytatja  —  volt  híre, 
hogy  Tvurdosínon  Ebergényit  megszorították  az  mieink,  s  annak 
segítségére  mennek*  Pálffyval.'2 

Látható  ezen  utolsó  mondatból,  hogy  a  bán  csakugyan  Tollet 
veszedelmének  hírére  indult  meg  a  lovassággal  Uj-Barstól  fölfelé, 
csakhogy  a  neveket  és  körülményeket  nem  ismerő  s  azelőtt  Árvában 
táborozott  közkatona,  Tolletből  Ebergényit,  Vavrisóból  Turdosínt 
csinált.  Egyébiránt  a  név  ha  más  vala  is :  a  lényeg  egy. 

Rákóczi  ugyan  —  mint  S.-Patakon  aug.  13.  kelt  levelében  em- 
líti —  azt  hívé,  hogy  «még  tatám  nem  is  tudott  Pálffy  az  liptai 
dolgokrúl  valamit :  hanem  csak  az  Balogh  István  lármájára  s  az 
Kegyelmed  (Bercsényi)  gyaloggal  való  jöveteli  hírére  gyütt  fel;»3 
de,  hogy  ebbeli  hiedelmében  a  fejedelem  tévedett :  Polcsicznak 
iménti  vallomása  eléggé  mutatja.  Sőt,  hogy  a  bán  határozottan  a 
szorongatott  Tollet  megsegítése  végett  sietett  föl  egyszerre  Uj-Barstól 
Zólyomhoz:  azt  egy  Haann  nevű  német  lovasnak  «Feldlager  bey 
Dewín,  den  13-ten  August  1709.0  kelet  alatt  atyjához  Benőit  Hann- 
hoz  Német-Újhelybe  irott,  de  a  kurucz  portyázok  által  fölfogott 
levele  még  jobban  bizonyítja:  «Mein  jüngstes  (t.  i.  Schreiben)  aus 
dem  Laager  von  Üj-Bars,  würde  wohl  angelanget  seyn,  welcher  Zeit 
nicht  geglaubet  hátte,  dass  sobaldt  von  der  Gran  entfernet  werden 
dürfte ;  als  aber  inzwischen  der  Feind  in  Lyptau  unsere  Postírun- 
gen  sehr  starkh  angefallen,  und  man  von  selbiger  Seithen  zu  Hülfe 


1  Tehát  az  ezredes,  alezredes  és  őrnagy  századain  kívül  az  itt  előszámlált  hat 
kapitánynak  volt  —  már  olyan  a  milyen  százada  —  9  escadron,  a  10-ik  lett  volna  az 
ifjú  br.  Ritscháné,  s  a  11.  és  12-ik  tán  a  két  Szopek  morvái  úrfié,  vagy  az  ifjú  báró 
Krumpaché,  kit  Ocskay  szintén  századdal  biztatott,  hazugul.  (L.  alább.) 

2  Egykorú  másolat,  gyűjteményemben.  (Velker  hadnagy  vallomásával  egy  íven.) 

3  Archív.  Rákócz.  II.  517.  1. 

gehen  müssen :  din  mit  dem  Herrn  Feld-Marschallen  Grafen 
Pálffy  Excellenz  anfangs  in  die  Bergstádte,  und  nach  von  denen 
gegen  Lyptau  mit  Herrn  General  de  Viard  detachírten  Succurs 
gahr  in  diesen  Boden  herausgekommen  ;  und  als  inzwischen  Lyptau 
wieder  befreyet,  —  stb*.1 

Úgy  szintén  Leszkáry  J-ános  is,  gr.  Koháry  István  altbgy.  tisztje, 
Szent-Antalról  1709.  aug.  15-kén  ezt  írja  urának:  «Bercsényi,  Gene- 
rál  Tol  let  uramat  Liptó-Uj  várban  szorítván,  úgy  hallatik,  hogy 
megszállotta  volna ;  kinek  segítségére  Méltóságos  Bán  uram.,  Generál 
Stainville  és  Viard  az  egész  Gavallériával  mentek,  —  General  Leffel- 
holtz  pedig  még  most  is  Nagy-Sárónál  (Zselíznél)  fekszik,  Vak- 
Bottyán  (nem  ő,  hanem  Eszterházy  D.)  pedig  Visknél*.'2 

Ezen  egykorú,  eredeti  tudósítások  nyilván  kétségtelenné  teszik, 
hogy  Pálffy  a  már  említett  rózsahegyi  híradásokat  vévé  aug.  7-kén 
Üj-Barsnál,  s  ezek  miatt,  vagyis  Tollet  és  Ebergényi  segélyére,  nem 
pedig  a  Balogh  István  divényi  lármája  s  a  Bercsényi  gyaloggal  való 
jövetele  hírére  sietett  föl  Szent-Benedekhez  és  tovább. 

Balogh  István  különben  csakugyan  szorgalmasan  portyáztatott 
Dívénytől  be  Végles,  Zólyom,  Dobronyiva,  s  más  részről  Besztercze 
felé ;  Breznót  viszont  Polonka  felől  Tóth  Márton  és  Pollereczky 
annyira  nyugtalanították,  hogy  —  mint  Balogh  Dívényről  aug.  7-kén 
Bercsényinek  jelenti  —  több  oldalról  vett  hiteles  tudósításaihoz 
képest,  a  Zólyomban  lévő  18  század  lovas-németből  6-ikára  virradó 
éjjel  500  ment  el  sietve  Lipcséhez  Breznó  segélyére,  (vagy  talán  a 
boczai  szorosra?),  Zólyom-vármegye  hajdúiból  is  hatvanat  elvivén;  sőt 
még  a  beszterczei  gyalogság  egy  része  is  Lipcséhez  vezényeltetett,  — 
Pálffyt  pedig  Zólyomhoz  várják. 

Hogy  ezeket  írja:  hoznak  íme  újabb  portásai  egy  Latour-ezred- 
beli  németet,  kit  takarmányozás  közben  a  motyovai  réteken  fogtak 
el,  s  az  hittel  erősíti :  kiadatott  a  parancs  a  Zólyomban  lévő  összes 
lovasságnak,  hogy  patkoltassanak  és  indulásra  készen  legyenek,  — 
160  lovast  már  a  múlt  éjjel  kivezényeltek.3 


1  Eredeti,  az  Orsz.  Levéltárban. 

2  Eredeti  levél,  az  Orsz.  Levéltárban,  szintén  fölfogva  a  kuruczok  által. 

3  Balogh  István  e  levelének  eredetije  gyűjteményemben. 

Rercsényi,  —  a  ki  Csáky  jelentéseiből  jóltudá:  «Liptóban  mily 
keményen  viseli  magát  az  sánczba  szorult  német,  s  Pálffyt  reménli,»  — 
Baloghnak  e  híradását  vévén,  hogy  t.  i.  « Zólyomiul  is  indult  volna 
el  német") :  Ebeczkynek  a  cs.  tábornagy  Szent-Benedekhez  szállását 
jelentő  levelét  megküldé  Csákynak,  s  ekkép  írá  meg  neki  gondola- 
tait :  « Hogy  mivel  meg  nem  várta  az  zólyomi  Pálffyt,  csak  maga 
menvén  Besztercze  felé :  elhiszem,  az  addig  lármáskodni  fog  az  liptai 
passuson,  (a  stureczit  fogja  érteni),  míg  Pálffy  megyén  Körmöcz  és 
Túrócz  felé  s  az  Fátrára ;  és  mivel  előbb  ment  az  zólyomi :  meg- 
várja Pálffyt  Rosenbergnél,  —  de  mivel  már  Urbán  Czelder  elment 
az  passusokra,  azt  még  meggátolhatja,  és  így  lesz  elég  idejök  az 
secura  retirádára.»  (Végzetes  sejtelem!)  Sőt,  minthogy  Pálffy  ereje 
mind  sem  sok :  «azért  (Csákyék)  ne  confundáltassák  magokat;  ha  jó,  for- 
télyos helyen  az  nyakába  ereszkedhetnek,  —  nem  ellenzem  megverését » .* 

O  addig  is  elküldé  Eszterházyt  a  zselízi  sáncz  körűlzárolására, 
s  ha  Pálffy  Zólyomhoz  vagy  Szent-Kereszthez  jön:  Ebeczkyvel  ke- 
mény diversiót  fog  tétetni  Bajmócz,  Géczy  Gáborral  Újvárból  Pozsony, 
és  Vajda  Andrással  Morva  felé. 

Bercsényinek  ezen,  aug.  9-kén  kelt  rendelkezései  Csákyt  már 
valahol  Lucsivna  táján,  a  vissza-útban  érték.  Mely  dolog  rövideden 
így  történt: 

Pálffy  parancsát  vévén  Viard  tbk.  aug.  7-kén,  válogatatt  300 
lovassal  és  Beszterczén  Lambruch  ezredes  alatt  maga  mellé  vett 
ugyanennyi  gránátossal  gyorsmenetben  indult  Ó-hegynek,  Liptó  felé. 
Aug.  8-kán  reggel,  érkeztének  hírével  s  parancsára,  míg  ő  maga 
a  tetőn  pihenőt  tartana,  —  a  szorost  őrzött  150 — 160  pihent  lovast 
és  50  gyalogot  előhada  gyanánt  előreindítá  Rózsahegynek.  De  ezek 
csak  épen  Revuczáig  mehettek:  itt  a  Nagy-Selmecztől  nyomuló 
Czelder  Orbán  300  főnyi  előcsapata,  Bajcsy  alezredessel,  velők  szem- 
ben akadt.  Bajcsy  gyilkoló  sortűzzel  fogadja  az  ellenfelet,  vissza- 
nyomja, és  sokat  elhullatva,  rohammal  föl  a  szuhai  passusig  űzi  őket, 
mitsem  tudván  Viard  ottlétéről. 

A  tábornok  azonban  a  csatazajra  leereszkedik  a  tetőről  600 
emberével,  megtámadja  Bajcsyt,  ki  egy  darabig  még  neki  is  ellentáll: 

*     Bercsényi,  Fülekről  aug.  9-kén  a  fejedelemnek.    (Archív.  Rákócz.  VI.  258.  1.) 

de  azután  a  túlerőnek  engedvén,  befordul  oldalt  az  előtte  jól  ismert 
erdők  rengetegeibe,  és  ezek  sűrűjétől  védve,  jó  rendben  vezeti  haj- 
dúit Tót-Lipcse  és  L. -Szent-Miklós  felé,  mindenütt  a  hegyeken. 
Káért  még  az  ellenségből  elejtettek  fegyvereit,  ruháit  is  fölszedetni  és 
elhozni,  s  dandárnokát  a  történtekről  értesíteni.  Valóban,  Czelder  e 
hajdúsága  emberül  viselé  magát :  mert  a  revuczai  harczon  és  űzésben, 
úgy  a  Viarddal  összecsapáskor  « másfélszázig  való  németje  veszett 
Viardnak;  az  mieink  300-an  lévén  Bajcsyval,  belőlök  9  maradt 
(halva),  egy  Laszkay  nevű  kapitánya  Prényinek  és  egy  alhadnagy, 
14  sebes.  Lovas-köntöst  hoztak:  mert  megtartották  (Revuczánál)  az 
harczhelyt".1 

Viard  erre  rögtön  elindítá  a  300  dragonyost  Rózsahegyre,  jöve- 
tele hírével,  s  maga  is  a  gránátosokkal  utánok  sietett,  hogy  az  immár 
Felső-Kubínnál  reá  váró  Ebergényivel  egyesülve,  másod-harmadnapon 
a  már-már  legvégső  szorongattatásra  jutott  Tolletnek  segélyt  vinni 
megkísérlhessék.'2  Azonban  emez  6 — 700,  Viard  is  csak  ennyidmagá- 
val  lévén :  a  mindössze,  a  rózsahegyi  őrséggel  együtt  másfélezernél 
nem  számosabb  e  németség  előtt  Csáky  Mihály  még  ugyan  bátran 
helyt  állhatott  volna;  sőt,  hogyha  a  Szent- Miklósnál  állomásozó  Sze- 
mere László  és  Paur  Ferencz  lovasságához  rendeli  Czelder  gyalog- 
ságát s  még  legföljebb  4 — 500  dragonyost  küld  hozzájok:  ezek 
magok  bizonyára  bőven  elég  erősek  lettek  volna  Ebergényit  s  Viar- 
dot  Szent-Miklósnál  olyképen  és  mindaddig  feltartóztatni,  míg  Csáky  s 
Andrássy,  a  Babócsay,  Csajághy  és  Nyáray-féle  többi  csapatokkal 
Tolletet  a  vavrisói  sánczból  végre  csakugyan  kiböjtölhetik. 

E  megsebesült  cs.  tábornok  és  a  kemény  bombázás  miatt  állo- 
mányának negyedrészét  s  majdnem  összes  lovait  elvesztett  Wolffs- 
kehl-ezred  dolga  ugyanis  már,  —  e  veszteségek,  a  holtra  fáradás, 
virrasztás,  éhség  és  irtóztató  hullabűz  következtében,  —  a  hatodnapja 
tartó  szoros  körülzárol  tatás  és  lövetés  után  oly  végletekre  jut  vala, 
hogy  emberi  mód  szerint  mindenki  végkép  veszve  hitte  őket.  Már 
maga  Pálffy   is  desperált   felölök;5    Rákóczi  pedig    csak    azt   óhajtá, 

1  Archív.  Rákócz.  VI.  283.  és  fölebb  is,  Czelder  jelentése  után  aug.  ia-kén  Murány- 
allyáról  írott  levelében  Bercsényinek,  277.  1. 

2  Csáky  aug.  9-iki  levele  Vavrisótól  Bercsényibez.  U.  o.  271.  1. 

3  Bercsényi,  Murányallyáról  aug.  12-kén  Rákóczinak.  (Arcbiv.  Rákócz.  VI.  278.  1.) 

hogy  Csákyék  ^bárcsak  ne  capituláltak  volna  az  oly  nagy  szoron- 
gatásban  lévő  ellenséggel,^  hanem  csupán  kegyelemre  való  meg- 
adással tették  volna  őket  rabokká.  A  közhír  Tolletet  már  általán 
fogolynak  tudá;  sőt  akadt  olyan  tiszt  is  —  Pongrácz  Jánosnak  egyik 
hadnagya,  —  a  ki  Liptó  felől  jővén,  Kassa  körűi  széltére  hirdeté, 
«hogy  Kézsmárk  táján  hagyta  rab  Tolletet.*2  Némely  egykorú  tör- 
ténetírók is,  név  szerint  Kolinovics,  úgy  tudják,  hogy  Tollet  tbk. 
már,  övéinek  nagy  veszedelme  után,  el  volt  fogva,  de  ismét  ki- 
szabadult.3 

Nem  is  volt  másként,  —  csakhogy  Csáky  képzelhetetlen  kislel- 
kűséggel,  majd  mintegy  készakarva,  kiszalasztá  kezéből  az  immár  jól 
üstökön  markolt  szerencsét.  Mert  a  mint  aug.  9-ikén  Czelder  tudó- 
sítását vette  Viard  jöveteléről,  az  ellenfélnek  számerejét  tüzetesen 
meg  sem  vizsgáltatva,  rendeletet  külde  Orbánnak:  csak  nyomuljon 
a  maga  dandárával  a  hegyek  mentén  szép  lassan  Murányallya  felé.4 
Ugyanezt  hagyá  meg  a  boczai  szorost  őrző  két-harmadfélszáz  hajdú 
parancsnokának  is;  sőt  a  Paur  Ferencz  ezredessel  Liptó-Szent- Mik- 
lósnál őrt  álló  könnyű-lovas  hadat  is  visszaparancsolá  aug.  9-kén 
estére  Vavrisóhoz. 

Szemere  Lászlót  már  előbb  elhivatta  magához,  mivelhogy 
Czelder  jelentése  hírére  Andrássyval  és  a  dandárnokokkal  tanácsot 
akart  tartani.  Összeültek ;  csak  a  legértelmesebb  s  elszántabb,  a  távol 
levő  Czelder  hiányzott  közűlök.  Csáky  előtérj  észté  a  megváltozott 
helyzet  szomorú  képét:  mert  szerinte  Viard  nyomán  most  már  az 
egész  Zólyom-megyei  német  had  itt  teremhet;  s  azért,  nehogy  az 
oly  nagy  bajjal  összeszerzett  szép  hajdúság  valamiképen  megziláltas- 
sék,  —  elejét  kell  venni  a  dolognak.  Andrássy  is  ezen  véleményben 
volt.  A  két  vitéz  tábornokot  egyszerre  megszállá  a  félsz.  Az  eszes, 
de  túlóvatos    Babócsay   erre  —   tán  hű  visszhang   akarván    lenni  — 


1  Sáros-Patakról  aug.  io-kén  Bercsényihez  irott  levelében.  (U.  o.  II.  515.  1.) 

2  U.  o.  516.  1. 

5  cTolletus,  multis  suoruni  ab  hoste  caesis  opressus,  vivus  capitur,  sed  libera- 
tur.»  (Kolinovics:  Hist.  Belli  Rákócz.  767.  1.) 

4  Gr.  Csáky  Mihály  Vavrisótól,  1709.  aug.  9-kén  Bercsényinek :  «Most  írok 
Urbán  Czeldernek,  bogy  csak  menjen  által  előbbi  ordereni  szerint  Tiszolcz  és  Murány- 
allya felé.»  (Archiv.  Rákócz.  VI.  272.  1.) 

kimondá  a  boldogtalan  indítványt,  hogy  az  éjjel  szép  móddal  vissza 
kell  húzódni  Gömörbe,  Szepesbe.  Csajághy  opponált,  —  ő  még  most 
is  a  rohampróba  embere  vala;  szégyennek  tartá  a  visszatérést  ily 
szerencse  után,  s  inkább  akart  dicsőséggel  vért  ontani.  De  Csákv 
ismét  azzal  állt  elő,  hogy  neki  a  hajdúság  sorsa  igen  a  szívére  van 
kötve;  hátha  az  ostrom  nem  sikerül,  a  sok  újonczhajdú  összezava- 
rodik, Viard,  Ebergényi,  Pálffy  a  nyakunkba  jön  s  mindenestől  el- 
veszünk? míg  így  kár  nélkül  visszavonulhatunk,  s  majd  azután  újra- 
kezdhetjük a  próbát  megint,  stb.  Szemere  is  osztá  tábornokai  néze- 
tét; és  így  Csajághy  magára  maradván:  Csákv  kiadá  a  rendeletet  a 
jövő  éjjel  megkezdendő  szép  csöndes  hátrálásra,1  —  a  nélkül,  hogy 
az  immár  félholt  Tolleten  s  halálra  szorongatott  népén  kívül  egyéb 
ellenséget  csak  látott  volna  is. 

Mindenekelőtt  Riviére-rel  közöltetett  a  határozat,  hogy  ágyúit 
vonassa  ki  a  telepből.  A  derék  franczia,  e  gyáva  parancs  hallattára 
úgy  elkeseredett,  hogy  dühében  még  a  föveget  is  a  földhöz  vágta.'2 
Hasonló  hangúlatba  tört  ki  az  egész  hajdúság,  a  mint  éjtszaka  a  nem 
remélt  visszavonulás  megkezdődött.  Szégyenérzettel,  bosszúval  teltek 
el :  mért  nem  engedek  őket  mindjárt  eleinte  rohamra  menni,  mint 
magok  akarták  ?  A  nem  várt  csúfos  hátrálás  miatt  elvesztették  vezé- 
reikben minden  bizalmukat ;  Csákyt,  Andrássyt  tisztek  és  legénység 
nyiltan  vádolták  gyávasággal,  Babócsayt  pedig  —  minthogy  a  vissza- 
vonulásnak ő  volt  formális  indítványozója  —  árulással.  Általában  őt 
tárták  az  önállótlan  Csáky  főtanácsadójának,  s  így  minden  rossz  oko- 
zójának, és  mint  egykori  labanczban  (1704.)  kerestek  benne  árulást,  — 
noha  ilyesmi  teljességgel  távol  volt  tőle. 

Elég  az,  hogy  a  hajdúság  a  mily  nagy  kedvvel  és  harczvágy- 
gyal  ment  volt  Liptónak :  épen  oly  kedvevesztve,  bosszankodva  csüg- 

1  ((Mindenfelől  hozzák  az  hírét:  («a  vénasszonyok*  jegyzé  meg  erre  gúnyosan 
Rákóczi),  mind  Zólyomtúl  s  mind  az  bányavárosokrúl  elgyütt  az  ellenség,  ki  is  azon 
passuson  eljöhet,  melyen  ez  (t.  i.  Viard)  Rosembergre  jött  s  érkezett,  eljöhetett.  Arra 
nézve,  Ngod  orderéhez  képest  (?)  tanácsosabbnak  ítéltem  Paur  uramot  is  az  vele  lévő 
lovas  hadakkal  contrahálnom  s  mái  napon  innend  retirálnom  magamot,  az  mint  már 
az  artigleriát  meg  is  indítottam  vala.»  írja  Csáky  Mihály  Vavrisó  alól  aug.  9-kén 
este,  Bercsényinek.  (Archív.  Rákócs.  VI.  271.  1.)  V.  ö.  a  vörösvári  levéltárbeli  liptai 
actákat. 

2  De  Riviére  német  levele  Bercsényihez,  Vörösvártt. 

gedve  tért  vissza.  Czelder  hajdúiból  a  liptai  fiak,  midőn  a  szülőföld- 
jükről való  kivonulást  észrevevék :  immár  kétségbeesvén  Liptónak 
valaha  visszafoglalhatása  felől,  —  csoportosan  maradoztak  el  falvaik- 
ban, úgy,  hogy  közűlök  majdnem  másfél  százig  való  jó  régi  vitéz 
oszlott  haza  szülőföldjére  ;  a  Csajághy-  és  Nyáray-dandárokból  pedig 
több  négyszáz  újoncznál  szélede  el  Gömörben.* 

Ha  most  már  ezen  550  embert  számba  veszszük,  —  ámbár  az 
újonczok  megint  a  zászlók  alá  hajthatók  voltak  is,  —  be  kell  valla- 
nunk, hogy  a  rohamban,  melyet  Csajághy  mindjárt  Vavrisó  alá  érkez- 
tükkor sürgetve  ajánlott,  bizonyára  nem  veszett  volna  el  ennyi;  és 
akkor  Tollet  csakugyan  el  van  fogva,  népe  halomba  vágva,  tűstént 
az  első  napon ;  s  úgy,  Liptót  elfoglalván :  rögtön  Árvának  mehetnek 
vala,  hasonlót  tévén  Turdosínban  Ebergényivel.  Míg  így  a  veszteség 
a  nélkül  is  megvolt,  Tollet  megmenekűle,  s  Liptó  és  Árva  dicsősé- 
ges megvétele  helyett  —  szégyenteljes  visszavonulás  következek, 
mind  csak  Csáky  Mihály  s  Andrássy  Pál  tehetetlensége,  gyáva- 
sága miatt. 

Ok  ugyan  avval  vigasztalgatták  magokat,  hogy  lám  Bajcsy  elejtett 
a  Viardéiból  Revuczánál  vagy  másfélszáz  embert,  ők  is  Vavrisónál 
ugyanennyit,  a  sánczolatokat  fölégették,  levonatták,  elronták,  40  néme- 
tet foglyul  hozának,  Tolletet  megsebesítették,  és  a  Wolffskehl-ezre- 
det  —  embereinek  megfogyasztása,  a  megmaradottaknak  is  nagyon 
kifárasztása,  agyongyötrése  s  majdnem  az  összes  lóállománynak  elvesz- 
tése vagy  elnyomorítása  által  —  hosszú  időre  harczképtelenné  tet- 
ték, magoknak  csaknem  semmi  vérveszteségével.  Mind  ez  ugyan  igaz 
volt :  mert  Tollet  tbknak  jelentékeny  sebe  miatt,  úgy  a  Wolffskehl- 
vasasoknak  is  hónapokig  nem  lehetett  harcztéri  hasznukat  venni; 
hanem  ez  az  eredmény  is  nem  annyira  Csáky-Andrássy-Babócsayék- 
nak,  mint  inkább  De  Riviére  jelesül  irányzott  bombáinak  vala  kö- 
szönhető. 

Ámde  Liptó,  Árva  megint  csak  oda  volt,  és  a  már  markukban 
tartott  Tollet,  még  megmaradott  4 — 500  emberével  elvégre  is  kisza- 
badult; holott,  ha  már  Csajághy  tanácsára  s  a  hajdúság  kívánságára 
a  roham    megengedésére    nézve    nem    hallgatott  is  Csáky:  csak   leg- 

*     Archív.  Rákócz.  VI.  278.  és  285.  1. 

alább  még  két-három  napig  maradt  volna  meg  Vavrisó  alatt,  —  a  kiéhe- 
zett, megnyomorodott  németnek  már  okvetlenül  capitulálni  kell  vala, 
s  Vavrisó  bukását  valószínűleg  a  szent-péteri  sáncz  és  Liptó-Újvár 
hódolása  is  —  melyek  szintén  körűi  voltak  zárolva  —  követte  volna. 
Es  ekkor  egy  tábornokot,  két  ezredest,  számos  egyéb  főtisztet  s 
vagy  600  embert  ejtenek  foglyul,  számtalan  jó  fegyvert,  (melyre  oly 
nagy  szükségök  volt !)  lovat,  nyeregszerszámot,  egyenruhát,  tábori 
készletet  stb.  nyernek,  s  következőleg  módjukban  lesz  vala  e  rabo- 
kon a  Heister  által  Dunántúl  elfogott  több  jeles  kurucz  főtisztet  és 
számos  más  rabkatonát  kiszabadítani. 

Pedig  még  három  napig  bízvást  ott  feküdhettek  volna  Vavrisó 
alatt,  akár  egy  puskalövés  nélkül  is.  Mert  Ebergényi  s  Viard  erejét 
Szemere  és  Czelder  —  mint  mondók  —  elégségesek  voltak  Liptó- 
Szent-Miklósnál  odább  nem  bocsátani;  és  Pálffy  még  csak  8-kán 
indulván  Szent-Benedektől  s  9-kén  estére  (a  mikor  Csákyék  Vavri- 
sót  odahagyták)  érkezvén  Zólyomhoz :  fáradt  népével  a  Sturecz 
hegyein,  Rózsahegyen,  Liptó-Szent-Miklóson  át  aug.  12-ike  előtt 
semmikép  sem  érhetett  volna  Vavrisóhoz.  De  a  bán  egyáltalában 
nem  is  ment  Liptóba,  -  melyről  immár  «desperált  volt, »  —  mivel 
Bercsényi  Zselíz,  Selmecz,  Zólyom  és  Breznó  ellen  intézett  egyidejű 
tüntetéseivel  «oly  confusióba  hozta  vala  mind  Pálffy  s  mind  az 
zólyomi  német  (Steinville)  eszét,  hogy  csak  hol  elébb,  hol  utóbb 
mozgottak,  és  segítségre  indulni  sem  mertek,))1  a  mint  ezt  Csákyéknak 
meg  is  írá. 

Mindhiába;  Bercsényit  most  —  véghetetlen  bosszúságára  — 
saját,  érdemetlenűl  pártfogolt  kedves  sógorkájának  gyámoltalansága 
büntette  meg.''    Csáky    Mihályban    merőben   hiányoztak  a    hadvezéri 


1  Bercsényi,  1709.  aug.  11 -kén  Ráhórúl.  (Archív.  Rákócz.  VT.  274.) 

2  Érezte  ezt  ő  maga  is,  midőn  Rákóczinak  aug.  28-kán  ekkép  ír:  « Csáky  Mi- 
hálynak én  —  hitemre  —  nem  szépítem  elégtelenségének  ily  példáját,  azért  is  meg- 
írom neki:  készítse  relatióját,  kit  már  is  nem  sok  híjával  lenni  mondott,  és  már  nálam 
van  az  többi  tisztek  relatiója.  Mert  mivel  első  parancsolatja  az  vala  Fölségednek : 
coinmandó  nélkül  maradjon,  —  már  az  relatiója  adhat  okot,  ha  adhat,  az  arestumára 
és  törvénre,  kiben  —  hacsak  nem  hamisítják  —  tudatlanságáért  szánni  fogják,  s  úgy 
is  reámszáll  akkor  is  annak,  mint  tavaly  Andrássy  Györgynek  vétke,  hogy  miért  bíz- 
tam reája  ps>  (Archív.  Rákócz.  VI.  302.  1.) 

képességek :  minek  erőszakolta  tehát  őt  vezénylő-tábornokká  ?  Azért 
hogy  mágnás  és  jó  magyar  ember  volt,  —  még  nem  volt  hadvezér! 

Bánta  is  most  már  s  eléggé  röstellé  a  dolgot  Bercsényi ;  midőn 
a  nem  várt  csúfos  visszavonulásról  értesült :  haragosan  nevezé  őket 
« szégyenvallottak »-nak,  s  szemökre  hányta,  hogy  «mért  tartották 
praecautiónak  hátrálásukat  olyan  kevés  és  még  oly  messze  lévő 
segítség  (Viard  és  Ebergényi)  elül,  holott  tudhatták,  hogy  Pálffyt  ő 
nyakokra  nem  engedi  menni!*1 

A  fejedelem  ennyivel  meg  nem  elégedék,  hanem  Csákyra  mint 
vezénylő-tábornokra  nézve  —  a  kit  utoljára  is,  egyedül  terhelt  a 
felelősség  —  útasítá  Bercsényit,  hogy  a  vezénylettől  foszsza  meg 
s  idéztesse  haditörvényszék  elé.2  «En  —  írja  S. -Patakról  aug.  13-kán 
Bercsényinek  —  mindezen  lármázó  hírek  és  helytelenségek  között, 
megvallom,  semmit  rosszabbat  nem  látok,  mint  hogy  evvel  minda- 
kettőnknek  személye  discreditáltatik  az  ország  előtt  s  végtére  nagyobb 
szerencsétlenség  kerekedhetik  belőle,  ha  pro  contentatione  populi 
(mert  a  hadsereg  és  nép  hangosa?!  követelt  vala  Csáky  megbün- 
tetését) et  justitia,  példa  nélkül  hagyatik  az  dolog.  Ideje  s  alkalma- 
tossága van  most  Kglmednek  megmutatni  az  ország  előtt,  hogy  az 
rosszul  cselekedő  atyjafiának  sem  kíván  kedvezni/  Jól  tudom  is 
discernálni,  quod  non  sit  peccatum  malitiose :  sed  haec  insufficientia 
committere  facit.  De  evvel,  mivel  már  sokszori  példa,  nem  satisfa- 
ciálunk  az  országnak;  annakokáért  pro  satisfactione  omnium  méltó- 
nak tartom  lenni,  hogy  fölfüggesztessék  ab  officio  —  ha  árestom  nem 
indicáltatik  is  —  az  főcommandó  (t.  i.  Csáky)  5  legyen  törvény 
belőle ;  ne  mondják,  hogy  csak  az  szegénylegényeket  tudjuk  bün- 
tetni/ .  .  .»3 

Hogy  pedig  e  határozatát  a  fejedelem  nem  vette  tréfára :  kitet- 
szik ugyan  Bercsényihez  szóló,  hat  nappal  későbbi  leveléből.  « Mivel 
már  Kglmed  vette  Csáky  Mihály  iránt  való  resolutiómat :  mi  haszna 
írom  tovább  is  töprenkedésemet,  hogy   az  Istentűi  adott   kegyelmet 

1  U.  o.  274.  1. 

2  «Hasonló  szerencsénk  szalada  el  Liptóban,  az  hol  Csáky  Mihály  —  kit  tör- 
vényre citáltatni  parancsoltam,  —  megijedvén  az  vénasszony  hírétűi,  ott  hagyá  az 
sánczot.»  írja  Rákóczi  Munkácsról  aug.  19-kén  Károlyinak.  (Archiv.  Rákócz.  EL  519. 1.) 

5    Archiv.  Rákócz.  EL  517 — 518. 

ily  gyalázatosan  veszténk  el,  s  elfelejténk  elkongatni  (a  németnek) 
veszedelme  óráját,  az  újvári  hajdúkínt;  a  modo  imposterum  non 
fiat.  Babócsay  levelébűl  azt  látom,  hogy  talám  mind  esze  s  mind 
szíve  (bátorsága)  volna :  de  úgy  ír  és  gondolkodik,  mint  az  alatt- 
valóiban nem  bízó  és  rosszaságokat  magával  elhitető  tiszt,  —  az 
mely  oly  rossz,  mint  az  első.1  Hogy  penig  egyike  a  másikát  vádolja : 
hoc  moris  est  in  nostra  patria!  Kinyilatkoztatja  az  inquisitió,  hogy 
az  insufficientia  (t.  i.  Csákyban)  volt  az  oka.  Az  erdélyi  németrűl 
micsoda  levelét  vettem  Károlyinak,  ímé  includálom.  Egyik  olyan, 
mint  a  másik!  Ezen  két  próba  között  az  liptaiban  az  generális 
vétett,  itten  az  had  elszalada ;  itt  is,  amott  is  az  szerencse  megmu- 
tatta magát,  s  mi  elmulasztottuk.*2 

Bercsényi  e  levelekből  a  fejedelemnek  méltán  elkomorult  han- 
gulatát s  erélyes  föllépését  tapasztalván,  Csákyt  csakugyan  elmozdítá 
a  parancsnokságtól;  sőt  a  vizsgálatot  is  megindítá  ellene,  Andrássy 
Pált,  Babócsay t,  Csajághyt,  Czeldert,  Nyárayt,  Szemerét,  Réthey 
Györgyöt,  De  Riviére-t,  Színayt  stb.,  szóval  a  liptai  expeditióban 
részt  vett  főtisztek  mindnyáját  hivatalos  jelentések  készítésére  szólí- 
totta föl.  (Riviére,  mint  igazi  hadmérnök,  a  maga  franczia  nyelvű,  igen 
becses  relatióját  pontosan  készített  helyszínrajzi  térképpel  is  ellátta.3 
Mely  iratok  midőn  benyújtattak :  az  eredetieket  beküldé  Rákóczi- 
nak, —  kinek  levéltárában  Vörösvártt  még  ma  is  megvannak  azok,  — 
a  másolatokat  pedig  kiadta  Csákynak,  mint  vád  alá  helyezettnek, 
hogy  reájok  észrevételeit  megtehesse.  Valóban,  szükség  is  volt  reá, 
hogy  megkísérelje  mentegetni  magát;  mert  a  Liptóból  lett  gyáva 
meghátrálás  a  kurucz  hadak  harczi  kedvét  egészen  elvevén,  az  ellen- 
ség bátorságát  ellenben  fokozván:  napról-napra  mindjobban  kez- 
denek kinyilatkozni  a  rossz  következmények,  melyek  a  fejedelem 
haragját    a   szerencsétlen   vezér    ellen   lelohadni   nem    engedik   vala. 


1  Babócsay,  midőn  tudomására  jutott,  hogy  őt  többen,  nevezetesen  Szent-Iványi 
Márton  labanczsággal  vádolták :  maga  kért  maga  ellen  vizsgálatot,  (1.  Archiv.  Rákócz. 
VI.  304.,  323.  és  335.  1.)  a  mi  azonban,  komoly  alapja  nem  lévén,  vagy  meg  sem  tör- 
tént —  ámbár  többször  szóba  bozatott,  —  vagy  semmi  eredménye  nem  lőn. 

Ö     Rákóczi,  Munkácsról,  aug.  19.  Bercsényihez.  (Archiv.  Rákócz.  II.  518.  1.) 
5    E  térkép  után  keresem  föl  Liptóban  a  Tollet-féle  erődítvényeknek  itt-ott  még 
ma  is  föltetsző  nyomait. 

Annyira,  hogy  Rákóczi  aug.  25-iki  levelében  már  Csáky  fogságba 
vetésének  halogatását  hányja  szemére  —  és  pedig  igen  élesen  — 
Bercsényinek:  «Kglmed  nagy  nyughatatlanságit  örömest  könnyebbí- 
teném, de  hogy  lehessen  ?  föl  nem  érem  elmémmel ;  s  úgy  látom 
penig,  hogy  már  az  ellenség  újonnan  is  reánk  ismervén,  s  hadaink 
szívet  vesztvén,  naponkínt  szaporodni  fog  az  munka,  az  mellyet 
okozott  Csáky  Mihály  gyalázatos  confusiója,  mellyet  elszenvedni 
törvény  nélkül  lehetetlen.  Mindenütt  árúlónak  kiáltják,  Babócsayval 
együtt,  melyet  —  látja  Isten  —  én  nem  hiszek :  mert  tudom,  hogy 
egyikének  félelme,  másikának  okos  volta  okozták  ezt /*  de,  sedendo 
populi  furore,  a  ki  lágyságunkat  okozza,  ha  az  első  ar  estáltat  ás  á- 
val  késünk.  Tudom  ugyan,  hogy  avval  nem  reparáljuk,  a  mit 
elmúlattunk:   de  legalább  eleget  teszünk  az  kiáltóknak.))'2 

Azért  íra  pedig  ily  keményen  a  fejedelem,  mivel  Bercsényi 
Csákyt  —  a  vezénylettől  fölmentvén  —  hazabocsátá  a  szepesvári 
Üj majorba,  már  hogy  védiratait  elkészíteni  érkezése  legyen.  De  e 
hazabocsátásban  a  fölzúdult  had  megint  csak  simogatást  látott  — 
nem  is  ok  nélkül,  —  s  annál  hangosabban  követeié  a  bebörtönöz- 
tetést.  A  nép  véleményét  Rákóczi  is  osztá  és  Csákyt  maga  elé  idéz- 
vén, egyszersmind  akként  intézkedett,  hogy,  ha  nem  jőne,  —  erővel 
hozatja.  Meg  is  írá  ezt  nyiltan  Bercsényinek:   « Csáky  Mihály  haza- 

1  Jellemzőleg  ír  erről  Bercsényi  aug.  12-kén,  midőn  már  Andrássy  Pállal,  Babó- 
csayval, Csajághyval  beszélt :  «Már  eleget  examináltam  az  dolgot ;  úgy  látom,  nyelétűl 
is  volt,  fokátúl  is  volt,  s  leginkább  az  bátortalanságtúl.  Andrássy  Babócsayt  okozza : 
minden  tanácsa  félelmet  mutatott ;  Csajághy  gyöngeségit  Csákynak,  jélelmit  Babócsay- 
nak,  röstségit  Andrássynak.  Hitivei  mondja :  hamisságot  nem  tapasztalt.  Az  számadás 
ugyan  csak  az  commandóé,  sokat  törődöm  rajta :  ha  előbb  arestáljam-é  ?  vagy  előbb 
adja  okát  írva  ?  Várnám  örömest  Fölséged  parancsolatját.  Andrássy  igen  menti  Csákyt, 
félelmesnek  mondja  Babócsayt,  —  Babócsay  Csajághy  előtt  félelmesnek  mondta  az 
két  generálist./)  ( Archív.  Rákócz.  VI.  278.  1.)  V.  ö.  ugyanott  324.  1.  Érdekesnek  tartjuk 
még  ideiktatni  Csajághy  brigadéros  hivatalos  jelentéséből  e  nagyon  jellemző  és  nagyon 
igaz  néhány  sort :  «Malitiát  nem  gondolhatok  egyikben  is  tiszt  uraimék  közzűl,  de  a 
vigyázatlanság  és  tunya  lágyság  megvolt,  mert  bizony  csak  az  mezei  strázsákat  sem 
rendeltették  ki,  az  mint  kellett  volna  oly  ellenség  közt.  Lett  volna  csak  velünk  ó 
.Vgok  hellyett  Bottyán  apánk,  tudom  Istenem,  lesz  vala :  « Rajta-rajta  !  /»  Megvettük 
volna  mind  az  vavrisói  sánczot,  mind  az  több  reduttákat  vérrel,  s  rabunk  volna  ed- 
dig mind  Tolledt  s  mind Ebergényi,  —  ámbátor  ott  hadta  volna  is  egynehány  hajdúnk 
az  fogata  (Eredeti,  terjedelmes  s.  k.  irat  a  vörös  vári  Rákóczi-Levéltárban.) 

2  Archiv.  Rákócz.  II.  521 — 522.  1. 

bocsátását  talám  már  maga  is  általláthatja  Kglmed,  hogy  elsiette  ; 
azon  leszek  mindazonáltal,  hogy  helyrehozzam  a  dolgot.  En  bizony 
nem  sok  czeremóniát  követek;  ha  jő:  magának  jobb  lesz ;  ha 
nem,  —  kísérőt'rűl  is  gondoskodom. »x  S  midőn  a  betegség  ürügye 
alatt  mind  csak  otthon  késlekedő  és  a  fejedelem  előtti  megjelenés- 
től nagyon  fázó  Csáky  még  november  hó  elején  is  hiába  váratott 
magára  :  Rákóczi  —  a  ki  eddig  is  csak  a  Bercsényi  közeli  vérsége 
kedvéért  kímélé,  bár  fenyegette  a  vétkes  tábornokot,  —  nov.  6-kán 
újabb  megbízást  ad  fővezérének,  mert  Ocskay  példájának  meg- 
újulásától tart  vala   Csákynál  : 

« Csáky  Mihály  iránt  —  írja  Munkácsról  a  nevezett  napon,  — 
én  azt  gondolom  jónak  :  Kglmed  küldjön  embert  érte,  és  magához 
hivatván,  ha  gyünni  nem  akar:  hozzák  hozzám,  —  mert  úgy  járunk 
véle,  mint  Ocskay val /»'2 

Mint  végződött  az  ügy  ?  nem  tudni ;  de  annyi  tény,  hogy  Csákv 
Mihály  vezénylő-tábornoksága  a  vavrisói  esettel  1709-re  véget  ért, 
sőt  önálló  parancsnokságot  többé  sohasem  kapott.  A  tömlöcz  és  hadi 
törvényszéki  Ítélet  szigora  elül  ugyan,  hatalmas  sógorának  befolyása 
megmenté.  Káros  és  otromba  hibáját  a  történelem  ítélőszéke  előtt  csakis 
rodostói  halálával  megpecsételt  szeplőtelen  honfiúi  hűsége  enyhítheti 
némikép. 

Mikor  Vavrisótól  a  hadakat  visszavezette :  az  egész  gyalogsággal, 
továbbá  Szemere  és  Réthey  György  lovasságával  Bercsényi  rende- 
lete szerint  Gömörbe,  Telgárthoz,  Murányallyához  vonult,  Babócsayt 
pedig  a  dragonyos-dandárral,  Paur  és  Gellért  ezeréivel  vissza  Sze- 
pesbe,  régi  helyeikre  bocsátá.  Ekként  Paur  ismét  Liptó  szélén 
Lucsivnán,  Gellért  viszont  Új-Béla  és  Dunavecz  táján  foglalt  állást. 
Az  utóbbi  és  hada  még  alig  pihené  ki  a  liptai  expeditió  fáradalmait: 
már  is,  ú.  m.  aug.  13-kán  be  akará  küldeni  egy  portával  Elek  Zsi- 
gát Árvába,  Turdosín  felé ;  aminthogy  a  vitéz  őrnagy  meg  is 
indúla :  «de  esett  értésére,  Lengyelország  szélin  lévén,  hogy  Lubo- 
mirszky  (Tivadar)  hadai  a  passusokra  bészállottak  volna :  arra 
nézve  bé  nem  mehetett  ő  Kglme,  mivel  némely  katonák  bé  akarván 


1  Rákóczi   Munkácsról,  szept.  20-kán  Bercsényihez.  (Archiv.  Rákócz.  II.  549.  1.) 

2  U.  o.  567.  1. 

menni  nyereségnek  okáért:  a  lengyelek  szintén  úgy,  valamint  nyil- 
vánvaló ellenséget,  megkergették.  Nem  tudom  —  folytatja  e  jelentés 
írója,  Gellért  Imre  alezredes,  —  mit  gondolnak,  mit  nem?  de  mi 
már  szintén  úgy  tartunk  tőlök,  valamint  ellenségünktűi :  netalántán 
úgy  cselekedjék  mint  Szondeczki,  (t.  i.  Lubomirszky  György),  hogy 
ő  is  lobonczczá  ne  légyen,  d1 

Gellért  jól  sejtette  a  dolgot:  az  álnok  hűbér-úr  már  július  foly- 
tán megszerződött  titokban,  Ebergényi  közvetítése  mellett  a  bécsi 
udvarral  hadai  nagyobb  részének  császári  zsoldba  engedése  iránt, 
mihelyt  a  németek  Szepesbe  hatolandnak.'-2  Előbb,  mivelhogy  gyáva 
volt  és  a  kuruczoktól  félt,  nyiltan  föllépni  ellenök  nem  mere;  azt 
azonban,  mint  Gellért  levele  mutatja,  Ebergényi  kértére  megtéve, 
hogy  midőn  ez  utóbbi,  Turdosínból  Liptó  szélére  alányomúlni  kény- 
szerűit Tollet  dolga  miatt,  —  tehát  a  határokat  és  ezzel  Árvát  a 
magyarok  becsapdozásai  ellen  a  saját  hadaival  őrizteté.  —  Gellért 
levelét  Babócsay  beküldötte  Bercsényinek,  a  ki  aztán  keményen 
reáírván  Lubomirszkyra  e  nemzetközi  sérelem  miatt :  a  hűbérnök 
meghátrált,  s  tagadva  és  mentegetődzve  —  mivelhogy  Szepes  még 
mindig  Rákóczit  uralá,  —  csapatait  visszavoná  a  határszorosokrúl. 
A  mint  ekként  Gellértek  előtt  az  út  újra  megnyílt  Árvába,  hogy 
mit  műveltek?  látni  fogjuk;  de  előbb  az  időrendet  követve,  Pálffy- 
és  Ocskayhoz  kell  tekintenünk. 

1  Gellért  Imre  eredeti  levele  a  Szepes-Ófalu  melletti  Lechniczéről  1709.  aug. 
14-kéről  Babócsay  Ferencz  dandárnokhoz,  gyűjteményemben.  Ezzel  összhangzólag 
Bercsényi  aug.  18-iki  levelében  is  olvassuk :  ((Babócsay  írja  tegnap,  hogy  Lubomirszky 
Novitarghoz  szállott,  Elek  Zsigmondot  megpuskázták  az  lengyel  passuson,  és  hogy 
Árvában  készülnek  füvelleni,  s  úgy  hiszik,  nyomára  mégyen  Szondeczkinek.w  (Archiv. 
Rákócz.  VI.  289.  1.) 

2  L.  az  ezen  egyezményre  vonatkozó  levelezéseket  a  gr.  Csáky-levéltárban  Mind- 
szenten, az  Ebergényi-féle  iratok  között. 

HUSZONHARMADIK  FEJEZET. 

Pálffy  Balogh  István  fölverésére,  Dívényhez  küldi  Ocskayt.  Gács  nem  hajol.  A  császáriak  Árvából, 
Liptóból  Rózsahegyhez  húzódnak,  Viard  visszatér  Pálffyhoz  ;  a  kuruczok  Breznót  fenyegetik.  — 
Az  érsek-újváriak  Mocsonoknál  győznek  s  száguldva  járnak  széjjel.  Ebeczky  Zselízt  szorongatja, 
majd  Ocskayt  fölverni  indul.  Pálffy  kicsap  Fülekre;  Ocskay  hányavetisége ;  Füleket  (a  kolostort 
is)  fölprédáitatja.  —  Bercsényi  a  hadakat  összevonván,  Pálffyra  készül ;  ez  sietve  vonul  vissza 
előle  Zólyomba,  s  el  torlaszoltatja  a  fürészi  szorost.  —  Bercsényi  a  gyalogot  Breznónak  küldi,  a 
lovast  fel  Pozsony  és  Morvaország  felé;  Liptóba  is  portyáztat.  —  Balogh  István  Újvárba  megy. 
Réthey  és  Vajda  expeditiója  Túróczba,  Trencsénybe ;  Maszelnik  Árvában;  Rétheyék  Bicsén 
Ocskay  ezredében  nagy  kárt  tesznek.  —  Az  újváriak  Nyitra,  Pozsony-vármegyét  elözönlik  s  ga- 
bonával töltik  meg  erősségüket.  —  Berthóty  a  labancz  foglyokat  fenyegeti ;  a  császáriak  kegyet- 
lenkedései a  kurucz  rabokon  ;  Eszterházy  visszatorlást  kíván. 

A  bán  aug.  8-kán  estére  Szent-Keresztig  jutott  hadával ;  de 
innét  nem  került  fel  Körmöczön  át  Túrócznak  s  úgy  Liptóba,  mint 
Bercsényi  hivé :  mivel  átlátta,  hogy  míg  ő  e  hosszú  kerűlő-úton 
Vavrisót  értheti,  —  addig  Tolletnek  régen  vége  lesz.  Meg  kellé 
tehát  nyugodnia  abban,  hogy  ezt  szorongatott  helyzetéből  Ebergényi 
és  Viard  mentsék  ki,  haugyan  bírják  és  még  nem  késő.  Különben 
is  szükségét  látá  Steinvillel  egyesülnie,  és  úgy  együtt  akár  Besz- 
tercze-Rózsahegy,  akár  Breznó  s  akár  Dívény  felé  valamit  próbálnia, 
már  a  mint  a  körülmények  fogják  javallani.  Ehhez  képest  aug.  9-kén 
Zólyomba  Steinvillehez  nyomult,  s  10-kén  délutánig  ott  pihenteté 
hadait.1  Maga  ugyan  főtiszteivel  nem  pihent,  —  hanem  a  jelenlévő 
összes  lovasságból  —  a  mely  t.  i.  Viarddal  el  nem  ment  s  Breznó 
avagy  Selmecz  felé  nem  vezényeltetett  —  a  jó  paripás  legénységet 
félnap  alatt  kiválogatván,2  azután    vagy  harmadfélezer  lovassal,  Ocs- 


1  Bercsényi,  Ráhórúl  aug.  10-kén  Rákóczinak:  «Csak  erre  Dívén  felé  ki  ne 
csapna  Pálffy :  mert  tegnap  érkezett  Zólyomhoz,  s  ma  még  ott  volt  reggel  tájban ; 
elhiszem,  rosztogol,  s  megindul  holnap.*  És  augustus  u-ikéről:  «.  .  .  rajta  lévén  sze- 
mem Pálffyn,  az  ki  Szent-Kereszttűi  nyomult  Zólyomhoz,  az  minthogy  tegnap  is 
Zólyomnál  subsistált.v  (Archiv.  Rákócz.  VI.  270.  és  274.  1.  V.  ö.  Vorster  Mátyás  alábbi 
tudósításával.) 

2  Vorster  Mátyás  Latour-ezredbeli  vasas-német  Zólyombúi  1709.  augustus  10-kén 

kayval,  300  gránátossal,  ugyanannyi  muskétással  (mások  szerint  hat 
század  gránátossal,)  tábori  ágyúival  és  a  fürészi  szoros  torlaszainak 
kivágására  összehajtatott  « feles  fejszés  emberrel »  Végles- vára  alá 
szállott.1 

Itt  és  ekkor,  ú.  m.  10  kén  estve  vesz  értesítést  kiküldött  kém- 
jeitől, hogy  Dívénynél  Balogh  István  csak  a  maga  mintegy  2000 
főnyi  lovas-dandárával  —  Orosz  Pál,  Mikházy  György  és  Réthey 
János  ezredeivel  —  áll.  Mire  rögtön  elhatározza  tábornoktársaival : 
Steinvillel,  Drasskovich-csal,  Gombossal  (Hartleben  a  gyalogsággal 
még  hátramaradt  Zólyomnál),  hogy  az  előhaddal  Ocskayt  másnap 
hajnalra  a  nyakába  küldi  Baloghnak,-  s  azonban  maga  is  utána  fog 
nyomulni. 

Ocskay  saját  300  emberével  s  egy  század  némettel  éjtszaka 
megindul,  kevés  vártatva  utána  Pálffy  is,  hogy  Baloghékat  virradta- 
kor    fölverje.  De    Bercsényi    Pálffynak   Végleshez    szállásából    előre 


újságolja  Eysvogel  nevű  sógorának  Bécsbe :  aDas  völlige  Volkh,  was  reidten  hat 
können,  mit  dem  Generálén  Pálffy  fórt  ist,  aber  sie  werden  íber  6  oder  8  Dag  nicht 
ausbleiben.»  (Eredeti,  a  kuruczok  által  fölfogott  levél  az  Orsz.  Levéltárban.) 

1  Pálffy  magával  vitt  haderejének  mennyiségéről  a  jelentések  nagyon  inga- 
dozók. Bercsényi  aug.  11-iki  levelében  nagy  kicsinyítéssel  csak  másfél  vagy  kétezer- 
nek, az  aug.  13-ikiban  «legföljebb  20000-nek  írja  azt:  aug.  16.  meg  már  Pálffynak 
2000  gyalogjáról  is  beszél.  (Archiv.  Rákócz.  VI.  275.,  282.  és  286. 1.)  Aug.  18-kán  pedig 
2  vagy  3000-re  becsüli  a  bán  erejét.  (U.  o.  288.)  Balogh  István  augustus  16-kán  Fülek- 
ről, Csajághy  János  ugyané  napon  Losonczrúl  azt  írják,  hogy  az  ellenségnek  lovassá 
Ocskayn  kívül  ((kétezernél  följebb  nem  igen  volt».  Kajaly  Pál  Fülekről  aug.  16.  kelt 
levelében  2500-nál  mindenestűi  sem  mondja  többnek  a  bánnal  Dívényhez  kiszállott 
hadat ;  Pollereczky  Mátyás  dátumtalan  levelében  3000-nek,  Ebeczky  Tamás  gácsi 
parancsnok  ellenben  aug.  13-kán  d.  u.  4  órakor  vett  reportuma  után,  aug.  14-kén  ezt 
írja  Bercsényinek:  «Az  ellenség  lehet  magyarral  (Ocskay  labanczai)  együtt  negyedfél- 
ezer, —  de  mi  attúl  nem  félünk,  kiváltképen  mivel  munitió  arra  (t.  i.  rést  lőni)  való 
nincsen  véle.»  Azért  a  beküldött  harmadfélszáz  hajdúból  csak  hatvanat  tart  meg,  — 
elég  ennyi  a  régiekhez.  «Gál  Peti  hadnagy  most  is  Zólyom  felé  portáz  jó  puskás 
szabadlegényeivel,  úgy  Tihanyi  hadnagy  uram  is  egynéhányad  magával  általment 
Osztroska  felé.»  (Eredeti,  az  Orsz.  Levéltárban.) 

2  Martony  Sámuel,  a  dívényi  cs.  táborból  aug.  14-kén  írja  Turcsányi  Jánosnak : 
«Wir  habén  bis  Végles  —  zwey  Meil  hinter  Alt-Sohl  —  keinen  Feindt  angetroffen ; 
nachdeme  aber  der  Láger  alldar  geschlagen  worden,  und  einige  KundschaíFt  ein- 
geloffen,  dass  der  Feindt  bey  Divin  mit  2000  Mann  stunde:  so  hat  seiner  Excellenz 
Herr  Graff  Pálffy  unvorzüglich  den  Herrn  Ocskay  mit  seynem  Regiment  dahin  coni- 
mandieret,  sammt  denen  Frey-Reithern.»  (Eredeti,  fölfogott  levél,  u.  o.) 

13* 

következtetve  szándékát,  sőt  tán  kémektől  hallva  is  valamit,  Ráhórúl 
10-ike  éjjelén  sürgősen  írt  Balogh  Istvánnak:  «  Vigyázzon  s  álljon 
ki  helyébűi,  — fölverik  virradtig ! '»  A  dandárnok  még  hajnalhasadta 
előtt  összerendeli,  fölállítja  hadait,  és  épen  indulni  akar :  midőn 
érkezik  Ocskay  és  a  német  lovasság,  s  három  felől  megütik  őket. 
A  kurucz  huszárság  karabélyaiból  sortüzet  ád  a  támadókra,  s  azzal 
kantárt  eresztve,  végig  a  szoroson,  Losonczra  üget,  honnét  kivált  az 
Orosz-  és  Mikházy-ezerek  szokás  szerint  igen  megoszlanak  hazafelé. 
Különben  csak  három  katona  esett  el  közűlök  s  nyolczat  fogtak  el, 
« kiknek  ketteje  kezökbűl  szökött  vissza  (a  császáriaknak,)  s  dicse- 
kedve mondta  volna  nekik  Ocskay :  harmadnap  alatt  Gácsban 
eszik  ebédet/^ 

E  szándékában  ugyan  kedve  nem  telt :  mert  a  gácsi  parancsnok 
Ebeczky  Tamás  épen  nem  félt  tőle,  főként  miután  a  helyőrség  sza- 
porítására Bercsényi  a  boczai  szorosrúl  visszatért  harmadfélszáz  jó 
hajdút  aug.  12-kén  éjjel  a  várba  küldötte,  melyekből  azonban  Tamás 
hatvannal  is  beéré,  s  a  kis  hegyi  várból  sűrűen  portyáztatott  Zólyom  felé.2 

1  Bercsényi,  Murányallyáról  aug.  12.  és  13-kán  Rákóczihoz.  ( Archív.  Rákócz. 
VI.  275.  és  281.  1.)  Bohus  András  is  írja  Balogh  István  tamásii  táborából  aug.  13-kán 
Sváb  Károlynak  Szepes-Tótfaluba :  «n.  Augusti  Ocskay  László  dívéni  mezőben  idején 
reggel  hajnalkor  reánk  ütött ;  mely  iránt  is  nagy  veszedelemben  voltam,  —  mert 
hátamon  puskáztanak,  de  az  Isten  minden  kár  nélkül  megtartott  mégis. »  (Eredeti 
levél,  &z  Országos  Levéltárban.)  Martony  Sámuel  pedig  «Feldlager  bey  Divín,  den 
15.  Aug.  1709.))  kelt  és  Turcsányi  Jánoshoz  intézett  föntebbi  tudósítását  így  foly- 
tatja: «.  .  .  Aber  er  (Ocskay)  hat  nicht  auf  denselben  (Balogh  István  kuruczait  érti) 
gestossen :  sondern  nur  alléin  die  vorausgehende  Freyreither,  unter  welchen  der 
Wachtmeister  Hirschl  auch  war,  undt  2  Pferdt  Beute  bekommen.»  Ezzel  ellenkezőleg 
Réthey  János  úgy  jelenti  Bercsényinek,  hogy  mikor  már  ők  indulóban  voltak,  « három 

felől  támadtattak  meg,  s  jól  összepuskáztak* ,  azután  eljöttek  Losoncz  felé.  ( Archív . 
Rákócz.  VI.  275.  1.)  Johann  Oriczky  cs.  tiszt  pedig  Diwín,  den  15.  Aug.  1709.  Holzer 
Rudolf  cs.  tábori  postamesternek  így  ír:  «Gestern  (?)  sein  wir  glücklich  anherokom- 
men,  und  ohngeachtet  wir  ein  grausambes  Defilée  passieren  müssen,  so  hat  sich  der 
Feindt  —  welicher  mit  zwey  ganze  Regimenten,  nemblich  Rítei  und  Pálok  (Balogh) 
darvor  gestanden  —  auf  Annáherung  unserer  Vortrupp,  mit  Hinterlassung  5  Gefan- 
genen  über  Hals  und  Kopf  reteriret,  worauf  ihme  Seine  Excellenz  Herr  General- 
Feldt-Marschall  mit  den  Otskayschen  Compagnien  undt  300  Deutschen  bis  Gatsch 
nachgesetzt,  jedoch  nicht  mehr  einhoüen  khönnen.»  (Eredeti,  felfogott  levél  az  Orszá- 
gos Levéltárban.) 

2  L.  Ebeczky  Tamás  imént  idézett  levelét,  és  vesd  össze  Bercsényi  aug.  12-iki 
tudósításával  Rákóczihoz.  (Archív.  Rákócz.  VI.  277.  1.) 

Ocskayék  nem  messzire  üldözték  a  hátráló  Balogh-brigádát, 
csakhamar  visszafordúlának  Dívényhez,  hol  Pálffy  a  németekkel  tá- 
borba szállá,  Ocskayt  pedig  maga  elé  az  országúiban  Lónyabányára 
telepíté  elő-őrség  gyanánt.  Ez  azonban  a  400  lovassal  Losoncz  fölött 
Tamásinál  állást  foglalt  Balogh  Istvánt  nem  gátolá  abban,  hogy  egy 
portáját  már  másnap,  ú.  m.  aug.  12-kén  beküldje  Dívényig.1  A  csá- 
száriak viszont  erre  azzal  feleltek,  hogy  míg  Gyetvához  való  vissza- 
szállásuknak álhírét  terjesztették  12  s  13-kán:2  akkor  14-kén  Pálffy 
lecsapott  a  Losoncz  fölött  fekvő  Podricsányig  és  Tamásiig,  honnét 
Ocskayt  magyarral-némettel  a  szomszéd  Gács  alá  indítá  portára,  e 
várat  megvizsgálni.  Es  ámbár  itt  jól  megpuskázták  őket,3  a  bán  most 
Gácsot,  —  minthogy  Tollet  véletlen  fölszabadúlásának  híre  merészszé 
tévé  őt,  —  meg  akará  szállani.  Azért  mintegy  zárlat  alatt  tartatá,4  és 
Beszterczebányára  küldött  nehéz-ágyúkért,  mozsarakért,  s  Végleshez 
és  Zólyomhoz  gyalogságért.5 

Balogh  István  Tamásitól  minden  kár  nélkül  elvonult  Pálffy  előtt 
Losonczra,    de    itt    a   megszéledt   hadat    csoporton    nem    tarthatván, 


1  Bercsényi,  aug.  13-iki  levele  Murányallyáról.  (U.  o.  281.  1.) 

2  Archív.  Rákócz.  VI.  281.  és  284. 

5  Kajaly  Pál  írja  Fülekről,  aug.  16-kán  Bercsényinek:  « 14-kén  a  német  újab- 
ban kiütvén,  a  mi  hadaink  Losonczon  följűl  Divín  felé  postírungolván,  minden  kár 
nélkül  lenyomúltak  előtte ;  az  ellenség  sem  jött  annál  tovább,  úgymint  Tamási 
nevő  falunál,  onnat  Divínhez  visszafordult,  és  ott  megszállott.  Pálffy,  Ocskay 
van  vélek,  mindenestűi  sem  többen  2500-nál.  Gács  alá  is  portát  küldött  volt,  — 
ott  jól  megpuskázták. .«  (Eredeti  levél,  az  Orsz.  Levéltárban.)  V.  ö.  Oriczky  föntebbi 
s  Martony  alábbi  levelét. 

4  Martony  Sámuel,  Dívénytől  aug.  15-kén  irott  levelében  tudatja  még  Tur- 
csányival :  « Gács  haltén  wir  belagert,  (?)  und  hoffen  selbiges  in  kurzer  Zeit  zu  er- 
langen.  Der  Volunteur  Bossányi  hat  sein  Pferdt  da  verloren,  einen  ist  der  Ohr,  den 
dritten  die  Nase  weggeschossen  worden.»  (Ugyanott.) 

ő  A  Pálffy  mellől  Dívénynél  elfogott  Szegedy  Ignácz  vallomásaiból :  «Micsoda 
szándékkal  jött  és  miért  subsistált  Dívénnél  Pálffy?  Felelet:  Oly  szándékkal  jött, 
hogy  Gácsot  megszállja,  ágyúkat  is  akart  már  hozatni  Beszterczérűl.  Kérdés  :  Micsoda 
gyalogja  lett  volna  Gács  megszállásához?  Felelet:  Gyalogja  nem  lett  volna  más, 
hanem  itt  magával  az  mely  hat  compánia  granadérossa  (a  másik  fogoly,  Újkéry  János, 
3  század  gránátost  és  3  század  muskétást  mond)  vagyon ;  ezen  kívül  Véglesnél  volt 
öt  compánia  muskatélyossa  és  három  compánia  granatérossa,  —  az  is  eljött  volna 
azon  obsidióra.o  (Egykortí  más,  gyűjteményemben.)  Tehát  14  század  gyalog,  a  mi 
teljesen  elég  is  lesz  vala  olyan  kis  várnak,  mint  Gács,  ostromlására. 

Fülekhez  szállá  gyülekezni.1  Más  részről  Pálffy  sem  időzék  soká 
Podricsánynál,  hanem  miután  delelőt  tartva  megpihent,  és  Ocskay 
eredménytelen  járásából  Gács  alól  visszaérkezett:  ő  maga  is  még  az 
nap  visszafordult  Lónyabányához  s  Dívényhez,  ágyúit  és  bombáit 
bevárandó.2 

Gács- vára  nem  rettent  meg  sem  az  alatta  « enyelgett*)  Ocskaytól, 
sem  az  ostrom  hírétől,  kivált  mióta  Bercsényi  gondoskodásából 
Csajághy  aug.  16-kán  személyesen  is  betekinte  oda,  s  lő-  és  élelmi- 
szerekkel, új  hajdúsággal  fölfrissíté  a  várat,  neki  bíztatta  a  védőket, 
s  mindenféle  jó  rendelkezéseket  tőn,3  egyebek  közt  Pongrácz  János 
alezredest  bizonyos  hajdúsággal  Dívény  s  Pálffy  tábora  mögé,  a 
buda-lehotai  erdőkbe  küldötte.  Ugyanezen  napon  Balogh  István  ama 
vitéz  hadnagya  Bornemisza  János  —  ki  1708.  februárban  gr.  Starhem- 
berg  Miksa  cs.  altábornagyot  elfogta  volt  —  portára  menvén,  Lónya- 
bányán  megcsapta  Ocskay  hadát,  s  néhány  pribék  levágása  után 
hármat  közűlök  rabul  vitt  Fülekre.  Ezen  raboknak,  úgy  két  elfogott 
németnek  is  összhangzó  vallomásaiból  kiderül,  —  írja  Balogh  aug. 
16-kán  este  Fülekről  Bercsényinek,  —  hogy  «az  ellenség  munitió 
nélkül  lévén  és  élés  dolgábúl  szűkölködvén,  (a  ki  most  is  Dívénnél 
és  Lónyabányánál  vagyon,)  állandóságát  mostani  helyén  nem  conti- 
nuálhatja.    Ocskay  seregein  kívül  csak  Lónyabányánál  hét  zászlóval 

1  Kajaly  föntebb  idézett  levele,  és  Archív.  Rdkócz.  VI.  286.  1. 

2  Bercsényitiek  Murányallyáról  aug.  16-án  Rákóczihoz  intézett  levelében  (Archiv. 
Rákócz.  VI.  286.  1.)  olvassuk:  oAz  gácsi  commendans  írja:  n  órátúl  fogva  i  óráig 
enyelgett  ott  Ocskay  6  zászló  magyarral  és  3  compánia  némettel,  kik  közül  1  németet 
s  2  lovat  bevittek  az  várban.  Podricsánban  állapodott  vala  meg  addig  truppokban  az 
német,  s  osztán  Dévín  felé  visszament,  az  hol  Pálffyt  mondták  lenni.  De  másfelől  az 
paraszt-hír  úgy  hozta,  hogy  18  standár  volt,  és  8  magyar  zászló,  azokbúl  2  és  4  standár 
maradt  az  passuson,  az  többi  Podricsán  felé  gyütt,  s  úgy  tértek  Dívinhez.  Gyalogját 
is  emlegetik,  de  nem  capiálhatom,  hol  volna  gyalogja  P» 

3  Csajághy  János,  Losonczrúl,  aug.  16-kán  Bercsényihez :  «Én  a  hajdúkat  utói- 
érvén, virradtig  Gács  alatt  voltunk;  ma  bévivén  őket,  ott  az  mint  lehetett,  töttem  jó 
dispositiókat,  felbíztatván  Ebeczky  Tamás  uramékat  minden  jóval;  csak  elijedtek 
rajta,  hogy  mint  termettem  köztök  ?  Az  ellenség  Dívénnél  feküdt,  másfél  száz  (?) 
granatéros  volt  az  gyalogja,  az  lovassát  ki  többnek,  ki  kevesebbnek  mondotta,  — 
2000-nél  feljebb  nem  igen  volt.  Circiter  öt  órát  múlattam  Gácsban ;  eljövetelemkor 
hoztak  volt  valamely  parasztemberek  oly  hírt,  hogy  ma  reggel  mind  marsot  dobolt 
az  német,  de  az  ködben  nem  láthatták;  meghadtam,  tudósítsanak.*  (Eredeti,  az  Orsz. 
Levéltárban.) 

vannak,  de  egy-egy  alatt  circiter  harminczan  ha  lehetnek;  kételke- 
dik, ha  több  volna  2000-nél.»1 

Ocskay  tehát  saját  300  emberével  s  2 — 300  német  lovassal 
Pálffytól  külön,  az  országúiban  fekvő  Lónyabányán,  mintegy  elő- 
őrségképen  táborozik  vala.  Ezt  más  portyázok  jelentései  is  megerő- 
sítették. Mely  körülmény  bizonyos  hadi  próbára  adott  alkalmat,  — 
mint  alább  meglátandjuk. 

Az  is  tény  volt,  hogy  Pálffy  hada  élésben  szűköt  látott:  mert 
a  tábornagy  épen  e  napon  kelt,  de  a  háta  mögött  Zólyomba  be- 
portyázó gácsi  vagy  Gál  Péter-féle  szabadhajdúk  által  felfogott 
levelében  ugyan  sürgeti  LöfFelholtzot,  hogy  Zselízről  minélelőbb 
küldjön  legalább  130  hordó  lisztet  Zólyomba,  hol  a  sütő-kemenczék 
voltak.2 

Ezenközben  Viard  tábornok  Liptóból  visszaérkezvén  Beszter- 
czére,  innét  400  emberrel  még  az  nap,  ú.  m.  aug.  15-kén  Pálffy 
után  sietett ; 3  némelyek  szerint  azonban  nem  ment  volna  le  Dívényig, 
hanem  talán  némi  pihenés  kedvéért,  a  Besztercze  és  Zólyom  fele- 
útjában    fekvő    Garamszegnél    vert    tábort,4   a    véglesi    nyolcz    szá- 


1  Balogh  István,  Fülekről,  aug.  16-kán  Bercsényihez.  (Eredeti  levél,  u.  o.) 

2  Johann  Grqff  Pálffy,  m.  p.  Feld-Lager  bey  Dewín,  den  16.  Aug.  1709.  Kol- 
bergi  báró  Löffelholtz  altbgynak,  <á  Seliez».  «Mein  gestriges  werdet  sonder  Zweifels 
rechtens  eingelanget  seyn,  und  gleichwie  nicbt  alléin  bey  meinem  Abmarche  mündlich 
hinterlassen,  sondern  in  meinen  erlassenen  repetieret :  alsó  verlasse  mich  gánzlichero, 
dass  ehestens  eine  Lief erűiig  von  wenigstens  íjo  Fass  Mehl  nacher  Alt-Sohl  werden 
überschicket  werden.*  Látható  e  levélből,  hogy  a  császáriak  Esztergombűi  valának 
kénytelenek  Zselízre  és  innét  a  bányavárosokra  szállíttatni  az  élelmiszereket,  mert  az 
utóbbi  helyektől  a  kuruczok  fürge  lovassága  minden  élés-bevitelt  megakadályozott. 
(Eredeti  levél,  u.  o.) 

5  Z.  Z.  aláirású  német  katonatiszt  fölfogott  levele  Beszterczebányáról  1709.  aug. 
16-káról,  nem  tudni,  kinek  szóló  ?  «Gestern  ist  der  General  Viard  und  Oberst  Lam- 
bruch  sambt  der  Cavalerie  und  Infanterie  hier  ankommen ;  der  erste  ist  noch  ge- 
stern  mit  der  Cavalerie  vorher  zu  dem  Graffen  Pálffy,  welcher  bey  Dewín  steht  und 
seyn  Absehen  auf  Gács  hat ;  der  Oberst  Lambruch  soll  auch  mit  der  Infanterie  nach. 
Der  General  Viard  ist  nicht  zufrieden,  dass  er  zurück  hat  kommen  muessen,  denn  er 
lieber  den  Feindt  verfolget  hátt.  Sie  habén  wenig  Feindt  angestossen,  ausser  die  auf 
der  Sucha,  (Czelder  hajdúi  Bajcsyval,)  wie  ich  schon  vor  zwey  Tagén  bericht  hab.» 
(Eredeti  levél,  az  Orsz.  Levéltárban.) 

4  Pollereczky  Mátyás  kapitány  írja  dátumtalanúl,  de  nyilván  e  napokban,  Ber- 
csényinek Jolsvára :  «Mikor  Divínhez  megindult  Pálffy :    akkor  commendírozott  mind- 

zad  gyaloggal  együtt  mintegy  utóhadát  képezve  egyelőre  tábor- 
nagyának. 

Liptóban  Viard  a  Czeldernek  Revuczánál  verekedett  csapatánál 
egyéb  ellenséget  már  nem  ért,  Csákynak  időelőtti  kivonulása  miatt. 
Ekként  minden  akadály  nélkül  egyesülhetvén  a  Felső-Kubínig  elébe 
jött  Ebergényivel,  a  sebesült  Tolletet  és  a  megfogyott,  elnyomorodott 
Wolffskehl-ezredet  azonnal,  ú.  1.  aug.  10  vagy  inkább  ii-kén,  kivitték 
a  vavrisói  sánczból,  melynek  úgy  is  igen  megrongált  erődítvényeit 
aztán  leromboltaták,  a  mint  ezt  már  a  Csákyék  kivonúltakor  Liptóban 
hátramaradt  lovas  porta  is  hírül  vivé  Babócsaynak.1  így  tehát  csak 
Liptó-Újvártt  és  Rózsahegyen  maradt  német  azon  megyében,  Árvá- 
ban pedig  —  Ebergényinek  Rózsahegyhez  szállása  után  —  csak  Tur- 
dosínban  és  Árva-várában,  szóval  a  két  erődített  helyen.  Paur  szor- 
galmasan portyázott  be  Liptóba,  s  ott  egyebek  közt  Pálffynak  Eber- 
gényihez  szóló  orderét  is  fölfogták,  egész  Revuczáig  leselkedve 
lappangó  katonái.'-2  Elek  Zsigáék  elül  azonban  az  utat  Árvába  Lubo- 

gyárt  Zólyomtúl  Viarddal  Liptóba  200  lovast,  200  gyalogot,  az  kik  garamszegiek  vol- 
tak, —  azok  visszatértek  Viarddal ;  de  Viard  Dívénnél  se  volt,  mindgyárt  csak  oda- 
szállott  avval  az  400  emberrel,  az  mint  is  atcu  ott  vagyon  vélek.  Pálffynak  szándékja, 
hogy  egyenesen  Gácshoz  száll,  ha  megveszi,  hogy  Haistert  ott  megvárja  míg  elérke- 
zik. Pálffy  azért  járt  Beszterczére,  munitiót  megtekinteni,  az  mit  is  elhoztak.  Ezek  az 
detvaiak  hitre  mondják,  hogy  nincsen  több  3000-nel,  avval  együtt,  az  kik  Garamszeg- 
nél vannak  Viarddal,  Ocskay  joo  katonával  s  Trencsín  vármegyével  együtt.  Zólyom 
vármegyének  is  vagyon  parancsolva,  hogy  felüljön.  Újonnan  expediáltam  detvaiak 
közül,  hogy  éppen  a  táborra  menvén,  megvizsgálja :  a  tábor  hun  vagyon  ?  hány 
ágyúja  vagyon  s  hány  mozsár  ?  van-é  sok  pumina  ?  s  mikor  akar  megindulni  ?  Ha 
megindul  erre  felé,  hogy  mindgyárt  az  detvaiak  adjanak  nekem  hírt  Kokovára;  oda- 
megyek azért,  hogy  közelebb  legyek  Detvához.»  (Eredeti  levél,  gyűjteményemben.) 

1  Bercsényi  írja  Murányallyáról  aug.  13-kán  Rákóczinak :  ((Már  több  leveleim- 
bűi is  egész  informatiója  lehet  Fölségednek  az  liptai  dologrúl.  Visszaküldött  portájok 
azt  hozta :  kiment  maga  az  német  azon  romlott  sánczbúl,  j  igen  megkevesedtek,  lovok 
s  bagázsidjok  egészen  oda;  és  hogy  az  nap  akarván  fizetni,  mikor  reájok  ütöttek, 
jobban  benn  voltak  a  tisztek,  s  azért  keménkedtek ;  kikben  sok  veszett.*  S  később,  az 
aug.  18-iki  levélben:  «Babóesay  írja  tegnap  (Szepesből):  még  semmi  lármájok,  az 
(vavrisói)  sánczot  demoliáíta  az  német,  12  ép  lónál  több  nem  maradt. »  (Archiv.  Rákócz. 
VI.  281.  és  289.  1.) 

Ő  Babócsay  Ferencz  dandárnok  Hunfalváról,  aug.  19-kén  jelenti  Bercsényinek: 
((Szintén  ezen  órában  hozák  kezemhez  valami  Liptóban  lappangó  szegénylegények 
ez  intercipiált  Pálffy  Ebergényinek  szólló  levelét,  valami  annectált  hírekkel  együtt.» 
(Eredeti  levél,  az  Orsz.  Levéltárban.)   Pálffynak  ezen  fölfogott    ordere    az,  a  melylyel 

mirszky   hada    még   mindig    elállá.    Legalább   Babócsay  Hunfalvárói 
aug.   19-kén  Bercsényihez  irott  levelében  megint  említi: 

«Elek  Zsigmond  szintén  most  vala  nálam,  a  ki  is  nagy  diffi- 
dentiával  vagyon  Lubomérszky  felül,  úgy,  hogy  semmi  portát  sem 
küldhet  Árvába  miatta,  mivel  a  minap  is  megkergették  portásit,  oda 
akarván  menni.))1  A  mint  aztán  ebbeli  eljárásáért  a  kétszínű  lengyel 
hűbérúr  —  Gellért  Imre  aug.  14-iki  jelentése  alapján  —  komolyan 
kérdőre  vonaték:  mindjárt,  ú.  m.  már  augustus  23-kán  titkárát  küldé 
mentegetődzésekkel  Lőcsére  Berthóty  Ferencz  Kassa-vidéki  altábor- 
nokhoz,  s  mindenféle  titkos  értesítések  bizalmas  közlésével  nyájas- 
kodott.0 Hadait  is  csakugyan  utasítá  a  kuruczokat  többé  nem  hábor 
gatni,  sőt  elrendelé  az  árvái  határokról  a  XIII.  szepesi  városba,  — 
hogy  így  ott  annál  biztosabban  várhassa  be  Heistert. 

Míg  ezek  fönt  éjszakon  így  folytának,  s  Pálffy  Dívénynél  a 
gácsi  ostromhoz  kellő  tüzérségnek,  Bercsényi  ellenben  a  Pálffy  el- 
verésére kívántató  gyalogságnak  (ú.  m.  a  Csajághy-  s  Nyáray-dan- 
dároknak)  Muránytól  Fülekhez  érkezését  vára,  és  másfelől  Czelder- 
nek  diversió  kedvéért  Breznó  ellen  parancsolá  tűntetni:3  addig  a 
mocsonoki  és  zselízi  sánczok  körűi  is  oly  dolgok  történtek,  melyeket 
részint  a  hadműködések  szerves  összefüggésénél,  s  részint  az  Ocskay- 
Thúróczy-féle  pribékség  viszontagságainál  fogva  nem  hagyhatunk 
említés  nélkül. 

Tudjuk,  hogy  Mocsonokon  Hartleben  tbk.  kimenetele  óta  Thú- 
róczy  Gáspár,  az  elpártolt  kurucz  ezredes  volt  parancsnok,  az  eleinte 
mintegy  háromszáz,  de  a  gyakori  szökések  folytán  napról-napra  fogyó 
létszámú  saját  tót  hajdúiból  (egykorú  levelek  «Thúróczy  slapány- 
jai»-nak  híjják  őket,)  a  szintén  pribék  br.  Pongrácz  Gáspár  70—80  főnyi 


Ebergényit  Rózsahegyhez  visszahúzódni  rendeli,  s  melyről  Bercsényi  Károlyinak  aug. 
29-kéró'l  irott  levelében  (Rákóczi  Tár,  II.  275.  1.)  emlékezik. 

1    Babócsay,  imént  idézett  levelében. 

Ö  Berthóty  Ferencz,  Lőcséről  aug.  24-kén  Bercsényinek.  (Eredeti  levél,  az  Orsz. 
Levéltárban.) 

3  Bercsényi,  aug.  16-kán  Murányallyárúl  Rákóczinak:  «Urbán  Polonka  körűi 
van;  meghadtam  neki:  lármáskodjék  onnan,  ha  diversiót  okozhatna.))  S  ismét  aug. 
18-kán  Jolsváról :  cUrbán  Czeldert  küldtem  Breznó  feló'l  lárrnáskodni ;  ha  Revier  uram 
el  nem  ment  volna  (Lőcse  felé),  eddig  lövetném  Breznót,  s  tudom,  recedálna  innen 
Pálffy.»  ( Archív.  Rákócz.  VI.  286.,  289.) 

lovas-századából  és  egy  escadron  német-lovasból  álló  sánczőrség 
fölött.  Mint  látni  fogjuk,  Pongrácz  labanczai  sem  voltak  megbízha- 
tóbbak az  Ocskay-  és  Thúróczy-féléknél,  s  általában  ez  az  egész 
mocsonoki  őrség  nem  sok  gátot  vetett  az  érsek-újváriak  folytonos 
kiszáguldozásai  ellen  a  fölvidékre ;  legfölebb  annyit  használt,  hogy 
az  összeköttetést  Nyitra  és  Szered  várak  között  fentartotta.  Thúróczy 
és  Pongrácz  egymás  közt  veszekedtek. 

Aug.  közepén  —  ú.  1.  15  vagy  16-kán  —  a  mocsonoki  őrséget, 
kivált  annak  lesre  vett  lovas-részét  és  az  épen  ott  lévő  nyitrai  lovas- 
németet is  kemény  csapás  érte,  Géczy  Gábornak  és  Somogyi  Ferencz- 
nek  Újvárból  kinyargalt  s  őket  a  szomszédos  köpösdi  és  sopornyii 
marhák  elhajtásával  kicsalogató  századai  által.  A  három  óra  hosszatt 
tartott  harcz  közben  Pongrácz  katonáiból  tíz  önként  kuruczczá  lőn 
és  segíté  a  németet  lépre  vinni ;  kik  közül  azután  a  nyitraiak  kapi- 
tánya sok  más  tiszttel  és  legénynyel  elhulla,  huszonegy  foglyul 
Pongrácz  G.  elnyert  zászlójával  egvütt  Újvárba  vitetett,  igen  számos 
megsebesült,  és  Thúróczy  maga  is  karján  keresztűl-lövetve,  nagv 
nehezen  bírt  csak  harmadára  leolvadt  lovasságával  a  ,sánczba  besza- 
ladni. Ha  a  vitézül  és  kitartással  ellentállott  nyitrai  németek  ott 
nincsenek :  az  áruló  ezredes  bizonyára  elveszik  vagy  kézre  kerül. 

E  mocsonoki  harcz  részleteiről  négy  rendbeli  egykorú,  —  egy 
kurucz  és  három  labanczpárti  —  kútfővel  rendelkezünk,  melyek 
különböző  eredetük  mellett  is  jóformán  összevágnak  és  mind  a  négy 
egyaránt  bevallja  a  császáriak  veszteségét.  Géczy  Gábor  ezredes 
Érsek-Újvárból  1709.  aug.  17-kén  értesíti  Bercsényit,  mint  ezred- 
tulajdonosát: 

«Midőn  szeredi  és  sentei  marhát  elhajtottuk  volna,  öszvegyűlt 
nvitrai  (lovas)  német,  labancz  is  Mocsonokra,  úgy,  hogy  német  száztíz 
volt,  labancz  is  (a  Pongrácz  Gáspáréi)  százig  való,  Thúróczy val.  Által 
akarván  menni  bizonyos  gabonának  behajtására  az  Vágón,  tartván 
attúl :  netalán  valami  confusiót  csináljanak  (visszatérőben)  közöttünk, — 
elsőben  is  odamenvén  (Mocsonok  alá,)  lesre  kicsaltuk;  az  mint  is 
úgy  viselte  magát :  teljességgel  föl  nem  verhettük,  de  az  kapitányjok 
is  elveszett,  sok  halva,  sebben  esett,  Thúróczy  is  sebben  esett,  úgy, 
hogy  harmada  is  be  nem  ment  egészségesen.  Közülünk  hat  katona 
meghalt,  az  többit  sebesen  behoztuk  (Újvárba),  kik  közül  már  Tóth 

Pál  uram  zászlótartóját  és  strázsamesterit  el  is  temettettem.  Jávor  ka 
is  sebben  esett,  de  gondolnám,  meggyógyul)  Ebeczky  uram  had- 
nagya is  Nagy  Pál  sebben  esett,  de  gondolnám,  az  is  meggyógyul; 
lovát  is  agyonlőtték.  Az  katonaság  maga  szófogadatlansága  miatt 
nyerte  ezt  is,  (mert  olyan  confusióba  hoztuk  a  németet,  hogy  az 
puskáját  egészlen  kilődözte,  —  csak  vágni  köllött  volna!)  kiváltképen 
Somody  Ferencz  uram  katonái ;  maga  is  jelen  volt  ő  Kglme.  Huszon- 
egy rabot  behoztunk,  kik  közül  egy  német  strázsamester  és  Pongrácz 
zászlótartója  van  fogva;  tíz  maga  jóakaratjábúl  közinkbe  szaladott 
lovastul,  fegyverestül,  kiket  is  regimentben  applicáltam,  jóllehet  öte 
Generális  Gróff  Eszterházy  Antal  uram  ő  Nga  regimentibeliek,  az 
kiket  Révay  Mihály  vitt  volt  be*  egy  pedig  Réthey  János  uram 
(elfogott  és  besorozott)  katonája.  »3 

Látszik  e  jelentésből,  hogy  a  csata  kemény  volt,  és  a  győzede- 
lem a  kuruczoknak  is  veszteségükbe,  különösen  derék  tisztek  sebbe- 
esésébe került. 

Második  —  labancz  —  kútfőnk  br.  B erényi  Ferencz  naplója, 
melynek  idevonatkozó  bejegyzései  így  szólanak  : 

Pozsony,  1700.  aug.  18-kán.  « A  mocsonokiakat  az  magok  felei  — 
volt  kurucz,  de  labanczczá  lett  Pongrácz  katonái  —  reávették ;  mert 
az  kuruczok  Mocsonok  táján  hajtogatván  az  marhát:  Mocsonokrúl 
az  följűlemlített  katonákat  pro  recognitione  kiküldöttek,  —  azok 
bizony  kuruczczá  lettek,  és  az  kuruczokkal  rajtok  az  mocsono- 
kiakon ;  úgy  mondják,  hogy  tizennégyet  (?)  öltek  meg  bennök  és 
negyvenet  sebesítettek  meg,  lovat  is  nyertek  s  sebesítettek  is  feles 
lovat.  Mocsonokon  Thúróczy  szolgái  is  kuruczczá  lettek,  az  veze- 
tékjeit  elhozták,  magának  az  balkezét  lőtték  által,  valami  Pon- 
grácz Jánost   fiastul   megöltek.*)  Ismét,    aug.  10-kén:   «Az  mocsono- 

1  Tehát  a  h.ősJdvorka  Ádám  is  jelen  volt  e  harczon.  A  Fehérhegyeken  túli  fölkelő- 
ket ekkor  már  Masselnik  kapitány  vezénylé,  ki  ellen  Schaumburg  cs.  ezredes  harczolt, 
s  ugyanez  nap  írja  róla  Berényi:  «Samburgot  mondják,  hogy  Szobotistyánál  megént 
fölverte  az  kuruczokat,  18  kuruczot  öletett,  20  lovat  nyert.» 

2  1709.  januárban,  midó'n  Révay  Liptóban  egy  század  Eszterházy-dragonyost 
elárult.  íme,  szegények  ezek  is  visszaszivárogtak  lassanként,  mikor  szerét  tehették, 
sőt  rávezették  a  németekre  egykori  bajtársaikat.  Nem  volt  tehát  áldás  a  pribékségen, 
akár  Ocskaynak,  akár  Pongrácznak,  Thúróczynak,  vagy  Révaynak  hittak  az  árúlót ! 

3  Eredeti  levél,  gyűjteményemben. 

kiak  felől  azt  mondják,  hogy  ugyan  íziben  megzajgatták  őköt.» 
S  20-kán :  «Ocskay  Sándort  (Géczy  Gábor  alezredesét)  mondják,  hogy 
Mocsonoknál  elveszett,  hogy  Thúróczy  lőtte  volna  agyon,  —  sze- 
rencse, ha  valami  van  benne/*  Veti  oda  e  hír  után  maga  is  Berényi; 
jól  sejtette :  vak  hír  volt,  mert  Ocskay  Sándornak  még  csak  sebbe 
estét  sem  említi  Géczy  levele,  hanem  meglehet,  hogy  épen  Ocskay 
lőtte  át  Thúróczy  karját,  s  ebből  támadt  a  szóbeszéd,  fordított  ki- 
adásban. 

A  másik  két  forrás  latin  szövegű  lévén,  jegyzetben  közöljük.1 
Különösen  érdekes  közűlök  Pongrácznak  —  őrnagya  által  Heister- 
hez  benyújtott  —  emlékirata,  a  mennyiben  elárulja  :  mennyire  tor- 
zsalkodtak, vádaskodtak  egymás  ellen  a  jellemtelen  pribék  főtisztek.'2 


1  Kolinovicsnál  olvassuk  1709.  aug.  közepéről :  «Thúróczyus  cohortem  hostilem 
a  pagis  Sopornio  et  Köpösdo  jumenta  abigentem  insecutus  cum  40  (?)  Germanis  et 
70  Pongráczianis  Ungaris  equitibus,  in  brachio  vulneratus  profligatur,  siquidem  hi  ad 
hostem  transeuntes,  junctis  cum  illó  viribus,  Germanos  10  (?)  occidissent,  28  vulne- 
rassent.D  (Hist.  Belli  Rákócz.  763.) 

2  Casparus  Pongrácz,  Liber  Baro  de  Óvár  m.  p.  Tyrnavise,  21.  Octobris  1709. 
Emlékirat  a  nyári  campagne-ról  gr.  Heister  Siegbert  cs.  tbgyhoz.  Először  is  jelenti, 
hog5T  megbetegedvén,  Löffelholtz  altbgy.  engedelméből  jött  ki  a  mocsonoki  sánczból 
Nagy-Szombatba,  magát  gyógyíttatni ;  azután  hozzá  kezd :  «Re  vera,  Excellentissime 
Domine,  nec  Sancti  Patres  in  Lymbo  maiori  zelo  expectabant  adventum  Redemptoris 
sui,  prouti  ego  cum  mea  militia  in  prsesidio  Mocsonok  expectabam  adventum  Vestrse 
Excise,  —  ubi  nullus  ordo,  sed  contimius  error  et  confusum  chaos  dominabatur.  Fateor 
me  non  posse  oblivisci  pra^sidy  illius  et  commendae  Domini  Thúróczy,  qui  exceptis 
aliquot  officialibus,  nullám  propriam  militiam  habens,  (annyira  át-  és  hazaszökdöstek  !) 
meos  nimium  aggravavit,  et  paucos  contra  plurimos  ubique  commendendo,  plurimos 
inaniter  perdidit;  maximé  unavice  (ez  volt  az  aug.  75 — i&iki  harcz,)  cum  ego  infir- 
mus  jacuissem,  ostenderunt  se  aliqui  Kuruczonum,  contra  quos  un  a  cum  Germanica 
militia  omnes  conscendi  equos  curavit,  et  exeundo,  non  procul  adhuc  a  prsesidio  vene- 
runt  rustici  ad  faciem,  cum  certis  novis  properando,  quod  plenissimi  valles  sint  cum 
inimico  impleti,  — ■  ne  tentet  Dominus  Commendans  ultro  exire  cum  militia  Csesarea. 
Interea,  his  non  curatis,  demandavit  meos  velociter  praecedere :  Si  erunt,  inquam  vide- 
bimus  ipsos !  Et  ipse  sequebatur  eosdem  cum  militia  Germanica.  Non  procul  penetra- 
vit,  inopinate  obrutus  ab  inimico  ex  omni  parte,  et  primo  aggressu  accepto  Dominus 
Commendans  in  manu  aliquo  parvo  vulnere,  statim,  nulli  quidquam  dicendo  aufugit, 
militiamque  totam  ibi  reliquit,  qui  ad  trés  horas  inter  se  ignem  stando,  seque  potenter 
defendendo,  silvam  versusque  pugnando  se  salvarunt ;  et  nisi  média  hóra  adhuc  non 
abivissent :  omnes  ad  unicum  perivissent,  quia  Ujvarino  jam  circiter  ad  500  Grana- 
teri  curruum  occasione  pro  juvamine  sequebantur,  sed  jam  tarde  fűit.  Nihilominus 
sufficientes   manserunt  mortui  et  plures  adhuc   laesi,  captique  quam  ex  Germanica, 

Ugvane  napokban,  vagy  valamivel  még  előbb,  ú.  m.  mindjárt 
Pálffynak  Szent-Benedektől  fölmenetelekor,  Löffelholtz  is  szoron- 
gattatásban volt  a  zselízi  sánczban,  melyet  gr.  Eszterházy  Dániel  az 
Ebeczky-  és  Szent-Pétery-dandárokkal  Bercsényi  parancsára  szorosan 
körülzárolt,  hogy  a  bánt  e  fontos  helvnek  fenyegetésével  visszafor- 
dulásra bírja.1  Hanem  a  zárlat  nem  tarthatott  sokáig:  mert  Balogh 
Istvánnak  Dívénytől  lett  hátrábbnyomatása  s  dandárának  megosz- 
lása hírére  Eszterházy  a  Garamtól  Szent-Péteryvel  visszasietett  Szé- 
csényhez,  hogy  az  esetleg  Gácsot  megszálló  vagy  Losoncz  felé  elő- 
nyomuló PálfFy  ellen  Bercsényinek  segélyére  lehessen.  Sőt  a  főve- 
zérnek aug.  12.  és  13-kán  kelt  leveleit  útjában  vévén:  az  Ebeczky- 
dandárt  is  maga  után  rendelé,  csak  Szalay  Pál  ezredét  hagyván  Ipoly- 
ságnál táborban,  a  Zselíz  alá  teendő  portyázás  kedvéért. 

Érdekesen  s  a  közvetlenség  eleven  benyomásával  rajzolják  az 
ottani  helvzetet  Dániel  úrnak  Szécsényből  aug.  15.  és  16-kán  Ber- 
csényihez intézett  tudósításai.  «Exciád  12.  és  13.  költ  leveleit 
Murányallyáról  —  írja  aug.  15-kén  reggeli  7  órakor  Szécsényből 
Eszterházy  —  vettem  alázatos  engedelmességgel,  Gyarmat  és  Szé- 
csény  között  való  marsomban  (aug.  14.)  d.  u.  4  óra  tájban  Szent- 
Pétery  uram  brigádájával,  mellyet  is  sűrű  lármás  hírekre  s  mind 
pedig  ezen  darab  földnek  megbátorítására,  de  leginkább  Balogh  Ist- 
ván uram  levelére  nézve  kelletett  elkövetnem,  s  szállottam  a  szé- 
csényi  berkes  rétekre.  Ebeczky  uramnak  is  írtam,  hogy  jöjjön  utá- 
nam,2 szálljon  (Balassa-)Gyarmathoz,  Ságnál  pediglen  maradjon  vigyá- 
zom etiam  mea  militia,  adhuc  in  Augusto  liberati,  mei  verő  die  20.  Octobris  nudi 
reversi  sünt.  Alys  occasionibus  etiam  plurimis  ex  meis  equi  mactati,  ipsi  verő  vulne- 
rati  sunt.»  Kéri  nyári  zsoldjukat,  mely  még  most  sem  adatott  ki,  kifizettetni,  cimo 
etiam  ex  Commenda  Thúróczy  et  prsesidio  Mocsonok  ad  suam  Armadám  demandare, 
alias  vix  aliquem  ex  meis  hominibus  ibi  possem  detinere ;  ipsémet  etiam  mailem  unicus 
ad  latus  Vrse  Excise  servire,  quam  in  tali  confusione  in  Mocsonok  manere.»  (Eredeti, 
a  kuruczok  által  fölfogott  levél,  az  Orsz.  Levéltárban.) 

1  Bercsényi  írja  Murányról  aug.  12-kén  De  Riviére-nek :  «Ego  satis  occupavi 
succursum  (Pálffyanum),  et  nec  Vetero-Zolium  venerat,  cum  recessistis  (et  Liptovia,) 
et  jam  misi  militiam  equestrem  partim  in  Moraviam,  partim  versus  Bajnócz,  et  circum- 
vallavi  peditatum  in  Ziliz  cum  bagazia  Pálffyana ;  itaque  redire  cogitur.»  ( Archív . 
Rákócz.  VI.  280.) 

2  Bercsényi  Murányról  Rákóczinak,  aug.  13-kán:  «Ebeczkyék  is  megtartózkod- 
tak, az  Garam  mellett  érte  ó'köt  az  lárma,  s  már  meg  is  tértek. »    Aug.  14-kén:  «Esz- 

zóúl  a  zsilízi  ellenségre  Szalay  uram  valamely  zászlókkal,  a  mennyit 
elégségesnek  ítél  Ebeczky  uram.  De  azon  zsilízi  ellenségtűi,  Kegyel- 
mes Uram,  semmit  sem  tartok,  a  mint  magam,  szemeitnmei  meg- 
láttam s  observáltam :  mert  odamenetelem  alkalmatosságával 
kiváltképen  való  rémülésben  volt,  —  jó  strázsák  pediglen  oly  helyre 
vannak  rendeltetve,  hogy,  ha  csak  egy  indul  is  ki  a  sánczbúl  akár- 
mely felé,  azonnal  mindeneket  kiláthatnak.  Azért  elégségesnek  ítél- 
tem lenni  azon  vígyázásra  Szalay  uramat,  a  ki  observálni  fogja,  ha 
Dunántúlról  (Heistertől)  is  valamely  hadak  érkeznének.  —  Ha  pedig- 
len Pálffy  Gácsot  megszállaná,  vagy  az  Ipoly  felé  tenne  diversiót : 
observálni  fogom  azt,  hogy  ezen  brigádákkal  mellyékezhessem  s 
csapdozhassam ;  de  ki  nem  mutatom  magamat,  hogy  annyivalinkább 
valamely  insperate  való  csapást  tehessek  rajta. »  Azonban,  a  mint 
Exciád  leveleiből  mind  a  lovas,  mind  a  gyalog  hadak  kirendelését 
látom:  talán  jó  volna,  egymást  jól  observálván,  «ha  Gácsot  meg- 
szállaná, vagy  valahol  tábort  ütne  azon  ellenség:  egy  értelemmel, 
unitis  viribus,  egy  üdőn  —  vagy  éjjel,  vagy  sötét  hajnalban  —  meg- 
ütnünk, főképen  míglen  hadainknak  mennyiségét  s  hollétüket  ki  nem 
tanúlhatná.»  Bizony,  megszégyeníthetnénk!  Addig  is  a  portákat  ellene 
szüntelen  újítom.1 

Másnap,  aug.  16-kán  déli  i  órakor  pedig,  ugyan  Szécsényből, 
ismételvén,  hogy  Szent-Péteryvel  odaérkezett  és  Ebeczkyt  is  a  Zse- 
lízre  vigyázókon  kívül  maga  után  rendelé,  —  így  folytatja:  «A  mely 
napon  (aug.  14.)  Ságtúl  erre  indultam,  kemény  portát  küldöttem 
Zselízhez,  hogy  azon  ellenséget  vagy  kicsalja,  avagy  —  ha  módját 
látja  —  a  sáncznál  lévő  táborába  bé  is  csapjon  ;  mellyet  Isten  meg- 
engedett, nagy  rémülésével,  mely  miatt  a  táborát  is  kéntelenítte- 
tett  a  sánczba  bevinni  és  hordozkodni.^ 

terházy  Dániel  uram  Ebeczky  és  Szent-Pétery  brigádáit  Ság  s  Vadkert  körűi  tartván, 
azok  mellőzni  (oldalazni)  fogják  Pálffyt.»  Aug.  i&kán:  «Dániel  urat  följebbhozom 
Fülek  tájára,  közeljebb  Szent-Péteryt,  Ebeczkyt  általbocsátom  (Korpona  vagy  Szent- 
Benedek  feló'l  Zólyomba,  Pálffy)  háta  megé,  —  talám  tágít  az  lármája,  s  habogy  csak 
itt  motoz  Dívénnél :  talám.  Ritschan  tánczára  hajthatom,  vissza  az  (fűrészi)  passuson.v 
(Archív.  Rákócz.  VI.  283.,  284.,  286.) 

1  Eredeti,  sajátkezű  levél,  gyűjteményemben. 

2  V.  ö.  Bercsényi  aug.  18-iki  levelét:  «Eszterházy  Dániel  uramhoz  szökött  egy 
német   Zsilízrűl,    s    megmondta,    az    bagázsiához    valami    accessus    van,  —    mindgyárt 

Ezután  azon,  általa  már  el  is  rendelt  hadi  tervvel  áll  elő  Dániel 
úr,  hogy  t.  i.  Ebeczkyt  a  Pálffytól  Lónyabányánál  3oo  magyarral 
s  2 — 3 00  némettel  külön  táborozó  Ocskay  Lászlónak  fölverésére 
indította.  Indokai  e  támadási  vállalatra  nézve  ezek:  i.  Csajághytól 
Tiszolczon  aug.  14.  kelt  levelet  vőn,  melyben  az  tudatja,  «hogy 
nyakra-főre  siet  még  az  nap  a  divínyi  szorosok  elrekesztésére,  Pálffy 
hírére  nézve, »  —  hogy  tehát  Csajághynak  e  munkája  elősegíttes- 
sék;  2.  két  rendbeli  portái  és  kémjei  jelentésére  nézve;  «de,  3.  leg- 
inkább, hogy  Ocskay  szakasztva  vagyon  a  némettűi:  indítom  éjt- 
szakai  vagy  hajnali  megütésére  és  elszakasztására  ezennel  Ebeczky 
István  uramat,  ki  is  előre  jött  hozzám ;  ki  talán  megegyezik  vala- 
mely részével  Balogh  uram  brigádájának  is,  rendelvén  ő  Kglmével 
Kókayt,  Vajdát  és  Szent-Pétery  uram  regimentjének  erőssét,  oly  refle- 
xióval és  instructióval :  ha  Ocskayt  elszorítja,  —  bene  quidem ;  holott 
nem,  az  erősebb  ellenségre  (t.  i.  magára  Pálffyra)  attaquát  ne  tegyen, 
se  harczot  ne  álljon,  hanem  térjen  énfelém.  Én  pediglen,  minthogy 
csak  d.  u.  2 — 3  órára  várom  Ebeczky  uram  brigádáját,  ma  egy- 
kevéssé  nyugosztalván,  még  hajnal  előtt  Szent-Pétery  urammal  meg- 
indulok az  által-úton  Fülek  eleire  (v.  ö.  Bercsényi  aug.  1 6-iki  leve- 
lének föntebb  idézett  részét)  és  minden  dolgokat  onnét  fogok  szor- 
galmatosan  observálnom. 

Hogy  pediglen  Exciád  Ebeczky  uram  indulását  tudhassa :  megyén 
ma  nappal  túl  a  Ráróson  (az  Ipoly  szorosa),  onnét  éjtszakán  Kálnó 
tájára,  a  hol  valamely  sűrűségben  meg  fognak  napolni  holnap,  és 
holnapután  (aug.  18. J  vagy  éjjel  vagy  hajnalban,  —  a  mint  az  alkal- 
matosság hozza  —  Ocskayt  vagy  kiszorítani,  avagy  elszélyeszteni 
igyekeznek. »  Addig  Exciád  ezen  levelemet  veendi;  azutánra  mitévő 
legyek?  « kérem  siető  kegyelmes  orderét. »* 

rajtaküldött,  s  rettenetes  lármával  beszaladt  (a  német)  egeszlen  az  sánczban,  s  még 
azólta  prófuntért  sem  voltak.^  (Archív.  Rákócz.  VI.  288.  1.) 

*  Eredeti,  s.  k.  levél,  gyűjteményemben.  Mellékelve  van  hozzá :  << Ebeczky  uram 
marsruttája.  —  Mai  napon :  Szakaira,  Ráróson  által  Tó'réncsre.  Ez  éjjel  onnét  tarnóczi 
réven  által  az  Iplyon  Kalondára,  rapi  révre,  fábiánfalusi  pusztára,  bolyi  erdőn  által 
Pincz  felé,  Garáb,  Kálnó  közzé,  a  hol  napolni  fog  holnap.  Onnét  Lónyabánya  két 
mélyföld,  a  hol  Ocskay  vagyon.))  Tehát  nem  Losoncznak  az  egyenes  úton,  hanem  a 
meglepés  kedvéért  kelet  felől  akartak  hozzája  férkőzni. 

A  terv  nem  volt  rossz,  a  választás  pedig :  Ocskay  megrontására 
régi  versenytársát  a  vitéz  és  józan  Ebeczkyt  küldeni,  —  épen  kitűnő. 

r 

Es  a  vállalat  mégsem  sikerülhetett,  egy  pusztán  esetleges  körülmény 
miatt.  Nem  volt  már  a  kurucznak  szerencséje ;  a  fátum  is  ellene 
esküdött!  Bercsényi  —  kinek  e  jól  számított  próbát  lehetetlen  volt 
nem  helyeselnie  —  megnyugodott  abban,  s  Jolsváról  aug.  18-kán 
így  ír  Rákóczinak:  «Ebeczkyék  is  fölérkeztek,  s  úgy  volt,  hogy  ma 
hajnalban  kellett  volna  Ocskayt  megütni  Lónyabányán,  —  de  nincs 
hírem  felőle)).1 

Másnap  megjőve  a  hír,  azonban  ki  nem  elégítő.  Ugyanis  Ebeczkyék 
váratlanul  érkezvén  föl:  aug.  18-ikára  virradó  éjjelen,  mikor  már 
Lónyabányához  indultak,  valamelyik  faluban  összeakadnak  egy  más- 
felől —  talán  Losoncztúl  —  jövő  kurucz  csapattal ;  ezek  s  a  hely- 
ség népe  az  itt  nem  is  sejtett  Ebeczky-dandárt  a  sötétben  laban- 
czoknak  nézték,  és  a  tekintélyes  tömegtől  megriadva,  —  rettenetes 
lármát  ütöttek.  S  a  veszett  lárma  a  vak  éjtszakában  oly  zavart  oko- 
zott, hogy  mire  a  tévedés  kiderült,  —  a  jól  indult  próbának  ideje 
elmúlék,  s  Ebeczky  visszaballagott  —  Fülekhez.*  Itt  vala  már  ekkor 
némi  hajdúsággal  Csajághy  jfános  is,  és  innét  értesíti  aug.  19-kén 
Bercsényit : 

«Pongrácztúl  nem  jött  még  semmi  tudósításom  az  dívényi  szo- 
rosoknál :  ott  mit  csinál  s  mit  nem  az  hajdúsággal  ?  Hanem  most 
jött  oly  reportum,  hogy  Pálffy  az  szekereit  s  gyalogját  tegnap  által- 
küldötte  az  fűrészt  szoroson.  Ha  el  akart  volna  menni,  elmenne  ma 
maga  is;  de  én  azt  vélem,  talám  csak  élésért  vagy  egyéb  szükségért 
küldötte  által,  —  mert  mind  helyben  volt  még  Div  énnél  az  lovassá*.5 

Eszterházy,  hogy  valami  bizonyost  tudhasson,  és  esetleg  a  ne- 
talán csakugyan  visszavonuló  ellenségnek  hátúiját  megcsapassa :  aug. 
19-kén  hajnalban  a  többiekhez  még  500  jó  lovassal  megint  neki 
indítá   Ebeczkyt.4   Ez   Dívény   elé    érkezvén,    Pálffy  gyalogját,   pod- 


1  Archív.  Rákócz.  VI.  289.  1. 

2  « Ebeczky  István  tegnapi  próbája  elmúlt;  mert  váratlan  érkezvén  fel  az  hadak, 
labanczoknak  vélték,  s  rettenetes  lármájok  volt  az  országban  miatta,  s  az  akadályozta 
őköt.»  írja  Bercsényi  Jolsváról  aug.  19-kén  a  fejedelemnek.  (U.  o.  292.  1.) 

3  Eredeti  levél,  az  Orsz.  Levéltárban. 

4  ((Minemű  reportumom  érkezett  ez  éjjel,  íme  includálom  Exciádnak.  Kire  nézve 

gyászvonatát  meg  visszatérve  s  a  tábort  mindenestől  helyben  találá, 
készen,  csatarendben,  úgy,  hogy  a  szűk  völgyben,  fedett  hadállásá- 
ban « lehetetlen  volt  megütni*  a  különben  is  kétszeres  túlerőt. 
Ebeczky  mindazáltal,  farkasszemet  nézendő  vele :  szintén  kiállott 
csatasorokba,  és  így  ((kirendelvén  magát,  —  csak  elnézték  egymást.*)1 

Egyik  fél  sem  támadt,  s  «csak  abban  maradt  ezen  próba  is.» 
És  miután  Bercsényi  sietve  megírá  Eszterházynak,  hogy  ily  bizony- 
talanra «ne  kalandozzanak,  hanem  rejtsék  el  magokat  az  hadak :» 
ez  tüstént  visszarendelé  Ebeczkyt,  ki  is  aug.  21 -kén  Fülek  mögé, 
Hajnácskő  felé  szállá  a  vele  járt  három  ezreddel,  mely  tényleg  1500 
lovast  számlált.2 

Ugyan  aug.  21 -kén  Bercsényi  is  Fülekhez  rándula,  és  Szalayt 
(a  kit  Ságnál  Zsámboky  válta  föl,)  négy  századdal  az  Ipoly  mellé 
küldé  előőrségre ;  s  azzal  Eszterházy  Dánielt  és  Ebeczkyt  a  három 
ezreddel  ott  hagyván  Fülek  mögött  táborban,  —  ő  maga  későn  este 
visszatért,  udvari  hadából  s  Csajághynak  vagy  ezer  hajdújából  álló 
saját  táborába,  a  hajnácskői  rétekre.  Mi  történt  a  következő  hajnal- 
ban Füleknél  és  a  közelebbi  napokban  Dívény  körül?  —  egyedül 
az  ő  igen  élénken  írt  levelei  fejtik  meg  előttünk.  Hagyjuk  tehát 
magát  Bercsényit  beszélni,  előbb  általánosságban,  azután  részletek- 
ben. Jolsváról  aug.  29-kéről,  a  füleki  történetet  összefoglalva,  így  írja 
meg  Károlyi  Sándornak : 

«Pálffy  megértvén  az  hadaknak  mind  iminnen,  mind  amonnan 
(mind  Liptóból,  mind  Zselíztől)  való  megtérésit,  meglibbent  vala 
Dívénnél ;  fölfogván  Haisternek  és  Ebergényinek  irott  leveleit,  aman- 
nak írja,  hogy,  ha  már  visszaindult,  ott  várja  meg,  és  Szécsénhez 
megyén  eleiben;  Ebergényinek:  ne  féljen,  a  míg  itt  járok  én  (t.  i. 
Bercsényi,)  és  ha  nem  állhatja  (Babócsayék  újított  támadásait,)  száll- 

a  minemű  hadakat  kibocsátottam  vala  is  Ocskay  felverésére,  —  kirűl  még  a  reportum 
meg  nem  érkezett,  —  ment  újobban  ki  ma  korán  Ebeczky  István  uram  500  lóval,  ki 
is  observálni  fogja  a  lovas  ellenséget :  megindúlt-é  ő  is  a  bagázsiája  és  gyalogja  után  ? 
avagy  mi  szándéka  leszen  ?  Vannak  szép  porták  kint,  et  pro  occasione  operálhatnak 
az  elmaradott  ellenségen.-)  ( Gr.  Eszterházy  Dániel  levele,  Fülekről,  1709.  aug.  19-kén 
reggeli  7  órakor  Bercsényihez.  Eredeti,  Orsz.  Levéltár.) 

1  Bercsényinek  Baloghrúl  aug.  20.  és  Hajnácskó'től  aug.  22-kén  irott  levelei. 
(Archív.  Rákócz.  VI.  293 — 295.  1.) 

2  Bercsényi  most  idézett  aug.  22-iki  levele. 

jon  Rosenberghez,  —  ott  megsegítheti.  Látván,  hiába  várom  elin- 
dulását (Pálffynak  Dívénytől),  mentem  21 -kén  az  hadak  közé;  talá- 
lám  Füleknél  Ebeczkyt  három  regimenttel,  egynek  sem  sok.1  Haj- 
nácskőhez  mentem  étszakára.  Virradtig,  oly  hiszemmel,  hogy  engem 
ott  tanál,  rajta  gyütt  Pálffy  oly  sebesen,  hogy  ha  nem  küldtem  volna 
az  Ipolyhoz  vigyázó  seregeket,  —  egészlen  confundálta  volna;  de 
amazokban  akadván,  ezek  a  puskázásra  recoligálhatták  magokat,  — 
nyomultak  felém  csendesen.  Megtudván  Pálffy  az  raboktúl  Hajnács- 
kőnél  táborral  hogy  már  létemet,  megfordult.  Mindenütt  untalan 
nyomában  küldvén,  csipkedték,  s  minden  porta  szerencsével  tért 
meg;  ő  sem  múlatott,  az  nap  étszakával  visszatért  lyukában 
Dívénhez.»2 

Ez  az  egésznek  tiszta  képét  adja;  de  bővebben  emlékeznek  meg 
az  egyes  —  igen  érdekes  —  részletekről,  és  közvetlenebb  benyomás 
alatt  írvák  «A  hajnácskői  csevicze-rétcn,  22.  Aug.  1709.1)  és  «Haj- 
nácskő,  24.  Aug.  I709.»  dátumok  alatt  Rákóczihoz  szóló  levelei, 
melyeknek  idevonatkozó  részeit  átveszszük.  Az  elsőben  írja: 

« Félj  övén  az  hadak,  Eszterházy  Dániel  uram  micsoda  disposi- 
tiókat  tett  vala?  megküldtem  Balogrúl  Fölségednek;  az  minthogy 
oda  is  járt  próbájára  Ebeczky:  de  lehetetlen  volt  megütni;  hanem 
kirendelvén  magát,  csak  elnézték  egymást.  Megírtam  vala  azért :  ne 
kalandozzanak,  hanem  rejtsék  el  magokat  az  hadak;  az  minthogy 
Hajnácskő  felé,  Fülek  megé  vonta  magát  Ebeczky,  tegnap  ott  tanál- 
tam  3  regimenttel,  talám  1500  lovast;  kiszállítottam  jobb  helyre,  por- 
tákat expediáltam  magam,  és  Eszterházy  Dániel  uram  köztök  marad- 
ván, magam  későn  gyüttem  bé  Hajnácskőre;  —  s  hát  ma  hajnalban 
rajtok  gyütt  az  német.  Szerencséjökre,  volt  Szalay  4  zászlójával  Fülek- 
hez küldve  ezeknek  petekírolására,  —  azokban  akadott,  s  azok  hozták 
hátukon ;  mégis,  az  hadat  szépen  elhozta  Dániel  úr,  és  szemben  tanál- 
tam,  s  megállapodtam  vélek  itten,  míg  az  hátuljáró  megtérését  hozta 


1  Ez  nem  áll ;  mert  22-ikén  ő  maga  írja,  hogy  a  három  ezred  1500  embert  tett, 
a  mi  jó  két  lovas-ezrednek  is  elegendő  tényleges  létszám,  nem  egynek. 

Ö  Rákóczi  Tár,  II.  275 — 276.  1.  Ezzel  egyezők  a  labancz  kútfők  is ;  pl.  a  br.  Be- 
rényi-napló  szept.  9-iki  bejegyzése :  «Andrássy  Péter  uram  de  2-da  ír  Beszterczebányá- 
rúl ;  azt  írja,  hogy  Dívén,  Gács,  Fülek  táját  benyargalták,  s  fogtak  ugyan  egynehány 
kuruczot,  de  ők  is  elkapdostak  ezekben.^ 

az  ellenségnek.  Egy  zászlója,  zászlótartó,  s  Melda  nevű  hadnagya  van 
oda  még  Szalaynak,  —  maga  is  alig  maradt  meg. 

Már  ezzel  ismét  confundálta,  az  átkozott,  conceptusimat :  mert 
Csajághyt  mára  vártam  és  gyaloggal  akartam  próbáltatni;  már  ismét 
össze  kell  keresnem  őköt,  noha  tudom,  helyén  maradt  az  többi. 
Micsoda  leveleit  hozták  Pálffynak,  két  felől  intercipiálván,  íme  meg- 
küldtem Fölségednek. 

Ez  étszaka  hozák  meg  hírit  Viard  megtérésének,  és  két  taracz- 
kot  —  mondják  az  estve  hozott  rabok,1  —  s  társzekereit  általhozatta 
az  passuson  tepnapelűtt.  Hallottam  ma  gazhírben:  tegnap  (Viarddal) 
gyalogja  is  gyütt  volna;  nem  tudom  azért,  az  két  projectuma  közül 
Pálffy  ha  Gácsot  szállja-é  meg?  vagy  Szécsénnek  megyén,  vagy  talám 
ment  is  már?  mivel  zászlót  nem  láttak,  hanem  ezerig  való  com- 
mandérozott  volt  az  németje*  az  táborkánk  helyén  megállott,  s 
onnét  tért  vissza.  Nyomában  vannak,  sűrűn  az  portás  is :  de  azt 
mind  elkerülte.  Most  azért  nem  tudok  írnom  semmit,  mitévő  legyek  ? 
míg  az  reportumom  el  nem  gyün.  Hanem  két  corpust  kell  talám 
csinálnom:  az  gyalogságot  lovassal  erősítem,  és  onnan  vitetem  Esz- 
terházy  Dániel  uramat,  mivel  szegény  csak  betegebb  nálamnál.  Bár 
lába  egyeznék  az  fejivei! 

Éppen  most  hozák  egy  íráskáját  az  füleki  barátoknak,  az  rácz 
kapitán  irattá  vélek.  Az  kolostort  is  felverték,  s  vissza  Losoncz 
felé  tértek;  Pálffy  is  benn  volt. 

Már  elvégezése  után  ezen  írásomnak,  meggyütt  az  zászlótartója 
Szalaynak,  s  több   katonák   is,  kik   az    bereknek  szaladván,    fülökkel 

1  Tehát  nemcsak  Pálffy  ejtett  foglyokat,  —  ejtett  tőle  Bercsényi  is.  Ezek  Viard 
megtérését  úgy  magyarázhatták,  hogy  a  tbk.  Liptóbúl,  mint  láttuk,  már  előbb,  ú.  m.  aug. 
15-kén  visszatérvén  Beszterczére :  néhány  napig  kipihené  magát  Garamszegen,  honnét 
csak  ekkor,  tehát  aug.  20 — 21-ike  érkezett  be  a  Véglesnél  állott  gyalogsággal  is  és 
bombamozsarakkal  a  dívényi  táborba. 

2  Az  aug.  23-ikán  Dívény  mellett  elfogott  Szegedy  Ignácz  ugyan  azt  vallja, 
hogy  ezen  füleki  portán  mindössze  is  csak  vhétszáz  német  -volt,  azonkívül  Ocskaynak 
hét  compániája,  circiter  300  emberbűi  álló.»  De  ez  szándékos  kicsinyítés,  mert  ezen 
kérdésre:  «Kik  és  micsoda  generálisok  voltak  azon  portával?*  ugyan  Szegedy  ezt 
feleli:  aPálffy,  Viard,  Stainvil,  Draskovics  Ádám,  Gombos  itt  voltak./)  Miként  jött  volna 
1000  emberrel  öt  tábornok  ?  Valószínűbb  tehát  az  az  alábbi  állítás,  hogy  a  németek  — 
Öcskayn  kívül,  mert  ennek  nem  voltak  «kornétái»  —  40  kornétával  valának,  a  mi 
2400 — 2800  lovasnak  felelne  meg. 

14* 

hallották,  mikor  Ocskay  s  többen  az  elfogott  katonáktúl  kérdezték  : 
Hun  van  Bercséni?  Nem  tudom !  Hazudsz,  etc.  mert  tegnap  dél- 
ben kellett  idegyünni  közitekben  !  Itt  volt  —  úgymond  —  de  elment 
este  felé.  Hová?  Nem  tudom.  Enyje,  ebadtái;  fogadtuk  volna  az 
páter  szavát,  —  jobban  jártunk  volna \  jól  mondta  az  páter!  ...» 
Úr-Isten,  ha  tudhatnám  pap  uramat!* 

Azt  mondják :  40  kornétával  volt,  ügetve-nyargalva  gyütt,  vissza 
is  sebessen  ment;  csak  elhiszem,  meglibben  valahol  ismég.  De 
semmi,  —  hadd  múlassa  magát ! » 

Az  aug.  24-iki  levélben  pedig  így  ír  Bercsényi : 

« Tegnapelőtt  alázatosan  megírtam  azon  lármánkat.  Megállapo- 
dott vala  az  német  Kovácsinál,  nem  messze  volt  Balogh  és  Szent- 
Péteryékhez  :  de  csak  nem  volt  annyi  eszök  vagy  bátorságok,  hogy 
utánaeredtek  volna,  hanem  csak  jól  vigyáztak  magokra.  Ilyen  az 
külön  táborozásnak  gyümölcse ;  kiki  csak  magára  vigyáz.  Összehoz- 
nám örömest :  de  nincs  mit  prassentálnom  az  Ipoly-mellékére,  s 
azon  innen  közhelyen  nincs  sohult  jó  víz.  Kenyerünk  semmi,  hanem 
tegnap  lisztet  kellett  osztatnom ;  magokban  is  kevés  már  az  had,  s 
azzal  is  oszlik,  az  süttetéssel.  íme,  két  corpust  projectáltattam  Dániel 
úrral,  —  meglátja  Fölséged  számát,  —  már  ennek  egy  része  most  is 
Zsilíz  körűi  van. 

Csajághy  elgyütt ;  együtt  Prínyivel  sem  hiszem,  —  az  mint 
látom,  —  légyen  több  ezer  hajdúnál,  —  csak  az  fegyvert  kár,  hogy 
elviszi  az  átkozott.  Már  az  recrutta  botos,  az  fegyveres  tolvaj  lesz; 
penig  volna  most,  ha  akarná,  erdős  helye  az  hajdúnak. 

Azon  vagyok,  itt  hát  megett  valami  kis  tábort  prsesentáltathas- 
sak  és  diversióval  amoveálhassam,  kire  nézve  irtam  Gyürkynek  s 
Andrássynak :  kezdjenek  valamihez  Liptóban.  Pálffy  levele  is  arra 

*  Bercsényi  nyomoztatta  az  áruló  pap  kilétét.  Szegedyt  is  faggatták  ezen  ügyben, 
de  az  csak  annyit  vallott,  hogy  ő  egyéb  papot  a  táborban  a  dívényi  plébánosnál  nem 
látott,  a  ki  ((gyakran  suttogott  Pálffyval  magánosan. »  Egyébiránt  Szegedy  szerint  a  né- 
metek «semmit  ő  Excja  (Bercsényi)  Füleknél  léte  felől  nem  tudtak,  nem  is  jöttek  úgy, 
mint  ő  Exciájára :  hanem  három  regimentet  hallottak  az  füleki  kútnál  lenni  tábor- 
ban Eszterházy  Dániel  urammal :  Szalay,  Réthey  György  és  Orosz  Pál  regimentit,  — 
azokra  jütt  volt  Pálffy.  Az  Méltóságos  Fő-Generális  ő  Excja  ittlétit  penig  csak  az  rab- 
katonáktúl  értették  már  Füleken,  elébb  nem.»  E  vallomás  ugyan  merőben  ellenkez7ii 
látszik  Ocskay  föntebbi  kérdezösködéseivel. 

tanít.  Innen  is  Bajnócz  s  Túrócz  felé  küldenék  örömest,  ha  volna 
kit  s  volna  mit.  Ebeczkyt  ha  küldöm,  —  az  többit  bár  csak  eldugjam! 

Éppen  most  hozák  hírit  Szegedy  Ignácz  elfogásának :  tegnap 
délután  sétálni  ment  Újkéryvel  s  más  kettővel  Divínnél  a  tábor  szé- 
lire, ott  leskődött  egy  vice-hadnagy  30  legénynyel  Gácsbúl,  —  Isten 
kézben  hozta  az  átkozottat  mindazkettőt ;  két  seb  van  Ignáczon :  de 
majd  lesz  harmadik !  Elküldtem  érette  s  faragtatom  az  karóját.  így 
mutatja  Isten  confcederatiónk  ereit,  így  bünteti  ilyen  árúlóit !  Pőstyéni 
nincs,  az  talám  nem  oly  vétkes,  azért  Isten  nem  adta  kézben.1  Bivo- 
líni  szolgája  az  harmadik;  de  azt  hallom,  rabnak  mondják  lenni  Bivo- 
línit,  s  úgy  is  vitték  bé.  Majd  jobban  megmondják  magok,  s  az  ellen- 
ségrűl  is :  mit  akar  már  ?  -  Mert  az  rabok  tegnap  mondták,  hogy  az 
ágyú  és  mozsárokat  elindították  vala  s  az  gyetvai  malomtúl  vissza- 
térítették)).3 

Pálffynak  e  füleki  kicsapásában,  —  mely  ép  oly  gyorsan  tör- 
tént, mint  visszavonulása  Dívényhez,  —  a  mint  láttuk,  Ocskay  lénye- 
gesen szerepelt:  ő  járván  elöl  könnyű-lovas  labanczaival  előhad  gya- 
nánt, kalauzolva  a  német  tábornokokat.  De  Bercsényinek  az  Ipoly 
mellé  őrségül  kivezényelt  Szalayék  kiállításában  nyilvánult  bölcs  elő- 
vigyázata,  a  császáriak  bármily  sebesen  és  meglepőleg  végbement  kicsa- 
pása  daczára  is  minden  komoly  veszteségtől  megóvta  a  magyarokat. 
Sőt  ezek  sebesen  csoportra  gyülekező  hírére  a  császáriaknak  kell  vala, 
az  ellenfél  portyázóitól  csípdeztetve,  ügetést-nyargalvást  visszasietnök  a 
divényi  « lyukba. »  Hanem  azért  Ocskay  azon  néhány  óra  alatt  is  ott 
hagyá   kezei   nyomát   Füleken :   a  mezővárost    és  a  szegény   ferenczi 


1  Szegedy  Ignácz,  Bezerédynek  volt  őrnagya,  s  Újkéry  János  és  Pőstyéni  (alias 
Pistyánszky)  János  ugyanannak  századosai,  s  tervezett  árulásának  részesei  valának. 
Vele  mindhárman  elfogattak  s  halálra  ítéltettek,  azonban  Rákóczi  megkegyelmezett 
nekik  börtönbüntetésre.  Az  1709-iki  nyárig  tömlöczben  ülvén,  sok  könyörgéseik  és 
magokról  adott  erős  hitlevél  kiállítása  után  innen  is  kibocsáttattak :  de  Liptóban  Csáky, 
illetőleg  Szemere  mellől  álnok  hitszegéssel  Ebergényihez  szöktek,  sőt  még  Bercsényi 
egy  Íródeákját  Bivolínyi  Istvánt  is  rabul  vivék  magokkal.  Most  kettejök  Dívénynél  el- 
fogatván, aug.  26-kán  elvették  az  érdemlett  halálbüntetést :  Hajnácskő-várában  fejők 
vétetett.  Később  Elek  Zsiga  a  harmadikat  Pőstyénit  is  kézrekerítette. 

2  Szegedy  vallomásának  főbb  pontjait  már  láttuk.  Pálflfy  jövő  szándékaira  nézve 
mitsem  tudott,  vagy  legalább  nem  akart  vallani.  (Egykorú  más,  gyűjteményemben.) 

3  L.  a  föntebbi  két  levelet  Archív.  Rákócz.  VI.  294 — 298.  1. 

barátok  kolostorát  —  melyet  pedig  gr.  Koháry  István,  a  cs.  altbgy. 
protegált,  —  pogány  módon  kiraboltatta.  Nemcsak  Bercsényi  említi 
ezt :  elhatott  a  kegyetlen  dúlás,  fosztogatás  híre  egész  Pozsonyig,  hol 
Berényi  Ferencz  báró  már  aug.  29-kén  bejegyzé  naplójába: 

dPálfíy  uram  Gács  táján  léte  confirmáltatik ;  az  kuruczokat 
Lapujtőnél  mondják,  az  ki  közel  van  Gácshoz,  és  hogy  azok  Ber- 
csényit várják  magokhoz,  hogy  megütköznek  Pálffy  urammal.  Ocs- 
kay  Füleket  fölverte,  Eszterházy  Dániel  szállása  mellett  mások- 
nak is  jutott,  —  az  szegény  franciscanusoknak  sem  engedett  meg 
Ocskay>} 

Ilyen  szép  emlékek  jelzik  íme,  Ocskay  László  járása  nyomait 
császári  ezredes  korából,  saját  hazájában! 

Azonban  nemcsak  ő :  de  Pálffy  is  hadosztályával  nem  mert 
sokáig  megmaradni  a  dívényi  völgyben  sem,  s  e  miatt  Gács-vára  oly 
fennen  hirdetett  ostromáról  is  le  kellett  tennie.  Mert  Bercsényi,  föl- 
használván Csajághynak  a  gyaloggal  Hajnácskőhöz  érkezése  hírét, 
úgy  az  Ebeczky,  Balogh  és  Szent-Pétery-dandárok  nagy  részének 
ott  a  táján  egymáshoz  közel  lételét:  aug.  25-kén  csoportra  voná  a 
hadakat  és  Pálffy  elleni  támadást  színlelve,  oly  ügyesen  forgott,  tűn- 
tetett, hogy  a  bán  rögtön  sánczolni,  torlaszoltatni  kezdé  táborát,  — 
másnap  pedig,  26-kán,  mindenestől  általhátrált  a  fűrészi  szoroson, 
vissza  Végleshez ;  sőt  miután  a  szoros  Zólyomba  nyíló  torkolatát  jól 
bevágatta,  hirtelenül  még  beljebb,  ú.  m.  Ocsova  és  Zolna  közé  vonta 
magát  táborba,  rettenetes,  szakadó  esőben.2 

Bercsényi  a  bán  ezen  mozdulatát  jó  vigyázó  portáitól  azonnal 
megtudá:  «Hozák  hírit  —  írja  Tamásiról  aug.  27-kén  a  fejedelem- 
nek, —  hogy  tegnap  Pálffy  Dívéntűl  megindult,  s  mindenestűi  által- 
ment az  Fűrész-völgyén  ;  már  múlat-e  ott  Véglesnél  ?  vagy  merre 
fordul?    elválik,   de    inkább    hiszem,    praeoccupálva    is,  conceptusom 


1  Nemz.  múz.  kézirattár,  Hung.  in  quarto  64. 

2  Ugyan  Berényi  említi,  Pozsony,  szept.  10-ike  alatt:  «Bán  uram  Ocsovához 
szállását  nem  magyarázzák  jónak.v  —  Eszterházy  Dániel  tudósítja  Egerből  szept. 
i-jén  Bercsényit:  ((Tegnapelőtt  jött  Pálffy  corpussábúl  egy  desertőr,  a  ki  referálta, 
hogy  a  hegyen  túl  való  általmenetelével,  abban  a  rettenetes  essőben  Ocsova  és  Zolna 
közé  szállott  volt  az  ellenség,  —  minden  sátorát  elvitte  a  víz,  takarmányát  elvitte,  a 
menykő  is  egynehányat    ütött  meg   bennek.»    (Eredeti  levél,  az  Orsz.  Levéltárban.) 

szerént  megyén.  Mivel  Pálffy  leveleibűi  csinálván  conceptust  magam- 
nak, tegnapelőtt  az  egész  lovas  hadakat  Fülek  s  Hajnácskő  közé,  — 
az  kik  tudniillik  Lapótőnél  valának,  —  szállítván,  ugyanazon  estve, 
mint  lehete,  inkább  az  zászlókat,  mintsem  az  hadat  subdividáltam :  mert 
12  száz  lovas  alig  volt  5  regimentben.  Bocsátottam  Réthey  Jánost 
Vajdával  Bajnócznak,  Túrócznak,  úgy,  hogy  Liptóban  igyekezetit 
simulálja  és  azzal  Ebergényinek  újítsa  Rosenbergnél  réműlését ; 
Gyürki  uramnak1  megírván,  hogy  Liptóban  nagyhírű  készületekkel 
mozogjon. 

Balogh  Istvánt  (mivel,  ha  akarja,  ott  lehet  jobb,  és  örüli,  hogy 
meghiszszük  rajta)  küldtem  Kókayval  Zsilízhez,  úgy,  hogy  ott  meg- 
vizsgálván Haister  hírit:  ha  még  sem  gyün :  menjen  az  újvári  hadhoz; 
Berthóty  uramnak  írtam  és  küldje  által  az  Vágón,  occupálni  az  földöt. 

Szent-Péteryt  az  egész  nyeboscsíkokkal  és  az  magam  harkályi- 
val~  küldtem  Osgyán  s  Ráhó  felé,  az  szepesi  útnak  hírit  bocsátani; 
ki  is  az  étszaka  megfordulván,  hát  megül  melléje  kerül  Mikházyval 
az  had  az  többihez,  Hajnácskőhöz,  az  hol  Dániel  urat  hadtam  Ebeczky- 
vel  vagy  1500  lovas  és  2000-ig  való  gyaloggal,  s  ego-ságom  cum 
fáma  indultam  az  Liptóságra,  s  már  Szemerét  praemittáltam. 

Ezekkel  avocálni  kívántam  Pálífyt  Gácstúl,  mivel  Szegedy  Ignácz 
fassiója  is  coníirmálta  szándékát  Pálífynak,  hogy  Liptónak  ha  nem 
kell  mennie :  Gácsot  szállja  és  azzal  az  vármegyét  (Nógrád)  occupálni 
kívánja.  Már  nem  tudom,  miért  tért  meg?  de  bizonyosan  írhatom 
Fölségednek :  az  liptai  sánczokat  egészen  elhadta,  kiket  most  por- 
tásink  égettek  meg,  már  üresen  tanálván.  Azt  nem  tudom,  Rosen- 
bergnél ment-é  hátrább?  de  úgy  hiszem,  Ebergényi  úgy  vette  értel- 
mét orderinek,  mint  az  mi  tiszteink  szokták  magyarázni  ijedtekben, 
s  azért  recedált  Rosenberghez. 

Magam  majd  Jósvára  megyek  már,  és  ott  ellátván  Pálffy  szán- 
dékát, —  ahhoz  képest  teszek  ismét  azon  az  oldalon  valamit ».3 


1  Csáky  után  ugyanis  a  Liptó  s  Árva  elleni  vezényletet  Bercsényi  először  Gyürky 
Pál  tbknak  akará  adni :  de  miután  megtudta,  hogy  ez  Csetneken  betegen  fekszik,  vá- 
lasztotta Andrássy  Istvánt. 

2  A  nyeboscsíkok  alatt  a  tót  ajkú  katonaságot,  a  harkályok  alatt  pedig  a  saját, 
tarka  ruhás  udvari  palotásait  érti. 

5    Archív.  Rákócz.  VI.  299 — 300.  1. 

Mennyire  megzavarták  Pálffyt  Bercsényinek  ezen  sokoldalú  s 
tagadhatatlan  ügyességgel  kitervelt  és  végrehajtott  intézkedései: 
mutatja  a  bánnak  gyors  visszatérte  Zólyomba,  a  fűrészi  szoros  eltor- 
laszoltatása,  sokáig  helyben  ülése  Ocsovánál,  valamint  Ebergényinek 
Rózsahegyhez  menekülése,  és  az  ott  —  Liptó  nyugati  sarkában  — 
elkezdett  sánczemeltetések.  Mindenfelől  komoly  megtámadtatástól 
tartottak  s  ezentúl  Heister  fölérkeztéig  szigorúan  védelmi  állást  fog- 
lalának el.  A  hadműveleteknek  fokról-fokra  való  menetelét,  a  fön- 
tebbiekhez  fűződve,  szépen  vázolja  Bercsényinek  aug.  28.  és  29-iki 
leveleiből  vett  eme  két  töredék: 

«Tegnap  Tamásibúi  —  írja  a  fővezér  már  Jolsváról  aug.  28-kán 
a  fejedelemnek,  —  expediált  staffétám  által  értésére  kívántam  Föl- 
ségednek  adnom  Pálífynak  Dívéntűl  visszaszállását;  hol  állapodásárúl 
ugyan  még  nincs  hírem.  Indulásakor  szökött  egy  német  mellőle, 
mondja,  hogy  sánczolni  kezdette  vala  magát  vasárnap,  s  egész  étszaka 
lóháton  ülvén,  hétfőn  megindult  vissza;  kibűl  magyarázom,  hogy 
szombaton  érkezvén  Csajághy  oda  hozzám,  s  másfelől  apró  hajdú- 
porták mutogatták  magokat :  vasárnap  reggel  mindenfelől  annak  hírit 
vitték,  sánczolni  kezdette  magát,  (kit  portásom  is  meghozott  vala, 
de  csak,  hogy  körűivágatta  az  erdőköt  s  gallyakkal  rakatta  körűi 
táborát.)  Ugyan  vasárnap  az  lovas  hadat  szemlátomást  élőmben 
contraháltam  Fülek  s  Hajnácskő  közé  egy  völgyben,  annak  is  bevit- 
ték estig  hírét,  s  gondolta:  rajtamegyek,  azért  ült  lóháton  egész 
étszaka.  Magyarázhatom  tehát  inkább  félelembűi,  mintsem  succur- 
susra  való  visszamenetelét,  annyival  is  inkább,  az  minthogy  Babócsay 
írja,  hogy  Rosenbergnél  kezdi  csinálni  liniáját  az  német  s  abban  mind 
az  árvái  s  mind  az  beszterczei  passusát  foglalni  s  meg  is  lehet  annyi 
munkával,  mint  az  felsőbb  sáncza  vala.  Megválik  már,  micsoda  di- 
versiót  fog  okozni  háta  megé  küldött  hadunk  is,  s  mint  osztja  meg 
magát?  Mert  mivel  Haister  újrakezdette  Dunántúl  az  operatiót : 
minden  conceptusa  Pálffynak  egyet  fordul,  s  azt  hiszem,  ismét  posi- 
turáiban  teszi  magát  ».* 

A  másnap,  aug.  29-kén  szintén  Jolsváról  Károlyi  Sándorhoz 
intézett  levél  rövideden,  egységes  képben    adja  a  közelebbi  hat  nap 

*     Archív.  Rákócz.  VI.  301.  1. 

történetét:  «Pálffy  23-ikán  az  mozsárjait  visszaküldte  Gyetvátúl,  kiket 
addig  hozatott  vala,  talám  azért,  hogy  Csajághy  akkor  érkezett  az 
gyaloggal  hozzám,  —  kinek  híre  jobb  volt  s  több  volt  magánál. 
25-ikén  mind  rakásra  gyűjtöttem  élőmben  az  hadat,  —  mire  az  nap 
sánczolni  kezdett.  Etszaka  látom  én,  hogy  (a  hadnak  kevés  száma 
miatt)  non  potem  a  nyakába  menni:  széllyelküldtem  az  hadat,  kit 
Bajmócz  s  Túrócznak,  s  kit  Morvának,  Pozsonnak;  zászló  számát, 
nem  hadát  néztem.  Magam  cum  floribus  indultam  Szepesre,  hogy 
Liptónak  megyek.  Azon  egész  éjjel  lova  hátán  űlt  Pálffy,  s  reggel 
26-ikán  visszament  egészen,  Végles  felé.  Azalatt  Ebergényi  is,  tudja, 
mitől  félt?  (Babócsay  sűrűen  jelentkező  ezredeitől,1)  pusztán  hadták 
egészen  az  liptai  sánczokat,    és    Rosenberghez  szállott,  s    ott  —  hal- 

r 

lom  —  sánczolja  magát.  En  is  azért  már  itt  megbuktam  (megbuk- 
kantam), míg  hírem  gyün  Pálffy  továbbvaló  motussárúl:  Liptónak 
megyen-é  ?  vagy  hová  fordul  ?  De  talám  ismét  posituráiba  teszi  magát, 
mivel  Haister  ismét  újrakezdette  Dunántúl  operatióit  és  Simontornyát 
megszállotta)).2 

Bercsényi  az  napon,  melyen  ezeket  írá,  ú.  m.  aug.  29-kén,  a 
polonkai  völgyön  át  Győri  Nagy  János  dragonyos-  és  Réthey  György 
huszárszázadaival  kemény  portát  tétetett  be  Zólyomba,  Breznó  és 
Besztercze  felé,3  hogy  így  a  bánt  oldal  felől  is  háborgassa;  viszontag 
Pálffy,  mihelyt  Dívénytől  visszaindult,  a  Babócsayék  elül  Rózsa- 
hegyre hátrált  Ebergényi  segítségére  néhány  lovas-századot  külde 
által  a  Stureczen,4  mely  lovasságról  Czelder  Orbán  dandárnok  ugyan- 

1  E  dandárnok  ugyanis  lovasságával  mentül  eró'sebben  csapkodtatott  Liptóba, 
mióta  Bercsényinek  Gyürky  és  Andrássy  tbkok.  utján  megküldött  (az  aug.  24-iki  levél- 
ben említett)  ebbeli  parancsát  vévé. 

2  Rákóczi  Tár,  II.  276.  1.  V.  ö.  Rákóczinak  Munkácsról  Károlyihoz  írott  levelét 
is:  «Az  liptai  sánczokbúl  egészlen  kimenvén  az  ellenség  Rosemberghez,  Pálffy  is 
Dívénytűl  Véglesbez  retrabálta  magát. »  ( Archív .  Rákócz.  II.  535.  1.) 

3  Czelder  Orbán  dandárnok  válaszolja  aug.  29-kén  Pohorelláról  Bercsényinek : 
«Exciád  parancsolatja  szerint  a  jövó'  szombaton  Dobsinára  szállok  brigádámmal.  Réthey 
és  Nagy  János  uraimék  sergi  is  actu  itt  lévén  nálam,  Breznó  és  Besztercze  felé  porta- 
képen Exciád  parancsolatjára  azonnal  elmentek.*  (Eredeti  levél,  az  Országos  Levél- 
tárban.) 

4  Bercsényi  említi  Jolsvárúl  szept.  1.  írott  levelében  :  ePálffy  még  is  mind  azólta 
Ocsova  és  Zolna  között  fekszik ;  indult  vala  valamely  része  Liptóba,  de  nem  tudha- 
tom :  ha  visszatért-é,    vagy  ott   van  ?    Az  liptai    gyalog  való,    hogy   Rosenbergen   van 


2l8  THALY    KÁLMÁN 

csak  aug.  29-kén  vévé  Pohorellán  a  hírt,  hogy  az  Ebergényitől  előre- 
tolatva, a  liptó-szent-miklósi  templom  kerítésében  foglalt  állást, 
miután  ezen  egyház  kincseit  fölzsákmányolá.1  Ekkép  ezen  századok- 
kal s  többi  lovasságával  mintegy  előhaddal  igyekezett  az  altbgy. 
Szepes  felől  födöztetni  magát,  hogy  azalatt  háborítlanúl  készíttet- 
hesse rózsahegyi  sánczolatait ;  és,  mint  látni  fogjuk,  később  a  csak 
féligmeddig  lerontott  szent-péteri  redouttokba  is  megint  némi  gyalog 
őrséget  vetett.- 

Néhány  nap  múlva  a  kuruczok  positív  hírt  nyertének  a  még 
mindig  Ocsovánál  várakozva  heverő  Pálffy  tábora  létszámáról. 
Ugyanis  e  táborbúi  egyszerre,  hét  Salm-féle  gránátos  és  egy  Uhlefeld- 
féle  vasas  szökött  el  és  jelentkezett  Bercsényi  előőrsein,  magyar 
szolgálatba  óhajtván  fölvétetni.  Szökésüknek  okául  adák,  hogy  mind 
a  nyolczan  bajorok,  Max-Emmánuel  választó-fejedelemnek  hű  alatt- 
valói, volt  katonái,  —  és  így  a  császárnak  született  ellenségei ;  kik  is 
hazájokban  erővel  osztattak  be  császári  szolgálatba,  de  most  módját 
ejthették  szabadulásuknak,  és  ismét  a  császár  ellen  akarnak  hada- 
kozni. Ily  szökevények  jelentéseinek  aztán  hitelt  lehetett  adni!  Ezek- 
nek az  almágyi  (Gömör)  táboron  szept.  i-jén  jegyzőkönyvre  vett  val- 
lomásai szerint  az  ocsovai  tábor  —  a  Liptóba  küldött  lovasság  eltá- 
vozta után  is  még  —  mintegy  4000  emberből,  ú.  m.  3500  lovasból 
és  300  granátosbúl  állott,  («Pedestres  sünt  300  Granatirij,  —  reliqui 
sünt  3500  equestres. »)  Tehát  a  gyalogság  nagy  része  még  mindig 
Véglesnél  táborozik  vala,  úgy,  a  mint  Szegedy  Ignácz  vallomásaiban 
előszámlálja,  hogy  Pálffynak  itt  és  Dívénynél  összesen  14  század  graná- 


egészen,  együtt  az  bagázsiájával ;  az  lovassá  Szent-Miklóson  kívül  kalandoz,  kire  meg- 
hadtam :  Paurt  az  lovas  haddal  bocsássa  Andrássy  István  uram,  kit  az  szepesi  com- 
mandóra  küldenem  kellett,  mivel  Gyürky  uram  fördéshez  kezdett,  s  menti  magát.  > 
(Archiv.  Rákócz.  "VT.  304.  1.) 

1  Czelder,  imént  idézett  levelének  utóiratában :  «Ezen  szempillantásban  érkezik 
oly  hírem,  hogy  Liptóban  Szent-Miklóshoz  érkezvén  bizonyos  német,  ki  is  hogy  szent- 
miklósi templomot  egészlen  kiraboltatta,  s  actu  is  még  helyben  volna. » 

íJ  Bercsényi,  Pelsűczró'l  szept.  6-ikán :  «Az  ellenség  Liptóban  retrahálta  vala 
ugyan  magát :  de  látván,  semmi  oka  az  félelemre,  visszaszállott  Hradek  várában,  és 
az  gyalogság  ment  bé  ismét  az  szent-péteri  sánczban,  —  az  többi  most  is  ürösen  lé- 
vén, —  és  romlásit  reparálja,  12  frtot  kíván  az  parasztoktól  minden  fának  bomlásáért, 
kit  ók  rontottak,  portásink  parancsolatjábúl.»  (Archiv.  Rákócz.  VI.  311.  1.) 

tosa  és  muskatélyosa  volt.  A  mint  is  a  cs.  tábornagy  még  mindig 
gondolkodott  ekkor  is  Gács  szorongatásának  megújításáról.  («Quor- 
sum  tendunt?  Felelet:  Auditum  erat,  quod  ad  Liptó  ibunt,  et  iterum 
audiver ant,  quod  retro  ad  Gács  venirenU})  Talán  ezen  szándékáért 
s  a  fűrészi  szoros  őrzéséért  nem  akará  a  bán  följebbvinni  a  gyalog- 
ságot Véglesnél,  míg  maga  a  lovassal  Bercsényi  további  mozdulatait 
vára  Ocsova  melletti  táborában.  Hogy  hány  tábornok  van  itt  Pálffy 
oldalánál  ?  e  kérdésre  a  német  szökevények  egyhangúlag  felelték : 
«Sunt  sex  Generales:  General  Pálffy,  Stainvil,  Hartleben,  Ocskay, 
Traskovicz,  (Drasskovich)  Gombos;  est  Commendans  Pálffy ». 

Érdekes  ebből  látnunk,  hogy  íme,  Ocskayt  magok  némely  csá- 
szári katonák  is  tábornoknak  tartották,  noha  nem  volt  az.  Hihetően, 
mivel  mindig  Pálffy  körében  forgott  és  ez  őt  —  mint  az  árulásban 
keresztfiát  —  minden  alkalommal  előtérbe  tolá  s  barátja,  pártfogója 
vala  ;  —  hihetően,  mondjuk,  innét  támadt  e  vélemény. 

Selmeczbányán  hat  század  gyalogot,  KörmÖczön  és  Beszterczén 
pedig  150 — !5o-et  mondottak  ekkor  helyőrségben  feküdni  ugyané 
bajor  szökevények.'2  Jól  ítélt  tehát  Bercsényi,  mikor  a  legalább  jó 
5 — 6000  embert  igen  könnyen  csoportosítható  Pálffynak  szemben, 
egy  ponton  való  megtámadására  gyöngének  érezé  az  általa  aug. 
25-kén  concentrált  haderőt,  melyet  azért  részleges  működésre  fordítva, 
megint  mindenfelé  szétküldözött. 

Ezek  közül  Balogh  István  dandárnokot  —  mint  láttuk  —  Kókay 
Márton,  Réthey  János,  és  Vajda  András  ezredesekkel,  de  az  ezredek 
legénységének  a  nyári  munkára  való  szokásos  hazaoszlása  következté- 
ben mindössze  is  fölötte  csekély  létszámával,  Zselíz  felé  küldötte. 
A  három  ezer  és  Baloghnak  saját  ezerebeli,  mellette  lévő  része  együt- 
tesen tán  900 — 1000  lovas  lehetett.  Ezzel  Baloghnak,  a  Garamon  át- 
kelvén, a  zselízí  német  tábor  és  sáncz  körül  kell  vala  egy-két  fordu- 
lást tennie,  s  ott  két  részre  válva,  magának  Ersek-Üjvárba  menni, 
s  innét  több  lovas  haddal  is  Pozsonynak  és  Morvának  száguldoznia ; 
míg  Rétheynek  s  Vajdának  Nyitra  felől  Bajmócz  vidékét  felnyargal- 

1  Bercsényi  is  említi  szept.  i-jén  kelt  levelében,  hogy  talán  «Pálffy  ismét  Gá- 
csot  akarja  próbálni,  mivel  —  ballom  —  ismét  két  mozsárt  az  más  kettőhöz  vitetett 
ki  Beszterczérűl.»  ÍArchiv.  Rákócz.  VI.  305.  1.) 

&    A  vallomásukról  fölvett  jegyzőkönyv  eredetije  az   Orsz.  Levéltárban. 

niok,  és  Túróczon  át  Liptóba  való  szándékot  hirdetve,  ellenkezőleg 
Trencsénynek  fordúlniok,  s  úgy  valahol  Vág-Ujhely  vagy  Nagy- 
Szombat  körűi  egyesűlniök  Baloghékkal,  avagy  Szered,  Sellye  felől 
lekanyarodniok  Ersek-Ujvárba. 

Az  utóbbi  két  ezredes  elé  kitűzött  feladat :  az  ellenséges  hadvona- 
lak mögött  s  számtalan  helyőrségeit  apró  vár  és  várkastély  között  oly 
óriási  kerűlő-útat  tenni  legfölebb  5  —  600  emberrel,  —  igazi  huszár- 
bravour !  És  becsülettel  végrehajtották.  Néhány  napig  ugyan  az  Ipoly 
és  Garam  közt  kellé  Baloghgal  együtt  várakozniuk,  mivel  az  utóbbi 
hegyi  folyamnak  hirtelen  árja  miatt  lehetetlen  volt  áthatolni;1  később 
azonban  —  ú.  1.  szeptember  2  vagy  3-kán  —  úsztatva  is  csak  által- 
mentek. A  honnét  is,  a  zselízi  próbának  ideje  ezalatt  elmúlván, 
Balogh  István  Kókayt  Esztergom  elejére  s  Rétheyéket  útjokra  Nyitra 
felé  bocsátá,  maga  pedig  csak  másfélszáz  lovassal  szept.  3-kán  bement 
egyenesen  Újvárba,  hol  ezredének  nagyobb  része  a  nyáron  át  tartóz- 
kodik vala.2 

Vajda  és  Réthey,  jó  paripás  huszárságuk  lévén,  nagyon  gyorsan 
hozzáláttak  dolgukhoz,  úgy,  hogy  megjelenésük  mindenütt  váratlanul, 
sőt  meglepőleg  történt.  Azonban  történt  ottfenn  Árvában,  Ebergényi 
háta  mögött  még  egy  másik  meglepetés  is,  a  melyre  igazán  nem  számított 
senki,  még  maga  Bercsényi  sem.  E  dolog  pedig  még  Vajdáék  föl- 
érkezte előtt,  szeptember  l-jén  esett  meg.  Ugyanis  néhai  Luzsinszky 


1  Bercsényi,  szept.  6-ikán  Pelsűczró'l,  Rákóczinak :  wDiversiójához  (az  ellenség- 
nek) sem  bízhatom  Balogh  István  és  Rétheyék  által :  mert  összeszorultak,  az  Garam 
hirtelen  árja  miatt  egyik  felekezet  sem  mehetett  által.  Annak  tulajdonítom:  Űjvárbúl 
is  alkalmas  ideje  tudósítást  nem  vettem;  írja  ugyan  Balogh  István:  úsztatót  kerestek, 
s  úgy  is  elmennek;  mentek-é  ?  nem  tudom. »  ( Archív.  Rákócz.  VI.  312.  1.) 

2  Berthóty  István,  Érsek-Újvárból,  szept.  3-ikán  Bercsényinek :  «Balogh  István 
uram  mai  napon  beérkezvén,  Exciád  három  rendbeli  leveleit  alázatosan  vettem.  Exciád 
dispositióit  ő  Kglme,  minthogy  nem  volt  kivel,  Zselíz  körűi  véghez  nem  vihette,  — 
mintegy  másfélszáz  lóval  érkezett  ide.  Meglátom,  Réthey  uraimék  is  (t.  i.  majd  a 
Vágón  túlról  megtértök  után)  mennyien  lehetnek?  Igen  jól  esik  az  Vágón  túl  való 
próba ;  én  ugyan,  ha  szintén  ezen  hadak  nem  érkeztek  volna  is,  csak  az  mellettem 
lévő  hadakkal  is  az  Fejérhegyen  túl  egy  derekas  próbát  vittem  volna  véghez :  annyi- 
val is  inkább  már  most  többen  lévén,  igyekezni  fogok  Exciád  dispositióit  effectuálni. 
Az  mellettem  való  hadak  mind  búzáért  vannak,  talám  ma  megérkeznek.  Egy  strata- 
gémát  próbálok  :  talám  Isten  Blaskovicsot  is  kézhez  adja.»  (Eredeti  levél,  az  Orsz. 
Levéltárban!) 

Sándor  híres  kapitánya  Maszelnik  Márton,  kit  Bercsényi  július  elején 
vagy  40,  önként  vállalkozott  lovassal  küldött  volt  át  a  Fehérhegyekbe, 
s  a  ki  az  ottani  fölkelők  felett  a  parancsnokságot  Jávorkától  átvevé, 
immár  3 — 400  lovasra  szaporodván,  aug.  végnapjaiban  egyet  gondolt 
és  felcsapott  Trencsény-vármegyének  éjszak-keleti  részeibe.  Mivel 
pedig  itt  megtudá,  hogy  Ebergényi  mindenestől  leszállott  Árvából 
Rózsahegyhez,  s  csak  podgyászvonata  maradt  holmi  csekély  őrséggel 
Árva- Váralján :  a  vakmerő  guerilla-főnök  tehát  most  meg  már  azt 
gondolta,  hogy  miért  ne  törhetne  ő  be  Árvába  is  ?  Neki  vágott 
Zsolna  alól  aug.  31 -kén  s  a  zazrivai  szoroson  váratlanul  beütvén, 
Árva- váráig    nyargalt,    ott   Ebergényi    málnájának    egy    részét  a  vár 

r 

alatt  kinnszorítá,  elnyeré,  és  az  Uj-Bélától  egyidejűleg  melléje  vezé- 
nyelt Bokros-féle  száz  katonával  egyesülve,1  szerencsésen  elhajtatott 
prédájával  vissza.  Az  Árva- várából  vett  lármahírekre  Ebergényi  arra 
indítá  szept.  i-jén  Rózsahegytől  lovasságát:  de  ez  a  gyorslábú  Maszel- 
nikéknak  már  csak  hűlt  helyét  találá.- 

Alig  —  vagy  még  tán  nem  is  —  térének  e  németek  vissza 
Árvából:  már  Rózsahegyre  jött  a  hír,  (a  Bajmócz  és  Privigye  táján 
nyargalódzó  Réthey-Vajdáék  előrebocsátott  híre),  hogy  bent  a  kurucz 
Túróczban  és  onnat  tör  Liptónak.  Mit  megelőzendő :  Ebergényi  a 
keze  alatti  lovassággal  s  a  Pálffytól  segítségre  küldött  négy  század 
dragonyossal 5  szept.  4 — 5-kén  sietve  Túróczba  rohana.4 

1  Bokros  Pál  levele  Richvaldról  1709.  nov.  12-kén  Andrássy  Istvánhoz.  (Ere- 
detije gyűjteményemben.  L.  alább  idézve.) 

2  Bercsényi  Pelsűczró'l,  szept.  6-kán  Rákóczinak :  A  liptai  németnek  a  lovassá 
még  az  elmúlt  vasárnap  (szept.  i-jén)  elment  Árvába,  mivel — úgy  mondják  —  Árvába 
becsaptak  az  mieink  Zsolna  felfii,  s  bagázsiáj okban  elnyertek.  Nem  capiálom,  ki  csap- 
hatott volna  bé  ?  hanemha  Maszelnik,  Paur  kapitánya,  kit  magam  bocsáttam  vala 
40  lóval  az  Fehérhegy  és  Trencsénvármegye  felé ;  arrúl  azt  mondják,  3 — 400  lóval  jár 
a  tájon.»  ( Archív .  Rákócz.  VI.  312.  1.) 

3  Ebecsky  Tamás  írja  Gácsból  szept.  7-kéró'l  gr.  Eszterházy  Dánielnek :  «Ma 
examináltam  egy  libetbányai  embert,  a  ki  csak  most  gyütt ;  azt  beszéli,  hogy  a  mely 
német  Liptóbúl  elgyütt  volt :  a  mellé  többet  commendéroztak,  vissza  kellett  menni, 
és  hogy  Breznó  felé  is  ment  vagy  3  compánia,  és  hogy  Ocskay  labanczaival  istrázsál- 
tatja  magát  PálfFy.»  (Eredeti,  az  Országos  Levéltárban.)  Még  határozottabban  ír 
Ebeczky  Tamás  ugyan  Gácsból  szept.  11-kén  Bercsényinek:  «Ótöd  napja  (tehát  7-ikén) 
gyütt  emberem,  a  ki  referálta,  hogy  négy  compánia  német  ment  volna  Liptó  felé.» 
(Eredeti,  ugyanott.) 

4  Király  Mihály  jelenti    Polonkáról  szept.  6-ikán    Bercsényinek :    «Benn    lévén 

Hiába  fáradt;  Rétheyék  túróczi  szándéka  csak  költött  lárma 
volt.  Mert  ők  Bajmócz  alól  Tót-Próna  helyett  Német-Prónának  ka- 
nyarodtak, s  úgy  a  Facskó  hegyszorosain  át  be  Trencsény  várme- 
gyébe Rajecznek,  és  el  Zsolna  alatt  a  Vághoz.  Oly  sebesen  járának, 
hogy  hírökkel  egyszerre  érkeztek.  E  gyorsaságuknak  vala  köszön- 
hető, hogy  Bicse  mezővárosában  Ocskay  László  ezredének  tartalék- 
századát Kovács  Márton  százados  és  szállásmesterrel,  —  Ocskaynak 
megbízott,  régi  czimborájával,  —  az  ifjú  br.  Ritschan  és  a  morvái 
két  br.  Szopek  úrfival,  szintén  századparancsnokokú]  kijelölt  tisztekkel, 
80  közemberrel  s  az  ezrednek  csináltatás  végett  kiosztott  montour- 
posztójával  együtt  küntszoríthatták,  mielőtt  a  régi,  Thurzóféle  várba 
menekülhettek  volna.  Vajda  András  és  Réthey  tehát  rajtarontván  e 
pribékeken,  nagyobb  részöket  levágták,  tiszteiket  pedig,  ú.  m.  Ko- 
vácsot, Ritschant  —  ezt  két  sebbel  —  és  a  két  Szopeket  rabul  vivék 
magokkal.  Lovaikat,  fegyvereiket,  montour-posztójukat,  málháikat  el- 
nyerek. Azután  zsákmányukkal  Puchó  felé  tartottak,  s  ott,  valamint 
Lipótvárnál  is  németeket  rekesztve  kunt,  vagdaltak  le,  és  rabjaikat  sza- 
porították. Minthogy  pedig  a  sebes  járásban  a  legénység  lovai  meg- 
fáradtak :  részben  a  nyert  s  részben  requirált  paripákon,  de  majd 
minden  legény  még  egy-egy  vezeték-lóval  is,  gázoltak  vagy  úsztattak 
át  valahol  a  Vágón,  és  már  szept.  8-ikán  estve  szerencsésen  —  igaz, 
hogy  a  roppant  sok  és  gyors  nyargalástól  keményen  meghajtva  s 
elcsigázva  —  beérkeztek  Ersek-Ujvárba.* 

Beszterczén  bizonyos  emberünk,  voltaképen  az  ellenség  szándékának  és  igyekezetinek 
végére  ment;  az  mint  is  referálja,  hogy  mindeddig  is  Pálffy  és  Ocskay  (a  városon) 
benn  vagyon,  az  tábora  is  ugyan  azeló'tteni  helyén  fekszik,  s  mintegy  négy  regiment- 
bűi  állott:  de  Ebergényi  bement  Túróczba  és  elvitt  magával  alkalmasint  bennök;  de 
bizonyosan  nem  mehetett  végire,  hogy  mennyid  magával  ment  el  Ebergényi  ?  Elésök 
igen  vékonyan  vagyon.  Indulását  nem  tudja,  merre  lészen  ?  hallotta,  hogy  Haister 
után  várakoznék  Pálffy. »  (Eredeti  levél,  u.  o.) 

*  Galánthai  Balogh  István  dandárnok  jelenti  É.-Újvárból  szept.  9-kéró'l  Ber- 
csényinek:  «Tegnap  estvefelé  érkezvén  ide  Réthey  János  és  Vajda  András  colonellus 
uraimék  mellettök  lévő  hadakkal,  recognoscálják :  Bajnócz  felé  vévén  útjokat,  onnét 
Német-Prónának,  Rajeczra  s  Bicsére,  az  hol  is  Ocskay  László  Kovács  Mártony  névő 
főhadnagyát  s  egyszersmind  quártélymesterét  is,  circiter  nyolczvanad  magával  (a  kit 
Exciád  jól  ösmér,  nevezett  Ocskaynak  totum  facja  és  intimussa  levélt,  immár  kétszer 
szegte  meg  pártolásával  hitit,  s  mindenkor  tőrben  akadott,)  megszorítván  Bicsén,  az 
hol  is  a  regimentnek  mundérungját  csináltatta,  nevezett  Kovács  Mártony  egynéhányad 

Vajda  tehát  most  már  másod  ízben  okozott  érzékeny  kárt  az 
Ocskay-ezrednek ;  s  ezen,  és  a  gazdag  nyereségen  kívül  még  derekas 
diversiót  is  szerzett  nagyhírű,  kalandos  járásuk  az  ellenségnek:  mert 
úgy  Ebergényitől  500  lovast,  valamint  Pálffy  nagy-szalatnyai  táborá- 
nak egy  részét  is  magok  után  vonták  és  hurczolták,  föl  Zsolna  felé.1 

Az  érsek-újvári  lovas  had  nagy  serénységgel  működött  az  erős- 
ségnek vágó-marhákkal  és  gabonával  való  megrakásában,  a  németek- 
nek hódoló  helyekről.  E  végből  föl  egész  Nagy-Tapolcsányig  s  Osz- 
lányig  száguldoztak,  úgy,  hogy  csak  aug.  végső  és  szept.  első  napjai- 
ban többet  szállítottak  be  Nyitra-vármegyéből  15,000  szapu  vagyis 
pozsonyi  mérő  búzánál  s  rozsnál,'2  és  tömérdek  marhát,  ú.  m.  gr.  Esz- 
terházy  József  cs.  ezredes  gulyáját,  a  farkasdi,  szeredi,  két  csöppényi, 

magával  idehozattatott,  kik  között  vagyon  iffiú  Ricsány  is  és  Szopek  két  úrfi  is,  (de 
keveset  és  rosszul  szoptak,  mert  szegények ;)  némelyeket  pediglen  föláldozván  vesszó't 
vágni  küldöttek.  Megijedt  Kovács  Mártony  is :  míg  Exciád  válasza  érkezik,  szolgalatjá- 
nak érdemes  útjára  (értsd,  akasztófára)  eresztetik.  —  Ezen  úttal  a  nevezett  had  any- 
nyira  meghajtotta  és  vesztegette  lovait:  feles  el  nem  jöhetett  volna,  ha  parasztlovakat 
nem  hajtottak  volna  segítségül,  (kik  is  remittáltattak),  úgy  is  két  hét  alatt  nehezen 
recolligálhatják.»  (Eredeti  levél,  gyűjteményemben.)  Szluha  Ferencz  prsefectus  és  rab- 
váltó biztos  is  újságolja  Újvárból  ugyanez  napon,  szintén  a  fővezérnek:  «Réthey 
uraimék  hozának  valamely  ifjú  Ricsánt,  Ocskayféle  Kovács  Marczit  és  három  németet 
Puchórúl.  Minden  katonának  van  vezetékje,  hihető :  szegényembereké.»  (Eredeti, 
ugyanott.)  S  a  B erényi-napló,  szept.  14-ike  alatt:  «Réthey  Bicsén  szorította  Blasko- 
vicsot  (tévedés,  Kovács  Márton  helyett)  és  elvitte  magával;  és,  hogy  az  ifjú  Ricsán  is 
ott  volt,  azt  is  elvitték.  Leopoldi  németeket  kicsalták  azon  kuruczok,  és  hogy  le  is 
vagdaltak  bennek.  Réthey  hogy  13  zászlóval  volt.»  (aZászló  számát,  nem  hadat  néz- 
tem,)) ezt  írá,  mikor  elküldi  vala  őket  aug.  25-kén  Bercsényi,  és  így  báró  Berényi  refe- 
rensének könnyen  igaza  lehet.) 

1  Bercsényi  írja  Lapujtőró'l  szept.  12-kén  a  fejedelemnek:  «Az  német  egészen 
belészállott  Szalatnyába,  s  azon  éjjel,  úgymint  szombaton  és  vasárnap  között  (szept.  8 — 9.) 
még  elment  egy  része,  elhiszem  :  Réthey  Jánosék  ellen,  kik  Bajnócznál  megfordulván, 
Bicsén  Ocskaynak  80  katonáját  kinn  szorították  s  levágták,  és  az  ifiú  Ricsánt  is  némely 
rabokkal  elhozták  Újvárba ;  kire  nézve,  csak  elhiszem,  megtért  eddig  azon  német  is.» 
(Archiv.  Rákócz.  VI.  327.  1.)  Andrássy  István  tbk.  jelenti  Hunfalvárói  szept.  17.  Ber- 
csényinek, két  Steinville-ezredbeli,  16-kán  szökött  dragonyos  vallomásai  után :  «Eber- 
gényi  Liptó-Új  várnál  volt  öt  vagy  hatszázad  magával  még ;  Árvából  elküldöttek  öt- 
százat Zsolna  felé,  minekelőtte  ezek  Liptóhoz  jöttek  volna,  azért,  hogy  ott  az  iffiú 
Ricsány t  felverték  vagyis  elfogták  volna.  Mellyeket  is  igen  várna  maga  mellé  vissza 
Ebergényi.»  í Eredeti  levél,  gyűjteményemben.) 

2  Br.  Berényi  F.  naplóföljegyzése  szept.  6-ikáról,  a  bodoki  német  parancsnok  és 
Szendrey  nevű  correspondensének  tudósításai  nyomán. 

bodoki,  csitári,  sentei,  agai  stb.  csordákat,  vagy  másfélezer  darabot, 
melyeket  többnyire  az  illető  várőrségektől  fegyvereikkel  kell  vala  el- 
ragadniuk.1 S  annálinkább  megindult  az  élelem-,  marha-  és  borkészlet 
beszerzése  szept.  hó  közepe  felé,  mióta  t.  i.  az  újvári  lovasság  — 
mely  még  a  nagy-magyari,  pozsonyi,  nagy-szombati  stb.  csordákból 
is  zsákmányolgatott  —  Balogh  István  s  Réthey  és  Vajdáék  oda- 
érkezésével  megszaporodott. 

Kiszáguldozásaik  oly  terjedelmet  vőnek,  hogy  majd  az  egész 
Nyitra  és  Pozsony-vármegyei  községek  oltalomleveleket  váltottak 
Berthótytól ;~  « Pozsony-,  Nyitra-,  Bars-  és  Trencsény-vármegyék 
pedig  instáltak  a  császárnál :  tenne  róla,  mert  Újvár  miatt  elpusztul- 
nak és  császár  szolgalatjának  eleget  nem  tehetnek ».3  Az  ily  kicsapá- 
sok  alkalmával  gyakran  szerencsés  csatározásaik  is  estének  a  német 
helyőrségekkel ;  igy  például  szept.  i — 2-ikán  a  Nyitra- völgy  érői  500  sze- 
kér élelmet  szállító  kuruczoknak  útjokat  állani  akaró  Bossány  vár- 
kastélybeli  németeket  s  labanczokat  Beleznay  fölverte,  jól  levágott, 
és  3  előkelő  labancz  nemest :  Bossányi  Eleket,  Bartakovics  Ferenczet 
és  Zsigmondot  35  hajdúval  rabul  vitt  közűlök;4  12-kén  pedig  a  po- 
zsonyi kapuk  alá  csapván,  azután  Nagy-Magyarnál  Eszterházy  József- 
nek Szeredbe  120  szekér  lisztet  kísérő  labanczait  levagdalták,  elszé- 
lesztették, és  a  lisztet  elnyerve,  bévivék  Újvárba.5 

Más  kuruczok  —  talán  Maszelnikék  —  szept.  14-kén  a  pozsonyi 
hegyek  közt  mutatkoztak,  15 -kén  Eszterházy  József  katonáit  újból 
megdézsmálták,  17-kén  pedig  a  Fehérhegyeken  túl  Stomfánál  tőnek 
szert  nyereségre.  Valamivel  előbb  Szeniczénél  verekedtek.6 

1  Szluha  Ferencz  szept. 9-iki  levele  Bercsényihez.  (Gyűjteményemben.)  A  Berényi- 
napló  följegyzései  is,  melyek  tömérdek  gabna-beszállítási  és  marhaelnyerési  s  elhajtási 
részletet  sorolnak  föl  Nyitra-  és  Pozsony-vármegyékbó'l. 

2  Balogh  István,  szept.  9-iki  levelének  utóirata.  —  Berthóty  István-féle,  és  egyéb 
újvári  levelek  az  országos  és  a  vörös  vári  levéltárban. 

3  Szluha  F.  szept.  12-iki  levelében. 

4  Szluha  Ferencz,  szept.  12-kén  Érsek-Újvárból  Bercsényihez  intézett  tudósítása. 
(Eredeti,  gyűjteményemben.)  Br.  Berényi  Ferencz  szept.  6-iki  naplóföljegyzése. 

5  Berényi-napló,  szept.  12.  s  14-ike  alatt.  Bercsényi  is  írja  Rákóczinak  Ráhórúl, 
szept.  18-ikán:  « A  magyari  révbűi  hoztak  prófuntot,  kit  séllye-szerediekkel  kísértek, — 
Beleznay  felverte  s  elnyerte,  14-ikén  vitték  bé  Újvárba,  84  hordó  liszt.  A  pozsonyi 
marhát  is  elhajtották,  rabokat  is  vittek  bé.  Ezért  haragusznak  Újvárra!)) 

6  A  Berényi-napló  szept.  14.,  15.,  17-iki  följegyzései. 

Berthóty  István,  mint  szigorú  meggyőződésű  ember  és  kemény 
katona,  az  Érsek-Újvárba  hordott  labancz  foglyokkal,  mint  többszörös 
esküszegőkkel,  a  hadi  törvény  és  igazság  szerint,  —  s  nem  kegyelem- 
mel kívánt  elbánni.  így  a  két  legbűnösebbet :  Ocskay  kedves  kapi- 
tányát Kovács  Mártont  és  az  elpártolt  s  Rákóczi  ellen  fegyvert  fo- 
gott nemesek  közül  Bossányi  Eleket  hadiszék  elé  állíttatván,  miután 
szept.  io-kén  kötél  általi  halálra  ítéltettek,  n-kén  föl  akará  akasz- 
tatni; mindazáltal  Szluha  Ferencz  közbelépésére  még  várt.  Szluha 
ugyanis  a  Dunántúl  Heister  által  ejtett  kurucz  foglyokon  netalán  el- 
követendő visszatorlástól  tartott,  —  azért  nem  helyeslé  Berthóty  szi- 
gorát, és  mint  cartell-biztos  fölterjesztést  intézett  ezen  ügyben  Ber- 
csényihez, szept.   12-én: 

«Ocskay  uram  kapitányát  Kovács  Marczit  minapiban  behozták; 
áztat  tegnapelőtt  akasztófára  sententiáztatta  commendáns  uram,  noha 
bizonyítja  az  ittvalókkal :  régen  szándéka  volt  elgyünni,  és  nem  tudta 
az  árúitatást,1  hanem  az  hosszas  betegeskedése  okozta  elmaradását. 
Tudván,  (hogy)  Fodor,  Wolfart,  Szabó  Ferencz  desertír  (t.  i.  azelőtt  a 
császáriaknál  szolgált)  tiszteink  légyenek  az  ellenfélnél  (fogságban): 
nem  javallottam  az  executióját,  az  kinek  tegnap  kellett  volna  lenni; 
elhalasztatott  ugyan  holnapra,  de  mondja  —  t.  i.  Berthóty,  —  csak 
meg  kell  lenni!  Az  egész  lovas  tisztek  sem  approbálják.  Azután  úgy 
mint  simplex  desertért  nem  büntetheti ;  úgy,  mint  violatse  Confce- 
derationis  reum  sem :  mert  ő  Kglmit  és  az  ollyan  auditort  mint  Gras- 
salkovich,  nem  illeti  a  bírósága,'2  hiszem  nem  plenipotentiáriussa 
ő  Fölségének  vagy  Exciádnak,  avagy  az  országnak !  Maga  alatt  lévő 
desertéreket  büntetheti :  de  másokat  nem. 

Bossányi  Elek  iffiú  legény,  a  Nyitra-vármegyei  portális  (labancz) 
hajdúsággal  idevaló  Asztalosnak  szabad-hajdúi  kergetésére  menvén: 
egynéhány  Bartakovicsékkal  és  azon  hajdúsággal  mintegy  35-öd  magá- 
val Beleznay  által  megfogattatott.    Már  Bossányi  Eleket,  hitivei  pe- 

1  Ezek,  úgy  látszik,  csak  a  szorultságban  kicsinált  mentségek  valának ;  mert, 
ha  Balogh  István  bizonysága  szerint  Kovács  régi  totum  fa  ej  a  és  intimusa  volt  Ocskay- 
nak :  akkor  árulásába  is  bizonyára  be  vala  avatva ;  de  meg  ugyan  Balogh  tanúsága 
szerint  Kovács  M.  immár  kétszeri  elpártolással  szegte  meg  hitét. 

2  Berthóty  István  ugyanis  érsek-újvári  altábornok  s  Grassalkovics  János  ottani 
helyőrségi  hadbíró  lévén :  Kovács  M.  mint  azelőtt  is  tábori  és  nem  várbeli  katona, 
szorosan  véve  nem  tartozott  joghatóságuk  alá. 

Thaly  K. :  Ocskay  László.  II.  jc 

csétli,  írt  is  nékem  (Berthóty,)  hogy  holnap  felakasztatja.  Én  nem 
tudom,  van-e  felőlírt  auctoritása  ?  Mert  Exciád  régi  példáit  látván : 
nem  approbálhatom  ezen  dolgokat;  essék  csak  valaki  közölünk  rabbá,  — 
bizony  repressálják!*1 

Hogy  Kovács  és  Bossányi  mint  megrögzött  pártosok  és  több- 
szörös hitszegők  megérdemlették  a  kötél-halált,  az  kétséget  nem 
szenved ;  hogy  azonban  bírt-e  Berthóty,  mint  érsek-újvári  parancsnok 
élet-halál  joggal  fölöttük?  ez,  igenis,  —  habár  csak  forma  dolga,  — 
képezhet  kérdést;  valamint  a  repressáliák  ügye  is  megfontolást  ér- 
demel vala.  Más  részről  az  is  bizonyos,  hogy  Szluha,  midőn  e  föl- 
terjesztést tette :  Berthóty val  rossz  lábon  állott,  és  őt  Bercsényinél  — 
ugyan  e  levélben  egyszersmind  oly,  minden  alap  nélküli  —  súlyos 
vádakkal  gyanúsítja,  melyekről  a  fővezér  hosszas  fejtörés  után  csak 
ezt  jegyzi  meg:  «Igaz  lélekkel  irom,  nem  concipiálhatom  I '»  s  hozzá- 
teszi magyarázatul,  hogy  a  parancsnok  és  Szluha  «nem  egyesek,* 
azaz  visszavonók.  A  czélba  vett  halálos  ítéletekről  pedig  csak  ennyit 
említ:  «...  Most  is  keménykednek  ottbenn  (Újvárban,)  kivált  az 
Commendant  nemes-  és  tiszteket  az  Confoederatió  megszegésiért 
condemnáltatott,  ellenére  Szluhának».2 

Részéről  semmi  hibáztatás,  rosszalás.  Hogyan  is?  Hiszen  ő  maga  — 
Bercsényi  —  csak  pár  héttel  azelőtt  fejeztette  le  Hajnácskőn  az  áruló 
Szegedy  Ignáczot  és  Ujkéry  Jánost;  igaz,  hogy  ezek  erős  reversálist 
adtak  volt  magokról,  mikor  börtönükből  kibocsáttattak,  irgalom  nél- 
küli halálbüntetést  kívánván  önnönmagokra,  hogyha  elszöknének; 
dolguk  tehát  a  Kovács  Mártonékénál  még  terhelőbb  vala.5 

De  továbbá,  ugyancsak  Bercsényi  tudtával  és  a  halálítéletnek  előle- 
ges bejelentése  mellett  akasztatott  föl  szept.  9-kén  gr.  Eszterházy  Dániel 
tbk.  is  egynehány,  Nógrádban  vagy  Zólyomban  elfogott  Ocskay-pribéket.4 

1  Eredeti  levél,  gyűjteményemben. 

2  Bercsényi,  Ráhótól,  szept.  17-ikén  a  fejedelemhez.  (Archiv.  Rákócz.  VI.  333. 1.) 
5     Mindazáltal  —  legalább    1710.  elejéig  —  Kovács  Márton  nem  végeztetett  ki: 

mert  ő  is  közöttük  említtetik  Szluha  Ferencznek  1710.  jan.  19-kén  br.  Bruckenthal 
győri  várparancsnokhoz  adott  válaszában  amaz  érsek-újvári  rab  cs.  tiszteknek,  a  kik 
Fodor  Lászlóék  halálának  megtorlásáért  kijelöltettek  a  halálra.  Bossányi  Elek  pedig 
ekkor  már  szabadon  bocsáttatott  volt,  kicseréltetvén  a  Liptóban  Szegedyék  által  foglyul 
vitt  Bivolínyiért.  ( Szluha  1710.  jan.  16.  és  19-iki  levelei  a  gr.  Pálffy-senioratus  archí- 
vumában. Arm.  VII.  Lad.  9.  Fasc.  2.  Nro.  17.  és  20.) 

4     «A  labancz  rabokat  —  írja  Eszterházy  a  csákányházi  táborból  1709.  szept.  7-kén 

Hogy  pedig  a  kuruczok  megint  ily  szigorral  kezdettek  elbánni 
az  egykor  szolgálatukban  állott  s  azután  pártütőkké  és  szökevényekké 
lett  labancz  katonákkal,  ha  kézre  kerültek :  erre  okot  először  Heister 
kegyetlensége  ada,  a  ki  is  Dunántúl  minden  oly  kurucz  katonát,  ki 
nem  zászló  alatt  harczolva,  hanem  kisebb  csoportokbúi  fogatott  el,  — 
már  oly  czímen,  hogy  útonálló,  —  felakasztatott ;  továbbá  a  veszprémi 
várparancsnokot  Eckstein  János  ezredest,  ki  azelőtt  császári  tiszt  — 
kállai  parancsnok  —  vala,  lefejeztette  és  öt  társát,  csupa  derék  fő- 
tiszteket, főbelöveté.  Okot  adott  másodszor  egy  Zólyomban  történt 
hallatlan  és  irtóztató  eset,  a  hol  is  egy  kegyetlen  rácz  kapitánya 
Pálffynak,  midőn  két  gácsi  vagy  Gál  Péterféle  portyázó  hajdút  el- 
fogatott, e  megkötözött  rabok  testéről  pokoli  irgalmatlansággal,  ele- 
venen, darab  húsokat  vagdalt  le  és  szemök  láttára  az  ebeknek  haji- 
gálta. Mely  hajmeresztő  kegyetlenségeért  ugyan  hamar  meglakolt: 
mert  a  vad  bosszúra  gerjedt  kuruczok  utána  lestek,  el  is  fogták  s 
első  dühökben  kivégezték  őt,  ámbár  nem  oly  vérengző  módon.  Har- 
madszor idejárult  még  a  kurucz  tisztek  nejeinek  (köztük  Balogh 
István-  s  Bokros  Pálnénak  is)  és  gyermekeiknek  a  meghódított  he- 
lyekből —  bár  szülőföldjükről  —  a  németek  által  lett  istentelen  ki- 
űzetése, Mérey  Mihály  szegzárdi  apátúrnak  a  csábrági  várban  csalárd- 
módon történt  elfogatása  s  a  magyar  ügyhez  vallott  hűségéért  czu- 
darúl  nyomorgattatása. 

Mindezen,  a  cartella  ellenére  elkövetett  embertelenségek  nem 
csoda  ha  a  kuruczokat  annyira  elkeserítették,  hogy  ők  is  bosszúért 
lihegtek.  Eszterházy  Dániel  összegyűjté  hadosztálya  tiszteit,  és  az 
ügyet  velők  s  a  körülötte  lévő  két  kormánytanácsossal  megbeszél- 
vén, kértökre  és  nevökben  a  következő,  részint  a  szánakozó  huma- 
nitás, részint  pedig  az  igazságos  bosszú  érzetéből  fakadt  emlékiratot 
intézé  Bercsényihez: 

« Kegyelmes  Uram!  Minemű  rettentő  kegyetlenséget  és  tyran- 
nismust  kövessenek  el  az  ellenség  pártján  lévők  közül  némelyek  a 
miközülünk  elfogott  rabokon :  az  includált  originális  levélbűi  méltóz- 


Bercsényinek  —  a  kik  a  haza  szolgálatában  voltának  s  leginkább  az  idén  és  Ocskay- 
val  elpártoltanak,  hármat  vagy  négyet  fogok  expediáltatnom  (a  másvilágra)  holnap- 
után.)) (Eredeti  levél,  gyűjteményemben.) 

15* 

tassék  bővebben  megérteni  Exciád;1  járulván  ahhoz  Niczky  Ferencz 
uram  feleségének  is  nem  rég  gyermekágyábúl  kiverése,  a  ki  miatt 
hét  mértföldön  kénszeríttetett  apró  gyermekeivel  gyalogúi  menni  s 
némelyeket  gyámoltalanul  koldulásra  elhagyni.  Ehhez  való  a  szexárdi 
apátúr  Mérey  Mihály  uram  pogány  módon  való  raboskodása  és  sar- 
czoltatása  is;  kit  is  közölvén  ittlévő  senator  Kajaly  és  Gerhárd 
uraimékkal,  —  mindnyájan  felette  megütköztünk  és  megháborodtunk 
rajta,  holott  az  illyen  dühös  kegyetlenség  még  ekkoráig  a  keresztyé- 
nek között  hallatlan  volt. 

Noha  pedig  már  azon  rácz  kapitányon  megesett  az  ravancs 
(revanche),  de  annak  is  a  módja  nem  szintén  tetszik :  mivel  a  mint 
ő  bánt  a  mieinkkel,  —  hasonlóképen  kelletett  volna  ővele  is  bánni ! 
Annak  az  egyiknek  penig  megbüntetésével  nem  kellene  megeléged- 
nünk, minthogy  két  rabnak  metéltetett  s  hányattatott  az  ebeknek 
a  húsok,  —  hanem  in  duplo  is  méltó  volna  retaliálni,  és  a  labancz 
rabokat  is  hasonló  keménységben  kellene  tartani,  a  minéművel  ők 
kezdették  tractálni  a  mieinket,2  hogy  ez  által  kénszeríttetnék  az  más 
fél,  s  consoláltatnának  az  szegény,  Dunántúl  való  feleink  és  az  két- 
ségbeeséstűl  megőriztetnének,  s  az  innensőknek  is  netalán  irtózásbúi 
meg  ne  csüggednék  kedvök  az  hadakozástúl. 

Mert  minden  keresztyén  embernek  méltó  ezen  felbuzdulni  s 
azon  tyrannismusnak  megbosszúlását  kívánni,  bízván  annak  módját 
Exciád  bölcs  tetszésére;  de  mi  jónak  ítélnénk  ezen  nagy  kegyetlen- 
ségét az  ellenségnek  mind  az  hadak  között,  mind  a  vármegyékben 
publicáltatni,  sőt  külső  országokban  is  megírni,  főképen  az  angliai 
s  hollandiai  mediatióknak  is  tudtokra  adni,  a  kik  által  a  cartella 
transigáltatott  vala :  hadd  tetszenék  ki  az  keresztyén  világ  előtt, 
miként  bánjanak  nemcsak  világi,  de  egyházi  elfogott  tagjainkkal  is, 
és  vennék  animadversióban  a  bécsi  udvarnak  ily  Isten  ellen  való 
nagy  tyrannismusát ! 

Sőt  a  retaliatiónak  módjárúl  való  pátenseknek  is  folytatása  (kö- 

1  A  melléklet  —  fájdalom  —  ma  már  hiányzik,  de  más,  egykorú  levelekből 
tudjuk,  hogy  az  alább  érintett  eset  Zólyom-várában,  vagy  alatta  történt. 

2  A  zólyomi  cs.  várparancsnok  volt  a  fó'-kínzómester ;  különben  a  trencsényi 
kurucz  rabokat  is  télen-nyáron  a  várárkában  tartották,  száraz  kenyéren  és  vizén, 
sánczásásra,  csatornatisztogatásra  stb.  kényszerítvén  őket,   gyakran  még  ütlegekkel  is. 

röztetése)  igen  szükségesnek  látszik,  ha  Exciád  tetszése  járul  hozzá; 
ki  az  Exciád  nevezete  alatt  légyen-é  ?  vagy  csak  az  enyim  alatt  menjen 
véghez?  —  elvárom  Exciád  parancsolatját  felőle,  mert  annak  hama- 
rább való  elkövetése  itt  minékünk  igen  szükségesnek  találtatott  lenni, 
hogy  többrűl  több  hasonló  irtóztató  állapotok  az  ellenségtűi  el  ne 
követtessenek. 

A  minthogy  a  jelenlevő  urak  és  hadi  tisztek  is  velem  együtt  igen 
alázatosan  kéretik  Exciádat :  méltóztassék  ezen  nagy  szánakozásra  való 
állapotot  könyörülő  szívére  ugyan  valójában  venni,  és  az  ellenség  illyen 
megdühödött  feneségének  orvoslását  s  megzabolázását  haladék  nélkül 
feltalálni.  Elvárván  Exciád  továbbvaló  kegyelmes  parancsolatját)).1 

Eszterházy  Antal  is  ismételve  sürgette  leveleiben  a  veszprémi 
gyilkoltatásokért  visszatorlást  tétetni  Bercsényit;  de  a  Bottyán  por- 
tyázói  által  a  rácz-kevi  szigeten  elfogott  Iller  őrnagyon  kívül  nem  volt 
ekkor  a  kuruczoknak  jelentékeny  cs.  törzstiszt  foglyuk.  (Ha  Tolletet 
és  társait  el  nem  szalasztotta  volna  Csáky !)  Ezen  őrnagyot  Bercsényi 
hét  más  rabtiszttel  együtt  Hajnácskőben  megtorlásul  halállal  ijesz- 
tette, (de  csakis  ijesztette!)  hogy  ebbeli  félelmökben  írt  s  a  ku- 
rucz  rabok  sorsának  enyhítését  kérő  leveleiket  megküldhesse  a  bécsi 
udvarnak ;  továbbá  a  veszprémiek  dolgában  kemény  tiltakozást  Íratott 
Szluhával,  mint  cartell-biztossal,  a  császári  cartellae  commissarius 
útján  Heisternek.  Egyebet  tenni  egyelőre  módjában  nem  vala.2 

1  Eredeti,  gyűjteményemben.  (Kelt  cEx  castris  ad  Hugyag  [Nógrádban]  positis, 
15.  Septembris  1709.*)) 

2  Bercsényi  Károlyinak,  Tornallyáról  szept.  24-ikén  :  « Szegény  Antal  (Eszterbázy) 
maga  is  fél  az  öléstűi  s  öletéstűl :  mert  az  veszprémi  tiszteket,  Eckstaint,  Fekete 
Istvánt,  Lukat  (Benedek)  melyiket,  mind  megölette  Haister.  Repressáliát  kérnek,  hogy 
tétessék;  nyúznám,  ba  volna  kit!»  (Rákóczi  Tár,  U.  279.  1.)  És  Rákóczinak,  ugyan 
Tornallyáról  szept.  30-ikán  :  «íme  újabb  levelét  veszem  szegény  Antalnak.  Isten  ke- 
gyelme tebet  jót  velők!  Keményen  irattant  Szluhával,  cum protestatione  reservationis 
repressalium  Haister  crudelitásirúl ;  mert  most  contemnáljuk  köznémeteken  tenni, 
banem  a^quorum  família?  servare  possint  exemplum  crudelitatis  Haisterianaí  in  fructu.» 
(Archiv.  Rákócz.  VI.  355.  1.)  Iliért  és  társait  illetőleg  1.  Eszterházy  Dániel  levelét 
szept.  28-káről  Bercsényihez.  (Eredetije  gyűjteményemben.)  Továbbá  Bercsényi  e  sorait 
Károlyihoz:  nFodort  (Dunántúl  Heister  fogságába  került  kurucz  dandárnok)  felnégyel- 
ték volna,  ha  Iliért  meg  nem  ijesztettük  volna.  (Rákóczi  Tár,  n.  297.)  Bercsényi  erő- 
teljes utasítását  Szluhához  1709.  szept.  29-én  Tornallyáról  1.  a  gr.  Pálffy-senioratus 
levéltárában.  Arm.  VII.  Lad.  9.  Fasc.  2.  Nro.  5.) 

Bercsényi  Zólyomban  Pálffyt,  Liptóban  Ebergényit  sarkalja ;  Ebeczky  és  Csajághy  bemennek 
Újvárba.  Ocskay  kifecsegi  a  császáriak  hadi  terveit ;  Bercsényi  erre  a  Szepesség  védelmét  elő- 
készíti, Árvába,  Liptóba  sűrűen  portyáztat,  s  Beszterczéig  hódítja  Zólyom-vármegyét.  —  Ocskay 
ezrede ;  liptai  csatározások.  Heister  segélyül  küldi  Zselízhez  Savoyay  Eugen  dragonyosait.  —  Ber- 
csényi elégületlen  tábornokaival  és  Bottyánt  sóhajtja.  Bottyán  a  Duna  mellett;  Bottyán  halála.  — 
Hadműködések  Zselíz  környékén;  az  újváriak  október  4-én  Croix  tábornokot  s  a  Savoyai-ezredet 
Csápornál  megverik.  Berthóty  István  meghal ;  Csajághy  lesz  újvári  parancsnokká. 

Most  tekintsünk  vissza  Ebergényi,  Pálffy  és  Ocskayék  felé.  Az 
első  ellen,  Csáky  elmozdíttatása  óta  Szepesből  csak  Babócsay  vezé- 
nyelt augustus  végéig,  s  ettől  kezdve  Andrássy  István  tbk,  ki  a 
Kézsmárk  és  Szepes-Szombat  közötti  Hunfalván  tartá  főhadiszállá- 
sát. Alatta  állott  a  három  reguláris  dragonyos-ezerből  képezett 
Babócsay-brigáda,  összesen  vagy  ezer  lovas  ;  továbbá  Paur,  Szemere, 
és  Bessenyey  nagyon  hazaoszlott  ezredeinek  némi  maradéka,  s  a 
Bokrosébúi  másfélszáz  huszár.  Mindössze  tehát  nem  több  mint  valami 
1800  lovas,  s  az  sem  csoporton,  hanem  hadvonalakra  széljelosztva.1 
Bercsényi  ehhez  képest  a  Liptó  felé  eszközlendő  hadműködések  vé- 
gett szükségesnek  látta  a  szepesi  lovasságot  két  ezreddel  megszapo- 
rítani, mely  czélból  utasítá  Eszterházy  Dánielt :  indítsa  Orosz  Pál  és 
Mikházy  ezeréit  Andrássy  István  mellé.2 

Bercsényinek  czélja  volt  Ebergényit  Liptóban,  Pálffyt  pedig 
Zólyomban  Breznó  és  Dívény  felől  egyszerre  támadtatni  meg,  vagy 
legalább  háborgattatni,  hogy  várakozó  helyzetéből  valamerre  kiboly- 
gassa, s  megoszlatván  hadát,  alkalmilag  valahol  megüthesse.  A  bán 
maga  Ocskayval  többször  bejára  Beszterczére,3  hanem  tábora  Stein- 

1    Bercsényi  Pelsűczről,  szept.  6-ikán    Rákóczinak.  (Árchiv.  Rákócz.  VI.  311.    1.) 
1     Gr.  Eszterházy  Dániel  válaszolja  Bercsényinek    szept.  7-kén,    a   csákányházi 
táborból :  « Orosz    Pál    és    Nikházy   uraim  ék   regimentjeit   expediálom    Szepesség   felé 
Exciád  parancsolatja  szerint,  Generális  Andrássy  István  uram  commandója  alá.»  (Ere- 
deti levél,  gyűjteményemben.) 

3  Archiv.  Rákócz.  VI.  312.  1.  és  Király  Mihály  Polonkáról  szept.  6-ikán  költ 
levelének  már  idézett  helye. 

villel,  Viarddal,  Hartlebennel  egész  szept.  9-ikéig  ott  feküdt  Ocsová- 
nál,  hová  a  kuruczok  eleget  portyáztak,  s  ejtettek  is  német  és  labancz 
foglyokat:1  de  Pálffy  csak  nem  mozdult,  —  a  Maszelnik  és  Rétheyék 
hírére  Rózsahegy  és  Zsolna  felé  küldött  lovas-portát  kivéve,  —  s 
foglyok  és  kémek  vallomása  egyaránt  azt  tartá,  hogy  Heister  föl- 
érkezésére várakozik.- 

Bercsényi  mindenképen  ki  akará  őt  csalni  mozdulatlanságából, 
hogy  valahol  lesre  vehesse ;  és  mivel  Liptóból  értesült,  hogy  —  mint 
már  említettük  —  Ebergényi  Liptó-Szent-Miklósra  s  a  szent-péteri 
sánczba  ismét  őrséget  vetett:3  oda  is  kiterjesztvén  figyelmét,  szept. 
5 -kén  Dobsinán  értekezletet  tartott  Andrássy  István  és  Pál  tábor- 
nokok, Babócsay,  Csajághy  és  Czelder  dandárnokokkal,  mely  után 
megtéve  rendelkezéseit.  Ezek  szerint  Andrássy  Istvánt  úgy  indítá 
Szepesbe,  «hogy  mindjárt  Paurt  az  lovasnak  jobb  részivel  előjáró- 
tábor  formában  küldje  bé  Liptóba  az  liniák  környékire  s  mintha  az 
gyalogot  Szent-Péterben  bloquálni  akarná,  mindenfelől  előreküldve, 
hajtasson  s  parancsoljon  élést  az  utánajövő  tábornak,  jó  vigyázó  por- 

1  Eszterházy  írja  iménti  levelében :  «Ma  is  érkezett  két  rendbéli  portám  az 
ellenség  felől,  már  megszállásomkor,  estve ;  az  egyik  hozott  három  lobonczot,  két 
németet,  a  másika  négy  szökött  granatérost.  Ezen  portások  is  csak  ugyanazt  referál- 
ják, a  mit  a  tegnapiak  és  ma  regveliek,  és  hogy  az  ellenség  még  tegnap  is  Ocsová- 
nál  volt.» 

2  Bercsényi  szept.  6-iki  levele.  (Archiv.  Rákócz.  VI.  312.  1.)  Király  Mihály  le- 
vele Polonkáról  ugyanezen  napról  Bercsényihez.  (A  639.  1.  már  idézve  volt  Heister  va- 
rasát illető  passusa  is.)  Végre,  Ebeczky  Tamás  gácsi  parancsnok  is  említi  szept.  11-iki 
levelében,  kémje  jelentése  után  :  « Pálffy  pedig  Heistert  várná,  addig  semmi  operatió- 
hoz  nem  kezd.v  (Orsz.  Levéltár.) 

3  Király  Mihály,  most  említett  levelében :  «Az  liptai  ellenségnek  is  miben  lé- 
gyen dolga  ?  arrúl  is  akarám  Exciádat  tudósítani.  Az  szent-péteri  sánczot  erősiti,  úgy 
Szent- Miklósnál  is  csinál  sánczot.  Liptóban  penig  több  lovas  nincsen,  hanem  Rosum- 
berknél.»  (Eredeti,  az  Országos  Levéltárban.)  Andrássy  István  értesíti  szept.  6-kán 
Bercsényit  Hunfalvárói,  hogy  oda  tegnap  későn  estve  megérkezvén  Dobsináról,  —  ér- 
tekezett Szemere  László  dandárnokkal  és  Paur  Ferencz  ezredessel,  kiktől  is  szóval  in- 
formáltatott,  « azonban  az  originálban  megküldött  levélből  is  (ez  már  ma  nincs  meg)  ki- 
tetszik :  minemű  constitutióval  légyen  az  ellenség,  másként  is,  a  szent-miklósi  templom 
kerítése  igen  magas  falú  lévén.  A  szent-péteri  sánczot  is,  a  mint  értettem,  erősítteti 
s  reparáltatja.»  (V.  ö.  a  Bercsényi  szept.  6-iki  leveléből  már  jóval  föntebb  vett  ide- 
vonatkozó idézettel.)  Mód  azért  próbára  most  nem  igen  láttatik,  de  lévén  oda  most  is 
portánk  Liptóba :  annak  relatiójától  függ,  mihez  kezdhetünk  ?  (Eredeti  levél,  az  Orsz. 
Levéltárban.) 

táit  bocsátván  maga  eleiben.  Kimutatja  arra  magát:  hol  van  az  lo- 
vassá ?  és  Pálffynak  mint  van  az  segítségére  szándéka  ?  Talám  ismét 
két-háromszáz  lovast  bocsát;  annak,  ha  lehet,  üssön  véletlen  nya- 
kába. Andrássy  István  azalatt  az  többi  lovast  összeszedvén,  Hrano- 
viczához  nyomuljon :  mintha  ismét  ott,  mint  azelőtt,  az  gyaloggal  és 
munitióval  egyezni  kívánna.  Az  mint  is : 

Andrássy  Pál  uram  tegnap  (szept.  5-ikén,  két  heti  éléssel)  Dob- 
sinárúl  megindult  Urbán  Czelder  brigádájával,  ki  is  az  két  regiment 
tehet  1200  embert,  és  Nyáray  Murányallyárúl,  —  az  is  talám  lehet 
annyi ;  meg  kellett  volna  ma  egyezniek  Polonka  körűi.  Revier  uram 
is  az  munitióval  Murányhoz  menvén,  azt  ott  kevéssé  elhagyva,  maga 
kiljebb  mégyen  az  gyaloghoz,  úgy,  hogy  ott  megegyezésekkel,  —  ki- 
tanulván mind  az  Pálffy  indulását  s  mind  az  liptai  reportumát  Paur- 
nak,  —  fordulhatnak  az  hová  akarják.  Kire  praescriptiót  egyebet 
nem  is  adtam,  sem  adhattam  nekik,  hanem  pro  generáli  principio 
tartsák  :  Ha  Pálffy  Gácsnak  megyén,  mivel  azzal  Nógrád-vármegyét 
elfoglalni  kívánja,  —  vagy  Liptónak  menjenek,  vagy  ha  az  gyalogot 
kiviszi  Beszterczérűl  :  Beszterczének,  Breznyó  mellől,  és  Andrássy 
István  Liptóban  beljebb.  És  mivel  Revier  uramnak  rettenetes  ked- 
vét s  jó  zelussát  láttam,  s  az  ő  biztatásábúl  exhortatióimra  —  úgy 
tetszik,  —  felindult  spiritussok  Andrássy  uraméknak,  hogy  csak  bíz- 
zam reájok,  lovas-hadat  is  Tóth  Mártonnal  kívánságok  szerént  adtam 
melléjek.  D1 

Míg  így  Andrássyék,  István  Liptónak,  Pál  Breznónak  s  Besz- 
terczének nekikészülnének  :  Eszterházy  Dániel  Ebeczky  Istvánt  ((va- 
lami lovas-  és  gyaloggal  porta-próbaképen  expediálta  Zólyomhoz, 
azért,  hogy  az  bennvaló  quarnizon  három  rabot  bocsátott  ki  az  fa- 
lon, hogy  portánkat  vigye  oda,  s  megölik  az  commendantot,  (ez  vala 
a  rabkínozó,  kegyetlen  ember);  mert  igen  szöknek  ía  zólyomi  néme- 
tek,) fogják  az  parasztok  s  ölik,  —  nem  gyühetnek  máskínt. »  Tehát 
Ebeczky  e  küldetése  a  zólyomi  cs.  helyőrség  titkos  forrongására  volt 
alapítva.  Hanem  Bercsényi  —  ki  a  föntebbieket  elbeszéli,  —  mind- 
járt megjegvzi  hozzá:  «Egy  mérföld  Ocsova  oda,  —  semmi  sem 
lesz  belőle;  de    lássa    currereN    Mindazáltal,  hogy  a  diversiók   más 

*     Bercsényzíevele, szept.  6-ikán Pelsűczről  Rákóczihoz. (Archiv. Rákóczii. 313.  1.) 

oldalról  is  meglegyenek  hozzá,  Andrássy  Istvánt  megsürgette :  Paurt 
csak  elküldje  Liptóba  a  minapi  rendelés  szerint,  s  « Andrássy  Pál  is 
portát  bocsát  Polonkátúl  Beszterczéhez  és  az  hová  érhet.  Meglátja 
így  Pálffy :  három  felől  készen  leszünk  ellene,  —  nem  fogja  tudni, 
merre  forduljon?  s  elhiszem:  ott  süllyed,  noha  híre  nem  szűnik  in- 
dulásának, ki  erre,  ki  amarra,  ki  Haistert,  ki  az  zsilízi  németet,  ki 
mit  várat  reportumával  hozzája.  De  nincs  Haister  jövetelinek  hire; 
sőt  íme  veszem  tegnap  újabb  levelét  Antal  úrnak,  melybűi  látszik  : 
nem  végezte  még  túl  (a  Dunán)  dolgát.  Szent-Benedekrűl  sok  szekér 
élést  visznek  Pálffyhoz  mostan :  azzal  talám  lehet  valamely  gyalog,  — - 
de  más  mozdulása  nincs  az  zsilízinek.  o1 

Pálffy  talán  valami  hírt  fogott  Ebeczkynek  Zólyomhoz  való 
szándékáról :  azért  ezt  megelőzendő,  szept.  9-kén  egész  táborával 
együtt,  tehát  Ocskayval  is,  az  oldalt  fekvő  Ocsovától  a  Nagy-Sza- 
latnya  és  Leszkócz  (Lieszkovecz)  közötti  rétekre  szállott;'2  melyek 
egyenesen  a  Dívénytől,  Véglestől  Zólyom-várának  vivő  útban,  úgy 
szólván  ennek  kapuja  előtt  esvén,  e  helyváltoztatás  által  elzárá  az 
utat  Ebeczky  előtt  Zólyomhoz  férkőzhetni  a  nélkül,  hogy  előbb 
ővele  meg  ne  ütközzék. 

Eszterházy  Dánielnek  portái  a  bán  e  mozdulása  hírét  még  az 
nap  este  megvitték,  épen  midőn  Ebeczkyt  a  Zólyom-vára  alá  szánt 
csapatosztálylyal  a  lapujtői  táborból  kiindítaná.  Ennek  folytán  meg- 
állítá  őt,  és  tanácskozást  tartván  Ebeczky  István,  Szent-Pétery 
Imre  s  Csajághy  János  dandárnokokkal :  közakarattal  határozák,  hogy 
a  zólyomi  próba  most  már  maradjon  el,  a  más  két  brigáda  helyben 
Lapuj tőnél  késsék,  Ebeczkyé  pedig  vonuljon  oldalaslag  Szécsény  és 
Balassa-Gyarmat  közé,  «arra  nézve,  hogy  az  ellenség  (Nagy-Szalat- 
nyától)  akár  Korponának,  akár  Szécsénynek,  akár  pedig  Gácsnak 
forduljon,  mindenfelől  könnyen  elejét  vehessük,  hasonlóképen,  ha 
Szent-Benedeknek  fordul:  Ebeczky  a  Macskarévnél  megelőzhesse.!) 
Különben,  a  három  dandár  bármily  eshetőségre  négy  óra  alatt  min- 

1    Bercsényi,  Tornallyáról  szept.  9-kén  Rákóczinak.  (Archív.  Rákócz.  VI.  322.  1.) 
ö    Ebeczky  Tamás  jelenti    Gácsról  szept.  ii-kéró'l    Bercsényinek:    «Az    ellenség 
Ocsovátúl  megindulván,  Nagy-Szalatna  és  Leszkócz  között  való  rétekre  szállott.  Teg- 
nap küldöttem  egy  granatérost    Gróff  Eszterházy  Dániel  uramhoz,  hogy  examinálta  ő 
Excja.  Micsiney  most  is  portán  vagyon   60  hajdúval.  (Eredeti,  az    Orsz.  Levéltárban.) 

dig  egyesülhet,  ámbár  erre  alig  lesz  szükség :  mert  ha  Pálffy  ki 
akarna  is  csapni,  a  szorosok  mindenfelől  jól  be  vannak  vágva,  a  he- 
gyek kövesek,  —  tehát  hirtelen  és  sebesen  nem  jöhet.  Másként  is, 
Szalatnyánál  jelenleg  fekvő  ereje  nem  olyas,  hogy  sokat  merhetne 
vele ;  mert  tegnap  (szept.  9-kén)  este  érkezett  ide  a  táborra  Asgúthy 
főhadnagy,  ki  a  Sztregova-völgyén,  vagyis  Dívény-Huta  felé  járt 
portára,  hozott  egy  derék  őrmestert,  Winkler  ezerebelit,  a  ki  is 
Trencsénynél  rabul  esvén,  8-ikán  éjjel  Pálffynak  még  ocsovai  tábo- 
rából, egy  jó  paripára  kapva  kiszökött  és  Asgúthy val  összeakada,  — 
ezen  altiszt  «kemény  hite  alatt  vallja,  hogy  a  német  ott  mindenes- 
tűi nem  volt  több  labanczczal  együtt  kétezernél.*  Továbbá,  hogy 
negyednapja  a  táborról  Ocskay  egyik  főhadnagya:  Zsidó  Imre,  a 
maga  századával  és  60  dragonyossal  Pálffy  bagázsiáját  bekíséré  Zse- 
lízre.  Jött  is  ma  híre,  hogy  Pálffy  maga  is  « Zólyomiul  egyenesen 
Szent-Keresztnek  vette  útját ;  de  ezt  bizonyosnak  nem  merem  ír- 
nom,*   hanem   várom   újabb    portáim  neportumait    holnap  reggelre.1 

E  porták  azonban,  úgy  a  következő  napokon  érkezettek  is  azt 
hozák,  hogy  a  bán  « egészen  beszállott  Szalatnyába.»  s  a  Réthey 
Jánosék  lármája  hírére  Liptóba  és  Zsolna  felé  távozottakon  kívül 
a  többi  mind  csak  ott  helyben  fülel,  a  fűrészi  szorost  Végles  felől 
keményen  bevágatta,  s  a  Szalatnya  alatt  paczkázó  portákra  «noha 
már  az  falu  elől  is  hozták  el  marháját,  —  de  senki  ki  nem  jön.» 
Pálffynak  e  nagyon  is  reservált  magatartásából  Bercsényi  igen  helye- 
sen azt  magyarázta  ki,  hogy  az  «.timentem  timet*  s  «Haister  indu- 
lását várja.*2 

Annakokáért,  hogy  ő  is  ezen  időközt  minden  oldalról  felhasz- 
nálja, azt  gondola  ki,  «hogy  mivel  Újvárban  igen  sürgetik  az  mun- 
dírt  és  az  hajdúság  föl  váltását  :»  tehát  Eszterházy  Dániellel  s  Ebecz- 
kyvel  megindítja  Csajághy  János  gyalog- dandárát,  s  oly  szín  alatt, 
« mintha  Zsilízt  bosszontani  küldené  az  hadat»,  —  szépen  becsúsz- 
tatja a  gyalogot  és  ruhakészletet  Érsek-Újvárba,  mielőtt  még  Heis- 
ter  általérkezésével  a  nehezebb  munka  megkezdődnék. 


1    Eszterházy   Dániel  levele    a    lapujtői    táborból,    szept.   io-kén    Bercsényihez. 
(Eredetije  gyűjteményemben.) 

£    Szept.  14-iki  levele  Rákóczihoz.  ( Archív .  Rákócz.  VI.  329.  1.) 

E  szándékához  híven,  Eszterházyt  szept.  14-én  Szécsényhez  indítá 
Csajághyval  és  Ebeczkyvel,  úgy,  hogy  ott  az  Eger  felől  már  útban 
lévő,  Újvárba  szánt  posztót  és  pénzt  bevárván,  induljanak  a  Garam 
felé.  Erről  hírt  tőn  Újvárba  is,  hogy  jöjjenek  ki  eléjök,  s  Csajághyt 
utasítá :  válogatott,  jó  fegyveres  1500  hajdújából  hagyjon  a  várban  a 
mennyit  szükségesnek  ítél,  s  maradjon  ott  maga  is  alparancsnokúl. 
A  régi  helyőrségből  az  elbetegesedett,  megunatkozott  hajdúságot 
pedig  küldje  ki,  a  kikre  is  Eszterházy,  Ebeczky,  a  velők  menő  2000 
lovassal  a  Garamnál  várakozni  fognak,  illetőleg  Ebeczky  a  hajdúkat 
Újvárba  be-  és  kikíséri. 

Ezen  intézkedésnek  immár  annálinkább  ideje  vala,  minthogy  az 
alsó-Garam  mentén  vigyázó  Kókay  már  szept.  14-kén  tudata  Bercsé- 
nyivel, hogy  Esztergombúi  Heisternek  valami  podgyásza  érkezett 
Zselízhez,  hová  magának  is  mihamarabb  szándékát  hirdetik  ;  17-kén 
pedig  egy  zselízi  szökevény  jelenté,  hogy  oda  Heistert  várják  és 
300  szekeret  élelmiszereik  alá,  —  azután  a  bányákra  mennek. 

Szécsényből  szept.  16-ikán  estve  indult  meg  Ipoly-Ság  felé  az 
újvári  szer-  és  hadvonat;  19-kén  költözött  által  Csajághy  a  Garamon, 
s  21 -kén  már  örömmel  tudathatá  Ráhóról  a  fővezér  a  fejedelemmel, 
hogy  (dsten  bevitte  az  gyaloggal  Csajághyt,  mert  a  Garam  nem  lévén 
még  úsztató,  csak  lófarán  is  által  hordották  az  hajdút. w1  Ezzel  a 
nagyfontosságú  erősség  —  melyet  kiszágúldozó  lovassága  élelemmel, 
mint  láttuk,  már  bőven  megrakott,  —  most  fris  hadi  néppel,  ruha- 
készlettel, lőszerekkel  és  a  hadfizetésre  szükséges  pénzzel  is  az  egész 
őszi  és  téli  időszakra  szerencsésen  elláttatott,  s  Eszterházy  a  régi 
hajdúságnak  kiküldött  részét  szintoly  szerencsésen  elhozá  Szécsényhez. 

Hogy  pedig  ezen  újvári  expeditió  ily  jól  sikerűit:  abban  a  ter- 
vezésen kívül  is  nagy  része  van  Bercsényinek;  mert  ő  vala  az,  ki 
azalatt  míg  Dániel  úr  a  Garam  felé  járkált,  Pálffy  figyelmét  másfelé 
voná.  Ugyanis  Eszterházyék  megindulásakor  Bercsényi  a  Mikházy, 
Orosz  Pál,  Réthey  György  és  Szent-Pétery  Imre  ezredeivel  Ráhó- 
hoz  szállá  és  a  tiszolczi  passus  felé  mutatta  ki  magát,  —  mire  Pálffy 
hadának  egy  részét  Zólyom-Lipcséhez  szállítá,  s  maga  is  Beszter- 
czére  ment.' 

1  Bercsényi  szept.  9 — 21-iki  levelei,  u.  o. 

2  ('Minthogy  Pálffyt  tartóztatni  akartam,  —  írja  Bercsényi Ráhótól  szept.  ai-kén 

Andrássy  Istvántól  Bercsényi  szept.  17-kén  oly  tudósítást  vett, 
hogy  a  Steinville-,  Althan-,  Uhlefeld-  és  Wolffskehl-ezredekből  1200 
lovas  Ebergényivel  van  Rózsahegynél,1  —  tehát  a  bán  Szalatnyáról 
alkalmasint  juttatott  oda  valamit.''  Másnap,  18-kán  érkezett  azonban 
Ráhóra  egy  Wedekindt  Lénárt  nevű,  azelőtt  br.  Zay  András  lovas- 
granátos-ezredebeli  s  most  Beszterczéről,  egy  más  társával  ki-  és 
visszaszökött  kapitány,  a  ki  Bercsényit  tüzetesebben  tudá  informálni 
Pálffy  erejéről.  Wedekindt  jelentése  szerint  a  szalatnyai  —  ekkor 
Steinville  és  Viard  parancsnoksága  alatti  —  tábor  2000  emberből  s 
az  Ebergényi  alatt  Liptóban  lévő  haderő  plus-minus  1600  főből  (700 
gyalog,  900  lovas)  állott;  Beszterczén  Lambruch  (Lombreut)  ezre- 
dessel 600  gyalog  és  40  lovas,  Breznón  Kreuzberg  őrnagygyal  400 
gyalog  és  50  lovas,  Selmeczen  Langlet  ezredessel  (tbk?)  300,  Kör- 
möczön  egy  kapitánynyal  100  gyalog  feküdt.  Ez  5090  embert  tenne ; 
mihez  adandók  még   a    Radványban    és  Garamszegen,  Zólyom-várá- 

Rákóczinak,  —  hogy  az  Garam  költözésén  ne  akadályoskodjék  Csajághynak:  ezen  az 
tiszolczi  passuson  mustrálódtam ;  arra  nézve  rész  hada  Lipcséhez  gyütt  s  maga  Besz- 
terczén volt  még  tegnap  is  Pálffy. »  (Arhiv.  Rdkócz.Yí.  343.  1.)  V.  ö.  a  szept.  14-iki  le- 
velet (u.  o.  330,)  hol  az  ezredek  eló'soroltatnak,  a  melyekkel  Tiszolcznak  menend. 

1  Archív.  Rdkócz.  VI.  334.  1. 

2  Hogy  ez  alatt  a  szalatnyai  cs.  tábor  sem  egészen  pihent,  hanem  vigyázó  por- 
tákat küldözött  a  Buda-Lehota  és  Gyetva  feló'l  a  szorosok  torlaszain  őrködő'  Groczky 
István  alezredes  hajdúi  ellen,  továbbá  élelmi  szállítmányért  le-lebocsáta  egy-egy  csa- 
patot a  Garam  mentén  Zselízhez,  —  azt  Ebeczky  Tamás  gácsi  kapitánynak  szept. 
17-én  estve  Bercsényihez  intézett  következő  levele  mutatja:  «Mai  napon  két  rendbeli 
emberem  gyütt ;  az  németbűi  300-ig  való,  djetvai  malmon  innen,  buda-lehotai  határ 
szélin  a  mint  a  mi  portáink  szoktak  általjárni,  még  délelőtt  szállott  (Szalatnyáról)  és 
ugyan  most  is  ott  vagyon.  Hova  szándékozik  ?  nem  tudhatni,  de  hihető :  vagy  marhát 
akar  hajtani,  vagy  templomot  fölverni,  mert  két  buda-lehotai  gyermekekre  akadván,  tu- 
dakozta tőlök :  hol  légyen  templom  ?  Én  Groczky  uramnak  tudtára  adtam :  légyen 
vigyázassál,  —  vannak  ugyan  portáink.  Groczky  uram  írja,  hogy  egy  generális  bizo- 
nyos haddal,  a  mint  szalatnai  ember  referálta,  a  Garamon  lement  (tán  Viard  vagy 
Hartleben,  Zselízhez,  élésért)  Haister  eleiben,  egyik  része  pedig  Liptó  felé.  Pálffy 
Nagy-Szalatnán  vagyon.  (?)  Dobrovinai  ember  pedig  referálta,  hogy  Ocskay  is  lement 
a  Garamon,  (nem  le,  hanem  föl,  Beszterczére.)  Megírtam,  hogy  motyovai  embert  hi- 
vasson, megírtam:  mellyet  ?  —  az  legigazabban  mondja  meg  constitutióját  az  ellen- 
ségnek. »  (Eredeti,  az  Orsz.  Levéltárban.)  Másnap  szept.  18-kán  már  tudatja  Ebeczky  T. 
«Ezen  órában  gyütt  bizonyos  emberem,  a  ki  szemeivel  látta,  hogy  a  német  Djetvdtúl 
Szalatnára  visszament,  500  fertály  zabot  vont  rajtok,  (a  gyetvaiakon.)  Buda-lehotai 
határig  azért  gyütt  volt :  egy  odavaló  embernek  24  köpű  méheit  verte  ki,  elvitte.  Ér- 
tettem, hogy  négy   compánidt  commendirozott  volna  Liptóságra.o   (Eredeti,  ugyanott.) 

ban,  Véglesben,  Dobronyiván,  Szent-Antalban,  Szent-Kereszten, 
Bakabányán,  Szent-Benedekben  fekvő  helyőrségek,  Löffelholtz  zse- 
lízi  tábora,  a  Turdosínban,  Árva-várában,  Zsolnán  és  Túróczban  lévő 
had,  Bars,  Zólyom,  Liptó,  Árva,  Túrócz,  Trencsény-vármegyék  zsol- 
dosai, s  végre  Ocskaynak  300  pribékje.  S  így  ismét  kijön  a  10 — 11,000 
ember,  leszámítva  azt  a  legkevesebb  5 — 600- at,  a  mennyivel  a  bán 
hadereje  augustus  hó  eleje  óta,  a  Liptóban,  Zólyomban,  úgy  Dívény, 
Losoncz  és  Zselíz  körűi  elejtettek,  elfogottak  és  a  gyakori  szökések 
által  bizonyára  fogyott. 

Wedekindt  kapitány  Ocskayról  is  tudott  valamit  jelenteni:  «Ver- 
gangene  Sontag  (16-kán)  war  der  Utzikey  in  Neusoll,  welcher  sagte, 
(tehát  a  császáriaknál  is  csak  szószátyárkodott!)  dasz  der  General 
Balifi  (Pálffy)  Briefe  bekommen,  dasz  der  General  Heuster  in  acht 
Tagén  ankommen  würde  mit  achttausend  Maim,  besteht  fást  in  lau- 
ter  Ratzen,  (ráczok)  und  würden  sie  sich  alsdann  von  da  nach  der 
Zips  bégében,  allda  sich  der  Winter-Quartiere  zu  bemáchtigen.  o1 

íme,  így  élt  vissza  a  jellemetlen  ember,  érdemén  fölül  való  párt- 
fogója Pálffy  tábornagy  bizalmával,  hogy  annak  vele  közlött  titkos 
leveleit  úton-útfélen  kifecsegte !  Heisternek  a  Szepesség  felé  irányúit 
szándéka  való  volt,  és  így,  Ocskay  petyegése  által  jutott  annak  tu- 
domására Bercsényi  oly  jókor,  hogy  Lőcse,  Kézsmárk,  Szepesvár 
biztosítására  a  kellő  intézkedésekről  idejében  gondoskodhatott.  Meg 
is  jegyzé  magának  Wedekindt  e  hírhozását  különös  nyomatékkal,  s 
gondolkodván  fölötte :  éles  elméje  mindjárt  átlátta  a  császáriak  czél- 
zatát,  hogy  t.  i.  Szepestől  le  Nógrád  déli  csúcsáig  kívánnak  a  télre 
lineát  vonni,  s  tovább  nem  terjeszkednek.*'  Érdekes  még  Wedekindt 
jelentéseiből  megemlíteni,  hogy  a  beszterczebányai  jezsuiták  «nagy 
comcediával»  várták  oda  Heistert.5 

Míg  Eszterházy  és  Ebeczky  Csajághyt  beköltöztették  Újvárba, 
Bercsényi  pedig  kedvére  sétáltatta  Zólyomban  föl  s  le  Pálffyt :  addig 
Gellért  Imréék  derekas  vásárt  csaptak  Árvában.  Andrássy  István 
ugyanis    Bercsényi  parancsára,  szept.   13 — 14-kén  egyszerre  indította 

1  Wedekindt  vallomásai  szept.  18-káról,  Bercsényi  szept.  20-iki  leveléhez  csa- 
tolva. (Archív.  Rákócz.  VI.  341.  1.) 

íí    Bercsényi  szept.  20-iki  levele,  ugyanott  338.  1. 
3     Ugyanott. 


238  THALY    KÁLMÁN 

be  Szepesből  ú.  m.  Lucsivnától,  Batizfalvától  Babócsayt  és  Paurt 
vagy  ezer  lovassal  Liptóba  Szent-Péterhez  s  Miklóshoz,  —  és  Új- 
Bélától  a  Bokros-ezreddel  s  Pongrácz  János  lovas-századával  Gellér- 
tet és  Elek  Zsigát  Árvába  Turdosínhoz.  Paurék  a  szent-péteri  sán- 
czot  reparáló  gyalog-németet,  valamint  a  szent-miklósi  templom- 
kerítésben tanyázó  lovast  zárlatba  vették,  mintha  hajdút  várnának 
magok  után  ostromra.  Azzal  portát  küldenek  Rózsahegy  alá,  Eber- 
gényit  bosszantani.  Ez,  a  szent-péteri  félig  kész  sánczot  féltvén,  ki- 
ugrott vagy  600  lovassal  Rózsahegyről,  s  az  ingerkedő  porta  után 
Liptó-Ujvárig  nyomult.  Mire  a  kuruczok  ismét  megtértek  állomá- 
saikra Szepesbe,1  Ebergényi  pedig  a  szent-péteri  sánczot  kiürítvén, 
gyalogjával  együtt  Rózsahegyre  húzódott  vissza.'2 

Gellért  is  csakhamar  visszaérkezett  Árvából  a  szokott  szepesi 
csúcskába,  honnét,  név  szerint  az  Üj-Bélával  szomszédos  Krempach- 
ról,  már  szept.  15-kén  tudatja  Andrássyval  szerencsés  járását.  A  mint 
is  Gácsországon  által  Árvába  Szuhahoránál  beütöttek,  s  Trsztenán 
keresztül  az  általunk  ismert  módon  elsánczolt  Turdosín  városa  alá 
csaptak.  Onnan  már  előbb  eltávozván  minden  lovasság  a  Réthey- 
Vajdáék  fordulása  hírére  nézve  Zsolna  felé,  —  reájok  senki  ki  nem 
ütött.  Megbátorodtak  tehát,  hogy  a  gyalogot  fölgázolják ;  s  az  Árva 
és  Oravicza  vizek  közötti  sánczot  gyalog  szállva  megvívják,  az  ellen- 
ségből levágnak  és  Turdosínt  elfoglalják.  A  német  erre  az  Árva 
vizén  túli  dombon  épült  erődbe  menekül ;  a  kuruczok  pedig,  miután 
a  házakban  gazdag  prédát  nyertek,  a  várost  fölgyújták,  azon  remény- 

ti 

ben,  hogyha    az    erőd   is   megégne    tőle.    De  ez  nem    történt.  Ok  is 

1  Andrássy  István  tbk.  levele  szept.  17-kén  Htmfalváról  Bercsényihez  :  ((Ezelőtt 
való  napokban  is  tudósítottam  vala  Ngodat  Liptóban  járt  portánk  operatiőja  felől,  kik 
is  már  visszatértek  statiójokra.  Ebergényi  Rosenbergtől  utánok  indult,  a  mint  a  por- 
tások végére  mehettek,  hatszázad  magával,  ki  is  még  most  is  Liptó -Új várnál  vagyon, 
német  ruhában ;  tovább  mi  szándéka  lészen  ?  az  idő  meg  fogja  mutatni.  —  Annak  al- 
kalmatosságával is,  a  mint  megírtam  Gellért  uramnak,  hogy  ő  Kglmek  se  heverjenek, 
irrumpáltak  Árvában ;  ott  mit  vihettek  véghez  ?  levelében  feltötte  ő  Kglme,  mellyet 
Exciádnak  elküldöttem.*  (Eredeti  levél,  gyűjteményemben.) 

!í  Bercsényi  írja  Ráhótól  szept.  23-kán  Károlyinak :  «Az  én  németem  csak  fülel, 
mint  az  medve  az  lyukban.  Liptóban  kicsalhatnánk,  ha  azt  nem  hinném :  ő  akar  oda- 
csalni, mert  csak  hol  feljebb,  s  hol  hátrább  száll.  Most  ismét  beszállott  volt  az  szent- 
péteri sánczban  gyalogjával:  ismét  csak  bloquáda-f ormában  vétettem  lovassal;  megint 
érte  ment,  Rosenberghez  vitte. »  ( Rákóczi  Tár.  II.  277.  1.) 

visszatértek  tehát  zsákmányukkal  Szepesbe,  magokkal  hozván  a  Tur- 
dosínban  elfogott  Nyizsnyánszky  István  nevű  árvái  szolgabírót,  hogy 
a  császáriak   létszáma    és  állapotárúi   tábornokuk  értesülhessen  tőle.1 

Andrássy  István  a  Breznót  zárlatban  tartó  Czelder-  és  Nyáray- 
féle  hajdúságból  szeretett  volna  egy  részt  maga  mellé  kapni,  és  úgy 
lovassal-gyaloggal  tenni  újabb  beütést  Rózsahegy  felé,  s  írt  ez  érdem- 
ben Bercsényinek,  valamint  öcscsének  Andrássy  Pálnak  is.'2  Külön- 
ben panaszkodik,  hogy  a  széna  ott  a  Poprád  vize  mentén  már  igen 
megszűkült,  és  hogy  « valóban  savanyú  idők  kezdettek  járni,  —  a 
kézsmárki  havasok  hóban  borultak;  még  a  mely  regimentek  mező- 
ben vannak,  valóban  sollicitálják,  hogy  falukra  bocsássam. »  Forgách 
uram  ezerének  mundírja  Szepsiben  készen  lévén,  kérném  idekül- 
detni, mert  a  katona  « lassú  ruhával  vagyon.  «3 

Néhány  nap  múlva,  ú.  m.  szept.  21 -kén,  Elek  Zsigmond  meglepő 
hirt  jelentett  a  Dunajecz  melletti  Fridman  helységbeli  hadállomás- 
ról Andrássynak  Hunfalvára:  «Mai  napon  5  óra  tájban  délután  bizo- 
nyos híreim  jöttének  Árvában  lévő  ellenség  motusa  iránt,  hogy  tudni- 

1  Gellért  Imre  alezredes  levele  Krempachról  szept.  15-kén  br.  Andrássy  István 
tbkhoz :  «Én  Ngod  parancsolatjábúl  mellettem  lévő  hadakkal  bementem  Árvába,  a 
honnét  is  Isten  engedelmébűl  szerencsésen  visszatértünk.  Tverdosín  alatt  leseket 
hányván,  az  ellenség  ki  nem  jött,  minthogy  lovas  nem  is  volt  benne,  mindenestűi 
Manyvára  szállott.  Látván  azt,  hogy  lovasa  nem  légyen :  rajtamentünk  az  gyalogján, 
városi  sánczokbúl  kinyomtuk,  az  új  várba  recipiálta  magát.  Egynihányat  közűlek  le- 
vágván, Tverdosínt  megégettük  mindenestül,  gondolván  azt,  hogy  az  vár  is  meg- 
gyúl, —  de  a  vár  mégis  megmaradóit.  Subsistentiája,  gondolnám,  nem  igen  lészen  a 
várban,  mivel  a  városát  mindenestűi  elégettük.  Minekünk  pediglen  egy  katonánknál 
többet  meg  nem  sebesítettek  és  egy  lovat  meglőttek,  tercsenaiak  (így)  pediglen  Pon- 
grácz  uram  katonáját  lőtték  meg.  Nemes  vármegye  szolgabíráját  Tverdosíntt  találván, 
elhoztuk  magunkkal,  tudván  ellenségnek  minden  constitutióját,  hogy  bó'vebben  infor- 
málhassa Ngodat :  személye  szerint  elküldöttem  őtet. »  (Eredeti  levél,  az  Országos 
Levéltárban.)  E  szolgab'róról  írja  Andrássy,  imént  idézett  levelében:  «A  mely  Niz- 
nánczki  István  szolgabírót  Árvából  hoztanak,  itt  vagyon  árestom  alatt ;  examináltam, 
de  semmi  derék  dolgot  nem  tud  mondani.  O  ugyan  esküszik,  hogy  soha  oda  modernis 
constitutionibus  nem  igyekezik  visszamenni,  mivel  se  éjjele,  napja  az  németek  miatt 
csendes  nem  volt.  Exciád  mit  fog  felőle  parancsolni?)) 

1  «Már  azon  leszünk  ezután  —  irja  Andrássy  I,  szept.  17-iki  levelében,  — 
a  breznai  occupatiótúl  jöhetne  valamely  hajdúság  errefelé,  —  azokkal  tehetnénk 
együtt  próbát  Liptóra;  mely  iránt  várom  öcsémuram  (Pál)  informatióját.»  (Eredeti, 
gyűjteményemben.) 

5     Ugyanazon  levélben. 

illik  mintegy  harmadfélezer  labanczostúl,  érkezett  volna  Tercsena 
(Trsztena)  névő  helyben,  és  hogy  okvetetlenül  erre  felé  vészi  útját. 
Kire  nézve  mit  parancsoljon  Ngod?  elvárom.  Én  penig  az  mint  leg- 
iobban  lehet,  az  mindennapi  vígyázásban  serénkedem.w1 

Andrássy  ezt  a  levelet  tüstént  megküldé  Bercsényinek,  ki  azon- 
ban méltán  következtette  a  hír  nagyított  voltát.  Ugyanis  Pálffytól 
500  német  és  Ocskaynak  három  század  labancza  küldetett  volt  e 
napokban  zólyomi  jelentések  szerint  Liptóba,  melyekhez  ha  Eber- 
gényi  összes  lovasságát  csatolta  volna  s  úgy  mindenestől  ment  volna 
is  Árvába,  —  mégsem  lett  volna  harmadfél-ezered  magával.'2  Annyi 
azonban  igen  valószínű,  hogy  Gellértéknek  turdosíni  szerencsés  pró- 
bája hírére,  a  turdosíni  erődbe  szorult  helyőrség  segélyére  s  azon 
vidéknek  hasonló  beütések  elleni  biztosítására  Ebergényi  csakugyan 
valami  erős  lovas   portát   ugratott  Árvába,    legalább  —   kárlátóban. 

Bercsényi  szept.  21 -kén  értesült  Ráhónál,  hogy  Pálffy  (természe- 
tesen, vele  Ocskay  és  a  Zólyom-Lipcsénél  állott  csapat-osztály  is) 
« holnap  megindul »  Beszterczéről,  mint  a  kurucz  fővezér  egyelőre  föl- 
téve :  Zselíz  felé,  az  Újvárból  kijövő  felváltott  hajdúság  elé.3  De 
csalódott :  mert  a  bán  csak  Steinvillehez,  szalatnyai  táborára  ment 
vissza.  E  tábornak  minden  mozdulatára  argusi  szemekkel  vigyáz 
vala  a  Zólyom-vármegyének  minden  zege-zugát  ismerő  beszterczei 
Pollereczky  Mátyás,  Bercsényi  dragonyos-ezredebeli  egyik  legügyesebb 
portyázó  fiatal  százados,  a  ki  (vagy  a  fia  ?)  később,  mint  emigráns, 
franczia  tábornagyságig  és  grófi  rangig  emelkedett,  feltűnő  vitézsége 
s  katonai  talentoma  által.  E  Pollereczky,  az  Ipoly  forrásainál,  a 
gyetvai  havas  aljában  fekvő  Málnapatakáról  szept.  22-kén  így  bíz- 
tatja s  tudósítja  főtábornokát : 

1  Eredeti  levél,  az  Országos  Levéltárban.  Megjegyzendő,  hogy  ekkor  azért 
vezénylé  Elek  őrnagy  a  volt  Ocskay-ezredet,  mivel  Gellért  alezredes  Bercsényihez 
ment  a  főhadiszállásra,  hogy  ott  az  ezredet  a  hosszas  hadi  fogságából  kiszabadult  Bokros 
Pál  ezredesnek  átadja. 

2  Bercsényi  értesíti  Tornallyáról  szept.  24-kén  Rákóczit:  «Eppen  most  írja  An- 
drássy István  is,  mintha  Árvába  harmadfélezer  német  érkezett  volna,  —  meg  nem 
foghatom !  Pálffytúl  500  ment  Liptóba,  azt  mondják ;  az  ha  megegyezett  Ebergényivel, 
nincs  annyi. »  (Archív.  Rákócz.  VI.  347.  1.)  Az  Ocskayféle  három  századnak  Ebergényi 
mellett  lételére  nézve  lásd  maga  Ocskay,  továbbá  Paur  szept.  28-iki  levelét  alább. 

3  Archív.  Rákócz.  VI.  345.  1. 

«En  assecurálom  Exciádat,  hogy  az  ellenség  meg  nem  mozdul 
az  (szalatnyai)  táborrúl  (a  nélkül),  hogy  nékem  hírt  nem  hoznának. 
Lipcsénél  az  ki  volt,  egészlen  elgyütt  Nagy-Szalatnára.  Azon  em- 
berem éjfél  tájban  érkezett,  az  kit  elküldtem  volt  Lipcsére ;  szaladva 
mentek  vissza,  mert  olyan  híre  érkezett  Pálffynak,  hogy  egész  táborunk 
arra  felé,  Breznóhoz  nyomakodott,  hz  ember  felől  dispositiót  teszek; 
másokat  várok  vissza  Szalatnától  bizonyos  hírrel  délig.  Az  (fűrészii 
szorosok  be  voltak  vágva :  de  újonnan  bevágattam  jobban,  —  assecu- 
rálom Exciádat,  hogy  (Pálífy)  oly  hamar  által  nem  gyün,  ha  szintén 
akarná  is;  de  erre  (oldalt)  nem  kell  tartani,  hacsak  az  országútat 
(Dívény  íelé)  ki  nem  tisztítják*.1 

A  Breznóbánya  alá  nyomuló  « egész  tábor*  híre  csak  a  Baczuchtól 
PálíFy  távozása  után  odaszállott  Andrássy  Pál  Czelder  Orbánféle 
hadosztály  kibontakozásából  kerekedék,  a  melyről  írja  Bercsényi 
szept.  23 -kán  Ráhótól  Károlyinak:  «Az  én  németem  csak  fülel.  Brez- 
nyót  is  bloquáltatom  Andrássy  Pállal  az  hegyekbűi,  Beszterczéig 
hódol  neki  az  Garam-mellyéke,  s  Pálffy  csak  elállja.  Innen  (Ti- 
szolcztól)  penig  mi  kívül,  s  ő  belől  vágatta  bé  az  hegyeket ;  ő  Haistert, 
s  mi  Isten  ítéletit  várjuk  az  ő  fejire!*  Es  másnap  szept.  24-kén  Tor- 
nallyától:  « Árvában  is  van  lármája  (Elek  Zsigáéknak  talán  meg  újabb 
beütése?)  Andrássy  Istvánnak,  —  de  Pálffy  csak  fülel  még».~  Végre 
26-kán  ugyanonnét,  Rákóczinak :  « Pálffy  még  tegnap  is  Szalatnyá- 
nál  volt».3 

Pálffy  e  mozdulatlanságának  oka  abban  rejlett,  hogy  hadait 
Zselíztől  Turdosínig  nagyon  elszélesztve  lévén  kénytelen  tartani  a 
kuruczoknak  Új-Béla,  Lucsivna,  Polonka,  Tiszolcz,  Dívény,  Szécsénv 
és  Ipoly-Ság  felőli  sokoldalú  s  szünet  nélküli  mozgalmai  ellen,  — 
ereje  ennek  következtében  annyira  megoszlott,  hogy  ama  2 — 3000 
lovassal,  mely  még  szabad  rendelkezésére  állott  Szalatnyánál,  nem 
merhetett  semmihez  kezdeni ;  és  így  csak  várta,  várta  Heister  érkezését. 

Ocskay  folyvást  oldala  mellett  volt,  kinek  katonái  szept.  22-kén 
Zsolnáról    a   szalatnyai   táborra   három  zászló  alatt   érkezett  150  tót 


1  Eredeti  levél,  az  Országos  Levéltárban. 

2  Rákóczi  Tár,  II.  277 — 279.  1. 
5    Archiv.  Rákócz.  VI.  350.  1. 

újonczczal  szaporodtak;  úgy,  hogy  ezrede  ekkor  összesen  mintegy 
450  főre  ment,1  a  legnagyobb  szám,  melyet,  mióta  labanczczá  lőn, 
oly  sok  kincstári  költekezés  és  erőszakos  zsoldos-állítás  után  is  elérni 
bírt.  Azonban  újonczai  egy  része  —  mint  alábbi  levele  mutatja  — 
még  fölszereletlen  vala,  régibb  katonái  közül  pedig  ismét  « sokakat 
elvontak  a  bokrok, »  azaz :  a  kuruczokhoz,  de  leginkább  hazaszök- 
döstek Trencsény-  és  Nyitra-vármegyékbe.  Kivált  szeptember  elején 
igen  meg  volt  már  ritkulva  ezredének  létszáma,2  nagyon  elkelt  tehát 
az  alezredese  által  Trencsényből  felhajszolt  szököttekből  és  újonczok- 
ból  álló  eme  szaporulat. 

Három  százada  (vagy  150  ember)  ekkor,  mint  tudjuk,  Liptóban, 
Ebergényi  mellett  volt.  Ezek  és  Zsolnán  fölszerelendő  újonczai  ügyé- 
ben írá  Ocskay  a  szalatnyai  táborról  szept.  28-kán  költ  s  br.  Eber- 
gényi László  cs.  altbgyhoz  Liptóba  intézett,  de  a  kurucz  portyázóktól 
fölfogott  és  Bercsényi  kezéhez  Tornallyára  küldött  levelét,  mely  ke- 
zeink közt  megfordult  legutolsó  irata  a  hírhedett  férfinak.  Ismer- 
kedjünk meg  főbb  pontjaival: 

«Tarnóczról  (Liptó)  25.  Septembris  datált  Exciád  levelit  alázatos 
kötelességgel,  kedvesen  is  vettem ;  melybűi  értem  Korvíny  (had- 
biztos) uramnak  újonnan  Zsolnára  való  menetelit.  Igen  kedves  dolgot 
is  cselekedett,  hogy  fáradságát  nem  szánta  a  recrutáknak  megorvos- 
lásában;  remínlem  is,  nem  fog  ő  Kglme  haszontalan  járni,  meg  is 
írtam    az    elmúlt    napokban    obrist-lajdinant    (Pestvármegyey  József) 

1  Joannes  Augustus  Forberger  nevű,  Pálffy  táborából  Szalatnyáról  szept.  25-kén 
kiszökött  gránátos,  a  vele  okt.  i-jén  fölvett  jegyzőkönyv  szerint  e  kérdésre:  (Ocskay- 
nak  vannak-e  sok  labancz  katonái  és  volentéri?»  a  következőket  vallja:  «Ocskaynak 
mind  az  egész  regimenti  vele  vagyon  Pálffyval,  az  recrutáival  együtt ;  három  zászló- 
alja katonája  érkezett  az  elmúlt  vasárnap  (szept.  22.)  Szlatinához  (Szalatnya).  Min- 
denestül recrutákkal  együtt  lehet  450  circiter  az  egész  regementi  Ocskaynak.»  (Egy- 
korú másolat,  gyűjteményemben.)  Az  eddigi  források  Ocskay  ezrede  létszámát  mind 
300  emberre  teszik,  ehhez  véve  a  legújabban  érkezett  «három  zászló, »  tehát  a  töb- 
biekhez való  arány  szerint  150  újonczot,  —  épen  kijő  a  szökevény  által  mondott 
450  szám. 

2  Ebeczky  Tamás  említi  Gácsról,  szept.  11-kén  Bercsényihez  szóló  levelében, 
egy  10-kén  fogott  német  vallomása  után,  hogy :  «  Ocskay  katonáiban  is  fele  (150)  alig 
maradott,  mivel  (a  német,  mint  könnyű-lovasokkal)  azokkal  istrázsáltatja  táborát; 
Trencsén,  Nyitra- vármegy ébűl  lévén  a  dereka,  —  hazaszökött.))  (Eredeti,  az  Orsz. 
Levéltárban.) 


OCSKAY  LÁSZLÓ      FELFOGOTT    LEVELE    I709.    SZEPTEMBER    28.    BÁRÓ    EBERGÉNYIHEZ. 
(Eredetije  Thaly  Kálmán  gyűjteményében.)  (242.  lap.)  II. 

uramnak,  hogy  mihelyest  valami  pínzt  kezekhez  vesznek  ő  Kglmek : 
legelőször  is  azon  ruhátlan  katonát  felruházzák  és  lovasítsák.  Exciád 
gratiájában  az  ittvalókkal  s  magammal  azon  három  compániámat 
tovább  is  nagy  alázatosan  ajánlom :  méltóztassék  tovább  is  respectus- 
ban  venni  mindnyájunkat,  —  Exciádnak  nem  leszünk  háládatlan 
szolgái. 

Méltóságos  Feld-Marschal  (Heister)  uram  ő  Excjának  —  a  mint 
bizonyosan  értettem  —  pro  17.  Septembris  Esztergámban  kellett 
volna  lenni,  de  hol  késik  ő  Excja?  (Bécsben  járt!)  senki  itt  bizonyo- 
san nem  tudhatja,  hanem  ide  szüntelen  várjuk*.  —  «En  örömest 
mennék  az  ittvaló  compániáimmal  Exciád  mellé,  jobban  is  szeret- 
ném, ha  együtt  volna  regementem,  mint  kétfelé :  mert  itt  hol  sza- 
porodók, hol  pediglen  fogyok,  —  de  ha  együtt  volnánk,  remínleném, 
a  bokrok  mégis  annyira  el  nem  vonnák  őket  s  jobb  kedvök  is 
volna ;  s  azon  is  leszek,  hogy  in  locis  debitis  insinuálván  magamat, 
Exciád  szolgalatjára  el  is  jöhessek*.  Ebből  nem  lett  semmi,  haugyan 
komolyan  vette  is  a  mit  írt. 

A  levél  hátralevő  részében  azt  újságolja,  hogy  « Bercsényi  mint- 
egy ötezered  magával  szállott  Rima-Szombathoz ; »  továbbá,  hogy 
Forgách  kiszabadulásának  híre  valótlan,  s  a  mint  hallja,  abból  eredett, 
hogy  f-a  Fejedelem*  (így  czímezi  mégis  nagy-kegyesen  Rákóczit) 
Munkács-várában  lévén,  egy  ízben  asztalához  hivatta  ebédre,  de  csak 
a  fogházból  vitték  az  asztalhoz.* 

A  mely  napon  Ocskay  e  levelét  írá:  ugyanaz  nap  emlékezik 
meg  Liptóban  volt  három  századáról  az  onnét  újabb  portáról  épen 
visszaérkezett  Paur  Ferencz  kurucz  ezredes.  Paur  ezen,  szept.  28-kán 
esti  9  órakor  a  Tátra  lábainál  fekvő  Szalókról  (Müllenbach)  Andrássy 
István  tbkhoz  intézett  leveléből  kiviláglik,  hogy  Ebergényi  a  szent-péteri 
sánczot,  tán  Pálffy  parancsára,  megint  megrakta  helyőrséggel  és  pedig 
nem  csupán  gyaloggal :  hanem  hatvan  lovas  németet  és  Ocskay  há- 
rom század  labanczát  is  beléhelyezé,  kikkel  aztán  Paur  28-kán  a 
sáncz  előtt  derekasan  —  bár  egyik  részről  sem  jelentékeny  kárral  — 
megellenkezett.  De  hadd  beszéljen  ő  maga: 

*  Eredeti  levél,  gyűjteményemben.  Csak  aláírása  —  mint  rendesen  —  sajátkezű  : 
«  Ocskay  László,  m.  £.»  Kelte  «Ex  Castris  ad  Salatnam  positis,  die  28.  7-bris  1709.)) 

16* 

«En  Ngod  parancsolatja  szerint  az  portámat  szerencsésen  végbe 
vittem,  most  megtérvén  szintén  9  órakor.  —  Ez  elmúlt  étszakán 
marsomban  hírt  kaptam  vala,  hogy  tegnap  három  zászlóval  labancz 
(az  Ocskay  3  százada)  érkezett  légyen  be  Szent-Péteren  lévő  hatvan 
lovas-némethez ;  arra  nézve  ugyan  csak  lesben  állottam  vala,  vára- 
kozván, hogy  talám  kijárni  szokott  patrolírozóban  elkaphatunk :  de 
semmiképen  annyira  ki  nem  jött.  Úgy  aztán,  mintegy  (reggeli)  9  óra 
felé,  Nedeczky  Sándor  kapitányomat  Lehoczky  hadnagygyal  száz 
lóval  commendíroztam  lesbűi  ki ;  kik  is  Szent-Péteren  túl  Szent- 
Miklós  felé  akarván  menni :  úgy  rajtok  kijött  szent-péteri  lovas,  az 
egész  gyalogjával.  Látván,  hogy  netalántán  elszorítsa  őket  tűlem : 
magam  is  egész  katonaságommal  kirohantam  és  feléje  nyomakodtam 
a  sánczhoz,  az  holott  is  sok  ellenkezést  tettünk,  és  annyi  tüzek  alatt 
egy  Szem  ere  uram  katonájafélét  elejtettek  granatérosok  sánczbúl, 
ki  is  ott  helyben  holtan  maradott;  az  enyimbűl  egyet  megsebesí- 
tettek, Bessenyey  uramébúl  is  egyik  sebben  van.1  Közűlök  penig 
ott  a  sáncz  előtt  helyben  hármat  lovakrúl  lelőttünk,  többet  nem 
lehetett  tenni. 

Ebergényi  Tarnóczon  vagyon  az  lovassággal ;  arra  nézve  nem 
ítélhettem  helyesnek  lenni,  hogy  beljebb  masírozhattam  volna,  meg- 
gondolván :  ha  beljebb  megyek,  —  netalántán  szent-péteri  infanteriá- 
val  elrekeszsze  utamat,'2  és  Ebergényi  élőmbe  jöjjön.  Az  szent-péteri 
actus  után  azért  visszamasíroztam  szép  hadi  mód  szerint.  Ott,  Dovaló- 
nál  meg  akarván  szállani :  az  Szemére  uram  katonái  (hajdúvárosiak) 
a  falunak  esvén,  rablást  indítottak ;  megfogatván  bennök,  az  egész 
hadak  előtt  jól  megverettem.  Onnét  Vichodna  felé  jöttem,  s  étszakára 
az  én  regimentembelieket  Batizfalvára  szállítottam  és  több  regiment- 
bélieket  Tepliczére,  —  holnap  pedig  mindenik  maga  statiójába  fog 
menni  s  én  Kézsmárkra  rándulok ».3 


1  Paurral  ugyanis  a  saját,  Szemere  és  Bessenyey  ezeréi  valának  portára,  mind- 
össze tán  600-an ;  mert  az  utóbbi  két  mezei  ezred  legénysége  úgy  hazaoszlott  minden- 
féle ürügy  alatt  Szabolcsba,  hogy  alig  maradt  közűlök  még  vagy  200  Szepesben.  (Lásd 
Rákóczi  Tár,  II.  280.  1.) 

1  A  szent-péteri  elsánczolt  temető  és  Liptó-Újvár  (Hradek)  vára  között  ugyanis 
csak  igen  keskeny  —  egy  ágyúlövésnyi  —  átjáró  vala. 

5    Eredeti  levél,  gyűjteményemben. 

A  liptai  dolgok  ilyeténképen  csak  lényegtelen  eredményű  por- 
tázásokkal folytak:  midőn  híre  jött,  hogy  Heister  Komáromnál  holmi 
német  gyalogot  és  két  rácz  lovas-ezredet  —  a  Seculáét  és  Monti- 
celliét  —  küldött  vala  által  Gutához  és  Sellyéhez,  az  újváriak  ki- 
csapásai  ellen  j1  sőt  ugyan  ily  czélból  néhány  nap  múlva  Croix  tá- 
bornokkal legjobbik  német  dragonyos-ezredét :  a  még  ma  is  fennálló 
híres  Savoyai  Eugenféle,  akkor  több  mint  800  főnyi  reguláris  lovas- 
regimentet is  általrendelé  Esztergomnál  a  Dunán.  Bercsényi  a  Savoyai 
ezred  átköltözéséről  bizonyosabban  szept.  30-ikán  értesült  Tornallyán.2 
Ezen  haderőknek  czélja  volt  az  Érsek- Újvárba  folyton  folyó  gabona- 
és  borszállítmányok  bevitelét  elzárni,  s  ezen  erősséget  addig  is,  míg 
a  vezénylő  tábornagy  maga  általjőne,  szorosabban  körűikeríteni. 
E  végből  Pálffy  is  rendeletet  vőn  a  közreműködésre ;  minek  követ- 
keztében Szalatnyától  szept.  29 -kén,  200  némettől  és  Ocskaynak 
300  lovasától  kísértetve,  Körmöczbányára  rándult,  rendelkezéseket 
teendő,  s  600  lovast  a  Savoyai-dragonyosokkal  és  a  ráczokkal  leendő 
összeműködés  végett,  —  az  újvári  kuruczság  éléskamráját  képező  ter- 
mékeny Nyitra-völgybe,  Nagy-Tapolcsányhoz  indított  vala.3 

1  A  Berényi-naplóban  már  szept.  20.,  21.  és  22-ike  alatt  olvasunk  Heister  had- 
teste egyes  részeinek  általköltözéséről.  Szept.  20.  «Ma  olyan  hír  van,  hogy  mind  német 
s  mind  rácz  lovas  hadak  vannak  már  Csallóközben,  és  az  gyalogság  hogy  már  Komá- 
romot meghaladta.  Heister  maga  Győrött  van.»  Szept.  21.  ((Szelénél  mondanak  egy 
regiment  németet  lenni,  az  ki  általmegy  a  Vágón.  Tegnapi  levelében  írja  Szendrey, 
hogy  Tapolcsánra  500  lovas-német  gyütt  volt,  de  hogy  megént  Bán  felé  ment  egy 
éjjel  onnand.»  Szept.  22.  cMonticelli  —  az  ki  Bodokon  telelt  —  Nebojszára  (Galántha 
mellett)  szállott,  már  is  zaklatja  az  vármegyét.  Nyitra- vármegy  ében  két  regimentet 
mondanak,  hogy  fog  szállani,  az  egyik  Udvardra,  az  ki  Újvárhoz  közel  van.» 

2  Már  szept.  26-ikán  értesül  valamely  had  átköltözéséről  Eszterházy  Dániel  leve- 
léből, (Archív.  Rákócz.  VI.  350 — 351.  1.)  de  világosan  csak  30-ikán  tudja  meg,  hogy 
vZsilizhez  gyütt  Eugenius  regimentjei  (Rákóczi  Tár,  n.  279. 1.  V.  ö.  Archiv.  Rákócz. 
VI.  355-  1) 

3  Johannes  Aug.  Forberger,  Szalatnyáról  kiszökött  Haslinger-ezredbeli  gráná- 
tosnak okt.  i-jén  fölvett  vallatási  jegyzőkönyvéből:  ('Tegnapelőtt  Pálffy  Körmöczre 
ment  200  lovas-némettel  és  Ocskay  katonáival.  Mixtim  2000  lovasbúi  áll  szalatnyai 
corpusa,  abbúl  is  az  elmúlt  hétfőre  virradóra  éjfél  után  600  lovas  ment  el  Nagy- 
Tapolcsán  felé.  Az  gyalogja  pediglen  (t.  i.  Szalatnyán)  300  granatérosbúl  áll. »  Ugyané 
szökevény  vallja  még,  1)  hogy  a  táboron  ezen  tbkok  vannak:  ((Pálffy  maga,  Stainvil, 
Gombos,  Viard,  Hartleben.  Három  regiment  lovas  vagyon  Pálffyval :  Hohenzoller, 
Latour  és  Althan  is,  a  több  németség  commendérozott.  Ez  múlt  pénteken  ment  el  Pálffy- 
túl   Draskovics  Ádám,    muszka    czárhoz,    ottan    lészen    Feld-Marsalk.o  Vallja    továbbá, 

Mind  ezen  előintézkedések,  mind  a  rabok  és  szökevények  val- 
lomásai, mind  pedig  a  felfogott  levelek  arra  mutattak,  hogy  Heister 
maga  is  már  közelebbről  csakugyan  általérkezik  a  Dunán,  és  azzal 
a  két  tábornagy  erejét  egyesítve,  támadólag  lépend  föl,  különösen 
Nógrád  és  Szepes  vármegyék  felé.  Bercsényi  ez  iránt  nem  áltatá 
magát ;  s  midőn  számba  vette,  hogy  Heister  ugyan  a  túl  a  dunai 
kuruczok   féken   tartása   miatt   2 — 3000  embernél    többet   nem   igen 

F  f 

hozhat  által  magával :  mégis  meggyőződött,  hogy  az  Érsek- Újvár  el- 
zárására hátramaradandókon  kívül,  «így  is  csak  vehet  össze  7000  em- 
bert extra  praesidia»  ellenünk.1  Ez  ellen  pedig,  ha  a  saját  és  Eszter- 
házy  Dániel  erejének  tettleges  létszámát  szemügyre  vévé:  úgy  találta, 
hogy  « bizony  nem  igen  van  több  4000  lovasunknál  itt  mind  is,  azon 
kívül  Bottyánnal  és  Újvárnál  Baloghgal  az  ki  vagyon ».2 

Szeretett  volna  tehát  még  Heister  feljövetele  előtt  valamit  pró- 
bálni, «ha  Bottyán  is  fölérkezhetnék  az  ráczrúl,  kire  minap  kül- 
dött*.3 S  ismét:  «talám  valamit  kellene  nekünk  is  újítanunk,  ha 
Bottyán  uram  is  fölérkeznék*.* 

Ekként,  csak  Bottyánt  sóhajtotta.  Nem  csoda,  a  mellette  lévő 
protectiós-tábornokokkal  megunt  már  vesződni.  Gr.  Csáky  Mihályival 
Liptóban  láttuk,  mint  megjárta,  —  s  a  többiről  így  ír:  «Ha  az  német 
(Heister  általérkezvén)  gyalogjával  megrakja  az  bányákat  s  kerge- 
lődzeni    akar   az    lovassal :  úgy    látom,    valamennyin   generálisok  va- 

hogy  a  táborból  «néha  Korpona  felé  porták  mennek» ;  s  ezen  kérdésre :  <<Mért  hever 
ottan  Pálffy?/)  válaszolja:  «  Azért,  hogy  Haistert  várja,  ki  is  ha  elérkezik,  úgy  hal- 
lotta, hogy  mind  öszvemegy  az  német  és  igyenesen  Szepességet  impetálni  fogják, 
Lőcsét  és  Kézsmárkot  óhajtják  nagyon.*  «Gácsot  hallotta-e,  hogy  meg  akarná  szál- 
lani?* F.  Hallotta,  hogy  ha  Haister  el  fog  érkezni,  az  passusokat  (Dívény  felé)  ki 
fogják  tisztogatni  és  Gács  felé  kigyünni.  Mindennap,  minden  órában  várják  Haistert, 
s  mihelyest  el  fog  gyünni :  álgyúkat  és  mozsarakat  fognának  hozatni,  és  legelsőben 
is  Gácsot  fogja  megszállani,  azután  valamely  városocskát  (Losoncz  ?  Szécsény  ?)  közel 
Gácshoz,  és  a  táján  fognak  postírungot  formálni.))  Mennyi  német  van  a  bányavároso- 
kon ?  «Néhutt  két,  néhutt  háromszáz  gyalog,  Beszterczén  pediglen  150  lovas  német  is 
vagyon,  Zólyomban  pediglen  200  maródi  lovas  német. »  Az  a  hír  köztök,  hogy  Dívény- 
nél  3000,  és  Szécsénynél  Bercsényivel  5000  kurucz  van,  lovas.  (Egykorú  más,  gyűjte- 
ményemben.) 

1  Szept.  26-káról,  Rákóczinak.  (Archiv.  Rákócz.  VI.  351.  1.) 

2  Szept.  21-kéró'l,  Rákóczinak.  (U.  o.  345.  1.) 

5     Szept.  23-káról,  Károlyinak.  (Rákóczi  Tár,  II.  278.  1.) 
4     Szept.  21-kéről,  Rákóczinak.  (Archiv.  Rákócz.  "VI.  345.  1.) 

gyünk,  könnyen  elérhet  bennünket ;  mert  Eszter házy  Dántel,  Gyürky, 
Andrássy,  —  négyünknek  egy  jó  lábunk!^  Ezzel  inkább  csak  sa- 
tyrizálja  nyavalyás  állapotaikat ;  hanem  sokkal  komolyabb  és  szomo- 
rúbb az  a  kép,  melyet  a  két  Andrássy  tehetetlenségéről  vázol: 

« Andrássy  István  uram  levelét  Fölségednek  alázatosan  azért  ac- 
cludálom,  hogy  méltóztassék  meglátni  s  ítélni  commandójának  for- 
máját. Már  megintettem  ő  Kegyelmét:  ne  csináljon  respublicát,  ha- 
nem lám,  eléggé  fenték  fogókat  azelőtt  némely  tisztek,  —  azért  bo- 
csássa s  küldje;  de  még  csak  egy  helyét  sem  tudják  változtatni  az 
hadaknak,  az  mint  találta  őköt,  úgy  vannak.  —  Bizony,  Fölséges 
Uram,  (Andrássy)  Pál  is  csak  jé  Herr!  .  .  .  Szíve,  szája,  torka,  gyomra 
helyén  van,  emberséges,  böcsűletes,  commandótúl  váró  ember;  nem- 
hogy sokat  praevideálna,  —  de  nem  hiszi  azt  is,  az  ki  rosszat  mond, 
míg  nem  látja,  néha.  Az  kettő  tenne  egyet ;  de  az  kár,  hogy  úrnak 
szegín  —  szeginnek  úr,  s  nem  tudja  Salamon  imádságát !»a 

Míg  tehát  István  Szepesben  köz-tanácsból  kormányozott  s  a  maga 
fejétől  még  csak  a  hadak  dislocatióját  sem  tudá  elrendezni:  addig 
Pál  úr  pár  nap  múlva  Gömörben  azzal  tűnteté  ki  magát,  hogy  a 
Beszterczétől  Breznóba  élelmet  szállító  5 — 600  német  elül,  másfél- 
dandár gyaloggal  s  vagy  80c  lovassal  még  Polonkától  is  «az  rette- 
netes hegyek  közül  ex  praecautione  meg  akart  fartolni*  (hátrálni) 
Murányvára  alá,  noha  két  passus  két  mértföld  előtte  Breznóig». 
S  Bercsényi  csakis  azon  bíztatással  tudta  őt  megállítani,  «hogy  vissza- 
megyen  az  német ».3 

Ilyen  tábornokokkal,  természetesen,  nehezen  lehetett  valami 
döntő  vállalatba  kezdeni  Bercsényinek.  Az  öreg  Bottyánt  pedig  már 
hiába  várta.  A  harczok  ezen  régi  nagymestere  örök  nyugalomra 
hajtá  fáradt  fejét.  Mikor  július  végén  a  szorongatott  dunántúliak  se- 
gélyére, a  hónapok  óta  az  iszonyú  járvány,  a  « fekete  halál »  vagy 
pestis  dúlta  Tisza-Dunaközére  kellett  valakinek  alányomúlni:  a  tá- 
bornokok közül  mindenki  fázik  vala  e  föladattól,  a  vészes  ragálytól 
egymásra  omló  emberek  közé,  a  kihaló,  elpusztuló  alsó-dunamelléki 


1  Okt.  i-jéról,  Rákóczinak.  (U.  o.  356.  1.) 

2  Szept.  27-kéről,  Rákóczinak.  (U.  o.  353.  1.) 
5    Archív.  Rákócz.  VI.  358.  1. 

községekbe  lemenni ; — a  rettenthetetlen  ősz  tábornok  azonban,  noha 
a  tavasz  óta  folyvást  betegeskedett,  hazafiúi  buzgalmában  elszántan 
kijelenté,  hogy  nem  fél  ő  sem  pestistől,  sem  némettől,  sem  rácztól, 
de  még  az  ördögtűi  sem,  hanem  elmegy !  El  is  mene,  egy  maroknyi, 
veszni  szánt  haddal,  egy  pár  ágyúval  és  szekerekre  rakatott  dunai 
dereglyékkel. 

Nagy  neve  hírére  a  dunántúli  kuruczság  föléledt,  reménységet 
kapott,  Eszterházy  Antal  dragonyos-ezrede  sietett  eléje,  a  simon- 
tornyaiak  örvendeztek,  —  de  őrült  gyorsasággal  nyargalt  Duna-Földvár- 
hoz maga  Heister  is,  Bottyán  átkelését  minden  áron  meggátolandó. 
Budáról  és  Péter- Váradról  ágyús-naszádokat,  az  egész  aldunai  flotillát 
a  folyamra  rendelé,  melynek  hajói  éjjel-nappal  ott  czirkálának  Bottyán 
hadai  előtt,  elzárva  minden  közlekedést;  másrészről  őt  oldalban  fenye- 
getendő :  a  bácskasági  ráczokat  táborba  gyűlni  parancsolá  Szegedhez  ; 
a  budai  parancsnok  által  Váczot  megszállatá;  Hatvan  várában  áru- 
lást forraltatott,  és  Pest  felől  egész  a  Jászságig  csapkodának  ki  a 
budai  német-rácz  lovas  századok,  szertelenül  rabolva  a  vidéket.  Ily 
viszonyok  között  a  Bottyánnal  lévő  leginkább  jász-kún  és  Pest  vár- 
megyei fiákból  álló  csapatok  semmikép  sem  akarák  védtelenül  hagyni 
szülőföldjüket  s  átkelni  a  Dunán,*  a  mi  különben  ott,  Pataj,  Földvár, 
Imsód  és  Solt  körűi,  Heister,  Monticelli  és  a  dunai  naszádosok  miatt 
lehetetlen  is  volt. 

Bottyán  tehát  Bogyiszlónál  lopva  átszállíttatta  —  hogy  megmentse  - 
Eszterházy  400  daragonyosát,  s  azzal  sietett  Pest  mögött  fel  Vácz- 
nak,  ott  kísérlendő  meg  az  átkelést.  De  a  flotta  nyomon  követte  őt 
s  a  költözést  lehetetlenné  tévé ;  hanem  Bottyán  azért  bosszújában 
jót  ütött  a  váczi  sánczbeli  németen  és  a  naszádosokon.  Azzal  lovas- 
ságát a  gyülekező  ráczokat  széjj elverni  a  Bácskaságra  bocsátá,  s 
maga  —  a  gyors  menetek,  nyári  hőség  és  a  nagy  megerőltetéstől 
kimerülten,  —  a  pesti  kicsapások  meggátlására  a  Tárna  vize  mellé 
szállá  táborba  maradékhadával,  szeptember  10-ike  táján.  Itt  aztán  ágy- 

*  Rákóczi  már  aug.  6-kán  megírá  Bercsényinek :  «Azonnal  küldöttem  curíromat 
Bottyánhoz,  noha  bizonyos  vagyok  benne,  hogy  ő  szegény  Antal  urat  nem  fogja  segít- 
hetni azzal  az  haddal,  mást  commandérozni  penig  késő ;  mert  jász,  Sőtér  fogadást 
tett,  hogy  feleségét  el  nem  hagyja,  —  s  Diák  Ferencz  egyedül  meg  nem  veri  Haistertb 
(Archiv.  Rákócz.  II.  510.  1.) 

nak  esett.  Heves  agyvelő-gyulladást  kapott.  De  erős  természete  vala, 
szeptember  18-kán  kissé  jobban  lőn  ;  azonnal  írt  Bercsényinek,1  s  csak 
hadát  várta  vissza,  hogy  újra  küzdhessen.  Azonban  már  csak  egy 
küzdelme  volt  hátra :  a  halállal.  Ezt  is  bátran  s  törhetlenűl  küzdé 
a  hős  mindvégig. 

Megint  rosszabbul  lett,  halálra  vált ;  szept.  21 -kén  már  az  utolsó 
kenetet  is  fölvette.'2  Szept.  24-kén  azt  írja  róla  Bercsényi  Tornallyáról 
Károlyinak:  « Bottyán  haldoklik /»3  Úgy  volt;  de  az,  ki  egész  hosszú 
életén  át  hadakozott:  nem  tud  vala  békében  még  meghalni  sem. 
Epén  e  napon  hírét  veszi  a  Budáról  szított  hatvani  árulásnak,  —  s 
kiragadja  magát  végső  erejével  halálos  fekhelyéről,  hintájába  ül, 
Hatvanba  hajtat,  kemény  vizsgálatot  tart,  a  főczinkosokat  össze- 
fogdostatja s  vasra  veretve  Eger-várába  küldi,  —  széttiporja  az  áru- 
lást.4 Ez  volt  utolsó  erőfeszítése,  mely  kimeríté  végső  erejét.  Szept. 
26-kán  esti  8  órakor  (más  adat  szerint  27-kén  reggel)  tarna-örsi 
táborában  visszaadá  erős  lelkét  a  Teremtőnek.  Szept.  27-iki  tornallyai 
levelét  a  fejedelemhez  Bercsényi  már  befejezvén,  hozák  meg  a  gyász- 
hírt neki,  melyet  is  sietett  még  utóiratban  rögtön  tudatni  Rákóczival, 
a  maga  sajátságos  —  az  őszintén  érzett  bánatban  is  felcsillámló,  — 
fájóan-játszi  modorában: 

«Most  hozák  hírit:  szegény  Bottyán  vak  sógor  tegnap  8  óra 
tájban  behunyta  az  másik  szemét  is.  Isten  irgalmazzon  neki,  —  jó 
szolgáját  vesztette  in  suo  genere  benne,  mert  fűit  legalább  bonae 
voluntatis  /»ő 

A  néptől  és  katonaságtól  édes  atyjok  gyanánt  szeretett,  jószívű, 
lánglelkesedésű,  holtig  serény,  tevékeny  és  fölűlmúlhatatlanúl  vitéz  fér- 
fiúnak, —  a  méltán  nagyhírű :  mert  döntő  csatát  sohasem  vesztett  és  az 
ellenségtől  örökké  éber  vigyázata  miatt  magát  meglepetni   soha  nem 

1  Bercsényi  szept.  24-kén  Rákóczinak:  ((Bottyán  ugyan  jobbadúlását  írta  vala 
18-kán,  de  ha  halálos,)  —  stb.  (Archív.  Rákócz.  VI.  347.  1.) 

2  Gr.  Eszterházy  Dániel  a  szátoki  táborrúl  szept.  22-kén  Bercsényinek:  « Bizo- 
nyosan hozák  tegnap  hírét,  hogy  Bottyán  uram  halálán  lévén,  az  utolsó  kenetet  is 
bevette,  kinek  megtekéntésére  ezennel    elküldök. »    (Eredeti   levél,  gyűjteményemben.) 

3  Rákóczi  Tár,  TL.  278.  1. 

4  «Hatvan  meg  akara  hódolni  Budára,  kiért  holta  előtt  harmadnappal  szegény 
Bottyán  ott  vala,  s  fogdostata  meg  bennök.»  (Bercsényi  Károlyinak.  U.  o.  290.  1.) 

6    Archiv.  Rákócz.  VI.  354.  1. 

engedett,  —  ellenben  minden  bajból  és  kelepczéből  mindig  szeren- 
csésen kiszabadulni  tudott  hadvezérnek  s  tántoríthatlan  jellemű  hazafi- 
nak kidőlte,  a  nemzeti  ügyre  nézve  súlyos  csapás  vala.  A  baj  pedig 
egyedül  járni  nem  szokott.  így  volt  ekkor  is ;  a  másik  csapás  az 
irtóztató  s  épen  e  szeptember  havában  óriási  mérvben  elterjedett 
pestis-ragály  volt,  mely  a  Tisza-Dunaközéről  fölfelé  vévén  útját : 
immár  sűrűn  szedé  áldozatait  a  Jászságon,  Gyöngyösön,  Eger- 
ben —  a  várban  is,  a  helyőrség  közül;  sőt  már  följebb:  Füleken, 
Miskolczon,  a  Hernád  mentén  is  kezdett  a  nép  omolni,  hullani. 
E  vész  lőn  aztán  a  következő  íjio-ik  évben  a  nemzeti  mozgalom- 
nak egyik  legfőbb  megbuktatója,  táborok  elszéljesztője,  várőrségek 
fölemésztője. 

Bottyánt  Gyöngyösön  temették  el,  a  vészes  ragadoványtól  már 
pusztuló  városban,  a  sz.  Ferencz-rendűek  csúcsíves,  ódon  egyházá- 
ban. Ocskay  Lászlónak  régi  s  a  mostani  Bokros-ezrednek  derék  al- 
ezredesét, a  fogságából  kiszabadultakor  (1709.  márcz.  20-kán)  Bottyán 
által  oly  melegen  pártfogolt  Gellért  Imrét  éré  ama  kitüntetés,  hogy 
a  dicsőült  öreg  tábornok  tetemeinek  az  utolsó  katonai  tisztelgést 
megadó  szomorú  hadi  pompát  ő  vezethette,  Bercsényinek  szárny- 
segédével Niczky  Pállal  együtt,  a  fővezértől  e  czélra  kiadott  külön- 
leges utasítással  megbízatva.1 

Ezredese  Bokros  Pál  ugyané  napokban  szállíttatta  át  Eger- 
várából az  ott  uralgó  pestis  miatt  a  cs.  hadi-foglyokat  —  kiknek 
kicserélése  iránt  a  tárgyalások  már  folyamatban  valának  —  Hajnács- 
kőbe,  hatvan  hajdú  födözete  alatt,  gr.  Eszterházy  Dániel  tbk  ren- 
deletéből maga  vévén  át  az  utóbbi  vár  parancsnokságát  a  rabok 
szabadulásáig.- 

Bottyán  ekkori  hadosztálya  a  Deák  Ferencz  reguláris  karabélyos- 
ezeréből  (Ónod,  Szerencs  vidékiek),  a  nemes  jász  ezerből  (Kókay 
Márton),  Sőtér  Tamáséból  (Kecskemét,  Nagy-Kőrös,  Czegléd  városok 
ezeré)  és  Cseplész  Jánoséból  (kis-kúnsági  ezer),  végre  a  saját  régibb 


1  Bercsényi  Tornallyán,    szept.   30-kán  kelt  ebbeli   utasításának  egykorú  mása, 
gy  űj  teményemben . 

2  Eszterházy  D.,    szept.  28-kán   a   szátoki   táboron   Bercsényihez   irott   eredeti 
levele,  u.  o.  Magokat  az  actákat  1.  az  Archív.  Rákócz.  IX.  köt.  kiadva. 

(dunántúli)  ezredebeli,  mindig  a  tábornok  oldala  mellett  járni  szo- 
kott három  századból  állott,  —  mindössze  valami  3000  lovasból. 
Ezek  közül  Csepl  észnek  és  Sőtér  néhány  századának  a  Szeged  és 
Bácskaság  felé,  továbbá  a  Duna  mentén  s  Pest  körűi  kívántató 
őrködések  tekintetéből  tovább  is  a  Tisza-Duna  között  kellé  maradnia ; 
Bercsényi  tehát  a  többit,  a  mint  a  ráczról  visszaérkezének  s  egy 
kissé  megpihentek,  Eszterházy  Dániel  úgy  is  nagyon  gyéren  lévő 
szátoki  (Vadkert  mellett)  tábora  erősbítésére  rendelé. 

Említettük  volt  Pálffyról,  hogy  szept.  29-kén  Ocskay  labanczai- 
val  és  200  német-lovassal  maga  is  Körmöczre  rándult  a  szalatnyai 
táborból,  és  hogy  600  németet  vezényelt  Nagy-Tapolcsány  tájára; 
«hihető,  azért  —  jegyzi  meg  Bercsényi,  —  hogy  onnan  most  is 
200  szekér  élést  vittek  bé  Újvárba,  és  az  kihozandó  betegek  alá 
való  kocsikat  oly  hírrel  hajtották,  hogy  Bajnóczra  mennek  Pálffy 
gabonájáért,  az  mint  írta  Zselízre  hírűi  az  kis-tapolcsányi  commen- 
dant;  —  hihető,  ezen  hír  vitte  oda  azon  németet o.1 

Mindazáltal  a  Bajmócz  táji  riadás  megszűnvén,  a  bán  ismét 
visszaszállott  Nagy-Szalatnyához,  és  tovább  is  csak  ott  pihent,  — 
ellenben  a  Heistertől  átjött  Croix  tábornok  a  Savoyai  dragonyos- 
ezreddel  Esztergom,  Zselíz  és  Szent-Benedek  körűi  ugyan  szorgal- 
masan munkálkodék.  «Eugenius  általjött  hada,  —  jelenti  Eszterházy 
Dániel  a  szátoki  táborról  október  2-kán  Bercsényinek  —  és  az 
előbbi  zselízi  német  Pálffy  bagázsiáját  és  az  élést  (Zselíztől  a  bányák 
felé)  Szent-Benedekig  kísérvén,  ismét  tegnapelőtt  Kis-Sáróhoz  vissza- 
tért, s  tegnap  megént  Esztergomba  élésért  ment.  Jött  újabban 
közűlök  három  szökövény  német,  kik  is  azt  referálják,  hogy  mind- 
addig sohová  nem  mégyen,  valameddig  azon  élést  el  nem  takarja; 
és  minthogy  sok  élés-hajók  érkeztének  Esztergomhoz:  orderök  az, 
hogy  abban  foglalatoskodjanak.  A  magunk  strázsáink  és  portásink 
is  ugyanezt  observálják,  és  tegnapelőtt  elfogott  rabok  is  hasonlót 
vallanak.  A  sánczát  (Zselíznél)  újonnan  erősíti.  És  mivelhogy  mai 
napon  ismét  hozának  két  rabot  Ocskayék  közül  maga  levelével, 
mellyet  is  in  originali  megküldök  Exciádnak,'2  úgy  szinte  fassiójokat 

1  Bercsényi,  okt.  7-kén  Nagy-Mihályról  a  fejedelemnek.  (Archiv.Rákócz.  VI.  366. 1.) 

2  Ez  volt  Ocskaynak  Szalatnyától  szept.  28-kán  írt  és  föntebb  ismertetett  levele. 

is,  kikbűl  kitetszik,  hogy  Pálffynak  még  (Zólyomba)  semmi  segít- 
sége nem  érkezett,  mert  —  csak  elhiszem  —  azt  is  megírná  (Ocskay) 
Ebergényinek,  és  így  nem  reménlem,  hogy  Pálffy  valamihez  kezd- 
jen, nem  mondom  ugyan,  valamely  kicsapást  ne  tegyen.  Ha  azért 
Exciádnak  úgy  tetszenék:  én  bemehetnek  Szécsénbe  a  gyaloggal 
és  tegnap  szegény  Bottyán  uram  táborárúi  elhozatott  két  taraczk- 
kal,  Ebeczkyék  pedig  a  lovas  haddal  szállanának  Gyarmat  és  Szé- 
csén  közzé;  előttünk  lévén  mind  a  gyalog  s  mind  a  lovas  por- 
táink: ha  mi  szándéka  volna  is  a  segítség  érkezése  előtt,  —  meg- 
tartózkodnéki).1 

Dániel  úr  ezen  javaslata  tisztán  védelmi  természetű  volt;  Ber- 
csényi pedig  —  legalább  némileg  —  támadóan  is  akart  még  mű- 
ködni Heisternek  Pálffyval  egyesüléséig:  a  tervet  tehát  nem  hagvta 
jóvá,  hanem  a  Zselíztől  Esztergomba  járó  Savoyai-ezreden  és  a  vele 
menő  zselízieken  megejtendő  próbára  utasítá  a  tábornokot: 

«Pro  coronide,  Kegyelmednek  leveléhez  képest,  kiben  írja,  hogy 
a  zsilízi  német  újobban  Esztergomhoz  ment  élésért,  az  ily  alkal- 
makkal lehetne  próbákat  intézni,  —  nem  kellene  oly  szabadjában 
engedni  azon  élésnek  beszállítását,  se  az  iránt  ordert  vagy  enge- 
delmet várni,  mire  nézve  az  Újvár  elein  lévő  hadak  conjunctiójá- 
val  is  próbákat  rajta  tenni.  Kinek  alkalmatosb  meglehetőségére 
bizonyosszámú  gyalogságot  is  lehetne  az  berkekre  helyheztetni,  csak 
lóháton  is  általköltöztetvén,  az  hol  Ebeczky  István  uram  szükséges- 
nek és  jónak  gondolná,-  hogy  a  midőn  a  lovas  hadunk  megütné : 
akkor  a  gyalogság  is  reája  rohanjon;  egy  szóval,  cselekedné  azt 
Ebeczky  uram,  a  mit  Rabattá  felverése  alkalmatosságával,  (1704.) 
két-háromfelé  is  elhányván  jó  módjával  az  leseket,  —  az  alkalma- 
tossághoz képest  tennék  az  próbát. 

Ugyanezen  okbúl  is,  hogy  a  zsilízi  ellenségre  jobban  vigyáz- 
hasson   Kegyelmed :    nem   javallhatom    még  most  Ebeczky  uramnak 


1  Eredeti  levél,  gyűjteményemben.  Okt.  5.  újra  írja  ugyan  Szátoktúl  Dániel  úr 
Bercsényinek,  hogy  a  zselízi  német  ((tegnapelőtt  ismét  Esztergomba  ment  élésért; 
kire  is  igen  szorgalmatos  vigyázassál  vagyok,  aminthogy  ma  kemény  portát  küldöttem 
arra  felé ;  onnét  Szent-Benedek  és  Bakabánya  felé  is  fognak  fordulni.  (Eredeti, 
ugyanott.) 

2  Ebeczky  István  ugyanis  Léváról  származván,  a  Garam  vidékeit  jól  ismeri  vala. 

Szécsényben  való  szállását,  az  lovasnak  periig  Szécsény  és  Gyarmat 
közt  való  létét;  mert  igen  távul  esnének  az  hadak  az  Garamtúl, 
későn  folynának  az  ellenség  constitutiójárúl  való  reportumok  is, 
kivált  ha  az  apró  porták  közt  vigyázó  ember  nem  lenne,  tudván 
azt,  mely  nehéz  az  portázó  tiszteket  a  jó  rendben  megtartani. 

Kegyelmednek  penig  az  gyaloggal  való  hátrábbszállásában  egyéb 
difficultást  nem  látok :  hanem,  ha  az  gyaloggal  is,  a  mint  feljebb 
említem,    próbát  kívánna  tenni,  —  igen  messze  esnék   Szécséntűl».* 

Míg  Bercsényi  gróf  ekkép  oktatgatta  a  jó  Dániel  urat :  mint 
tegyen  próbát  Eugén  ezredén,  —  akkorra  már,  s  épen  e  levél  Írá- 
sának napján,  általestek  ezen  az  érsek-újváriak,  kiknek  1709  nyarán 
viselt  szerencsés  hadjárataira  ez  az  eset  tette  föl  a  koronát,  a  mennyi- 
ben az  osztrák  hadsereg  leghíresebb  ezredét  tették  csúffá. 

Az  érdekes  esemény,  melyre  nézve  négy  elsőrendű  forrás  áll 
rendelkezésünkre,  s  melynek  részletei  eleddig  teljesen  ismeretlenek 
valának,  így  történt: 

Berthóty  István  újvári  főparancsnok  « tovább  akarván  folytatni 
a  várőrség  szükségére  való  éléshajtatást »  :  október  2 -kán  « feles  hada- 
kat 80-ig  való  szekerekkel  kibocsátott »  Nagy-Tapolcsány  felé,  név 
szerint  «Kovarcz,  Ludány  és  Szerdahely  tájára, »  szemes  élet  hoza- 
taláért. A  dandár  az  Ersek-Újvártt  lévő  lovasság  javából :  Balogh 
István,  Géczy  Gábor  (Bercsényi,)  Réthev  János  és  Vajda  András 
(Bottyán)  ezeréiből  kiválogatott  mintegy  700  jó  paripás  huszárból 
állott,  Balogh  brigadéros  személyes  vezénylete  alatt.  Vele  valának 
még:  Réthey  és  Vajda  ezredesek,  Ocskay  Sándor  és  Pápay  Pál 
alezredesek,  a  híres  portyázó  Beleznay  jfános,  Bercsényi-Géczy 
ezredbeli  őrnagy,  végre  Balogh  I.  oldala  mellett  Csery  Imre  vezér- 
kari százados,  gr.  Bercsényi  főtábornoknak  egyik  —  épen  Nyitra- 
megyei  születésű  —  szárnysegéde. 

A  csapat  az  említett  nap  kora  reggelén  kiindulván  Újvárból, 
úgy  látszik,  a  Komjátinak,  Czéténynek,  Láposoknak,  Zsérének  vagy 
Gímesnek  vivő  úton  ment,  itt  által  a  Zobor-hegységen,  s  le  megint 
a  Nyitra-völgyébe,  hol  Elefánton,    Apponyon  át  érték  aztán  Kovar- 


*    Bercsényi  válasza  Tornallyáról  okt.  4-kéró'l   Eszterházy  D.  okt.  2-iki  levelére. 
(Archív.  Rákócz.  VI.  364.  1.) 

czot,  Nyitra-Szerdahelyt ;  mely  utóbbi  termékeny  helyeken  és  kör- 
nyékükben bőven  találkozik  vala  búza,  rozs  a  vermekben.  Elkezdtek 
még  több  szekeret  összehajtani  és  rakodni. 

Ily  nagy  had-  és  szekérvonat  természetesen,  kivált  nappal  nem 
haladhatott  el  Nyitra-vára  és  a  többi  cs.  helvőrséggel  bíró  erődített 
helyek  (pl.  Elefánt,  Bodok,  Tapolcsány  stb.)  közelében  a  nélkül, 
hogy  a  németek  tudomást  ne  vegyenek  róluk.  Nem  is  jára  Balogh 
István  lappangva:  sőt  inkább  lobogó  zászlókkal,  dob-  trombita-szó- 
val, nyílt  erővel,  —  hadd  lássák  a  császáriak  Újvárnak  hatalmát! 
Azonban  az  ellenség  is,  « mivel  már  gyakran  feleset  hordottunk 
gabonát,  —  megirígylette»,  s  Croix  tábornok  rendeletére  «Vágon- 
túlról,  Mocsonakról,  Nyitráról  öszvegyűlt;  a  zselízi  német  is  egy 
éjjel  Kruj  generálissal  fölszedvén  magát,  1 1  órakor  megindult,  s 
oly  sebesen  ment  Nyitra  felé  azon  étszaka,  hogy  másnap  d.  u.  két 
órára  oda  is  érkezett,  conjungálván  magát  nyitrai,  mocsonaki  és 
másunnan   is   öszvegyűlt    azon  németséggel,  rácz-  és  labanczsággal». 

Ott  volt  a  Savoyai-ezred,  Galántháról  és  Szeredről  Eszterházy 
József  labanczainak  s  Monticelli  ráczainak  egy  része  Mocsonokrúl 
Pongrácz  Gáspár  « mintegy  száz  labanczczal, »  s  a  nyitrai  pár  század 
lovas ;  sőt  Croix  ezen  utóbbi  várból  még  vagy  negyedfélszáz  gyalogot 
is  kivezényelt  ezen  próbára:  mert,  mint  Újvár  táján  új  ember,  min- 
den áron  kemény  támadást  akart  intézni,  s  a  kuruczoktól  nemcsak 
a  zsákmányt,  ú.  m.  az  erősségbe  szállítandott  gabonát  elragadni,  ha- 
nem őket  magokat  is  lehetőleg  közre  szorítva,  tönkre  verni,  ezáltal 
társaiknak  az  ilyetén  kiszágúldozásoktól  kedvöket  örökre  elveendő. 
Ereje  felől  ezt  végbe  is  viheti  vala:  mert  jóval  több  állott  rendel- 
kezésére másfélezer  embernél,  tán  1800  is,  köztük  oly  kitűnő  katonák, 
a  minők  a  Savoyai-dragonyosok  valának. 

Hanem  egy  baj  még  is  mutatkozék;  az  t.  i.,  hogy  nem  lehetett 
bizonyosan  tudni:  melyik  úton  térendnek  vissza  a  rakott  gabnás- 
szekerekkel  a  kuruczok?  Elefánt  és  Gímes  felé-e?  vagy  pedig  a 
Nyitra  mentén  Pereszlénynek,  Üzbégnek,  Czabajnak?  Croix,  mint 
előrelátó,  gondos  hadvezér,  mindkét  utat  megszállani  gondola,  — 
hiszen  több  mint  kétszeres  haderejéből  kitelt!  Mivel  pedig  hihetőbb- 
nek látszott,  hogy  a  magyarok  arra  fognak  visszajőni,  a  merre  men- 
tek:   tehát   Croix    csapatai   nagyobb    részét  az  Elefánttól   Gímes,    és 

Bedtől  Zsére  felé  átvágó,  de  később  egyesülő  hegyi-útnak  folytatá- 
sára, Kis-  és  Nagy- Lápos  nevű  faluknál  állítá  lesbe.  (« Mintegy  ezer 
más  német  Lápasokon  várt  bennünket.)))  Maga  pedig  a  tábornok,  a 
Savoyai-dragonyosok  felével,  a  negyedfélszáz  nyitrai  gyaloggal  s  könnyű- 
lovasságul  egy  század  ráczczal  és  egy  század  Köröskényi  Dezső  — 
Eszterházy  József  kapitánya  —  féle  labanczczal,  szóval  körűlbelől 
800  emberrel  a  másik  úton,  úgymint  a  Nyitra  és  Czabaj  közötti 
erdőkben  foglalt  el  rejtett  állásokat.  Azért  mondjuk  ezt  többes  szám- 
ban :  mert  Croix  czélszerűbbnek  látá  az  ezen  —  akkor  talán  másfél 
mértföldnyi  hosszú  s  egy  mértföldnyi  széles  —  erdőt  átszelő  útnak 
mind  használtabb,  Nyitrától  Czabajnak  húzódó,  mind  pedig  Könyök- 
tűi s  Aba-Lehotától  Csápornak  tartó,  kevésbbé  használt  ágát  meg- 
rakni, de  olyképen,  hogy  a  lesben  álló  két  csapat  egymástól  csak 
egy  jó  ágyúlövésnyire  legyen,  úgy,  hogy  egyik  a  másikára  vissza- 
vonulhasson, s  azután  a  tőrbe  csalt  ellenséget  közös  erővel  támad- 
hassa meg. 

Ehhezképest  maga  a  tábornok  200  gyaloggal  és  néhány  század 
Eugen-dragonyossal  (« bizonyos  lovas-seregekkel »)  az  erdőnek  Czabaj 
és  Ivánka  közötti  részébe  állott  be,  míg  a  Könyöktűi  Csápor  felé 
kinyíló  út  mellé  válogatott  220  dragonyost,  150  gyalogot  s  a  két 
század  ráczot  és  labanczot  küldötte  be  a  sűrűségbe.  A  kuruczok 
megtérő  útjainak  e  minden  oldalról  való  elállása  okt.  4-ikére  virradó 
éjtszakán  történt:  mert  hírűi  esett  róluk,  hogy  másnap  reggel  lesz- 
nek visszaindúlandók,  miután  Szerdahelyen,  Kovarczon  és  Csitáron 
jó  szemes  élettel  « kétszáz  szekérnél  többet  töltettek  volt  meg. »  Úgy 
is  lőn ;  csakugyan  megindultak  okt.  4-ikén,  tehát  véletlenül  épp 
Rákóczi  Ferencz  fejedelem  nevenapján,  kora  hajnalban. 

Es  szerencséjük  ezúttal  épen  Croix  tbk.  bölcsessége  volt,  t.  i. 
azon  intézkedése,  hogy  útjaikat  minden  oldalról  elállatta.  Mert 
Balogh  István  azt  gondola:  minek  menjen  ő  arra  vissza,  a  merre 
jött?  hátha  most  már  várják  is  őt  arrafelé  valahol?  S  aztán,  a  jól 
megrakott,  terhes  szekér  nehezen  is  menne  föl,  által  a  Zobor- 
hegységen,  a  merre  az  üres  kocsik  igen  jól  eljöhettek;  minek  a 
hegynek  fárasztani  a  vonó-erőt,  mikor  Újvár  még  olyan  messze 
van?!  Fogta  tehát,  s  a  béd-zsérei  utat  mellőzvén,  haladott  egyenest 
a  Nyitra  jobbpartján,  a  nyílt  országúton,  Egerszegnek,  Üzbégnek. 

Ezen  nagyon  helyes  irányvétellel  a  Láposokon  reá  várakozó 
ezer  németnek  szemközt  s  a  nyitraváriaknak  oldalt  támadását,  szó- 
val az  ellenségnek  nagyobb  és  veszedelmesebb  erejét  szerencsésen 
kikerülvén,  —  azok  ugyan  hiába  álldogáltak  leshelyeiken.  De  előtte 
volt  még  a  páruczai  erdőkben  Croix  tábornok,  két  rendbeli  lesével, 
melynek  száma  legalább  száz  emberrel  szintén  fölűlmúlá  a  kuruczok 
erejét;  s  róluk  Balogh  István  mitsem  tudott:  tehát  egészen  várat- 
lanul intézhették  a  kígyózó  terhes  szekérvonat  miatt  hosszan  és 
lassan  húzódó  magyarokra  kirohanásukat. 

Balogh  dandárának  vonulási  rendje  következő  vala :  « elöljáró- 
ban »  a  merész  Vajda  András  ezredest  küldötte  « bizonyos  seregek- 
kel,* melyeknek  létszáma,  az  általános  arányból  ítélve,  nem  igen 
haladta  meg  a  200-at.*  Utána  kanyargott  a  több  mint  kétszáz  rakott 
szekérből  álló  tehervonat,  melyet  maga  Balogh  István  követett  Csery 
Imrével,  a  saját  és  Géczy  Gábor  ezredéből  kivezényelt  300  lovas- 
sal, s  ezek  élén  Ocskay  Sándor,  Pápay  Pál,  Beleznay  János  törzs- 
tisztekkel. Végre  az  utóhadat  Vajdának  kalandozó  társa,  a  vitéz 
Réthey  János  ezredes  képezé,  a  maga  ezerebeli  200  válogatott 
huszárral. 

Mikor  ez  a  hosszú  oszlop  Könyöknél  az  erdő  széléhez  ért: 
Balogh  Vajdát  a  szekerekkel  előrebocsátá ;  de  mivel  a  szűk  erdei 
úton  nem  akart  tőlük  messze  elmaradni,  —  jobbnak  látta,  hogy 
maga  és  Réthey  egy  kissé  jobbra  térve,  Aba-Lehotáig  kerüljön,  és 
az  innét  Csápor  felé  irányuló  másik  erdei  úton,  mintegy  párhuza- 
mosan nyomuljon  Vajdával  és  a  szekérvonattal  alá  a  tisztásig. 

S  ez  a  gondolat  javára  is  vált,  mert  a  támadáskor  Vajda  segé- 
lyére így  hamarabb  érkezhetett  és  könnyebben  forgolódhatott. 

Ugyanis  a  rövidebb  úton  haladó  Vajda  András  a  sűrűből  ki- 
érvén, «a  midőn  immár  Csápor  és  Czabaj  felé  közelgetett  volna  a 
síkon, »   —  egyszerre    kicsap    az    erdőből    csak   vagy   húsz  labancz  a 


*  A  «bizonyos  seregekkel »-t  maga  Balogh,  a  dandárvezér  írja,  míg  Csery  ((mint- 
egy négyszáz  lóval»-t  említ ;  de  ez  utóbbi  lehetetlen.  Miután  ugyanis  Balogh  István 
bizonysága  szerint  mindössze  is  <idrciter  hétszázig  valódi  volt  az  egész  kíséret:  a  had- 
felosztás arányaihoz  képest  az  előhadat  alig  képezhette  több  200  főnél,  a  mi  Balogh 
idézett  kifejezésének  is  megfelel,  lévén  az  ekkori  csekély  létszám  szerint  50 — 60  katona 
egy  «sereg»,  tehát  a  —  plus  minus  —  200  lovas  4,  legfölebb  5  «sereg». 

Köröskényi  Dezső  századából  a  szekérvonat  hátuljára,  s  az  utolsó, 
hátramaradott  kocsikat  nagy  lármával  fosztogatni  kezdi.  Vajda  e 
zajra  «jóllehet  mindjárt  fordult,  »>  hogy  őket  elűzze,  —  s  ím  egyszer 
csak  kibukkan  eléje  rejtekhelyéből  a  220  Eugen-dragonyos,  a  rácz 
század,  s  mögöttük  másfélszáz  német  gyalog.  Az  ellenök  intézett  ro- 
hamot a  dragonyosok  zárt  fala  fogta  föl ;  s  bár  a  200  Bottyán-huszár 
jól  ütközött  s  kemény  tüzet  ada:  a  nehéz-lovasság  visszanyomta  őket, 
néhányat  lelővén  és  egy  zászlótartót  pár  legénynyel  elfogván  közűlök. 

Vajda  csak  egy  puskalövésnyire  hátrált,  ott  megfordítá  s  új  rohamra 
vezérlé  csapatát;  hasztalan,  —  a  gyalogság  sortüze  s  a  dragonyosok 
zárkózott  rohama  megint  visszafordítá,  sőt  most  már  űzni  kezdte 
őket.  Midőn  Vajdát  a  németek  a  Lehota  felől  beszakadó  út  nyilasa 
előtt  keresztűlűzték  volna,  —  épen  akkor  bontakozék  itt  ki  az 
erdőből  Balogh  István,  Ocskay  Sándorral  és  Pápayval.  Az  ellenség 
eléje  állott.  Most  Balogh  gyorsan  fölfejlődvén  s  rohamot  fúvatván: 
németen,  ráczon  és  labanczon  «tartózkodás  nélkül  rajta  ment,»  és 
pedig  úgy,  hogy  jó  példát  adandó,  ^legelsőben  is  maga,  igen  közel- 
rűl  a  német  trup  közé  lőtt.*  Katonái  követték  a  vitéz  dandárnok 
példáját.  « Erősen  megpuskáztak ;»  egy  kissé  hátrábbnyomták  őket,  — 
ott  ismét  helyt  állának. 

Ekkor  Csery  visszavágtat  az  utócsapattal  közelgő  Réthey  János- 
hoz, sietésre  inti;  a  ki  is  kivont  karddal,  ügetve-nyargalva  «úgy 
gyütt  tartózkodás  nélkül  hadastul,  maga  előljárván  Réthey  uram,» 
s  a  másik  oldalról  tüzesen  bevágott.  Erre  «csak  meg  nem  állhatta  az 
német,  megszaladott  előttünk;  Balogh  uram  is  mindjárt  rajtafordúlt,  — 
közbeesett  az  ellenség,  veszett  benne  csak  ott  közel  több  száznál. » 
Most  már  fölbomlott  a  császáriak  közt  minden  rend ;  a  győzhetetlen 
hírű  Savoyai-dragonyosok  veszedelmét  látván  a  nyitrai  gyalogság, 
elszéledt  a  sűrűben,  s  «a  loboncz-  és  ráczság  Mocsonak  felé  szala- 
dott  az  erdőségen.*  Ezeket  Vajda  András  üldözte,  s  a  szekérvonat 
előrészét  továbbhajtatá. 

A  dragonyosok  szívesen  menekültek  volna  Czabaj  és  Ivánka 
közé,  arra,  hol  Croix  tábornok  állt  a  lesben :  de  egyik  felől  Balogh 
István,  másik  felől  Réthey  által  el  volt  zárva  útjok ;  körűivétettek, 
« annyira,  hogy  azon  kétszázegynehánybúl  tizenkettőnél  több  el  nem 
szaladhatott,*  a  többit  ott  halomba  vágták,  vagy   elfogdosták.  Vajda 

Thaly  K  :  Ocskay  László.  II.  jy 

zászlótartóját  s  a  vele  ejtett  többi  foglyokat  is  megint  kiszabadíták 
a  győzelmes  kuruczok,  sőt  ők  foglaltak  el  két  zászlót  Eugen  híres 
ezredétől,  melynek  egy  Schenk  nevű  kapitányát,  egy  hadnagyát, 
két  zászlótartóját,  egy  rézdobost,  két  trombitást  és  35  altisztet  s 
közdragonyost  füzének  rabszíjra  és  vittek  be  diadallal  Újvárba.  Egy- 
pár német  főtiszt  holttestét  azután  övéik  Nyitrára  szállították  el- 
temetni. 

A  heves  harcz  különben  csak  jó  félóráig  tartott  volt.  Ezalatt  a 
szekérvonat  hátuljának  szekeresei  kifogdosták  lovaikat,  barmaikat,  s 
a  zavart  fölhasználva,  ott  hagyták  az  élést  járműveiken  és  félre- 
állottak az  erdőben,  némelyek  épen  szekerestől  is.  S  a  kuruczok, 
a  dragonyosokkal  végezvén,  már  ezek  összehajtására  készűlének : 
midőn  a  néhány  megmenekűlttől  értesített  Croix  tábornok  leshelyei- 
ből kimutatá  magát,  s  « mindenfelől  segítsége  jött  a  németnek,  —  de 
későn ». 

Balogh  a  győzelemmel  megelégedvén,  az  elszéledt  szekerek  össze- 
hajtásával nem  tartá  tanácsosnak  az  időt  tölteni:  hanem  Beleznayt 
hátrahagyva  utóhad  gyanánt,  maga  a  többivel,  a  szekerek  fele  sőt 
több  részével,1  a  foglyokkal  és  diadaljelekkel  szerencsésen  bement 
Érsek- Újvárba.  «Az  volt  szerencsénk  —  írja,  —  nem  tudta  bizo- 
nyosan az  ellenség:  mellyik  úton  lészen  megtérésünk?  Mindazáltal 
az  Isten  az  útonállókat  úgy  szokta  megjutalmazni ! »  Berthóty  pedig: 
"Azért,  valamely  része  az  élésnek  elveszett  ugyan,  valamely  része 
pedig  be  is  érkezett;  mely  kárnál  nagyobbra  becsülendő  annyi 
ellenségnek  Hlyen  confusiőja.  Való  dolog  ugyan,  ha  tovább  múlat- 
tak volna  ott  a  mieink :  azokban  is  kár  esett  volna,  —  de  így,  Isten- 
nek hála,  kevés  kárral,  úgymint  két-három  sebessel  tértek  meg. » 
Croix  is  visszaballagott  Nyitrára. 

Beleznay  okt.  4-kén  csak  késő  este  érkezett  be  Újvárba  a  harcz- 
helyről  «a  testek  közöl, »  hírűi  hozván,  hogy  « százötvenet  hordottak 
rakásra   a   parasztok. » -    De,    mint   néhány   nap  múlva  kiderült,  két- 

1  <<A  szekerek,  mellyek  a  síkra  kijüttek,  alkalmasint,  sőt  jobb  részről  ide  (Új- 
várba) érkeztek.-)  Balogh  István  okt.  4-iki  levele  Érsek-Újvárból  br.  Károlyi  Sándorhoz 
(Eredeti,  a  gr.  Károlyi-levéltárban.) 

2  Balogh  István  levele  okt.  4-kéről,  Berthóty  Istváné  5-kéről,  és  Csery  Imréé 
7-kéről  gr.  Bercsényi  Miklóshoz,   mind   Érsek-Újvárból.   (A  két   utóbbi   nagyérdekű  s 

százon  fölül  ment  az  elesett  németek  száma.  Bercsényi  az  újabban 
vett  tudósítások  nyomán  ugyanis  így  ír  Unghvárról  okt.  18-kán  ezen 
esetről  Károlyinak:  « Minap  Eugenius  regimentje  általjővén  az  Dunán 
Zsilízhez,  az  újváii  provisió-hordást  akarta  meggátolni,  s  elhányta 
leseit.  El  is  nyerte  gyalogja  szekereinknek  egy  részit  Csúznál, 
(Csápornál)  s  az  egyik  lovas  lessé  kimutatta  magát;  kit  Balogh 
István  és  Rétheyék  oly  szaporán  körülvettek,  nem  bocsáták  a 
másik  lesre,   200  németnél  többet   raktak  halomba,  s  j$  rabot  az 

T 

javában  vittek  be  Újvárba.  Ott  hagyta  az  szekeret  s  lessét  az 
többi  s  ment  Nyitrához,*.1  a  hol  gr.  Wallis  « commendántnak  hírévé 
esvén  ez  a  veszedelem:  a  süvegét  szaggatta  haragjában,  azt  sajnál- 
ván kiváltképen,  hogy  Kruj  (Croix)  generális  volt  vélek,  és  váloga- 
tottak vesztek  el.»~ 

Megmutatta  ezen  csápori  csatával  «a  szegény  kurucz,»  hogy  a 
császár  leghíresebb  katonáival  is  farkasszemet  mer  nézni  és  dia- 
dallal tud  megmérkőzni,  —  csak  egy  kis  hadi  szerencséje  legyen, 
mint  volt  ez  alkalommal,  Rákóczinak  győzelemmel  megszentelt  név- 
napján. 

még  kiadatlan  levél  eredetije  gyűjteményemben,  s  az  elsőé  okt.  4-kéről  br.  Károlyi 
Sándorhoz,  a  gr.  Károlyi-levéltárban.)  A  Berényi-napló  okt.  havi  feljegyzéseiben  is 
vannak  nyomai  az  újvári  lovasság  e  kiütésének ;  így  pl.  hogy  Csitáron  Beleznay  volt, 
br.  Berényi  Györgynek  19  verem  gabonáját  vitette  el,  és  sok  vonó-ökröt  —  a  naplóíró 
bodoki  ökreit  is  —  hajtatott  el  a  szekerekbe,  de  a  melyek  egy  részét  a  kuruczoknak 
útjokat  álló  Croix  tbk.  elnyerte,  egy  részök  pedig  a  harcz  alatt  elszéledt.  «Úgy  hírlik 
azonban,  hogy  az  Újvár  tájára  ment  600  német  mind  odaveszett  volna,»  stb. 

1  Rákóczi  Tár,  H.  281.  1. 

2  Balogh  István  levele  Károlyihoz.  —  Csajághy  János  is  írja  a  csápori  csatáról 
Károlyinak  1709.  okt.  6-kán  Újvárból :  ((Ezelőtt  ötöd-  vagy  hatod-nappal  kiküldvén 
portánkat  Kovarcz  tájékárúi  gabona  hozására,  vagy  nyolczvanig  való  szekerekkel,  — 
mellyek  is  többire  mind  Nyitra-vármegyéből  valók  voltának,  —  megértvén  az  ellenség 
Kis-Sárótúl  Generál  Croix  600  commandérozott  lovasokkal  Nyitra  felé  portánk  eleiben 
indulván,  Nyitrárúl  is  aoo  gyalogot,  labanczczal  együtt,  az  mennyit  kaphatott,  kihoz- 
ván ;  szintén  penig  az  mieink  az  első  dandárjára  találtak  menni,  —  mely  négy,  két- 
kétszáz  dragonyosbúl  álló  truppokban  volt  —  és  Isten  kegyelmességébűl  szerencsésen 
megverték,  és  mind  egy  lábig  levágták  az  többit,  hanem  harminczig  való  rabot  hoztak 
bé  egy  kapitánynyal,  egy  lajdinanttal  és  fendrikkel ;  onnand  is  (t.  i.  a  csatatérről) 
nevezetes  két  főtisztet  vittek  bé  Nyitrára,  maga  penig  Generál  Croix  sebesen,  gyalá- 
zatosan bészaladott  az  másutt  lévő  truppal  Nyitrára.  Negyven  (?)  szekeret  hozhattak 
bé,  az  többi  mind  elszéledett  az  erdőben  az  harczkor.»  (Eredeti  levél,  a  gr.  Károlyi- 
archivumban.) 

17* 

Megemlékezett  e  csatáról  Ocskay  László  is,  érsek-újvári  utolsó 
kihallgatásakor,  midőn  a  császári  hadsereg  és  egyes  ezredek  állapotá- 
ról kérdeztetvén,  a  Croix  tbk.  mellett  lévő  Savoyai-dragonyosokrúl 
ezt  monda  jegyzőkönyvre  :  «Eugenius  regimentje  azok  híjjával  vagyon, 
kiket  az  őszszel  itt  Csupornál  levagdaltak* } 

Érsek- Újvárnak  1708-iki  hős  megoltalmazója  s  az  erősség  tekin- 
télyének, hatalmának  az  1709-ik  évben  is  mindvégig  erélyes  fenn- 
tartója, jó  rendtartója,  —  csak  néhány  héttel  élheté  túl  a  tábori 
hadakozás  érdemdús  veteránját,  Bottyán  tábornokot.  Berthóty  okt. 
5 -kén  írta  meg  idézett  jelentését  Balogh  István  csápori  győzelmé- 
ről: s  már  okt.  16-ika  reggelén  ezt  jelentik  róla  Újvárból:  «i5-ikén 
estve  kiadván  az  dispositiókat  szegény  Berthóty  István  generális  és 
újvári  commendáns,  —  g  óra  tájban  azon  estve  az  fulladásban 
megholt*.'2' 

így  éri  vala,  jeles  főoszlopainak  reménytelen  kidőlésével,  egyik 
csapás  után  a  másik  Rákóczi  ügyét!  Újvárban  a  parancsnokságot  a 
derék  Berthóty  elhunytával,  legalább  egyelőre,  az  alparancsnok :  a 
vitéz,  de  kellő  higgadtsággal  nem  bíró,  túlheves  természetű  Csajághy 
János  gyalog-dandárnok  öröklé,  azonban  csak  az  erősség  és  bent- 
lévő  gyalogság  fölött ;  mert  a  lovasság  vezénylete,  —  melyből  ugyan 
télre  kelve  csak  Géczynek  újvári  és  környékebeli  6  százada  Beleznay 
őrnagygyal  marada  ottan,  —  Balogh  Istvánt,  mint  rangidősb  lovas- 
dandárnokot  illeté.  Berthótynak,  mint  kerületi  altábornoknak,  Balogh 
alája  volt  rendelve :  míg  Csajághynak  mint  ifjabb  brigadérosnak 
alantasa  ő,  természetesen,  nem  lehetett. 

1  A  jegyzőkönyv  7-ik  pontja.  (A  Ghyczy-család  levéltárában.) 

2  Archiv.  Rákócz.  VI.  376. 

Bercsényi  hadi  intézkedései ;  Eszterházy  Dániel,  Károlyi.  Heister  általjö  a  Dunán  s  Pálffyval 
egyesül ;  a  császári  hadi-tanács  megállapodásai.  —  Heister  Szécsényhez,  Losonczhoz  nyomul ; 
Ebeczky  csatározik  vele.  Gács  ostroma  s  bukása.  A  kurucz  hadak  szélednek,  hadrendjök  össze- 
zavarodik ;  Károlyi  feljő  és  gyorsan  rendet  csinál.  —  Ocskay  Losonczon ;  szanaszét  prédál.  A  ku- 
ruczok  gyalogsággal  megrakják  Murányt,  Lőcsét,  Kézsmárkot.  —   A  pestis    iszonyú   pusztításai  és 

káros  hatása. 

Mialatt  az  újvári  vezényletben  a  jelzett  változások  történtek  : 
hasonló  változások  valának  készülőben  —  bár  nem  hasonló  ok  miatt  — 
a  tábori  hadvezetésben  is,  hol  a  kormánygyeplők  Bercsényi  kezeiből 
nemsokára  Károlyi  kezeibe  mentek  át,  távolról  ugyan  még  mindig 
amannak  fő  intézése  mellett.  Előbb  látnunk  kell  e  körülménynek 
előzményeit. 

Bercsényi  mindjárt  azután,  mikor  szept.  18-kán  a  Heister  Pálffyhoz 
írt  titkos  levelének  Ocskay  által  lett  kibeszéléséből  Wedekindt  kapi- 
tánytól megtudá  a  császáriak  Szepes  felé  igyekvő  szándokát,  és  ezt 
utóbb  az  egyebünnen  vett  értesülések  is  megerősítették :  elkezdett 
gondoskodni  a  Szepesség  ótalmáról.  Nevezetesen  már  szept.  27-kén 
eltökélé,  hogy  a  Czelder  egész  és  Nyáray  féldandárából  álló  gyalog- 
ság már  úgy  is  « régen  nézvén  Breznóra»>  Andrássy  Pállal:  mihelyt 
Heister  Pálffyval  egyesülni  és  közeledni  fog,  —  ezen  hajdúságot  oly 
szín  alatt,  mintha  újra  Liptóba  akarna  velők  diversiót  tétetni,  szépen 
fölviteti  Szepesbe,  s  ott,  mintha  kenyérre  kellene  várakozniuk,  Kézs- 
márk  s  Lőcse  közé  szállítja.  Egyszersmind  megvizsgáltatja  s  védelmi 
állapotba  helyezteti  Riviére-rel  a  két  utóbbi  város  erődítéseit,  —  és 
azzal,  a  veszély  közeledtével  minden  zaj  nélkül  beülteti  Andrássy 
Istvánt  és  Czelder  Orbánt  15  — 1600  hajdúval  Lőcsére,  s  Bajcsy 
György  alezredest  4 — 500-al  Kézsmárkra,  hol  eddig  csak  újonczaik 
feküdtek ;  míg  a  Nyáray-féldandárt,  mely  is  Bercsényi  udv.  palotás- 

ezredének  két  s  Nyáraynak  is  két  battalionjából  állott,  Kassára  ren- 
deli, az  ottani  igen  kevés  helyőrség  szaporítására.* 

Minthogy  pedig  október  első  napjaiban  ő  maga  parancsot  vőn 
Rákóczitól  bizonyos  nagyfontosságú  külügyi  tanácskozmányok  végett 
az  udvarhoz  Munkácsra  rándulni :  okt.  4-kén  Tornallyán  kelt  tüzetes 
utasításával  a  vezényletet  nyolczadnapig,  mialatt  visszatértét  reményli 
vala,  Eszterházy  Dániel  altbgvra  bízá.  Ez  utasításban  Dániel  úrnak 
mindenekelőtt  az  Érsek- Újvárral  való  összeköttetés  fenntartása  köt- 
tetik lelkére,  s  e  végből  a  zselízi  németre  leendő  folytonos  vigyázat 
és  csapdozás.  Azután  következnek  az  egyéb,  speciális  intézkedések, 
melyekre  nézve  megjegyezzük,  hogy  a  hadállás  úgy  volt  maradandó, 
mint  eddig,  (csakhogy  a  központi  háttérből  Ráhótól  vagy  Tornallyá- 
tól  szűnt  meg  a  kormányt  tartani  Bercsényi)  t.  i.  a  jobbszárny  Andrássy 
István  tbk.  alatt  Szepesnek  Árva  és  Liptó  felőli  szélein,  Gömörig; 
a  közép  Polonkánál,  Baczuchnál,  sőt  be  Breznóbányáig  előretolva 
Zólyomba,  Andrássy  Pál  tbk.  alatt,  hátterében  a  ráhói  tartalék-tábor 
Babócsay  Ferencz  dandárnokokkal,  kinek  kötelessége  vala  szükség 
esetén  akár  a  jobb-,  akár  a  balszárnynak,  s  akár  a  középnek  segélyt 
nyújtani,  egészen  Eszterházy  altbgy.  rendeleteitől  függvén,  a  ki  a  leg- 
erősebb és  most  legfontosabb  hivatású  balszárnyat  vezénylé. 

Dániel  úrnak  hol  táborozását  Bercsényi  az  ellenség  mozdulataitól 
tette  függővé ;  irányelvűi  csak  azt  szabta  eléje,  hogy  a  Garamtól 
igen  távol  ne  táborozzék,  nehogy  az  újvári  közlekedéstől  és  a  zselízi 
némettől  messze  essék.  Ezért  inkább  ajánlja  Balassa-Gyarmat  és  Ipoly - 
Ság,  mint  Szécsény  vidékét.  Eszterházy  alatt  valának  Ebeczky  és 
Szent-Pétery  lovas-dandárnokok  brigádáikkal,  s  br.  Révay  Imrével  és 
Groczky  Istvánnal  némi  gyalogság  is,  ú.  m.  a  Csaj ághy- dandárnak 
Újvárba  bé  nem  ment  része.  E  hadaknak  Zólyom,  Korpona,  Selmecz, 
Szent-Benedek,  Zselíz  és  Esztergom  felé  kellé  vígyázniok,  és  ha 
PálíFy  Gácsot  megszállani  találná:  a  Babócsay-dandárt  magokhoz 
vonván,  az  ellenség  táborát  éjjeli-nappali  támadásokkal,  a  hegyekből 
gyaloggal  s    a  völgyeken   lovassal    háborgatniuk.    E  mellett  egy  rész 


*  L.  Bercsényinek  Tornallyáról  szept.  27-kéró'l  Rákóczihoz  irott  levelét.  (Archiv. 
Rákócz.  VI.  352 — 353.)  S  hogy  ezen  intézkedéseit  annak  idejében  csakugyan  végre- 
hajtá :  bizonyítja  okt.  28-iki  levele.  (U.  o.  374.) 

haddal  diversió  gyanánt  Selmeczet  megrohanni,  a  melynek  ha  Pálffy 
segítséget  küldene :  annál  könnyebb  volna  ekkor  a  Gácsnál  mara- 
dandókat megtámadni.  Egyébiránt  Andrássyéknak  is  parancsuk  ment, 
hogy  Gács  ostroma  esetében  ők  is  másfelől  közreműködjenek:  az 
egyik  Liptóba  rohanjon  be,  s  a  másik  Breznót  és  Beszterczét  szo- 
rongassa. 

Ha  pedig  Pálffy,  talán  a  zselízivel  is  Liptóba  menne :  akkor 
viszont  nemcsak  Babócsay  nyomuljon  föl  Szepesbe,  de  Ebeczky  is, 
Szalayval  nyomában,  hogy  az  ellenségnek  jobbszárnyunk  annálinkább 
ellentállhasson. 

Végre,  a  három  tábornok  és  Babócsay  szoros  és  folytonos  közle- 
kedést tartsanak  egymással.1 

Ezen  utasítás  kiadása  után  Bercsényi  megindult ;  okt.  7-kén  már 
Zemplénben  Nagy-Mihályon  vala,  másnap  reggel  tovább  utazandó 
a  fejedelem  elé,2  kinél  s  azután  Unghvárott  a  véltnél  hosszabb  ideig 
kellett  késnie.  S  mikor  végre  visszaindulhatott:  Kassa  mellett  fekvő 
enviczkei  kastélyába  érve,  —  itt  vévé  (október  25-ikén)  az  ellenség 
fenyegetőleg  megkezdett  előnyomúlásáról  szóló  tudósításokat.  Ezek 
következtében  a  fejedelem  által  Heister  nyomulásának  esetére  segé- 
lyül 3  lovas  és  3  gyalog-ezreddel  a  Tiszántúlról  átrendelt  Károlyi 
Sándor  tbknak  jövetelét  sürgette  és  várta,3  hogy  a  megzilált  és  oszla- 
dozó hadak  közé  Gömörbe  ne  kelljen  puszta  kézzel  visszatérnie,  a 
mire  egyébként  —  személyét  illetőleg  —  szintén  kész  vala,  csakhogy 
jót  nem  reménylett  ilyetén  visszatérésétől.4 

Ezeket  így  tudván,  tekintsünk  vissza  az  Ipoly  és  Garam  vidékeire. 

A  Felső-Garamnál  a  kurucz  hadvonal  derekának  előretolt  része 
még  okt.  9 — 10-ike  táján  is  jó  mélyen  benyomulva  állott  Zólyomban; 
elannyira,  hogy  Czelder  Orbán  a  maga  hajdú-ezerével  Breznót  a 
legszorosabban  ostromzárolva  tartá,  a  beszorult  németek  és  városiak 
szemei  láttára  csépeltetvén  el  a  külvárosi  pajtákban  gabonáikat,  hadai 


1  L.  e  terjedelmes  utasítást  Archív.  Rákócz.  VI.  359 — 365.  1. 

2  U.  o.  366.  1. 

5  A  fejedelem  már  okt.  18-kán  utasítá  Károlyit,  hogy  készüljön  az  általjöve- 
telre,  mert  Bercsényi  betegeskedik,  és  senki  sincs  mellette.  (Archív.  Rákócz.  n.  560.  L) 

4  L.  Bercsényinek  Enyiczkéről  okt.  25-kén  a  fejedelemhez  írt  leveleit.  (Archív. 
Rákócz.  VI.  371—384.  1.) 

élelmezésére.  Sőt  Orbán  dandárnok  okt.  7-kén  a  Réthey  György 
mellette  levő  huszáraiból  150-et  egész  Predajnáig  küldött  bé  Besz- 
tercze  felé  Mező  János  főhadnagygyal,  kik  még  9-kén  is  ott  állomá- 
soztak előőrség  gyanánt ;  s  egyúttal  a  boczai  szorosra  is  —  Liptó 
felé  —  bocsáta  portát.1 

Az  Alsó-Garamnál  azonban  nem  ment  ily  jól  a  dolog,  sőt  a 
veszedelem  —  Heister  képében  —  onnét  közelgetett.  Miután  ugyanis 
e  tábornagy,  négy  hónapi  harczaival  Dunántúl  a  kuruczokat  előbb 
a  Rábán  fölülről  leszorította  s  ellenök  sánczokat  és  védműveket 
emelt,  kivált  ezen  folyam  kelőin ;  továbbá  erősségeiket :  Sümeget, 
Simontornyát,  Veszprémet  kiostromlotta,  Bottyán  átkelését  megaka- 
dályozá,  a  népet  kegyetlenkedéseivel  megfélemlíté,  s  Eszterházy 
Antal  dandárait  nagyon  megzilálta,  megritkította  és  további  szoron- 
gatásukra  hadai  egy  részével  s  a  rácz  és  horvát  végőrezredekkel 
br.  Nehem  táborszernagyot  hagyá  hátra  vezénylő-tábornokul:  maga, 
három  lovas-ezreddel  s  egy  battalion  gyaloggal  okt.  7-kén  Eszter- 
gomba érkezett.  Ide  rendelé,  t.  i.  a  párkányi  hídfőhöz,  eleibe  jőni 
Zselíztől  Croix  tábornokot  a  Savoyai  dragonyos-ezreddel  és  három 
battalion  gyaloggal ;  a  kikkel  egyesülve,  s  négy  faltörő-ágyúból,  nyolcz 
tábori  taraczkból  és  négy  bombavető  mozsárból  álló  tüzérségét, 
valamint  több  száz  társzekérre  menő  podgyászvonatát  is  átköltöztetve 
a  Dunán,  —  október  8-ikán  mindenestől  megindult  fölfelé. - 

Az  Ipoly-Ság  táján  vigyázó  Ebeczky-dandár  kikémlelésére  portát 
bocsáta  ugyan  Hontba  Kemencze  felé,5  mindazáltal  a  tábor  dereká- 
val a  Garam  jobbpartján  vonult  egyenest  Zselíznek,  a  hová  10-kén 
érkezett.4  Löífelholtz-czal  tehát  már  egyesűit,  s  másnapra  vára  magá- 


1  Czelder  Orbánnak  Baczuchról,  okt.  9-kén  Bercsényihez,  és  Mező  Jánosnak 
ugyané  napon  Predajnáról  Czelderhez  szóló  levelei.  (Eredetiek,  gyűjteményemben.) 

2  Zsámboky  Nagy  István  ezredes  Szobrúl  okt.  8-kán  sietve  tudósítja  Eszterházy 
Dánielt  a  szátoki  táborra  :  «Ezen  órában  indult  meg  az  német  a  Duna  mellől,  fel 
igyenesen  Kemencze  felé,  mind  lovas  és  gyalogja ;  de,  a  mint  végire  mentem,  gyalogja 
nem  sok.»  (Eredeti  levél,  az  Orsz.  Levéltárban.) 

3  Zsámboky  iménti  levele;  mert  a  Kemencze  felé  száguldó  had  csak  porta 
lehetett,  mindenképen  bizonyos  lévén  az,  hogy  Heister  a  táborral  a  Garam  jobb- 
partján  nyomult  föl  Zselíznek,  nem  érezve  ekkor  még  —  a  Löffelholtz  és  Pálffyval 
való  csatlakozás  előtt  —  magát  elég  erősnek  sok  podgyászával  s  tüzérségével  a  köze- 
lében táborozó  Eszterházy  Dániellel  szemben,  a  balparton  biztosan  haladhatni. 

4  Eszterházy  Dániel  írja  okt.  n-kén  a  szátoki  táborról  Bercsényinek:  «Haister 

hoz  Pálffyt  is,  a  ki  a  szalatnyai  táborrúl  gyalogját  Beszterczére 
beküldvén,  Steinvillel,  Viarddal,  Gombossal,  Ocskayval  s  «az  egész 
lovas  haddal  Zólyomtúl  Szent-Kereszt  felé  lement  az  Garam  mellett, 
conjunctióra.*1  Ez  Kis-Sárónál  történt  meg,  miután  előbb  Heister 
okt.  n -kén  e  helységtől  Kálnáig  szállítá  táborát  s  12-kén  Nagy-Kálna 
és  Várad  között  a  Garamon  kettős  hidat  vettetett,  a  mely  elé  hadai 
egy  részét  telepíti  vala.* 

Pálffy  elindulását  Szalatnyától,  Zólyomtúl,  legelőször  Révay 
Imre  alezredese,  a  fűrészi  szoros  torlaszain  őrt  álló  Groczky  István 
tudatta  Eszterházyval,  ki  ettől  —  úgymint  okt.  13 -kától  —  fogva 
aztán  « lovas  és  gyalog  portákat*  indíta  be  Korpona  felé,  a  bán  mozdu- 
latai szemmeltartására.  Ebeczky  pedig  folyvást  portyáztatott  Heisterre.5 
Egyéb  rendelkezéseit  Dániel  úrnak  ismertessék  e  rövid  sorai : 

«Mi  táborainkat  három  részben  vettük  :  Ebeczky  uram  Hontnál 
(Ipoly-Ság  mellett)  maga,  Szalay  és  Tardy  ezeréivel;  Szent-Pétery 
uram  Vadkert  háta  megett  Dereskénél,  (Tereske)  Máriássy  (Deák 
Ferencz)  Sőtér  és  Kókay  ezeréivel ;  én  itt  Szátoknál,  Esterhás  Antal  úr 
dragonyosival,  Bik  László  és  Sennyey  uraimék  ezeréivel  és  a  gya- 
loggal.')4 írja    továbbá,  hogy  Géczy  Gábor  tegnap  átjött  a  Garamon 


tegnapi  napon  Zsilízhez  érkezett,  conjungálván  magát  az  ottvaló  ellenséggel,  kinek 
nagyobb  része  (Croix-val)  eleiben  ment  vala  Esztergomhoz.  Számos  szekér  vele,  öreg- 
hajók és  sok  deszka,  öreg-álgyú  négy  vagy  öt;  melybűi  colimáiható:  más  hidat  is 
fog  általvetni  a  Garamon ;  talán  Pálffy  hadát  még  bevárja,  mert  jött  tegnap  az  iránt 
is  oly  hírem,  hogy  azon  haddal,  úgy  Ocskay  is  Szent-Kereszt  felé  elindultak  volna,  — 
megtudom  csak  ma  is.»  (Eredeti  levél,  gyűjteményemben.) 

1  Bercsényi,  Unghvárról  okt.  18-kán  a  fejedelemhez,  és  Károlyihoz  is.  (Archív 
Rákócz.  VI.  367.  1.  és  Rákóczi  Tár,  II.  281.  1.) 

2  Eszterhdzy  Dániel  Szátoktól,  okt.  13-kán  Bercsényinek:  «Haister  elindulván 
a  zsilízi  sáncztúl,  tegnapelőtt  szállott  túl  a  Garamon  Váradhoz,  és  ugyanazon  éjjel 
vetett  két  hidat  által ;  minemű  positurában  légyen  ?  tegnap  maga  megvizsgálta  Ebeczky 
uram,  ezen  delineatió  szerint.  A  gyalogjának  számát  nem  observálhatta,  —  hanem 
ma  érkezett  ide  a  táborra  Fodor  Lászlónak  egy  rab-hajdúja,  ki  is  együtt  jött  által 
Esztergomnál  Haister  corpussával,  referálja,  hogy  az  esztergomi  hídon  Eugenius  veres- 
compániáival,  a  melyek  eleibe  mentenek  innét,  12  standárral  és  4  compánia  muska- 
térossal  jött.  A  sánczban  (Zselíznél)  maradott  300  gyalog  egy  obrest-vachtmaisterrel. 
Öreg-ágyúját  mondja  ezen  rab  négyet,  apróbbakat  nyolczat,  —  a  bagázsiája  is  véle 
vagyon./)  (Eredeti  levél,  gyűjteményemben.)  V.  ö.  Archiv.  Rákócz.  VI.  368.  1. 

3  Eszterházy  D.,  okt.  13-iki  levele  Bercsényihez. 

4  Ugyanaz.  A  gyalogság  br.  Perényi  Miklós  ezrede  feléből,  Csajághynak   vagy 

Újvárból  a  még  hátra  levő  montourért,  melyet  is  felesebb  kísérettel 
holnapután,  tehát  15-kén  fog  Újvárba  beszállítani,  s  azután  a  fölös- 
leges lovas  hadat,  úgymint  Rétheyt,  Vajdát  stb.  onnét  visszaren- 
deli, —  írt  is  már  eziránt  Balogh  Istvánnak.1 

A  mint  Heisterrel  15-kén  Pálffy  is  egyesűit:  az  öreg  vezénylő- 
maréchal,  kis-sárai  táborában  a  megkezdendő  őszi  hadjárat  és  az 
ennek  befejeztével  fölállítandó  téli  hadállomások  irányának  s  helyei- 
nek tüzetes  megállapítása  végett  többszörösen  tanácskozott  táborno- 
kaival. E  tanácskozmányok  okt.  16-kán  értek  véget;  eredményök  — 
főbb  vonásokban  —  a  következő  határozatokban  összpontosul : 

1.  Pálffy  tábornagy  kétezer  lovassal    nyomuljon  Nyitra,  Mocso- 

r  r 

nok  és  Szered  felé,  Ersek-Ujvárt  e  haddal,  továbbá  Monticelli  egy 
részével,  Eszterházy  József,  Pongrácz  és  Thúróczy  labanczaival,  a 
télen  is  megszállva  tartandó  erődített  állomásokból  minél  szorosb 
zárlatba  fogni.  Mely  iránt  midőn  megtéve  az  intézkedéseket  s  a 
zárló  hadat  már  felosztotta:  maga  menjen  át  a  Dunántúlra,  mivel  az 
ottani  vezénylet  neki,  a  Péter- Váradra  bizonyos  törökországi  álla- 
potok miatt  visszatérendő  br.  Nehem  helyett,  fölajánltatik.-  2.  Miután 
a  téli  szállásolási  és  állandó  hadvonal  a  Garamnál  beljebb  fog  az 
ország  középpontja  felé  előretolatni:  a  zselízi  sáncz  most  már  fölös- 
legessé válván,  levonandó  s  fölégetendő.  Löffelholtz  Hartlebennel, 
a  gyalogság  zömével  és  a  Dunán  Esztergomnál  általjövendő  s  utólag 
csatlakozandó  14  század  Lubomirszky  Györgyféle  lengyel-kozák 
lovassal  induljon  föl  a  Garam  mentén  egyenest  Beszterczének,  Liptó- 
nak,  hol  az  Ebergényi-Tollet  osztálylyal,  majd  azután,  Szepesbe 
hatolván,  a  másfelől  ugyan  ideérkezendő  Heisterrel  Lőcse  környékén 
egyesüljön.  3.  Heister,  Steinville,  Sickingen,  Viard,  Croix,  Langlet  és 
Gombos  tábornokokkal,    a   hadsereg   derekával,    ú.  m.    a  hét  német, 

600  főnyi  maradékából  állott,  s  még  br.  Révay  Imre  is  itt  volt  hajdúságának  egy  részé- 
vel Dániel  űr  mellett  a  szátoki  táboron,  honnét  okt.  9.  Bercsényihez  intézett  levelében 
kimutatást  ad  ezeré  létszámáról.  E  szerint  Újvárban  feküdt  helyőrségben  666  hajdúja, 
Gácsban  100,  Nógrád-várában  (de  ezt  ép  e  napokban  kezdek  lerontani)  95 ;  Groczkyval 
volt  a  torlaszokon  Buda-Lehotánál  50,  ővele  a  szátoki  táboron  258,  =  1169  fő.  (Eredeti, 
az  Orsz.  Levéltárban.) 

1  Eszterházy  D.,  okt.  13-iki  levele. 

2  Heyperger  Theodor  k.  k.  haditanácsosnak  Bécsből  okt.  23-kán  Heisterhez  irott, 
de  a  kuruczoktól  felfogott  válasza.  (Eredeti,  az  Orsz.  Levéltárban.) 

két  rácz  és  az  Ocskayféle  egy  magyar  lovas-ezreddel,  úgy  egy  válo- 
gatott —  tán  2000  főnyi  —  gyalogsági  osztálylyal,  az  Ipoly  mellett 
indúland,  s  Eszterházy  Dánielt  hátrább  nyomván,  Vadkertet  és  Lo- 
sonczot  elsánczoltatja,  Szécsényt  és  Gácsot  elfoglalja,  és  mind  e 
helyeket  a  jobbszárnyon  Váczczal  s  a  Dunával,  s  a  balszárnyon  Vég- 
lessel, Zólyommal  és  a  bányavárosokkal  összeköttetésben,  állandó 
erős  őrségekkel  rakja  meg.  Korpona  városába  is  némi  hadat  vetend. 
Azután,  hadai  hátralevő  részével  Zólvomtúl  Besztercze-  és  Breznó- 
bányának  menvén,  Gömörben  Rozsnyót,  Szepesben  Szomolnokot, 
Remetét,  Gölniczbányát  elsánczoltatja,  s  kivált  az  elsőbbiket  — 
Krasznahorka  szorongatása  végett  —  tetemesen  helyőrségeli,  és  Igló 
táján  a  már  titokban  Ebergényi  által  (mint  tudjuk)  megvásárolt 
hg.  Lubomirszky  Tivadar  csapataival,  úgy  a  Liptó  felől  betörő  LöfFel- 
holtz-Hartlebenékkel  egyesülten  Lőcse  és  Kézsmárk  városokat  fogja 
ostrom  alá  venni  s  tűzzel-vassal  megvívni,  nemkülönben  Szepesvár  és 
Dunavecz  várakat  szorongatni. 

Ekként  a  császár  hatalmát  három  vármegyének,  ú.  m.  Nagy- 
Hont,  Nógrád  és  Szepesnek,  sőt  részben  Gömörnek  és  Kis-Hontnak 
is  meghódításával  gyarapítandja,  s  a  kuruczokat  a  Dunának  váczi 
kanyarulatától  kezdődő,  —  Vácz,  Vadkert,  Szécsény,  Losoncz,  Gács, 
Végles,  Zólyom,  Besztercze,  Breznó,  Rozsnyó,  Szomolnok,  Remete, 
Gölnicz  s  esetleg  Lőcse  és  Kézsmárk  erődített  pontokkal  jelölt,  — 
vagyis  a  Dunától  a  Tátráig  terjedő  hadvonal  által  az  ország  keleti 
részébe  szorítva,  s  Érsek- Újvárt  ól  nagy  távolságra:  12 — 15  mért- 
földnyire elrekesztve  tartandja;  minélfogva  ezen  közelebbről  szintén 
szorongatandó  főerősségük  is  előbb-utóbb  meghódolni  lesz  kénytelen, 
mikor  aztán  az  előnyomulás  Eger,  Kassa,  Munkács  ellen  megkez- 
dődhetik. 

Ez  a  tagadhatlanúl  a  hadtudomány  valódi  elvei  szerint  készült 
tervezet  főbb  vonásaiban  valószínűleg  Savoyai  Eugentől  eredt  s  a 
k.  k.  Hof-Kriegsrath  által  Íratott  Bécsben  Heister  elé ;  de  semmi 
kétség,  hogy  részletei  s  végrehajtási  módozatai  a  kis-sárai  tábori 
tanácskozmányokban  állapíttattak  meg.  S  a  mint  megállapíttattak,  — 
a  vezérek  azonnal  hozzáfogtak  a  valósításhoz. 

Bercsényinél  olvassuk  okt.  17-ikéről,  hogy:  «Már  azelőtt  meg- 
egyezvén Pálffyval  Heister  Sárónál  az  Garam  mellett:   17-ikén  ú.  m. 

csütörtökön  az  zsilízi  sánczát  és  az  ott  lévő  lábos-hidját  föléget- 
vén, szállott  Léva  irányában  (Új-Barson  és  Kálnán  alól)  csinált  (hajós, 
tehát  szétszedhető)  hídja  eleiben,  túl  az  Garamon.*  S  18-ikáról:  «Pálffy 
mintegy  kétezer  lóval  elment  Nyitra  felé,  oly  hírrel,  hogy  ezerét 
Nyitrán  s  Mocsonokon  postíroljon,  az  másik  ezerrel  általmenjen  az 
Dunán. 

N.  B.  Leffelholtz  Pálffynak  irott  (de  fölfogott)  levele  azt  tartja: 
van  engedelme  Pálffynak  az  udvartúl  az  fel  —  hihető,  Bécsbe  való  — 
menetelre ;  de  azt  akarja  Haister,  ott  maradjon  Újvár  szorítására,  és 
maga  Haister  Szepesnek  akar  menni.  Kibűl  coliimáiható :  nem  az 
Dunántúlra  megyén  (Pálffy),  hanem  Nyitrán  ezer  és  az  Vág  mellett 
az  másik  ezer  fog  maradni  postírungban.  Mert  16-kán  írták,  hogy 
akkor  Monticelli  és  Secula  rácza,  —  az  ki  ezelűtt  Sente  körűi  vala,  — 
megegyezett  Haisterrel.  o1 

A  bán  e  kétezer  lovast  Nyitrán  s  a  völgyön  fel  Bajmóczig, 
Mocsonokon,  Semptén,  Szereden,  Galánthán,  Sellyén  és  vidékén 
elhelyezvén  s  módban  hagyván,  okt.  24 — 25-ike  táján  Nagy-Szom- 
batba,2 onnét  Pozsonyba  és  föl  Bécsbe  ment,  az  udvarnál  remon- 
strálni,  mivelhogy  Heister  alatt,  —  a  kivel  visszát  vont  —  nem  akarja 
vala  a  túl  a  dunai  vezényletet  elvállalni.3 

Heister  pedig,  rendelkezéseit  előrebocsátva,  még  két  napot  késett 
új-barsi  táborában.  A  merre  ő  foglalni  indult :  mindig  vele  jártak 
védenczei  a  jezsuiták  is,  szintén  foglalni,  t.  i.  a  protestánsok  tem- 
plomait. S  a  tábornagy  előkészíté  útjokat.  Ekkép  most  is  okt.  17-kén 
«in  castris  ad  Bars  positis»  keltezve,  nyilt  rendeletet  bocsát  Nógrád 
vármegyére  s  a  meghódítandó  városok  hatóságaira,  hogy  a  « lázadók 


1  Archív.  Rdkócz.  VI.  376.  1. 

2  Br.  Berényi  Ferencz  említi  naplójában  okt.  26-ika  alatt  Baradban,  románfalvi 
emberének  jelentése  nyomán:  « Haister  Barsnál  van;  bán  uram  Szombatban  valami 
kuruczot  lövöldöztetett  meg,  —  maga  Pozson  felé  ment.»  —  Bercsényi  levelei  között 
is  olvassuk:  cCsajághy  okt.  23-kán  írja  Újvárból:  Pálffy  öszveveszve'n  Heisterrel,  Po- 
zsonba  ment,  Mocsonokon  4  compániát  (lovast)  hagyván,  az  többit  Sellyén  s  imitt- 
amott.  LefFelbolczot  az  gyalogsággal  Báthnál  petekírolta  Viard.»  ( Archív .  Rákócz.  VI.  387.) 

3  A  Berényi-napló,  okt.  28-ika  alatt :  «Kapitány-lajdinant  Carolus  Meyr  érkezett 
Szombatbúi,  bán  uramot  kísérte  ;  azt  mondja,  hogy  bán  uram  nem  akarja  az  Dunán- 
túl való  commandót  fölvállalni,  azért,  hogy  Haisterrel  vissza  van.  Haistert  úgy  hal. 
lotta,  hogy  Gács  felé  ment.» 


ÜCSKAY  LÁSZLÓ.  269 

által »  —  vagyis  a  szécsényi  országos  végzemények  értelmében  —  a 
protestánsoknak  visszaadott  egyházakat,  parochiákat,  iskolákat  és  min- 
den papi  javadalmakat  szolgáltassák  vissza  az  elűzött  kath.  papoknak, 
s  ezeket  azok  birtokába  haladéktalanul  iktassák  be.  Az  ellenszegülők 
ellenében  elégséges  karhatalmat  adni  a  katonai  parancsnokok  utasítva 
vannak.1  Okt.  18-kán  viszont  ugyancsak  új-barsi  táborából  rideg,  döly- 
fös hódolási  parancsot  intéz  a  szomszéd  megyék  nemességéhez  és 
lakóihoz:  14  nap  alatt  hódoljanak  meg;  sa  hűségesküt  letenni  vona- 
kodókat  tűzzel-vassal,  kiirtással  fenyegeti.2 

Ezzel  tábori  málháját  s  a  hihetően  a  még  Dunántúlról  jövő 
lengyelekre  várakozó  LöfFelholtzot  Uj-Barsnál  hagyva,  okt.  19-kén 
d.  u.  3  órakor  Kálnánál  általkelt  a  Garam  hídján  64  lovas-századdal, 
melyből  —  mint  az  előtte  álló  s  ellenkezve  visszavonuló  Ebeczkv 
István  embere  megolvasá  zászlóit  —  52  reguláris  német  nehéz-lovas 
escadron  vala,  12  pedig  az  előcsapatúl  szolgált  könnyű  had,  úgymint 
Monticellinek  6  század  rácz,  Ocskaynak  ugyanennyi  labancz  huszára,3 
és  egy  csapat  Kurdis  Jánosféle  labancz.  Minthogy  pedig  Löffelholtz 
mellett  a  Viarddal  kivezényelt  800  főnyi  lovasságon  kívül  mintegy 
2000  gyalog  maradott : 4  következőleg  Heister  után  is  a  tüzérséggel 
ugyanennyinek  kellé  későbben  nyomakodnia,  miután  Bercsényi  Heister 
összes  gyalogjai  számát  valami  4000-re  teszi.5 

E  közben  némi  diversió  kedvéért  Andrássyék  október  18-kán 
beütöttek  Liptóba ; 6  minő  eredménynyel  ?  —  nem  tudjuk,  de  a  had- 


1  Egykorú  másolat,  gyűjteményemben. 

2  Egykorú  másolat,  u.  o.  Másutt  is  több  példányát  láttam. 

5  Ebeczky  István  írja  Serkéről  okt.  24-kén  Eszterházynak :  «En  lévén  legköze- 
lebb a  némethez,  mikor  Kálnánál  általgyütt  az  hidon  :  akkor  az  emberem  az  hídnál 
megolvasta  standárjait ;  az  németé  52,  Ocskay  zászlói  6,  Monticellié  is  6,  minden 
bizonynyal.»  (Eredeti,  gyűjteményemben.)  Bercsényinél  is  (Archiv.  Rákócz.  VT.  376.  1.) 
épen  így,  kivévén,  hogy  ó'  Monticelli  helyett  Seculát  ír,  a  másik  rácz  ezredest,  és 
pedig  alkalmasint  helyesebben. 

4    Bercsényi,  Archiv.  Rákócz.  VI.  376.  1. 

ő  Bercsényi,  TJnghvárról  okt.  ai-kén  Károlyinak:  « Ez,  uram,  mind  is  7  regiment 
lovas  (t.  i.  a  németje) ;  bizony  nincs  4000  az  gyalogja,  már  csak  semmi  ha  van  is, 
télben.  Ugyan  nagy  ostora  lesz  Istennek,  ha  szétgázol  bennünket!))  (Rákóczi  Tár, 
n.  284.  1.) 

6  Bercsényi,  okt.  24.  Bó'drűl  a  fejedelemnek:  « Andrássyék  bementek  Liptóba 
még  18-kán ;  nincs  hírem  még  felőlök.»  (Archiv.  Rákócz.  VI.  371.  1.) 

járat  sorsára  befolyással  bíró  esemény  ott  nem  történt.  Október  köze- 
pén Eszterházy  Dániel  a  még  csak  félig-meddig  helyreállított  s  biztos 
ótalmat  nem  ígérő  Nógrádvárából  kivoná  az  őrséget,  s  Géczy  Zsig- 
mondra bízta  e  várnak,  és  ha  Heister  Szécsény  felé  tartana,  az  utób- 
binak is  széthányatását  s  fölégetését,  nehogy  az  ellenség  fészket  verjen 
benne.  Géczy  Nógrádot  le  is  rontatá;  Szécsényre  nézve  még  várta 
cs.  tábornagy  mozdulataitól.1  Rákóczi  pedig,  midőn  megtudá,  hogy 
Heisterrel  öreg-ágyúk  s  bombavető  mozsarak  is  vannak:  a  föntebbi 
két  várnál  nem  valami  sokkal  erősebb  Gács  bástyáira  is  kimondá 
a  deleantur-t,  csakhogy  egy-kissé  későn;  mert  parancsát  Bercsényi 
még  Unghvárott  is  csak  okt.  21-ikén  vette;-  míg  tehát  ezt  Nógrádba 
tudathatta  és  ott  végrehajtathatta  volna,  —  kifogytak  az  időből.  Külön- 
ben is,  a  vár  vagy  két  heti  ellentállásra  képes  volt,  mivel  erődít- 
ményeit az  odaküldött  falábú  franczia  hadmérnök  ép  az  imént  helyre- 
állíttatá,  s  az  új  parancsnok  Nyárády  Andrással  elégséges  hajdúság, 
lő-  és  élelmi  szer  vala  benne.  Nem  igen  volt  ok  tehát  e  várat  oly 
hamar  félteni,  míg  t.  i.  a  Károlyi-féle  segédhadak  a  Tiszától  fölér- 
kezhettek, a  mikor  aztán  mód  nyilt  volna  ostrom  alól  fölmentésére. 

Bercsényi  ugyan  Nógrád-várának  «kérdetlen  elhányásából* 
Eszterházy  hadainak  megrezzenésére  következtetett,  és  így  már  okt. 
21-ikén  azt  irá  bizalmasan  a  fejedelemnek:  «úgy  látom,  nincs  mit 
várnunk  egyebet  az  fartolásnál /»3  mindazáltal  nem  szűnt  meg  intéz- 
kedni a  Heister  oldalában,  hátában  teendő  diversiók  felől  még 
Szécsény  bukása  után  sem.  De  ezt  előbb  látnunk  kell. 

Heister  64  század  lovassága,  mint  tudjuk,  okt.  19-kén  d.  u. 
3  órakor  Kálna  mellett  át  a  Garamon,  honnét  20-kán  reggel  meg- 
indulván, (unind  egy  húzómban  gyütt  Báthnak,  Palástoknak  s  Nyék- 
nek, —  egész  éjtszaka  mind  marsolt.  Nyéken  megabrakolván,  másnap 
(21-kén)  virradóra  Szécsény  felé  vette  útját,  Sőtér  és  Kókay  uraimé- 
kat  felheverte ;  azzal  mindgyárst  kiszínelvén  bizonyosszámú  katonát, 
hogy  a  magyarját  (labanczát)  kicsalhassam  mellőle,  —  de  bezzeg 
mind  magyarja,  németje  úgy  rajtam  gyütt,  hogy  űzött  egy  mérföldön 
az  egész    corpusa,  s  ugyanott,  az  hol  elhagyott,  megszállott.  Most  is 

1     Ugyanaz,  okt.  21-kéről  Károlyinak.  (Rákóczi  Tár,  n.  283.  1.) 

&    Ugyanott. 

3     Archív.  Rákócz.  VI.  369.  1.  V.  ö.  Rákóczi  Tár,  II.  283.  1. 

oda  vannak  portásim.»  —  Ezt  Ebeczky  István  írja,  Serkéről  okt. 
24-kén,1  a  ki  is  Sennyey  Ferencz,  Bikk  László  és  Tardy  Ferencz, 
továbbá  Deák  Ferencznek  ekkor  Máriássy  Ádám  vezénylete  alatti, 
gyönge  létszámú  ezeréivel  volt;  —  a  maga  ezerét  öcscsével  Ádám- 
mal  hátrahagyta   a   Garam    és    Ipoly   közt,  az  ellenség  háta  mögött. 

Bercsényi  már  okt.  24-iki  levelében  említi  portázó  tisztek  jelen- 
tései után,  hogy  «2okán  Palástoknál  volt  3  vagy  4000  lovas-német, 
és  Ipoly-Ság  felé  ment  sietve  ;  hihető,  csak  kergelődzeni  indult,  vagy 
Szécsént  féltette  az  tüztűl,  azt  akarta  megelőzni.**  S  ezzel  fején 
találta  a  szeget.  Október  25-kén  így  folytatja,  a  jelen  volt  Gerhárd 
György  kormánytanácsos  levele  után:  « Vasárnap  megindult  Haister 
az  lovassal,  Nyékre  gyütt,  onnan  másnap  (tehát  21-ikén)  Szécsénbe, 
s  ugyanakkor  marsíroltak  ők  is  táborunkkal  ( Eszterházy)  Szécsén- 
hez.  Varsánhoz  érkezvén:  hallják  az  puskázást  Szécsénben,  és  az  sza- 
ladok gyünnek  reájok.  Megforgatják  az  zászlókat  s  visszamennek 
igyenesen  Herencsénhez,  az  honnan  gyüttek,  és  onnan  az  hadainkkal 
együtt  Serkéig.  »3 

Még  világosabb  s  részletesebb  az  okt.  28-iki  levélhez  csatolt 
magyarázat,  melyet  már  több  rendbeli  tudósítás  egybevetéséből  állít 
össze  Bercsényi,  ú.  m. : 

Heister  Kálnától  megindulván,  eleinte  « mutatta  útját  Báthra 
Selmecz  felé,  (ezért  halászta  el  Szécsény  elrontatását  Eszterházy  !) 
de  fordult  Palástoknak,  Nyéknek.  20-kán  (virradóra)  indult  Inamnak 
az  Ipoly  mellé,  Hidvég  ellenére,  hol  Ebeczky  volt  brigádástúl;  ki 
is  lóra  ültetvén  az  hadat,  az  Iplyon  innen  mellőzte  Kohárig,  (ma 
Kővár ;)  ott  általmenvén  az  német,  Ebeczky  félrement,  s  megegye- 
zett Esterházy  Dániel  urammal  Herencsénnél,  az  hol  volt  Máriásy 
7  zászlója,  Eszterházy  Antal  dragony-regimentje  és  az  gyalogság. 
Réthey  János  és  Vajda  voltak  az  Ipoly  túlsó  részén  Zelennél,  — 
azok  elnyomúltak  elűle  Losonczon  fölül  Kánához. 

Sőtér  Tamás  Kókayval  voltak  Szécsény  elűtt  Kovácsinál,  s  azok- 
nak kell  vala  elégetni  Szécsént ;  azok  észrevévén,  (de  késűbben,  mint- 
sem illett),  kirendelvén  magokat,  200  lovast  hátúijárót  hagyván,  bal- 

1  Eredeti  levél,  gyűjteményemben.  (Eszterházy  Dánielhez  szólt.) 

2  Archiv.  Rákócz.  VI.  371.  1. 

3  Archiv.  Rákócz.  VI.  371 — 372.  1. 

lagtak  Szécsén  felé.  Azonban  már  másfélül  az  szorosokon  s  erdőkön 
eleikben  került  vala  más  része  az  ellenségnek,  s  úgy  confundálták 
őket.  Sőtér  zászlói  megmaradtak,  Kókayébúl  két  zászlót  elnyertek; 
azután  ismét  csuportozva,  salválták  magokat. 

Ebeczky  maga  kimaradt  vala,  valami  válogatott  haddal :  az  laban- 
czot  akarta  elcsalni  az  német  mellől ;  egész  erővel  rajta-fordúlt,  s 
űzte  Hollókőig.  Az  volt  szerencséje  Dániel  uramnak:  nem  vitte 
nyomon  Ebeczky  az  ellenséget,  hanem  másfelé  szaladt,  —  s  azalatt 
Pásztó  felé  s  úgy  ment  békével  el  Esterházy  Dániel  uram  az  hadak- 
kal. Az  ellenség  megállapodott  ott  az  hol  elhagyta  Ebeczky  űzését, 
s  onnan  beszállott  Szécsénbe. 

Hogy  Varsánnál  volt  az  táborunk  marsban,  akkor  előzte  meg 
Sőtért  az  ellenség:  úgy  kell  érteni,  hogy,  nyilván  Selmeczre  menő 
hírére  az  németnek  Dániel  úr  Szécsénnek  indult,  és  Ebeczky  Var- 
sánnál akadt  melléje  akkor,  az  mikor  már  másfélül  Sőtért  puskázták, 
s  annak  lármájára  tért  meg  s  maradt  el  Ebeczky  az  labancz  kicsa- 
lására.íf1 

Hátra  van  még  jeleznünk  e  dologban,  ú.  m.  Sőtér  és  Kókay 
meglépése-  s  megűzésében,  Ocskay  szerepét ;  ki  is  Kurdis  János  nevű 
labancz  kapitánynyal  Heistertől  elöljáróban  küldetvén,  valami  szem- 
közt jövő  áruló  paraszttól  tudta  meg  a  két  kurucz  ezredes  hadállását 
immár  a  puszta-almási  réteken;  megjelenté  Heisternek,  a  ki  az  ezen 
vidéket  jól  ismerő  Kurdissal  tüstént  reámene,  keresztül  az  erdőkön 
Sőtérékre.  A  meglepetteket  könnyű  volt  aztán  a  roppant  túlerőnek 
megriasztani.- 

1  Ugyanott,  376 — 377.  1. 

2  Kurdis  János  írja  Szécsényről  1709.  decz.  6-káről  gr.  Koháry  Istvánnak : 
«Régen  kívántam  Exciádnak  levelemmel  udvarolnom,  de  az  sok  portázás,  utazás, 
miúlta  Szécsénybe  beszállottunk,  annyi  üdó't  nem  engedett,  hogy  az  Exciád  Almás 
nevő  pusztájának  rétéin  táborozó  kuruczoknak  felveréséről  informálhattam  volna. 
Generál-Feld-Marschal  Heister  uram  ő  Excja  Nyék  nevő  falutúl  megindulván,  mihelyt 
Gyarmathoz  érkeztünk,  hogy  legelsőben  is  az  város  (Szccsény)  két  kapuját  elfoglal- 
juk, azalatt  midőn  már  útban  voltunk  volna,  és  így  ő  Excja  is  utánunk  nyomakodván, 
midőn  már  az  almási  úton  errefelé  közölgettünk  volna  előjáróban :  a  Kaprás  alól 
egy  parasztember  —  az  ki  az  kuruczok  szekerese  volt  —  Ocskay  uram  eleiben  futván, 
megmondta  ö  Kglmének,  hogy  az  feljebb  ynegirt  pusztának  rétjein  fekszik  az  kurucz. 
Ocskay  uram  mindgyárt  egy  ordináns  katonát  küldött  utánam,  megjelentvén  nékem 
is  az  egész  dolgokat,  miben  legyenek  ?  Minthogy  én  pediglen  Szécsény  körűi  és  ezen 

így  jutott  Heister  Szécsény  birtokába;  s  hogy  e  helyet  épség- 
ben megkapta :  azt  egyedül  gyors  járásának  köszönheté.  Másnap, 
okt.  22-kén  Eszterházy  Dániel  Gyöngyös-Patához  szállá,  de  előbb 
Ebeczkyt  öt  ezreddel,  a  mi  tehetett  tán  2000  lovast,  Pásztó-völgyé- 
ről  Hajnácskő  és  Serke  felé  indította,  előzni  a  német  menetelét,  — 
maga  is  utána  szándékozván.  A  portyázok  azért  Heister  körűi  nem 
szűntek,  az  előtte  és  oldalt  járó  hadakból.  így  okt.  23-kán  Szegedi 
Kiss  Mihály,  Sőtér  egyik  híres  portázó  főhadnagya  Szécsény  alá 
csapván,  öt  németet  fogott  el,  a  kik  vallották,  hogy  Heisterrel  Stein- 
ville,  Gombos  és  egy  Lubomirszky-féle  lengyel  tábornok  van ;  tegyük 
még  hozzá :  Croix  is,  és  Steinville,  Uhlefeld,  Althan,  Latour,  Savoyai 
Eugen,  Hohenzollern  vasas-  és  dragonyos-ezredek,  a  belőlök  századon- 
ként kivezényelteken  kívül,  kik  Viarddal  még  Új-Barsnál  hátramara- 
dának  a  podgyászvonattal.  Továbbá  Seculától  6  zászló  rácz,  és  Ocs- 
kaynak  4  század  labancza.  (Hát  kettő  hova  lett?  3  Liptóban  volt 
Ebergényinél,  1  talán  a  málhavonatnál,  —  hatnak  kell  vala  tehát 
vele  lennie,  mint  Ebeczky  irá,  s  annálinkább,  minthogy  a  6  zászló 
rácz  s  6  zászló  labancz  számát  ugyané  rabok  600-ra  teszik,  tehát 
Ocskayét  felében  300-ra,  a  mi  50  emberével  6  zászlónak  felel  meg.) 

Vallották  még  ezen  foglyok,  hogy  Heister  most  e  sebes  járás- 
ban nem  hozott  magával  csak  két  taraczkot:  de  van  a  táborán  (Új- 
Barsnál)  18  mozsárja  s  néhány  24  fontos  ágyúja,  melyeknek  a  gya- 
logsággal s  podgyászvonattal  kell  utána  jőniek.  A  gyalog  más  része 
ú.  m.  2000  ember  Löffelholtzczal  Szent-Benedek  felé  fog  fölmenni. 
(Jelentették  is  a  kurucz  portások,  hogy  Heister  elindulása  után  más- 


az  földön  alkalmasint  tudom  az  föld  csínyját :  a  mely  völgyön  tanácsoltam  azon 
kuruczoknak  megcsapását  s  felverését,  —  elég  kevesen  mentek  volna  el  közűlek ;  de 
mihelyt  Generális  Heister  uram  ő  Excja  az  ellenségnek  hírit  meghallotta :  széltében 
az  sűrő  erdőn  rajtok  mentünk,  egyszersmind  felvertük,  úgy,  hogy  egy  fordulást  sem 
tettek,  az  Ipoly  vízinek  szorítottuk,  az  hová  is  (nem  volt  ez  októberben  olyan  nagy !) 
sokan  beléholtak,  fegyver  által  is  mennyin  vesztek  (vagy  6o-an)  megírni  nem  tud- 
hatom ;  csak  iovat  is  300  egynehányat  és  6  zászlót  nyertünk,  Sőtér  Tamás  és  Kókay 
is  csak  nehezen  mehettek  el.»  (Eredeti  levél,  gyűjteményemben.)  Hogy  Kurdis  jól 
nagyít,  bizonyos ;  tudjuk  pl.  Bercsényitől,  hogy  csak  két  s  nem  hat  zászló  veszett 
oda,  —  így  lesz  a  katonák-  s  lovakkal  is,  legalább  a  harczon  jelen  volt  br.  Andrássy 
Péter  (labancz  úr)  br.  Berényi  Ferencznek  azt  beszélte,  hogy  atalám  öltek  meg  százat, 
és  hatvanig  valót  fogtak. »  (Berényi-napló,  nov.  13-ika  alatti  jegyzet.) 

Thaly  K.:  Ocskay  László.  II.  lg 

nap    Löffelholtz   is    megindult   a   bányáknak.)    A    tábornagy   czéljáúl 
Gács-várát  emlegették  s  a  téli  quártélyt. 

Okt.  24-kén  tudatták  a  portyázok,  hogy  sok  üres  szekér  vonult 
a  megelőző  napon  a  német  után  Szécsénybe ;  talán  erődítési  munká- 
latok végett,  talán  élés-szállításra.1  Ugyané  napon  Heister  Szécsény- 
ből  keltezett  kevély  nyiltlevélben  teszi  közhírré,  hogy  immár  idáig 
férkőzött,  «a  lázadók  nagy  megzavarásával*;  és  inti  a  körűi  levő 
vármegyék,  különösen  Nógrád  és  Hont  előle  menekülő  lakosait: 
siessenek  Szécsénybe  bej  óni  és  az  ő  vagy  az  itt  hagyandó  cs.  parancs- 
nok kezébe  a  hódolati  esküt  négy  nap  alatt  letenni,  különben  « igaz- 
ságos szigorát*  (justam  severitatem)  el  nem  kerülik.2 

Okt.  25-kén  Heister  Vadkertre  és  Szécsénybe  erős  őrséget  vet- 
vén s  mind  a  két  helyet  sánczoltatni  kezdvén,  előbb  Ludány  faluig, 
majd  Szakaiig  nyomult,  ezen  alól  megszálla  és  az  Iplyon  az  átelle- 
nes Busára  hidat  építtetett,  melyen  ezerig  való  német  még  az  nap 
általköltözék.  Másnap  kellé  őket  követni  a  többinek  is,  hogy  ott 
Viarddal  egyesüljenek,  a  ki  is  a  hátramaradt  800  lovassal,  2000  gya- 
loggal, nehéz  ágyúk-  és  podgyászvonattal  25-kén  érkezett  Ipoly-Ság- 
hoz,  honnét  26.  vagy  27-kén  Busánál  kényelmesen  Heisterhez  csat- 
lakozhatott. Világos  volt  innét  most  már  a  szándék:  Gácsnak  ostrom 
alá  vételed 

Mivel  pedig  Heister  két  lovas-ezreddel  és  Secula  ráczaival  diver- 
siót  tétetett  le  Hatvan  felé :  e  lovasságot  előbb  visszavárta,  mialatt 
ő  és  tábornokai  a  sűrűn  megerősítendő  Ipolyvonal  megvizsgálásával 
s  az  elsánczolandó  hidak,  révek,  kelők,  gázlók  és  malmok  megjelö- 
lésével töltötték  az  időt.  Azután  Viard  tábornokot  Vadkerten,  Si- 
ckingent  Szécsényben  bizonyos  haderőkkel  hátrahagyván,  okt.  30-kán 
költözött  át  táborostól,  ágyústól,  podgyászostól  az  Iplyon,  s  Losoncz 
alá  Daróczra  telepedék.  Másnap  beszállott  Losoncz  városába,  s  egy- 
szersmind lovas-portát  -  alighanem  Ocskayt  pribékjeivel  és  néme- 
tekkel   —    futtatott    Gács    alá.    Becsülettel    kilődöztek    reájok,    úgy 

1  Archív.  Rdkócz.  VI.  377—378.  1. 

2  Egykorú  másolat,  az  Orsz.  Levéltárban. 

5  Bercsényi  okt.  28-iki  levele  Rákóczihoz.  ( Archív.  Rdkócz.  VI.  375.  és 
379.  1.)  Úgy  a  nov.  3-iki  levélhez  mellékelt  Reportum.  (U.  o.  387.)  Rákóczi  Tár, 
II.  286.  1. 

nov.  i-jén  is,  midőn  nagyobb  porta  nyomult  a  vár  tövébe,  s  az  ott 
fekvő  mezővároskát  ők  vagy  a  várbeliek?  fölégették.1 

Ezalatt  kibontogatták  Zólyom  felől  a  több  helyütt  eltorlaszolt 
fűrészi  szorost,  és  a  császáriak  összeköttetése  Dívény  s  Végles  felé 
bányavárosi  feleikkel  megnyílt.2  Az  ostromágyúk  és  mozsarak  is 
megérkezének  Gács  alá.  Most  Heister,  miután  Losoncznak  körűl- 
sánczolását  elintézé  s  parancsnokául  Croix  tbkot  jelölte  ki,  Ocskay- 
nak  is  itt  rendelvén  ezredével  a  téli  évszakra  állandó  állomást,  — 
nov.  2-ikán  főerejével  a  Gácstól  félórányira  fekvő  Tamási  mellett 
ütött  tábort. 

Innét  és  e  napon  küldött  Gács-várába  egy  s.  k.  aláirása  és  nagy 
pecsété  alatt  kelt  nyiltlevelet  a  parancsnokokhoz.  Feldicsekszik 
ebben,  hogy  a  dunántúli  kurucz  erősségeket  elfoglalván,  győzelmes 
hadaival  a  « lázadók*  nem  kis  rémületére  immár  idáig  hatolt,  s  Vácz 
városától  fölfelé,  Szécsényen  keresztül  egész  eddig  erős  lineát  vont, 
Gács-várát  is  belefoglalva.  («Quodque  a  Vácziensi  civitate  per  Szé- 
csénium  hucusque  lineam  validam  traxerimus,  arcé  Gács  inclusa. «) 
Mindazáltal  bámulva  veszi  észre,  hogy  ezen  latrok  barlangja,  vagy 
inkább  güzü-fészek,  a  dicsőséges  császári  hadseregnek  nyakasul  ellent- 
állni  merészel.  (Attamen  non  sine  admiratione  advertimus,  quod  hoc 
ipsum  tale-quale  perfidorum  receptaculum,  vei  potius  glirium  nidus, 
audeat  et  prsesumat  se  tam  gloriosis  caesareo-regys  armis  adhuc 
pertinaciter  opponere.») 

Ezen  Heister  gőgjét  jellemző  gyönyörű  bevezetés  után  emlékez- 
teti a  várvédőket  ama  kegyetlenségére,  melylyel  Veszprém  oltalma- 
zok lakoltatta  légyen.  Ha  tehát  Gács-várát  ma  naplementéig  — 
mely  határidő  eltelte  után  a  könyörgések  sem  fognak  meghallgat- 
tatni —  föl  nem  adják:  a  várparancsnokot  és  helyettesét  négygyé 
vágatandja,  s  még  czudar  közembereik  életének  sem  irgalmazand. 
(«Idcirco,  si  haec  in  exemplum  non  sufficiat:  sciat  Commendans  et 
Vice-Commendans  se  in  quatuor  partes  dividendos  et  ad  quatuor 
partes  arcis  suspendendos  főre,  caeteris  infamibus  eorum  gregarys 
debita  amissione  vitae  poena  non  exceptis. » )  Igazi  vad,  zsarnoki  irály ! 

1  Archív.  Rákócz.  VI.  386.  1. 

2  Rákóczi  Tár,  II.  288.  1. 

18* 

Végűi  azonban  hozzá  teszi,  hogy  ha  a  kapuk  kulcsait  rögtön  kikül- 
dik és  meghódolnak :  úgy  életöknek  kegyelmet  ad,  s  mehetnek  a 
hová  tetszik.  «Signatum  in  castris  ad  Tomássy  positis,  die  2.  Novem- 
bris  Anno  1709.))1 

E  megfélemlítésnek  sem  volt  még  hatása.  Nyárády  a  fenyegető 
levelet  Bercsényihez  küldé  ki,  hűsége  jeléül;  sőt  a  felborozott  hajdú- 
sággal másnap  hajnalban  kemény  kicsapást  és  tüzelést  tőn  a  kapu 
előtt  300  gránátossal  az  éjjel  állást  foglalni  igyekezett  Lancken  tbkra.* 
Mire  aztán  a  bombázás  megkezdődött,  megdördülvén  a  mozsarak 
Gács  vár  bástyái  ellen. 

Ezen  közben  Bercsényi  —  a  ki,  mint  láttuk,  Enyiczkén  türel- 
metlenül várta  Károlyit  és  a  tiszai  hadat  —  nem  szűnék  meg  addig 
is  mindenfelé  intézkedni,  rendelkezni,  a  teendő  hadműveletek  iránt. 
Eszterházy  Dánielnek  megírá  :  «ha  lehet,  gyújtsák  reá  a  németre  Szé- 
csént,  s  keményebb  portázást  tegyenek  rajta.  Szent-Pétery  brigádája 
szedje  össze  magát  s  menjen  háta  megé.»  A  minthogy  Dániel  úrnak 
magának  is  az  ellenség  háta  mögött  kellett  volna  maradnia  Vadkert 
felől,  —  folytatja  —  «de  midőn  mind  sorban  valának  Szécsényig  az 
hadak,  —  sorban  ugratta  fel  az  ellenség. »  Most  már  így  lévén, 
Ebeczky  István  Babócsayval  maradjanak  előtte :  de  Szent-Pétery 
Kókayval,  Sőtérrel  csatlakozzék  az  Újvár  felől  érkező  Géczy  Gábor- 
hoz, Somogyihoz,  s  a  Berzseny  körűi  tanyázó  Ebeczky  Ádámhoz,  a 
ki  mellé  Vajdát  is  parancsolta  ;  ez  lesz  hat  regiment:  alkalmas  diver- 
siót  tehet  az  ellenség  hátában.  Csak  az  a  baj,  —  kesereg  töprengve,  — 
« ki  fog  hadat  vezetni f '»  Mert  « szegény  Dániel  úr  —  úgy  látom  — 
már  kifáradt,  Szent-Pétery  hazanéz  s  az  lába  fog  fájni,  Balogh 
Újvárban  fekszik,   —  egyedű    Ebeczky  van  az  hadak  közt.  »3 

Bercsényi  ez  aggályai  valók  voltak ;  hiányzott  köztük  az  erős 
kéz,  az  olyan  Bottyánszerű  vasakaratú,  félelmet  és  nyugalmat  nem 
ismerő  ember,  kiben  a  katonaság  is  bízik  s  meg  is  szokta,  hogy  hajtson 
a  szavára.  A  szegény  « csonka-béna »  Eszterházy  Dániel  ugyan  tett- 
vett és  elég  jól  akarta,  —  de  nem  tudta,  s  nehéz  is  hintóból  vezé- 

1  Eredeti,  gyűjteményemben. 

2  Wagner:  História  Josephi  I.  caesaris.  Bécs,  1745.  kiad.  308.  1. 

3  Bercsényinek  okt.  28-iki  s  köv.  levelei  Rákóczi-  és  Károlyihoz.  ( Archív . 
Rákócz.  VI.  és  Rákóczi  Tár,  II.) 

nyelni,  kivált  még  akkoriban  nehéz  volt.  Az  ezerek  Bercsényi  ren- 
deletei szerint  szétküldöztettek  ugyan,  de  csak  bolyongtak  «tébolygó 
juhok  módjára»  szanaszét,  fej  nélkül.  Egyik  a  Garamnál,  másik  a 
Mátrában  vagy  a  Zagyva  mellett  kóválygott.  « Kegyelmes  Istenem, 
micsoda  összekevert  kártya  ez!  —  sóhajt  fel  Bercsényi,—  elmúlik 
az  ideje,  míg  csak  összeszedhetni  is  őket!))1 

Vajda  András  a  vett  rendelethez  képest  által  akara  menni  az 
Iplyon :  de  már  utat  találni  nem  tudott,  mert  a  német  « mindenütt 
az  Ipoly  mellett  hol  malmot,  hol  mit  körűlsánczolt» ;  s  azonkívül 
hada  úgy  megfogyott,  szétoszlott,  hogy  «két  ezerbűi  (Vajdáé  és 
Réthey  Jánosé)  kétszázan  ha  vannak. »  Báth  és  Palástok  táján  300 
német  900  puskás  paraszttal  üldözi,  hajtogatja  a  kuruczok  hátramaradt 
családjait,  lábas  jószágát.-  Szóval,  az  Ipoly  mentén  csak  zűrzavart 
látunk;  e  folyam  vonalát  a  kuruczok  elvesztették,  s  még  jobban 
elrekedtek  tőle  a  nagy  hévvel  készülő  vadkerti  sáncz  és  erős  cs. 
hadállomás  miatt.  Szerencse,  hogy  Somogyi  a  maga  és  Balogh  Ist- 
ván ezeréivel,  a  Géczyével  Ocskay  Sándor,  Ebeczky  Istvánéval  pedig 
öcscse  Ádám  még  jókor  átjöhettek. 

Andrássy  István  Szepesből  gyorsfutárral  jelenté,  hogy  Liptóba 
Szondeczkinek  14  vagy  24  escadron  hada  érkezett;3  Bokros  Pál 
ugyan  —  ki  okt.  20-ikán  vévé  át  ezrede  parancsnokságát,  hosszas 
rabságából  és  a  hajnácskői  ideiglenes  kapitányságtól  való  szabadulása 
után,4  —  október  végnapjaiban  becsapott  Új-Bélától  Árvába  s  ki 
akará  lesre  csalni  a  németet:  «de  két  dragonyosa  Gyürky  Pálnak  be- 
szökvén Turdosínba,  —  a  német  ki  nem  gyütt.  »ö  Liptó  s  Árva 
felől  tehát  jelentékenyebb  diversió  nem  történt. 

1    Rákóczi  Tár,  II.  289.  1. 
&    Archiv.  Rákócz.  VI.  400.  1. 

3  Rákóczi  Tár,  II.  289.  1.  és  Archiv.  Rákócz.  VI.  388.  1. 

4  Bokros  okt.  20-kán  Lőcséről  tudósítja  Bercsényit,  hogy  miután  a  Hajnácskő- 
ben  volt  többi  foglyok  kicseréltettek,  Iliért  Murány-várába  kíséré,  és  azzal  feljött  ide 
br.  Andrássy  István  tbkboz  jelentkezni,  s  «holnap  visszatérek  Exciád  dispositiója  szerint 
regimentemhez"),  Dunavecz  tájára.  (Eredeti  levél,  az  Orsz.  Levéltárban.)  Gellért  Imre 
alezredes  pedig  Dunaveczről  okt.  27-kén  így  ír  Bercsényinek :  ('minthogy  már  az  Úr- 
Isten  rabságbúi  megszabadította  Bokros  Pál  uramot  és  az  regimenthez  érkezett :  resig- 
náltam  az  ő  Kglme  kézihez  az  regimentet*,  stb.  (Eredeti  levél,  ugyanott.) 

ő    Archiv.  Rákócz.  VI.  388.  1. 

Még  legtöbbet  tőn  Czelder  Orbán,  ki  is  mialatt  Heister  Losoncz 
és  Gács  felé  nyomult  s  ez  utóbbit  szorongatta:  hajdúival  s  Réthey 
György  vitéz  őrnagyával  Tóth  Mártonnal  Polonkától  újra  benyomult 
Breznó  sőt  Besztercze  alá;  a  beszterczei  marhákat  Tóth  Márton 
elnyeré,  de  el  nem  hajthatta  a  magyar  táborig:  mert  a  Beszterczé- 
ről,  Zólyombúi  reágyűlt  lovas-német  utánaeredvén,  meg  visszanyerte 
tőle.  Czelder  is  visszavonult  előlök  Polonkáig.1 

A  már  Gömörbe  is  elhatolt  pestis  pedig  kiütött  Serkénél  Ebeczky 
hadában,  —  mire  a  különben  is  rendkívül  megritkult  ezerek  úgy 
hazaszéledtek,  hogy  a  három :  Babócsay,  Ebeczky  és  Szent-Pétery- 
dandárban  alig  maradt  csoporton  900  lovas.  Előbb  a  Balog-völgyére, 
majd  Bejéhez,  Tornallyához  szállának.2 

Károlyi,  ki  okt.  31 -kén  érkezett  Enyiczkére  Bercsényihez,  rövid 
tanácskozmány  után  átvevé  a  hadak  vezényletét,  mert  Bercsényit 
köszvénye  ágyba  nyomta.  Es  mivel  a  fejedelemtől  parancsolat  jött  Gács- 
várát  —  ha  már  lerontására  idő  nem  maradt  —  minden  áron  meg- 
segíteni és  az  alatta  fekvő  Heister  táborát  ostrom  közben  megcsapni : 3 
Bercsényi  a  Szepesben  álló  hadak  nagy  részét  is  e  czélra  Hranovi- 
czára,  s  onnét  a  polonkaiakkal  együtt  Murányhoz  rendelé.4  A  többit, 
a  harcz  színterén  leendő  közvetlen   intézkedéseket,    Károlyira   bízta. 

Károlyi  nov.  l-jén  a  hadak  közé  indulván,  gyorsan  járt,  gyor- 
san tett;  megszemlélé,  csoportokba  osztá,  újon  érkező  segédhadainak 
hírével  föléleszté  a  megcsüggedt  csapatokat ;  próbált  lelket  verni  az 
elijedettekbe,  rendbe  vévé  a  rendetleneket,  s  Tornallya  és  Rima- 
Szombat  tájára  gyülekeztet  vala  minden  erőt,  hogy  gácsi  próbájára 
készüljön;  s  mégis,  már  november  6-ikán  szomorúan  jelenti  a  feje- 
delemnek Bercsényi:  « Isten  nem  akarta  csudáját  érnünk  Gács 
megtartásának  !  »ö 

Az  egy-két  hétig  ellentállhatási  képességgel  bíró  vár  ugyanis 
már  nov.  3-kán,  —  tehát  a  Bercsényi  tilalma  ellenére  elfogadott  fenye- 

1  Ugyanott. 

2  U.  o.  386.,  392.  1.  és  Rákóczi  Tár,  II.  291.  és  293.  1.  «En  Istenem  !  én  Istenem  /» 
sóhajt  fel  itt  Bercsényi,  mikor  a  három  szép  dandár  létszámának  a  rémület,  rendet- 
lenség és  pestis  miatti  ily  képtelen  leolvadásáról  emlékezik. 

3  Archív.  Rákócz.  VI.  380.  1. 

4  Ugyanott,  379 — 380.  1.  és  Rákóczi  Tár,  II.  289.  1.)  (Czelderről.) 

5  Archív.  Rákócz.  VI.  391.  1.  és  Rákóczi  Tár,  n.  296.  1. 

gető  levélre  következett  napon,  a  bombázás  legelső  napjának  éjje- 
lén —  kaput  tárt  Heisternek.  Oka  ezen  idő  előtti  meghajlásnak  az 
vala,  hogy  némely  gaz  hajdúság  (100  fő  volt  ott  Révay  Imre  ezeré- 
ből s  Perényiéből  150)  megijedvén  Heister  mindenkinek  halált  ígérő 
iratától  s  a  másnap  reászakadó  bombázástól :  éjtszaka  zúgolódni, 
lázongani  kezdett ;  s  miután  Nyárády  nem  bírt  elég  erélylyel  vagy 
hatalommal  a  zendülőket  lecsillapítani:  fenyegetődző  követeléseiktől 
kényszerítve,  capitulatióra  lépett  Heisterrel.  Szabad  elvonulás  bizto- 
síttatott mindenkinek,  mely  joggal  a  fő-  és  alparancsnok  (a  « falábú 
franczia»)  s  az  őrség  kisebb  része  éltek  is:  de  a  fellázadt  nagyobb 
rész  beszegőd  ék  császár  zsoldosává,  talán  gyáva  magatartásuk  s  for- 
rongásuk büntetésétől  való  féltében.1 

Bercsényi  eleinte  akasztófára  szánta  Nyárády  Andrást,2  annyira 
fölingerűit  ellene,  s  Károlyi  is  dühös  lett  reá,  főként  azért,  hogy  a 
várfeladás  után  csak  elmene  szépen  házához,  a  nélkül,  hogy  viselt 
dolgairól  csak  jelentést  tenni  is  érdemesnek  tartotta  volna.  Érte  kül- 
dött tehát,  s  házától  a  tornallyai  táborba  hozatta,  hol  az  alparancs- 
nok már  előbb  megjelent  vala.  Mindkettőnek  egy  volt  a  mentsége : 
a  hajdú  fellázadt,  zúgolódott,  —  kényszerűive  voltak  capitulálni!  De 
arra  nem  tudtak  mit  felelni :  miért  fogadták  el  Heister  fenyegető 
levelét  ?  Holott  írásban  utasítva  voltak :  az  ellenséggel  semminemű 
érintkezésbe  ne  keveredjenek!  Minden  rossznak,  belső  zendülésnek 
kezdete    pedig   ez  a  levél   volt.    Fogságba   vettettek  azért,    s  a  hadi 


1  Kolinovics,  Hist.  Belli  Rákócz.  783.  1.  V.  ö.  Kajali  Pál  levelét  Murányból 
nov.  6.  Bercsényihez :  ((Megértettem,  hogy  Gácsban  3.  prsesentis  délelőtt  ment  bé  az 
ellenség,  10  óra  tájban :  de  nem  a  falábú  német  tiszt,  hanem  némely  rossz  hajdúk  — 
fizetetlenségöket  hányván  —  kénszerítették  a  tiszteket  a  feladásra ;  máskínt  ő  Kglmek 
jól  viselték  magokat,  s  eléggé  csendesítették  volna  a  hajdúkat,  de  nem  lehetett. 
Ezeket  tegnap  egy  onnan  kibocsátott  tizedes  referálta  Murányallyán,  idevaló  prófont- 
mester  uramnak.  Prényi  Miklós  uram  regimentjébűl  való,  s  elsietett  a  regimente  után.» 
( Archív.  Rákócz.  VI.  402.  1.)  L.  Wagnert  is,  az  idézett  helyen.  Bossányi  Ferencz  is 
írja  Szécsénybó'l,  nov.  7-kén:  «Gácsot  3.  prsesentis  feladták  két  embernek  halálával, 
7  sebben  az  ki  esett;  az  hajdtíság  ki  benne  volt,  letette  az  fegyvert;  franczía  com- 
mendánsot  Murány  felé  kísérték  9  hajdúval.))  ( Eredeti  levél,  gyűjteményemben.) 

2  Bercsényi,  Enyiczkéről,  nov.  8-kán  a  fejedelemnek :  ((Károlyi  uram  írja,  hogy 
vasárnap  (nov.  3-kán)  csak  ijesztésre  feladták  Gácsot ;  kiért  kértem  Károlyit :  akasz- 
tassa az  commendantot,  s  még  az  falábút  is  nem  szánnám!*  (Archiv.  Rákócz.  VI. 
391.  1.  V.  ö.    Rákóczi  Tár,  II.  296.  1.) 

törvényszéki  vizsgálat  megindíttatott  ellenök,  először  is  a  hűségben 
maradt  hajdúk  kihallgatásával.1 

Heister  Gács-várát  nov.  3-kán  ekként  megvévén  és  4-kén  őrség- 
gel megrakván,  még  ezen  nap  megindula  tamásii  táborával  Dívény- 
hez,  5-kén  Gyetvához,  honnét  maga  sok  társzekérrel  bement  Besz- 
terczére,  a  jezsuiták  által  tiszteletére  szerzett  pompás  színjátékot 
megnézni.'2  Ocskay  Lászlót  Losonczon  hagyá,  ki  aztán  innét  Fülek 
tájára  s  Gömör  széleire,  ú.  m.  a  Rima-völgy  felé  tőn  portyázó  kicsa- 
pásokat  pribékjeivel,  kik  mellé  Savoyai  Eugen  vörös  dragonyosai 
közül  is  vezényeltettek  Croix  tbk.  által,  nagyobb  erő  és  biztosság 
kedvéért ;  s  míg  ez  utóbbiak  az  ellenségre  vigyáztak :  addig  Ocskay 
labanczaival,  takarmányozás  színe  alatt  széltére  prédáltatta  a  helysé- 
geket, megrögzött  gonosz  szokása  szerint.5 

Gács  eleste  után  mindenekelőtt  Murányról  és  Szepesről  kellé 
gondoskodni.  Az  előbbi    kemény  sziklavárba   Bercsényi  nov.   10-kén 


1  Károlyi  Sándor,  Tornallyáról,  nov.  8-kán  Bercsényihez  szóló  levelében  írja : 
«Nyárády  elkerülvén  az  commandókat,  minden  relatió  nélkül  ment  vala  házához,  — 
mintha  csak  az  gatyáját  vetette  volna  le  vasárnap,  hogy  Gácsot  öszverúgta  s  oda- 
hagyta. Én  is  udvarlására  küldvén,  idekísértettem ;  hasonló  az  mentsége,  mint  az 
falábúnak ;  hanem  arra  nem  tud  felelni,  hogy  az  ellenség  levelét  bevette,  szavát  meg- 
hallgatta. Quidquid  sit,  —  minden  gonosznak  az  feje  és  kezdete  az  volt,  noha  az 
hajdúságra  vét.  Intimáltam  Révay  (Imre)  uramnak  az  onnan  (Gácsból)  kijött  hajdúk 
examenjét,  kit  mihent  veszek,  meglátom,  mire  mehetek.  Az  bolond  capitulatiót  s 
passust  Exciádnak  elküldöm.))  (Eredeti  levél,  az  Országos  Levéltárban.)  Erre  vála- 
szolja Bercsényi,  Enyiczkéről  november  g-kén :  cNyárádynak  nem  lehet  mentsége : 
mert  ugyanis  az  levél  bevitelit  hoc  praeviso  tilalmaztam  életire ;  az  hajdú  zúgolódása 
nem  támadás :  mert  az  első  zúgolódót  ölette  volna  meg !  Az  sok  példa,  példa  nélkül 
szokásba  megy ;  az  examen  üdőt,  az  üdő  szánakodást,  s  az  szánakodás  mentséget 
szerez,  —  s  az  ismét  reménséget  s  példát  másnak  az  rosszra.  De  ugyanis  jól  irja 
Kglmed :  arma !  arma!  Et  animum  ad  arma!  ...»  stb.  (Rákóczi  Tár,  II.  302.  1.) 

2  Archiv.  Rákócz.  VI.  391.,  392.,  399.  1. 

3  Nikházy  György  ezredes  írja  Uza-Panyitról  nov.  4-kén  Babócsaynak,  Tor- 
nallyára:  «Két  rendbéli  portásim  küldöttek  két-két  katonájukat  hozzám  nyargalva, 
kik  is  bizonyosan  hozták  Gácsnak  feladását;  az  minthogy  mind  fő-  és  vice-commen- 
dáns  jőnek  egynéhányan  :  de  többnyire  az  hajdú  labanczczá  lett.  Haister  Losonczon, 
Ocskay  Tamásiban  és  harmadrésze  a  németnek  Gácsban  és  Lehotkán  vannak.))  (Ere- 
deti, az  Orsz.  Levéltárban.)  Szintén  Nikházy  tudósítja  Uza-Panyitról  nov.  10-kéről 
Károlyit  Tornallyára,  hogy  egy  Major  János  nevű,  teljes  hitelű  megesküdt  embere 
tegnap  bent  lévén  Losonczon,  referálja,  hogy  ott  most  Viard  a  fő-commendáns,  mivel 
"Haister  a  lovas  hadnak  jobb  részével  a  fűrészi  passuson  általment.  Ocskay  visszajött 

Kamocsayt,  Nyáray  dandárnok  alezredesét  küldé  «frisebb  hajdúkkal," 
a  régi  őrség  fölváltására.1  Szepes  védelmét  illetőleg  pedig  nov.  8-kán 
tüzetes  utasítást  intézett  br.  Andrássy  István  tbkhoz,  melyből  külö- 
nösen azt  emeljük  ki,  hogy  Lőcsére,  —  melynek  erődítéseit  Riviére 
a  jeles  hadmérnök-ezredes  is  jól  védhetőknek  véleményező,  —  a  vitéz 
Czelder  Orbánt  jelölte  ki  parancsnokul,  a  saját,  Andrássy  Pál  és 
Pongrácz  János  ezeréiből  odarendelt  15 — 1600  főnyi  hajdúság  fölött, 
szabad  tetszésére  hagyván  Andrássy  Istvánnak,  ha  oda  maga  is  be 
akar  zárkózni.'2  Sőt  a  Riviére  által  a  modern  hadtudomány  elvei 
szerint  védképtelennek  mondott  Kézsmárkba  is  Bajcsy  György  al- 
ezredessel 4 — 500  Czelder-hajdút  rendelt  helyőrségül :  nehogy  ezen 
a  közhiedelemhez  képest  erős  városnak  üresen  hagyása  a  lőcseiek 
szívét  elcsüggeszsze.3  E  gyalogságon  és  a  Kassára  szánt  Nyárayén 
kívül,  úgy  számítá  Bercsényi,  hogy  a  Tiszahátról  feljöttekkel  «csak 
verhetnénk  még  igen  könnyen  5000  gyalogot  össze  ; »  mely  erővel  — 
mielőtt  Heister  Szepesbe  érkeznék  —  támadólag  javaslá  föllépni: 
mert  úgy  hivé,  hogy  ha  a  még  csak  készülő  vadkerti  sáncz  meg- 
támadtatnék, ennek  segélyére  Heister  magától  vissza  fog  térni.  «De  — 
veti  utána,  —  pestis,  pestis  !  .  .  .  Van  mind  kenyér,  minden  az  Mát- 
rában, —  csak  pestis  ne  volna  !  Gömört  pedig  ha  veszszük  az  gya- 
lognak :  onnét  mindenüvé  reáér,  de  (ott)  kenyér  nincs.  Egyiknek 
meg  kell  lenni,  csak  szólhassak  Károlyival.*4  E  tervezgetésből  nőtte 
aztán  ki  magát  későbben  a  rozsnyai  s  még  későbben  a  vadkerti 
próba,  melv  utóbbi  *romhányi  ütközet*  néven  ismeretes. 

tőle,  Losonczon  vagvon  nem  sok  magyarral;  ha  mikor  portára  vagy  hová  mégyen  is 
Ocskay :  az  veres  némettel  (Eugen  ezrede)  szokott  járni,  az  magyar  katonáival  peniglen 
a  ki  Bokros  vicéje  (alezredes)  volt  (régenten),  magas  száraz  ember,  nem  tudta  meg- 
nevezni ki  légyen?»  A  faluknak  élést  kell  szolgáltatni  és  palánkfákat  szállítani  Lo- 
sonczra,  az  erődítésekhez.  Tegnapelőtt  volt  kinn  a  német  takarmányért  Fülekre, 
Bénára,  Püspökire,  s  tegnap  is  volt  Rapon.  (Eredeti  levél,  gyűjteményemben.)  Babócsay 
Ferencz  Tornallyáról  nov.  13-kán  Bercsényinek :  ePolereczky  Mátyás  referálja,  hogy 
Heister  Beszterczén  van,  és  az  vele  odavitt  hadakat  egy  részben  Liptóba,  és  más 
részét  Túróczba  küldötte  volna.  Ocskay  Kokavdig  kicsapott  vala  és  az  szegénységet 
prédáltatta.f  (Eredeti  levél,  az  Orsz.  Levéltárban.) 

1  Archiv.  Rákócz.  VI.  399.  és  409.  1. 

2  U.  o.  395.,  397.,  398.  1.  V.  ö.  Rákóczi  Tár,  II.  291.,  294-  1- 

3  Archiv.  Rákócz.  VI.  401.  1. 

4  Archív.  Rákócz.  VI.  401.  lap.  (Enyiczkéről,  november  9-kén,  a  fejedelemhez.) 

Bokros  Pál  a  lengyel  széleken.  Lubomirszky  Tivadar  herczeg  is  a  császárnak  árulja  hadait.  — 
Csajághy  Érsek- Új  várban.  Az  újváriak  hasznos  és  győztes  kiszáguldozásai.  Viszont  Viard  Ocskay- 
val  Gömörben  barangol,  de  hatvani  szándékát  Eszterházy  meghiúsítja.  —  A  magyarok  Eger-várát 
élelmezik,  a  németek  Rozsnyót  megszállják.  Ocskay  Putnokig  kalandoz.  —  Heister  Lőcse  alatt. 
A  város  és  Czelder  vitézül  ellent  áll.  Károlyi,  Palocsay,  Bokros,  Paur  stb.  Szepesben,  Sárosban. 
Lubomirszky  T.  egyesül  Heisterrel,  de  Lőcsét  ő  sem  csábíthatja  el.  —  Lőcse  alól  Heister  tágulni 
kénytelen.  Ocskay  pribékjei  a  Szepességen.  A  németek  Szomolnokot,  Remetét  sánczolják.  —  Ocskay 
régi  ezrede  kié  lesz?  Rákóczi  lengyel  segédhadai.  Eszterházy  Antal  általjő  Dunántúlról;  erős 
készülődések.  Ocskay  (1709.  végén)  családjához  tér  Vág- Új  helybe  ;  fátuma  közeleg. 

Ugyanez  idő  tájban  Bokros  Pál  az  egykori  Ocskay-féle  ezreddel 
még  mindig  fönt  Szepes  éjszaknyúgati  csúcsában,  Dunavecz  vidékén 
őrködik  vala,  s  nov.  12-kén  Richvaldról  érdekes  tudósítással  szolgált 
Bercsényinek.  «A  minemű  német  vagyon  Árvában,  az  nem  portáz- 
hat ide,  mink  se  oda,  a  nagy  sarok  s  rossz  utak  miatt ; »  mindazáltal 
jól  vigyázok,  nehogy  valami  non  putarem  érjen,  —  bocsátja  előre. 
Ezt  megelőzi  egy  csomó  lengyelországi  hír  Nagy-Péter  czárról, 
XII.  Károlyról  s  párthívéről  gr.  Potoczky  kiewi  palatínusról,  kinek 
maradékhadai  nemsokára  Rákóczinak  állottak  zsoldjába.  E  híreket 
Bokros  a  muszkák  elül  hozzá  menekült  Stanislaista  lengyel  főúr 
gr.  Tarlowtól  hallá,  a  ki  előtte  hittel  erősíté  azt  is,  hogy  « bizonyo- 
san ezelőtt  csak  két  héttel  Lubomirszky  (Tivadar,  a  szepesi)  Len- 
gyelország szélén  Árvába  s  onnan  Bécsbe  császárhoz  küldötte 
követségben  levelekkel  maga  fősecretáriussát,  Koffer  nevőt,  de  nem 
tudja,  mi  dologban  ?  A  ki  még  sem  tért  vissza  ;  ajánlja  magát  ez 
(Tarlow)  arra,  mihelyt  megtudja  :  miért  járt  s  mi  válaszszal  gyünf 
azonnal  tudósít  engem.** 


~& 


*  Eredeti  levél,  gyűjteményemben.  Ugyané  levél  végén  még  arról  emlékezik 
Bokros  Pál,  hogy  miután  azon  «százig  való  katonát)),  kiket  az  ő  ezeréből  Árván  át 
még  Csáky  Mihály  Maszelnikhez  —  Paur  kapitányához  —  expediált  volt,  ez  utóbbi 
Trencsényben,  Nyitrában  nagyobbára  c odavesztette,  vagy  hová  tette,  úgy,  hogy  csak 
kevés  tért  meg»  ;  azonban  közűlök  némelyek  kóborlásért,  rablásokért,  Érsek-Újvárban 

A  Tarlow  gróf  által  megsejtett  és  Bokros  útján  Bercsényinek 
megjelentett  Lubomirszky-ügy,  a  hűbérúr  áruba  bocsátott  hadainak 
immár  legközelebb  megtörténendő  átadására  vonatkozott.  Bokros 
levelének  vétele  napján,  nov.  13-kán  megtudta  azt  Bercsényi  más 
oldalról,  ú.  m.  a  serény  érsek-újváriak  által  fölfogott  s  megküldött 
bécsi  posta  leveleiből  is,  és  pedig  sokkal  világosabban.  « Számtalan 
leveleket  hozának  ma  —  írja  Enyiczkéről  nov.  13-kán  Rákóczinak, — 
az  postát  fogták  el  már  kettőt  Újvárban ;  most  hányatni  kezdem,  — 
hanem  Haisternek  mit  ír  az  Bellicum,  íme  megküldtem.  Rossz  do- 
log az  Lubomirszky  dolga;  úgy  látom,  ellenségünkké  leszen  az  : 
mert  expressusa  vitte  azt,  az  mire  itt  hallasztnak,  5  talám  azt  várja 
maga  is  most  Haister,  azért  fülel*.  És  másnap  megint  ismétli: 
^bizonyosnak  látszik  Lubomirszky  dolga  más  levelekbül  is,  s  nem 
hiszem,  nem  azt  várja  Haister  (Zólyomban)  s  úgy  indul  vagy  azzal 
vagy  akkor  innen  felüli).1 

Bercsényi  jól  következtetett.  Heister,  mint  látni  fogjuk,  a  Lubo- 
mirszky megvásárlóit  hadaival  való  kész  egyesülésre  indult  meg 
Szepesbe,  —  s  azért  hagyhatott  el  seregéből  a  Vácz  és  Gács  közötti 
új  hadvonal  erődített  állomásaiban  oly  nagyszámú  csapatokat  :2  mivel 


fogságba  vettettek,  Maszelnik  pedig  ezeknek  lovaikat,  fegyvereiket  magával  lehozta : 
tehát  e  lovak  és  fegyverek,  mint  az  ő  (Bokros)  és  nem  Paur  ezredét  illetők,  őneki 
adassanak  vissza. 

1  Archív.  Rákócz.  VI.  411 — 412.  1. 

2  Az  ezen  hadvonalon  hátrahagyott  csapatok  mennyiségéről  szóló  tudósítások 
egyes  pontjaikban  ugyan  eltérők :  mindazáltal  abban  megegyeznek,  hogy  kivált  Lo- 
sonczon,  Szécsényben  és  Vadkerten  jelentékeny  haderő  feküdt.  Bercsényi  nov.  6.  s 
8-iki  leveleiben  azt  említi,  hogy  Heister  itt  három  lovas-ezredet  hagyott  el  (Archív. 
Rákócz.  VI.  390.,  392.  1.)  és  ezer  gyalogot.  (U.  o.  395.  1.)  Bossátiyi  Ferencz  nov.  7-kén 
Szécsényről  ezt  írja:  «Az  postírungok  csak  Nógrád-vármegyében  vannak,  ú.  m.  Vad- 
kerten Viard  3  lovas  regimenttel,  Szécsényben  egy  lovas  regiment  és  egy  battalion 
gyalog  (és  Kurdis  labanczai  is)  Generális  Czikinivel  (Sickingen),  az  ki  is  Dunától 
fogva  Vágig  s  bányákon  commendírozó  Generális.  Losonczon  három  regiment,  azokból 
tettek  Gácsban  és  Dívényben.»  S  Ocskay  is  még  Losonczon  vala.  (Eredeti  levél,  gyűj- 
teményemben ;  gr.  Koháry  Istvánhoz  szólt.)  Egy  rácz-kanizsai,  Lénárd  nevű,  Secula- 
ezredebeli  rácz  százados  nov.  13-kán  Berezelnél  elfogatván,  16-kán  vallotta,  hogy  Vad- 
kerten ViardtMk.  a  következő  csapatokkal  fekszik :  Latour  s  Althan  lovas-  és  két  gyalog- 
ezreddel, s  Seculának  6  zászlója  alatt  300-ig  való  ráczczal.  A  két  német  lovas-ezred 
létszámát  együtt  1500-ra  teszi,  a  gyalogét  nem  tudja.  Három  ágyú  s  néhány  mozsár 
van  vele.  A  palánkozáshoz  már  hozzákezdettek.  Váczon  is  van  helyőrség,  de  mennyi  ? 

jól  tudá,  hogy  a  maga  (a  Korponán,  Balassa- Gyarmaton,  de  kü- 
lönösen Vadkerten,  Szécsényben  és  Losonczon  feles  számmal  hátra- 
hagyott helyőrségek  kivezénylése  miatt  majdnem  3000- re  leolvadt) 
hadtestéhez  nemcsak  Löffelholtz,  Hartleben,  Ebergényi  és  Tollet 
osztályait:  hanem  Lubomirszky  Tivadar  hgnek  is  két  —  harmadfél- 
ezer fris  hadát  fogja  csatolhatni,  és  így  ismét  tekintélyes  erővel  lép- 
het föl  Szepesben. 

Mielőtt  őt  oda  elkísérnők,  tekintsünk  kissé  vissza  Érsek-Újvár 
felé.  Itt  Berthóty  István  elhunytával  (okt.  15.),  —  mint  már  említők, 
Csajághy  János  dandárnok  s  alparancsnok  öröklé,  ideiglenesen  — 
a  vezényletet.  Az  igen  vitéz,  de  szintoly  indulatos,  hiú,  nyakas  és 
öntelt  ember  mindjárt  azon  kezdé  működését,  hogy  a  szemében  aka- 
dályt képező  régibb  vagy  híresebb  főtiszteket  valamikép  kitudja  Új- 
várból, így  a  nálánál  rangidősb  (de  lovassági)  dandárnok  Balogh 
Istvánnak,  Somogyi  Ferencz,  Réthey  János  és  Vajda  András  ezre- 
deseknek s  Géczy  Gábor  alezredesének  Ocskay  Sándornak  ottlétét 
sanda    szemmel   nézte ;    s   midőn    Bercsényi    parancsából   Eszterházy 

nem  tudja.  Szécsényben  Sickingen  tbk.  van  az  Uhlefeld  és  Savoyai  Eugen  ezredeivel 
s  gyaloggal ;  Losonczon  és  Gács  táján  Ocskay.  Ugyanezen  rácz  kapitánynyal  együtt 
elfogott  egy  Rózsa  Ferencz  nevű  (alkalmasint  Kurdis-féle)  labancz  zászlótartó  szerint 
pedig  Vadkerten  három  német  lovas  ezred  volt  2000-nyi  létszámmal  és  1500  gyalog ; 
a  6  zászló  alatt  ellenben  ő  csak  300  ráczot  mond  lenni ;  továbbá  mintegy  38  labancz. 
A  harmadik  rab,  egy  Rácz  Lukács  nevű  zászlótartó  Secula  ezeréből,  mindenben  kapi- 
tánya szerint  vall,  hanem  a  Vadkerten  lévó'  gyalogság  létszámát  megjelölvén,  azt 
1800  emberre  teszi.  ( Egykorú  másolat,  gyűjteményemben.)  Egy,  november  25-ike  után 
kelt  névtelen  nógrádi  följegyzés  ismét  azt  állítja,  hogy  Viard  tbk.  «egy  regiment  rácz- 
czal  és  circiter  nyolcz  regiment  némettel  (?)  vagyon  Vadkerten,  az  hol  besánczoltatván 
magát,  minden  gazdátúl  4 — 4  frtot  portió-pénzt  exigáltat,  és  conjungálván  magokat  a 
szécsényi  némettel,  Sajó  mellékit,  Putnok  táját,  Rima-Szombat,  Csetnek  és  Galsó  táját 
szabadon  nyargalják.))  Korponán  Langlet  tbk.  a  commendáns.  (Eredeti,  gyűjteményem- 
ben.) Végre  maga  Ocskay  László  elfogatásakor  Újvárott  így  vallott  e  császári  had- 
állomások csapatlétszámáról:  «Generál  Croi  Eugenius  és  Hohenzoller  regimentjével, 
két  battalio  gyaloggal  és  az  ó  katonáival  Losonczon  vagyon.  Eugenius  regimentje 
azok  híjjával  vagyon,  kiket  az  ó'szszel  Csápornál  levagdaltak,  Hohenzollernek  csak 
egy  része  vagyon  ott.  Szécsényben  Czikkingen  maga  (gyalog-)regimentiből  való  batta- 
liókkal  és  Uhlfeld  regimentjeivel  vagyon,  Vadkerten  penig  Latour  és  Althan  regi- 
mentjebeli ékkel  s  valamely  gyalogsággal  Viard  vagyon.))  (Eredeti,  a  Ghyczy-levéltárban.) 
E  kimutatásokból  könnyen  kiszámítható :  mennyi  cs.  haderővel  volt  dolga  Rá- 
kóczinak Romhánynál  ?  S  azért  ezek  a  romhányi  harcz  történetéhez  is  becses  adalé- 
kokúi szolgálnak. 


CSAJÁGHY   JÁNOS    ERSEK-UJVARI    PARANCSNOK    SAJÁTKEZŰ    LEVELE    GRÓF    BERCSÉNYI    FŐVEZÉRHEZ. 
(Eredeti  s.  k.  levél  Tbaly  Kálmán  gyűjteményében.)  (284.  lap.)  II. 

Dánieltől  rendeletet  vőn  Heisternek  Új-Barstól  Szécsény  télé  indu- 
lásakor, hogy  az  Újvárnál  télre  úgy  is  fölöslegessé  válandó  lovasság 
nagyobb  részét  küldje  ki  a  Garam  s  Ipoly  mellé  az  ellenség  há- 
tába, —  kapva  kapott  az  alkalmon,  s  csak  6  század  java  huszárt 
fogván  ott  Géczy  ezredéből  a  vakmerő  ifjú  Beleznay  János  őrnagy 
alatt:  Somogyit,  Rétheyt,  Vajdát,  Ocskayt  tüstént  kirendelé  mind  a 
többi  lovassal.1  Előbb  is  már  ilyenformán  Írdogált  róluk  Eszterházy- 
nak:  « Nékem  itt  sem  Balogh  István,  sem  Somody  uraimék  kenyér 
enni  nem  kellenek;  hanem  Ngod  mentűlhamarébb  nékem  írjon,  hogy 
Balogh  uramot,  Somody  uramot  az  itt  nem  kívántató  hadakkal  sietve 
Ngod  után  küldj em,  —  s  küldöm  mindgyárt  azonnal;  mert  én  itt 
tovább  kenyeret,  húst  az  gvarnizonbúl  nem  adatok  nekik  absolute,  — 
hozza,  ha  enni  akar!  Sem  Péterért,  sem  Pálért  nem  üresítem  az 
tttvaló  magaztnumot ;  a  ki  bánja,  tegyen  róla !  De  csak  Ngod 
parancsoljon  ezeknek  kimenetelök  iránt. »2 

Volt  e  sorokban  tagadhatlanúl  némi  igazság  is,  kivált  a  szegény 
elöregedett  Somogyira  nézve ;  de  ily  hangon  beszélni  oly  régi,  érde- 
mes és  okos  főtisztről  mint  Balogh,  —  ki  csak  nem  rég  is  az  általa 
ép  oly  ügyesen,  mint  vitézül  és  bölcs  mérséklettel  vezényelt  csápori 
harczczal  oly  szép  becsűletet  szerzett  Újvárnak  s  tetemes  gabonát 
hordatott  az  éléstárakba,  —  nagy  tapintatlanság.  Es  a  szintén  sok- 
érdemű  régi  ezredessel,  Somogyi  Ferenczczel  —  ki  a  hazát  nyolcz 
fiával  együtt  szolgála  fegyverrel,  —  ekként  paczkázni,  hálátlan  vise- 
let. Ám,  a  vén  Somogyi  ki  is  mene  szó  nélkül  Újvárból,  és  Balogh 
is  hadait  kibocsátá ;  azonban  maga  személyében  ki  nem  mozdúla, 
mint  régibb  dandárnok  nem  tartozván  s  nem  akarván  parancsokat 
elfogadni  Csajághytól.  Eszterházy  rendeleteire  pedig  azzal  felelt,  hogy 
beteges,  (az  is  volt,)  ki  nem  mehet  Újvárból,  —  s  ott  maradott  mo- 
derátornak. A  féktelen   Csajághy  vad    indulatainak  később  oly  bor- 

1  ((Újvárban  Csajághy  hat  compániát  hagyván  benn  lovast,  a  többit  Ocskay 
Sándorrai  kiküldötte  az  német  hátuljára:  Géczyébűl  négy  sereget,  Somody  és  Balogh 
István  hadát,  (Rétheyt,  Vajdát  már  előbb.)  Nem  találván  helyöket,  Pétervásárára 
mentek  az  Mátrába ;  hihető,  azért,  hogy  Dániel  úrhoz  orderezték  ex  stipposito  príma? 
dispositionis  mese,  —  azért  hajtottak  nyomán. »  (Bercsényi,  a  nov.  3-iki  leveléhez 
mellékelt  <iReportum»-baxi.  Archív.  Rákócz.  VI.  387.  1.  V.  ö.  Rákóczi  Tár,  II.  289.) 

2  Csajághy  János,  É.-Új várból  okt.  ai-kén  Eszterházy  Dánielnek.  (Eredeti  levél, 
gyűjteményemben.) 

zasztó  véres  tettekben  (pl.  a  derék  Várallyay,  másként  Dobrowniky 
János  őrnagynak  a  hadi  tanácsban  lett  összevagdalásában)  nyilvánult 
kitöréseit  mindazáltal  Balogh  higgadtsága  sem  mérsékelhette. 

Különben  Csajághv,  a  mi  a  lovassági  kicsapdozásokat  illeti,  igen 
jól  kezdette;  s  bámulatos,  hogy  a  merész,  fáradhatlan,  kalandozó 
természetű  Beleznay  mennyi  hasznos  száguldozást,  —  diversiót,  éle- 
lem- és  adóbehajtásokat  —  mert  és  tudott  tenni  azzal  az  500  huszárral 
az  ellenség  háta  mögött,  császárnak  hódoló  vidékeken. 

Csajághy,  mindjárt  parancsnoksága  első  hetében,  a  mint  Barstól 
Pálfíynak  Nagy-Szombatba  menését  megtudá  :  e  város  és  Pozsony 
közé  300  válogatott  huszárt  küldött  át  a  császáriak  hadvonalai  közt 
a  Vágón,  göbölyöket  behajtani,  az  adóbeküldéssel  késő  Pozsony- 
inegyei községek  bíráit  behozni,  és  —  ha  lehet  —  a  bánt  útjában 
Starhemberg  módjára  elcsípni.* 

Ez  az  utóbbi  szándék  ugyan  nem  sikerűit,  mert  Pálffy  igenis  iól 
szokott  magára  vigyázni,  —  azonban  az  erősségnek  hússal  és  pénzzel 
ellátását  czélzó  egyéb  törekvések  teljesülése  már  magában  is  elég 
nyereség  vala;  s  hozzá  még  a  bécsi  cs.  postát  is  fölfogták,  melyet 
Csajághy  vagy  háromszor  keríttetett  volt  kézre,  úgy,  hogy  a  Heis- 
ternek  és  más  német  tábornokoknak  szóló  hivatalos  levelek-  s  utasí- 
tásokból, —  mint  pl.  a  Lubomirszky-ügyre  nézve  láttuk,  —  nem 
egy  fontos  dolgot  lehetett  kitanulni. 

Az  adószedési,  vágómarha-  és  gabonahajtási  expeditiók  pedig 
nemcsak  Pozsony  és  Nagy-Szombat  tájaira,  ■ —  hanem  főként  Nyitra 
s  Bars-vármegyék  közép  és  felső,  Trencsény  alsó,  s  Hont  nyugati 
részei  felé  irányúinak  vala.  Csajághy  kemény  hangú  nyiltparancsok- 
kal  rendelé  be  az  adókat  a  nevezett  vármegyék  községeitől,  — 
Beleznay  őrnagy  s  Rácz  Miska,  Kocsis   János,  Jávorka,  stb.  hadna- 

*  «Pálffy  már  általment  az  Vágón,  Dunántúlra  mégyen.  Most  küldtem  Pozsony 
eleire  éppen  circiter  300  válogatott  katonábúl  áUó  portát ;  meghagytam :  göbölyöket 
hajtson,  ha  mást  nem  tehet,  és  engedetlen  bírákat  hozzon  bé.  Elválik,  Isten  mit  ád 
nekik?  Jó  volna,  Pálffyt  ha  elfoghatnák.  —  Mocsonakra  már  bement  az  postírung 
(400  német  lovas,)  kit  Pálffy  Nyitrárúl  küldött.  —  Beleznay  uramat  innend  ugyan  el 
nem  bocsátom;  Ocskay  uram  (Sándor)  penig  valamint  magát  alkalmaztatni  fogja,  — 
itt  is  úgy  fog  alkalmaztatni.  i>  (Néhány  nap  múlva  kiküldötte  őt.)  Csajághy  János  okt. 
21-iki  levele  Érsek-Újvárból,  gr.  Eszterházy  Dániel  tábornokhoz.  (Eredeti,  gyűjte- 
ményemben.) 

gyoknak  majdnem  naponként  kiszáguldó  és  egész  Pőstyénig,  Bánig, 
Bajmóczig,  Bakabányáig  fölbarangoló  huszárai  s  a  szabad  hajdúk 
csapatai  pedig  nem  késtek  azokat  az  élelmi  szerekkel  együtt  behaj- 
tani, vagy  az  engedetlen  bírákat  bevinni  Újvárba;  honnét  aztán 
mindaddig  haza  nem  bocsáttattak,  míg  illető  községeik  a  követelt 
adóösszegekkel  ki  nem  váltották  őket.  E  pénzekből  fizettették  java 
részben  az  újvári  helyőrséget.  A  Berényi-napló  följegyzései  telvék 
ilynemű  adatokkal.1 

Az  ily  kiszágúldások  alkalmával  azután  a  cs.  hadállomásokbeli 
rajok  leső  katonasággal,  úgy  egyéb  —  utazó  tisztek  vagy  szállítmá- 
nyok mellé  födözetűl  stb.  —  kivezényelt  német  csapatokkal  nem 
ritkán  találkozván,  keményen  összeverekedtek;  mely  összecsapások- 
ban többnyire  a  kuruczoknak  kedvezett  a  szerencse.  így  pl.  okt. 
vége  felé  egy  Komárom  alá  csapott  újvári  porta  Zichy  György  al- 
ezredest és  ottani  helyettes  várparancsnokot  szerencsésen  künnszorítá 
s  elfogta.'2  Okt.  30-kán  pedig  egy  más  porta  —  nyilván  magával 
Beleznayval,  mert  300-an  voltak  —  Trencsényből  vagy  Nyitrából 
visszatérő  bizonyos  német  gyalogokat  szorított  meg  Nagy-Tapolcsá- 
nyon;  kik  is  a  városi  templom  kerítésébe,  majd  be  az  egyházépű- 
letbe  menekülvén    a    lovaikról    leszállt  s  ostromnak  menő  kuruczok 


1  Pl.  okt.  86-ika  alatt  olvassuk :    «Az    Nyitra-völgyén    gyakran   járnak  az  kuru- 
zok,  az  báni  vidékre  nagy  impositiót  vetettek.))   Okt.  2J-kén:  «Berthóty  15.  praesentis 

holt  meg,  azelőtt  való  nap  kártyázott;  úgy  mondják,  hogy  megétették.  (Valótlan  hír!) 
Csajághy  succedált  tisztiben,  currentaliter  parancsolja  nagy  fenyegetó'dzéssel  az  im- 
positiót Újvárba.  Az  sok  kóborló  szüntelen  jár  fól  s  alá  az  mi  földünkön)),  (Nagy- 
Tapolcsány  táján.)  Nov.  i-jén:  «a8.  Octobris  Pó'styéntt  is  volt  40  lovas  kurucz,  de 
senkinek  semmi  kárt  nem  tettek. »  Nov.  20-kán:  «Mérey  Gáspár  uram  írja,  hogy  exe- 
cutióval  szedik  az  újváriak  a  falukon  az  impositiót,  egyníhány  falu  bíráját  bé  is 
vitték)),  stb. 

2  A  Berényi-napló  okt.  30-káról :  «Zicsy  Györgyöt  az  komáromi  kapitánt  elfog- 
ták az  kuruczok.))  Ugyané  «Dominus  Vice-Colonellus  Georgius  Szicsy»-nek  Korponay 
János  rab  kurucz  állítólagos  alezredesért  való  kibocsátását  kéri,  Szluha  Ferenczhez 
1709.  nov.  17-kén  Nagy-Szombatból  irott  levelében  a  cs.  k.  rabváltó  biztos  Romeisen. 
(Levelének  egykorú  mása  gyűjteményemben.)  Szluha  Ferencz  pedig  Újvárból  decz. 
12-kén  írja  Szent-Miklósy  János  kezességre  kibocsátott  kurucz  alezredesnek,  hogy  a 
császáriak  ó'érette  eleinte  Iliért  kívánták  szabadítani,  majd  ettó'l  elállván,  most  cVice- 
Colonellus  Zichy  György  uramat  Kglmedért  prsetendálják :  de  ő  Excja  (Bercsényi) 
még  Zichy  uram  szabadulását  nem  méltóztatott  resol válni. »  (Eredeti  levél,  az  Orsz. 
Levéltárban.) 

elül:  ezek  fölgyújták  a  tetőt,  betörték  rajok  a  sekrestye  falát,  és  a 
sűrű  puskalövésektől  vissza  nem  riadva  berohantak,  s  egy  lábig  le- 
vagdalták őket.  A  templom  leégett  a  halomra  ölt  németek  testei 
fölött.1 

E  vitézi  győzelem  után  Beleznayt  nemsokára,  ú.  m.  november 
elején  némi  vereség  éré;  ugyanis  egyik  messze  kirándulásában,  Pri- 
vigyén,  a  Nyitrárúl  s  Mocsonokrúl  reája  gyűlt  német  lovasság  vélet- 
lenül megcsapta,  noha  csak  « kevés  kárral. »  Többet  vesztettek  az 
Appony  mellett  Szulóczon  ugyanekkor  tájban  fölvert  szabadhajdúk, 
kikből  30  legénynyel  a  túrócziak  hadnagya  is  halálát  lelé.c  Azonban, 
hogy  az  újváriak  ezentúl  is  csak  úgy  folytatták  az  erősségnek  tete- 
mes anyagi  hasznával  járó  ilyetén  kiszágúldozásaikat,  sőt  hogy  a 
Garam  és  Ipoly  közötti  sűrű  járásaik-  s  hódításaikkal  a  német  had- 
vonalak hátában  nevezetes  diversiókat  okozának,  —  bizonyítják  az 
1709.  november  hó  végén  kelt  következő  honti  följegyzések: 

«Az  egegi  (Ipoly-Ság  táján)  csordát  az  újvári  kuruczok  elkapták, 
Szántón  a  szent-egyházat  feltörték  és  a  parasztok  benne  való  porté- 
káját elvitték;  Báthbúl  és  más  falukrúl  egynehány  szekér  búzát  Új- 
várba hajtottak;  az  Ipoly  mellett  itt  fel  egész  Szebellébig  és  Csejkő 
táját  szabadon  nyargalják,  és  a  falukat  húzzák- vonják  és  hódítják. 
Most  is  Újvárba  búzát,  zabot  be  kell  vinni,  mely  falutúl  mennyit 
kívánnak.  Ugyanazon  kuruczok  circiter  háromszázan  Báth  és  Baka- 
bánya között  lesben  voltak,  várván  azon  commissáriusokra,  kik  ren- 
deltettenek  volt  báthi  (lutheránus)  szentegyháznak  visszafoglalására, 
v.    ö.  Heister  okt.   17-iki  pátensével;)  azalatt  véletlenül  die  25.  No- 


1  A  Berényi-napló  nov.  2-káról:  «Nyímcsek  írja  Csejtérűl,  hogy  valami  gya- 
logok késértették  nem  tudom  ki  bagázsiáját,  visszagyüvet  Tapolcsántt  szállottak  meg, 
300  kurucz  gyütt  rajtok ;  az  templomban  vették  volt  magokat,  —  az  kuruczok  az 
sekrestye  falát  törték  bé,  az  szentegyházat  is  rajok  gyújtották,  s  kivágták  onnand 
írja  Nyímcsek,  hogy  sokáig  tartott  az  lövöldözés,  mind  az  két  részrűl  felesen  vesztek 
el;  30.  praíteriti  esett  ez.» 

2  Szluha  Ferencz,  Érsek-Újvárbúi  nov.  9-kén,  Bercsényinek :  «Beleznay  uramat 
e  napokban  Privigyén  kevés  kárral  felverte  nyitrai  és  mocsonoki  német.  Vigyázatlanok 
voltának  és  nem  ott  jártak,  az  hol  szükséges  vala.  Szabad-hajdúkban  is  30-at  levag- 
daltak Szulóczon :  de  az  nem  kár,  mert  szófogadatlan  tolvajok  inkább,  mint  vitézek 
valának ;  azon  Túróczba  küldött  hajdúság  is  közöttök  vala,  mellyeket  Exciád  pátensé- 
vel oda  expediáltak   vala,  a  tisztjek  is  elveszett.))   (Eredeti  levél,   gyűjteményemben.) 

vembris  nemes  vármegye  (Hont)  hajdúja  12,  selmeczi  kamora  haj- 
dúja 2,  binsahti  (windschachti)  hajdú  2,  és  egy  hever  mentek  volna 
hét  szekéren,  (kuruczok  birtokain)  confiscált  borokért,  összességgel 
tizenheten:  azokat  mindnyájukat  levagdalták,  még  azoknak  sem  ad- 
ván gratiát,  (visszatorlásúl  Heister  és  Pálffy  kegyetlenkedéseiért) 
kiket  elevenen  rabul  megfogtak.  —  Mihályfi  Gáspárné  asszonyom 
Kis-Tőre  falujábúl  minden  búzáját  és  tavasziát  ez  elmúlt  szombaton 
(nov.  30?)  mindenféle  marhájával  együtt  Újvárba  hajtották.*1 

Egy  más  csapatjok  az  újváriaknak  ugyan  november  vége  felé 
fönt  Trencsény-megyében  barangolt,  de  Schaumburg  cs.  ezredes  ha- 
daitól Pravoticz  falunál  csorbát  szenvedett.2 

Szóval,  látjuk,  hogy  ők  Érsek-Újvárból  a  németek  háta  mögött 
és  váraik,  védőrségeik  között  is  nagy  messze  fölnyargalták,  hódíták, 
adóztatták  a  körűi  fekvő  vármegyék  falvait,  s  dúlták  a  hol  lehetett  a 
labanczok  jószágait,  —  épen  úgy,  mint  ugyan  ez  idő  tájtt  másfelől 
Viard,  Croix,  Ocskay  László  és  Kurdis  csapatai  viszont  az  ő  ország- 
részökben,  a  Sajó-völgyén  Gömörben  le  Borsodig  száguldozának, 
rémítve,  rabolva,  s  a  népet  kergetve. 

Ugyanis  Heister  november  közepén  Zólyombúi  két  oszlopban  — 
az  egyikkel  Löffelholtz  és  Hartleben  a  gyaloggal  Liptónak,  a  másik- 
kal ő  maga  a  lovassal  Breznótúl  Telgártnak  —  Szepesbe  indulván, 
meghagyá,  hogy  míg  ezek  s  a  Löffelholtzékhoz  csatlakozó  Ebergényi- 
Tollet-féle  liptai  hadosztály,  nemkülönben  Lubomirszky  hg.  zsoldosai 
egymással  Igló  táján  egyesülni  fognak,  — ■  hogy  aztán  Lőcsét,  Kézs- 
márkot,  Szepesvárt  annál  háborítlanabbúl  szállhassák  körül  és  Styav- 
nikon,  Markusfalván,  Szomolnokon,  Remetén  stb.  sánczokat  építhes- 
senek: addig  a  kuruczok  figyelmének  másfelé  vonása  czéljából  a 
Vácz  és  Losoncz  közt  fekvő  jobbszárny  is  mozduljon  ki  lovasságá- 
val, s  Gömörben  és  a  Mátra-alján    demonstratív   műveleteket,  neve- 


1  Eredeti  följegyzés,  gyűjteményemben.  Valami  labancz  főúr,  talán  Koháry 
számára  készült,  a  Hont  s  Nógrád-megyékben  lefolyt  állapotokat  és  ottani  helyzetet 
vázolva. 

2  Br.  Berényi  Ferencz  naplóföljegyzése  Hradistyán,  nov.  29-kén :  «Samburg 
uram  katonái,  —  talám  az  Trencsény-vármegye  katonáival  együtt  ■ —  Pravoticzon  vertek 
föl  valami  kuruczokat ;  23  lovat  hoztak  ide,  12  kuruczot  mondanak,  hogy  öltek  meg.» 
Tehát  apróbb  csetepaté  lehetett  az  egész. 

Thaly  K. :  Ocskay  László.  II.  jq 

zetesen  minél  nagyobb  rémületet,  zavart  gerjesztő  száguldozásokat 
tegyen,  és  e  közben  a  Rozsnyó  városa  helyőrségelésére  szánt  gya- 
logságot juttassa  ide  be. 

Ocskay  Lászlónak  mindakét  szárny  működésében  kijutott  a  sze- 
rep. Mert  míg  ő  maga,  ezredének  nagyobb  részével,  Viard  tbkkal 
Gömörben  nyargalódzék :  ugyanakkor  Ebergényi  mellett  volt  három 
százada,  alezredesének  Pestvármegyeynek  vezénylete  alatt,  a  liptai 
cs.  hadosztály  élén  Szepesbe  nyomult.  Mint  könnyű-hadnak,  előcsa- 
patúl  ennek  is,  annak  is  hasznát  vették  a  németek,  különösen  Viard, 
kinek  gömöri  kicsapása  pusztán  lovas  kalandozás  vala,  tehát  igen 
alkalmas  művelet  Ocskay  számára.  E  gömöri  száguldozásban  a  cs. 
jobbszárnynak  mind  három  tábornoka:  Sickingen,  Viard,  Croix  sze- 
mélyesen részt  vőn,1  a  vadkerti,  szécsényi  és  losonczi  hadállomások- 
beli  lovasság  javával,  melyet  Ocskay  és  Kurdis  labanczai  kalaúzo- 
lának. 

E  hadosztály  Losoncztúl  Rima-Szombatnak,  innét  Tornallyá- 
nak  nvomúlván,  Babócsay  Krasznahorka  alá  vonult  vissza  előle, 
Győri  Nagy  Jánossal.  A  többi  dragonyos-hadat  Hangossy  Imrével 
Szepesbe  küldé  által  Heister  elé,  —  míg  Szalay  Pál  és  Réthey 
György  600  főnyi  huszárságával  a  Sajó  mentén,  Putnok  és  Kaza 
táján  vigyáztat  vala.2 

Br.  Sickingen  altbgy.  Tornallyánál,  mint  a  gömöri  közlekedési  vo- 
nalak találkozási  pontjánál,  a  nehéz-lovassággal  állást  fogván  :  Viardot 
Babócsay  szerint  1200  lovassal  indítá  föl  a  Sajó  mellett,  Rozsnyó- 
bánya megszemlélésére.  E  tbk.  —  Győri  Nagy  János  tudósításához 
képest  —  személyesen  csak  Pelsőczig  hatolt  föl,  s  onnét  nov.  17-kén 
600  emberből  álló  portát  Rozsnyóra  bocsátva,  ez  nap  estve  Lekenyé- 
nél  szállott  táborba,  portáját  bevárandó.  Ezalatt  Ocskay  és  Kurdis 
kegyetlenül  dúlatták,  sarczolták  a  falukat  szerteszét.  A  német  pedig, 
miután  18-kán  Rozsnyót  jól  megvizsgálta  s  meggyőződött,  hogy  az 
ottani  igen  erős  falu  két  templomot  könnyűszerrel  alkalmas  erőddé 
lehet  alakítani:  19-kén  éjjel  visszaindúla  Pelsőcz  és  Lekenve  felé. 
Győri   Nagy    János    a   Bercsényi-féle  dragonyos-ezerrel    épen    ezen 


1  L.  Kurdis  János  labancz  kapitány  alább  idézendő  levelét. 

2  Rákóczi  Tár,  II.  306.  1. 

éjtszaka  indul  vala  ki  Krasznahorka-vára  alól  Rozsnyóra  próbát  tenni : 
de  már  bent  nem  találván  a  császáriakat,  utánok  eredé  s  majdnem 
egész  Pelsőczig  űzte  őket,  —  vágott  is  és  fogott  is  közűlök;  mely 
rabok  Viardéknak  Losonczra  való  megtérési  szándékát  vallották.1 
Talán  ekkor  fogatott  el  ama  Bene  István  nevű  (Ocskay-féle  ?)  la- 
bancz  —  és  pedig  kuruczból  pribékké  lett  —  kapitány  is,  kiről 
Mladosovith-Horváth  István  százados  emlékezik.2 

Viard  csakugyan  visszatért  rozsnvai  portájával  lett  egyesülése 
után  Lekenyétől  Tornallyához,  —  de  innét  egyelőre  nem  fordultak 
mindjárt  vissza  Losoncznak  :  sőt  inkább  Croix,  Ocskay  és  Kurdissal 
a  Sajó  völgyén  délkeletre,  Borsod  szélei  felé  csaptak  le.  Nov.  21-ikén 
Putnoknál  éjtszakáztak,  honnét  egy  német  alezredesből  és  Kurdis 
labanczaiból  álló  előhaduk  Kazától  Edelénynek  nyargalván,  egész 
Szendrőig  kalandozott,  s  22-kén  hajnalban  Szalay  Pál  portáit  föl- 
verte; maga  ezen  ezredes  is  be  Tornába  Szögligetig  hátrált  előlök, 
s  innét  küldé  sietős  jelentését  Babócsaynak.3 

Kurdis  ezen  útjában  találá  elől  a  feleségét  biztosságba  szállítni 
akaró  Mladosovith-Horváth  István  kurucz  kapitányt ;  kit  is  utazása 
közben  meglepvén  elfogá,  és  vissza  Putnokra,  majd  innen  a  Sajó- 
völgyi feldúlt  falvakban  zsákmánynyal  megrakodott  császári  hadosz- 
tálylyal  Tornallyához,  sőt  csakhamar  Losonczra  visszatérvén,  magá- 
val Szécsénybe  hurczolá.4  Itt  a  Sennyeynek  Székely  Mihály  nevű 
hadnagya  mellett  vagy  tizedmagával  raboskodó  kurucz  századost 
Sickingen  altbgy,  a  Sréter  János  dandárnok  és  eperjesi  parancsnok 
által  hír  szerint   kivégeztetett   Bene    István  labancz  kapitány  halálá- 


Bercsényi  levelei  Károlyihoz.  (Rákóczi  Tár,  II.  306.,  307.,  308.) 
8    L.  mindjárt  alább. 

3  Rákóczi  Tár,  II.  310.  1.  és  Kurdis  levele. 

4  Kurdis  János  újságolja  Szécsényről  1709.  deez.  6-káról  gr.  Koháry  Istvánnak: 
'(Már  azúta  is,  miúlta  Szécsényben  bészállottunk,  Sicben  (Sickingen),  Viard  és  Kroa 
generálisokkal  Gömör-vármegyét  Rozsnyóig,  onnét  megfordulván,  Putnokig  öszve- 
jártuk,  hódítottuk ;  magam  pediglen  az  szécsényi  sereggel  s  egy  német  obrist-lajdi- 
nanddal  épen  Szendrőig  voltam,  —  de  zászlós  kuruczra  sohul  nem  akadtunk,  hanem 
Horváth  István  nevó'  kurucz  kapitánt  feleségestől  útban  értük,  azt  magunkkal  elhoz- 
tuk, —  most  is  itt  vagyon  tized  magával  árestomban.a  (Eredeti  levél,  gyűjtemé- 
nyemben.) 

nak  megtorlásáért  akasztófával  fenyegeté,  s  ez  érdemben  levelet  íra- 
tott vele  Szent-Pétery  Imre  dandárnoknak.1 

Viard  dandárának  egy  része  Putnoktúl  nem  Tornallya  és  Rima- 
Szombat  :  hanem  Rima-Szécs  és  Hajnácskő  felé  ment  vissza,  hogy 
útközben  ez  utóbbi  vár  alatt  valamit  próbálhasson,  a  miből  azonban 
ezúttal  semmisem  telhetett.-  Sickingenék  gyors  visszafordulását  pedig 
a  losoncz-szécsény-vadkerti  hadvonaluk  ellen  Eszterházy  Dániel  által 
hatok  mögött  tett  működésről  érkező  nyugtalanító  hírek  okozák. 
Mert  Dániel  úr  Viard-Ocskayéknak  putnoki  lármája  hallatára  Szent- 
Pétery-,  Deák  Ferencz-  (Máriássy  Ádám)  és  br.  Révay  Imrének 
Debrőnél  táborozó  hadai  közé  menvén,  itt  valami  szekerestől  sza- 
ladó török-görög  kereskedőktűi  rácz  kicsapásnak  is,  s  egyszersmind 
más  oldalról  annak  hírét  is  veszi,  hogy  Szabó  Máté  hatvani  kapi- 
tány elpártolt,  és  beszökvén  Vadkertre,  innét  németeket  akar  vinni 
Hatvanba.  E  hírre  Eszterházy  sem  volt  rest :  lovasokat  külde  az 
utóbbnevezett  mezővárosba,  melynek  ódon,  még  a  törökvilágból  szár- 
mazó várkastélyát  s  palánkját  nagy  gyorsan  porrá  égetteté;  úgy,  hogy 
a  Viardot  magával  hozott  pribék  Szabó  Máté  már  csak  füstölgő  ro- 
mokat talált.  Mire  Viard  látván,  hogy  későn  járt,  meg  visszafordúla 
Vadkert  felé :  de  Dániel  úr,  hogy  üttetlenűl  el  ne  mehessen,  Sőtért 
és  Kókayt  bocsátá  űzésére  a  jász  huszárokkal.3 

1  ((Generális  Czigíny  uram  ő  Excjának  —  írja  M.  Horváth  István  Szécsényből 
decz.  10-kén  a  nevezett  brigadérosnak  —  esett  értésére,  hogy  egy  labancz  kapitánt  a 
mieink  elfogtanak,  kit  is  bínak  Bene  Istvánnak,  a  ki  is,  úgy  ballatik,  hogy  felakasz- 
tatott volna  Sréter  uram  commendój  a  alatt;  a  ki  is  ha  úgy  meglett:  nékem  is  hasonlót 
ígértek  megadni,  a  mellyet  rajtam  igyekeznek  véghez  vinni.  Annakokáért  bizodal- 
masan  kérem  nagy  jó  uramot  Kglmedet :  ha  eddig  nem  exequáltatott  a  megírt  Bene 
István,  —  suspendáltassék  továbbra  dolga,  mert  énrajtam  ártatlanon  a  non  putaram 
megeshetik.  Szabadulásomban  penig,  az  Istenért  kérem  uram  Kglmedet,  mentűlhama- 
rabb  fáradozni  ne  terheltessék,))  stb.  (Eredeti  levél,  gyűjteményemben.)  Bene  Istvánt 
a  kuruczok  nem  végezték  ki,  sőt  gr.  Wallis  Ferencz  szécsényi  cs.  parancsnok  és  Súgó 
György  kurucz  rabváltó-biztos  1709.  decz.  20 — 24-kén  a  végből  váltanak  levelet,  hogy 
őt  Horváth  Istvánért  kicseréljék.  (Egykorú  más,  gyűjteményemben.) 

2  Bercsényi,  Körtvélyesről  nov.  30-kán  Károlyihoz  :  «Az  másik  ódalrúl  semmi 
hírem  sem  gyün,  hanem  hogy  az  putnoki  sétálása  után  az  németnek  egy  része  Haj- 
nácskőnek  s  más  része  Losoncznak  ment ;  szörnyen  hírlelik :  Szécsént  fölégették,  Viard 
is  sebben  esett,  és  Ocskay  Sándor  is  azon  actión  halálos  sebben  esett  volna,  —  de  az 
confirmatiója  még  elmaradt.))  (Rákóczi  Tár,  II.  318.  1.) 

5    Rákóczi  Tár,  II.  320.  1.  és  Archiv.  Rákócz.  VI.  413 — 414.  1. 

Hatvan  fölégetésére  a  németek  Losonczrúl  Fülek  felé  tett  újabb 
kicsapással  s  a  Hajnácskő-vára  alatti  majorok  fölperzselésével  adák 
meg  a  választ,  nov.  28-kán;  a  holott  is  Vajda  András  egyik  had- 
nagyát Réz  Istvánt  elfogták,  «s  alkalmas  lévai  bujdosó  katona  is 
volt  volna  már  vélek.*1 

E  közben  a  mindinkább  terjedő  pestis-ragályban  a  lakosság,  sőt 
immár  a  katonaság  is,  kivált  Heves,  Nógrád,  Gömör,  Borsod  és 
Abaúj -megyékben  csak  úgy  dőlt  és  omlott  rakásra;  mely  miatt  az 
ezredek  létszáma,  úgy  a  halálozások  mint  az  irtózatos  járvány  elüli 
szétoszlás  következtében,  rémségesen  lefogyott.2 

Ily  körülmények  közt,  —  midőn  Eszterházy  gróf  jónak  látta 
legalább  Eger-várát  élelemmel  megrakva  biztosítani  s  e  végből  Debrő- 
től  nem  mozdulni,  Károlyi  pedig  a  hadak  derekát  a  Heister  ellen 
teendő  próbákra  Szepesbe  rendelé,  —  ily  körülmények  közt,  mond- 
juk, nem  volt  nehéz  a  császáriaknak  Losonczrúl  egy  második  nagyobb 
kicsapást  intézni  Gömörbe,  s  ismét  előnyomulni  egy  részről  Put- 
nokig,  más  részről  Rozsnyót  állandóul  megszállani.  E  kicsapást  Viard 
és  Ocskay  hajtották  végre  decz.  elején,  kikhez  a  Rozsnyó  megszál- 
lására szánt  gyalogság,  úgy  látszik,  Breznótól  Tiszolcz  és  Jolsva  felé 
csatlakozott,  valahol  Sajó- Gömör  vagy  Pelsőcz  táján.  —  A  Szög- 
ligettől Tornához  vonult  Szalay  Pál  ekkor  Réthey  Györgygyei  ke- 
ményen portyáztatott  ugyan  Rozsnyó  alá:  de  az  ellenség  mozdula- 
tainak folytonos  szemmel  tartásánál  egyebet  tenni  módjában  nem 
vala.  Andrássy  Pál  és  György  is  csupán  ennyit  tehettek  Kraszna- 
horka-várából.  Es  így,  míg  a  német  gyalog-  és  dragonyosság  a  rozsnyai 
templomokat  körűlsánczolni,  ott  magát  állandólag  elhelyezni  kezdé 
s  összeköttetésbe  lépett  az  ezalatt  Szepesben  működő  Heister  had- 
vonalának legdélibb  gyűrűjét  képezett  szomolnoki,  szintén  sáncz- 
vetésben  munkálkodó  helyőrséggel :  addig  Ocskay  László  megint 
nyargalás-  és  prédálásnak  esvén,  újból  Putnok  felé  kalandoztatá 
könnyűlovú  pribékjeit;  3  kikkel  azután  nagyhamar  megtére  Losonczra, 
mint  neki  is,  Croixnak  is  kitűzött  téli  szállására. 

1  Rákóczi  Tár,  n.  320.  1. 

2  U.  o.,  valamint  Bercsényi  egyéb  e  korbeli  levelezéseiben. 

3  Szalay  Pál  tudósítja    Tornáról,  1709.  decz.    8-káról   Bercsényit:  «Az  ellenség 
beszállott   Rozsnyóra ;    parancsolt   Andrássy    Pál    uram :    odamenjek,  —  de    már  négy 

Egykori  ezredét,  —  a  mely  t.  i.  Bokros  Pálra  ment  át,  —  midőn 
Heister  egy  felől,  Löffelholtz,  Hartleben,  Ebergényi  és  Tollet  más- 
felől Szepesbe  betörtek  s  előlök  Andrássy  István  és  Czelder  Orbán 
a  gyalogsággal  Lőcse  bástyái  mögé,  a  lovas  hadak  pedig  a  közelgő 
Károlyihoz,  Korompa  (Krompach),  Alsó-Szálok  és  Berzevicze  felé 
húzódnak  vala,  —  ott  feledték  a  Magurán  túl,  Dunavecz  táján.  S  már 
javában  dörgött  Lőcse  alatt  az  ágyú  és  pattogott  a  bomba,  mikor 
Bokros  helyzetét  általlátván  s  eszével  élvén,  parancs  nélkül  is  átvezeté 
harczedzett  századait  a  Magura  hegyein,  a  lengyel  határok  mentén 
lenyomúlt  Szebenhez,  és  Károlyi  egyik  vitéz  dandárnokához  br.  Pa- 
locsay  Györgyhez  csatlakozék,  vele  küzdendő  Lőcse  segélyére.* 

E  város  kőfalai  vassal  valának  megbélelve ;  és  Heister  ott  — 
várakozása  ellenére  —  oly  kemény  ellentállásra  talált,  hogy  bizony, 
jól  megvásék  belé  a  foga!  Nem  hiába,  hogy  a  vitéz  Czelder  Orbán 
zárkózott  Lőcsébe,  az  ostromló  táborra  való  csapdozásokat  pedig 
főként  a  merész  Paur  Ferencz  vezeté,  kivel  a  hű  Bokrosnak  is  bő 
része  jutott  a  harczokban. 

Löffelholtz  Kézsmárk,  Heister  pedig  Görgő  felől  —  e  helység- 
ben felütött  főhadiszállásáról  —  környékezé  meg  Lőcsét,  « melyet 
20-ikán  virradóra  kezdette  keményen  lövéssel  (bombákkal)  tüzelni,  s 

portám  lévén  kinn,  azokat  meg  kell  várnom.  Magam  itt  vagyok  Réthey  György  uram- 
mal ;  értem  fülhegygyei :  Szepes  felé  indult  Rozsnyórúl  (a  lovas-német),  de  majd  por- 
tásim  elhozzák  hírit. »  És  ugyanaz  nap  s  ugyanonnét  ír  Berthóthy  Ferencznek  Kas- 
sára :  «Portásim  izenik :  Szomolnok  felé  ment  (Rozsnyórúl)  az  német,  Ocskay  Putnok 
felé.  Elválik,  mit  hoznak  tovább?  Németet  is  fogtak./)  (Mindkét  levél  eredetije  az 
Orsz.  Levéltárban.)  Berthóty  F.  pedig  jelenti  Kassáról  decz.  13-káról  Bercsényinek: 
«Pongrácz  János  oberster  uramat  még  tegnapelűtt  beszállítottam  Jászóra  180-ad  magá- 
val. Szomolnokon  a  német  kemény  sánczot  csinált,  de  mennyiszámú  légyen  ott  ?  nem 
tudhatni ;  hanem  Remetén  bizonyosan  200  német  vagyon,  ottan  a  templom  körűi  sán- 
czoltatja  magát./'  (Eredeti,  u.  o.)  Réthey  György  szintén  decz.  13-kán  tudatja  Ardóról: 
«Az  német  mindeddig  is  bent  lévén  Rozsnyón,  mégeddig  Pratsoftban  (Bereitschaft)  az 
piarczon  minden  étszaka  kétszázig  való  lovast  tartott  készen.  Szüntelen  portáztatok, 
a  jó  vígyázás  rajtam  nem  múlik./)  (Eredeti,  u.  o.) 

*  Bokros  Pál  jelentése  Szebenből  1709.  nov.  22-kéró'l  Bercsényihez  Varanóra: 
«En  ezen  zenebona-idó're  nézve  öszveszedvén  seregeimet  Magurán  túl  való  passusokon, 
látván  utoljára :  senki  nem  commendérozhat,  észszel  élvén,  általgyüttem  lengyelországi 
passusokon  is  szerencsésen,  az  holott  elhelyheztetvén  főtiszteim  bagázsiáját,  magam 
már  azokkal  együtt  e  majdan  megegyezem  Palocsay  urammal,  s  ugyan  ó'  Nga  orderét 
vettem,  —  ahhoz  alkalmaztatom  magamot.»  (Eredeti  levél,  ugyanott.) 

meg  is  gyúlt  többször.*1  A  bombázás  több  napon  át  tartott  szaka- 
datlanul; vívósánczokat  is  vetettek  az  éjszaki  kapunál.  S  hogy  egy- 
szersmind Szepesvár  is  fenyegetve  és  Görgőn  a  cs.  hadállomás  háta 
födve  legyen:  Heister  a  szepesi  káptalanba  erős  őrséget,  350  gyalog, 
ugyanennyi  lovas-németből  s  50  labanczból  állót  vete,'2  kikre  Palocsay 
György  portáztatott.  Más  150  labancza  pedig  Ocskay  Lászlónak  elő- 
hadúl  a  Branyicskó-hegy  tövében  épült  közeli  Korotnokon  feküvék. 

Károlyi,  Bercsényitől  utasíttatva,  gyorsan  készült  Lőcse  fölmen- 
téséhez. November  19-kén  Jászon,  20-kán  Metzenzéfen,  25-kén  Ko- 
rompán  találjuk  őt  gyalogságával,  hová  a  lovas  haddal  Berzeviczénél 
álló  Palocsayt  is  vára  e  napra,  hogy  éjtszaka  egyesűit  erővel  Heister 
lőcsei  táborára  üssenek;  de  szerencsétlenségre,  Palocsay  későn  vévé 
tábornoka  rendeletét,  és  így  a  támadás  elhaladván,  —  Károlyi  indult 
Palocsayhoz  Sáros  széleire,  hol  őt  nov.  28-kán  Alsó-Szálokon  összes 
hadaival  látjuk. 

Azonban  a  kuruczok  nov.  24-ikére  virradó  éjjelen  Lőcse  alatt 
kemény  csapást  mértek  az  ostromlök  fejére.  Paur  Ferencz  ezredes 
portára  kéredzvén  Palocsay  tói :  saját  és  Bokros  jó  katonáival,  —  a 
mint  tökéletesen  besötétedett,  23-kán  esteli  8 — 9  óra  tájban  oly 
hévvel  csapta  meg  Heister  táborát,  hogy  a  külső  őrséget  nagy  lár- 
mával beűzé  a  táborra,  hol  most  mindenki  lóra  kapdozott,  riadót 
futták  és  doboltak.  E  lármát  és  zavarodást  a  városbeliek  fölhasz- 
nálva, Czelder  Orbán  kiütött  a  vívók  sánczaira,  melyekben  csak- 
hamar háromszázig  való  német  gyalogot  —  köztük  sok  gránátost  — 
halomba  vágatott,  s  két  ágyút  elfoglalván,  diadallal  tért  vissza  a 
bástyákra.3 

Paur  pedig  24-kén  reggel  Lőcse  alól  Szepesvárra  indul,  s  a 
káptalanból  a  —  különben  Lubomirszky-féle  —  városba  alájött  néme- 
teket s  labanczokat  dél  tájban  megtámadja,  16-ot  levág,  s  egy  Wolffs- 
kehl-ezredbeli  hadnagyot  és  egy  Ocskay  labanczát  fogságba  ejt. 
A  várba  is  élelmet  terel  bé.1 


1  Rákóczi  Tár,  II.  310.  1. 

2  Archív.  Rákócz.  VI.  428.  1. 

3  Bercsényi  nov.  26-iki  levele  Károlyihoz.  (Rákóczi  Tár,  II.  312 — 314.  1.) 

4  Paur  Ferencz  jelenti  Szálokrúl  1709.  nov.  24-kéró'l  Bercsényinek  Enyiczkére : 
«En  brigadíros  Palocsay  György  uram  engedelmibűl  Lőcse  felé  portára  jártam,  holott 

A  Wolffskehl-hadnagynak,  ú.  m.  Weiss  Ádámnak  Berzeviczén 
ugyané  nap  estéjén  Palocsay  által  fölvétetett  vallatási  jegyzőkönyve 
előttünk  fekszik.  Ebben  a  harmadik  pont  Heister  Szepesben  levő 
haderejéről  így  szól:  «Az  lovassá  öt  regimentbűi  áll,  ú.  m.  Stein- 
ville,  Uhlfeld,  Latour,  Wolffskehl  és  Althan  («01thaim»),  kik  is 
mintegy  harmadfél  ezer  embert  tesznek.  Az  gyalogját  háromezer- 
nek mondja.  Lengyelek  is  vannak,  magával  Szondeczkivel  (t.  i. 
Lubomirszky  György),  de  kevesen,  hanem  többet  vár  hozzá,  (t.  i. 
Lubomirszky  Tivadar-féléket,  ki  immár  nyílt  szövetségesük  volt  a 
császáriaknak.)  Labanczok  is  mintegy  háromszázan  vannak  Ocskay- 
regimentbéli  commendírozottak,  kikkel  az  oberst-lajdinantja  (Pest- 
vármegyey  József)  vagyon  Ocskaynak.  Hasonlóképen  liptai  portális- 
hajdúk  vannak  mintegy  százig  való,  kiknek  az  Liptay  György 
vihodnai  ember  az  elölj  árój ok.  Vagyon  mind  álgyú,  mind  mozsár  is, 
de  mennyi?  —  nem  tudja.  Lőcsénél  Ebergényi,  Tollet,  Szondeczki 
és  Hartleben  generálisok  vannak.  »*  Heister,  Löffelholtz  Görgőn. 

Volt  tehát  e  szerint  Heisternek  Szepesben  német  lovas,  gyalog 
és  tüzér  hada  mintegy  6000,  magyar  labancza  400,  lengyelé  vagy 
ezer,  melyhez  néhány  nap  múlva  még  másfélezer  csatlakozék,  kikkel 
együtt  8 — 9000  embert  számlált,  csak  azon  egyetlen  vármegyében. 
A  kuruczoknak  iszonyúan  megoszlott  tábori  hadaival  szemben,  még 
a  Károlyi-féle  ezredek  fölérkezte  után  is,  mindenesetre  túlerő. 

Károlyi  mindemellett  is  próbálni  akar  vala  a  Lőcse  alatti  ostromló 
táboron,  melyet  Palocsay  De  Riviére  műszaki  ezredessel,  egy  tete- 
mes lovas-portával  intézett  erőszakolt  kémszemle-járattal  a  tervezett 

is  étszaka  8 — 9  óra  tájban  az  Feldwachtját  táborába  bevertem  és  nem  utolsó  lármát 
szerzettem :  mert  rettentőképen  egészlen  lovakra  felkapaszkodjanak  és  nagyon  lármát 
fujatták  s  doboltatták.  Sánczát  penig  már  akkor  az  felső-kapuhoz  közel  vetette  volt, 
s  erősen  lövésekkel  tegnapi  napon  infestálta,  —  okvetetlenül  pressét  (bréche)  lőtte. 
Onnét  Szepesvárához  mentem,  ott  is  jóformában  megvigasztaltam  a  bentlévőket,  sze- 
mélyem szerént  commendáns  uramnál  is  bent  voltam,  és  egynibány  rendbéli  szekereket 
szénával  behozattam  a  várban  Csáky  uram  majorjábúl,  16  pár  ökröt  is  behajtattam 
és  juhot  is  feljebb  száznál.  Azalatt  hogy  várban  mulatoztam :  káptalanban  lévő  ellenség 
Várallyára  kijött  volt  katonáimra,  —  úgy  szerencsésen  jártam,  hogy  vagy  tizenhatig 
ott  városban  elejtettünk  benne,  és  egy  lejdinandot  is  Volfskell  regimentibűi  másod- 
magával elhoztunk,  melyet  is  Palocsay  György  uramnak  prsesentáltam,  az  labanczot 
penig  commendáns  uramnak  a  várban  hagytam.))  (Eredeti  levél,  gyűjteményemben.) 
*    Egykorú  másolat,  gyűjteményemben. 

általános  támadás  czéljából  tüzetesen  szemügyre  vőn,  november 
25 -kén.  Útjában  összeakada  Réthey  György  vitéz  őrnagyával  Tóth 
Mártonnal,  ki  Lőcsére  szorulván,  Czelder  kiütésekor  osztályával  jó 
szolgálatot  tőn,  e  nap  estéjén  pedig  keresztülvágta  magát  az  ostromló 
táboron,  melynek  fekvését  jól  ismerte  s  a  czélba  vett  fölmentő  táma- 
dásnál kalaúzkodni  ajánlkozék.1  Ezt  most  már  nov.  28-ika  éjjelén 
tervezé  Károlyi  végrehajtani,  olyképen,  hogy  báró  Palocsay  a  lovas- 
sággal Berzeviczétől  Répásoknak  húzódván,  este  nagy  csöndben 
Lengvárt  felé  nyomuljon  és  ott  éji  10 — 11  óra  közt,  az  ellenség 
táborának  Kézsmárk  felé  nyúló  szárnya  mögött  állítsa  csatarendbe 
csapatait.  Elől,  menetközben  mindenütt  Bokros  Pál  járjon  a  volt 
Ocskay-ezreddel ;  s  midőn  ő  maga,  Károlyi,  a  gyalogsággal  —  Ba- 
gossy  Lászlóval  és  Riviére-rel  —  másfelől  Alsó-Száloktól  a  hegyek 
mentén  egyidejűleg  leereszkedik  s  Heister  táborának  éjszaki  oldalát, 
vagyis  a  lőcsei  felső-kapa  előtt  levő  víárkokat  meg  fogja  támadtatni: 
e  támadásnak  lármájára  rohantassa  meg  Palocsay  viszont  az  ellenség 
nyugati  oldalát  két  hadoszlopban,  az  egyikét  Bokros,  a  másikát 
Hangossy  ezredes  vezetvén.  Minthogy  pedig  a  magyar  labanczság 
a  német  lovassának  « Kézsmárk  felé  való  szárnyán  mondatik  feküdni » : 
tehát  legelőször  is  azon  menjenek  rajta  derekasan,  hogy  azt  meg- 
szalasztván,  általa  a  németeket  is  zavarba  hozhassák.2 

Ezen  eszélyesen  tervezett  és  jól  indult  próba  azonban  egy,  előre 
nem  látott  végzetszerű  körülmény  miatt  megint  nem  sikerűihete. 
Ugyanis  a  végrehajtás  estéjén  s  éjtszakáján  oly  rendkívüli  —  havas 
esőt  csapkodó  —  förgeteg  dühöngött  a  zord  szepesi  tájakon,  hogy 
a  Szálokról  kiindult  gyalogságnak  lehetetlen  volt  kellő  időre  Lőcse 
alá  hatolnia,  —  agyon  ázva,  dermedve,  holtra  fáradtan  visszavezé- 
nyeltetett.3 

De  a  borzasztó  kemény  zivataros  idő  Heister  gyalogságát  is 
kiveré  a  víárkokból ;    a   ki  is   kénytelen   volt   Lőcse    ostromát   vagy 


1  Rákóczi  Tár,  Ti.  315.,  318.  1.  —  Századok,  VI.  (1872.)  598.  1. 

2  L.  Károlyi  Sándor  Alsó-Szálokon  1709.  nov.  28-kán  Palocsayhoz  szóló 
orderét,  a  br.  Palocsay-levéltárból  általam  kiadva.  (Századok,  1873-ik  évi  folyam, 
181— 183.  1.) 

5  U.  o.  183.  —  Századok,  1872.  évf.  599.  —  Rákóczi  Tár,  II.  319.  —  Archív. 
Rákócz.  VI.  414. 

egy  hétre  félbeszakítani.1  Ezalatt  lovasságával  Károlyi  ellen  fordúla; 
kit  miután  Száloktúl  egy  kissé  hátrább  nyomott  Kis-Szeben  felé,  s 
Palocsayt  Berzeviczétől  a  Szinye-völgyére  kényszeríti  vala,  —  megint 
Görgőre  tért.2  Vele  járt  Berzeviczére  Lubomirszky  Tivadar,  a  XIII 
város  tökéletlen  hűbérura  is,3  a  ki  aztán  Szepes-Olasziba  és  Iglóra 
menvén,  összevoná  900  lovas  és  800  gyalog  német  zsoldosbúi  s  hét 
század  lengyelből  álló  hadait;  de  mivel  a  lengyelek  a  császár  szol- 
gálatába állni  vonakodtak,  csak  amazokat  adá  át  Heisternek,  kik  is 
a  cs.  ezredekbe,  ezek  hézagai  kitöltésére  osztattak  be.-5  Azonkívül 
éléssel  segíté  a  szepesi  városokról  a  hűtelen  hűbérnök  a  németek 
lőcsei  táborát. 

Hg.  Lubomirszky  Tivadar  már  nov.  25-kén  leveleket  küldött 
volt  be  Lőcsére,  br.  Andrássy  István  tbknak,  Czelder  Orbán  dan- 
dárnok-  és  a  városi  tanácsnak  szólókat  a  város  föladása  iránt,  mint 
közbenjáró;5  fenyegetődzvén,  hogy,  ha  föl  nem  adják,  «ő  is  succur- 
rál  Heisternek ».6  Mindezzel  azonban  a  capitulatióról  még  csak  hallani 
sem  akaró  helyőrség  s  a  magyar  ügyhez  váltig  ragaszkodó  polgárság 
keveset  törődött.  Most  tehát,  ú.  m.  Károlyi  és  Palocsay  dandárainak 
valamivel  hátrább  szállása  után,  Lubomirszky  decz.  2-kán  ismét 
Lőcse  alá  mene  Heisterrel,  s  ennek  megbízásából  két  trombitás 
által  megint  levelet  küldött  be  a  városba,  a  capitulatió  iránt  « köz- 
benjárását ajánlván,  s  fenyegetvén  az  jövő  öreg-ágyúkkal  és  Károlyi 
megverettetésével.  »r  A  lőcseiek  másnapra  halasztották  a  feleletet, 
miközben  Laczkó  Imre  kapitány  Szepesvárról  Bercsényi  segítséggel 
bíztató  leveleivel  beérkezvén,  megvigasztaltattak,  —  s  újra  nagy  lel- 
kesedéssel kiadák  a  tagadó  választ  a  kéretlen  közvetítőnek. 

Heister  feldühödött  nyakasságukért,  s  egy,  a  vívóárkokból  beása- 
tott tűzaknát  robbantaivá  fel,  —  annak  pusztító  nyomdokán  rohamra 
hajtá  legjobb  gránátos-csapatait.  A  kurucz  gyalogság  kirohant  reájok, 


1  Rákóczi  Tár,  II.  319.  —  Archív.  Rákócz.  417.,  419.  —   Századok,  1872.  599. 

2  Archív.  Rákócz.  VI.  414.,  415.,  417.,  418.,  438.  stb.  11. 

5  U.  o.  436.  1. 

4  U.  o.  436—437-  1. 

ő  L.  közléseimet  a  lőcsei  levéltárból  a  Századok  1872.  évf.  597.  1. 

6  Rákóczi  Tár,  II.  316.  1. 

7  Bercsényi  decz.  5-iki  levele.  (Archív.  Rákócz.  VI.  417.  1.) 

feleset  leaprított  és  véresen  visszaveré  az  ostromot.  Ekkor  a  zord 
Heister  elővéve  régi  tyrannismusát,  s  mivel  erővel  nem  bírt :  kegyet- 
lenséggel akart  hatni.  A  kiütött  védők  közül  elfogván  egy  hadnagyot 
s  egy  zászlótartót:  amazt  a  várossal  szemközti  halmokon  felakasz- 
tatá,  emezt  pedig  főbe  löveté,  s  újra  beüzent  a  városba:  ő  velők  is 
így  fog  elbánni!  Azon  följűl  napi  parancsban  kihirdette:  « meghal, 
az  ki  eleven  kuruczot  fog»,  ne  adjanak  kegyelmet  senkinek,  —  «az 
minthogy  ölik,  az  kit  fognak  isw.1  Mindez  el  nem  rettente  a  hős- 
lelkű Czelder  Orbánt  s  az  általa  rajongásig  föllelkesített  lőcseieket, 
kik  annál  keményebben  s  elszántabban  vitézkedtek;  úgy,  hogy 
Heister  kénytelen  volt  elszállani  a  város  alól,  s  az  ostromot  zárlattá 
változtatva,  falrontó  nagyobb  ágyúk  szállítása  végett  adni  ki  pa- 
rancsot.2 

E  napokban,  ú.  m.  1709.  decz.  5 -kén  « éjfél  után»,  őrhelyéről 
Szinye-Újfaluból  kelt  levelével,  Ocskaynak  egy  visszaszökött  pri- 
békje vallomásáról  s  ennek  nyomán  a  Pestvármegyeyvel  Korotnok 
környékén  állomásozó  labanczok  ellen  tervezett  próbáról,  Palocsay 
György  dandárnok  ekkép  értesíti  Bercsényit:  «Tegnapi  napon  dél 
tájban  Korotnokrúl  szökött  hozzám  Ocskay  katonája,  kinek  is  exa- 
menit  alázatosan  megküldöttem  Exciádnak.  Oly  hirtelen  azon  kato- 
nának hitelt  nem  adván,  magát  bizonyos  ideig  árestomba  küldöttem 
Eperjesre;  ha  való  —  fassiója  szerint,  —  hogy  Korotnokon  túl  való 
faluban  (Gráncs  ?)  nincsen  több  másfélszáz  labancznál,  —  kinek  meg- 
vizsgálására actu  expediáltam  jó  kémet,  —  úgy  lévén,  Isten  segítsége 

1  Ugyanott. 

2  Ocskay  László  elbeszélése  Vág-Újhelytt,  Novotha  Mihálynak.  Ugyanis  a  Be- 
rényi-naplóban  olvassuk  decz.  13-káról :  «Novotha  Mihály  uram  írja,  hogy  Ocskay  Új- 
helybe  gyütt  és  mondja,  hogy  Haister  mozsárokkal  ment  Lőcse  alá,  az  mellyekbűl 
(bombákkal)  százig  való  házat  megégetett ;  azután  respiriumot  kértek  az  belsők,  és 
meg  is  engedte,  s  azon  idő  alatt  az  egész  házakrúl  leverték  az  héjazatokat,  s  azt 
üzenték,  hogy  egy  szóval,  föl  nem  adják.  Azután  valami  mínán  bocsátott  ostromot 
Haister,  az  mely  ostromon  feles  granatérossa  veszett  el  Haisternek,  de  az  ő  emberei 
is  az  kuruczok  közül  egy  hadnagyot  és  egy  zászlótartót  fogtak ;  az  hadnagyot  közel 
az  városhoz  fölakasztatta,  az  zászlótartót  meglövöldöztette,  és  újabban  beüzent,  hogy 
ha  föl  nem  adják,  ővelök  is  úgy  bánik,  —  de  ők  is  annálinkább  keménykedtek.  And- 
rássy  István  és  Orbán  Czelder  vannak  benne  2000  gyaloggal.  Ezek  után,  hogy  Haister 
parancsolatot  küldött  Sikin  generálisnak  Szécsénbe,  hogy  Budárúl  nagyobb  ágyúkat 
hozasson.* 

által  meg  fogom  próbálni.))1  Csakugyan,  a  következő  napokban  több 
rendbeli  erős  portákat  tétete  Szepesvárhoz,  a  káptalani  németek 
háborgatására;  melyeknek  nesze  alatt  aztán  Paur  az  élelmi  szállít- 
mányokkal ki  s  be  járt  Lőcsére.- 

Nevezetes,  hogy  Heisternek  Lőcse  alól  lett  második  elszállása, 
hadai  nagy  részének  Igló  táján  való  elhelyezése  s  Szomolnok  és 
Remete  elsánczolásának  megkezdése  után  is,  a  szomszéd  Svedlér  és 
Vágendrüssel  bányavároskákat  még  mindig  a  kuruczok  birák.  Rákóczi- 
nak egyik  merész  ezredese  Pongrácz  János  feküdt  itt,  egy  maroknyi 
szepesi  hajdúval,  kikkel  guerilla-módra  uralá  a  Gölnicz  közép-völgyét. 
«En  némely  kevésszámú  hadammal  —  írja  Pongrácz  1709.  decz.  8-kán 
Svedlérről  Károlyinak  —  itt  subsistálván  a  bányavárosokon,  ú.  m. 
Vogondrész  táján,  nem  informálhatom  Exciádat  más  hírekről,  hanem 
hogy  Lubomérszky  minden  bizonynyal  a  császár  népével  conjungálta 
magát  és  ellenünk  nagy  hostilitásokat  tészen,  az  mint  is  hadát  dis- 
locálta  Iglóra,  Snuzsányra  és  Scsavnikra,  zsákmányokra  jár  az  hada, 
szintén  úgy,  valamint  császár  népe.  A  mellett,  minthogy  kevesed 
magammal  vagyok,  kérem  Exciádat :  küldje  Turcsányi  uramat  (gyalog- 
alezredes) ide  vagy  500  jó  hajdúval  mellém,  hogy  megtarthassuk 
ezen  völgyet,  —  mert  ha  ettől  elesünk,  sokkal  nehezebb  lészen  dol- 
gunk, kit  én  könnyen  eloltalmazhatok.  Azonkívül  is  küldjön  Exciád 
200  jó  katonát,  de  nem  szalonnásokat  (tiszántúliakat),  hanem  Bokros 
uram  seregeiből  valókat,  kikkel  a  sárt  megállhatnám.  Ha  Exciád 
parancsolja,  Iglót  és  azon  XIII  városokat  marsalkóval  (Lubomirszky 
Tivadar)  együtt  kipörzsölöm,  csak  a  népet  küldje  Exciád.*3 

Látszik  e  levélből,  mily  jó  hírnévben  álla  folyvást  az  egykori 
Ocskay-féle  kurucz  ezred,  mostani  hű  és  vitéz  kapitányja  Bokros 
Pál  alatt  is.  Azonban  itt  az  idő,  hogy  megemlékezzünk  —  mielőtt 
tőle  végbúcsút  vennénk  —  ezen  sok  viszontagságon  átment  ezernek 
utolsó  nevezetes  átváltozásáról,  mely  azt  legközelebb  érendő  vala. 
S  ez  az  érsek-újvári  állapotokkal  és  a  Bercsényi-huszárezred  dolgai- 
val függ  össze. 

1  Eredeti  levél,  az  Orsz.  Levéltárban. 

2  L.  Bercsényi  leveleit  1709.  deczember  haváról  az  Archív.  Rákócz.  Vl-ik  köteté- 
ben, s  közlésemet  a  Századok  1872.  évf.  509 — 601.  1. 

3  Eredeti  levél,  az  Orsz.  Levéltárban. 

Garamszegi  Géczy  Gábor,  az  utóbbemlített  ezred  parancsnoka, 
már  1709.  nov.  19-kén  Csernyiről  költ  levelében  jelenté  Bercsényi- 
nek, hogy  a  regiment  derék  alezredese :  Ocskay  Sándor  (Lászlónak 
testvéröcscse)  beadta  lemondását  s  egyáltalában  búcsúzik  az  ezred- 
től; «ki  helyett  —  tudom  —  Exciád  sem  kíván  mást  Beleznay 
uramnál,  (az  azon  ezerbeli  híres  őrnagy)  lévén  arra  érdemes,  —  magam 
is  contentus  vagyok  (meghiszszük  azt!)  ő  Kglmével.»  Helyette  őr- 
nagyul pedig  Szörényi  Ferencz  századost  —  valaha  Ocskay  László 
hadsegédét  —  ajánlja.* 

Bercsényi  egy  darabig  pihenni  engedé  ezen  ügyet,  hanem  de- 
czember  közepén,  az  Érsek-Újvárból  vett  nyugtalanító  hírek  miatt  föl- 
venni kényszerűit  azt.  Az  indulatos,  erőszakos  Csajághy  ugyanis  az 
újvári  helyőrség  előtt  november  folytán,  különösen  egy  hallatlan 
véres  eseménynyel,  nem  kis  gyűlölségbe  hozta  magát.  Mert  a  hadi- 
tanácsban nov.  25.  estve,  alkalmasint  kissé  boros  fővel  ülvén  s  valami 
csekélv  ellentmondás  miatt  irtóztató  dühre  lobbanván,  a  néhai  Ber- 
thóty  István  ezredének  őrnagyát  Várallyay  (Dobrowniky)  Jánost 
saját  kezeivel  gyilkosmódra  agyonszúrá,  alezredesét  Pongrácz  Jánost 
pedig  vasra  vereté  s  ítélet  nélkül  sanyarú  börtönbe  vetve  tartatá. 
A  jobbérzésű  főtisztek  elszörnyűködének  a  főparancsnoknak  e  bűnös 
tette  fölött,  a  hajdúság  zúgott,  s  annálinkább,  mivelhogy  Pongráczot 
vitézségeért  s  a  megöltet  emberségeért  mindenki  szerette  és  ártat- 
lanságuk nyilvánvaló  volt.  Az  ezred  ekként  fő  nélkül  marada.  Ber- 
csényi erre  oly  várparancsnok  felől  kezdett  gondolkodni,  a  kire  a 
vétkes  cselekedeteért  hadi  szék  elé  állítandó  Csajághy  helyett  a 
fontos  erősséget  megnyugvással  lehetne  bízni  s  a  ki  egyszersmind 
az  említett  ezrednek  is  tulajdonosává  válhatnék.  Ilyet  csak  hármat 
talált:  Gyürky  Pált,  Babócsayt  és  De  Riviéret;  azonban  Gyürky 
várba  nem  akart  zárkózni,  Babócsay  egykori  labanczsága  és  felesége 
miatt  a  közvélemény  előtt  nem  volt  népszerű,  Riviére  pedig  idegen 
származású.  Ebeczky,  a  kinek  a  minélelőbbi  bemenetelre  a  feje- 
delem rendeletet  adott,  lovassági  tiszt  vala,  táborban  igen  jó,  — 
erősségbe  állandóan  szorítani  kár.  Ám  egyelőre  menjen  oda  mégis, 
vegye  át  a  vezényletet,  ő  legyen  a  fő-,    Balogh   István   a  helyettes- 

*     Eredeti  levél,  gyűjteményemben. 

parancsnok,  s  mikor  egyik  kimegy  próbára:  a  másik  maradjon  bent. 
A  gazdátlanná  vált  gyalog-ezred  pedig  adassék  Bokros  Pálnak. 
«Bokros  ugyanis  gyalog-óberster  vala,  est  probatae  fidei  homo,  ös- 
merős  azon  újvári  vacans  regimenttel,  felesége  is  bemászott  koldul- 
gatva Újvárba,  Istenért  élődik,  —  talám  jó  volna  neki  azon  regiment 
Újvárban !  Nem  dícsírem  regularitását :  de  kikapó  vitéz  ember,  lovon 
s  gyalog  egyaránt  próbál;  literátus  ember  is;  keze-lába  volna  lovon 
s  gyalog  való  próbákban  az  commendansnak,  ha  más  akárki  lenne. 
Az  ő  regimentje  penig  (adatnék  át)  Ocskay  Sándornak,  úgyis  régen 
össze  vágynak  szokva  Elek  Zsigmonddal,  Ocskay  penig  nem  marad- 
hat Géczy  és  Beleznay  között :  első  nem  nézheti  vitézségeért  való 
keménkedésit  az  regimentben  is,  Beleznay  et  paritatem  odit,  et  gra- 
dum  appetit;  és  így  talám  ubique  fieret  bene.))1 

Bercsényinek  ezen  tervezetét  a  fejedelem  Ocskay  Sándorra  nézve 
helybenhagyá,  és  így  került  az  új  év  tavasza  nyiltával  Ocskay  László 
egykori  híres  ezrede,  vitéz  s  bátyjánál  sokkal  jellemesebb,  hazafiasabb 
öcscsének :  Sándornak  kezére,  a  ki  aztán  egész  a  nagy-majtényi 
mezőn  végbement  zászló-letételig  vezénylé  ezen  ezredet.2  Bokros 
mindazáltal  nem  a  —  De  Riviére-nek  adományozott  —  volt  Berthóty- 
féle :  hanem  az  egyesített  Balogh  István  Somogyi-ezer  vezényletét 
kapta  meg. 

Mi  történt  ezután  az  oly  hősileg  és  hosszasan  védett  Lőcse 
körűi?  —  elbeszélése  a  jelen  mű  keretébe  nem  tartozik.3  Elég  azt 
tudnunk:  hogy,  ha  Heister  megszaporodék  a  két  hg.  Lubomirszky 
csapataival,  —  Rákóczi  fejedelem  hadereje  viszont  a  november  végén 
és  deczember  elején  az  oroszok  elül  Homonna  felé  az  országba 
menekült  kiowi  palatínus  gr.  Potoczky  Mihály  3—  4000-nyi  lengyel- 
svéd csapatosztályával  gyarapodott,  s  keményen  készűle  a  vadkerti 
positio  megrohanásával  az  érsek-újvári  közlekedést  elzáró  vácz-losonczi 

1  Bercsényi,  1709.  decz.  16-kán  Hanusfalváról  Rákóczihoz.  (Archrv.  Rdkócz.  VI. 
433—425.  1.) 

2  L.   Ocskay  Sándor  nevét  a  szathmári  békeokmány  aláírói  közt. 

3  L.  erre  nézve  a  Századok  1872-ik  évi  folyamában  Lőcse  sz.  kir.  város  levél- 
tárából közlött  adataim  s  tanulmányomat,  577 — 622.  1.,  s  v.  ö.  az  1873-iki  folyam 
109 — 113.  lapjaival,  sőt  még  Wagner  jezsuita- atya  —  József  cs.  udv.  historiographja  — 
müvével  is,  (388 — 390.  1.)  mert  Lőcse  védelmének  hősiességét  még  ez  a  bérlett  udva- 
roncz  sem  tagadhatta  meg. 

császári  hadvonalat  áttörni.  Ezen  egyébiránt  a  2 — 3000  lovassal 
Dunántúlról  általjött  gr.  Eszterházy  Antal  és  Béri  Balogh  Ádám 
már  előbb  átsurrantak  vala. 

Ocskay  Lászlónak  régen  megérdemlett  végzete  azonban,  feltar- 
tóztathatlanúl  közeiedék.  Mihelyt  gömöri  utolsó  kalandozásából  decz. 
9-kén  visszatért  Losonczra :  Sickingen  altbgytól,  mint  az  ottani  had- 
állomásokon vezénylő  tábornoktól  engedélyt  kért  s  kapott  a  «téli- 
quártély»  idejére  állomását  elhagyni,  hogy  ezredének  Pozsonyban 
készülő  új  montourját  s  fizetését  sürgesse,  néhány  hetet  Nyitra- 
megyében  hátrahagyott  családja  körében  tölthessen,  és  ott  fekvő 
birtokait  megtekinthesse.  Ennélfogva  csak  egy-két  bizalmas  bajtársá- 
tól: Trencsényi  István  őrnagy  és  Szeredy  Pál  hadnagytól,  s  testőr- 
százada (Leib-Companie)  néhány  szakaszától,  összesen  vagy  50  kato- 
nájától kísértetve,  oly  gyorsan  távozék,  hogy  deczember  12-kén  már 
nejénél  és  gyermekeinél  Vág-Újhely  városában  volt.1 

Még  mielőtt  ideérkeznék,  végzetszerű  hír  előzé  meg  őt.  Láttuk, 
hogy  Ocskay  az  árulása  utáni  hónapokban  többször  csak  hajszálon 
múlt,  hogy  a  kuruczok  kezeibe  nem  jutott;  már-már  majdnem  be- 
következett elfogatásának  gyakran  megújuló  eseteit  említi  különösen 
a  B erényi-nap  ló.  Azután  hosszas  szünet  áll  be.  A  nemezis  pihenni 
látszik,  —  de  csak  látszik;  mert  1709.  deczember  havában  megint 
elkezdé  rebesgetni  a  hír  Trencsényben  és  Nyitrában,  hogy  Ocskayt 
a  kuruczok  elfogták!2-  S  ellenkezőleg,  a  kuruczok  közt  ugyanezen 
időben  az  a  mende-monda  merül  föl,  hogy  Ocskay  Lászlót  a  csá- 
szár fogatta  el,  és  tömlöczben  tartatja  Bécsben? 


1  Br.  Berényi  Ferencz  naplójában  olvassuk  1709.  decz.  13-kán  :  «Novotha  Mihály 
uram  írja,  hogy  Ocskay  Újhelyben  gyütt,»  stb.  (L.  fölebb.) 

2  «Az  galgóczi  zsidó  gyütt  Trencsénbűl ;  azt  hallotta,  hogy  az  kuruczok  el- 
fogták Ocskayt. i>  (U.  0.  decz.  10-ike  alatt.)  Szintén  e  napló  decz.  12-kén  még  egy  szó- 
szegését jegyzi  föl  Ocskaynak :  «Az  ifiú  Krumpachnak  (morvái  tbk.  fia)  Ocskay  com- 
pániát  ígérvén,  generális  Sikin  alatt  resignálta  az  szolgálatot,  az  hol  aggregatus  volt 
félluzetéssel ;  azonban  meg  nem  tartotta  szavát ;  i-ma  gyütt  el  (Krumpach)  Losoncz- 
rúl,  már  sem  kinn,  sem  benn,  —  az  apja  eleiben  sem  akarja  (Baradban)  bocsátani.)) 
Ez  is  szép  kis  adat  Ocskay  hazug  jelleméhez ! 

5  Berthóty  Ferencz  írja  Bercsényinek  Kassáról  1709.  decz.  17-kén :  « Tegnap  estve 
érkezek  bé  hozzám  Gönczy  György  (alezredes)  uram,  ez  elmúlt  szerdán  (decz.  11.)  sza- 

Nem  volt  való  —  természetesen,  —  egyik  hír  sem ;  de  a  ke- 
véssel ezután  csakugyan  bekövetkezett  elfogatás  és  bűnhődés  előtt 
alig  néhány  héttel  szárnyra  kelt  e  hírekben  volt  mégis  valai?ii  sej- 
telemszerű .... 

badúlván  Beszterczérűl,  .  .  .  referálja  azt  is,  hogy  az  Beszterczén  lévő  német  tisztektűi 
bizonyosan  értette  volna :  Pálffy  János  Ocskayval  együtt  Bécsben  árestom  alatt  volná- 
nak.t>  (Eredeti  levél,  gyűjteményemben.) 


HUSZONHETEDIK  FEJEZET. 

Ocskay  családi  kastélyában  Ocskón.  Jávorka  Ádám  kiindul  érette  Újvárból;  Jávorka  jellemzése. 
Szluha  Ferencz  tréfája.  —  Ocskay  vad  tivornyázása  Verbón.  Jávorka  álruhában  megkoldúlja, 
azután  Ocskónál  (1710,  január  i-jén)  reátámad,  megsebzi  és  elfogja  őt.  —  Ocskayt  Újvár  felé 
viszik.  Csábítja  és  meg  akarja  vesztegetni  Jávorkát  s  társait.  Jávorka  január  2-kán  szerencsésen 
beérkezik  Ocskayval  Újvárba.  —  Nagy  riadal  és  a  várőrségnek  vérbosszút  kívánó  lázongása  Érsek- 
Újvárban,  nlsten  hozott,  császár  madara  .'1 

A  nemzeti  ügy  védelmében  oly  lelkesen  és  kitartóan  harczoló 
érsek-újvári  vitézeknek  adatott  meg  az  a  szerencse,  hogy  e  szent 
ügy  legundokabb  elárúlóját :  Ocskay  Lászlót  elfogván,  a  büntető 
nemezis  szigorú,  de  igazságos  bosszújának  kiszolgáltassák.  A  ki  vért 
árúit  el  és  vérrel  vétkezett,  bűnét  egyedül  vér  moshatja  le.  A  ret- 
tentő megtorlás  órája  ütött. 

Ocskaynak  nyers,  féktelen  kihágásokra,  vad  dobzódásra  hajló 
természete,  rég  látott  szelíd  nejének  s  «apróinak»  körében  Vág-Uj- 
helytt  sokáig  jól  nem  érezheté  magát;  —  csakhamar  ott  hagyá  tehát 
őket,  s  a  karácsonyi  ünnepekre  baj-,  illetőleg  ivó-társaival  és  kato- 
náival kiment  az  egy  órányira  fekvő  Ocskóra,  hogy  itt  és  a  szom- 
széd Verbón,  a  hasonszőrű  Révay  uraknál,  zajos  mulatságok,  víg 
poharazás,  táncz  és  dorbézolás  közt  töltse  a  mások  által  családi  öröm- 
napokúl  szentelt  ünnepeket.  6"  ép  ez  vala  fátuma  /.. . 

Ocskó,  ezen  a  nagyszombat-trencsényi  országút  közelében,  kissé 
jobbra  terülő  falucska,  az  Ocskay-családnak  ősi  birtoka;  délnyugati 
szélén,  nagy  fák  között  fekszik  az  ódon  családi-kastély,  akkoriban 
László  tulajdonát  képezett  majorsági  épületeivel,  kertjével.  E  kas- 
télyban ünnepié  tiszteivel  és  barátaival  —  képzelhető,  mily  vad  orgiák 
közt !  —  a  hármas  karácsonyt,  hiteszegett  pribékek  marczona  főkapi- 
tánya:  híres  Ocskay  László;  s  karácsony  éjtszakáján  lőfegyvereiket 
részeg  fővel  «more  solito»  mind  kipuffogtatták.* 

*  Kolinovics :  Hist.  Bell.  Rákócz.  IX-ik  könyv.  796.  1.  és  ugyanaz :  «Commenta- 
riorum  de  rebus  Ungaricis  Libri  XIII.))  Nemzeti  Múzeum  kézir.  lat.  fol.  nro  389. 


Thaly  K. :  Ocskay  László.  II. 

Ezen  zajos  mulatságok  híre  eltölté  a  vidéket,  melyen  különben 
kurucz  már  hetek  óta  nem  járt,  ■ —  Ocskayék  tehát  teljes  biztosság- 
gal vélték  magokat  gondtalan  ivásnak,  tivornyának  adhatni.  Érsek- 
Újvár  Ocskóhoz  jó  messze  föld,  s  aztán,  előtte  feküvének  a  cs.  had- 
állomások :  Mocsonok,  Sellye,  Szered,  Sempte,  Galgócz,  Lipótvár,  és 
a  Vág.  Hanem  azért  Újvárban  sem  aludtak,  s  a  hol  magok  a  vitézek 
meg  nem  fordúlának  is,  —  ott  jártak-keltek  kémeik.  Különösen  az 
ezen  környékbeli,  nevezetesen  Nagy-Kosztolány  mező-városi  szüle- 
tésű,1 s  guerilla-szolgálatra  —  mint  már  láttuk  —  kitűnően  alkal- 
mas ifjú,  serény,  vitéz,  kalandkereső  főhadnagy:  Jávorka  Ádám 
volt  az,  a  ki  ott  Verbó  táján  jóformán  mindenkit  s  mindent  ismert; 
valának   tehát   megbízott   emberei,   kik  őt    az  e  vidéken  történőkről 

r  r 

titkon  folyvást  hírrel  tartották  Ersek-Ujvárra.  Ha  az  Ocskay  László 
elbukásáról  szerzett  egykorú  balladának  hitelt  adhatunk :  különben  is 
Jávorka  volt  ama  négy  kiváló  újvári  tisztnek  egyike,  a  kik  Ocskay- 
nak  elevenen  kézhez  kerítésére  összeesküvének.- 

Jávorka  Ádám  iskolavégzett,  literátus,  igen  jellemes,  emberséges, 
józanéletű  és  vallásos  ember  volt;  a  mellett  termetére  deli,  szálas, 
erős,3  szellemére  pedig  merész,  de  eszélyes,  hidegvérű,  leleményes 
elméjű,  s  fölöttébb  kemény  katona.4  Hadi  szereplését  Thúróczy  Gáspár 
gyalog-ezredében   kezdé,    hol    1707.    közepén    még  mint  őrmesterrel 

1  Kolinovics :  eAndreas  (hibásan  Adamus  helyett)  Jávorka,  strenuus  Rákóczii 
miles,  legionis  primum  Ocskay anae  apud  Confoederatos  locumtenens,  jam  liberse 
apud  eosdem  cohortis  centurio  (mint  «aggregatus-hadnagy»  csakugyan  vezényelt 
szabadcsapatot)  e  villa  Kosztolánia  ditionis  Nitriensis  prognatus,»  etc.  (Hist.  Belli 
Rákócz.  VIII.  k.  794.  1.)  V.  ö.  br.  Berényi  Ferencz  1710.  febr.  24-iki  naplójegyzeté- 
vel, alább. 

2  L.  Thaly :  «Adalékok  a  Thököly  és  Rákóczi-kor  Irodalomtörténetéhez,)) 
II.  köt.  271.  1. 

3  «Javorcam  econtra  procerse  staturse,  virum  literis  non  leviter  tinctum,  vitae 
probitate  et  cultu  B.  M.  Virginis,  quam  sabbathino  jejunio  colebat,  singulariter  eni- 
tuisse,/)  etc.  Kolinovics,  id.  m.  IX.  798.  és  Commentárjaiban  is. 

4  Br.  Berenyi  Ferencz  említi  naplójában  1710.  febr.  24-ikén,  az  újváriak  tavar- 
noki  kiütéséről  szólván:  «Az  egyik  salvaquárda  az  kosztolányi  Jávorka  volt  Pőstyéntt, 
az  azt  mondotta,  hogy  az  mely  nemesek  labanczczá  lettek,  mindnyájukat  proscribálták 
az  kuruczok.  Jávorkát  minap  Pallugyay  Ádám  (labancz  kapitány)  Kosztolányit  kereste 
40  egynihányad  magával.  Nem  javallom  Pallugyaynák,  hogy  szemben  álljon  véle,  az 
minémő  embernek  hallom  lenni h  A  labancz  főúr  e  jó  véleményét  eléggé  igazolják 
Jávorka  vitézi  tettei. 

találkozunk  vele.1  A  következő  év  tavaszán  ugyanazon  ezredben  már 
hadnagy  volt.'2  Majd  általment  a  lovassághoz,  s  ha  igaz  a  mit  róla  a 
Theatrum  Europaeum  és  Kolinovics  írnak,  hogy  t.  i.  azelőtt  Ocskay 
Lászlónak  vala  hadnagya:3  úgy  ez  bizonyára  1708.  közepe  felé  volt 
s  csak  igen  rövid  ideig  tartott,  —  minthogy  őt  azontúl  más  ezred- 
ben, nevezetesen  Bercsényinek  Géczy  Gábor-féle  huszárezerében 
leljük,  mint  önkéntes  («aggregatus, »  «voluntér,»)  tehát  szabad-portákra 
járó  hadnagyot.  Ily  minőségében  —  kivált  a  Fehérhegyekben  s  túl 
ezeken,  az  általa  szított  népfölkelés  kalandos  vállalataival  —  tett 
hasznos  szolgálatait  láttuk,  melyek  félreismerhetlen  katonai  tehetségé- 
ről s  vállalkozó  szelleméről  tesznek  tanúságot.  Valamint  tudjuk  azt 
is,  hogy  a  főként  a  Géczy-ezred  által  vívott  mocsonoki  csatában 
(1709.  aug.  15.)  hősként  küzdött  és  jelentékeny  sebet  kapott.  Fel- 
tűnő vitézsége-  s  katonai  képzettségéért  főbb  és  idősb  tisztek  is,  pl. 
a  híres  Beleznay  János  őrnagy,  Csery  Imre  Bercsényi  hadsegéde  stb. 
benső  barátságukra  méltatták.4  Utolsó  adat,  melyet  róla  felnyomozhat- 
tunk az,  hogy  Bercsényi  gróf,  mint  főtábornagy,  1709.  végén  50  frttal 
megjutalmaztatni  rendeli  « dicséretes  magaviselésére*  és  bizonyos 
« kárvallására  nézve*  Jávorka  Ádámot,  még  mindig  saját  hadnagyát.5 
Ezt  a  derék  fiatal  katonát  jelölé  ki  a  sors,  a  hírhedett  Ocskay 
Lászlónak  büntető-ostorául.  Mintha  csak  azt  akarná,  hogy  gúnyja  és 
a  megtorlás  még  szembeszökőbb  legyen,  —  talán  azért  aláztatá  meg 


1  Gr.  Eszterházy  Antal  tábori  könyvében  olvassuk  1707.  június  8-ika  alatt : 
eltem,  Thúróczy  strázsamestere  Jávorka  Ádám  mundérung -posztó  elbozatására  Szent- 
Benedekre  passéroltatik. » 

ÍJ  A  Borsy  Ádám  törzshadbíró  által  1708.  ápril  14-kén  Bajmőczon  eszközölt  tanú- 
kihallgatásban hivatkozás  történik  «Jávorka  Ádám,  Thúróczy  uram  vice-had?iagyáy>-ra. 
(Eredetije,  az  Orsz.  Levéltárban.) 

3  Kolinovics,  a  föntebbi  idézetben.  —  Ocskay  volt  hadnagyának  írja  őt  a  Theatr. 
Europ.  is.  (L.  alább.)  V.  ö.  Bercsényi  följegyzését  róla  532. 

4  A  Beleznay  ellen  bizonyos  párviadal  ügyében  fölvett  vizsgálati  iratok.  (Gyűj- 
teményemben.) 

ő  A  Consilium  Oeconomicum,  íjog.  decz.  ji-kén,  Eperjestt.  ('Méltóságos  Fő- 
Generális  Locumtenens  Urunk  ő  Excja  assignatióját  vévén,  melyben  aggregatus  vice- 
hadnagy Jávorka  Ádám  uramnak  50  Rhénes  frtokat  dícsíretes  magaviselésére  és  kár- 
vallására nézve  adattatni  parancsol,))  —  utasítja  tehát  a  homonnai  harminczadost,  hogy 
ezen  50  frtot  Jávorkának  (tán  azon  a  tájon  levő  hitvese  kezébe)  «in  defalcationem  ob- 
tingentis  cassse  bellicaes  fizettesse  ki.  (Minuta,  az  Orsz.  Levéltárban.) 

30* 

az  egykor  országoktúl  rettegett,  nagynevű,  de  jellemtelen  és  gonosz- 
életű dandárvezért,  az  egyszerű,  ifjú,  azonban  jellemes  és  erényes 
hadnagy  által. 

Jávorka  1709.  deczember  29-kén  Érsek-Új várott  hírűi  vévén, 
hogy  Ocskay  Verbó  táján  Ocskón,  az  általa  is  oly  jól  ismert  kis 
családi  kastélyban  tivornyáz :  merész  lelkében  megvillant  a  vitézi 
tettvágy ;  csakhamar  készen  volt  tervével,  a  várparancsnoktúl  portára 
mehetési  engedélyt  kért  és  nyere,  s  mintegy  harmincz  elszánt  jó 
huszárral1  még  azon  nap  kiindult  az  erősségből.  Midőn  katonáival 
Szluha  Ferencz  érsekújvári  praefectus  és  hadi-főpénztárnok  ablakai 
alatt  elvonulna:  a  főpénztárnok  megpillantván  a  vakmerő  kalandjairól 
híres  hadnagyot,  ablakot  nyitott  rá,  és  kíváncsian  kérdé  tőle :  hová 
megy?  .  .  .  « Madarat  fogni,  —  felelt  tréfásan  Jávorka,  —  mert  új 
esztendőre  egy  ritka  madárral :  Ocskay  Lászlóval  akarok  kedves- 
kedni az  újváriaknak /»  Szluha  jót  nevetett  a  bolondos  emberen; 
de  mégis  azt  feleié :  « No,  ha  azt  a  derék  madarat  megfogja 
Kigy elmed,  — jó  egynéhány  aranyat  adok/** 

Aligha  hitte  mindazáltal,  hogy  ígért  aranyait  csakugyan  ki  kel- 
lend  fizetnie ! . . . 

Merre  ment  Jávorka?  hol  és  miként  kelt  át  a  Vágón,  hogy  a 
cs.  helyőrségek  őrjárói  észre  nem  vették?  Az  a  bujkálva  lappangás- 
hoz oly  jól  értő  guerilla- vezér  titka  marad.  Valószínűleg  az  éj  leple 
alatt  vonult  keresztül  a  fátlan,  sík  tereken  s  gázolta  vagy  talán  lép- 
tette által  a  lehet  hogy  befagyott  folyót,  és  azután  berkeken,  erdő- 
kön bujdosék.  Annyi  bizonyos,  hogy  a  németek  semmit  sem  tudtak 
járásáról,  pedig  deczember  31 -kén  reggel  már  ott  leselkedett  katonái- 
val Ocskó  körűi.  Kétségtelen,  hogy  ismerős  pórok  is  voltak  segít- 
ségére, legalább  kémkedésben  s  álöltözet  kölcsönadásában. 

Decz.  31-ikén  Jávorka  Ádám  megtudta,  hogy  az  ocskai  kastély 
környékén  hiába  leskődik :  mert  annak  ura  már  nincsen  otthon ; 
hanem  az  ó-esztendő  utolsó  és  az  újnak  első   napját  dévaj  vígalmak 


1  *Die  2Q.  Decembris.  A.  Jávorka  .  .  .  cum  sua  jo  circiter  virorum  turma  Új- 
várino  egrediens,»  —  etc.  (Kolinovics,  id.  m.  794.  1.)  A  Theatrum  Europaeum  és 
M.  Kovács  János  krónikája  50-et  említ. 

%    Kolinovics,  Hist.  Belli  Rákócz.  VILI.  794.  1. 

közt  töltendő,  barátjai  br.  Révay  Sándor  és  Boldizsár  meghívására 
ezekhez  rándult  át  Verbóra.1  E  mezőváros  —  melyben  valószínűleg 
őrség  is  feküdt  —  már  sokkal  nagyobb  hely  volt,  hogysem  30  szál 
bármily  kemény  katona-legénynyel  erőszakkal  reá  lehetett  volna 
törni,  s  belőle  Ocskayt,  igazán  mint  valami  «madarat»  kifogni.  Eszé- 
vel, leleményességével  kell  vala  tehát  itt  Jávorkának  élnie. 

Úgy  tőn.  17 10.  január  l-jén  reggel  egyet  gondolt,  s  katonáit  a 
közeli  erdőben  elrejtve,  ő  maga  átöltözék  koldus-ruhába,  és  délelőtt 
be  Verbóra,  sőt  —  hallatlan  vakmerőséggel  —  egyenest  a  Révay- 
kasélyba  mene.2  Itt  értesült,  hogy  Ocskay  a  lefolyt  éjtszakát  a  leg- 
vadabb dobzódásban :  képtelen  ivás-,  szilaj  tánczban,  s  fajtalan  kéjel- 
gésben  töltötte,  tiszteivel  és  katonáival. 

Jól  felborozván  t.  i.,  az  utóbbiakkal  a  község  legszebb  paraszt- 
leányait szülőik  házaiból  kiragadoztatta,  s  a  kastélyba  hurczoltatva, 
egész  éjjel  tánczolt  és  buja  szenvedelmeinek  áldozott  velők,  —  ő, 
a  nős  és  családos  férfiú.  Hasonló  garázdaságot  engedett  magához 
hasonló  parázna  tiszteinek  s  katonáinak  is.3  A  kastélyból  zene,  vad 
kurjongás,  és  az  erőszakolt  hajadonok  sikoltozása,  jajjai  hangzottak 
ki  új  év  éjtszakáján.  így  szokott  múlatni  Ocskay !  S  e  szép  jelene- 
tek a  másnap  déli  lakoma  után  még  ismétlendők  valának. 

A  koldusnak  öltözött  Jávorka  megtudott,  meglátott  mindent. 
Vakmerőségében  annyira  ment,  hogy  a  palotába  beférkőzve,  boldog 
új  évet  kívánó  kéregetők  módjára  megkoldúlá  a  múlató  urakat,  magát 
Ocskayt  is,  kitől  sajátkezűleg  nyújtott  alamizsnát  fogad  vala  el.* 
Az  inkább  haramiák  kapitányának,  mint  cs.  k.  ezredesnek  beillő 
gonoszéletű,  vad  pribék-vezér  feje  bizonyára  mámortól  szédelgett 
s  szemeit  a  bor  gőze  elhomályosítá,  —  mert  különben  lehetetlen  lett 
volna  a  villogó  szemű  koldusban  az  egykor  ezredében  szolgált  fiatal 
tisztet  oly  közvetlen  közelről  föl  nem  ismernie.  De  Jávorkát  a  végzet 
segíté,  s  Ocskayt  viszont  elvakítá,  hogy  megbüntethesse. 


1  Ugyanott,  IX,  795.  1.  és  a  c  Commentariorum  Libri»-ben  is. 

2  Kolinovics  Commentárjai.  (Nemz.  Múz.  kézir.  lat.  fol.  389.  1.)  A  verbai  Revay- 
kastély  —  nem  nagy  terjedelmű,  de  emeletes  épület  —  a  helység  éjszak-keleti  részén 
állott,  a  kórház  közelében,  s  csak  1870.  táján  bontatott  le.  Ma  kert  terűi  helyén. 

5     Kolinovics,  Hist.  Belli  Rákócz.  IV.  798.  1.  Szintúgy  Commentárjaiban  is. 
4    Kolinovics  Commentárjai. 


3IO  THALY    KÁLMÁN 

Itt  hallá  meg  Jávorka,  talán  Ocskay  katonái-  vagy  szolgáitól, 
hogy  urok  a  ma  déli  lakoma  után  szándékozik  visszatérni  Ocskóra. 
Ennyi  elég  volt  az  álkoldúsnak ;  kiballagott  Verbó  városából,  föl- 
keresé  övéit  az  erdőben,  s  azzal  rongyait  levetkőzve,  felöltözék  megint 
fényes  pantallérú,  farkasbőrös,  deli  kurucz-hadnagynak.  Majd  jó  pari- 
pájára pattant,  kivezeté  katonáit  az  országút  felé,  és  ott  a  hol  ez 
Ocskó  közelében  a  domboldal  bokrai  közt  egyszerre  alászáll,  —  e 
berkek-  s  ligetekben  őrszemekre    osztotta    és   lesekbe    állítá   vitézit.1 

Néhány  óra  hosszait  kellett  leshelyeiken  várakozniuk :  mert  az 
uraknak  odabent  a  verbai  kastélyban  víg  múlató  kedvök  volt.  Az  új 
év  napi  dús  lakoma  és  poharazás  s  az  ezt  követett  féktelen  táncz  és 
szüzekkel  való  paráználkodás,  —  melylyel  Ocskay  László  és  pribékjei 
a  br.  Révay-kastélyt  bordélyházzá  alj  ásították,  —  sokáig  húzódott; 
úgy,  hogy  már  esteledni  kezd  vala,  midőn  Ocskay  belefáradván  a 
tivornyába,  kiadá  a  parancsot  a  fölnyergelésre.2  A  megszeplősített 
ártatlan  hajadonleányok-,  az  erőszakolt  fiatal  asszonyok-  és  hozzá- 
tartozóiknak ezer  átkozódása  s  az  egek  Urához  bosszúért  emelt  kö- 
nyörgéseik, jajjaik  közepette  hagyá  el  az  istentelen  részeg  csapat  a 
várost.3 

Ocskayt  a  Verbótól  félmértföldnyire  fekvő  Ocskóig  fölvett  e  kis 
útjában,  Kolinovics  szerint  csak  hét  embere  kísérte  volna,  úgymint 
tisztei  és  bűntársai :  Trencsényi  István  őrnagy,  Szeredy  Pál  hadnagy, 
két  közlegény  s  három  lovász,  mindegyik  egy-egy  külön  vezeték- 
paripát tartva  fékszáron.4  Azonban  a  krónikásnak  ezen  adata  téves ; 

1  Ugyanott. 

2  Kolinovics  csak  « délutánt))  (post  meridiem)  említ:  de  a  császáriak  által  Ocskay 
és  Fodor  Lászlóék  halála  ügyében  Győrött  1710.  jan.  18-kán  kiadott  hivatalos  irat 
nyilván  ezt  mondja :  «Siquidem  Dominus  Colonellus  Oczkay  i-ma  hujus  Anni  et  Mensis 
die  sub  vesperam  captus  ipsa  adhuc  nocte  Újvárinum  adductus,»  etc.  (Gr.  Pálffy- 
senioratusi  levéltár,  Arm.  VII.  Lad.  9.  fasc.  2.  Nro  15.  2.) 

3  Kolinovics  :  «Credunt  aliqui  pcenam  hanc  Superum  permissu  Ocskayo  inflictam, 
quod  peregrinos  amores,  licet  propriam  haberet  uxorem,  consectaretur,  et  narrant  ipsa 
captivitatis  die  ob  luxuriam  in  personis  etiam  matrimoniorum  inexpertis,  per  se  et 
suos  admissam,  mille  cum  inprecationibus    Verbovio  discessisse.v>   (Hist.  Belli  Rákócz. 

X.  798.  és  a  Commentárokban  is  így.) 

4  Kolinovics  ugyanott,  mindkét  munkájában.  Trencsényit  ő  ugyan  csak  szá- 
zadosnak írja:  de  már  föntebb  láttuk,  hogy  ez,  az  1709-ik  év  folyamában  őrnagygyá 
léptettetett  elő. 

mert  közvetlenül  egykorú  és  teljes  hitelt  érdemlő  források,  —  neve- 
zetesen Bercsényinek  1710.  január  19-iki  alább  idézendő  levele  s  a 
«Mercurius  Veridicus»  kurucz  hírlap  január  havi  számában  foglalt 
újvári  tudósítás  —  kétségtelenné  teszik,  hogy  Ocskaynak  mind  az 
ötven  labancza  vele  volt ;  s  ez  természetes  is,  mert  7  katona  hogyan 
mert  volna  Vérbőn  akkora  botrányt  csapni!  Különben,  a  pribék- 
vezér elbizakodott  gondatlanságában  annyira  mene,  hogy  a  még  kará- 
csony éjtszakáján  kilövöldözött  karabélyát  s  nyeregpisztolyait  is,  a 
mind  azóta  tartott  tomboló  tivornyázás  mámorai  között  elfelejtette 
megtöltetni} 

így  léptetett  a  vad  dobzódásoktúl  kimerült,  félrészeg  csapat, 
élén  Ocskayval,  a  ki  épen  egy  még  csak  nem  rég  idomítás  alá  vett 
tanulatlan,  fiatal  lovon  ült.'2  Mind  nagyon  alkalmas  körülmény  arra, 
hogy  —  a  vallásos  lelkületű  Kolinovicscsal  szólva  —  a  verbai  hajado- 
nok és  anyák  átka  utóiérje  s  megfogja  őt.  Nem  is  soká  váratott 
már  magára  szomorú  végzete! 

Jávorka,  hogy  Verbótól  elszoríthassa,  maga  előtt  elhaladni  engedé 
a  vad  kurjongatás,  danolás  közt  bakdácsoló  labancz  csapatot,  s  csak 
midőn  ez  már  odábbvonúla,  —  ugratott  ki  rejtekhelyéből  és  ada  jelt 
hasonlót  tenni  lesben  álló  katonáinak.  Ocskay,  a  mintegy  a  földből 
előtermett  újvári  vitézek  megpillantására  «ftt  a  kurucz! /»  vész- 
ordításba  kitört  és  azonnal  zavart  futásnak  eredő  pribékjei  veszett 
lármájából  idejekorán  észrevéve,  hogy  üldözők  ereszkedtek  nyomába. 
S  most  az  az  egykori  hős,  a  ki  hajdan  Zólyomnál  még  egy  Vak- 
Bottyánnal  is  nyílt  csatasor  előtt  párharczot  mert  vala  vívni,  —  egy 
ifjú  kurucz  hadnagy  elül  megszökött Lehetetlen  nem  emlékez- 
nünk az  öreg  Kajaly  jóslatára. 

Ocskay  övéinek  vad  futását  látván,  maga  is  sarkantyúba  kapta 
újoncz  lovát,  kantárát  jobbra  rántá,  szétbomlott  és  a  kuruczoktól 
kegyetlenül  kaszabolt  csapatát  ott  hagyta,  s  alig  két  vezetékes  szol- 
gájától követve,  az  Ocskó  helység  íelé  tartó  mezei  útra  lekanyaro- 
dék.  A  két  tiszt  pedig  s  az  egész  pribékség  a  kastély  és  falu  fölött 

1  Kolinovics,  dtto.  V.  ö.  br.  Berényi  Ferencz  1710.  január  14-iki  naplójegy- 
zetét is. 

2  Dtto,  dtto,  1.  u.  o.  mind  a  krónikásnak  kettős  művében,  mind  a  labancz  főúr 
naplójában. 

vivő  országúton  igyekezett  gyáván  menekülni,1  a  nélkül,  hogy  akár 
egyikök,  akár  másikok  csak  egy  lövést  is  tett  volna  az  üldöző  kuru- 
czokra,  vagy  visszafordult  volna  vezére  védelmére.'-2 

A  mily  vitézek  voltak  tehát  e  nyomorultak  Vérbőn  a  hajado- 
nok, menyecskék  ellen  és  a  boritalban :  ép  oly  poltronok  a  kuru- 
czokkal  szemben.  Ellentállásra  nem  gondolva,  eszeveszetten  futot- 
tak; s  két  tisztjök  ugyan  —  köszönet  jó  paripáiknak  —  valahogy 
csak  elhordá  a  leplet:  hanem  az  a  harmincz  jó  újvári  kurucz,  a 
részeg  labancz  hadat  utóiérve,  az  ötven  pribékből  huszonötöt,  sőt 
más  tudósítás  szerint  harmincznál  is  többet  lekonczolt.3 

A  vitéz  Jávorka  pedig  ezalatt  személyesen  legelői  vágtatott 
Ocskay  után,  a  ki  hiába  sarkantyúzta,  verte,  bíztatta  lovát :  a  tanu- 
latlan paripa  annálinkább  megbokrosodék,  s  futás  helyett  csak  topor- 
zékolt, ugrált  alatta  .  .  .  Jávorkának  így  nem  volt  nehéz  őt  megköze- 
líteni, már  épen  az  ocskói  kastély  kertje  alatt  elterülő  mezőn.  Ocs- 
kay László  közeledni  látván  ellenfelét :  pár  pisztolyt,  karabélyt 
ragadott  reá,  hogy  mellbe  lőjje ;  azonban  e  fegyverek  megtöltve  nem 
lévén,  —  el  sem  sülhettek.4 

1  <Qui  (Ocskay)  cum  hostilem  incursionem  a  tergo  adverteret:  illico  ad  viam 
ad  pagum  ducentem  se  conjicit,  vix  cum  uno  duobusve  famulis,  centurione,  locum- 
tenente  et  cseteris,  via  regia  castellum  inter  et  pagum  Ocskóvium  média  se  proripien- 
tibus.»  (Kolinovics,  Hist.  Belli  Rákócz.  IX.  796.  1.  és  a  Commentárokban  is.) 

2  «Az  mellette  lévők  közül  csak  egy  sem  fordult  meg  mellette,  —  mindnyájan 
szaladásra  vették  az  dolgot.w  (Br.  Berényi  Ferencz  1710.  január  11-iki  naplójegyzetében 
Ocskay  elfogatásáról,  a  Nyitramegyében  Pó'styéntt  lakó  Ferenczffy  tudósítása  szerint.) 

3  Gr.  Bercsényi  Miklós  írja  Kassáról  1710.  január  19-kén  a  svéd  királynál 
Benderben  követségben  lévő  Ráday  Pálnak :  «Ezen  új  esztendőben  Isten  kegyeimébűi 
nevezetesen  kezd  újulni  szerencsénk ;  mert  ugyan  új  esztendő  napján  az  újvári  por- 
tások Hajsztert  Pozsonig  űzték  felmenő  útjában,  —  igen  kevésben  múlt,  hogy  el  nem 
fogták.  Más  rendbeli  porta  ugyanaz  nap  Verbónál  Ocskayt  elfogta,  25-ig  valót  kato- 
náiban levágván  mellóle.»  (Bercsényi  diplomatiai  fogalmazványai  1710-bó'l,  Vörösvártt.) 
A  aMercurius  Veridicus  ex  Hungaria»  czímű  kurucz  hírlap  1710.  január  havi  számá- 
ban pedig  ezt  olvassuk:  « Újvár,  ^..Januarij.  Fcelicia  nobis  novus  Annus  producit  initia. 
Parthia  enim  nostra  equestris,»  —  s  itt  leírja  a  Heistert  Pozsonyig  űzött  másik  porta 
kalandját;  majd  így  folytatja:  «Fcelicius  tamen  alteri  Parthise  res  cessit,  sub  Capi- 
taneo  Jávorka,  quse  perfidum  illum  Ladislaum  Ocskay,  olim  apud  nos  Brigaderum 
(qui  ejurata  fide,  post  prselium  Trencsiniense  ad  Csesareanos  profugit)  commilitonibus 
ej  us  ultra  triginta  trucidatis,  vivum  nobis  attulit.»  (L.  Thaly :  « Az  Első  Hazai  Hírlap, » 
40.  1.  Magy.  Tud.  Akad.  Értek.  1879.) 

4  «Ipsum  porro  Ocskayum,    quod  equo  tyrone,  quem   tum    nonnisi  pro  se  ipse- 

Jávorka  rég  lőhetett  volna:  de  ő  élve  akará  Ocskayt  elfogni; 
szorosan  oldala  mellé  ugratott  tehát,  s  fölemelt  jó  kardjával  kábító 
csapást  mért  az  áruló  fejére.  Ez,  az  épen  keze  ügyében  volt  kara- 
bélylyal  födözi  fejét,  s  a  csapást  elhárítja,  de  csak  annyira,  hogy  a 
kardvas  a  halánték  helyett  az  arczba  és  orrba  sújtódik,  s  ezen  mély, 
nyíló  sebet  vág  vala.  Ocskay  orczáját  elborítá  a  vér ;  még  egy  vágást 
kap,  mely  két  ujját  sebzi,  és  egy  csákányütést  a  fejére,  —  azzal  lová- 
ról lehanyatlik,  s  Jávorka  és  odaérkezett  bajtársai,  két  lovászával 
együtt  elfogják.* 

met  insíruere  cseperat,  veheretur,  facile  assequitur  Jávorka  .  .  .  Accidit  ad  reliquum 
infelicitatis  cumulum,  ut  omnes  sclopi  Ocskayi  manuales  nocte  Nativitatis  Domini 
more  solito  explosi  ac  tum  necdum  onerati  essent.»  (Kolinovics,  az  id.  helyen.)  Be- 
rényi  Ferencz  is  ezzel  megegyezó'leg  értesült :  «Ferenczffy  azt  írja,  hogy  az  mikor 
megütötték  az  kuruczok  Ocskayt :  az  mikor  puskázni  akart  volna,  —  egy  puskája  sem 
sült  el,  az  lova  sem  akart  futásnak  ifidúlni,  csak  veszekedett  alatta.^  (1710.  jan.  14-iki 
naplójegyzet.) 

*  i'Ipsum  Ocskayum  .  .  .  facile  assequitur  Jávorka,  et  a  latere  assiliens,  ense 
appetit.  Ocskayus  tamen  surrecta  manu,  ita  repellit  ictum,  ut  per  sclopum,  quem  arri- 
puerat,  manuarium,  framea  tamen  in  nasum  deflueret  et  cruentaret  .  .  .  Quare  occur- 
rentibus  Javorcse  socijs  capitur  Ocskayus,  ac  obligato  cruento  naso,  abducitur.o  Koli- 
novics, Hist.  Belli  Rákócz.  IX.  796.  és  a  Commentárok.)  Berényi  Ferencz  naplójegy- 
zete 1710.  január  7-kéről:  «Újhelyből  (Vág-Újhely)  írják,  hogy  Ocskay  igen  oltalmaz- 
kodott ;  két  ujját  elvágták,  az  orrában  is  egy  darabot,  az  fején  csákányütés  esett. » 
A  császáriaknak  Győrött  1710.  január  18-kán  kelt  hivatalos  irata  is  több  sebét  említi 
Ocskaynak :  ftDominus  Colonellus  Oczkay,  ob  accepta  periculosa  vulnera  .  .  .»  etc. 
(Gr.  Pálffy-senioratusi  levéltár,  az  id.  sz.  a.)  Az  egykorú  kurucz  ballada  pedig,  némi 
költői  szabadsággal,  így  zengi  el  Ocskaynak  elfogatását : 

•Jávorka  pediglen  paraszti  ruhában  — 

Egynihány  vitézzel  csak  betör  házában. 

•  Héj  Ocskay  László!  a  nagy  tobzódástúl 

Kelj  föl  immár,  —  érted  eljöttünk  Ujvárbúl!  .  .  . 

Vérünk  árúlója,  most  add  meg  magadot!» 

—  Fölkele  Ocskay :  de  fegyvert  ragadott  .  .  . 

Kiverik  kezébül,  s  úgy  homlokon  vágják  — 

Vér  elborította  mind  a  két  orczáját. 

Viszik  már,  viszik  már  kötve  paripára 

Nyargalton-nyargalvást  viszik  már  Újvárba.*  stb.  (L.  az  i.  h.) 

Végre  a  császáriak  irányzatos  tudósításaiból  összeállított  frankfurti  « Theatrum 
Eitropaeum*  ekként  adja  elő  Ocskay  elfogatásának  történetét:  «Der  von  Ragoczy  zu 
denen  kayserlichen  übergetrettene  Obrist  Ozkay  hatte  das  Ungliick,  in  die  Hánde 
seiner  Leute  zu  fallen,  und  eines  schmáhlichen  Todes  zu  sterben ;  worcnit  es  folgender- 
massen  herging.  Als  die  Rebellen  zu  Neuháusel  die  Gewissheit  erhalten,  dass  sich  er- 

Ocskay  számtartója  Mirka  Pál,  a  csatazajra  kinyargal  a  faluból ; 
de  urát  már  megkötözve  találja,  s  nem  segíthetvén  rajta,  maga  is 
csak  lovának  zsákmányul  odahagyásával  úgy  menekülhet  meg,  hogy 
a  kert  sövényén  általveti  magát,  s  beugrik  a  kastélyba.1 

Jávorka  Ocskay  sebeit  hamarjában  bekötözteti,  és  azzal  őt  lóra 
erősíttetvén,  az  elnyert  vezetékparipákkal  együtt,  az  üldözésből  meg- 
tért kis  csapatával  Pőstyén  felé  indul,  s  a  táján  a  Vágón  és  úgy 
Bánkának  a  hegyen  az  éj  leple  alatt  szerencsésen  általköltözik 
Radosnya  felé.-  Másnap  reggel  s  tovább  egymásután  három  futárt 
is  küld  előre  Újvárba,  hogy  viszi  Ocskayt;5  az  elfogott  lovászok 
egyikét  pedig  —  és  ez  szép,  gyöngéd  vonás  a  kemény  katonától  — 
visszabocsátja  Vág-Ujhelyre :  menjen  el  Ocskay  hitveséhez,  s  adja 
hírűi  neki,  hogy  a  férje  rab/* 

Mely  intézkedésnek  más  czélja  alig  lehetett,  mint  a  nőt  ideje- 
korán figyelmeztetni  a  férje  megmentése  érdekében  teendő  lépések 
szükségességére,  —  a  mi  nem  kis  szívjóságra  mutat  Jávorkánál.  Az 
árúlót  ő  mint  katona,  fegyverrel  kezében,  saját  életét  koczkáztatva 
elfogá,  s  ezzel  kötelességét  tette :  de  egyénileg  nem  akar  okozója 
lenni  hóhérbárd  alá  hurczoltatásának. 

A  rab  Ocskay  azonban  kevésbbé  nemesen  viselé  magát.  Fogsá- 
gában is  kirítt  belőle  a  csábító  gazember,  a  mi  vala  szabadságában. 


meldeter  von  ihnen  abgetrettener  Obrister,  nebst  einiger  Mannschafft,  auf  seinem  Gute 
Ozky  befinde :  erbot  sicb  alsó  einer  von  denen  Rebellen,  Nabmens  Hadnack  Lavarti 
(értsd :  hadnagy  Jávorka,)  welcher  zuvor  unter  ibm  als  Lieutenant  gedienet,  gegen 
Versprechung  eines  Geschencks  (a  Szluba-féle  ajánlat)  von  100  Reichs-Thaler  ihn  ge- 
fangen  einzubringen.  Hierauf  ritte  er  mit  50  (vagy  nagyítás,  vagy  sajtóhiba,  30  he- 
lyett) Mann  aus,  fand  den  Obristen  auf  besagten  Gut ;  da  sich  dann  derselbe  zwar 
mit  seinen  bey  sich  habenden  8  Mann  (?)  auf  das  tapferste  wehrete  und  viele  von 
denen  Rebellen  mit  eigener  Hand  niedermachte  (?  ?),  je  dennoch  aber  sich  endlich 
ergeben  musté,  nachdem  seine  Leute  niedergehauen  worden,  und  er  selbst  auch  eine 
Wunde  ins  Angesicht  bekommen  hatte.  In  solchem  Zustande  brachte  man  ihn  nach 
Neuháusel.»  (1710.  évf.  66.  1.) 

1  Kolinovics,  u.  o.    A  Berényi-napló,  1710.  jan.  3-ikán:    «Ocskayt    ez  napokban 
Verbón  szorították  meg  az  újváriak,  s  el  is  vitték.)) 

2  Kolinovics,  Commentarij. 

3  Ugyanaz,  Hist.  Belli  Rákócz.  az  id.  h. 

4  A  Berényi-napló,  1710.  jan.  7-ikén  :  «Vág-Újhelybűl  írják,  hogy  az  kiket  Ocskay- 
val  fogdostak  el,  azok  közül  bocsátlak  el  egyet,  hogy  vigyen  hírt  az  feleségének.* 

Jávorkát  és  katonáit  meg  akará  vesztegetni  s  a  fejedelem  és  ország 
hívségétől,  pénzbeli  gazdag  jutalmat  és  cs.  tiszti  rangot  biztosító 
fényes  ígéretekkel  eltántorítani}  Midőn  pedig  az  igazlelkű  és  törhe- 
tetlen hazafias  hűségű  Jávorkától  mind  e  csábító  ajánlatai  megvetőleg 
visszautasíttatván,  belátni  kényszerűit,  hogy  ilyenmódon  szabaddá 
nem  teheti  magát :  egyszerre  nagyot  fordított  a  köpönyegen,  s  elkezdé 
erős  esküvésekkel  állítgatni,  hogy  ő  labanczczá  lételét  már  régen  és 
százszor  is  megbánta,  s  szilárdul  föltéve  magában  megint  visszaállani 
Rákóczi  fejedelem  hűségére,  —  csupán  az  ezrede  fizetésére  kiadandó 
pénzösszeg  és  montour-szállítmány  érkezését  akará  még  bevárni,  stb.'2 

Jávorka  hagyá  a  jelleméből  végkép  kivetkőzött  embert  beszélni : 
azonban  Újvárott  jelentést  tőn  mind  csábítási  s  megvesztegetési 
kísérletéről,  mind  pedig  újabbi  színlett  kuruczsága  felől  szélnek 
bocsátott  mendemondáiról.  Mikre  nézve  aztán  Ocskay  a  hadi  tör- 
vényszéki kihallgatás  alkalmával  ki  is  kérdeztetett. 

Jávorkának  foglyával  Radosnyától  kezdve  ellenséges  helyőrségű 
várkastélyok  s  erődök,  különösen  Nyitra  és  Mocsonok  között  kell 
vala  elvonulnia,  —  mégis,  mind  előreküldött  hírnökei,  mind  ő  maga 
oly  ügyesen  választották  meg  útjaikat,  hogy  szerencsésen  eljutottak 
Újvárba.  A  futárok  már  a  délelőtti  órákban  (17 10.  január  2-ikán) 
beérkeztek,  egymásután  jelentve  Ocskay  László  elfogatásának  hírét, 
mit  azonban  a  várbeliek  hinni  alig  akartak;3  —  mígnem  délutáni 
2  óra  tájban  magok  is  Jávor káék  megérkezvén  a  bástyákról  most 
nem  kis  csodálkozásra  színről-színre  meglátott  fogoly  Ocskayval,  — 
a  ballada  szerint: 

«Hogy  vitték  a  kapun,  istrázsa  kiáltott : 

*Itt  hozzák,  itt  hozzák  az  Ocskay  Lászlót  /»4 


1  L.   Ocskay  vallatást  jegyzőkönyvének  23.  és  24-ik  pontjait,  alább. 

2  Hogy  e  maga  mentségére  kigondolt  hazugságot  a  kelepczébe  került  ember 
nemcsak  Újvártt  erősítette  számos  esküvéssel,  hanem  mindjárt  elfogatása  után,  út- 
közben is  már  emlegette  rabul  vivőinek  :  bizonyítja  Bercsényinek  a  cs.  k.  Hoff-Kriegsrath- 
hoz  Ocskay  kivégeztetése  ügyében  adott  válasza.  (L.  alább.) 

3  Kolinovics,  Hist.  Belli  Rákócz.  IX.  796 — 797.  1. 

4  Kolinovics,  Hist.  Belli  Rákócz.  IX.  796.  1.  (L.  a  mindjárt  alább  következő  idé- 
zetet.) Másik  művében  (Commentarii)  ugyan  nem  d.  u.  2,  hanem  d.  e.  11  órára  teszi 
az  Újvárba  érkezés  idejét :  de  amaz  lévén  a  későbben  kelt  s  1728-ban  sajtó  alá  rende- 
zett mű  és  sajátkezével  irott  példány,  mi  ahhoz  tartjuk  magunkat. 

Az  örvendetes  hír  viszhangja  egyszerre  betölté  az  egész  erős- 
séget. A  katonaság  s  hajdúság  minden  szögletből  sietett  az  utczákra, 
piarczra  előtolongani,  az  ép  oly  hevesen  gyűlölt,  mint  hírhedett  haza- 
árúlónak meglátására;  kit  nemcsak  hogy  fölemelt  öklökkel  fenye- 
gettek s  éktelenül  zúgva  átkoztak,  szidalmaztak:  hanem  felkapdosott 
kövekkel  hajigálván,  —  csakis  kísérői  legnagyobb  erőfeszítésével 
lehetett  őt  az  agyonköveztetéstől  megmenteni.1  Nincs  az  a  becste- 
lenítő  czím,  mit  a  nemzetárúlónak  és  hitszegőnek  szemei  közé  ne 
szórt  volna  a  « pribék*  Ocskay  látására  a  forrongásig  felingerűit,  fel- 
háborodott várőrség.  Vad  fenyegetések  között  kiabálták:  « Karóba! 
kerékbe!  akasztófára  ve/e!»  .  .  .2 

A  nap  hőse:  jfávorka  Ádám  diadalérzettel  ülve  paripáján,  alig 
bírt  utat  törni  kis  csapatával  a  háborgó  tömegen  keresztül,  a  főtéren 
fekvő  várparancsnoki  épület  elé.  Ennek  kapujánál  leugrott  lová- 
ról, és  leszállítá  a  kőzápor  elül  csak  nagy  bajjal  megvédett  foglyát, 
ki  utoljára  még  mint  híres  kurucz  brigadéros  fordult  vala  meg  itt 
1708.  júniusban,  midőn  Bottyán  tábornok  hadi  értekezletekre  hivatta 
volt  meg.  Mostan  —  mi  máskép ! . . .  Akkor  az  egész  helyőrség 
tisztelgett  előtte :  ma  meg  akará  kövezni  a  nép. 

Ottfenn  a  nagy  ebédlő-palotában  Csajághy  János  dandárnok 
és  várparancsnok,  az  épen  beérkezett  Ebeczky  Istvánnak  —  Ocskay 
egykori  versenytársának  —  tiszteletére,  az  új  év  alkalmából  fényes 
lakomát  adott,  meghíván  a  helyőrségbeli  tisztikar  főbbjeit.  Az  urak 
még  együtt  ülnek  vala  az  asztalnál,  poharazva  a  bevégzett  ebéd  után. 

1  «Ratione  nuper  capti,  huc  adducti  et  inconditae  multitudini  equestri  et  pe- 
destri  vix  a  lapidatione  erepti,  dein  suffragio  proprio  condigna  fidefragio  sententia  3. 
prsesentis  publico  in  foro  gladio  pervasti  Ladislai  Öcskay,»  —  etc.  (Szluha  F.  1710. 
január  7-iki  emlékirata  Romeisen  Boldizsár  cs.  cartell-biztoshoz.  ( Eredeti  fogalmazat, 
a  gr.  Pálffy-senioratus  levéltárában.) 

íJ  Bercsényi  gróf,  Kassáról  1710.  január  19-kén  Ráday  Pálhoz  szóló  idézett  le- 
velében:  «Ocskavt  cum  applausu  et  gaudio  militise  vitték  be  Újvárban;  de  oly  ex- 
asperatióval  fogadták :  nehezen  tudták  megtartóztatni  Újvárban  az  hadat  karóba 
való  vonatásaiul  csak  addig  is,  míg  examenje  meglehetett,  s  másnap  exequálták.»  Ha- 
sonló a  Mercurius  Veridicus  1710.  januári  számának  Érsek-Újvártt  e  hó  4-kén  kelte- 
zett közleménye,  mely  így  szól:  Midőn  Ocskayt  Újvárba  bevitték,  ^Militia  praesi- 
diaria  inexplicabili  cum  indignatione  patibulum  et  furcam  —  antequam  vei  ad  Com- 
mendantem  nostrum  deduceretur  —  contra  eum  conclamantes,  et  vix  jam  ipse  Com- 
mendans  fervorem  militum  mitigare  poterat,»  stb. 


ÉRSEK-ÚJVÁR    KATONAI    TÉRKÉPE    I7IO-BÓL,    DE    LA    RIVIÉRE    HADMÉRNÖK-EZREDESTŐL. 

(Eredetije  a  gróf  Károlyi  levéltárban.)  (316—17.  lap.)  II. 

Ott  elnökölt  az  asztalfőn  Csajághy,  mellette  jobbról  Ebeczky,  balról 
Balogh  István  dandárnokok,  lejebb  br.  Limprecht  János  ezredes-tér- 
parancsnok, Rottenstein  tűzér-alezredes  s  nagyszámú  törzstiszt,  köz- 
tük Ocskay  Sándor  és  Beleznay  János;  továbbá  előkelő  állású  pol- 
gáriak, mint  Szluha  Ferencz  praefectus,  carthelae  commissarius  és  hadi 
főpénztárnok,  Konkoly  Thege  László  Komárom  és  Szőllősy  János 
Nyitra- megyei  alispán,  stb. 

Midőn  Jávorka  a  zúgó  tömeg  közt  a  piarczra  érkezett,  az  urak 
felugráltak  az  asztaltól,  s  mindnyájan  az  ablakokhoz  siettek,  a  híres 
foglyot  megtekinteni;  s  az  isteni  igazságszolgáltatás  méltán  büntető 
kezét  szemlélvén  a  példában,  —  mindannyian  elégűlt  és  örvendező 
arczczal  nézték  a  bekötözött  fejjel  s  megkötözött  kezekkel  behozott 
árúlót.  Csak  egy  volt  közöttük,  a  ki  némán  maga  elé  bámulva,  szo- 
morú orczával  tekinte  az  ablakból  alá  az  érkezőre,  kinek  sorsát  szí- 
vében szánni  látszék.  És  ez  az  egy  a  szerető  testvér  volt,  Ocskay 
Sándor  alezredes.1 

Azonban  a  lépcsőkön  feljővén  foglyával  Jávorka,  belép  a  palo- 
tába, s  a  várparancsnok  előtt  tisztelegve,  bemutatja  neki  rab  Ocskay 
Lászlót.  «Istenhozott  császármadár !  —  kiált  fel  Csajághy,  —  rég 
kívántam  már  látni  egy  Hlyen  császár  madarát /»'-  Ocskay  mél- 
tatlankodva válaszolt:  «Mit  gúnyolódik  Kigyelmed?  Jobb  bizony,  ha 
borbélyt  hivat,  a  ki  sebeimet  bekötözze  és  meggyógyítsa!))  Mire  az 
indulatos  Csajághy  —  tán  az  egykor  Ocskaytól  vett  személyes  sér- 
tésnek is  emlékezetében  —  hevesen  visszavág:  «Majd  hivatok  én 
néked  ollyan  borbélyt,  a  ki  úgy  meggyógyít,  —  semmid  sem  fáj 
többé! .  .  .»3 

1  «Die  2.  Januaríj  hóra  2-da  promeridiana,  plerisque  militiae  praefectis  apud 
Joannem  Csajághyum  Újváríni  gubernátoréin  prandentibus,  Jávorka  perducit  Ocskayum 
propius  portám ;  prsecurrentibus  tribus  sensim  nuntijs  vix  fides  fit  captum  esse,  nisi 
adveniens,  id  ipsum  centurio  (t.  i.  Jávorka)  confirmasset,  quare  omnes  in  fenestram 
ad  spectaculum  erecti  verum  esse  comperiunt,  stupente  Alexandro  Ocskayo,  sortique 
fratris  indolente.»  (Kolinovics,  Hist.  Belli  Rákócz.  IX.  796 — 797.  1.) 

2  «Cui  adducto,  Csajághyus :  Salve  —  inquit  —  caesaris  avicicla ;  (ita  patria 
Ungarorum  lingua  attagen  vocatur,)  prident  attagenem  eiusmodi  videre  cupiveram  /» 
(Kolinovics  ugyanott,  és  Commentárjaiban  is  szorul  szóra.) 

3  «. .  .  Petentique  pro  curando  naso  chyrurgum  non  obscure  significat:  dandum 
főre,  qui  ita  sanet,  ut  nunquam  amplius  doleath  í  Ugyanott,  mind  a  két  munkában.) 

A  föntérintett  személyes    sértést  illetőleg    pedig  azért  beszéli  Kolinovics,   (u.  o.)  hogy 

Szluha  Ferencz,  e  jelenet  után  Jávorkához  fordulva,  üdvözli  őt 
álomhoz  hasonló  szerencséjéért;  és  erszényét  elővonván,  az  Újvár- 
ból kiindulásakor  tréfából  ígért  aranyokat  most,  mint  hadi  kincstár- 
nok, ioo  kemény  tallér  értékéig  valósággal  kifizeti  neki,  jutalmul 
rendkívüli  vitézsége-  és  fáradságaért.*  Egyébiránt  Jávorka  e  tettéért 
a  fejedelemtől  is  részesűle  kitüntetésben:  ekkor  lett  századossá,  s 
valószinűleg  vitézi  érmet  is  nyert. 


Csajághyt  valaha  Ocskay  —  bizonyára  borozás  közben  —  arczúl  ütötte  volna ;  a  mi 
ha  csakugyan  megtörtént :  úgy  okvetlenül  véres  párviadal  következett  utána  közöt- 
tük, —  mert  különben  Csajághy  a  kurucz  hadseregben  nem  viselhetett  volna  tovább 
fó'tisztséget.  Más  adatunk  ugyan  ez  eseményre  Kolinovics  állításán  kívül  nincs :  de 
mivel  Ocskay  kötekedő',  Jgarázda,  részeges  és  indulatos,  s  azonfölűl  tiszttársai  fölött 
hetykélkedó'  ember  volt,  Csajághy  pedig  szintén  magára  tartó  és  hevesvérű,  —  tehát 
a  dolog  megtörténhetett. 

*  Kolinovics,  Hist.  Belli  Rákócz.  IX.  797.  Ugyancsak  ezen  író  beszéli  Jávorka 
Ádám  további  életéről,  hogy  az,  a  szathmári  béke  ideje  után  —  tán  mert  a  kivégzett 
Ocskay  rokonainak  bosszúállásától  is  tarthatott,  —  nejét  s  leányát  honn  hagyva,  de 
János  nevű  fiát  magával  víve,  Rákóczival  Lengyel-  majd  Francziaországba  bujdosik 
vala,  s  itt  XIV.  Lajos  hadseregében  —  a  Ráttky  vagy  a  Bercsényi-huszárezredben  — 
mint  főtiszt  szolgált.  Egy  ízben  leányának  1000  tallért  küldött  haza  kiházasításra,  egy 
régi  barátjához:  de  a  leány  már  előbb  hajadonúl  elhalván,  az  összeg  gr.  Pálffy  Miklós 
nádor  rendeletére,  a  szt.  Ferencz-rendű  szerzeteseknek  adatott.  Fia  János  később  éveket 
töltött  Krímben,  mint  a  tatár  chán  udvarához  kinevezett  franczia  residens,  s  öregsé- 
gére visszatért  hazájába,  hol  Kolinovics  személyesen  ismerte  őt,  s  alkalmasint  tőle 
hallá  az  Ocskay  elfogatásáról  szóló  részleteket.  ( Commentarij '.)  Még  érdekesebb  és 
teljeshitelű  az,  amit  gr.  Bercsényi  Miklós,  a  hós  Jávorka  Ádámnak  még  1711-ben  a  né- 
metek általi  elfogatásáról,  budavári  hosszas  rabságáról  s  innét  lett  vakmerő  és  csudá- 
latos megmenekülése  után  1712.  június  vége  felé  lappangva  Lengyelországba  kibújdo- 
sásáról  ír,  Ilyvóról,  (Lemberg)  1712.  június  29-kén,  Rákóczinak,  ekképen:  « Jávorkával 
szóllottam ;  megfogták  vala  még  tavai,  Budárúl  csudássan  s  vakmerőn  szabadult  s 
bujkálva  gyütt  bé,  —  s  csak  Tót  Pállal  s  más  oly  meghittel  szólhatott  maga.  Beszéli, 
mint  persequáltatnak  öldözéssel  az  tisztek,  csak  két-három  német  tiszt  beléjek  garáz- 
dálkodik, s  agyonlövődözik.  Ocskay  Sándort  s  többet  nevezett  ollyat,  kik  úgy  vesztek ; 
Pikó  Döme  kivágta  magát  s  bujdosóban  van,  hol  ?  —  nem  tudják.  Azt  könnyen  hi- 
hetjük: kész  a  lelke  mindennek,  csak  Isten  kegyelmességét  mutatná.))  (Eredeti  levél, 
Vörösvártt.)  Jávorka  Ádámnak  egy  Ignácz  nevű  dédunokáját,  hg.  Koburg  szent-antali 
tiszttartóját,  ki  1870.  után  halt  el  mint  öreg  ember,  magunk  is  jól  ismertük,  s  tőle 
hallók,  hogy  kosztolányi  ősi  részbirtokát  a  család  Ádám  kibúj dosása  miatt  vesztette 
el.  —  A  kit  különben  e  rendkívüli  férfiúnak  csodálatos  változatokban  gazdag  élet- 
pályája bővebben  érdekel,  megírtuk  és  közrebocsátottuk  azt:  ((Kosztolányi  Jávorka 
Ádám  ezredes.  Vázlat  a  Rákóczi-emigrátió  történetéből))  ez.  a.  Budapest,  1888.  Grill  R. 
bizományában. 


HUSZONNYOLCZADIK  FEJEZET. 

Ocskay  kihallgatási  jegyzőkönyve;  orczátlan  és  hazug  mentségei,  erkölcsi  romlottsága.  Elesküszi 
a  császárt,  újból  kuruczczá  akar  lenni,  de  visszautasíttatik.  —  Az  újvári  katonaság  január  3-ika 
reggelén  ismét  fölzendül.  A  vésztörvényszék  összeül.  A  népnek  alig  lehet  már  ellentállani ;  fegy- 
verrel fenyegetődzenek.  —  Ocskay  karóba  vonatásra  ítéltetik.  Testvére  könyörgéseire  az  ítéletet 
Csajághy  pallosra  enyhíti.  Ocskay  Rákóczi  hívének  vallja  magát  újra,  nagy  szolgálatokat  ígér,  — 
mindhiába.  Végrendeletet  tesz  ;  búcsúzik  öcscsétől.  —  Ocskay  a  nép  előtt  is  megtagadja  a  császárt. 
Állandóságra,  hívségre  inti  a  katonaságot :  tanuljanak  példáján  !  Lefejezik,  a  hóhér  ötször  vág 
hozzája.  Fejét  a  bástyán  karóba  tűzik.  Népballada  keletkezik  róla.  A  Mária-kép  vérzése.  (?)  — 
Tiszti  bizonyítvány  Ocskay  László  haláláról. 

Csajághy  még  azon  napon,  saját  jelenlétében  kihallgattatá  Ocs- 
kayt,  kihez  a  kérdéseket  Szluha  Ferencz  intézé.  Mely  kérdő  pontok 
a  reájok  adott  feleletekkel  együtt  írásba  foglaltatván,  szintén  még 
jan.  2-kán  aláírattak  s  megpecsételtettek,  hogy  a  másnap  délelőttre 
kitűzött  hadi  törvényszéki  tárgyalásnak  alapúi  szolgáljanak. 

Ezen  okirat,  Szluha  révén  mai  napig  eredetiben  fönmaradt  a 
Ghyczy-család  levéltárában,  honnét  mint  Ocskay  Lászlóra  nézve  fő- 
fontosságú  okmányt,  szükségesnek  látjuk  közölni  teljes  szövege  sze- 
rint, —  tájékoztató  megjegyzéseinkkel  kísérve. 

Examen  Desertoris  Ladislai  Ocskay, 

die  2.  Januarij  Anno  ijio.   Újvarini  peractum. 

Kérdés,  i-mo.  Micsoda  oktúl  és  indúlattúl  viseltetett,  hogy  az 
Confoederatiótúl  recedált? 

Felelet.  Ad  i-mum.  Egynéhányszor  Ottlik  György  uram  s  mások 
által  vádoltatott,  hogy  labanczczá  akar  lenni;  félvén,  hogy  nyakon 
ne  ragadtassék  és  az  sok  vádlás  miatt  el  ne  veszszen,  —  azért  lőtt 
labanczczá.* 

K.  2-do.  Mikor  vötte  szívében  azt  az  indulatot?  ki  tanácsábúl? 
ki  által?  kik  operatiójával  és  kinél  folytatta? 

*  Hiábavaló  mentség ;  mert  Ottlyk  intései  s  vádolásai  —  mint  láttuk  —  akkor 
történtek,  midőn  Ocskaynak  labanczczá  létele  már  rég  el  volt  titokban  végezve. 

F.  Ad  2-dum.  Csak  azon  nap,  Tapolcsántt,  mely  nap  la- 
banczczá  lőtt,1  maga  indúlatjábúl  és  Píver  (Pyber)  László  inger- 
lés ébűl ;  Majtíni  (Majthényi)  fejér-barát  által  Pálffy  Jánosnál  jelen- 
tette maga  szándékját,  és  annakelőtte  soha  senkivel  az  iránt  nem 
tractált.'2 

K.  j-tio.  Kik  voltak  abban  az  ő  complex  társai  magyarok 
közzűl  ? 

F.  Ad  j-tiiim.  Az  egész  tisztek,  kiknek  maga  legelőször  eleik- 
ben adta  szándékát,3  kik  is  vele  együtt  lőttek  labanczczá,  azon  ok- 
búi,  hogy  legjobb  alkalmatosságok  akkor  vala  labanczságra,  más- 
képen is  féltvén  ő  magát. 

K.  4-to.  Miért  Haister  és  Pálffy  János  neheztellettek  reá  az 
trencsíni  harcz  alkalmatosságáért? 

F.  Ad  4-tum.  Semmi  nehezteléseket  nem  tudja,  mert  akkor 
véllek  nem  correspondeált.4 

K.  5-^0.  Miért  Méltóságos  Fő-Generális  úr  ő  Excja  ordere  sze- 
rint nem  compareált  az  trencsényi  harczra? 

F.  Ad  $-tum.  Nem  is  vötte  ő  Excja  orderét,  hanem  a  Felséges 
Fejedelemét  vötte,  akkor  a  midőn  az  harcz  állott,  és  ahhozképest  is 
marsírozott,  —  kit  jól  tud  Szalay  Pál  uram. 

K.  6-to.  Mi  okbúl?  miképen?  s  ki  által  kénszeríttetett,  hogy  az 
Felséges  Fejedelmet  és  Méltóságos  Fő-Generális  urat  ellenség  kezé- 
ben ejtsen  ?  és  miképen  munkálkodott  volna  benne  ? 

1  Képtelen  és  szemtelen  állítás ;  hisz  Kolinovics  és  mások  tanúságából  jól  tudjuk, 
hogy  már  Vág-Újhely  tervezett  ostromát  titkos  lahancz  szándékból  erőszakolá  annyira. 
Azt  hiszszük,  Ocskay  e  hazug  állításának  ellenkezőjét  annak  helyén  eléggé  kimutat- 
tuk, —  most  tehát  csak  emlékeztetni  kívánjuk  erre  az  olvasót  s  nem  untatni  hosszabb 
fejtegetéssel. 

2  Pyber  püspököt  és  a  barátot,  íme  maga  bevallja;  br.  Szúnyogh  Lászlónét  és 
a  többi  előzményeket  elhallgatja. 

3  Ez  is  hazugság ;  mert  csak  néhány  bizalmas  tisztjét  meré  beavatni  titkos  dol- 
gaiba. Láttuk,  hogy  egy,  az  árulást  megsejtett  hadnagy  és  zászlótartó,  az  átpártolás 
végrehajtásának  hajnalán  kiosont  táborából,  és  a  később  visszaszökött  számos  tisztek 
hittel  erősítek,  hogy  Ocskay  szándékáról  ők  mitsem  tudván,  csak  midőn  már  körűi 
valának  fogva,  kényszerűitek  labanczczá  lenni. 

4  A  mi  a  levélbeli  correspondentiát  illeti :  azt,  hiszszük,  hogy  írásban  ő  maga 
már  csak  félelemből  is  nem  correspondeált,  —  de  izenetek  által,  Pyber,  Szúnyoghné, 
a  barát  és  mások  útján  ?  —  ez  már  más  kérdés ! 

F.  Ad  6-tum.  Soha  nem  volt  szándékja,1  ne  is  adja  Isten! 
Tudván  azt,  hogy  mindeniknek  volt  quardiája,  —  azért  nem  is 
szándékoskodhatott  arra. 

K.  y-mo.  Micsoda  státusban  vagyon  most  a  császár  armadája? 
hány  lovas-  és  gyalog-regimentekből  álló  ?  s  mely  erős  ? 

F.  Ad  j-mum.  Arra  nem  lévén  gondja,  nem  is  tudja;  hallotta 
ugyan  Generál- Adj utant  Defínitűl,  hogy  16  regiment  volna  innend 
s  túl  is  a  Dunán.  Generál  Croi,  Eugenius  és  Hohenczoller  regi- 
mentjével, két  batallion  gyaloggal  és  az  ő  katonáival  Losonczon 
vagyon.  Eugenius  regimentje  azok  híjjával  vagyon,  kiket  az  őszszel 
itt  Csápornál  levagdaltak;  Hohenczollernek  csak  egy  része  vagyon 
ott.  Szécsényben  Czikkingen  maga  regimentiből  való  batalliókkal  és 
Uhlfeld  regimentjeivel  (így)  vagyon;  Vadkerten  penig  Latur  és  Althan 
regimentjebeliekkel  s  valamely  gyalogsággal  Viard  vagyon. 

K.  8-vo.  Mit  értett  ezen  télen  és  jövő  campánián  leendő  opera- 
tiókrúl  ? 

F.  Ad  8-vuni.  Csak  maga  postírungjaiban  fog  lenni  vigyázassál, 
és  valamely  diversiókat  ha  tészen,  —  formaliter  nem  operálódik. 
Jövő  campániárúl  semmit  se  tud,  most  menvén  Haister  Eugenius- 
hoz  Bécsben. 

K.  g-no.  Garam  mellett  létekor  Haister2  Pálífyval  miért  szólal- 
koztak   öszve  ?   és    micsoda  intentióval  ment  Haister  az  felföld  felé  ? 

F.  Ad  g-num.  Azért,  hogy  PálíFy  Zsilízrűl  elmenvén,  nem 
impediálta  az  újvári  proviant  béhordását.  Az  Garamon  sietve  köl- 
tözvén által  (Heister  Kálnánál),  Ebeczky  uramot  akarta  felverni,  és 
hogy  azután  az  postírungális  lineákot  megcsinálhassa. 

K.  10-mo.  Miért  hadták  el  Lőcse  obsidióját? 

F.  Ad  io-mum.  Nem  volt  (faltörő-)  ágyúja,  és  valamennyi  port, 
pummát  (bombát)  magával  vitt,  úgy  Beszterczérűl  is  utánna  vitetett, 
azokat  behányván,  —  kifogyott  munitiójábúl,  s  recedált.3 

K.  n-mo.  Micsoda  suppositumban  vannak  az  magyarokról  ? 

1  Fennen  hirdette  volt  pedig  nem  egyszer,  hogy  «ó  fogja  el  Bercsényit  /»  (L.  az 
1708-iki  őszi  hadjáratot,  II.  kötet  11.  1.) 

2  T.  i.  1709.  októberben.  L.  686—689.  1. 

5  Azt  itt  elhallgatta,  a  mit  Vág-Újhelyen  beszélt  volt,  hogy  mennyi  sok  graná- 
tossát  vesztette  el  Heister  Lőcse  alatt !  Ebből  is  kitetszik  hamissága. 

Thaly  K. :  Ocskay  László.  II.  gj 

F.  Ad  n-mum.  Rosszban,  gondolván,  hogy  teljességgel  már 
debellatusok  vagyunk. 

K.  12-mo.  Mit  hallanak  a  magyarok  succursusáról? 

F.  Ad  i2-mum.  Semmit  sem  hallott. 

K.  13-tio.  Mit  beszélnek  Újvár  felől?  és  micsoda  szándékjok 
vagyon  ? 

F.  Ad  ij-um.  Semmitsem  hallott;  szándékjokat  nem  tudja. 

K.  14-to.    Franczia  és  egyéb   imperiumbéli    dolgoknál    mit   tud  ? 

F.  Ad  14-tum.  Egyebet  nem  tud,  hanem  hallotta,  hogy  meg- 
verekedtenek,  és  valamely  sánczot  nyertének  az  francziátúl,  —  de 
ott  is  több  veszett  az  németben,  mint  az  francziában,  csak  hogy  a 
német  nyerte  meg  a  placzot ;  noha  ők,  az  németek,  az  magok  dol- 
gait szokták  nagyobbra  mondani. 

K.  15-to.  Eugenius  herczeg  mi  okra  nézve  jött  Bécsbe,  és 
Haister  is  oda  ?  úgy  maga  is  miért  szándékozott  oda,  és  miért  kéred- 
zett a  maga  postírungjábúl?  s  mi  karban  és  rendben  vannak  azok 
a  postírungok? 

F.  Ad  ij-tum.  Eugenius,  úgy  tudja,  hogy  dispositió-tételekre 
jött  alá,  Haister  is  oda  azért  ment.  Maga  penig  mundírungjának 
Pozsonbúl  való  kihozatásáért  és  fizetésének  kivételéért  kéredzett, 
hogy  odafel  most  egyéb  constitutiókat  is  megvizsgálván,  lejöveteli- 
vel  magának  közinkbe  való  bátorságosabb  és  jobb  visszajövetelt 
szerezhessen,  mert  soha  nem  nyugodhatott  a  lelke,  miólta  elpár- 
tolt vala.  (!!)  Miben  legyenek  a  postírungok?  feljebb  megmondotta, 
az  mint  tudta.  Lubomirszky  (Tivadar)  penig  most  állott  Haisterhez 
hadastul,  kinek  hadai  a  XIII.  városoknál  maradtak. 

K.  16-to.  Mikor  kezdődik  Pozsonban  az  gyűlés?  és  miért? 

F.  Ad  16-tum.  Úgy  hallotta,  hogy  most  ez  új  esztendőben  el- 
kezdetik, de  miért?  nem  tudja. 

K.  17-mo.  Hogy  merte  maga  regimentjebeli  katonasággal  hitö- 
ket  megszegetni  és  labanczokká  tenni? 

F.  Ad  jy-mum.  Megmondotta  mindgyárást  mind  maga,  mind 
PálíFy  nékiek,  hogy  a  kinek  kedve  nincsen,  —  visszamehet ;  (?!!)  ő 
senkit  nem  kénszeritett  sem  akkor,  sem  azután*  annyival  is  inkább, 

*     Orczátlan  hazugság.    Jól  tudjuk,  hogy   Pereszlénynél    az  elárult   ezred  körűi- 

hogy  látta :  nem  sok  becsületet  nyert  magának,  (ez  igaz !),  és  azért 
nem  is  ölette  az  kuruczokat  (?),  kiért  Haister  sokszor  neheztelt  is, 
mondván:  ők  is  ollyanok,  azért  nem  ölik! 

K.  iS-vo.  Nem  bánta  vala-é  meg  maga  labanczczá  lételét?  és 
miért?  Volt-é  hát  vissza  való  jövetelre  szándékja,  ha  reménlhette 
volna  grátiáját,  és  mikor?  Ebben  a  szándékban  lőtt  volna-é  valaki 
néki  társa  f 

F.  Ad  18-vum.  Nem  egyszer,  hanem  ezerszer  is  megbánta,  — 
Isten  őtet  úgy  segélje!  —  labanczczá  létét;  és  hogy  valóságosan 
megbánta  eleitűi  fogva :  Isten  őtet  úgy  segélje,  —  mert  itt  nállunk 
jobb  állapotja  és  nagyobb  becsűleti  vala,  melyet  németek  közt  el 
nem  érhetett;  az  minthogy  odaalá  Losoncz  táján  való  létekor  gon- 
dolkodott visszajöveteléről,  (?)  csakhogy  most  elsőben  mundírját  és 
fizetését  vehette  volna  ki  odafel:  lejövetelivel  mindgyárt  kezdett 
volna  magának  útakot  csinálni  az  visszajövetelre  (??)  és  grátiája 
megszerzésében  munkálkodni,  mert  csak  nem  lehetett  németek  közt 
nyugodalma;  (?!)  de  ugyan  még  senkivel  az  iránt  tanácskozni  nem 
merészlett) 

K.  ig-no.  Miért  irkált  tavaly2  ide  Újvárba,  hogy  adják  fel  a 
várót :  mivel  már  Bottyán,  Ebeczky,  Balogh  Istvánék  s  más,  Dunán- 
túl való  tiszt  urak  is  hozzájok  tartozandók  és  óránként  közikben 
várattatnak  ? 

F.  Ad  ig-num.  Isten  őtet  úgy  segélje :  ő  nem  írta  s  nem  is 
irattá,  hanem  Pálffy  uram  irattá  maga  secretáriussával,  és  néki  csak 
megparancsolta,  hogy  subscribálja ;  (?!)  ő  osztán  meg  sem  olvasta,  (??) 
hanem  Pálffy  kedvéért  csak  subscribálta ;  (! !)  azért  nem  ő,  hanem 


fogatván,  úgy  kényszeríttetett  a  labanczságra,  eskületételre  stb.  —  mint  ezt  a  később 
oly  nagy  számmal  visszaszökött  tisztek  és  közkatonák  egytől-egyig  bit  alatt  vallották. 
Miként  csábította  pedig  hazug  levelekkel  Berthótyt  és  az  újváriakat  s  üzenetekkel 
későbben  is  öcscsét  Sándort  és  Elek  Zsigát,  ezüstpénz  fitogtatásával  a  katonaságot, 
sőt  legutóbb  csak  a  megelőző  napon  is  Jávorkát  fényes  ígéretekkel,  —  láttuk. 

1  Hogy  e  pontban  kétszer  is  hamisan  esküdött  és  a  visszatérés  még  csak  gon- 
dolatjában  sem  volt,  csak  most  koholá  ki  féltében  mentségül :  ezen  dőlt  betűkkel  sze- 
dett mondattal  világosan  elárulja  ó'maga. 

2  Hibásan,  harmadéve  helyett;  mert  már  1710-et  irtanak  e  kihallgatáskor,  s  az 
Újvárba  küldött  rágalmazó  levél  —  mint  tudjuk  —  1708-ban  kelt. 

21* 

Pálffy   esküdt,   hogy   a    (azon)   dolgok  megvannak,    mert  ő  semmit- 
sem  tudott  benne.  (P?)1 

r 

K.  20-mo.  Ugy  kellett-é  hát  maga  hitetlenségét  Pálffy  kedvéért 
újítani  és  Istennek  haragját  bosszúállásra  gerjeszteni  azzal  is, 
midőn  teljes  Szent-Háromságra,  boldogságos  Szűz-Máriára  és 
Istennek  minden  szentéire  azon  levelében  esküdött,  hogy  különben 
nincsenek  az  dolgok? 

F.  Ad  20-mum.  Pálffy  urain  parancsolatjára  kellett  azt  cse- 
lekedni, (? ! !)  mert  ő  az  levelet  nem  írta,  sem  nem  irattá,  hanem 
megolvasatlan  csak  subscribálta,  (??)  —  azért  abban  nem  lehet  ő 
vétkes,  (! ! !)  mert  őnéki  kéntelen  subscribálni  kellett,  (? !)  az  mit 
Pálffy  Barlókkal*  íratott. 

21-mo.  Zólyom-várában  lévő  rabokkal  szólván  és  azok  közt 
Benkovics  György  nevűvel,  miért  Felséges  Fejedelmünket  és  Mél- 
tóságos Fő-Generálisunkat  ő  Excját  becstelenítette  és  ördögadtázta  ? 

F.  Ad  21-um.  Nem  szidta  —  Isten  őtet  úgy  segélje !  —  soha 
is  (??);  még  az  németet  sem  szidta,  mikor  ellensége  volt:  nemhogy 
ezen  jó  urait  szidta  volna.3 

K.  22-do.  Ezen  és  más  hitetlen  cselekedetiért  mit  nyert  s  mit 
reménlhetett  a  császáriul? 

F.  Ad  22-dum.  Néki  az  amnystialis-grationálison,  rangon,  (ezre- 
desi) decretumon  és  egy  aranylánczon  kívül  egyebet  nem  adtak4  s 
nem  is  kért,  —  azt  is  Pálffy  Bajmóczon  adta  neki,  kiben  ő  semmitse 
tudott  vala.  (??) 

K.  23-tio.  Most  rabságában  miért  akarta  az  ország  híveit  cor- 
rumpálni  és  azokat  pénzzel  és  tisztség  ígérésével  hitegetni,  hogy 
őtet  elbocsássak  és  vélle  együtt  szökjenek  el,  ha  kivált  szándékos- 
kodott  ismét  hozzánk  visszajönni? 

1  Lehet-e  már  ennél  szemtelenebb,  gyávább  és  gyarlóbb  mentség  ?  Ez  már 
maga  eléggé  elítéli  a  minden  nemesb  tulajdonból  kivetkőzött  nyomorú  embert. 

2  Barlók  István,  Pálffy  magyar  titkára. 

3  Nem  hiába  járt  egykor  Nagy-Szombatban  a  jezsuiták  diák  iskolájába,  azt 
megtanulta:  Si fecisti —  negál  Egyébiránt  látjuk  e  válaszából,  hogy  nemcsak  ta- 
gadni :  de  még  hízelegni  is  próbált,  csak  hogy  nyomorult  életét  valamiképen  meg- 
menthesse. 

4  Hát  a  Kolinovics  által  említett  20,000  frt,  és  tömérdek  megengedett  rablásai, 
sarczolásai  ? 

F.  Ad  23-tium.  Azért  cselekedte,  hogy  mivel  még  maga 
visszajövő  szándékjára  (!)  securitássa  nem  volt:  féltette  magát,  úgy 
ne  járjon,  mint  Bezerédy;  —  kívánta  volna  ő  is,  mint  rab,  szaba- 
dulását. 

K.  24-to.  Tudja-é,  hogy  hadak-ámítók  és  azokat  corrumpáló 
rabok  halált  érdemelnek,  a  midőn  ollyant  salvus  conductus  alatt 
cselekesznek  ? 

F.  Ad  24-tum.  Nem  tudta,  hogy  az  halálos  légyen,1  minthogy 
még  akkor  nem  várban,  hanem  kívül  raboskodott. 

K.  25-to.  Miólta  labanczczá  lőtt,  hány  kuruczot  ölt  s  öletett?  s  hol? 

F.  Ad  25-tum.  Egynél  többet  nem  ölt,  —  Isten  őtet  úgy 
segélje!2 

K.  26-to.  Hát  tavalyi  esztendőben  Emőkénél  Szörényi  Ferencz 
elfogott  katonáját  examen  után,  maga  kezével  miért  ölte  meg? 
nemkülönben  Palástokon  Ebeczky  uram  katonáját  főben  lőtte  az 
ráczok  kezében,  kiért  az  ráczok  rá  is  támadtak  volt. 

F.  Ad  26-tum.  Nem  Szörényi  Ferencz  katonája :  hanem  ő  maga 
elébbi  regimentebéli  katona  volt,3  kit  is  midőn  lórúl  levertek,  in 
prima  fúria  lőtt  agyon;  többet  ő  — ■  Isten  őtet  úgy  segélje!  — 
sohasem  ölt,  nem  is  akart.4  Ebeczky  uram  katonáját  sem  ölte,  ott 
se  volt  akkor,  hanem  az  (honti)  hegyek  közzé  volt  ordereztetve 
szegénység  felveretésére,  (! !)  kik  otthon  nem  laktak,  és  azok  mar- 
hájok  elhajlásokra.6 

K.  2j-mo.  Jutott-é  valaha  eszében  s  tudta-é  azt,  hogy  a  ki  az 
Haza  Confoederatiójához  kemény  esküvéssel  és  Urához  sokszor 
letölt  hitit  megszegi  és  annak  szolgalatjaiul  nemzete  megtagadásá- 
val hitetlenül  elpártol,  méltó  légyen  az  halálra  f 

F.  Ad  27-mum.  Nem  tudta,  hogy  azért  halált  érdemeljen,  (?!!) 
minthogy   sokan   Dunántúl   kétszer-háromszor   is   labanczokká  lötte- 

1  Mint  a  hadi-törvényeket  ismerő  régi  katonának,  ezredesnek,  volt  brigadéros- 
nak jól  kell  vala  ezt  tudnia. 

2  Az  esküdözést  —  mint  látjuk  —  épen  nem  kímélé ;  de,  hogy  hányat  öletett 
meg  ?  (t.  i.  nem  nyílt  harczban,)  arra  a  felelettel  mégis  adós  maradt. 

3  Mintha  ez  nem  mindegy  lett  volna !  .  . . 

4  S  midó'n  őt  Pálffy  Nagy-Tapolcsánytt,  Bokrosék  elfogatásakor,  a  kurucz  rabok 
gyilkolásáért  megfeddette  ? 

5  íme,  maga  bevallja,  mily  nemes  föladatokra  használták  őt  a  németek! 

nek,  s  még  sem  ölettettenek  meg,  kézben  akadván;1  azért  ő  is 
gondolta  azt,  hogy  ővélle  is  hasonlóképen  bánhatnak.2  Tudja  penig 
azt  és  jól  ismeri,  hogy  az  magyarországi  Confoederatió  és  Felséges 
Fejedelmünk  hűségétűi  recedált  és  hitit  megszegte. 

K.  28-vo.  Ezeken  kívül  egyebet  mit  tud  ?  és  ezen  feleletiben 
perseverál-é  tovább  is? 

F.  Ad  28-vum.  Ezeken  kívül  nincs  semmi  oly  derék  állapot, 
kit  eltagadna;  hanem,  ha  eszébe  nem  jutna  most,  tovább  is  kész 
megmondani.  Valamiket  penig  az  mostani  kérdésekre  mondott :  azok- 
ban perseverál,  és  azok  mellett  is  kíván  meghalni  s  élni  is. 

Coram  me  Francisco  Szluha  Examinante,  m.  p. 

(P.  H».) 

Coram  me  jfoanne   Csajági,  m.  p. 
(P.  H.) 

Látható  e  vallatási  jegyzőkönyvből :  mennyire  elhagy á  az  egy- 
kor híres  vakmerő  férfiút  bátorsága,  midőn  —  csakhogv  nyomorult 
életét  valahogyan  megmenthesse  —  ismételten  a  legocsmányabb  esz- 

1  Itt  Ocskay  —  jól  átértett  hamissággal  —  Babócsayra  és  ennek  ama  társaira 
czéloz,  a  kik  Dunántúl  1704-ben  s  1705.  tavaszán,  Károlyi  tiszántúli  hadainak  elszala- 
dása után,  az  ellenség  torkába  jutván  és  Heisternek  a  veszprémieken  stb.  elkövetett 
kegyetlenségeitől  megrettenvén,  nehéz  kényszerűség  alatt  meghódoltak  Leopold  császár- 
nak. De  ezek  dolga  egészen  más :  mert  akkor  még  nem  létezett  a  Confoederatió,  me- 
lyen hittel  esküdtek  egymást  és  a  közös  nemzeti  ügyet  többé  semmi  körülmények 
közt  el  nem  hagyni  a  szövetkezett  hazafiak.  Az  átpártolások  tehát  —  és  annálinkább 
az  önként  történó'k  —  ettől  fogva  egészen  más  szempont  alá  tartoznak.  Egyébiránt 
magát  Babócsayt  is  csak  Bercsényi  mentette  volt  meg,  hogy  1705.  őszén  Pápán  tör- 
tént elfogatásakor  Bottyán  tbk.  föl  nem  akasztatta. 

2  Ocskay  nem  gondolta  meg,  hogy  e  koholt  állítása  éles  ellentétben  van  a  23-ik 
kérdőpontra  adott  feleletével,  melyben  viszont  a  Jávorkáék  ellen  megkísértett  csábí- 
tása mentségéül  azt  hozá  föl :  féltette  magát,  hogy  úgy  ne  járjon,  mint  az  árulásáért 
lefejezett  Bezerédy  járt! 

3  Eredeti,  összevarrott  két  ívre  in  folio  irva,  Csajághy-  és  Szluhának  sajátkezű 
aláírásaival  és  piros  spanyolviaszba  nyomott,  ma  is  teljes  épségű  gyűrűpecséteikkel, 
az  Ássa-  és  Ablancz-Kürthi  Ghyczy-család  levéltárában,  Kis-Igmándon.  Nem  lesz  ér- 
dektelen e  nagybecsű  okirat  történetére  nézve  följegyezni,  hogy  annak  fönnlételére  — 
mint  a  melyről  az  1847-iki  pozsonyi  országgyűlés  alkalmával  hallott  beszélni  —  először 
Deák  Ferencz  figyelmeztető  1864-ben  e  munka  szerzőjét,  a  ki  aztán  Ghyczy  Kálmán- 
hoz  fordulván,  ennek  szíves  közvetítésével  1865-ben  megkapta  a  Ghyczy-ltárban  lévő 
összes  Rákóczianumokat. 

közökhöz  folyamodik  vala.  Nem  átall  orczátlanúl  hazudni,  tagadni, 
saját  bűneit  másokra  kenni,  koholni,  szemtelenül  színlelni  és  újra 
meg  újra  hamisan  esküdni,  —  a  helyett,  hogy  ha  már  botlott  és 
vétkezett:  ezt  (mint  Bezerédy  tévé)  férfiasan  bevallaná,  s  elég  lelki 
erővel  bírna  tettének  következményeit  bátor  szívvel  bevárni.  Meg- 
rögzött gonoszlelkű  és  erkölcsileg  süllyedt  embereknek  —  a  minő  ő 
volt  —  ritkán  adatik  meg  ez  a  szellemi  fennköltség. 

Sőt  még  tovább  ment.  Nem  elég,  hogy  újból  kuruczczá  lenni 
akaró  szándékát  kihallgatásakor  eskükkel  erősítve  jegyzőkönyvre 
vetette,  —  hogy  csak  valamikép  kegyelmet  koldulhasson  magának,  — 
hanem  ismét  nyíltan  pártot  változtatott.  Ugyanis  a  nélkül,  hogy 
erre  bárki  által  felhivatnék  vagy  ösztönöztetnék :  nyilván,  mindenek 
hallatára  megtagadá  hódolati  kötelességét  József  császárhoz,  és 
sok  nagy  esküvéssel,  átokkal  megint  önként  hűséget  fogadott  Rákóczi 
fejedelemnek  s  a  szövetkezett  magyar  haza  rendéinek.  Mely  ünne- 
pélyes nyilatkozványairól  tüstént  számos,  szem-  és  fültanú  által  aláírt 
hiteles  bizonyítványok  vétettek  föl.* 

íme,  az  elveteműltségnek,  a  minden  állhatatosságot,  elvhűséget 
durván  arczúlcsapó  erkölcsi  romlottságnak  netovábbja!  .  .  .  Azonban,  — 
mind  hiába!  Hitvány  fejét  mindezekkel  meg  nem  mentheté.  A  ki  a 
haza,  önnön  vére  és  édes  nemzete,  jó  fejedelme,  sőt  az  isteni  jóság 
és  közmorál  törvényei  ellen  annyit  vétkezett,  —  annak  büntetlenül 
való  menekülését  a  bosszuló  egek  és  a  megbántott  közérzűlet  nem 
engedek.  Ocskay  'Lászlónak  el  kellett  buknia.  1710.  január  3-ikán 
utolszor  virradt  fel  számára  a  nap. 

Emlékezünk,  hogy  az  érsek-újvári  vitézek  valának  azok,  kik 
Ocskay    árulása    hírére    hallatlanul    felháborodva,    szegény    megholt 

*  Szluha  Ferencz  magyar  cartell-biztos  írja  É.-Újvárból  1710.  január  7-kén 
Romeisen  Boldizsár  cs.  cartellse  commissariushoz  :  «.. .  Addo  prseterea  (Ocskay  föntebbi 
vallatási  jegyzőkönyvének  megküldött  latin  példányához)  super  confessionibus  ejus- 
dem  palám  factis  et  publica  in  foro  professione  testimoniales ;  quid  is  hominis  fuerit, 
evincuit  haec  manifeste,  qui  (t.  i.  Ocskay)  non  qua  Suae  Mattis  fidelis  :  sed  qua 
jam  novus  Ungarus  punitus  est  pro  illis,  quse  nondum  amnystiata  füerant  delictis.» 
(Gr.  Pálffy-senioratusi  levéltár,  Arm.  VII.  Lad.  9.  fasc.  nro.  13.)  Szintén  Szluha  írja 
1710.  jan.  20-kán  ugyanannak:  «Sciat  Dnao  Vra  Ladislaum  Ocskay  rursus  servitium 
Regni  multis  depositis  juramentis  acceptasse,  adeoque  non  Csesareanum,  sed  Confcede- 
ratorum  pcena  mortis  dignum  Colonellum  capite  plexum  esse.»  ( Ghyczy-levéltár.) 

Berthóty  buzdítására  szívemelő  lelkesedés  között  legelőször  esküvé- 
nek össze  újból,  nagy  erős  hittel  a  Confcederatió  állhatatos  meg- 
tartására, és  a  várnak  utolsó  csepp  vérig  oltalmazására.  A  minthogy 
dicsőséggel  vissza  is  verek  a  dölyfös  Heisternek  dühös  erőlködéssel 
vívott  ostromát.  S  ők  még  folyvást  a  régiek  valának ,  az  újvári 
hősöket  1710-ben  is  a  harmadévvel  azelőtt  vallott  lelkesedés  töl- 
tötte el.  Az  elhunyt  Berthóty  örökségül  hagyá  e  szellemet  vitéz 
fiaira. 

Ezen  törhetlen  lelkű  és  buzgó  hazafias  érzelmű  bajnokok  meg- 
sértett közszelleme  lázadt  fel  most  Ocskay  ellen,  s  kérlelhetlen 
bosszút  kiált  vala  az  áruló  fejére.  Valamint  a  szintén  nagyot  vétett, 
de  Ocskaynál  erkölcsileg  sokkal  magasabban  álló  szerencsétlen  Beze- 
rédy  Imre  véres  halálát  Eszterházy  Antal  és  a  dunántúli  hadak 
követelték  leghangosabban :  úgy  Ocskaynak  vesztét  az  érsek-újvári 
helyőrség  kívánta.  O  ellenök  vétett  legtöbbet,  őket  akará  először  is 
csábításaival,  fenyegetéseivel  s  legjobbjaik  ellen  hamis  esküvések  alatt 
szórt  rágalmaival  hívségükben  megingatni  és  a  haza  esküdt  ellensé- 
gének kezére  játszani.  Most  mindezekért  adjon  számot,  fizessen 
életével ! 

Említettük,  hogy  a  katonaság  már  január  2-ikán,  Ocskay  László- 
nak behozatalakor  sűrű  tömegekben  tódúlt  az  utczákra  és  piarczra,  s 
fenyegető  zúgással  átkozá  és  kövekkel  hajigálá  a  hiteszegett  pribéket, 
kit  már  akkor  is  csak  a  kedvelt  Jávorka  tekintélye  s  a  födözet  erélyes 
ügyessége  óvott  meg  a  karó  vagy  megkövezés  általi  haláltól,  egy 
szóval :  a  felingerűit  népdüh  iszonyaitól.  De  az  egyszer  fölháboro- 
dott indulatokat  —  kivált  a  bosszúállás  hatalmas  ingerét  —  elég- 
tétel nélkül  állandóul  lecsillapítani  vajmi  ritkán  lehet!  A  háborgó 
tömeg  már  Ocskay  behozatala  után  is  csak  a  parancsnoki  palota 
erkélyén  megjelent  Csajághynak  tekintélye  egész  súlyával  nyilvání- 
tott abbeli  határozott  kijelentésére  oszlott  szét,  hogy  az  áruló  azon- 
nal ki  fog  hallgattatni,  és  hadi  törvényszék  elé  állíttatván,  méltó 
büntetését  veendif* 

*  V.  ö.  Bercsényinek  már  idézett  levelét  és  a  Mercurius  Veridicus  újvári  közle- 
ményének ezen  folytatását :  cVix  jam  ipse  Commendans  fervorem  militum  mitigare 
poterat,  nisi  Jure  Belli  convictum,  qua  iniquum  Patrise  et  Confcederationis  proditorem, 
manu   camiücis  decollandum   curasset.»   A  halálbüntetést   ekkor   kellett  a  tömegnek 

Január  3-ika  reggelén  pedig,  midőn  a  főtisztek  és  a  hadi  tör- 
vényszék meghívott  tagjai  a  várparancsnoki  palotába  gyűlekeztenek : 
már  az  összes  helyőrség  is  régen  talpon  volt.  Hajdúk,  huszárok, 
pattantyúsok  fegyveresen  és  nagy  csoportokban  lepték  el  a  főtért. 
Különösen  sűrű  tömeg  zajongott  a  főparancsnoki  lak  kapuja  előtt. 
Az  egész  csoportosulás  oly  izgatott,  háborgó  jelleget  mutatott,  mely- 
ből bizton  következtetni  lehete,  hogy  itt  valami  nagy,  valami  rend- 
kívüli esemény  van  készülőben. 

Odafent  Csajághy  elfoglalva  az  elnöki  széket,  a  hadiszék  össze- 
ült, az  urak  tanácskoztak.  Lent  a  tömeg  nyugtalanul  zúgott,  hábor- 
gott. Fent  idézték,  vitatták  a  hadi-törvények  és  cartell-szerződés 
paragraphusait :  lent  mind  jobban  türelmetlenkedék  a  vért  szomjú- 
hozó sokaság;  vésztjósló,  fenyegető,  lázongó  kiáltozásokat,  kardcsör- 
getést  lehetett  hallani,  villogó  szuronyokat  látni. 

Végre,  a  sűrű  tömeg  ott  a  főparancsnoki  palota  kapuja  előtt 
türelmét  vesztve,  fenyegető  zendülésben  tört  ki,  s  lármásan  köve- 
telte:  « Adják  ki  nekik  az  áruló  Ocskayt,  a  ki  elevenen  karóba 
huzatást,  kerékbe  töretést,  vashorogra  akasztást,  avagy  bármily  ki- 
gondolható kínos  halált  érdemel!  Adják  ki,  —  majd  elbánnak 
ők  vele  /» 

Hiába  kísérlek  meg  a  tisztek,  a  parancsnok,  a  lázongó  hajdú- 
ságot lecsillapítani,  —  minden  rendre,  csendre,  várakozásra  intés 
haszontalan  volt.  A  tolongás,  zajos  fenyegetődzés,  vad  háborgás, 
fegyvercsörtetés  mind  hangosabbá  lőn.  Az  áruló  börtönének  meg- 
rohanásával  fenyegetődzének.  Komoly,  vészes,  véres  jellegű  zavar- 
gásoktól lehetett  tartani. 

E  pillanatban  Csajághy  kijelenté,  hogy  ő  a  zendűlést  megzabo- 
lázni, a  nép  dühét  elfojtani  nem  érzi  elég  erősnek  magát,  —  nehogy 
tehát  még  rosszabb  valami  történjék:  siessen  az  ítélethozatallal  a 
törvényszék!  Az  urak  szavaznak,  és  Csajághy  kimondja  az  akkori 
hadi  jog  szigorú  elvei  szerint  szabott  halálítéletet:  Ocskay  László, 
mint  urának,  hazájának,  nemzetének  és  a  confoederatiónak  árúlója, 
sokszoros   hitszegő   és    nyilvános  pártütő,   e   napnál  világosabban 


először  megígérnie,  különben  a  végsőkig  felizgult  kedélyű  zajongó  hadakat  lehetetlen 
lett  volna  csak  ideiglenes  szétosztásra  is  reábírni. 

megbizonyodott  iszonyú  bűneiért,  önnön-magának  méltó  büntetésére 
s  másoknak  rettentő  példájára,  —  elevenen  való  karóbahúzatás 
által  végrehajtandó  halálra  kárhoztattatik  /* 

Minő  hatással  volt  ez  a  rettentő  ítélet  a  bűnösre?  —  Adataink 
világosan  nem  mondják :  de  egyes  följegyzett  tények  s  jelenetek  után 
mégis  elképzelhetjük.  Szluha  január  7-iki  levelében  (Romeisenhez, 
mint  már  föntebb  idéztük)  említi,  hogy  Ocskay  még  a  köztéren  is  — 
midőn  tehát  már  halálra  vitetett  —  nagy  felszóval  esküdözik  vala : 
hogy  ő  immár  ismét  Rákóczi  és  az  ország  híve,  nem  a  császáré! 
Lehet,  hogy  a  boldogtalan,  utolsó  pillanatáig  azt  hivé :  e  vallomá- 
sáért —  noha  az  már  előbb  visszautasíttatott  —  végre  tán  mégis 
megkegyelmezik ! 

Némi  kegyelmet  csakugyan  kapott :  de  ezt  sem  önmagának,  — 
másnak  köszönheté.  Ugyanis,  míg  az  elitéltnek  utolsó  lelki  vigasz- 
talására két  szt.  Ferencz-rendű  atyát  küldöttek  börtönébe,  ottkünn 
pedig  a  kivégzéshez    szükséges    előkészületek  megtétettek:    Csajághy 

*  Kolinovics :  «Die  3.  Januarij,  Csajághyus,  alapae  olim  ab  Ocskayo  sibi  impactse 
bene  memor,  nocte  absque  somno  exacta,  gregaríos  milites  ac  plebem  clani  subornari 
curat,  ut  ad  fores  praetorij  tumultuose  clamaret :  Extradandum  sibi  Ocskaytim  per- 
duellem,  palo,  rota,  unco,  cunctisque  vei  excogitabilibus  supplicijs  dignum,  qui  spreto 
Confcederationis  juramento,  hosti  Ungarici  nominis  adhseserit,  patriamque  oppugnarit. 
Quare  sententia  Csajághy,  siquidem  se  tumultiii  plebis  resistere  non  posse,  coram 
assidentibus  in  judicio  suis  assereret:  Ocskayus  vivus  palo  infigendus  decernitur.» 
(Hist.  Belli  Rákócz.  IX.  797.  1.  és  Commentarij,  Nemz.  Múz.  kézir.  lat.  fol.  389.)  V.  ö. 
az  egykorú  balladának  a  zendűlésre  vonatkozó,  alább  idézendő  verseivel.  Bercsényi 
jan.  19-iki  levelén  kívül  is  említi,  ú.  m.  Kassáról  1710.  febr.  20-kán  Ocskay  halála 
ügyében  Szluha  Ferenczhez  irt  válaszában,  az  újvári  <íhimtdtust?>.  (L.  szintén  alább.) 
A  mit  azonban  Kolinovics  arra  nézve  —  nem  tudni,  micsoda  ?  de  bizonyára  hibás 
alapon  —  mond,  mintha  t-  i.  a  lázadást  Csajághy  titkon  maga  idézte  volna  elő :  az  nem 
egyéb  puszta  rágalom?iál,  melyet  talán  ennek  személyes  ellenségei  koholtak  ellene. 
Egykorú  iratokban  ilyesmiről  semmi  emlékezet  sincs  ;  de  meg  jól  tudjuk,  hogy  Ocskayt 
árulásától  fogva  mennyire  gyűlölé  az  egész  kurucz  hadsereg,  —  nem  volt  arra  semmi 
szükség,  hogy  ő  ellene  valaki  izgasson  és  izgassa  kivált  azt  a  népet,  mely  a  foglyul 
vitt  árúlót  mindjárt  az  erősségbe  behozatalakor  heves  szitkokkal  és  kőzáporral  fogadd, 
úgy,  hogy  —  mint  láttuk  —  alig  lehetett  őt  a  megöletéstől  már  akkor  is  megmen- 
teni. Nem  kellett  azokat  izgatni  Csajághynak !  Eléggé  fölizgatta  az  árulás  gaz  ténye 
s  az  áruló  személye.  Sőt,  a  Mercurius  Veridicus  nyilván  állítja  és  Bercsényi  is  említi, 
hogy  épen  Csajághy  mentette  meg  tekintélyével  a  népdüh  első  kitörése  elül  is  Ocs- 
kayt. Kolinovics  ezen,  ki  tudja  miféle  mendemondából  eredt  ráfogása  tehát  semmi 
hitelt  nem  érdemel. 

elé  járult  a  bűnösnek  testvére  Ocskay  Sándor,  s  atyafiszeretetétől 
ösztönöztetve,  nem  szűnt  meg  szánakozó  szívvel,  könnyek  között, 
sőt  utóbb  térdre  hullva  könyörögni  szerencsétlen  bátyjáért :  tekintse 
ennek  azelőtti  hadi  érdemeit,  híres  vitéz  voltát,  előkelő  családját; 
tekintse  az  ő  hűséges  szolgálatait,  —  és  ezekért  s  az  Isten  irgal- 
máért kéri :  ne  lakoltassa  bátyját  oly  kínos  és  gyalázatos  halállal ; 
hanem,  ha  már  életének  nem  lehet  kegyelem,  enyhítse  legalább  a 
halálbüntetés  módját,  végeztesse  ki  öt  pallossal ! 

És  a  jószívű,  szerető  testvér  sok  könyörgése  nem  múlt  hiába;  a 
főparancsnok  szíve  meglágyult.  Csajághy  élt  enyhítő  jogával,  s  elren- 
delé,  hogy  a  kivégzés,  a  csúfos  és  kínos  halálnemet  követelő  kato- 
naság óhajtásai  mellőztével,  egyszerű  fővétellel  eszközöltessék,  s 
csak  a  levágott  fő  tűzessék  azután  karóba,  hogy  így  a  lázongó  nép 
kívánságának  is  némiképen  elég  legyen  téve.* 

Ocskay  Sándor  megvivé  e  valamennyire  mégis  vigasztaló  hírt 
bátyjának,  ki  sírva  köszöné  meg  az  öcscse  által  irányában  tanúsított 
testvéri  szeretet  megható  nyilvánúlását,  a  melynek  egyedül  köszön- 
heté,  hogy  a  halálnak  ama  kínteljes  és  meggyalázó  nemétől  meg- 
szabadult. 

A  két  testvér  közötti  érzékeny  jelenetnek  az  ítélet  végrehajtása 
vezetésével    megbízott   térparancsnok  br.  Limprecht  ezredes   figyel- 

*  A  Mercurius  Veridicus  már  ismételve  idézett  1710.  január  4-iki  újvári  közle- 
ményében e  tényre  nézve  olvassuk:  «...  pro  quo  (t.  i.  Ocskayo)  flexis  genibus  ad 
minuendam  mortis  poenam  apud  totam  militiam,  fráter  ejus  Alexander,  apud  nos 
Vice-Colonellus,  institit.»  —  Kolinovics  pedig  ugyané  tárgyról  így  folytatja:  «.  .  .  Ocs- 
kayus,  vivus  palo  infigendus  decernitur:  ni  Alexander  Ocskayus,  ejusdem  fráter,  id 
adhuc  impetrasset  gratise,  ut  mitigato  supplicio,  caput  eidem  gladio  demeretur.»  (Ko- 
linovics, Hist.  Belli  Rákócz.  IX.  797.  és  a  commentárokban.)  Ezzel  egyezőleg  olvassuk 
a  Berényi-napló  jegyzetei  közt :  1J10.  jan.  12.  «Ma  egyebet  nem  beszéllettek,  hanem, 
hogy  Ocskaynak  fejét  vették. »  Jan.  13.  « Ocskay  felől  Verebélyrűl  írták,  hogy  fejét 
vették.*  Jan.  14.  «FerenczfFy  azt  írja,  hogy  Ocskaynak  fejét  vették  Újvárban,  kétszer 
vágott  az  hóhér  hozzá  .  .  .  Ocskayt  hogy  karóban  vonták  volna:  de  Ocskay  Sándor 
térden  állva  könyörgött  sokat  mellette,  —  úgy  vették  az  fejét,  és  az  bástyán  karóba 
tették.*  A  Theatrum  Europaeum  így  beszéli  el  a  dolgot:  «.  .  .  brachte  man  ihn  nach 
Neuháusel,  und  fállete  ihm  das  barbarische  Urtheil,  dass  er  noch  denselben  Tag  (?  ?) 
gespiesset  werden  solte  ;  welches  auch  unfehlbar  geschehen  wáre,  wann  nicht  sein 
Brúder  Alexander  Ozkay  auf  instándigste  vor  ihn  gebeten  hátte.  Es  wurde  ihm  dem- 
nach  das  Urtheil  solchergestalt  gemássiget,  dass  er  des  folgenden  Tages  mit  dem 
Schwerdte  hingerichtet  werden  solte. » 

meztetése  vetett  véget:  Mivel  immár  csak  egy  pár  órája  van  hátra, 
siessen  végrendeletet  tenni,  ha  akar !  Ocskay  László  engedett  a  föl- 
szólításnak, s  Limprecht,  továbbá  Grasalkovics  János  helyőrségi  had- 
bíró és  Csejthey  János  Csajághy  ezredebéli  hadbíró  jelenlétében  s 
tanúskodása  mellett  a  következő  tartalmú  rövid  végintézkedést  mon- 
dotta tollba: 

«Anno  1710.  die  3.  Januarij.  En  Ocskay  László,  halálnak  fia 
lévén  .  .  .  lelkemet  az  én  teremtőmnek,  Istenemnek  ajánlom,  testemet 
pediglen  a  föld  gyomrának.  Azután,  az  mim  maradott  keresett  ingó 
és  ingatlan  javaimbúi,  teszek  ilyen  dispositiót: 

i-mo.  Feleségemet  Tisza  Ilonát  fiam  János  és  lyányom  Orzse 
tartoznak  halálának  napjáig  a  jószágban  háborgatás  nélkül  tartani. 
Továbbá  azon  2000  frtot  is  keresményemből,  a  mely  Zsolna  váro- 
sánál vagyon,  feleségem  vegye  föl  a  váróstul  magának;  kiről  az 
obligatoria-levél  kezénél  vagyon.* 

2-do.  «Losonczrúl  bagázsiámat  (tábori  málháját,  társzekereit) 
hozassa  el,  paripáimat  is  pénzzé  tegye  és  abbúl  fiamat  s  lyányomat 
taníttassa,  oktassa  és  nevelje  Isten  nevének  dícséretire.  Hasonlóké- 
pen nyári  és  téli  quártélyomat  vegye  föl  és  azt  is  azon  szükségekre 
fordítsa.)*1 

3-tio.  «Ötezer  frtom  vagyon  Szúnyogh  Gáspárnál,  vagyis,  ha 
maga  meghalna,  fiánál  Szúnyogh  Lászlónál  ;*  azt  is  fölvévén,  azzal 
exolválja  Kisinger  Ferencz  uramot  ocskai  és  dubovai  portióbűl.»3 

4-to.  «Az  minemű  1600  frtom  vagyon  Mednyánszky  János  uram- 
nál interessivel  együtt,  beczkói  dominiumban  lévő  jószágán,  —  azt 
is  vegye  föl,  és  Sztarinszky  uramot  nagyszombati  harminczadost 
hubinyai  portióért  exolválja. 

1  Az  őt  mint  cs.  k.  ezredest  megillető  e  szállásolási  jutalék  valószínűleg  szintén 
Nógrád-vármegyére  vala  fölvetve. 

Ö  Ocskaynak  a  budatíni  báró  Szúnyogb-családdal  való  —  föntebb  több  ízben 
jelzett  —  bizalmas  összeköttetését  az  itt  érintett  kölcsönadás  is  tanúsítja.  Szúnyogh 
Lászlóné,  gr.  Eszterházy  Júlíána  volt  1708.  eleje  óta  Ocskay  Lászlónak  kedvese  és 
annak  idején  Pálffyhoz  egyik  titkos  izenet-  és  levélvivője. 

3  Az  ocskai  és  dubovai  (valamint  a  bori-i)  birtok  ősi  Ocskay-jogon  leszárma- 
zottak lévén :  föl  kell  tennünk,  hogy  Kisingernek  vagy  neje  volt  Ocskay-ivadék  és 
általa  bírt  ott,  —  avagy  bogy  László  úgy  zálogosított  volt  el  neki  bizonyos  örökös 
birtokrészeket,  és  ezeknek  visszaváltását  tárgyazza  ez  a  pont. 

5-to.  Árokszállásy  András  uramnál  lévő  száz  aranyat  vegye  föl ; 
ezt  és  podolaiaknál  és  koritnaiaknál  lévő  600  irtomat  hagyom  Erzse 
lányomnak. 

6-to.  Jankó  fiamnak  ocskai,  dubovai  és  tapkói  örökös-jószágo- 
mat hagyom;1  és  más  zálogos  jószágomat  egyaránt  hagyom  fiamnak, 
lyányomnak,  —  osztozkodjanak. 

7-mo.  Feleségemnek  és  gyermekimnek  hagyom  tútorrá  JPálffy 
János  uramot  ő  Excját,  minthogy  ebben  (a  halálos  veszedelemben) 
ő  Nagysága  miatt  estem.*1  In  locis  debitis  promoveálni  méltóztassék 
fölebb  tött  disposítiómat.3 

8-vo:  Köntösim  és  fegyverimet  és  aranylánczomat,  melyet  ő 
Felsége  ajándékozott  nekem,  (az  árulás  díja!)  Jankó  fiamnak  hagyom. 

9-no.  Érsek-újvári  páter  Franciscanus  uraiméknak  feleségem  tar- 
tozzék kétszáz  forintokat"*  lelkemért  letenni  és  mennélhamarabb 
beküldeni. « 

E  ponttal  háláját  akará  tanúsítani  az  újvári  ferenczes  rendház 
iránt,  mint  a  melynek  tagjai  voltak  mellette  végperczeiben,  és  a 
kiknek  temploma  sírboltjában  kívánt  eltakaríttatni.  Egyébiránt  az 
Ocskóhoz  közel  fekvő  beczkói  zárdáról  sem  feledkezett  meg;  u.  m. 

« 10-mo.  Ezeken  kívül  Paur  Ferencznél  száz  forintom  és  Ebeczky 
István  uramnál  száz  frt  adósságom  vagyon;  ezeket  is  adják  feleségem 
kézihez,  és  beczkói  barátoknak  lelkemért  (tehát  misék  szolgáltatá- 
sára) kezekhez  adja.0  —  Az  többire  Istennek  ajánlom   feleségemet, 

1  Dubova  és  Tapkó  (ma  tótosan  Tyapkó)  kis  falucskák  Ocskó  közelében. 

2  Igaza  van  tehát  Kolinovicsnak,  midőn  azt  írja,  hogy  Ocskay,  özvegyének  s 
árváinak  gyámjául  gr.  Pálffy  Jánost  kére  föl,  mint  a  ki  a  császáriakhoz  csábítója 
és  ott  állandó  hív  pártfogója  (talán  egyetlen,  ki  ó't  meg  nem  veté !)  volt.  De  igaza 
van  Szluha  Ferencznek  is,  midó'n  Lutzenkirchen  cs.  ezredes-hadbiróhoz  intézett  vála- 
szában, bizonyára  e  7-ik  pontra  czélozva,  állítja,  hogy  Ocskay  László  maga  is  Pálffyt 
okozza  haláláért  végrendeletében.  (L.  alább.) 

5  Itt  nyilván  még  kiszedetlen  nyári  és  téli  quárte'lypénzeinek  fölszedhetését 
érti,  a  mi  halála  után,  a  cs.  k.  fó'hadi-tanács  különös  engedélye  nélkül  bajosan  lett 
volna  foganatosítható. 

4  így ;  tehát  nem  kétszáz  aranyat,  mint  a  Theatrum  Europseum,  és  —  való- 
színűleg utána  —  Kolinovics  írja. 

ő  Ocskay  László,  mint  e  kegyes  hagyományokból  is  kitűnik,  buzgó  katholicus 
volt ;  de  még  inkább  kitűnik  ez  abból,  hogy  midó'n  a  jezsuitákat  1707.  májusban  az 
országos   bizottság   Nagy-Szombatból   kiköltöztette,  s  mint  a  Confcederatiótól    idegen- 

gyermekimet.  Kezdett  épületemet  (az  1707-ben  Starhemberg  Guidó 
által  leégettetett  ocskai  ősi  kastély  toldalékát  képező  újabb  részét, 
vagy  az  Ocskó  feletti  dombon  romjaiban  még  látható  építményt?) 
continuálja  és  végben  vigye.  Actum  die  et  anno  ut  supra. 

Limprecht  János  Oberster  m.  k.  Ocskay  László  m.  k. 

Suffraganeus  Auditor  Joannes  Grasalkovics  m.  p. 
Inclyti  Regiminis  Csajágiani  Auditor  Joannes  Csejtey  m.  p.w1 

E  végrendeletet  elkészítvén,  azt  nejéhez,  illetőleg  özvegyéhez 
eredetiben  kiküldeni  Ocskay  Szluha  Ferencz  praefectust  kérte  föl, 
ki  a  halálra  készülőnek  kérését  teljesítette  is.2  Ugyanőt,  a  jelen  lévő 
ezredeseket,  sőt  —  az  élethez  mindvégig  ragaszkodva,  —  utoljára 
még  a  végrendeletet  tanúkként  aláírt  térparancsnokot  és  hadbírákat 
is  nem  szűnt  meg  ostromolni  ismételt  esdekléseivel :  Járjanak  közbe 
megkegyelmeztetéseért  és  az  ország  hívségébe  visszafogadását  kérő 
ajánlatai  meghallgatásáért,  —  sokszorosan  ígérvén,  hogy  v-nem  oly 
ellensége  lesz  ezután  a  császárnak,  mint  annakelőtte  volt,  —  hanem 
tízszerte  nagyobb ;  kinek  is  ártalmára  nem  kis  dolgokat  fog  el- 
követni, s  egyszersmind  nevezetes  módokat  mutatand  ellene!** 


kedó'ket,  az  országból  számkiüzette :  Ocskay  erővel  vissza  akard  őket  vinni,  s  csak 
magok  a  Rákóczi  haragjától  rettegő'  jezsuiták  kérésére  állott  el  szándékától.  (Lásd  a 
többször  idézett  nagy-szombati  jezsuita-napló  íjof.  május  n-iki  bejegyzését.) 

1  A  végrendeletnek  az  v-Examen  deserioris  Ladislai  Ocskay»-\al  ugyan  egy 
papírra,  és  egyazon,  a  hibás  orthographiáról  s  a  vonások  jellegéből  ítélve,  női  kéz 
által  készült  egykorú  másolata,  Ocskó  és  Bori  szomszédságában  Rakoviczon,  br.  Med- 
nydnszky  Dénes  úr,  m.  tud.  akadémiai  tag  kéziratgyűjteményében.  ■ —  Megfoghatatlan 
e  kétségtelen  hitelű  okirattal  szemben,  hogy  honnét  merítették  a  Theatrum  Euro- 
paeum  és  Kolinovics  Ocskay  László  végrendeletéről  írt  ezzel  egészen  ellentétes,  tehát 
merőben  hibás,  következő  állításaikat:  «.  .  .  da  er  (Ladislaus  Ocskay)  dann  jetzt  ge- 
dachten  seinem  Brúder  (Alexander)  seine  Güter,  und  6000  Rh.  Thaler  dessen  Sohne 
(Sándor  akkor  még  nem  is  vala  nős !)  denen  Franciscanern  aber  200  Ducaten  ver- 
machte.»  (U.  o.)  És  Kolinovics:  Ocskayus  «.  .  .  bonis  suis  fratri  Alexandro,  —  cui 
mutuas  inter  lachrymas  valedixerat,  —  6  millibus  Imperialium  ejusdem  filio,  200  aureis 
Conventui  P.  P.  Franciscanorum,  quod  eorum  aliqui  morienti  adstiterant  (csak  ez  az 
egy  igaz  az  egészben !)  legatis.»  (Idéz.  műnk.  798.  1.) 

2  L.  a  közvetlenül  következő  idézetben  Szluha  saját  nyilatkozatát. 

3  Szluha  Ferencz,  Érsek-Újvárról  1710.  január  30-kán  Lutzenkirchen  cs.  ezredes- 
hadbíróhoz intézett  levelében  egyebek  közt  ezeket  írja :  «Et  testamentum,  Consorti 
ejusdem  (Ladislai  Ocskay)  in  specie  per  me  missum,  in    certo  §-0,  fati  sui  Excellmum 

Mind  hiába ;  buknia  kellett.  Senkisem  hitt  többé  szavainak,  senki- 
sem  hallgatott  könyörgéseire.  — 

Míg  bent  a  börtönben  a  végrendelet  elkészült  és  ezek  történtek : 
azalatt  odakünt  a  várpiarczon  a  vérpad  felállíttatott,  a  bakó  készen 
álla,  s  a  zavargó  nép  türelmetlenül  tombolt  és.  ordított.  Báró  Limprecht 
János  ezredes-térparancsnok  pedig,  kire  —  mint  mondók  —  a  végre- 
hajtás körüli  rendtartás  bízva  volt,  a  várparancsnoki  palota  udvarán 
töltött  fegyverekkel,  fölszegzett  szuronyokkal  felállított  két  gránátos- 
századnak  jelt  adván,  készülőt  fúvatott,  s  beküldött  a  fogházba  az 
elítéltet  elővezetni.  Itt  Ocskay  László  és  Sándor  zokogva  ölelték  át 
egymást,  s  mély  megindulás  közt  vettek  örök  búcsút.1 

Menni  kellett;  az  udvaron  megütötték  a  fekete  posztóval  bevont 
rézdobokat,  melyeknek  tompa,  gyászos  kongása  mellett  indult  meg 
a  szomorú  menet,  élén  a  vezénylő  ezredessel,  a  sokaságtól  borított 
nagy  piarcznak  közepén  felállított  vérpadig.''  Tehát  nem  messze;  de 
az  elítéltet  a  kísérő  gránátosoknak  mégis  fegyver  közé  kellé  fogniok : 
nehogy  a  látására  csaknem  őrjöngő  dühbe  jött,  vérbosszút  szomjazó 
katonaság  és  nép  ízekre  tépje  testét.  A  gránátosok  alig  bírtak  utat 
törni  a  vérpadig  és  a  rettentő  nép-igazságszolgáltatást  gyakorolni 
akaró  tömeget  az  elítéltnek  megrohanásától  visszatartani.3 


Dnum  Comitem  a  Pálffy  accusat  reum.  Rogavit  me,  rogavit  Capitaneos,  rogavit  dein 
et  testamenti  testes :  fidelis  ejusdem  servitium  Regni  oblatio  acceptaretur,  non  talem 
se,  ut  annos  ante  aliquot  inimicum  Caesarianis  főre  :  sed  proxime  decuplo  majora  et 
facturum,  et  média  ostensurum,  ad  quse  meditata,  hucusque  occasionem  fata  eidem 
praeripuerant.»  (Egykorú  másolat,  Szluha  Ferencz  s.  k.  aláírásával,  a  gr.  Pálffy-senio- 
ratus  már  idézett  csomagában,  nro  23.) 

1  L.  a  föntebbi  idézetet  Kolinovicsből.  És  a  nTheatr.  Europ.»  is:  «Nacbdem 
nun  diese  beidé  Brüder  unter  háufigen  Thránen  von  einander  Abschied  genommen 
hatten,»  —  stb. 

ií  Br.  Berényi  Ferencz,  jan.  20-iki  naplójegyzetében  (1.  alább)  határozottan  írja 
a  nyitrai  szolgabíró  tudósítása  nyomán,  hogy  Ocskayt  «az  újvári  piarczonv  (a  mai 
főtér)  fejezték  le.  Ugyanezt  állítja  Szluha  Ferencz  Romeisen  Boldizsár  cs.  törzshad- 
birónak,  Újvárból  1710.  jan.  7-ikén  kelt  levelében  :  «...  3-tia  prsesentis  publico  in  foro 
gladio  pervasti  Ladislai  Ocskay. »  (Gr.  Pálffy-senioratusi  levéltár.)  És  így  említi  az 
egykorú  ballada  is.  Téves  tehát  Kolinovics  azon  értesülése,  mintha  a  kivégezés  a 
várfalakon  kívül  (<t  extra  moeniaf)  történt  volna. 

3  cCsajághyus  .  .  .  Rákóczio,  Bercsénioque  perseribit  captum,  supplicioque  jam 
etiam  affectum  esse  Ocskayum,  cum  aliter  plebis  tumultus  sedari  nequiret.f  (Kolino- 

Az  emelvényhez  érve,  Limprecht  a  gránátosokkal  némi  szabad 
teret  képeztetett,  melyet  a  helyőrségben'  tisztek  s  katonák  sűrűn  kör- 
nyékeztek. Közepén  a  vezénylő-ezredes,  a  végrendeletnél  tanúskodott 
Grasalkovics  János  hadbíró  —  a  későbbi  herczeg  Grasalkovics  Antal 
öreg- atyja,  —  a  hadi  szék  két  tagja,  s  az  elítélt  állott,  két  ferenczes 
baráttal.  Limprechtnek  sikerűit  a  zúgó  tömeg  közt  némi  csendet 
eszközölnie. 

Most  Grasalkovics  felolvasá  az  ítéletet,  kikiáltá  az  abban  foglalt 
karóba-vonatás  helyett  a  főparancsnoktól  pallosra  adott  enyhítést, 
s  kettétörvén  a  bűnös  feje  fölött  a  pálczát,  átadá  őt  a  vérítélet  végre- 
hajtójának és  segédeinek.  Ekkor  történt  az,  a  mit  Szluha  említ  s 
bizonyítványokat  is  vettek  föl  róla,  hogy  t.  i.  Ocskay  László  szót 
emelvén,  még  itt  a  köztéren  s  a  végső  perczekben  is  felszóval 
ismétlé,  hogy  a  császár  hűségéből  kilép,  és  sok  esküvéssel  Rákóczi 
fejedelem  s  az  ország  hívének  vallotta  újonnan  magát.  Talán  még 
mindig  kegyelmet  remélt !  —  Midőn  pedig  erre  hiába  várt :  a  vér- 
padra lépve,  elkezdett  búcsúzni  a  körülálló  tisztek-  és  közvitézlő 
rendtől;  bocsánatot  kért  mindnyáj  októl  árulásáért  és  ellenök  elköve- 
tett vétkeiért;  sőt  magába  szállva,  töredelmes  bűnbánóként,  megható 
beszédben  intette  őket:  óvakodjanak  a  haza-  és  nemzetárúlástól, 
állhatatlanságtól ;  legyenek  hívek  mindvégig  urokhoz,  hazájokhoz, 
tanuljanak  az  ö  szomorú  példáján  ! .  .  .  .  Azután  letérdepelt  és  áhí- 
tatosan imádkozék.1 

Ájtatoskodását  akkor  is  folytatá,  midőn  már  a  tőkére  ültették 
s  szemeit  a  hóhér  bekötötte  ;  úgy,  hogy  a  nyakára  mért  első  csapás 
is  még  imádkozás  közt  éré.-  Halála  rettenetes  vala.  Mert  a  bakó  — 

vics,  Hist.  Belli  Rákócz.  IX.  800.)  De  érdekes  részleteket  sorol  fel  különösen  az  «  Ocskay 

Lászlórúl  való  ének: 

•  Mikor  rézdobokat  megütték  az  vártán, 

Mikoron  az  sípot  megfújták  az  bástyán: 

Akkor  az  piarczon  álltak  mind  fegyverben,  — 

Kihozták  Ocskayt,  vasakkal  terhelten. 

Ott  felzöndülének  vitézek,  hogy  látták  : 

*Old  meg  az  árulót!  Hozzá!  ...»  azt  kiálták. 

S  ha  fejét  nagy -hamar  hóhár  el  nem  csapja  : 

Testét  vitézlő-rend  ízekké  szaggatja. »  (Adalékok,  II.  273.) 

1  L.  a  Limprecht  és  Grasalkovics  által  kiállított  bizonyítványt,  alább. 

2  «...  Ájtatos  imádsági  között  hóhár  által  feje  vétetett*  —  mondja  az  iménti 
attestatió. 


OCSKAY  LÁSZLÓ.  337 

talán  elfogultságból,  hogy  oly  híres  hőst  kell  kivégeznie,  —  zavarba 
jött,  s  gyászos  hivatását  oly  ügyetlenül  teljesíté,  hogy  a  szerencsétlen 
bűnösnek,  —  ámbár  a  karóba-vonatás  iszonyaitól  kegyelemből  meg- 
menekült, —  így  is  nagyon  sokat  kellé  kínlódnia.  Ugyanis  a  hóhér 
első  erős  sújtása  rosszul  irányoztatván,  a  pallos  az  elítéltnek  vállába 
és  gerinczcsontjaiba  vágódott.  Ezt  követte  még  két,  hasonló  erejű 
csapás ;  de  noha  a  harmadiknak  súlyától  a  szörnyen  vérző  és  vergődő 
test  a  földre   bukott :    mindazáltal    a  törzstűi   a  fő  még  mindig  nem 

volt  teljesen  elválasztva Most  a  bakó   lehajolt  hozzája,  s  vértől 

párolgó   pallosa    élével  ott  a  földön  még   egynehány  metszést  tévén 

gégéjén,  úgy  nyeste  el  nyomorultul  nyakát * 

Ily  szánandó  vége  lőn,  íme,  az  egykoron  országoktúl  rettegett 
nagyhírű  vitéznek,  kit  a  szomszéd  tartományok  népe  úgy  nevezett : 
«a  tüz  fejedelme*,  « Rákóczi  villáma.*  Boldogtalan  ember,  —  miért 
lett  hazaárulóvá? !  Hogyha  az  ügyhöz,  a  melyért  sokáig  oly  hősiesen 
küzdött,  váltig  híven  maradva,  harczmezőn  esik  el :  ma  a  nemzeti  sza- 
badság dicső  martyrjai  között  hirdetné  nevét  a  történelem ;  míg  így  f ... 

*  «...  Eidem  (Ocskayo)  extra  mcenia  producto,  tribus  validis  ictibus,  pluribus- 
que  scissuris  caput  miserabiliter  aufertur,  quod  intra  crura  repositum  aliquamdiu 
tandem  solito  ritu  cum  corpore  terrae  mandatur.»  Kolinovics,  Hist.  Belli  Rákócz.  IX. 
797—798.  és  Commentarij.)  Br.  Berényi  Ferencz  1710.  január  15-iki  naplójegyzete : 
«Novotha  uram  Isztriczárúl  költ  levelét  vettem ;  Ebergényi  urammal  hált  ott,  —  Pozson 
felé  mennek.  Azt  mondta  Ebergényi  uram,  hogy  bizonyosan  exequálták  Ocskayt,  és 
nem  kétszer  vágott  az  nyakához  az  hóhár,  —  az  mint  Ferenczffy  írta,  —  hanem  öt- 
ször.»  Továbbá:  «.  . .  wurde  dem  unglückseligen  Obristen  Ozkay  von  seinem  eigenem 
Reit-Knecht  (?)  der  Kopf  auf  öffentlichem  Platz  abgeschlagen.  Jedoch  gab  ihm  der- 
selbe,  theils  als  Zaghaftigkeit,  theils  aus  Ungeschicklichkeit  3  Hiebe,  und  schnitte  ihm 
endlich  noch  auf  der  Erde  die  Gurgel  ab.  Sodann  wurde  Er,  den  Kopf  zwischen  denen 
Beinen  haltend,  eine  zeitlang  zum  Schauspiel  ausgestellet,  und  zuletzt  mit  gewöhn- 
lichen  Ceremonien  zur  Erde  bestattet.»  (Theatr.  Europ.,  1710-ik  év,  66.  1.)  Majdnem 
szőrül  szóra  hasonlóan  ír  M.  Kovács  János  Magyar  Krónikája  is:  ((1710.  esztendőnek 
kezdetitűi  fogva,  nem  régiben  ő  Fölségéhez  hódúit  Ocskay  László  igen  szerencsétlen 
vala.  Nyolczad  magával  nem  messze  Érsek-Újvárhoz  lévő  Oszky  (így!)  nevő  jószágára 
méné,  de  egy  bizonyos  Lieutenant  által,  ki  ezelőtt  commandója  alatt  levélt,  fölkeres- 
tetett és  50  emberrel  fölveretett,  megfogattatott  s  Újvárban  vitettetett.  Ott  őtet  nyárs- 
ban vonták  volna,  hacsak  az  öcscse  Ocskay  Sándor,  ki  akkor  Újvárban  levélt,  nékie 
kegyelmet  nem  nyert  volna ;  azért  büntetése  így  végeztetett,  hogy  lovas-legénye 
által  (?)  feje  elüttessék ;  melly  is  irtóztató  módon  ment  végben :  mivel  szánakodás- 
bül-é,  vagy  félelembűi,  vagy  penig  ahhoz  alkalmatlan  lévén,  ennyihányszor  vága, 
utoljára  penig  a  földön  annak  gégéjét  elriszálta.»  (Pozsony,  1742-iki  kiad.  92.  1.) 

Thaly  K. :  Ocskay  László.  II.  gg 

Kihull  a  történetbúvár  kezéből  a  toll,  s  azt  kell  mondania :  Ocskay  László 
megér  demlette  azon  iszonyú  halált !  —  Tekintsetek  csak  végig  életén! 

Ocskaynak  levágott  fejét  a  hóhér  fölmutatván,  szokás  szerint  a 
csonka  testnek  szétterjesztett  lábszárai  közé  helyezé,  —  úgy  feküdt 
egy-pár  óráig  közszemlére  kitéve,  s  a  vérpad  köré  tolongó  hajdú- 
ságtól és  néptől  bámúltatva.  Majd  egy  hosszú  póznára  tűzték,  s  föl- 
állíták  a  várnak  Nyitrára  néző  bástyája  ormára,  —  tehát  azon  vidék 
felé  fordítva,  hol  árulását  elkövette  volt}  Naplementéig  vala  kitűzve 
a  véres  fő ;  este  levették  és  a  testtel  egy  koporsóban,  a  barátok 
templomában  csöndes  gyász-szertartással  eltemették.2 

Ocskay  László  igen  híres  ember  lévén  a  nép  köreiben  is :  bukása 
mély  nyomokat  hagyott  maga  után  az  alsóbb  osztályok  kedélyvilágá- 
ban, kivált  a  vitézlő  rend  között.  Alig  végződék  be  a  véres  tra- 
goedia  az  újvári  piarczon,  alig  vették  le  a  bakó  által  szörnyen  össze- 
marczangolt  fejet  a  bástyafok  árboczfájáról,  —  s  néhány  nap  múlva  már 
megszületett  valami  újvári  katona-költő  ajkain  a  szomorú  ballada,  — 
az  «  Ocskay  Lászlórúl  való  ének,»3  mely  rémesen  zengi  a  karóba 
tűzött  főről,  hogy  körülötte : 

«Nagy  fekete  hollók  sűrűn  szálldosának  — 
S  ott  környűlkerengvén,  ekkép  károgának : 
«Kár,  kár,  kár,  —  kár  vala   Ocskay  Lászlónak 
Hlyen  nagy  vitéznek  lenni  árulónak  ! 
De  nem  kár,  hazáját,  vérét  eladónak 
Szemeit  kivájni,  fekete  hollónak  /»  ... 
Már  Ocskay  László  világnak  nagy  példa  : 
Gonosz  árúlóknak  így  lészen  halála  ! 
— -  Ezt  szörzék  Újvárban,  ezerhétszáz  tízben . . . 
Szegény  magyarokat  segítse  az  Isten  /»♦ 


1  Az  egykorú  ballada,  Ocskay  veszedelméről : 

tFöltüzék  az  fejét  a  bástya  fokára 
A  mely  néz  Nyitrára,  —  egy  nagy  árboczfára.t 
V.  ö.  a  Berényi-naplónak  jan.  14-iki,  már  föntebb  hivatkozott  följegyzésével:  «.  .  .  úgy 
vették  az  fejét,  és  az  bástyán  karóban  tették.* 

2  «Ocskay  mellett  Eugenius  is,  Haister  is  írtak  Újvárba:  de  mire  az  levél  oda- 
ment, —  már  el  is  temették,  Újvárban,  az  barátoknál.*  (Br.  'Berényi  Ferencz  napló- 
jegyzete, 1710.  január  19-kén.)  V.  ö.  a  Theatr.  Europseumból  vett  iménti  idézettel. 

5  Ez  éneket  Csaj ághy  János  már  1710.  január  12-iki  leveléhez  csatolva  küldi  meg 
Bercsényinek  vpro  curiositate* ,  Hogy  t.  i.  ((minémő  verseketfundáltanak  itten  Ocskayrúl.» 
(L.   Thaly :  ((Adalékok  a  Thököly- és  Rákóczi-kor  Irodalomtörténetéhez)),  LT.  k.  274.  1.) 

4    U.  o.  273.  1. 

Ekként  ítélt  a  népköltészet  igazságszolgáltatása  a  gyászos  véget 
ért  hírneves  vezérről.  —  A  babonás  vakhit  is  csakhamar  kitalált 
valamit;  pár  hét  múlva  már  tudni  vélték,  és  Nyitrán  szájról-szájra 
járt  a  hír,  hogy  az  Újvártól  Surány  felé  vivő  út  mellékén  álló  Mária- 
kép,   Ocskay  lefejeztetése  után  egynéhány  napig  vérzett . .  .* 

A  milyen  istenes  ember  volt  Ocskay,  —  ugyancsak  nagy-érzé- 
keny szívűnek  kell  vala  lennie  annak  a  szent-képnek,  hogy  még 
őérette  is  vérzeni  tudott!  Hisz  a  jámbor  Kolinovics  bizonysága  sze- 
rint a  kegyes  Szűz  nem  Ocskaynak,  hanem  épen  Jávorka  Ádámnak 
volt  különös  patronája,-  a  minthogy  az  elfogatásnál  —  úgy  látszik  — 
csakugyan  ő  mellette  s  Ocskay  ellen  segédkezett.  Miért  vérzett 
tehát  most? .. .  Fejtsék  meg  a  csodamagyarázók  és  álomfejtők!  Ehhez 
nem  illetékes  a  történetbúvár,  a  ki  halad  a  maga  útain. 

Ocskay  kivégeztetéséről  Limprecht  és  Grasalkovics  a  következő 
bizonyítványt  állították  ki: 

«Mi  alábbirottak  recognoscáljuk  per  prassentes.  Hogy  a  mái 
alábbirandó  napon,  nagy  bűnéért  és  kiváltképpen  ob  lsesum  crimen 
Suae  Serenitatis  Principális  et  omnium  Confcederatorum  et  Conjunc- 
torum  Regni  Statuum,  kihozattatván  fogságábúl  törvény  szerént 
érdemlett  büntetésre  és  executióra  néhai  Ocskay  Lászlót:  midőn  az 
executor  kezéhez  assignáltatott  volna,  kezdvén  búcsúzni  körülötte 
lévő  tiszt  és  közrenden  lévő  quardizonbéli  uraiméktúl,  ő  Kegyelme- 
ket szépen  megkövetvén,  arra  is  oktatta,  hogy  őróla  tanuljanak  és 
vegyenek  magoknak  példát ;  mellyet  elkövetvén,  ájtatos  imádsági 
között  hóhár  által  feje  vétetett.  —  Actum  Érsek-Újvárban,  die  3-a 
January  Anno  17 10.  Joannes  Limprecht  Colonellus  m.  p.  L.  S. 
Sufifraganeus  Auditor  Joannes   Grasalkovics  m.  p.  L.  S.»3 

1  «Mérey  Lászlónak  azt  írja  az  szolgabíró  Nyitrárúl,  hogy  Ocskay  Lászlót 
3.  praesentis  exequálták  az  újvári  piarczon,  és  Újvárbúl  Surán  felé  gyüvet  az  mely 
kép  vagyon,  Boldogasszony  képe,  hogy  egynihány  nap  vérzett.^  (Berényi-napló,  1710. 
január  20-ika  alatt.) 

2  E  buzgó  kath.  krónikás  ugyanis  írja :  « Javorcam  vitae  probitate  et  cultu 
B.  M.  Virginis  .  .  .  singulariter  enituisse,  ut  quas  propitia  pallade  struxit,  easdem 
prona  in  opem  suam  Deipara  terfausto  exitu  contra  Ocskayum  coronaret  insidias. 
(Hist.  Belli  Rákócz.  LX.  798.  1.) 

3  Egykorú  másolat,  a  gr.  Pálffy-senioratus  levéltárában.  (Arm.  VII.  Lad.  9. 
Fasc.  2.  Nr.  11.)  Továbbá  megvan  a  Ghyczy-levéltdrban  is  1798.  Pozsonyban,  Ordódy 
János  Jakab  által  hitelesített  másolat.  A  két  példány  szórúl  szóra  egyezik. 

22* 

E  tanúsítványban  a  «hókár  által*  szavakat  dőlt  betűkkel  sze- 
dettük, —  készakarva.  Mert  Kolinovics  azt  regéli,  hogy  Újvárban 
akkor  nem  lévén  rendes  hóhér:  Ocskay  Lászlónak  feje  elütésére, 
vele  elfogott  saját  szolgája  —  némelyek  szerint  borbélya,  mások  sze- 
rint lovásza  —  kényszeríttetett  volna.1  De  ez  az  elbeszélés  semmi- 
képen nem  áll;  ugyanis  I.  egyáltalában  el  nem  képzelhető,  hogy 
Érsek- Új várott,  a  magyarok  Duna-vidéki  legfőbb  erősségében,  a  hol 
annyi  kivégzés  történt,  rendes  bakó  nem  létezett  volna :  holott  még 
az  egyes  vezénylő-tábornokok  törzsfogláraival  is  jártak  vala  folyvást 
ilyenek,  a  szökevény  és  gonosztevő  katonák  kivégezésére ; ö  annyival- 
inkább  kellett  tehát  folytonosan  hóhérnak  lakni  az  érsek-újvári  hely- 
őrségben. 2.  A  föntebbi  hivatalos  bizonyítvány  világosan  nhóhár 
áltah-X.  említ:  sokkal  több  hitelt  érdemel  pedig  ez,  mint  a  18  évvel 
későbbi  keletű,  semmi  kútfőre  nem  hivatkozó  —  különben  jóhiszemű, 
de  kevés  kritikával  dolgozó  —  krónikásnak  ki  tudja  miféle,  tán  ép 
a  hóhér  ügyetlensége  kimagyarázásáúl  keletkezett  s  a  Theatrum  Euro- 
paeumba  is  átszivárgott  mendemondából  származó  amaz  állítása. 
3.  A  többi  egykorú  források  is,  pl.  a  Mercurius  Veridicusnak  már 
idézett  közleménye  és  a  B  erényi-nap  ló :  bakó  s  nem  borbély  vagy 
lovász  által  lett  kivégeztetését  írják  Ocskaynak.3  4.  Végre,  ha  Ocskay- 
nak  lefejeztetése  nem  rendes  módon,  hanem  saját  szolgájának  reá- 
kényszerítésével   —    a   mi   másként   is  el  sem    képzelhető  s  értelme 


1  «Quia  verő  publicus  lictor,  quem  carnificem  dicunt,  ad  manum  non  esset: 
tonsor  ipsiusmet  Ocskay,  vei  —  ut  alij  —  agazo  (nisi  utroque  obsequij  genere  unus 
idemque  sit  functus)  ad  infame  ministerium,  necemque  hero  inferendam  adactus.» 
(Kolinovics,  Hist.  Belli  Rákőcz.  IX.  797.)  V.  ö.  a  Theatrum  Europaeum-hól  vett  fön- 
tebbi idézetet.  Talán  Kolinovics  is  ebből  merített,  ez  pedig  a  bécsi  újságból. 

2  Ekkép  járt  pl.  1707-ben  Bottyán  s  1708  és  9-ben  Eszterházy  Antal  tbk  dunán- 
túli badtestbeli  törzs-porkolábjával  Pulyay  Jánossal  ^Miklós  mester*  nevű  hóhér  a 
táborokkal,  a  halálbüntetéseket  végrehajtani. 

3  «Ocskaynak  fejét  vötték  Újvárban,  kétszer  vágott  az  hóhér  hozzá.»  (Berényi- 
nek  jan.  14-iki  naplójegyzete.)  (Bizonyosan  exequálták  Ocskayt,  és  nem  kétszer  vágott 
az  nyakához  az  hóhár,  hanem  ötször.))  (Jan.  15-iki  naplójegyzete.)  Beél  Mátyás  (Notitia 
Hung.  Novse  IV.  k.  492.  1.)  czigányt  említ  hóhérul,  a  mi  épen  nem  lehetetlen,  sőt 
valószínű :  mivel  a  bakómesterséget  akkor  még  leginkább  czigányok  gyakorolták  vala. 
((dsthic  —  t.  i.  Ocskó  falunál  —  famomissimum  illum  Rákóczianse  factionis  ducem, 
jam  Csesaris  partes  sequutum,  Jaworka  quidam  ex  insidijs  intercipit,  Újvarini  ignobili 
prorsus  ritu  a  Zingaro  brevi  post  capite  truncatum.») 

sincs,  miért?  —  vitetett  volna  véghez:  akkor  e  körülményt  a  csá- 
száriak az  Ocskay-ügyben  folytatott  jegyzékváltásaikban  bizonyára 
nem  mulasztották  volna  el  a  ténynek  még  súlyosbításaképen  a  ma- 
gyaroknak szemére  hányni.  Azonban  erről  szó  sincs;  a  borbély- 
lovászféle hóhérság  -meséjéről  a  czélzatos  «Theatrum  Europaeum»-on 
kívül  nem  tud  senki  semmit  egész  Kolinovicsig,  kit  okadatolt  ellen- 
vetéseinkkel —  úgy  hiszszük  —  egyszer-mindenkorra  megczáfoltunk. 


HUSZONKILENCZEDIK  FEJEZET. 

Ocskay  véres  bukásának  következményei.  Neje  Pozsonyban,  Bécsben.  Pálffy,  a  cs.  k.  főhadi-tanács 
és  Heister  visszatorlással  fenyegetődzenek.  Jegyzékváltás  Szluha  és  Romeisen  között.  —  Eszter- 
házy  Antal  Érsek-Újvárba  érkezik.  Csajághy  elfogatását  nem  Ocskay  halála  okozá.  Rákóczi  és 
Bercsényi  nézete  Ocskay  kivégeztetéséröl.  Szluha  újabb,  tiltakozó  jegyzéke.  —  Heister  parancsára 
Ocskay  haláláért  Fodor  dandárnok,  Bolfort  ezredes,  Palkovich  hadbiztos  és  még  hét  más  kurucz 
rab  Győrött,  Magyar-Ovártt  kivégeztetik  ;  Fodor  nemes  halála,  jelleme. 

Folytassuk  történetünk  elbeszélését.  Mert  bár  az  1708-iki  árulás 
által  kihívólag  megsértett  nemzeti  érzületnek,  a  megtagadott  elv- 
hűségnek s  arczúl  vert  közmorálnak,  az  áruló  példás,  de  igazságos 
bűnhödésével  elégtétel  adatott  is  vala  —  és  bár  az  elítéltnek  iszonyú 
bűneit  oly  megrázó  módon  kiontott  vére  lemosta,  elfödözte,  s  most 
immár  a  sokat  vétett  és  szigorúan  meglakolt  nyughatatlan  ember 
tetemei  ott  pihennek  az  újvári  szentegyház  sírboltjában  örökre  nyu- 
godtan :  mindazáltal  halálával  gyásztörténete  nem  ért  véget.  Elvégre 
is,  Ocskay  László  nagyhírű  névvel  és  jelentékeny  történelmi  múlttal 
bírván,  azon  históriai  alakok  közé  tartozik,  a  kik  midőn  véresen 
elbuknak :  bukásuk  —  mint  szereplésök  hatása  —  nem  tűnik  el 
nyom  nélkül,  hanem  másokat  is  magával  ránt,  hogy  még  holtuk  után 
is  sok  ártatlan  vér  kiomlásának  válnak  okaivá. 

Láttuk,  hogy  Ocskay,  erkölcsi  süllyedtsége  s  kicsapongó,  garázda 
természetétől  ragadtatva,  még  azon  napon  is,  a  mikor  őt  Jávorka  elfogá, 
egyszersmind  jó  hitvestársa  ellen  vétkezett :  durva  erőszakot,  botrá- 
nyos házasságtöréseket  követvén  el,  és  pedig  egy  egész  város  tudtával. 
S  mégis,  a  szelídlelkű  nő,  Tisza  Ilona,  —  a  mint  a  Jávorkától  vissza- 
bocsátott  szolga  január  2-ikán  Vág-Újhelyre  a  vészes  hírrel  megér- 
kezett, —  tüstént,  sem  napot  sem  órát  nem  várva,  megindult  fagyban- 
hóban Pozsonyba  és  Bécsbe,  hogy  a  hatalmasok  előtt  térdre  borul- 
jon és  sírva  könyörögjön:  ne  késsenek  közbenjárni  férjéért,  kinek 
életéért  a  szegény  asszony  —  nem  alaptalanul  —  oly  igen  aggódék. 
Hiszen  neki  az,  ha  honáruló,  gonosztevő,  hitszegő,  házasságtörő  volt 
is,  —  mégis  csak  férje  s  gyermekeinek  atyja  volt!  .... 


OCSKAY  LÁSZLÓ.  343 

Ocskayné  siető  útjában  már  január  3-ika  reggelén  Morvaország 
szélére  Baradba  érkezett,  a  honnét  mindjárt  továbbutazék  Pozsony 
és  Bécs  felé,  hogy  Pálffy,  Heister,  a  Hoff-Kriegsrath  s  Savoyai 
Eugen  hg.  kegyelmét  kikérje:  írjanak  a  kuruczoknak,  ne  vegyék  el 
férjének  életét,  hanem  tartsák  és  cseréljék  ki  más  hadi-foglyokért, 
egyéb  rabok  módjára!1 

Mások,  a  kik  higgadtabban  ítéltek,  belátták,  hogy  Ocskay  oly 
nagyot  vétett  a  magyar  ügy  ellen,  hogy  a  kuruczoktól  kegyelmet 
bármily  hatalmas  —  akár  fenyegető  —  közbenjárás  mellett  sem 
remélhet,  már  csak  az  ellene  annyira  ingerűit  közérzűlet  miatt  sem ; 
tehát  eleitől  fogva  veszve  hitték  őt.  így  gr.  Eszterházy  Ferencz  cs.  kir. 
ezredes  (Antalnak  és  Józsefnek  testvéröcscse)  már  17 10.  január  4-kén 
folyamodik  Pozsonybúl  Eugen  hghez,  kérvén  őt  mint  a  Hoff-Kriegs- 
rath elnökét,  hogy  mivel  a  kuruczok  Ocskayt  Verbónál  elfogták : 
«ha  annak  regimentje  gazdátlanná  lesz,»  adományoztassa  ezt  az  ő, 
Eszterházy  részére.2 

A  mely  napon  Eszterházy  e  kérvényét  írá :  az  napon  még  nem 
tudták  Pozsonyban  Ocskaynak  halálát,  melynek  megakadályozására 
az  épen  itt  tartózkodó  Pálffy  tábornok  már  24  órával  előbb,  január 
3-kán,  —  mikor  t.  i.  pártfogolt  barátjának  s  az  árulásban  kereszt- 
fiának elfogatását  megtudá,  —  sietett  a  maga  részéről  intézkedni ; 
tehát  még  Ocskaynénak  Pozsonyba  érkezése  előtt.  Pálffy  ugyanis  a 
következő  levelet  írá  az  érsek-újvári  parancsnokhoz : 

«Perillustris  Domine!  Ezelőtt  harmadnapja  Obrister  Ocskay 
László  uramot  érvén  az  szerencsétlenség,  Kegyelmetek  emberei 
elfogták.  Úgy  tudom,  s  hiszem  is :  elsőben  Újvárban  vitték.  Kire 
nézve  akartam  Kegyelmedet  szomszédságosan  requirálnom :  mint 
efféle  állapotokban   illik,    említett   Obrister  uramat    tartassa  Kegyel- 

1  Br.  Berényi  Ferencz  naplójegyzete  Baradban,  1710.  jan.  3-kán :  «Már  9  óra 
után  érkezett  Ocskayné,  Haister  után  megyén,  hogy  segétsen  az  urán,  a  kit  ez  napok- 
ban Verbón  szorítottak  meg  az  újváriak  s  el  is  vitték.» 

2  Gr.  Eszterházy  Ferencz  e  folyamodványának  eredetije  a  cs.  k.  badi  levél- 
tárban. («Krieg  mit  denen  hung.  Rebellen»,  1710.  1 — 1.)  U.  o.  őriztetik  1 — 7.  sz.  a. 
Keresztély  szász  hg.  és  magyarországi  prímásnak  Pozsonyban  1710.  jan.  11-kén  költ 
ajánló-levele  is,  melyben  az  Érsek-Újvártt  kivégzett  Ocskay  huszárezredét  gr.  Eszter- 
házy Ferencznek  kéri  adatni.  A  mint  is  ezen,  Balogh  Ádám  által  Dunántúl  1710.  július- 
ban már  mint  tábornok  elfogatott  Eszterházyé  lett  Ocskay  labancz  ezeré. 

metek  böcsűletesen,  annak  rendi  szerént,  s  ne  hirtelenkedjék  talán 
valamely  el  nem  követhető  állapotnak  élete  iránt  executiójával,  — 
mert  jól  tudja  Kegyelmetek,  mennyi  afféle  s  hasonló  tisztek  vannak 
mi  részünkrűl  is  Kegyelmetek  közül  fogságban,  s  könnyű  lészen  a 
visszaadás ;  hanem  tartassa  szabadulásáig  illendőképen.  És,  haugyan 
Kegyelmetek  csak  keménykednék  élete  iránt,  bizonyosak  lehetnek : 
mind  Fodor  László,  Wolffart  (ki  is  desertor  volt),  de  többekkel  is 
hasonlóképpen  bánnak  mirészünkrűl  isi 

Kovács  Mártony,  említett  Ocskay  Obrister  uram  regimentjebéli 
kapitánt  is  akarj  a-é  Kegyelmetek  szabadítani,  vagy  sem?  elvárom 
Kegyelmed  resolutióját  s  tudósítását.  —  Dátum  Pozsony,  j.  January 
Anno  Domini  iyio.  Perillustris  Dominationis  Vestrae  —  in  licitis  ad 
officia  paratus  —   Comes  Joannes  Pálffy  m.  p. 

P.  S.  Hitesse  el  Kegyelmetek  magával,  igaz  az :  hodie  mihi, 
cras  tibi!»* 

Mint  e  levél  mutatja:  Ocskayra  nézve  a  bán  is  —  igen  helye- 
sen —  úgy  gondolkodók,  mint  veje  Eszterházy  Ferencz  és  mint 
minden  a  viszonyokat  komolyan  áttekintő  ember  gondolkodhatott ; 
azért  íra  oly  gyorsan,  és  mindjárt  visszatorlással  fenyegetődzve,  Új- 
várba. A  levélben  említett  Fodor  László,  dunántúli  vitéz  gyalog- 
dandárnok,  az  1709-ik  év  aug.  havában  esett  Simontornyánál  —  két 
sebbel  fején  —  császári  fogságba,  és  azóta  Győrött  raboskodék 
Wollfart  (Bolfort)  Ádám  vezénylő-ezredessel,  ki  még  azon  év  márcz. 
17-kén  fogatott  el  Fehérvár  táján  Kereszttúrnál.  Bolfort  csakugyan 
mint  győri  cs.  kir.  huszárszázados  szökött  volt  át  1705-ben  Bottyánhoz 
Rákóczi  táborába,  hazaszeretetétől  ösztönöztetve. 

Ocskayné,  —  ekkor  már  özvegy,  bár  ezt  még  maga  sem  tudá,  — 
miután  Pálffynak  gyors  közbenjárását  Pozsonyban  megköszönte, 
Heistert  már  itten  nem  találván,  utána-utazott  Bécsbe,  hol  mind 
Savoyai  Jenő  herczegnél,  mind  az  említett  tábornagynál  volt  kihall- 


*  Eredeti  levél,  a  Ghyczy-család  archívumában,  hová  Szluha  Ferencz  révén 
kellett  kerülnie.  (ívrétben,  Pálffynak  czímeres  ép  pecsétével.)  Külczíme :  cPerillustri 
Dominó  N.  Ordódy,  Commendanti  Érsek-Új váriensi.  —  É.-Újvár.»  Miből  látszik,  hogy 
Pálffy  nem  tudá :  ki  Újvárott  a  főparancsnok  ?  Megvan  egyébiránt  e  levélnek  később- 
kori másolata  a  gr.  Pálffy-senioratus  levéltárában  is,  a  már  többször  idézett  fascicu- 
lusban  a  10-ik  darab. 

gátason.  A  rimánkodó  asszonyt  mindenütt  vigasztalták,  bíztatták : 
részükről  semmi  el  nem  múlik  a  megmentésben  vagy  megbosszúlás- 
ban!1  (Ez  utóbbiban  ugyan  az  özvegynek  vajmi  kevés  vigasztalása 
lehetett.) 

Eugen  hg.  még  az  nap  —  január  4-kén  —  íratott  is  a  k.  k. 
Hoff-Kriegsrath-tal  Bercsényi  grófnak,  mint  Rákóczi  fejedelem  főhad- 
vezérének  hivatalosan,  ilyeténképen : 

« Méltóságos  Gróf  Úr !  Értettük,  hogy  ő  cs.  k.  szent  Fölségének 
valóságos  ezredese  Ocskay  László  ur,  f.  hó  3-kán  (tán  készakarva 
ejtett  hibából,  i-jén  helyett,)  balszerencsétől  sújtatva,  az  elidegene- 
dett magyarok  fogságába  esett.  Bízunk  mindazáltal,  hogy  ezen  hadi 
tiszt  ellen  a  szokott  katonai  elbánásnál  egyébképen,  úgymint  sem 
keményebben,  sem  hamarosabban  eljárni  nem  fognak,  nehogy  az 
ellenkezővel  alkalom  adassék  nekünk  is,  az  elidegenedett  magyarok 
közül  a  császári  fegyverek  hatalmába  került  vagy  ezután  is  kerülendő 
hadi-foglyokon  visszatorlásképen  hasonló  rendkívüli  szigorral  bánni 
el,  mind  a  folyó  háború  tartamáig;  ha  t.  i.  erre  a  jelen  esettel  — 
jobb  reményünk  és  véleményünk  ellenére  —  ok  fogna  adatni.  Mely- 
ről is  a  Gróf  Ur  úgy  légyen  meggyőződve,  mint  bizonyos  dologrúl ; 
kitől  azonban  jobbat  remélve,  egyébként  maradunk  a  fölűlczímzett 
Gróf  Úrnak,  Bécsben,  1/10.  január  4-kén,  —  szabados  dolgokban 
készséggel :  A  cs.  udv.  Hadi  Tanács  elnöke,  alelnöke  és  tanácsosai*. 

Külczím  :  Méltóságos  Székesi   Gróf  Bercsényi  Miklós  úrnak,  stb. 

(P.  H.«) 

Végre  Heister  a  maga  részéről  is  intézkedett  mint  magyarországi 
cs.  vezénylő-tábornok,  Bécsből  17 10.  január  5-kén  parancsot  küldvén 


1  Legyen  itt  megjegyezve  Tisza  Rónáról  —  a  kivel  többé  nem  találkozunk,  — 
hogy  őt  a  szathmári  békekötés  után  sógora  Ocskay  Sándor  vette  nőül.  Legalább  mi 
csak  így  tudjuk  megmagyarázni  azon  körülményt,  bogy  e  nő  az  Ocskayak  család- 
fáján mint  Ocskay  Lászlónak  s  később  mint  Ocskay  Sándornak  hitvese  fordul  elő. 
(L.  Nagy  Ivánnál,  VIII.  198.  1.)  Továbbá  azt  is  megjegyezzük,  hogy  Ocskay  Lászlónak 
végrendeletében  említett  gyermekei  János  és  Erzse  még  serdületlen  korukban  elhal- 
tak, s  így  az  árulónak  egyenes  utódja  nincs.  Örököseivé  öcscse  Sándor  és  ennek 
Tisza  Ilonától  született  maradéki  lőnek.  —  Lászlónak  pecsétnyomója,  tölténytartója 
és  nyerge  Ocskón  őriztetett  a  legutóbbi  időkig,  a  családnál.  Ma  már  a  birtok  is  idegen 
kézen  van,  s  az  ódon  kastély  átépítve. 

2  Eredetije  (latin  nyelven)  Vörösvártt,  a  Rákóczi-Aspremont-Erdó'dy-levéltárban. 

Romeisen  Boldizsár  cs.  alezredes-törzshadbirónak,  ki  egyúttal  cartell- 
bíztos  is  volt: 

«0  császári  Fölsége  főhadbíró-alezredesének  De  Romeisen 
Boldizsár  úrnak  ezennel  tudtára  adatik.  Mivelhogy  értettük  Ocskay 
ezredes  urnák  némely  tolvajoktól  {így!  «praedonibus»)  lett  elfogatását 
s  Újvárba  vitelét:  nem  ok  nélkül  tarthatni  attól,  hogy  a  lázadók  az 
ő  velökszületett  embertelen  szokásuk  szerént,  («ne  rebelles,  secun- 
dum  sibi  innatam  inhumanam  consvetudinem* ;  és  ezt  egy  Heister 
meri  mondani  f  f  J  említett  Ocskay val  keményen  bánandnak  el,  sőt 
a  mi  több,  őt  életétől  is  meg  ne  foszszák.  Meghagyatik  azért  a 
főhadbíró-alezredes  úrnak :  minélelőbb  írjon  Újvárba  Szluha  úrnak, 
és  adja  értésére  neki,  hogy  a  melyképen  járandnak  el  ők,  —  ép 
azonképen  fogunk  mi  Fodor  László  és  tíz  vagy  még  több  tisztjök 
ellen  késedelem  nélkül  eljárni.  A  mint  is  győri  várparancsnok 
báró  Bruckenthal  úrnak  rendeletet  küldök,  hogy  értvén  Ocskay  úrnak 
a  lázadók  általi  kivégeztetését :  Fodor  Lászlóval  és  a  többi  rabtisz- 
tekkel épen  úgy  bánjon  el.  Mely  parancsolatomnak  a  törzshadbíró  úr 
engedelmeskedjék.    —    Kiadatott    Bécsben,    1710.   január    5-kén.  — 

rt 

O  cs.  Fölségének  kamarása,  titkos  tanácsosa,  tábornagya,  a  győri 
végek  főkapitánya,  egy  gyalogezred  tulajdonosa  és  Magyarországnak 
teljhatalmazott  vezénylő-tábornoka:  S.  C.  Heister  m.  p.»* 

A  zord  tábornagy  egész  valója,  de  meg  ezen  hadi  parancsnak 
dölyfös  és  rideg  hangja  is  azonnal  elárulja,  hogy  Heistert  nem  az 
esdeklő  nő  sírása,  és  nem  az  általa  mélyen  megvetett  Ocskaynak 
szerencsétlen  sorsa  hatotta  meg:  hanem  kiirthatatlan  magyargyűlö- 
lete s  veleszületett  kegyetlenkedő  és  zsarnoki  hajlamai  Íratták  vele 
ezeket.  E  levelet  Romeisen  későn,  csak  január  9-én  kapta  kézhez, 
Pozsonyban :  mert  e  napon  küldi  meg  azt,  eredetiben  mellékelve, 
Szluha    Ferencznek,    rövid    sorok    kíséretében,    melyekkel    tudatja, 


*  Egykoní  másolat  Vörósvártt  a  Ghyczy-levéltárban,  és  egy  harmadik  példány 
a  gr.  Pálffy-senioratus  archívumában  is.  (U.  a.  fasc.  nro  12.)  Heistemek  ezen  intéz- 
kedésére czéloz  a  Theatr.  Europaeum  is,  midőn  így  ír:  «Sobald  nun  der  kayserliche 
General-Feldmarschall  Gráf  von  Heister  von  dieser  schimpflichen  Hinrichtung  Nach- 
richt  erhilt:  befahl  er  dem  Obristen  von  Bruckenthal  zu  Raab,  dass  er  den  gefangenen 
rebellischen  Brigadier  Fodor  Laslo,  nebst  dem  Obristen  Wohlfarth,  mit  gleicher  Lebens- 
straffe  belegen  sollte.» 

hogy  a  tábornagytól  egyszersmind  a  győri  várparancsnokra  szóló 
nyilt-rendelet  küldetett  kezéhez,  meghagyó,  miszerint  az  őtőle  — 
Romeisentől  —  Ocskay  halála  felől  veendő  értesítés  után,  minden 
további  meghagyás  bevárása  nélkül,  Fodor  Lászlót  a  Győrött  rabos- 
kodók  közül  még  kilencz  főbb  tiszttel  egyetemben,  azonnal  hasonló 
halállal  végeztesse  ki.  « Miért  is  —  úgymond  —  ennyi  keresztyén  vér 
ontásától  visszaborzadván,  a  dolog  mibenlétét  behatóbban  kifürkészni 
ajánlom.  Mindnyájatok  dolga  forog  itt  fenn,    Uram  ! V 

Mind  Pálffy,  mind  a  Hoff-Kriegsrath  és  annyivalinkább  Heister 
levele,  Ocskay  életének  megmentésére  nézve  —  még  ha  ebben  valami 
lehetőség  vagy  mód  létezett  volna  is,  —  természetesen  igen  későn 
érkezett  Újvárba,  hol  a  kivégzett  akkorra  már  rég  el  volt  temetve.2 

Legelőbb  jött  meg  a  legkorábban  irott  levél,  t.  i.  Pálffyé :  de 
ez  is  csak  január  5 — 6-ikán  juthatott  be  Újvárba,  honnan  Csajághy 
a  helyőrség  nevében  tüstént  válaszolt  reá;3  másnap,  január  7-kén 
pedig  átadá  azt  Szluhának :  olvassa  el,  és  a  benne  foglalt  fenyegetőd- 
zések  valósításának  elejét  veendő,  Ocskay  vallomásai  s  kivégeztetése 
körülményeiről  készítsen  mint  carthelae-commissarius,  egy  okmányok- 
kal fölszerelt  tüzetes  jegyzéket  Romeisen  számára.  Ezen  jegyzék 
avagy  emlékirat  még  az  nap  elkészült ;  de  mielőtt  ismertetésére 
átmennénk,  meg  kell  jegyeznünk,  hogy  Pálffy  János,  —  ki  Ocskay 
sorsa  iránt  élénken  érdeklődött,  —  Pozsonyban  már  január  6-kán 
tudta,  noha  még  csak  «Mr  szerint, »  pártfogolt  barátjának  immár 
megtörtént  kivégeztetését.  Nem  is  késett  azonnal  írni  Savoyai  Eugen- 
hez,  ösztönözvén  a  herczeget:  rendelje  el,  adass  man  mit  den  gefan- 
genen  Rebellen  eben  so  verfahren  sollte,  —  worüber  er  —  Pálffy  — 


1  Eredeti  levél  a  gr.  Pálffy-levéltárban,  u.  o.  sub  nro  14.  —  Egykorú  másolata 
Vörösvártt. 

2  cOcskay  mellett  Eugenius  is,  Haister  is  írtak  Újvárba:  de  az  mire  az  levél 
odament,  —  már  el  is  temették,  Újvárban  az  barátoknál.))  (B erényi-napló,  1710. 
jan.  19-kén.) 

3  Szluha  F.  Romeisenhez  jan.  20-kán  irott  levelében  említi,  hogy  <<quia  tam 
in  epistolis  meis, . . .  quam  verő  ad  Excellmum  ac  Illrmum  Dnum  Comitem  Campi- 
Mareschallum  Joannem  Pálffy,  a  Perillri  Dno  Joanne  Csajághy  Commendanti  nostro 
responsoriae  datis  literis  evidentia  eriminis  et  consequenter  mortis  Ocskayanse  palám 
declarata  et  probata  haberetur,  — »  etc.  (Egykorú  másolat,  a  gr.  Pálffy-senioratus 
nemkülönben  a  Ghyczy-család  levéltárában  is.) 

den  weiteren  Befehl  erwartet.  d1  A  bán  volt  tehát,  magyar  ember 
létére  az  első,  ki  a  további  magyar  vér  kiontásában  nyilatkozó  bosszú- 
állás szomorú  művét  mozgásba  helyezte;  valaminthogy  a  vitéz  Fodor 
és  Bolfort  személyeit  is  ő  jelölé  ki  legelőször  —  mint  január  3-iki 
leveléből  láttuk  —  áldozatokúi.  Nem  igen  előnyös  vonás  Pálffy  külön- 
ben is  túlon-túl  osztrák,  kegyetlen,  sőt  néhány  aljas  vétekkel  terhelt 
lelkületének  ismeretéhez ! 

A  Szluha-féle  január  j-iki  emlékirat  a  cs.  cartell-biztoshoz, 
így  szól : 

« Tekintetes  Úr!  Igen  tisztelt  Uram!  A  minap  elfogott,  ide- 
hozott, és  a  katonaság  s  hajdúság  éktelen  sokasága  közül  a  meg- 
köveztetéstől  alighogy  kiragadtathatott,  s  azután,  saját  bevallása  sze- 
rint is  a  hitszegéshez  méltó  ítélet  következtében  f.  hó  3-kán  a  köz- 
téren, az  által  a  kit  illet  vala,~  pallossal  kiirtott  (gladio  pervasti) 
Ocskay  László  ügyében  Méltóságos  Gróf  Pálffy  János  cs.  k.  tábor- 
nagy ö  Ex  ej  a  által  Tekintetes  és  Nemzetes  Csajághy  János  vár- 
parancsnok úrhoz  intézett  levelet  ma  olvastam;  melyben  ő  Excja, 
a  mint  magát  kifejezni  méltóztatik :  « valamely  el  nem  követhető 
állapotnak))  Ocskay  élete  iránt  való  netaláni  bekövetkezéséért,  — 
Fodor  Lászlón,  Wolffart  ezredesen  és  más  magyar  rabokon  végre- 
hajtandó halálbüntetéssel  leendő  megtorlással  fenyegetődzik.  A  mely 
halálítéletet  tehát  ő  Excja  az  elmúlt  években  (1708.)  Tarics  nevű, 
fárafüggesztetett  kapitányunkon  végrehajtatott :  ugyanazt  kárhoztatja 
most;  és  ennek  idecsatolt  utolsó  kívánsága  szerint3  elhamarkodott 
halála  lelkét  nvomván,  —  immár  holta  után  —  védeni  akarná. 

És  mivelhogy  a  veszprémi  tisztek  igazságtalan  kivégeztetése  alkal- 
mából hasonló  ügyben  emelt  jogos  kívánságaimat  Tekintetes  Uraságod- 
dal  már  bőven  tudattam,  s  gyakorta  tüzetesen  kimutattam,  hogy  a  csá- 
száriak által  kezdett  kegyetlenségek  a  magyarok  részéről  ritkán,  sőt 
alig  valaha  toroltattak  vissza ;  midőn  továbbá  bizonyítanám,  hogy  más 
Fodor  Lászlónak,  Wolffartnak  és  egyéb  a  szülőhaza  szerelmétől  annak 

1  Pálffy  János  grófnak  Pozsonybúl  1710.  január  6-kán  Savoyai  Eugen  hghez 
Bécsbe  intézett  eredeti  levele,  a  cs.  k.  hadi  levéltárban.  («Krieg  mit  denen  hung.  Re- 
bellen.»  1710.  év,  1 — 3.) 

2  «...  per  eum,  cujus  intererat,»  —  tehát  hóhér  által. 

3  Melléklési  jegy ;  Ocskay  végrendelete  lehetett  csatolva. 

ősi  szabadságaiért  fegyvert  fogott  s  már  hosszú  idő  óta  a  carthela 
védelme  alatt  rabságot  szenvedő  magyaroknak  ügye,  s  más  viszont 
azoké,  kik  az  önkéntes  összeszövetkezés  (Confcederatio)  és  szabad- 
akaratból letett  hitök  által  a  visszatérhetésre  az  igaz  utat  magok  előtt 
önnönmagok  zárták  el;  —  azért  tehát  most,  sok  egyebet  mellőzvén, 
rövideden  csak  ennyit  ismétlek : 

Megtörténhetik,  hogy  a  császáriak  a  carthelának  részökről  a 
magyarokkal  szemben  gyakrabban  megsértett  pontjai  és  határozmá- 
nyai  ellen  törvénytelenül  fognak  megint  eljárni:  azonban  emlékezze- 
nek meg,  hogy  a  háborúnak  még  nemcsak  hogy  nincs  vége,  sőt  oly 
karban  áll  az,  mintha  újból  erősbödni  akarna ;  úgy,  hogy  a  gyakran 
forgó  szerencsének  változásával,  nagynevű  császáriak  eshetnek  még 
magyar  fogságba,  s  jeles  tiszteik  vágynak  most  is  nálunk.  Méltóz- 
tassanak tehát  a  jelenlegi  foglyok  dolgát  akként  intézni,  hogy  ámbátor 
a  császáriaknak  a  magyarok  ügyében  keménykedéshez  szokott  elméjét 
mérsékelni  nehezen  essék  is :  mindazáltal  bosszúérzetöket  könnyebb 
lesz  visszafojtaniuk,  ha  meggondolják,  hogy  ezáltal  csak  a  magokéit 
kímélik.  Mert  bizonyosak  lehetnek  abban,  hogy  a  mi  mostani  rab- 
jainkon netalántán  elkövetendő  méltatlanságokat,  ő  cs.  és  kir.  Föl- 
ségének  ollyatén  hívein  fogjuk  megbosszulni,  a  kiknek  nemes  nem- 
zetségei a  visszatorlásoknak  hasonló  gyümölcseit  annál  keservesebben 
siratandják,  mennél  előkelőbb  és  régibb  eredettel  kérkednek. 

Egyébiránt,  ha  az  ő  cs.  Fölségéhez  sem  hűséges  Ocskaynak 
halála  előtt  nyilván  bevallott  bűnét  fontolóra  tetszik  venniök :  nem 
megtorolni,  hanem  aláírniok  lesz  méltóbb  halálítéletét.1  Melyet  is 
hogy  Tekintetes  Uraságod  tudhasson  és  a  kinek  szükséges,  elő- 
terjeszthessen: a  nevezettnek  kihallgatási  jegyzőkönyvét  idemellé- 
kelem? szentül  s  keresztyén  hitemre  írván,  hogy  abban  egy  betű 
változtatás  nincs.  Azonfölűl  csatolom  az  említettnek  nyilván,  a  köz- 


1  cdnterim,  si  noxam  Ócska yanam,  neque  Csesareae  Matti  tinquam  fidelem  palám 
et  publice  ab  eodem  ante  mortem  professam  considerare  placuerit:  non  repressare, 
sed  subscribere  eidem  érit  condignius.<> 

2  Mellékelve  volt  tehát  az  általunk  a  Gbyczy-levéltárban  levő  eredeti  után  fön- 
tebb közlött  vallatási  jegyzőkönyvnek  hiteles  másolata  is,  vagy  magyarul,  vagy  —  a 
mi  hihetőbb  —  latin  fordításban.  (Ma  már  nincsen  csatolva.) 

téren  tett  vallomásairól  szóló  tanúsítványokat.1  Miféle  ember  volt 
légyen  Ocskayf  —  nyilvánságosan  kitűnik  ezekből ;  a  ki  is  nem 
mint  ö  cs.  Fölségének  híve :  hanem  már  mint  új  magyar  lakolt 
meg,  azon  bűneiért,  melyek  még  meg  nem  bocsáttattak.* 

Minekokáért  Tekintetes  Uraságodat  hivatalos  tisztelettel  újból 
és  újból  kérem :  méltóztassék  foglyaink  dolgát  akként  mérsékelni, 
hogy  az  önök  részéről  oly  gyakran  megújított  s  annyi  leveleinkben 
kifejtett  sokszámú  helytelenségek  után  végtére  vigasztalást,  ne  gyászt 
érhessünk.  Melyeket  midőn  sürgetőleg  ajánlanék,  magamat  is  aján- 
lom, és  maradok  föntczímzett  Uraságodnak,  mint  azelőtt,  úgy  most 
is  készséges  szolgája:  Szluha  Ferencz  m.  k.»5 

A  pragmatica  sanctió  későbbi  híres  szövegezőjének  classicus 
latínságával  szerkesztett,  hatalmas  logicáról  tanúskodó  ezen  velős, 
méltóságos,  erőteljes,  és  meggyőző  hatású  emlékirat  is,  —  mind 
hiába  volt.  Hasztalan  ott  a  legkézzelfoghatóbb  érvelés,  hiábavalók 
a  legnyomósabb  okok,  semmit  nem  ér  a  legtisztább  igazság  feltála- 
lása is :  hol  Heister  részéről  a  veleszületett  kegvetlenség  s  Pálffy 
részéről  a  személyes  bosszú  ösztöne  működött.  Pedig  abból  is  lát- 
hatták volna  a  magyarok  készségét  eljárásuk  igazolására,  hogy  ezen 
okmányilag  fölszerelt  emlékiratot  Szluha  Ferencz  két  nappal  előbb 
írta,  mielőtt  erre  Romeisen  által  (január  9-kén)  Heister  megbízásá- 
ból fölszólíttatott  volna. 

A  Hoíf-Kriegsrath  január  4-iki,  Bercsényinek  szóló  levele  is 
Újvárba  érkezvén :  egyelőre  erre  is  hasonló  erélylyel  s  nyomós- 
sággal megfelelt  Szluha;  azonban  magát  az  eredeti  levelet  a  január 
10-ike  táján  Érsek- Új  várba  érkezett  gr.  Eszterházy  Antal,  Zsámboky 
ezredestől  kiküldé  a  fejedelemhez,  a  ki  viszont  a  czímzett  Bercsényi 
grófhoz  utalta  azt,  tetszésére  hagyván :  akar-e  a  maga  nevében  is 
válaszolni  reá?4 

1  Nagy  kár,  hogy  ma  már  ezen  —  még  sehol  föl  nem  lelt  —  bizonyítványok 
is  hiányzanak. 

2  «...  Qui  non  qua  Suse  Matti  fidelis:  sed  qua  jam  novus  Ungarus  pttnitus  est, 
pro  illis,  quse  nondum  amnystiata  fuerant  delictis.» 

5  Szluha  kezével  irott  —  sokat  javított,  alig  olvasható  —  eredeti  fogalmazat, 
a  gr.  Pálffy-senioratus  levéltárában  Pozsonyban.  (Arm.  VII.  Lad.  9.  Fasc.  2.  nro  13.) 

4  Rákóczi  írja  1710.  január  16-kán  Tőtfaluról  Bercsényinek:  cZsámboki  most 
érkezek  az  Antal  úr  leveleivel,  az  mellyeket  includál.   Az  Bellicum  levelére  talám  jó 

Eszterházy  ugyanis,  miután  a  Dunántúlról  a  Bácskaság  felé  át- 
hozott 3000-nyi  jó  lovas-hadat  a  Tisza-Dunaközén  megnyúgosztalá : 
velők  17 10.  január  4-ikén  Gödöllőtűi  Vácznak  fordúla,  s  az  ottani, 
200  némettől  őrzött  sánczot  fölvervén,  Rákóczi  utasítása  szerint  az 
Ipoly  s  Garam  mellett  állomásozó  császáriak  hadvonalai  közt  neki- 
váltott Újvárnak,  a  hová  szerencsésen  be  is  érkezek,  emezektől 
későn  vétetve  észre.1 

Újvárban  Eszterházy  Antalnak  —  szintén  felsőbb  megbízatás- 
ból —  egyik  első  dolga  az  vala,  hogy  az  ideiglenes  várparancsnok 
Csajághy  János  ellen,  Várallyay  János  őrnagynak  nov.  25 -kén  a 
hadi-tanácsban  jogtalanul  történt  leszúrásáért  és  Pongrácz  János  al- 
ezredesnek ugyanakkor  általa  lett  vasbaveretése-  s  mind  azóta  kemény 
fogságban  tartatásáért  vizsgálatot  indítván,  a  menthetetlenül  bűnös- 
nek talált  dandárnokot,  —  addigis  míg  fölötte  a  hadi  szék  törvényt 
láthatna,  —  szigorú  rabságra  vetteté.'2  A  méltatlanul  sanyargatott 
Pongráczot  ellenben  szabadlábra  helyezte.3 

Csajághy  ezután  az  oly  tapintatlanul  viselt  újvári  parancsnok- 
ságtól végkép  elmozdíttatott  és  február  közepén  vason   Eger-várába 


volna  energice  választ  adni  Haister  cmdelitásirúl ;   ha   nem   tetszik    Kegyelmednek : 
el  is  hallgathatja,  mivel  már  van  válasz. »  (Szluhától.)  Archív .  Rákócz.  III.  8.  1. 

1  Rákóczi,  1710.  január  12-kén  Daróczrúl,  Eszterházy  Antalnak:  «Ma  értettem 
Horváth  István  levelébűl,  hogy  Kegyelmed  útjában  az  váczi  sánczot  felvervén,  sze- 
rencsésen érkezett  Újvárban)),  stb.  (U.  o.  4.  1.) 

2  Limprecht  János  ezredes  értesíti  Érsek-Újvárból  1710.  január  14.  Bercsényit: 
«Minapában  Csajághy  János  uramnak  Várallyay  János  fó'strázsamesterrel  való  sze- 
rencsétlen casussárúl  Exciádat  alázatosan  tudósítottam ;  kiért  Méltóságos  Generális 
Eszterházy  Antal  uram  ő  Excja  bejövetelinek  alkalmatosságával  kemény  árestom- 
ban  tétetett,  inquisitiót  peragái tatván  ő  Kegyelme  ellen. »  ( Eredeti  levél,  az  Országos 
Levéltárban.)  Megvan  birtokomban  Csajághynak  Újvártt  1710.  jan.  28-kán  «soha  nem 
próbált  kemény  rabságábúl»  Rákóczihoz  s.  k.  irott  könyörgőlevele  is,  melyben  ftügyé- 
nek  igazságához*  s  ((ártatlanságának  idó'vel  megvilágosodásához))  bizakodván,  kéri  a 
fejedelmet,  «tisztán  és  minden  változás  nélkül  megtartott  igaz  hűségét*  kegyes  tekin- 
tetbe venni,  és  őt  «szomorú  rabságábúl»  kegyelmesen  kiszabadítani.  (Eredeti,  gyűjte- 
ményemben.) Eredménye  csak  a  fogolynak  Újvárból  kihozatása  és  törvényszék  elé 
állíttatása  lett,  —  hadd  igazolja  ott  ((ártatlanságát !» 

3  Pongrácz  János  alezredes  levele  ugyanonnét  Bercsényihez,  melyben  pana- 
szosan írja,  hogy  ó't  Csajághy,  a  Várallyay  megöletésekor  keresztvasba  veretvén,  hét 
egész  hétig  kemény  tömlöczben  tartatta.  Elégtételt  kér.  (Eredeti  az  Orsz.  Levél- 
tárban.) 

küldetett,1  melynek  börtöneiből  csak  félévi  raboskodás  után  úgy 
szabadulhat  vala  ki,  hogy  az  ügyében  gr.  Eszterházy  Dániel  altbgy. 
elnöklete  alatt  dönteni  hivatott  hadi  törvényszék  előtt  a  megölt 
Várallyay  özvegyével  s  árváival  az  elhunytnak  vérdíja  iránt  Szluha 
közbenjárásával  iooo  Rh.  forintban  kiegyezett  s  ez  összeget  nekik 
le  is  fizette,  —  mire  ezek  a  vádat  visszavonták.'2 

Csajághynak  elfogatása  s  hadi  szék  elé  állíttatása  dolgát  azért 
tartottuk  szükségesnek  e  helyütt  tüzetesebben  fölemlíteni,  hogy  tisz- 
tázzuk a  Kolinovicsnál  e  kérdésben  mutatkozó  zavart.  Ezen,  — 
különben  mint  már  megjegyeztük,  jó  szándékú  s  igazságra  törekvő, 
de  kútfő-bírálat  nélkül  dolgozó  —  krónikás  szerint  «Csajághy  Jánost 
Rákóczi  és  Bercsényi  parancsára,  az  Ocskay  László  kivégeztetéseért 
vettették  volna  fogságba;  sőt  Ocskaynak,  ámbár  ellenségöknek, 
méltatlan  halálát  (??)  sajnálván:  (?!!)  Csajághyt  e  miatt  okvetlenül 
életével  lakoltatták  volna,  (??)  hogyha  őt  e  veszélyből  némelyeknek 
esedezései  ki  nem  ragadják. »3  Azt  is  beszéli  még  Kolinovics,  hogy 
Csajághy  helyett  Újvárba  Berthóty  Ferencz  és  Nagyszeghy  Gábor 
lőnek  parancsnokokká :  de  az  első,  valami  zendülés  alkalmával  egy 
német  származású  tüzér- alezredest  saját  kezeivel  megölvén,  e  miatt  a 
méginkább  fellázadott  várőrség  dühe  elül  elrejtőzni  kénytelenittetett.4 

Mire  nézve  megjegyzendő,  hogy  Berthóty  Ferencz  sohasem 
volt  Érsek- Új  várban  parancsnok,  sem  pedig  semminemű  törzstisztet 


1  Rákóczi  írja  Czeglédró'l  1710.  febr.  20-kán  Bercsényinek:  c Csajághy  elhiszem, 
van  tudtára  Kegyelmednek,  hogy  már  Egerben  küldetett ;  azért  tétessen  Kegyelmed 
dispositiót  dolga  revisiójárúl,  a  mint  legjobbnak  ítéli. »  ( Archív .  Rákócz.  III.  41.  1.) 

2  A  peres  acták  és  a  delegált  hadbíróság  elnökének  tudósításai  gr.  Bercsényi 
Miklóshoz,  az  Orsz.  Levéltárban.  Bercsényi  1710.  július  12-iki  levelében  említi  Csajághy- 
nak a  fogságból  lett  ^felszabadulását*  és  brigádája  átvételét.  (Archív.  Rákócz.  VI. 
550.  1.)  V.  ö.  a  Csajághy  János  halála  utáni  örökösödési  perek  actáit  1713-ból  a  magyar 
kir.  kúria  levéltárában,  mint  a  melyekben  a  Várallyay-ügyre  is  van  vonatkozás, 

3  «Csajághyus  ad  evitandam  necis  noxam,  illico  Rákóczio,  Bercsénioque  per- 
scribit  captum,  supplicioque  jam  etiam  affectum  esse  Ocskayum,  cum  aliter  plebis 
tumultus  sedari  nequiret;  sed  illi  talismodi  excusatione  minus  exaudita,  indignse  Ocs- 
kayi,  tametsi  sui  hostis,  neci  indolentes,  substitutis  in  praefectura  prsesidij  Francisco 
Berthótyo  atque  Gábrielé  Nagyszeghyo,  Csajághyum  Agriam  sub  custodia  perduci 
jubent,  pcenas  illatai  Ocskayo  mortis  infallibiliter  daturum,  ni  aliquorum  precibus 
periculo  ereptus  esset.»  (Kolinovics,  Hist.  Belli  Rákócz.  DL  800.  1.) 

4  Kolinovics,  ugyanott. 

meg  nem  ölt;  hanem  igenis  az  egészből  az  látszik,  hogy  a  krónikás 
hallhatott  valamit  homályosan  a  Csajághy-Várallyay  esetről,  s  ezt 
zavarja  össze  Berthótyval.  Mely  vétkes  tényt  —  alaptalanul  — 
ez  utóbbinak  tulajdonítván,  és  arról,  hogy  itt  Csajághy  volt  a 
bűnös,  mit  sem  tudván :  természetes,  hogy  ennek  elfogatása  okát 
másutt,  nevezetesen  az  Ocskay  kivégeztetésében  keresi,  de  szintoly 
alaptalanul. 

Az  sem  áll,  még  csak  távúiról  sem,  mintha  Rákóczi  és  Ber- 
csényi Ocskaynak  halálát  sajnálták  s  kivégeztetését  csak  egy  szóval 
is  kárhoztatták  volna.  Mert  Ocskayra  nézve  az  egész  kuruczság,  — 
a  fejedelemtől  az  utolsó  koldusig  —  csak  egy  hangúlatot  ismert  és 
táplált :  a  legmélyebb  megvetés  s  engesztelhetlen  bosszúállás  érze- 
tét. Mutatja  ezt  az  újvári  helyőrség  és  tisztek  magatartása,  a  miben 
Csajághy  egy  cseppet  sem  hibás.  O  az  árúlót  annak  rendi  szerént 
kihallgattatá,  s  rendes  hadi  törvényszék  által  ítéltette  el;  sőt  irá- 
nyában személyesen  még  kegyelmi,  büntetés-enyhítési  jogot  is  gya- 
korolt. Ocskay  haláláért  Csajághynak  épen  semmit  sem  róhatni  föl, 
még  azt  sem,  hogy  sietett  a  kivégeztetéssel :  mert  hiszen  jól  tud- 
juk, hogy  a  fölzendült  katonaság  fenyegetései  miatt  kényszerűit  ezt 
tenni. 

Csajághy  elfogatási  pőrének  actái  egyedül  a  Várallyay-esetről 
szólanak,  Ocskay  kivégeztetésének  dolga  bennök  még  csak  nem  is 
érintetik.  De  meg  Rákóczi  a  Csajághy  elfogatása  iránti  parancsot 
Eszterházy  Antalnak  még  íjog.  deczember  végén,  tehát  Ocskaynak 
nemcsak  hogy  halála,  hanem  elfogatása  előtt  adta  ki,  midőn  t.  i. 
Antal  úr  Érsek-Újvár  felé  expediáltatott. 

Egyébiránt  nem  lehet  semmi  kétség  benne,  hogy  ha  Ocskayt 
nem  Újvárba,  hanem  egyenesen  a  fejedelemhez  vagy  fővezéréhez 
vitték  volna  foglyul:  ők  is  csak  úgy  ki  fogják  vala  végeztetni  ezen 
annyira  elvetemedett  haza-  és  nemzetárúlót,  mint  akár  Csajághy, 
vagy  bármely  más  kurucz  parancsnok.  Példa  erre  a  Bezerédy  Imre 
esete,  a  ki  pedig  koránt  sem  vétett  annyit  és  épen  nem  volt  oly 
megrögzött  gonosz,  miként  Ocskay.  Mert  Rákóczi  a  «  Confoederatió 
ellen  való  vétek* -ről  —  méltán  —  igen  sokat  tartott,  és  mint  maga 
is  hangsúlyozza:  «nagy  consideratiói  szoktanak  lenni*  annak  el- 
engedésében, mely  «még  csaknem  példa  nélkül  való  dolog.*  Ezért 

Thaly  K. :  Ocskay  László.  II.  23 

kárhoztatá  Eszterházy  Antalt,  hogy  az  1710.  február  elején  elfoglalt 
nagy-bossányi  várkastélyban  rabul  esett  nyitrai  labancz  nemeseknek 
mért  adott  kegyelmet?1  s  ezért  tagadá  meg  ezt  ő  —  a  fejedelem  — 
a  múlt  évben  túl  a  Dunán  reménytelen  viszonyok  között  elpártolt 
Szentgyörgyi  Horváth  Zsigmond  főhadbiztosnak  és  Kiss  Gergely 
ezredesnek,  midőn  ugyan  1710-iki  februárban  grationálisért  folya- 
modtak hozzája.2  Rákóczi  nem  óhajtá,  hogy  őt  és  az  általa  felkarolt 
nemzeti  ügyet  ^hitetlenek*   szolgálják. 

így  gondolkozott,  íme,  Rákóczi ;  és  nem  másként  Bercsényi, 
a  ki  is  az  Ocskay  lefejeztetése  megtorlásáért  kivégeztetett  győri 
kurucz  rabok  ügyében  tett  fölterjesztésére  Szluha  Ferencznek,  Kassá- 
ról 1710.  febr.  20-kán  ekként  válaszol: 

«Két  rendbéli  levelét  Kegyelmednek  de  dato  8.  és  13.  praesentis 
vettem  csakhamar  egymásután,  az  acclusákkal  együtt.  —  Győriek 
executiója  iránt  accludált  német  írásokbúi  a  mint  látom,  az  repres- 
sáliának  fundamentumát  abbúl  formálták,  hogy  Ocskay  convincál- 
tatván  mint  desertor,  hóhér  által  vétetett  feje;  mellyet  magam  is 
elgondoltam  vala  mindgyárst:  jobb  lett  volna  in  prima  fúria  tumul- 
tuarie  öszvevagdalni,  — ■  nem  lett  volna  az  ellenségnek  is  oka  a 
repressáliára ;  akartam  is  írnom,  de  a  mint  Kegyelmetek  levelébűl 
láttam,  már  későn  volt.  Ezt  azért  most  csak  pro  praecautione  irom 
in' futurum*  fi 

Tehát  Bercsényi  egy  szóval  sem  kárhoztatja  Ocskaynak  kivégez- 
tetését :  sőt  inkább  —  az  ártatlanokon  esett  megtorlás  ürügyének  el- 
kerülése kedvéért  —  még  jobban  szerette  volna,  ha  Ocskay  nem 
rendes   hadiszéki  ítélet   után  hóhér  által  végeztetik  ki:    hanem  a 


1  Rákóczi,  Szent-Márton-Kátáról  1710.  febr.  16-káról  gr.  Eszterházy  Antalnak- 
«Az  Bossányban  szorult  nemesség  listáját  —  kivált  a  kik  reversálissal  bocsáttattanak 
el  —  elvárom  Kegyelmedtűl.  De  jobban  esett  volna,  hogyha  az  grationálist  nem  prse- 
cipitálta  volna  Kegyelmed :  mivel  az  Confoederatió  ellen  való  vétek  elengedésében 
nagy  consideratióim  szoktanak  lenni,  s  még  csaknem  —  mondhatom  —  példa  nélkül 
való  dolog,  s  jobb  is  lett  volna  őket  megtartóztatni.*  ( Archív .  Rákócz.  III.  30.) 

2  Rákóczi,  Czeglédrűl  1710.  febr.  21-kéről,  ugyanannak:  «Mivel  az  hitetlennek 
fegyvere  és  practicája  által  kevés  boldogulást  reménlhetünk :  arra  nézve  se  Horváth 
Zsigmondnak,  se  Kis  Gergelynek  nem  expediáltatom  az  grationálist.*  (U.  o.  44.) 

5  Eredeti,  Bercsényitől  s.  k.  aláírt  s  részben  titkos  jegyekkel  irott  levél  Szluha 
Ferenczhez,  a  Ghyczy-család  levéltárában,  a  Rákóczi-acták  közt  nro  13. 

jfávorka  Ádámtól  Újvárba  lett  bekísértetésekor  reátámadt  kato- 
naság vagdalta  vagy  kövezte  volna  őt  agyon,  a  fölzendült  nép 
első  dühének  kitörése  alatt.  Más  szóval :  nem  is  rendes  törvényszéki 
eljárásra,  —  hanem  a  nép-igazságszolgáltatás  általi  bünhödésre 
tartotta  méltónak  a  nemzetárúlót. 

Epén  homlokegyenest  ellenkező  felfogás  a  Kolinovics  alaptalan 
állításával ! 


Romeisennek  Pozsonyban  január  9-kén  kelt  föntebbi  levelét,  — 
mely  Heisternek  Fodor,  Bolfort  s  több  győri  rabok  megöletésével 
fenyegetődző  parancs-iratát  eredetiben  mellékelve  tartalmazá,  — 
Szluha  Ferencz  megfoghatatlan,  hogy  miként?  csak  jan.  16-kán 
kapta  meg  Újvárban.  És  bár  jan.  7-iki  emlékiratszerű,  okmányokkal 
fölszerelt  tudósításában  a  Romeisen  által  emelt  kívánatnak,  Ocskay 
halála  körűiményes  tudtul  adását  illetőleg  már  eleve  eleget  tőn  vala : 
mindazáltal  nem  késett  e  jan.  16-kán  vett  levélre  is  azon  órában 
válaszolni,  újra  kifejtvén  Ocskay  kivégeztetése  jogszerűségének  indo- 
kait, ekképen : 

«Tekintetes  Úr!  Tisztelt  Uram!  Pozsonybúl  f.  hó  9-kén  hoz- 
zám intézett  levelét  ezen  órában  veszem  nagy  becsülettel.  Melyből 
s  a  Méltóságos  Gróf  cs.  Főtábornagy  Úr  ő  Excjának  Tek.  Urasá- 
godhoz szóló,  mellékelt  és  ezennel  visszaküldött  parancsolatjából 
értem,  hogy  az  egyik  fél  iránt  sem  hűséges,  mindig  állhatatlan, 
Istennek  kiváltképen  való  végezéséből  büntetett  és  itt  az  egész 
katonaság  közfelkiáltására  fejvesztéssel  lakolt  Ocskay  László 
halálát  Fodor  Lászlón  és  más,  Győrött  régóta  raboskodó  9  tisztün- 
kön akarják  megbosszulni.* 

Minthogy  pedig  ezen  ügyben  f.  hó  7-kén  Tek.  Uraságodhoz, 
továbbá  Gróf  Pálífy  János  Tábornagy  Úr  ő  Excjához  intézett  s 
csatolva  lévő  levelemben  a  nevezett  Ocskay  László  dolgát  ép  oly 
őszintén,  mint  híven  előadtam  vala :  megmutatják  ugyanannak  — 
Tek.  Uraságoddal  szabályszerűleg  közlött  —  kihallgatási  jegyző- 
könyve s  nyilvánságosan   (palám  et  publice)   tett  vallomásai:    miféle 

*  «...  nulli  partium  fidelis,  semper  instabilis  Ladislai  Ocskay,  speciali  Dei  nutu 
puniti,  et  hic  acclamatione  totius  militiae  capite  plexi  morteiii  ulcisci  velle.» 

ember  volt!  A  kit  is  nem  megbosszulni:  sőt  inkább  halálát  az  igazi 
hívek  példájára  helyeselni  kellene  császári  részről  is. 

És  mivel  bizonyára  egészen  más  Fodor  Lászlónak  s  a  mi  többi, 
régóta  a  carthela  oltalma  alatt  (sub  salvo  conductu  Carthelae)  rabos- 
kodó tiszteinknek,  —  más  pedig  a  mindkét  fél  irányában  hiteszegett 
(utrinque  fidefragi)  Ocskay  Lászlónak  ügye :  mitsem  kételkedem, 
hogy  a  dolgot  jól  megfontolván  s  a  föntebbieket  meghány ván- 
vetvén,  —  más,  a  jognak,  közigazságnak  és  carthelabeli  oltalomnak 
megfelelőbb  ítélettel  fognak  immár  felölök  lenni  Uraságtok  is. 

Ha  mindazáltal  fölűlemlített  tiszteinken,  a  hadi-foglyokkal  szem- 
ben követett,  előttünk  már  ismert  eljárás  szelleménél  fogva  netalán 
valami  történnék :  úgy  az  ellen  most  és  jövendőben  is  ünnepélyesen 
óvást  emelek,  határozottan  kijelentvén,  hogy  a  dolog  sehogysem 
maradand  megtorlatlanul !  Vessék  csak  össze  Uraságtok  igazságosan 
az  Ocskay  dolgát  Fodor  és  társai  ügyével,  —  és  önmagok  fognak 
magoknak  feleletet  adni.  Ocskay  különben  nem  is  mint  ő  cs.  k. 
Fölségének  híve :  hanem  mint  ismét  hazai  szolgálatba  lépett  egyén 
lakolt}  ama  bűneiért,  melyek  a  hitszegőt  és  mindakét  fél  iránti 
hűtlenségre  mindig  kész  állhatatlant  elkárhoztatták.  Nem  is  forog 
itt  fenn,  —  a  mint  írni  tetszik  —  sem  az  én  ügyem,  sem  másoké  ; 
mert  oly  iszonyú  bűnökben  (mint  Ocskayéi),  sem  magamat,  sem 
másokat  leledzeni,  és  így  ügyünket  is  az  övével  azonosnak  lenni  el 
nem  ismerem.- 

Zichy  uramról  (az  Újvárban  raboskodó  komáromi  cs.  alezredes) 
és  a  többi  itt  lévő  foglyokról  kétszer  írtam  Bécsbe  Tek.  Uraságod- 
nak,  —  most  is  ahhoz  tartom  magamat.  Félek  azonban,  hogy,  ha 
a  győriekei  valami  érni  fogná :  ezekre  és  minden  ezután  rabul 
ejtendökre  ugyanazon  ítélet  ne  hozassék,  melyet  a  császáriak  a 
mieinkre  hoznak/  Mert  nem  jutottak  el  még  Önök  a  révpartra,  s 
Magyarország  vitorlái  csak  most  feszülnek  még  biztos  reménynyel 
az  óhajtott  czél  felé.    És  vájjon,    mi  vigasztalásuk   leend   azután,    ha 


1  « Qui  aliunde  non  qua  fidelis  Suse  Mattis  C.  Régise :  sed  qua  rimms  resolutione 
servitium  patrium  amplexus  plectabatur,»  etc. 

2  «...  quia  tam  enormium  criminum  reum  nec  me,  neque  alios,  adeoque  neque 
ejusdem  esse  causse  agnosco.» 

majd  a  nagyobb  nemzetségekből  származók  is  ugyanazon  vészes 
halálba  fognak  taszíttatni? 

Egyébiránt  magamat  és  szegény  rabjainkat  jóvoltába  ajánlom  s 
maradok,  Ujvártt,  ijio.  január  16-kán,  Tekintetes  Uraságodnak 
készséges  szolgája  —  F.  Sz.  m.  fi.»^ 

Sem  ezen,  sem  az  előbbi  előterjesztésnek,  sem  a  Csajághy  és 
az  újvári  helyőrség  nevében  Pálffyhoz  és  a  cs.  k.  főhaditanácshoz 
küldött  válaszoknak  semmi  sikere  nem  lőn.  Mert  hiába  volt  bármily 
világos  igazolás,  okadatolás,  —  hiába  határozott  bizonyítása  annak, 
hogy  Ocskay  elfogatása  után  ismét  önként  elesküdött  a  császártól  és 
így  ellenökben  is  hitszegést,  hűtlenséget  követett  el,  —  Heister  gőgje 
s  magyargyűlölete  és  PálfFynak  megsértett  hiúsága  s  magánbosszúja 
véres  kielégítést  kívánt.  Sőt  Szluhának  imént  közlött  utóbbi  válasza 
még  talán  kezeibe  sem  jutott  Romeisennek,  midőn  Heister  paran- 
csára a  « visszatorlás »  borzasztó  műve  már  végrehajtatott*). 

Heister  ugyanis  január  közepén  Bécsből  Győrré  menvén,  ugyan- 
ide lerendelé  a  pozsonyi  hóhért  is,  kinek  kezeivel  az  Ocskay  László 
véres  haláláért  áldozatokúi  kiszemelt  győri  és  magyar-óvári  kurucz 
rabok  —  a  cs.  tábornagy  január  5-iki  rendelete  értelmében  szám  sze- 
rint tizen  —  életöktől  megfosztandók  valának. 

Az  eljárás  ezután  olyan  kegyetlen  gyorsasággal,  vagy  inkább 
gyors  kegyetlenséggel  történt,  hogy  a  január  18-kán  nyakrafőre  elítélt 
győriek  még  az  napon,  az  óváriak  pedig,  kiknek  halálítélete  január 
21 -kén  kelt,  ezen  utóbbi  napon   kivégeztettek,    Heister  parancsából. 

Az  újváriak,  különösen  Szluha  remonstratióinak  csupán  annyi 
eredménye  lőn,  hogy  a  cs.  tábornagy  a  Nagy-Brittannia  és  Hollandia 
biztosítéka  alatt  álló  cartellát  egész  világosan  vagyis  el  nem  csavar- 
hatólag  megsérteni  mégis  tartózkodván :  utasítást  adott  a  Győrött 
őrizett  legtöbbnyire  dunántúli  66  kurucz  rabtiszt  közül2  olyanokat 
válogatni  ki,  a   kiknek   kivégeztetése  a  jótálló    külhatalmak    netaláni 

1  Szluha  Ferencz  kezével  irott  eredeti  fogalmazat  vagy  másolat  a  gr.  Pálffy- 
senioratus  levéltárában,  az  ismert  csomagban,  17.  sz.  a.  —  Egykorú  mása  a  vörösvári 
levéltárban  is. 

2  Romeisen  Boldizsárnak  Bécsből  1710.  jan.  15-kén  Szluba  Ferenczhez  a  rab- 
csere ügyében  intézett  levele  szerint  66  kurucz  tiszt  raboskodott  ekkor  Győr- várában. 
(Eredeti  levél,  a  gr.  Pálffy-senioratus  levéltára  ismert  csomagában,  sub  nro  16.) 

felszólalásai  ellenében  egy  vagy  más  ürügy  alatt  védhető  legyen. 
A  cs.  hadbíróság  azonban  ilyenekűl  a  66  közül  csak  ötöt  tud  vala 
kijelölni:  úgymint  az  áldozatokúi  már  Pálffy  és  Heister  által  eleve 
kiszemelt  Fodor  László  dandárnokot,  Bolfort  (Wollfart)  Ádám 
vezénylő-ezredest,  továbbá  Palkovich  Ferencz  hadbiztost,  Benedek 
Tamás  hadnagyot  és  egy  Merín-Leprin  Péter  nevű  francziát.  Úgyde 
Heister  kegyetlensége  az  egy  Ocskayért  tíz  kuruczot  akart  s  ígért 
kivégeztetni;  a  másik  öt  tehát  a  jelentéktelenebb  foglyok  közül  — 
a  kik  Magyar-Ovártt  tartattak  —  lőn  kiválasztandó. 

A  nevezett  ötbűl  a  három  első,  mint  törzstiszt,  pallossal  végez- 
tetett ki  jan.  18-kán,  agyőri  főtéren  fölállított  emelvényen,  Benedek 
és  Merín-Leprin  pedig  ugyanott  bitófán  végzek  életöket. 

Fodor  Lászlóról,  —  a  ki  főbb  iskolákat  végzett,  több  nyelvet 
beszélő,  szép  képzettségű  ember,  fenkölt  gondolkodású  buzgó  hazafi, 
s  Rákóczi  és  a  szabadság  ügyéhez  rendíthetlen  hűséggel  viseltető, 
eszes  és  vitéz  katona  volt,  —  e  minden  tekintetben  derék  és  ritka 
jelességű  férfiúról  föl  van  jegyezve  Kolinovicsnál,  hogy  a  Bezerédy 
Imrééhez  hasonló  hősies,  büszke  elszántsággal  ment  a  halál  elé.  Midőn 
a  vérpadra  föllépett,  —  tán  a  szigeti  halhatatlan  Zrínyi  példájára 
gondolva,  —  dolmányából  szép,  finom  kendőt  vont  elő,  melybe 
néhány  arany  volt  kötve,  s  megajándékozá  vele  hóhérát :  emlékezzék 
meg,  hogy  egy  kurucz  dandárnokkal  volt  dolga/1  Tiszta  lelkiisme- 
rettel s  magasztos  bátorsággal  halt  meg,  mint  a  honszerelem  martyrja. 
Ugyané  szent  érzelem  vezérlé  a  vérpadra  Wollfart  Ádámot  és  Pal- 
kovichot  is.  Wollfart  feje    csak    a  harmadik  csapás   alatt  hullott  le.'2 

Miután  elvérzettek,  br.  Bruckenthal  győri  várparancsnok,  ottani 
magyar  katonákkal  tisztességesen,  keresztyén  mód  szerint  temettette 
el  őket.3 

Negyednap  múlva  pedig  Magyar-Ovárott   Kovács  Márton  had- 


1  «Eorum  primus  Fodorius,  magnanime,  Bezerédy  exemplo  in  ferale  pegma 
prodiens,  aureos  aliquot  nummos  strophio  illigatos  lictori  mercedem  pro  obsequio 
objicit,  memor  forte  magni  Zríny,»  etc.  (Kolinovics,  Hist.  Belli  Rákócz.  IX.  802.  s 
Commentárjaiban  is.) 

2  M.  Kovács  János  Magy.  Krónikája.  (Pozsony,  1742.  92.  1.) 

3  Br.  Bruckenthal  ezredes  tudósítása  Győrből  1710.  jan.  18-kán  Szluha  Ferencz- 
hez  Érsek-Újvárba.  (L.  alább.) 

nagy,  40  éves,  a  Szigetközbe  Kis-Patakra  való ;  Thótt  /sván,  20  éves, 
gönyűi;  Somodi  György,  30  éves,  Mosony  megyei  kémlei,  és  Erdélyi 
yános,  30  éves,  Pozsony-megyei  büskényi  (püski-i)  születésű  katonák 
az  elsőnek  hadnagysága  alatt,  mint  a  kik  a  háború  folyamában  a 
Csalló-  és  Szigetköz  berkeiben  lappangva,  mindent  kikémleltek,  s  úgy 
a  nagy,  mint  a  kis  Dunán  a  hajók  és  utazók  megtámadása,  kifosz- 
tása, gyakran  meg  is  ölése  által  (nyilván  guerilla-félék  voltak)  nem 
kevés  károkat  tőnek,  —  kötéllel,  akasztófán  végeztettek  ki.  Végre, 
hogy  a  tizedik  is  kiteljék :  egy  Oszla  Ferencz  nevű  czigányt  vettek 
elő,  a  ki  előbb  kurucz  volt,  utóbb  pedig  Katona  Istók  nevezetű 
győri  hajdú  társaságában  szerteszéjjel  rabolni  járt  kétféle  öltözetben, 
magát  hol  egykép,  hol  máskép  nevezve.  Ez,  Heister  parancsára 
karóba  vonatott.* 

Látnivaló,  hogy  ezen  óvári  rabokat,  az  ellenök  hozott  ítélet  szö- 
vege —  melyből  adatainkat  merítettük  —  mindenképen  utonállókúl, 
gyilkosok-  és  rablókúl  igyekszik  föltüntetni,  hogy  ne  mint  katonák : 
hanem  mint  halálra  méltó  latrok  tekintessenek;  s  erre  nézve  ked- 
vezett a  körülmény,  hogy  —  ámbár  hadnagyság  alá  tartoztak,  leg- 
alább a  négy  első,  —  de  nem  zászlók  alatt,  nyilt  ellenségként  járó, 
hanem  lappangva  bujkáló  katonák  valának.  Az  sem  mondatik  ki  az 
ítéletben  nyiltan,  —  miként  a  győrieknél,  —  hogy  Ocskay  László 
halálának  megtorlásául  végeztetnek  ki :  bár  ezeknek  halála  illőbb 
bosszúállás  lett  volna  egy  Ocskayhoz,  kihez  —  kicsinyben  —  sokat 
hasonlítottak;  míg  pl.  egy  Fodor  László  nemes  jelleme,  tiszta  hazafi- 
sága, fentszárnyaló  szelleme  messze  kimagaslik  Ocskay  fölött,  kiért 
ugyan  kár  volt  ily  nemes  főnek  lehullani. 

*  L.  az  Óvártt  1710.  jan.  21-kén  kelt,  kihirdetett  és  végrehajtott  Ítéletnek  egy- 
korú másolatát  a  gr.  Pálffy-senioratusi  levéltárban,  sub  nro  15.  —  Kolinovics  szerint 
(az  id.  helyen)  «alij  8  e  Rákóczianis  Óváríni  patibulo  appenduntur,»  de  mi  csak  a 
föntnevezett  ötnek  találtuk  nyomát. 


HARMINCZADIK  FEJEZET. 

Hogyan  indokolják  e  kivégzéseket  a  császáriak  ?  —  A  győri  magyar  rabok  kérvénye  Bercsényihez. 
Bruckenthal  levele  Szluhához,  s  ennek  válasza.  —  Szluha  Romeisennek  tudtára  adja,  hogy  Eszter- 
házy  Fodorékért  megtorlást  fog  tétetni  a  császári  foglyokon.  —  Lutzenkirchen  Szluhához.  Szluha 
válaszában  tüzetesen  indokolja  Ocskay  kivégeztetésének  jogos  voltát.  —  Bercsényi  válasza  a  cs.  kir. 
főhaditanácshoz  Ocskay  és  Fodorék  ügyében.  —  Szluha  Rákóczihoz,  a  megtorlás  és  rabtisztek 
iránt.  Rákóczi  Fodorék  halálának  megbosszúlását  megengedi.  Válasza  Eszterházyhoz,  utasítása 
Bercsényihez.  —  Végrehajtatott-e  a  visszatorlás,  és  kik  valának  az  áldozatok  ?  —  Végső  reflexiók 

Ocskayról. 

A  győri  foglyokon  elkövetett  vérengzést  a  cs.  k.  hadbíróság 
Heister  parancsára  következőleg  kísérlé  meg  okadatolni: 

«Minekutána  ezen  1710-iki  új  év  első  napján  ő  cs.  és  kir.  Fölsége 
egy  magyar  lovas-regimentjének  ezeredes-főkapitánya  Ocskay  László 
a  lázadóktól  elfogatván,  Újvárba  vitetett :  ott  általok  mindjárt  karó- 
val és  akasztófával  ijesztgettetek.  (Hogy  miért  f  arról  a  cs.  k.  ítéleti 
indokolás  jobbnak  látja  hallgatni)  Nehogy  azért  ő  cs.  és  kir.  Föl- 
ségének  hajdani  hívségre  visszatért  tisztjén  ily  büntetést  —  a  meg- 
torlás fenyegetése  alatt  —  végrehajtani  merészeljenek  s  a  bűnöket 
bűnökkel  tetézzék,  törvényes  és  természetes  Uroknak  magokat  így 
még  nyakasabban  ellene  szegezvén,  —  arra  nézve  nyilván  megintet- 
tek. Mindazonáltal  ezekkel  nem  gondolva,  a  nevezett  Ocskay  ezredes  úr 
ellen  olyan  ürügy  és  szín  alatt,  mintha  ez  a  dolog  rendében  gyökerez- 
nék, vizsgálatot  tartottak,  a  melyből  a  következő  törvényszéki  kere- 
setet vonták  ki.  Jogosultaknak  lenni  állíták  magokat  annak  személye 
ellen  főbenjáró  hitszegés  és  elpártolás  (desertio)  czímén  oly  végzést 
hozni,  —  mintha  az  ő  szolgálatukat,  esküt  tévén,  újból  kívánta  és 
elfogadni  akarta  s  annálfogva  mind  a  két  fél  iránt  hiteszegetté  s 
hűtelenné,  és  több  más  hasonló  gonosztettek  által  a  közigazságnak 
alávettetett,  a  hozott  ítélet  értelmében  bűnös,  s  fejvesztésre  méltó 
lett  volna.  A  mit  is  annálinkább,  minthogy  általok  kibocsátott  vallo- 
másaiban és  kijelentéseiben  Ocskay  ezredes  úr  önmaga  bevallotta 
volna,  hogy  tettét  s  a    császári  pártra   általállását  nagyon  megbánta, 

s  föltette  volt  magában  ezrede  fizetésének  és  ruházatának  átvétele 
után  ismét  a  lázadók  pártjára  visszamenni,  s  ha  életének  megkegyel- 
meznek, nekik  még  sokkal  hasznosabban  és  hívebben  mint  valaha 
azelőtt  szolgálni. 

Ámbátor  pedig  mindezek  épenséggel  koholt  és  költött  dolgok,* 
melyeknek  hamissága  csak  onnan  is  kitetszik,  mivelhogy  Ocskay 
ezredes  úr  a  f.  év  és  hó  i-ső  napján  este  fogatott  el  s  még  azon 
éjjel  (nem  áll!)  Újvárba  vitetett:  a  mondott  vallatás  tehát  a  követ- 
kező napon  történt,  vagyis  állíttatik  történtnek;  már  pedig  magok 
az  azon  vallatási  jegyzőkönyvben  föltett  s  hasonló  perrel  és  ítélettel 
semmiképen  össze  nem  hangzó  kérdőpontok  mutatják,  hogy  az  azokra 
adott  feleletek  csakis  a  saját  agyukból  származtak.  (?  ? !)  Továbbá 
már  azzal  is  gyanúsokká  teszik,  sőt  egészen  gyanúba  keverik  mago- 
kat, hogy  mindjárt  e  hó  3-ik  napját  tűzték  ki  a  végrehajtásra,  és 
így  alig  lehetséges,  hogy  mindezek  oly  rövid  idő  alatt  letárgyaltat- 
hattak  s  elintéztethettek  volna,  (?  ?)  midőn  másként  is  Ocskay  ezredes  úr 
a  kapott  veszélyes  sebek  következtében  mindezeket  vallani,  avagy 
nekik  a  dolgok  jelen  állásában  valamit  ígérni  legkevésbbé  sem  lehetett 
képes.  (?)  Mindezeknél  fogva  az  ellenfélnek  érintett  csalárdsága  ezek- 
ből világosan  kitűnik,  (! !)  és  kitetszik,  hogy  Ocskay  ezredes  úrral 
az  ő  velökszületett  zsarnokságuk  szerint,  (s  ezt  Heister  és  satellesei 
mondják!)  minden  bevett  szokás,  mód  és  forma  ellenére,  úgy  az 
alaki,  mint  a  tárgyi  jogokkal  ellenkezőleg,  méltatlanul,  tilalmas- 
módon, igaztalanul  és  több  mint  barbárul  jártak  légyen  el,  —  miként 
ezt  a  következők  még  jobban  kimutatják.  Miképen  követett  volna 
el  ugyanis  a  nevezett  Ocskay  ezredes  úr  főbenjáró  vétket  irányuk- 
ban az  által,  hogy  újból  az  ő  forradalmi  kötelékükbe  akar  vala  állani? 
A  mikor  is,  ha  t.  i.  e  dolognak  igazsága  kitűnnék :  nem  őket,  a 
lázadókat,  —  hanem  a  császárt  és  a  királyi  pártot  illette  volna  meg 


*  Hogy  merészlik  a  császáriak  Ocskaynak  Csajághy  és  Szluha,  Limprecht  és 
Grasalkovich  s  több  más  főtisztek  által  s.  k.  aláírt,  megpecsételt,  hitelesen  kiállított 
vallatási  jegyzőkönyvét  és  a  többi  kijelentéseiről  fölvett  tanúsítványokat  hamisaknak 
bélyegezni  ?  minő  jogon  ?  midőn  kivált  Szluha,  —  a  ki  mégis  re'szökról  is  elismert 
cartell-biztos  vala,  —  keresztyéni  hitére  s  becsületére  fogadva  vallja,  hogy  azon  ok- 
iratokban egy  betű  változtatás  sincs.  A  császáriak  e  jellemezhetlen  eljárása  a  leg- 
nagyobbfokú  perfidiáról  tanúskodik. 

a  jog,  reá  büntetést  mérni.  Aminthogy  az  ő  hajdani  hűsége  és  a 
császári  pártra  visszatérése  is  nem  vétkül,  sőt  érdemül  tekintendő, 
a  melyért  legkevésbbé  sem  kárhoztathatják  őt  a  lázadók,  midőn 
különben  is  ilyesmire  nincs  semmi  joguk,  egyéb  ama  zsarnoki  és 
rosszul  gyakorlott  hatalomnál,  mit  a  zendűlők  magokhoz  szoktanak 
ragadni.  Mert  másként  is  egész  világ  tudja  és  mindenütt  el  van 
ismerve,  hogy  a  tiltott  eskü  (juramenta  illicita)  teljességgel  nem 
kötelez  senkit  és  nem  ér  semmit. 

A  miért  is  a  magyarországi  telj  hatalmazott  tábornagy  és  római 
szent  birodalmi  gróf  Heister  ő  Ex  ej  a,  úgy  ő  cs.  és  kir.  Fölsége 
szolgálatának  az  országban  gyarapítása,  mint  a  hív  lakosok  meg- 
maradása érdekében,  akarata  ellenére  (?)  kényszerítve  érezte  magát 
más,  nyakasságukban  megrögzött  lázadók  ellen  visszatorlásképen  (per 
modum  repressalium)  hasonló  végrehajtást  elrendelni  s  eszközöltetni, 
név  szerint  pedig  Fodor  László,  az  ő  úgynevezett  dandárnokjuk,  — 
mely  rang  minálunk  ismeretlen  és  az  ezredessel  egyenlő  rendi  foko- 
zatnak tekintetik,  —  továbbá  Wolffart  János  (Ádám)  szintén  úgy- 
nevezett ezredes  ellen ;  a  mi  részökre  különben  kegyesen  elenged- 
tetett volna,  daczára,  hogy  mindketten,  kiváló  hűtlenségök  s  erősza- 
kos gonosztetteikért  nagyon  is  megérdemlik, »   stb. 

Itt  következnek  azután  az  ellenök  felhozható  vádak;  úgymint 
Fodor  avval  vádoltatik,  hogy  i)  törvényes  királya  és  ura  szolgálatát 
hűtlenül  elhagyván,  minden  ok  nélkül  (s  miért  az  egész  nemzet  ?) 
a  lázadókhoz  csatlakozott  s  azoknak  egyik  főkolomposa  volt;  2)  a 
német  tartományokban  (?)  több  mint  zsarnoki  módon  kegyetlenkedett, 
nevezetesen  pedig  a  Fertő-melléki  Nezsiderben  alattvalóinak  meg- 
engedé,  hogy  dúljanak,  raboljanak,  s  asszonyok  és  leányzók  erősza- 
kos bántalmazásával  és  emlőik  lemetszésével  rettenetes  kihágásokat 
és  gonosztetteket  kövessenek  el;*   3)  mindezek   fölött  még,  fogsága 


*  Nezsidert  Eszterházy  Antal  hadai  és  közöttük  Fodor  hajdúi  is  1708.  augusztus 
havában  vették  be,  makacs  védelem  után,  melyben  a  fölfegyverzett  német  polgárok 
is  részt  vévén :  csoda-e,  ha  ellenök  és  övéik  ellen  a  roham  közben  nekivadult,  s  a  jó 
borokkal  telt  városi  pinczékben  megrészegedett  hajdúság  féktelenebbjei  kihágásokat 
követtek  el  ?  De  volt-e  ebben  Fodornak  része  ?  midőn  maga  az  ítélet  sem  mondja, 
hogy  ő  is  követett  volna  el  kihágást,  csak,  hogy  elnézte,  megengedte,  (permisisset.) 
Kérdés  tehát :  volt-e,  lehetett-e  egyáltalában  módja  e  mindenesetre  sajnálatos  kihágá- 

idejében  fenyegető  s  gyalázó  szavakat  ejtett  legkegyelmesebb  királya 
ellen,  és  fenyegetődzött,  hogy  mindenekért  bosszút  fog  állani.1 

WollfartxoX  pedig  az  állíttatik,  hogy  nemcsak  « hasonló  zsarnoki 
és  szörnyű  tettekben*  utánozá  Fodort,  hanem  győri  századát  (1705-ben) 
elhagyván,  az  ellenséghez  pártolt  és  így  nyilvánságos  hadszökevény- 
nyé  lett. 

A  miért  is  —  úgymond  —  mindaketten  már  régen  még  szigo- 
rúbb ítéletet  érdemlettek  volna :  mindazáltal  a  tábornagy  ő  Excja  a  vi- 
lágnak meg  akarván  mutatni,  hogy  őt  semmi  gyűlölet  vagy  szenvedély 
nem  vezérli,  (?!!)  —  ámbár  a  jog  s  igazság  magával  hozná  is,  —  hanem 
egyedül  «in  terrorem  omnium  rebellium*  (vagyis:  minden  lázadók 
elrettentése  végett),  e  két  föntnevezettet,  úgymint  Fodor  Lászlót  és 
Wollfart  Jánost  (Ádámot),  visszatorlás  gyanánt,  (per  modum 
repressalium),  úgy  igen  megérdemlett  bűneikért  is,  —  a  mint  fön- 
tebb előadatott,  —  mások  rettentő  példájára  lefejeztette.  Actum  Jau- 
rtni,   18.  January  17 10.  »8 

A  Palkovich  Ferencz  ellen  hozott  ítélet  viszont  azzal  van  indo- 
kolva, hogy  a  nevezett  már  győri  fogsága  alatt  a  « lázadókhoz,))  őket 
lelkesítő  s  állandóságukban  való  megmaradásra  bíztató  levelet  írt  vala, 
Istennel  bizonyítván,  hogy  Ő  kész  inkább  a  törököt,  mint  a  császárt 
szolgálni.  (Se  potius  Turcae  subjicere  paratum,  quam  Caesari  servire.) 
A  levél  fölfogatott,  Palkovich  nem  tagadá,  hogy  ő  írta,  bár  mente- 
getődzék,  hogy  nem  gonosz  szándékkal.  Hiába;  Ocskayért  még  áldo- 
zat kellett.  A  cs.  hadi  törvényszék  Palkovichnak  rabságából  írt,  emlí- 
tett   levelében  fölségsértést   (delictum    laesae    Majestatis)    látván,    őt 


sokat  meggátolni  ?  Mi  azt  hiszszük,  —  alig;  mert  ha  igen :  úgy  bizonyára  ő,  a  művelt 
lelkű  Fodor  László,  minden  áron  meggátolta  volna.  Egyébiránt,  Heister  németjei  és 
Pálffy  rácsai  ezeknél  még  sokkal  nagyobb  és  iszonyúbb  kihágásokat,  kínzásokat,  öl- 
dökléseket, rablásokat  stb.  követtenek  el,  pl.  Veszprémben,  Soprony,  Zala,  Vas-várme- 
gyékben, Pécsett,  Kecskeméten,  stb.  és  pedig  gyakran  vezéreik  engedelmével.  De  erről 
Heister  hallgat! 

1  «...  Verum  insuper  durante  sua  captivitate  minas  et  contumeliosa  verba  ad- 
versus  suum  Clementissimum  Regem  effutivisset,  vindictamque  de  omnibus  sumpturum 
se  minatus  fuisset./) 

2  Egykorú  másolat  a  gr.  Pálffy-senioratus  levéltárában,  Arm.  VII.  Lad.  9.  Fasc.  2. 
nro  15.  2. 

ezért  —  és  csupán  e  levélért  —  egyhangúlag  akasztófára  ítélte. 
Heister  pallosra  változtatta  az  ítéletet.1 

A  negyedik  áldozat,  a  Vas-vármegyei,  jánosházi  születésű,  35 
éves  Benedek  Tamás  (Thomas  Benedict),  Béri  Balogh  Ádám  ezrede- 
beli  alhadnagy  avval  vádoltatott,  hogy  —  nyilván  Eszterházy  és  Balogh 
dandárainak  szétziláltatása  után  —  zászló  és  menetlevél  nélkül  tétova 
bolyongván,  nemcsak  hogy  zsákmányolt  és  ragadozott,  hanem  a  császár 
hűségére  átjőni  akarókat  elfogdosta  és  megkötöztette.  Erre  nézve 
ugyan  « bűnös  voltát  el  nem  ismeri  és  mentegetődzik :  de  azt  maga 
bevallja,  hogy  a  (Telekesi)  Török  István  kastélyának  nyilt  árka  mellett 
ejtett  prédában  részesült. »  Tehát  elkövetett  gonosztetteiért,  nevezetesen 
ragadozásaiért,  (ob  commissa  facinora  sua,  nempe  spoliationes)  egy- 
értelműleg,  bitón,  kötél  általi  halálra  kárhoztattatott.  Actum  et  publi- 
catum  Jaurini  18.  January  1710.2 

Végre  az  ötödik,  Petrus  Merín-Leprin  nevű,  39  éves,  franczia, 
Narbonne  tartomány  Niemes  városából  való  születésű,  hugenotta. 
Azelőtt  a  császári  hadseregben  (hová  mint  hadi-foglyot  alkalmasínt 
erővel  sorozták  be)  szolgált  mint  muskatéros,  a  Ratzenstein-század- 
ban:  de  1705-ben  Győrött  a  bástyáról  leereszkedvén,  őrállomásai 
odahagyta  s  a  kuruczokhoz  szökött  át.  Szökése  indokául  azt  állítja, 
hogy  gyermekei  meglátogatására  szabadságot  nem  kaphatott;  szol- 
gálatot pedig  a  kuruczoknál  azért  vállalt,  mert  földijeit  értette  nálok 
lenni,  a  kiktől  segítséget  remélt  majdan  hazájába  térhetni.  —  Mint 
hadszökevény  ő  is  egyhangúlag  akasztófára  ítéltetett,  ugyancsak 
1710-iki  január  18-kán.3 

A  két  utóbbinak,  valamint  Palkovichnak  halálítéletében  határo- 
zottan megemlítve  nincs,  hogy  ők  is  egyszersmind  Ocskay  lefejezte- 
tésének  megtorlásául  végeztetnek  ki :  azonban  mégis  Fodor  és  Bolfort 
mellé  sorolja  őket  br.  Bruckenthal  győri  várparancsnok  alábbi  levele, 
a  melynek  kíséretében  küldötte  meg  mind  az  öt  győri  kivégezett  halál- 
ítéletét Szluhának.  E  várparancsnok  felhívására,  a  Győrött  még  élet- 

1  Egykorú  másolat,  ugyanott,  nro  15.  1.  Palkovich  különben  nagy-szombati  szü- 
letésű volt,  de  Rákóczit  Dunántúl  szolgála,  mint  simontornyai  inspector  és  hadbiztos. 
E  vár  capitulatiójakor  esett  rabbá.  Elvégeztetésekor  még  csak  33  éves  vala.  (U.  o.) 

2  Egykorú  másolat,  ugyanott,  nro  15. 
5    Egykorú  másolat,  u.  o.  nro  15.  3. 

ben  maradt  —  de  szintén  megfenyegetett  —  kurucz  foglyok,  a  Fo- 
dorék  megöletéseért  netalán  elrendelendő  visszatorlásnak  az  ő  ér- 
dekeikben leendő  elengedése  és  a  magok  mielőbbi  kiszabadítása  ügyé- 
ben, a  következő,  ékes  magyar  nyelven  szerkesztett  kérvényt  intézték 
Bercsényihez,  szerencsétlen  társaik  kivégeztetése  napján  : 

« Méltóságos  Locumtenens  és  Magyarországi  Fő-Generális!  Nagy 
jó  Kegyelmes  Urunk !  Keserves  és  soha  el  nem  felejthető,  vagy 
inkább  gyászos  emlékezetre  méltó  dolog,  mely  felől  itten  szomorú 
pennánk  alázatosan  akar  emlékezni;  de  azon  irtóztató  tragcedia  any- 
nyira  megrettentette,  hogy  sűrűn  zokogva  tántorog  és  akadoz  annak 
világos  kimagyarázására  most,  —  sőt  a  kormányozója  sem  találhatja 
föl  útját:  honnét  kezdje,  avagy  miként  végezze  lamentatióját? 

Méltóságos,  Kegyelmes  Urunk!  Vártuk,  nagy  óhajtásokkal  re- 
ménlettük,  többet  mondhatni:  mert  hittük  is  immár  örvendezve  és 
vigasztaltuk  egymást,  hogy  az  szabadulás  ajtónk  előtt  álljon;  íme, 
mily  könnven  hittük,  —  annál  könnyebben  megjátszodott  a  ki  táp- 
lált bennünket,  reménség,  s  azon  fölött  az  halál  ábrázatjában  öltöz- 
tetett. 

Excellentiád  Méltóságának  —  a  mint  értjük  —  Ocskay  László- 
nak az  elhagyott  fegyver  alá  kerülése  talám  értésére  sem  lehetett; 
kit  egy  étszakának  eltelése  alatt  Ersek-Üj  várban  szenvedvén,  más- 
nap —  nékünk  jajos  veszedelmünkre  —  (halálra)  expediáltatott.  Kiért 
ma  itten  Fodor  László  és  Boljfort  Ádám  uraimék,  fejők  vétele 
után,  örökkénvalóságra  küldettettek ;  hasonlóképen  Palkovics  Fe- 
rencz  simontornyai  inspector,  bizonyos  levélnek  okáért  megvált 
életétül.  Mellyet  hosszú  processus  volna  elszámlálni,  mindazonáltal 
ittvaló  Commendans  uram  ő  Nga  általküldött  levelébűl  bővebb  infor- 
matiót  méltóztathatik  venni  Exciád  Méltósága. 

A  mellett  mi,  nagy  sínlődésre  megmaradóit  (vajha  soha  inkább 
nem  született,  szívbéli  fájdalmaktúl  megepedett)  szegény  rabok  meg- 
intettünk :  kegyelem  és  kétség  nélkül  valónak  tudhassuk :  mihelyt 
Dunán  túl 7 Győrtűi  értve)  Exciád repressaliákat  méltóztatik  tétetni,  — 
azonnal  ismét  retaliatió  itt  rajtunk  történnék.  Oh  mi  boldogtala- 
nok, kik  illyetén  napokra  virradozunk,  bizonyára  fölkiálthatjuk:  sú- 
lyosabb és  rettegőbb  itten  életünk,  mintsem  a  szabadságunkkorban 
erőszakos  meghalálozásunk ! 

Tartozó  szolgai  nagy  alázatossággal  ezen  reménkedő  könyörgé- 
sünket  Exciád  Méltósága  lábaihoz  borulni  parancsoltunk;  magunk  is 
szokott  engedelmességgel  kérjük  Exciádat:  szánja  meg  édes  nem- 
zetéért még  mostanság  életben  s  hívségben  lévő,  itt  rabságot  szen- 
vedő maga  igaz  szolgáit,  hogy  többre  (többé)  ne  fogyasztassunk, 
sőt  Exciád  Méltóságának  és  a  Nemes  Hazának  kívántatóképen  szol- 
gálhassunk; ne  engedjen  vért  ontatni,  hanem  inkább  —  a  Szent- 
Háromságnak  és  Krisztus  kínszenvedéseinek  kedvéért  —  méltóztassék 
mentülhamarébb  kiszabadíttalni,  a  közügyet  tovább  is  segíthessük! 

Jó  Kegyelmes  Urunk,  óránként  nyughatatlan  elmével  várni  fogjuk 
szívünknek  újúlását:  bennünket  éltető  kegyelmes  resolutióját ;  s  mi- 
dőn Exciád  gratiájában  ajánljuk  magunkat,  alázatos  könyörgő-leve- 
lünket  elindítván,  maradunk  —  Excellentiád  Méltóságának,  kivált- 
képen való  jó  Kegyelmes  Urunknak,  —  Győri  rabságban,  die 
18.  January  ijio.  alázatos  engedelmes  szolgái:  Győri  rabságban 
kesergő  tiszt  és  közrendek  közönségesen  m.  k.^ 

E  megható  folyamodványt  intézett  hadifoglyok  között  Högyészy 
Ádám,  a  Bottyán  tbk.  Bolfort  által  vezényelt  dunántúli  huszárezredé- 
nek vitéz  őrnagya,  és  Kereskényi  György  szintén  őrnagy,  voltak  a 
legelőkelőbbek.2  Mint  a  mély  bensőséggel  írt  kérvény  több  helyéből 
kitetszik  és  az  egésznek  bánatos  hangulatából  is  következtethető :  a 
már  hónapok  óta  börtönben  sínlődő  szegény  rabokra,  szeretett  fő- 
tiszteiknek s  hű  fogolytársaiknak,  különösen  a  mindenektől  őszintén 
tisztelt  és  becsült  derék  Fodor  Lászlónak  gyászos  kivégeztetése  mély 
benyomást  tőn ;  mely  is  hogy  annál  élénkebb  és  megrázóbb  legyen : 
valószínű,  hogy  Heister  a  kivégzéseket  az  egész  rabsággal  végig- 
nézette, —  úgy,  a  mint  ezt  Veszprémben,  Eckstein  János,  Fekete 
István,  Luka  Benedek  stb.  megöletésekor  tévé.  Rémíteni  akarták 
őket,  és  ezáltal  a  nemzeti  ügyhöz  való  ragaszkodásukban  megingatni 
s  a  császári  hívség  elfogadására  bírni.  De  e  tekintetben  csalódtak ; 
mert  a  szegény  rabok,  bármennyire  meg  valának  is  hatva  társaik 
irtóztató,  véres  halálától :  mindazáltal  a  császárnak  meg  nem  hódol- 


1  A  kérvény  eredetije  gyűjteményemben. 

2  L.  Romeisennek    1710.   jan.  15-kéről  a   rabcsere    ügyében    Szluhához    intézett 
levelét.  (Gr.  Pálffy-senioratus  levéltára,  az  ismert  csomagban,  nro  16.) 

tak;  sőt  —  mint  láttuk  —  arra  kérik  Bercsényit:  szabadítsa  ki  őket 
minélhamarabb,  azért,  hogy  a  « nemes  hazának*  az  «édes  nemzet- 
nek* tovább  is  kívántató  képen  szolgálhassanak,  és  a  '« közügyet* 
elősegíthessék. 

Báró  Bruckenthal  ezredesnek  Szluha  Ferenczhez  mint  cartell- 
biztoshoz  szóló  ama  levele,  melylyel  a  magyarok  az  Ocskay  haláláért 
vett  megtorlás  felől  hivatalosan  értesíttettek,  s  melyhez  valának  mel- 
lékelve úgy  a  halálítéletek,  mint  a  föntebbi  győri  kérvény,  —  íme 
itt  következik: 

«Tekintetes  és  Nemzetes  Úr!  Nekem  tisztelt  Uram!  Miután 
Önök,  minden  várakozásunk  és  előre  történt  minden  intésünk  elle- 
nére, Üjvárott  Ocskay  László  ezredes  úrral  embertelenül  és  —  kivált- 
képen ő  cs.  és  kir.  szent  Fölségének,  következőleg  Önök  legkegyel- 
mesebb és  természet  szerint  való  urának  s  királyának  egy  olyan 
főtisztjével  —  szokatlan  módon,  a  nemzetközi,  politikai  és  polgári 
jogot  mellőzve,  nagy  kegyetlenül  bántak  el  és  semmi  tekintettel 
vagy  tartozó  hódolattal  ő  Fölsége  iránt  nem  voltak :  annálfogva,  mi- 
helyt erről  tudomást  szerzek,  megtorlást  tétettem,  úgymint  Fodor 
Lászlót  Önök  dandárnokát  s  Wolffart  ezredest  (Brigaderum  vestrum 
Fodor  László  et  Capitaneum  Wolffart)  lefejeztettem,  és  pedig  oly 
tisztességesen,  hogy  azután  magyar  katonákkal,  keresztyén  szertartás 
szerint  temettettek  el.  Továbbá  Palkovics  Ferenczet  is  —  kinek 
becsületszavára,  hogy  mindenről  nyugodt  lehetek,  szabad  járás-kelést 
és  szállást  engedtem  volt  —  hasonló  balsors  éré,  a  fogságban  általa 
elkövetett  új  fölségsértésért ;  melyért  jóllehet  nagyobb  büntetést  ér- 
demel vala :  mindazonáltal  ő  is  pallosra  megkegyelmeztetett.  (Tamen 
nihilominus  simul  hac  gratia  glady  condonatus  fűit.)  Végre,  a  két 
fölakasztottnak  egyike  (Merín-Leprin)  a  mi  csapatainkból  való  szö- 
kevény, másika  pedig  (ú.  m.  Benedek)  híres  mezei  tolvaj  (!!)  volt,  — 
úgy,  hogy  mindezek  ellen  az  egész  világ  semmi  kifogást  nem  tehet. 
A  miért  is  ezeket  mind  föntczímzett  Uraságodnak  további  tájéko- 
zására, mind  pedig  biztosítékul  a  jövőre  nézve  ezennel  tudatni  akar- 
ván, egyszersmind  újból  hozzáteszem  s  előre  kijelentem,  hogy,  ha 
Önök  még  jövendőben  bárkit  is  hasonlóképen  elítélni  és  az  ítéletet 
végrehajtani  merészkednének :  akkor  —  akárki  lett  légyen  is,  —  én  min- 
den bizonynyal  Önöknek  a  mellékelt  kimutatás  szerint  itt  őrzött  ösz- 

szes  rabjait  nemes akhogy  tüstént  bilincsekbe  veretein,  hanem  még 
súlyosabb  büntetéssel  s  kivégeztetéssel  is  illetendem ;  egyébiránt 
azon  reményben  élek,  hogy  Önök  az  illyetén  vérengző  tettektől 
jövendőre  tartózkodni  fognak,  hogy  ezen  kegyetlenségeknek  már 
valahára  végok  szakadhasson.  Melyekről  választ  várva  maradok, 
Győrött,  jyio.jan.  18-kán,  fölűlczímzett  Uraságodnak,  szolgálatokra 
kész:  Báró  Bruckenthal,  ezredes  m.  k.»l 

E  levélben  tehát  nyilt  fenyegetés  foglaltatik  arra  nézve,  ha  a 
magyarok  Fodor  és  Bolforték  jogtalanul  —  mert  a  cartella  elle- 
nére —  kiontott  véreért  elégtételt  szándékoznának  venni  császári 
foglyokon,  a  mitől  Bécsben  elejétől  fogva  igen  tartottak.2  És  nem  is 

r  r 

alaptalanul.  Mert  az  épen,  mint  tudjuk,  Ersek-Ujvárott  időző  gr.  Esz- 
terházy  Antal,  —  kinek  mint  túl  a  dunai  főparancsnoknak  hadtesté- 
hez tartozók  valának  Fodor,  Bolfort  és  a  Győrött  kivégezett  többi 
rabok,  —  nagyon  szívére  vette  ezeknek  méltatlan  halálát,  s  annak 
megtorlásául  bosszút  esküdött.  Menten,  még  azon  január  18-kán  ke- 

r 

meny  fogságba  záratá  és  súlyos  bilincsekbe  vereté  az  Ujvártt  rabos- 
kodó császári  tiszteket;3  Szluhának  meghagyá:  a  már  kicserélésre 
kijelölt   Zichy    György   komáromi    alezredest,    Schenk   Savoyai  dra- 

1  Eredeti  levél,  Szluha  által  1710.  jan.  19-kén  Újvárból  gr.  Bercsényihez  s  ettől 
a  fejedelemhez  küldve,  jelenleg  a  Rákóczi-levéltárban  Vörösvártt.  Külczíme :  «Per- 
illustri  ac  Generoso  Dominó  Francisco  Szluha,  Confcederatorum  in  permutatione  capti- 
vorum  Supremo-Commissario,  —  Újvaríni.»  P.  H.  Egykorú  másolata  megvan  a  gr.  Pálffy- 
senioratus  levéltárában  (az  idézett  csomagban,  nr.  18.),  kívül  Szluhának  e  sajátkezű 
jegyzetével :  « Copia  de  executione  Fodoriana  et  aliorum.  Originale,  ita  obseuro  ac 
rudo  stylo  seriptam,  missum  ad  Excellmum  Dominum  Locumtenentem  19.  Januarij 
íjio.  Item  replica  19.  Jan.  data.i>  —  1798-iki,  hitelesített  másolata  a  Ghyczy-le véltárban 
is  fenmaradt. 

2  Br.  Berényi Ferencz naplójában  olvassuk,  1710.  január  25-ike  alatt:  «Ma  olyan 
hír  van,  hogy  Eszterház  Antal  négyezer  emberrel  érkezett  Újvárba.  —  Ocskay  halála 
miatt  Győrött  az  pozsonyi  hóhárral  Fodor  Lászlónak,  Palkovicsnak  és  Bolfortnak 
fejőket  szedették.  Antalt  bizonyosan  Újvárban  írják  lenni,  és  hogy  az  komáromi  ka- 
pitánt  Zicsyt  vasra  verette.  Ige?i  szaporán  szálának  róla  Bécsben,  hogy  bizony  meg- 
adják az  kuruezok  az  kölcsönt* 

3  L.  a  föntebbi  jegyzetet,  továbbá  Hennersdorfi  báró  Hochperg  Károly  cs.  tbknak 
Verebélyről  1710.  jan.  18-káról  Szluhához  írott  levelét:  «Inaudio  pariter,  quod  nostri 
in  Újvár  existentes  officiales  omnes  gravissime  inarestati  et  magnis  compedibus  ac- 
clavati  sunt.»  Ő  is  hasonlóval  fenyegetődzik.  (Eredeti  levél,  a  gr.  Pálffy-senioratus 
levéltárában,  u.  o.  nro  19.) 

gonyos-kapitányt,  Kovács  Mártont  az  Ocskay  századosát  s  főszállás- 
mesterét,  báró  Ritschant  stb.  tartsa  vissza,  s  adja  tudtára  Bruckenthal- 
nak  és  Romeisennek :  hogy  ezen  és  más  császári  rab-tisztek  a 
Fodorék  törvénytelenül  kiontott  véréért  a  bosszuló  igazságnak  fog- 
nak feláldoztatni.1 

Sőt  Eszterházy  nemes  felindulásában  még  továbbment.  Ugyanis 
mint  vezénylő-tábornok,  nagy  tábori  gyűlésre  hívta  egybe  a  dunán- 
túli hadosztályt,  a  reguláris  és  mezei  ezereket,  a  várőrséget,  szóval  az 
Újvár  körűi  levő  összes  külső  és  belső  hadakat,  s  a  vérlázító  ügyet 
lelkes  beszédben  eléjök  terjesztvén,  könnyes  szemekkel  kérte  őket: 
ne  engedjék  megtorlatlanul  abban  múlni  a  derék  Fodor  László  és 
a  többi  ártatlanul  kivégzett  dunántúli  főtisztek  halálát,  kiáltsanak 
véres  elégtételért,  tegyék  magokévá  az  ő,  ezen  ügyben  Zichy,  Ritschan, 
Schenk,  Kovács  kivégeztetésének  elrendeléséért  a  fejedelemhez  inté- 
zett fölterjesztését,  és  válaszszanak  küldöttséget,  mely  azt  a  trón 
zsámolyához  vigye  s  a  vezérlő-fejedelemnek  a  hadi  rendek  érzel- 
meit és  kívánságát  élőszóval  is  tolmácsolja.  —  A  katonaság,  ter- 
mészetesen, egyhangú  zajos  helyesléssel  fogadá  a  tábornagy  indítvá- 
nyát és  a  küldöttséget  tüstént  megválasztá.2  A  fölterjesztésben,  melyet 
legelői  Eszterházy  írt  alá,  hévvel  követelték  a  vérbosszúnak  meg- 
engedését.3 

Szluha  Ferencz  is  a  maga  részéről  Bruckenthal  tudósítását  és 
a  halálítéleteket,  úgy  a  győri  foglyok  folyamodványát  tüzetes  elő- 
terjesztés kíséretében  január  19-kén  elküldé  Bercsényinek,4  a  fővezér 

1  L.  Szluhának  alább  közlendő  leveleit. 

2  A  Mercurius  Veridicus  1710.  január  havi  számában  olvassuk  :  «  Újvár,  26.  Ja- 
nuarij.  Tristis  ad  nos  relatio  pervenit  de  violenta  nece  Domini  Fodor,  unius  Regi- 
minis pedestris  ordinis  Colonelli  apud  hostem  captivi,  quem  cum  alijs  4  Officialibus 
Generális  Haiszter,  ob  justam  et  de  jure  belli  necessariam  licitamque  illius  perfidi 
desertoris  Ocskay  executionem,  manu  carnificis  decollandum  curavit.  Ob  quem  in- 
dignum  casum  ac  initae  Cartellse  inconvenientem,  omnis  militia  concitata  est,  adeoque 
ad  Serenissimum  Principem  legatio  missa,  ut  hanc  crudelitatem  ex  nece  aliorum 
captivorum  ulctscatur,  qiiae  omnino  jure  repressali  in  magnis  viris  brevi  retaliabitur. » 
(Thaly :  «Az  első  hazai  hírlap,))  40.  1.) 

5     Archív.  Rákócz.  III.  11.,  a  mely  válasz  Eszterházy  fölterjesztésére. 

4  L.  Szluha  föntebbi  jegyzetét  Bruckenthal  levelének  a  gr.  Pálffy-levéltárban 
fönmaradt  példányán,  s  v.  ö.  ugyan  Szluha  febr.  13-iki  levelét  Bercsényihez,  és  ennek 
febr.  20-iki  válaszát.  (Alább). 

Thaly  K.  :  Ocskay  László.  II.  24 

utasítását  kérvén  a  visszatorlás  iránt.  Addig  a  keze  alatt  lévő  cs. 
rabok  kicserélését  fölfüggeszti.  Bruckenthalnak  pedig  ily  választ  ada : 
« Méltóságos  Úr!  Tisztelt  Uram!  Méltóságos  Uraságod  f.  hó 
1 8-iki  levelét  ma  kezemhez  hozták.  Melyből  ámulva  értem,  hogy  a 
hitiszegett,  szökevény,  csaló  (fidefragi,  desertoris,  deceptoris)  és  a 
császári  szolgálatból  mindjárt  elfogatásakor  visszapártolt  s  az 
ország  szolgálatát  ismét,  sok  letett  esküvel  kérő,  —  ekként  mind 
a  két  fél  iránt  hűtelen  Ocskay  Lászlónak  halála,  Fodor  László 
dandárnok,  Volffart  ezredes  és  Palkovics  Ferencz  megöletésével 
bosszúitatott  vala  meg,  s  még  azonfölűl  a  győri  magyar  rabok  közül 
egy  hadszökevény  felakasztatott ;  sőt  a  magyarok  embertelennek  s 
a  természeti  és  isteni  jog  ellen  elkövetettnek  bélyegzett  tettét  még 
mindezzel  is  meg  nem  toroknak  lenni  mondja  Uraságod. 

r 

Es  ámbátor  több  okokkal  is  meg  tudnám  bizonyítani,  hogy  a 
régtől  fogva  a  carthela  védelme  alatt  (sub  salvo  carthelae  conductu) 
raboskodott  Fodor  Lászlónak  és  Bolffortnak  s  a  cs.  szolgálatban 
sohasem  állott  Palkovicsnak  ügye,  a  hitszegésben  és  más  bűnökben 
vétkes  Ocskay  dolgával  épen  nem  volt  azonos,  —  a  mint  is  az  erről 
szóló  jeles  okiratokat  a  Tekintetes  Hadbíró  (Romeisen)  Úrnak  leg- 
ottan  elküldöttem  volt,  —  mindazáltal  abbanhagyom ;  csupán  azt 
jegyezvén  meg,  hogy  a  császáriak  dühödt  elméjétől  Palkovics  halálára 
kigondolt  ürügy  egészen  új,  és  az  sincsen  föltéve,  hogy  azon  neki 
tulajdonított  vétket  hol,  miként,  és  mily  módon  követte  légyen  el? 
Lám,  nemde-nem  szabad  volt  a  mi  veszprémi  feleinket  embertelenül 
és  igaztalanul  megöletni  a  császáriaknak  ?  és  szabad  volt  Méltóságos 
Uraságodnak  —  mint  maga  írja  levelében  —  Győrött  azon  ottani  had- 
szökevényt szökéséért  fölakasztatni :  de  nem  volt  szabad  a  szövet- 
kezett magyaroknak  az  ő  szolgálatukat  ismét  elfogadott,  azelőtt 
hitszegő  és  annyi  hamis  esküvel  terhelt  s  az  országnak  oly  sok 
katonáját  félrevezetett  Ocskayt  megöletni?  Valójában,  kegyes  meg- 
torlás !  Amazok  nem  szökevények,  csak  magyarok  valának ;  de  hiszen 
azok  is  kivégeztettek,  a  kik  —  mint  Palkovics  és  a  veszprémiek  — 
sohsem  voltak  császári  szolgálatban;  és  még  Önök  vádolják  a  ma- 
gyarokat az  ezernyi  gonoszsággal  terhelt  Ocskaynak  (millenis  sce- 
leribus  plénum  Ocskayum)  igazságos  megbüntetéseért !  Ez  által  azon- 
ban nagyobb  rettentést  és  jogtalanságot  követnek  el  a  saját  feleik,  mint 

a  mieink  ellen :  mert  módot  mutatnak  nekünk,  hogy  az  önökéit 
hasonlókép  büntessük. 

A  mint  is,  Méltóságos  Gróf  Eszterházy  Antal  tábornagy  és  telj- 
hatalmú vezénylő-tábornok  úr  ő  Excja  parancsolatjából  irom,  hogy 
nemcsak  az  itt  fogva  tartott  Zichy  alezredes,  Schenk  Savoyai-ezred- 
beli  százados,  Kovács  Márton  kapitány,  báró  Ritschan  hadnagy, 
zászlótartók  és  mások  a  maga  idején  pallossal  ki  fognak  végez- 
tetni:  de  a  Kassán  őrzött  Iller  őrnagy  s  az  Egerben  és  másutt 
raboskodó  császáriak  is,  sőt  az  ezután  foglyul  esendő  nevezetesebb 
rendű  emberek  mindannyian  hasonló  halállal  lakolandnak.  Kik- 
nek száma  a  mi  foglyainkéval  nemcsak  fölér,  hanem  meg  is  haladja 
azt ;  midőn  a  jelen  eset  és  más  a  magyarok  ellen  ezelőtt  elkövetett 
hasonló  esetek  igaz  okot  szolgáltatnak  nekünk  a  visszatorlásokra,  — 
melyekre  nézve  azért  valamint  már  előbb,  úgy  most  is  ünnepélyes 
óvást  emelek:  mi  okai  nem  leszünk! 

De,  —  kérdem  továbbá,  —  mi  gyönyörűségök  telhetik  a  csá- 
száriaknak az  ártatlan  vérben,  melyet  a  most  megöletettek  halálával 
tiltottmódon  és  jogtalanul  kiontottak?  S  mily  teljesen  igaztalan  meg- 
torlás :  dandárnokot,  tehát  magasabb  rangút,  ölni  meg  ezredesért ! 
És  pedig  olyant,  a  ki  már  régóta  nem  az  Önök,  hanem  a  carthela 
védhatálya  alatt  áll  vala.  S  egyért  négyet,  (ötöt!)  hitszegőért  és  szö- 
kevényért szabadokat  és  az  Önök  szolgálatára  soha  le  nem  kötele- 
zetteket taszítni  a  halálba !  Az  egek  is  bosszút  állanak  az  ily  tettek- 
ért! Mit  midőn  kívánnám,  hogy  az  isteni  irgalom  elfordítson,  ma- 
radok Újvárit,  ijio.  január  ig-kén,  Méltóságos  Uraságodnak  kész- 
séges szolgája  —  Szluha  Ferencz  m.  k.»* 

Romeisennek  pedig  másnap,  január  20-kán  irt  Szluha,  talán  még 
határozottabban,  így: 

(•Tekintetes  Úr!  Tisztelt  Uram!  Méltóságos  Báró  Bruckenthal 
ezredes  és  győri  várparancsnok  úrnak  f.  hó  18-kán  hozzám  intézett 
leveléből    értem,    hogy    Fodor   László    dandárnok,  Volffort   ezredes, 


*  Egykorú  másolat,  Szluha  Ferencznek  nagyszámú  sajátkezű  javításaival  a 
gr.  Pálfly-senioratusi  levéltár  idézett  csomagában,  20.  sz.  a.  Más,  Szluhától  Bercsényi- 
hez küldött  egykorú  másolata  Vbrösvártt,  némi  csekély  eltérésekkel,  melyeket  a  for- 
dításnál figyelembe  vettünk. 

24* 

Palkovics  Ferencz  és  két  más  győri  hadszökevény,  a  megöletett 
Ocskay  Lászlóért  lefejeztettek. 

Minthogy  pedig  úgy  f.  hó  7.  és  16-káról  Tek.  Uraságodhoz 
szólott  leveleimben,  valamint  a  Tekintetes  Csajághy  János  úr  pa- 
rancsnokunktól Méltóságos  Gróf  Pálffy  János  tábornagy  úr  ő  Excjához 
adott  válaszban  Ocskaynak  bűne  és  e  miatt  következett  halála  tel- 
jesen kimagyaráztatott,  kijelentetett  és  megbizonyíttatott;  s  meg- 
mutattatott az  is,  hogy  a  mi  megöletettjeink  ügye  egyáltalában  nem 
volt  hasontermészetű,  —  sőt  hogy  Ocskay  László  az  ország  szolgá- 
latát sok  esküvéssel  ismét  elfogadta,  tehát  következőleg  nem  mint 
a  császáriak,  hanem  mint  a  szövetkezett  magyarok  ezredese  lakolt 
halált  érdemlő  bűneiért  fejével:  mindazonáltal  a  császáriak  ezekkel, 
úgy  az  én  közben  tett  tiltakozásommal  nem  törődvén  és  bennünket 
előbb  meg  sem  hallgatván,  amahhoz  nem  hasonlítható,  igazságtalan 
visszatorlást  követtenek  el. 

Annakokáért  Méltóságos  Gr.  Eszterházy  Antal  tábornagy  úr  ő 
Excja  parancsolatjából  Tekintetes  Uraságodnak  ezennel  ünnepélyes 
óvástétellel  irom,  a  mint  megírtam  Győrbe  is,  hogy  mi  —  kik  már 
előbb  is  gyakorta  provocálva  valánk,  —  igaz  utat  látunk  magunk 
előtt  nyittatva  az  Önök  által  tett  megtorlásokat  kétszeresen,  három- 
szorosan viszonozni,  s  a  maga  idején  ő  cs.  és  kir.  Fölségének  nem- 
csak jelenleg  nálunk  raboskodó,  hanem  ezután  foglyul  ejtendő  hívei 
közül  is  többeket,  mint  az  igaztalanul  elkövetett  megtorlásban  bűn- 
részeseket, fejőkkel  lakoltatni.  Melyet  midőn  kötelességszerűen  tudtul 
adnék,  magamat  és  a  szegény  rabok  dolgát  tisztelettel  ajánlom,  s 
maradok,  —  Ujvártt,  1710.  jan.  20-kán,  Tekintetes  Uraságodnak 
kész  szolgája  —  Szluha  Ferencz  m.  k.^ 

Ezen  kemény  levelek  elküldése  után  mindjárt  megindult  a  csá- 
száriak pártján  lévők  között  a  hír,  «hogy  Újvárban  Fodorékért  hét 
rab-tisztet  nyakaztak  le.»^  A  mi  azonban  —  legalább  ekkor  még  — 
nem  volt  való,  de  jellemzi  a  Heistertől  s  Pálflfytól  Győrött  készíttetett 


1  Egykorú  másolat,  a  gr.  Pálffy-senioratusi  levéltár  idézett  csomagéban,  nro  81. 
Megvan  1798-ban  hitelesített  más  példánya  a  Ghyczy-levéltárban  is.  Legalól,  belől: 
«Domino  Balthasaro  Romeisen,»  a  mi  a  hiányzó  külczímet  pótolja. 

2  Br.   Serényi  Ferencz   naplójegyzete,   Baradban,    1710.  jan.    29-kén. 

igaztalan  vérfürdő  hatása  által  előidézett  hangulatot.  Látható  belőle, 
hogy  még  a  császárpárti  közvélemény  is  természetesnek  találja  vala 
a  kuruczok  részéről  követendett  további  megtorlásokat,  —  annyira 
jogtalannak  és  méltatlannak  tesztett  mindenki  előtt  Fodorék  halála  — 
egy  Ocskayért,  kinek  mint  nemzetárúlónak,  becsülete  az  ellenfélnél 
sem  volt,  és  a  kinek  megöletésére  bizonyára  még  Heister  is  azt 
monda  magában:  Megér dem lette!  .  .  . 

Hanem  azért  a  Szluha-féle  —  Eszterházy  Antal  meghagyására 
írt  —  fenyegető  leveleket  nem  hallgathatták  el  szó  nélkül,  y.  W. 
Lutzenkirchen  cs.  kir.  főhadbíró  ugyanis,  a  báró  Bruckenthalhoz  inté- 
zett válaszra  Pozsonybúl  január  25-kén  a  cs.  maréchal  parancsából 
(«Aus  Befehl  des  Commandirenden  Herrn  General-Feld-Marschall 
Excell.  Herrn  Graffen  Sibert  von  Heister »)  a  következő,  Heister 
gőgjétől  duzzadó  viszonválaszt  küldötte  Szluhához: 

« Tekintetes  és  Nemzetes  Ur!  Fölűlczímzett  Uraságodnak  Újvár- 
ból f.  hó  19-kéről  br.  Bruckenthal  ezredes  úrhoz  Győrré  küldött 
levelére  válaszolnom  parancsoltatott,  (reponere  jussus  fui,)  hogy  Ura- 
ságodnak az  elhunyt  Ocskay  ezredes  úrról  szóló  haszontalan  (! !) 
fejtegetése  és  annak  halála  ellen  szórt  rágalmai  (calumniae  ?  ?)  a 
szokott  mód  szerint  (! ! !)  merőben  hamisak,  s  az  ellene  hozott 
peres  ítélet  a  jognak  minden  szabványaival  és  alaki  kellékeivel  (normám 
et  formám)  ellenkezik,  s  úgy  a  hadi,  mint  a  polgári  igazságszolgál- 
tatás szabályaihoz  képest  illetéktelenül  és  jogtalanul  formáltatott.  (?!) 
Továbbá,  hogy  egy  lázadónak  sem  szabad  (nullo  rebelli  liceat)  az  ő 
természet  szerint  való  legkegyelmesebb  királya  és  ura  jobbágyain  s 
alattvalóin  kegyetlenkedni,  avagy  tőlök  valamit  követelni ;  míg  ellen- 
ben nyilvánságos  tények  által  tudomására  van  az  egész  világnak, 
hogy  viszont  őellenök,  úgymint  a  halálbüntetést  különféle  vétkeikért 
már  rég  megérdemlett  (győri)  kivégezettek  ellen,  az  ítélet  úgy  a 
jog,  mint  a  megtorlás  szempontjából  a  legigazságosabban  s  a  Magyar- 
országon is  bevett  nemzetközi  jog  (jus  gentium)  legkisebb  megsér- 
tése nélkül  hozatott,  (! !)  elannyira,  hogy  mindenek  jól  tudják :  ki  volt 
légyen  oka  mindeddig  annyi  ártatlan  vér  kiontásának !  * 


*    Itt  tehát  önkéntelenül  elismeri,  a  mit  föntebb  tagadott,  hogy  Fodorék  vére  ár- 
tatlanul hullt  ki. 

Mert  ne  higyjék  Önök,  hogy  elfeledtük  volna  már  az  eperjesi 
helyőrségnek  rettentő  lemészároltatását,1  valamint  a  szent-györgy-, 
bazín-  és  modoriakét,2  melyek  is  a  városokbúi  a  kötés  ellen  vezet- 
tettek ki,  mivelhogy  a  lázadók  a  szerződéseket  mostanáig  sohsem 
tartották  meg.  Mindezek  tehát  szabály  szerint  megtoroltathatnak 
rajtok;  úgy,  hogy  ha  ama  tett  fenyegetéseik  végrehajtására  magokat 
valamikép  följogosítottaknak  lenni  vélik:  akkor  a  visszatorlást,  és 
pedig  a  mieinkhez  képest  százszorosan,  minden  bizonynyal  meg- 
tapasztalandják.  Melyet  fölűlczímzett  Uraságoddal,  maga  mihez- 
tartása végett,  ismételve  tudatnom  kelletett.  Egyébiránt  maradván, 
Pozsonyban,  lyio.  január  25-kén,  elölczímzett  Uraságodnak  kész- 
séges szolgája  —  jf.    W.  Lutzenkirchen  m.  p.»5 

Ez  a  levél  minden  eddigieknél  dölyfösebb,  hazugabb  és  kihívóbb 
lévén,  Szluha  Ferencz  válasz  nélkül  nem  hagyhatja  vala.  Elhatározá 
tehát,  hogy  mielőtt  az  Ocskay-Fodor  ügyben  folytatottt  jegyzék- 
váltásokat végkép  befejezné :  tüzetesen  és  tárgyilagos  bizonyítékokkal 
felel'  meg  reá.  Velős  tömörséggel  irott,  nyomós,  sőt  czáfolhatlan 
érveken  alapuló  viszont-válasza  így  hangzik: 

« Tekintetes  Úr!  Czíme  szerint  tisztelt  Uram !  Föntczímzett  Ura- 
ságodnak Pozsonyban  f.  hó  25-kén  kelt  és  engemet  a  szokásos  üdvözlés 
helyén  Ocskay  halála  miatt  szokás  szerint  hamisul  reámszórt  rágal- 
makkal vádoló  levelét  —  illendő  becsülettel  vettem.  És  ámbár  maga 
a  dolog,  valamint  az  iratnak  modora  bővebb  feleletet  igénylene : 
mindazáltal,  nehogy  az  erőszakot  szavakkal  láttassam  visszaverni 
akarnom,  sokat   mellőzök.    Egyedül    azt   emelem  ki,  hogy  mindenek 


1  Az  Eperjest  föladott  és  1705.  első  napjaiban  Ausztria  felé  kísért  német  hely- 
őrséget Bercsényi  parancsából  azért  vagdaltatta  össze  Privigyénél  Bossányi  János 
ezredes  :  mivel  Heister  a  nagy-szombati  ütközetben  megsebesült  és  elfogott  kuruczokat 
e  város  utczáin  barbárul  lemészároltatá.  Az  eperjesiek  tehát  viszonttorlásúl  lakolának 
az  ártatlanul  legyilkolt  nagy-szombatiakért.   (L.   Thaly :  «A  nagy-szombati  harcz,»  63.) 

2  Tudva  levő,  hogy  az  e  városokbúi  kibocsátott  németeket  nem  a  kurucz  ka- 
tonaság :  hanem  a  Fehérhegyek  tót  lakossága  verte  agyon,  bosszúból,  a  rajtok 
azelőtt  elkövetett  embertelenségekért.  (L.  u.  o.  111.  1.  és  Archív .  Rákócz.  IV.  459. 
stb.  1.) 

5  Eredeti  levél,  a  Ghyczy-család  archívumában.  Külczíme :  cPerillustri  ac  Ge- 
neroso  Dominó  Francisco  Szluha,  etc.  Újvárinum.»  Másik  felén:  «Aus  Befehl  des  Com- 
mandirenden,»  stb.  mint  fölebb,  Lutzenkirchen  kezével  rájegyezve. 

csodálják:  miként  bírhatnak  némely  császáriak  oly  könnyű  elmével, 
hogy  azt,  a  kit  egykor  itten  és  az  Imperiumban  viselt  minden 
hívek  előtt  borzadalmas  dolgaiért,  vad  erkölcseinek  méltó  jutal- 
mául érdemesnek  ítéltek  a  hóhérolásra  (carnificina),  5  e  folyó  háború 
alatt,  egynehány  év  előtt,  a  legmesterkéltebb  kínpadi-halál  nemé- 
vel büntetendőnek  és  kegyelemre  soha  többé  nem  képesítettnek  hir- 
dettek vala  ki  egész  Morvaország-  és  Ausztriában,  —  ugyanazt, 
t.  i.  a  hitiszegett  és  ő  császári  Fölségének  szolgálatát  ismét  el- 
hagyott Ocskayt,  most  annyira  sajnálják  f !  Mintha  bizony  gonosz- 
ságokkal biztosabban  el  lehetne  nyerni  az  érdem  díjait,  és  ezernyi, 
azelőtt  elítélt  tettei  most  csak  lágy  büntetéssel  lennének  bünte- 
tendők ! 

Lám,  a  megmellyesztett  rókának  hogy  mily  könnyen  nőttek 
még  ravaszabb  szőrei:  az  ő  saját  szájából  tollba  mondott,  valódi  és 
minden  bosszúvágytól  ment,  részint  az  én  saját  kezemmel  leírt, 
részint  pedig  a  közpiarczon  nyilván  vallott  jeles  tanúsítványok  meg- 
mutatják, melyeket  is  a  Tekintetes  Főhadbíró-alezredes  úrnak  (Rom- 
eisennek)  már  megküldöttem.  Tudják  sok  általam  elbocsátott  nagy- 
nevű hadi-foglvok,  bizonyítják  ő  cs.  és  kir.  Fölsége  számos,  köztük 
a  legmagasabb  rangokban  álló  főtiszteinek  is  hozzám  irott  levelei, 
hogy  sem  élőket,  sem  —  annálinkább  —  halottakat  soha  nem  rágal- 
maztam. Es,  ha  valamiben,  úgy  ebben  nékem  hitel  adandó ;  életemet 
és  halálomat  teszem  föl  reá,  ha  Ocskay  általam  megküldött  vallo- 
másainak csak  egyetlen  §-ában  is  valakitől  változtatás  tétetett. 
Nyilvánosan  történtek  ugyanannak  kijelentései ;  azért,  ha  másként 
volna,  kideríttethetnék.  Es  a  feleségének  tőlem  eredetiben  megkül- 
dött végrendelet  is  tanúskodik  részben  ezekről  egy  bizonyos  §-ában, 
melyben  a  végrendelkező  a  maga  balsorsáért  gr.  Pálffy  ő  Excját 
vádolja,  (accusat  reum.)  Kért  engemet,  kérte  a  kapitányokat  (ezre- 
deseket), azután  kérte  még  végrendeleti  tanúit  is :  fogadtassék  el  az 
ország  szolgálatára  felajánlott  hívsége,  —  és  ő  nem  olyan  ellensége 
lesz  a  császárnak,  mint  ezelőtt  néhány  évvel  vala :  hanem  leg- 
közelebb tízszerte  nagyobb  dolgokat  is  mind  maga  müvelend,  mind 
pedig  ilyenekre  módokat  mutatand,  a  melyekről  már  gondolkozott, 
de  mostanáig  a  balszerencse  elzárta  előle  az  utat. 

Ezeknél  fogva  a  nevezettnek  a  császáriak  példájára  hozott  halál- 

ítéletét  őnekik  is  inkább  alá  kellene  írniok,  mintsem  vitatniok,  avagy 
azzal  össze  nem  egyező  jogalapon  visszatörölniük.  Kérem  tehát  ré- 
szemről Uraságodat  :  változtassa  meg  mind  írmodorát,  mind  pedig 
a  rágalmazást  illető  véleményét. 

Iratának  másik,  —  úgy  látom,  csak  a  föntebbi  módon  kivégezett 
felőli  hibás  értesülés  föltevéséből  származott  —  főpontját  vitatnom 
már  azért  is  fölösleges,  mivel  az  a  szövetkezett  magyarokat  vádolja 
oly  tettekkel,  minőket  a  császáriak  előbb  követtek  el  a  mieink  ellen, 
és  ezzel  az  ilyenekre  nem  is  gondolt  magyaroknak  utat  nyitottak, 
midőn  ezelőtt  néhány  évvel  Tarics  kapitányt  Nyitránál,  több  tiszte- 
ket Karvánál  s  másutt,  a  múlt  évben  a  veszprémieket,  és  most  leg- 
közelebb a  soha  senkinek  lekötelezve  nem  volt,  régóta  a  carthela 
védelme  alatt  raboskodott  s  az  Ocskay  ügyével  semmi  párhuzamba 
nem  helyezhető  győrieket  megölték. 

Meglátandja  és  ítélendi  a  világ  is  azt:  mennyi  ellenkező  dolgot 
követnek  el  ők  a  foglyok  általános  elbocsátásárúi  szóló  s  általam 
szabályszerűleg  megtartott  szerződéssel,  és  így  az  ezt  biztosított  ama 
hatalmak  hite  ellen,  melyeknek  (Anglia  és  Hollandia)  munkájával  és 
tanácsával  harczolnak  másutt,  —  itt  pedig  ugyanazoknak  fáradozásai 
útján  szerezték  meg  sok  és  nagynevű  foglyaik  számára  az  élettel 
fölérő  szabadságot.  Önmaguknak  ők  mindent  szabadosnak  lenni  állít- 
ván, —  másoknak  mindent  megtagadnak. 

És  mivelhogy  a  szövetkezett  magyaroknak  —  kik  mindkét  béke- 
alkudozás (1704.  és  1706.)  ügyirataiban  a  császári  követektől,  vala- 
mint ő  cs.  k.  Fölsége  decretumaiban  is  tisztességesen  «confoederál- 
tak»  névvel  neveztetnek, —  a  jogtalan  « rebellis*  czímmel  lett  illetésével, 
azoknak  a  Fölséges  Mediatio  (Nagy-Brittannia  és  Holland  követei) 
s  úgy  magok  a  császáriak  akkori  teljhatalmazottai  és  vezénylő-tábor- 
noka által  is  nyilvánosan  és  ünnepélyesen  elfogadott  carthell-szerződés 
erejével  törvényesekűl  elismert  fegyverei  ellen  Uraságod  súlyos  sérel- 
met követ  el,  igazabban  így  kellett  volna  iratát  befejeznie:  Ha  a 
confcederáltaknak  ő  cs.  k.  Fölsége  híveit,  kivált  az  olyakat,  kik 
hozzájok  ismét  visszaállanak,  megbüntetni  és  ellenök  ítéleteket  hozni 
nem  szabad :  akkor  nem  szabad  a  császáriaknak  sem  a  confoederál- 
tak  híveit,  azelőtt  soha  cs.  szolgálatban  nem  állottakat  s  kivált  a 
már    régóta   a    carthela    védelme    alatt    fogságban    lévőket    megölni, 

miután  az  idézett  szerződés  erejénél  fogva,  mint  amazoknak,  úgy 
ezeknek  is  valamennyinek,  a  kik  csak  a  folyó  háborúnak  egész  tar- 
tama alatt,  a  hadi  szerencse  különböző  változásaiban  rabokká  esnek, 
az  előírt  mód  szerint  ki  kell  cseréltetniök. 

De  továbbá,  az  indokul  oly  hévvel  fölhozott  bazíni  és  egyéb 
esetek  épen  nem  ütköztek  a  carthela  jogaiba:  mert  hiszen  azok  még 
e  szerződés  megkötése  előtt  követtettek  el,  és  pedig  olyanok  ellené- 
ben, kik  a  kötött  (capitulationalis)  föltételeket  nem  tartották  meg; 
melyeket  megtartván :  magokat  is  megtartották  volna.  Ennélfogva 
azon  eseteket  mészárlásnak  (massacra)  jogosan  nem  nevezhetik 
Önök,  sem  pedig  győri  s  egyéb  kivégzéseik  igazolására  föl  nem  hoz- 
hatják. 

Ezért  fölűlczímzett  Uraságodat  —  kinek  megillető  czímét  egyéb- 
iránt nem  ismerem  —  kérve  kérem :  vegye  szívére  az  ártatlan  vér- 
ontást, (mert  a  magyarok  ellen  nyíltan  tajtékzó  gyűlölet  és  hatal- 
maskodás szenvedélyeit  szelídíteni  keresztyéni  dolog!)  s  igyekezzék 
a  jelenleg  fennforgó  ügyet,  —  mely  ha  nem  mérsékeltetik,  súlyos 
hóhérkodásokra  és  ártatlanok  halálára  vezetend,  —  eszélyes  és  keresz- 
tyéni buzgalommal  olyképen  forgatni,  hogy  az  enyhébb  móddal  intéz- 
tethessék el. 

A  mi  tőlem  függ:  én  minden  követ  megmozgatandok,  hogy  a 
bosszúállás  műve  tovább  ne  terjedjen,  —  mint  a  ki  a  szegény  rabok 
sorsát  mindig  enyhítni  törekedtem  vala,  —  csakhogy  császári  részről 
is  az  ezen  dologban  nagy  jogtalanságot  szenvedett  magyaroknak  illő 
elégtétel  adassék. 

Máskülönben,  parancsolatom  szerint  újra  és  újra  ismételem,  hogy 
ama  kegyetlenkedések  a  maga  idején  meg  fognak  toroltatni,  és  pedig 
nagyobb  nevű  családok  tagjain  és  tiszteken. 

Midőn   tehát   ezeket,    úgy   magamat   és  a  szegény   rabok   sorsát 

r 

melegen   ajánlanám,   maradok    Ujvártt,  ijio.  január  jo-kán,   fönt- 
czímzett  Uraságodnak  készséges  szolgája  —  Sz.  F.  m.  &.»* 

Szluha  ezen  erős  logikával  s  mondhatni,  megdönthetlen  okfejtés- 


*  Egykorú  másolat,  Szluha  Ferencz  s.  k.  aláírásával,  a  gr.  Pálffy-senioratus 
levéltára  sokszor  idézett  csomagában,  nro  23.  Alól,  belől :  «Perillustri  Dominó  Luczen- 
kirchen.» 

sel  írt,  és  Ocskay  kivégeztetésének  történetéhez  is  oly  becses  rész- 
leteket tartalmazó  iratával  az  érsek-újvári  jegyzékváltásnak  —  a 
császáriakkal  —  vége  szakad. 

Bercsényi  is,  kinek  a  k.  k.  Hoff-Kriegsrath  hozzáintézett  levelét 
Rákóczi  —  mint  láttuk  —  január  16-kán  küldötte  kezéhez,  s  a  vála- 
szolást vagy  elhallgatást  (a  Szluha-féle  felelet  után)  tetszésére  hagyá, 
úgy  látszik,  nem  akart  többé  válaszolni:  de  aztán,  a  Győrött  elköve- 
tett irtóztató  vérengzés  hírére  megtöré  hallgatását;  és  miután  Fodorék 
kivégeztetéséről  tüzetes  értesülést  kapott,  —  január  végén  a  követ- 
kező válasziratot  fogalmazá  a  cs.  k.  főhaditanácsnak : 

« Fönséges  cs.  udv.  Főhaditanács !  Méltóságos,  Nagyméltóságú, 
Tekintetes  és  Nagyságos,  nemkülönben  Nemzetes  Urak,  Uraim ! 
F.  hó  4-kén*  Ocskay  László  ügyében  hozzám  intézett  levelöknek 
elkésve  lett  kezemhez  jutása  annálinkább  okot  adott  nekem  a  kései 
válaszra,  minthogy  ugyanazon  a  napon,  de  még  előbb  esett  értésemre 
az  esküjét  annyiszor  megszegettnek  a  nagy-hirtelen  fölzúdúlt  katona- 
ság fölzaj  dúlása  miatt  (conclamante  praepropero  zelo  militia)  bekövet- 
kezett —  a  hadi  jog  szerint  szabados  és  minden  kivételnek  kizárá- 
sával igazságos  —  kivégeztetése. 

Serkenti  mindazáltal  az  írásra  késlekedő  tollamat  Heister  telj- 
hatalmazott  cs.  tábornagy  úrnak  idő  előtti  (immaturus)  kegyetlensége, 
melylyel  a  már  a  cartella  oltalma  alatt  állott  Fodor  László  dan- 
dárnokon,  Volffart  ezredesen  és  még  két  (három)  más  hadi  foglyunkon 
végrehajtatott  méltatlan  megöletések  által  aránytalan,  minden  pár- 
huzamtól idegen  és  így  teljesen  egyenlőtlen  megtorlást  tétetett.  Mi 
állhatott  útjában  ?  Hiszen  Ocskay  László,  ki  a  császáriaktól  kétszer 
szökött  meg,  (bis  a  csesarianis  desertor),  azután  ismét  a  szövetkezett 
magyar  rendek  hadaitól  követett  el  újabb,  átkos  gonoszsággal  undok 
szökést,  —  méltán  bűnhődött;  ki  is  nem  eléglé  meg,  hogy  a  nem- 
zetséges  Confoederatió  kötelékétől  magát  és  némely  más  tiszteket 
rút  hitszegéssel  elszakasztott :  hanem  még  titkon  elárult  ezredének 
nagyobb  részét  is  a  császáriaknak  inkább  kényszerű  fogságába, 
mint  szolgálatába  vezeti  vala ;  és  a  ki,  eskütörő  állhatatlanságától 
hányattatva,    mindjárt   fogságba   vitetésekor  s  úgy   halála  előtt  ejtett 

*     04-ta  currentis /»  bizonyos  tehát,  hogy  e  válasz  még  januárban  kelt. 

végszavaival  is  a  császáriak  szolgálatát  felmondván,  magát  újból  az 
ország  hűségét  elfogadottnak  és  erre  már  rég  eltökéltnek  lenni  a 
legorczátlanabbúl  vallotta.* 

Ellenben  a  föntnevezettek  egyike  (t.  i.  Fodor  László)  a  csá- 
száriak szolgálatából  előbb  becsülettel  elbúcsúzván,  magát  semmi- 
nemű szökés  vétkével  be  nem  szennyezte  volt ;  a  másik  pedig  (t.  i. 
Bolfort,)  miután  egész  nemzetét  fegyvert  fogni  látta,  rohant  kebelére 
végső  veszedelmek  habjaitól  hányatott  édes  hazájának,  melyhez  a 
természeti  törvények  szorosb  kötelékkel  csatolják  az  ország  szülöt- 
teit; végre  a  másik  kettő  (Palkovich  és  Benedek)  azelőtt  semmi 
szolgálathoz  kötelezett  és  így  minden  ürügytől  mentes  lévén,  —  a 
méltatlan,  erőszakos  halált  mégsem  kerülhették  ki. 

Mily  okokbúl  s  mily  lelkiismerettel  lett  volna  tehát  szabad  e 
becsületes  katonákat  a  hitszegőért  s  mindenik  félhez  hűtelenért,  dan- 
dárnokot  az  ezredesért,  négyet  egyért,  s  végre  ezek  mindannyiát  a 
cartella  óvhatályába  befoglaltakat,  az  ez  alól  kirekesztve  lévőért  oly 
szokatlan  s  iszonyatos  megtorlással  büntetni  ? .  .  .  semmiképen  át  nem 
látható,  —  hacsak  a  nevezett  tábornok  úrnak  féktelen  teljhatalma  a 
Fönséges  Haditanács  tekintélyét  kizárva,  az  egész  cartellának  már 
mindenestől  ellene  nem  mondott,  és  a  hadviseléssel  össze  nem  férő, 
egyszer  megszokott  kegyetlenkedésektől  magát  megtartóztatni  többé 
már  nem  bírja. 

Elszörnyed  az  emberi  lélek,  ha  visszaemlékezik :  mennyi,  fegyver- 
viselésre képtelenek  ártatlan  fejei  lőnek  már  Heister  vérszomjának 
áldozataivá,  midőn  az  elmúlt  esztendőkben  Veszprémben  irgalomra 
semminemű  életkor  nem  találhatott,  s  ugyanazon  városnak  Győrbe 
hurczolt  rabjai  még  nem  oly  régen  szintoly  jogtalanul  erőszakos 
halállal  sújtattak.  Sorra  járja  továbbá  a  keresztyén  világ  fejedelmei- 
nek udvarait  az  ő  átkos  kormányzata  alatt  Kézsmárk  városában 
végbevitt  ama  szörnytett  jeles  híre,  a  melyről  azt  hivé,  hogy  midőn 
a  hitegetett  s  hadseregének  a  bemenetelt  megengedett  polgároknak 
hat  legelőkelőbbjét  hóhér  kezével  lefejezteti:  ezeknek  ártatlan  véré- 
vel dicsőséget  szerzend  magának. 

*  «...  quive  fidefraga  inconstantia  fluctuans,  iterum  servitia  Regni  —  caesareo 
renunciato  —  se  acceptans,  se  et  jamdudumhoc  sibi  proposuisse,  statim  in  captivitatem 
adductus,  et  post  extremis  ante  mortem  verbis  impudentissime  professus  est./» 


380  THALY  KÁLMÁN 

Mindezeken  följűl  a  dunántúli  nemes  úrnőket  (Kisfaludy  Györgyné, 
Béri  Balogh  Ádámné,  Thelekessi  Török  Istvánné,  Niczky  Ferenczné, 
stb.)  a  legszorosabb  fogságban  tartatja  s  az  ételeket  is  megtagadván 
tőlök,  puszta  kenyéren  s  vízen  nyomorgatva  kínozza.  Sőt  még  a 
holtak  hamvai  sem  nyugodhatnak  békén  a  nevezett  tábornok  úr  kegyet- 
lenségétől :  mert  az  általa  elfoglalt  helyek  templomaiból  az  evangé- 
likusok halottainak  testeit  felásatván,  —  minden  keresztyénséget 
levetkőzve,  a  piarczokra  kihányatja.* 

Ámbár  tehát  ezen  és  végtelen  sok  más  ilyetén,  a  diadalmat  a 
véráldozat  előtt  hirdető  zabolátlan  tettek  elkövetésével  azoknak  méltó 
visszafizetésére  nekünk,  a  bosszúálló  Isten  segélyével  hasonló  meg- 
torlásokra igazságos  alkalom  nyújtatnék:  mindazáltal  meg  vagyunk 
győződve,  hogy  ezek  a  Fönséges  Haditanácsnak  nemcsak  nem  bele- 
egyezésével és  parancsára,  sőt  tudta  nélkül  történnek.  A  miért  is 
mindezek  ellen  ünnepélyes  óvást  emelek  és  a  csak  nem  rég  elmúl- 
taknak fölidézett  megtorlását  a  Szövetkezett  Rendek  előtt  nyilván 
kihirdetem,  s  egyszersmind  föntczímzett  Uraságtokat  ezekről  a  Föl- 
séges Vezérlő-Fejedelem  nevében  oly  fölkéréssel  tudósítom :  hogy 
Ocskay  Lászlónak  nagyon  is  megérdemlett  halála  környűlállásait 
jól  megvizsgálván  s  a  hadi  jog  elveivel  összehasonlítván,  ismerjék 
be  elfogulatlan  ítélettel,  hogy  ama  jog  általunk  semmi  részében  meg 
nem  sértetett,  ellenben  az  ellenkező  részről  tett  megtorlások  a  jog- 
elvekkel meg  nem  egyeztethetők.  Minek  folytán  ne  terheltessenek 
Heister  tábornok  urat  a  cartella  megtartására  —  ha  ugyan  ez  még 
teljességgel  el  nem  vettetett  —  szorosabban  kötelezni  és  őt  a  had- 
viselő felek  közt  szokatlan  ilyetén  eljárásoktól  (processibus)  hathatós 
tekintélyökkel  eltiltani. 

Mit  méltóztatnak  azért  a  háború  további  folyamában  követendő 
módra  nézve  föntczímzett  Uraságtok  vélni  és  kijelenteni  ?  azon  hatá- 
rozott biztosítással  várom,  hogy  a  mely  módot  választani  tetszik: 
ugyanazt  követendjük  rettenthetlenűl  mi  is,  a  kik  ha  már  egyszer  a 
hadiszerencse    koczkájára    vetettük    mindenünket    és    mindenünknél 

*  Hogy  a  jezsuiták  által  fanatizált  s  állítólag  maga  is  világi  jezsuita  vad 
Heister  ily  barbár  tetteket  Beszterczebányán,  Rozsnyón  és  más  bányavárosokon 
csakugyan  elkövetett,  —  számos   egykorú  kútfő  bizonyítja. 

kedvesb  életünket,  —  hogysem  hazánk  elvesztendő  szabadságairól 
önként  lemondjunk:  az  isteni  gondviselésre  bízva  igaz  ügyünk  ki- 
menetelét, —  el  vagyunk  tökélve  inkább  a  legvégső  végletekig 
kitartani ! 

En  azonban,  a  mi  magamat  illet,  maradok  Méltóságos,  Nagy- 
méltóságú stb.  Uraságtoknak  illendő  dolgokban  kész  szolgájok :  Gróf 
Bercsényi  Miklós  m.  k.»+ 

E  fenkölt  szellemű,  határozott,  csattanós  irályú  és  elegáns 
latínságú  levél  fejezi  be  az  Ocskay-Fodor  ügyben  a  két  hadviselő 
fél  között  folytatott  jegyzékváltásokat,  melyek  íme  egész  kis  nem- 
zetközi jogi  vitatkozást  képeznek. 

De  ezzel  a  megtorlás  kérdése  még  mindig  nem  volt  elintézve. 
Tudjuk,  hogy  Eszterházy  Antal,  a  győri  kivégzések  hírére  Zichy 
cs.  alezredest  és  a  többi  újvári  rabokat  —  a  kik  már  kicserélésre 
odaígértettek  is,  —  nemcsak  visszatartatta,  hanem  mint  halálra  szán- 
takat, súlyos  bilincsekbe  verette.  Ezek  ügyében  Szluha  Ferencz 
egyenesen  az  ekkor  Bercsényi  grófnál  Újvárhoz  jóval  közelebb  tar- 
tózkodó fejedelemhez  fordult  utasításért  1710.  január  27-kén  kelt 
fölterjesztésével:  kibocsáttassanak-e?  vagy  Fodorékért  föláldoztassa- 
nak? S  egyszersmind  a  megtorlásra  nézve  a  maga  részéről  javaslattal 
áll  elő.  A  több  tekintetben  érdekes  fölterjesztés  így  szól: 

« Fölséges  Fejedelem!  Kegyelmes  Uram!  Kemény  parola  alatt 
lévő  (komáromi  fogságából,  irott  becsületszóra  haza  Jász-Berénybe 
bocsátott)  vice-colonellus  Szent-Miklóssy  János  uramnak  az  ellenség 
vissza  való  jövetelét  per  absolutum  kívánván,  Méltóságos  Gróff  Lo- 
cumtenens  s  Fő-Generális  Uram  ő  Excja  itten  raboskodó  Zichy 
György  vice-colonellus  uramnak  érette  való  elbocsátását  méltóz- 
tatott vala  resolválni,  és  az  ellenkező  féltűi,  illendő  quietantiának 
kezemhez  való  küldésével  acceptáltatott  is.  Hanem  közbenjővén 
Fodor  és  Wolffordt  uraiméknak  helytelen  executiójok:  Fölséged 
továbbvaló  kegyelmes  resolutiójáig,  Méltóságos  Feld-Marschalk  Gróff 
Eszterházy  Antal  uram  ő  JMga  Zichy  György  elbocsátását  sus- 
pendálta. 

Minthogy  pedig  Zichy  magyar,  és  nem  igen  nagy  consideratió- 

*    Eredeti  fogalmazat,  a  Rákóczi-levéltárban,  Vörösvártt. 

ban  vagyon  az  ellenségnél :  Szent-Miklóssy  uram  maga  is  igen  óhajtja 
kemény  parola  alól  való  megszabadulását,  noha  ezen  közbenjött 
győri  executió  miatt  nagy  controversiáink  vannak,  lesznek  is,  — 
kikrűl  minapi  alázatos  levelemben  Méltóságos  Gróff  Locumtenens 
Uramat  ő  Excját  voltaképen  túdósétottam,  —  és  jó  alkalmatosság- 
gal, a  midőn  többi  raboskodó  magyar  tisztek  vagy  megszabadulhat- 
nak, avagy  pediglen  Isten  kezünkben  juttatván  valamely  nevezetes 
császár  híveit,  in  securitate  lesznek,  azon  crudelitását  megbosszulni 
szükséges,  nem  is  köllenék  mostani  német  rab-tiszteket  elbocsátá- 
siunk;  mindazáltal  nem  régen  mocsonakiaktúl  megfogattatott  jó  vitéz 
kapitányunk  Toóth  Pál  uram  érdemes,  hogy  —  ha  lehet  végben- 
vinnem —  Nyitránál  az  elmúlt  őszkor  fogattatott  Eugenius  regimentje- 
béli Schenk  névő  kapitányon  megszabaduljon.  Ügy  is  azon  (csápori) 
actióért  Schenk  kapitányra  neheztellésök  lévén,  eddig  nem  igen 
sürgették  különben  a  szabadulását :  hanem  az  utolsó  computusunk 
után  szabadult  öt  kapitánynyal  adós  lévén  császár  auditorának,  azok- 
nak defalcatájára  kérettetett.  Helyesebben  esnék,  ha  directe  Toóth 
Pál  rajta  szabadulhatna. 

Az  okáért  mindkét  rendbéli  dolgot  hív  devotiómhoz  képest  tar- 
tozván engedelmesen  Fölségednek  reprassentálnom :  a  midőn  min- 
denekben Fölséged  kegyelmes  resolutiójátúl  függök,  Fölséged  kegyel- 
mességében nagy  alázatossággal  magamat  ajánlván,  holtomig  maradok, 
Érsek-  Újvár,  27.  January  ijio,  Fölségednek  alázatosan  szolgáló 
híve:  Szluha  Ferencz  m.  k.»* 

Mikor  Szluha  ezeket  írá:  még  nem  volt  tudomása  Rákóczinak 
az  Eszterházy  Antal  megtorlást  kérő  levelére  adott  válaszáról.  Antal 
úrnak  mindjárt  Fodorék  kivégeztetése  után  —  nagyobb  biztosság 
okáért  titkos  jegyekkel  tarkázva  irott  —  első  levelét  ugyanis  a  feje- 
delem, a  közbejött  romhányi  ütközet  miatt  csak  január  23-kán  vévé 
Pest-vármegyei  Hévíz  faluban,  honnét  másnap  válaszolt  reá.  E  válasz- 
nak a  visszatorlást  illető  pontja  így  hangzik: 

« Bánom,  hogy  Kegyelmed  (Eszterházy)  oly  vélekedésben  vagyon, 
mintha  az  Haister  tyrannismusáért,  szegény  Fodor  és  többi  tisz- 
tek haláláért  repressáliát  nem  kívánnék  tenni ;  de  nem  informatus 

*    Eredeti  levél,  gyűjteményemben. 

Kegyelmed  az  rabok  dolgárúl,  ha  azt  ítéli,  hogy  most  ollyan  rab- 
jaink volnának,  a  kikkel  eleget  tehetni.  Ha  penig  az  Kegyelmed 
opiniója  szerint  azért  az  magyar  rabokat  is  (Zichyt  és  Kovács  Már- 
tont érti)  ölettetni  kezdjük :  nem  bosszút,  —  de  kedves  dolgot  köve- 
tünk az  német  előtt/  Az  kik  azért  német  tisztek  lesznek:  exequál- 
tatásokrúl  fogok  Bercsényi  úrnak  parancsolni.^ 

A  fejedelmek  eme  válaszából  három  dolog  tűnik  ki:  i.  az,  hogy 
Rákóczi  Fodor  Lászlóék  kivégeztetését  jogtalannak  tartván,  helyeslé 
annak  véres  megtoroltatását,  csakhogy  ezt  halasztani  akará  akkorig, 
mikor  jelentékenyebb  német  foglyokon  lesz  módjuk  bosszút  állani; 
2.  a  labancz  magyar  rabok  életét  elvenni  (kivált  Zichyét,  a  ki  nem 
a  kuruczoktól  szökött  át,  mindig  császári  lévén)  nem  véle  megfelelő 
elégtételnek:  mert  a  magyargyűlölő  Heister  e  fölött  csak  újongott 
volna,  hogy  a  magyar  hogyan  emészti  egymást,  az  ő  gonosztettéért ! 
Végre  3.  határozottan  kijelenti  a  fejedelem,  hogy  a  német  rabok 
kivégeztetésére  parancsot  fog  adni,  —  és  ezzel  Iller  őrnagy,  Schenk 
kapitány  s  báró  Ritschan  fejei  lőnek  legközelebbről  fenyegetve.  Jól 
járt  Savoyai  Eugen  hg.  dragonyosainak  Romhánynál  elfogott  őrnagya 
(gr.  Philippi),  a  kit  gr.  Wallis  ezredes,  szécsényi  parancsnok  kértére, 
a  többi,  ugyanazon  harczon  rabul  esett  császáriakkal  együtt  Rákóczi, 
még  föntebbi  levelének  írása  előtt  bebocsáta  Szécsénybe,  az  ott  lévő 
magyar  rabokért  cserébe ;  mert  különben  ezen  törzstiszt  feje  is  igen 
könnyen  lehullhatott  volna  a  Fodor,  Bolfort  és  Palkovichékéért,  — • 
míg  így  hamar  megszabadúla;  noha  később  a  fejedelem  Wallis  által 
történt  megcsalatásáról  panaszolkodik,  a  mennyiben  ez  csak  a  ma- 
gyar rabokat  bocsátá  ki  cserébe,  —  a  svéd  tiszteket  nem.'2 

Azonban  a  fejedelem,  úgy  látszik,  újabb  nevezetes  foglyok  ejté- 
sének szerencséjére  várva,  a  német  rabok  kivégeztetése  iránt  az 
Eszterházynak  jan.  24-kén  határozottan  megígért  parancs  kiadásával 
nem  nagyon  sietett. 

1  Rákóczi,  1710.  jan.  24-kén  Hévízről  Eszterházynak.  (Archiv.  Rákócz.  III.  11. 1.) 

2  Ugyanaz,  1710.  febr.  18-kán  Szent-Márton-Kátáról  Bercsényinek.  (U.  o.  34. 
és  52.  1.) 

3  L.  Bercsényi  alábbi  válaszát  Szluhához  Kassáról  febr.  2o-kán,  melylyel  e 
két  levélre  felel.  Egyébiránt  a  febr.  13-iki  levél  ma  is  megvan  (gyűjteményemben,) 
s  egyebek  közt  így   ír  benne  Szluha :    « Győri  executiónak  nékem   küldött  seriessét  is 

Szluha  Ferencz  ezért  február  8.  és  13-iki  leveleiben  ismételve 
sürgeti  Bercsényit:  utasítsa  már  egyszer,  mitévő  legyen  az  újvári 
foglyokkal?3  Mire  a  fővezér  és  fejedelmi  helytartó  Kassáról  febr. 
20-kán  csak  ennyit  válaszol  neki: 

« Zichy  szabadulása  iránt  Kegyelmednek  egyebet  nem  írhatok, 
hanem  relegálom  Kegyelmedet  ezen  dologban  a  Fölséges  Fejede- 
lemhez;  minthogy  a  repressáliát  —  látom,  —  urgeálja  ő  Fölségé- 
nél  Méltóságos  Generális  Eszterház  Antal  Uram  ő  Kegyelme : 1 
tudom,  az  iránt  fog  ő  Fölsége  parancsolni.  Mire  nézve  Kegyelmed 
írhat  az  Fölséges  Fejedelemnek  mind  az  rabok  dolgában,  úgy  más 
odavaló  dolgokban  is,  közelebb  esvén  Kegyelmetekhez;  másként  is, 
csak  idő  haliad,  ha  nekem  ír  Kegyelmed  valami  siető  dologrúl,  s 
azt  nekem  vissza  kell  küldenem  a  Fejedelemnek,  hogy  ő  Fölsége 
dispositiója  ellen  valami  ellenkezőt  ne  disponáljak;  jobb  inkább,  ha 
mit  akar  ő  Fölsége  reám  relegálni,  —  onnét  vehessek  informatiót.»2 

Látszik  e  levélből,  hogy  Bercsényi  a  vértorlás  ügyében  önmagától 
nem  akart  intézkedni;  hanem  azért,  midőn  Szluhának  válaszol  vala: 
ugyanakkor  egyszersmind  Rákóczinak  is  írt,  emlékeztetvén  őt  ez 
ügyre.  Mire  aztán  a  fejedelem  rögtön  megadja  neki  —  Jász-Berény- 
ből,  1710.  febr.  25-kén  költ  levelével  —  a  teljhatalmat,  tetszés  sze- 
rinti megtorlásra:  «Az  rabjaink  iránt  igenis,  tehet  Kegyelmed  oly 
repressáliát,  az  minémüt  szeret,  —  én  sem  bocsátom  többször 
parolára  őköt.»3 

Ezzel  tehát  az  Ocskayért  ártatlanul  elvérzett  Fodor  Lászlóék 
halálának  megbosszúlására  Bercsényi  grófnak,  a  német  rabok  öleté- 
sére  szabad  kéz  adatott.  Mint  élt  ezen  jogával?  porba  hullottak-e 
Fodorékért  Iller,  Schenk,  Kovács  Márton,  br.  Ritschan  vagy  mások- 
nak fejei?  s  fölakasztották-e  csakugyan  —  mint  a  hagyomány  tartja  — 


accludálom  Exciádnak;  az  mint  tapasztalom:  csak   Ocskay  módjához  formáltatott,  és 
haszontalanul  hamisságai  vádol  minket,   a  kiben  maga  tapasztaltatik.y>  (Eredeti.) 

1  Ez  a  pont  bizonyára  Eszterházynak  a  hadak  gyülekezetéből  és  ezek  küldött- 
sége által  időközben  megvitt  második,  t.  i.  hivatalos,  formaszerű  fölterjesztésére  vo- 
natkozik. 

2  Bercsényinek  s.  k.  aláírt,  részben  titkos-jegyes  eredeti  levele  Szluha  Ferencz- 
hez  a  Ghyczy-levéltárba?i,  a  Rákóczianák  közt  13-ik  sz. 

3  Rákóczi  levele  Bercsényihez.  (Archiv.  Rdkócz.  III.  5a.) 

Zichy  György  cs.  alezredest  Újvárott? . .  .  Nem  tudjuk;  az  idevonat- 
kozó adatok  eddig  napfényre  nem  jutottak;  hol  lappanganak?  ki- 
nyomoznunk még  nem  sikerűit.  Mindazáltal  az  a  föntebbi  idézetből 
bizonyos,  hogy  Heister  szörnyű  tettének  megtorlására  a  főként  Esz- 
terházy  Antaltól  annyira  sürgetett  engedélyt  Rákóczi  megadá;  vala- 
mint bizonyos  az  is,  hogy  ugyan  Eszterházy  az  elfoglalt  Nagy- 
Bossány,  Tavarnok  és  Radosnya  várkastélyok  cs.  helyőrségeiből 
1710.  február  14-kén  vagy  másfélszáz  német  foglyot  vivén  Újvárba: 
ezekből  és  a  fönt  előszámlált  rabtisztekből  eleget  válogathattak  ki 
a  megtorlásra,  véres  áldozatokúi.  Ha  a  bosszúállás  rettentő  ténye 
netalántán  mindezek  ellenére  elengedtetett  volna,  —  úgy  ez  csupán 
a  telj  hatalmazott  gr.  Bercsényi  Miklós  mérsékletének  köszönhető.* 


Eddig  terjed  Ocskay  László  története.  Teljes  élete  vérontásban 
telt  el,  s  még  halála  után  is  mennyi  ártatlan  vér  omlott  ki  érette ! 
Kard  tévé  őt  híressé,  kard  által  pusztult  el.  Kemény  vitéz  vala, 
ritka  hős  vala,  a  miért  is  a  maga  korában  európaszerte  ismert  s  az 
osztrák  örökös-tartományoktól  rettegett  nevet  nyert.  Az  sem  vitat- 
ható el,  hogy  a  nagy  szabadságháborúnak,  a  nemzeti  ügynek  egykor 
jelentékeny  hasznára  vált  számos  jeles  hadi  tettei  által :  de  viszont 
később  ugyanannak  még  többet  ártott  erkölcsileg,  sőt  részben  anya- 
gilag is,  gyalázatos  árulásával.  Aljasmódon  szegé  meg  sok  hűség- 
esküvel pecsételt  hitét  fejedelme,  hazája,  nemzete,  bajtársai  iránt, 
kiket  ocsmányúl  megcsalt,  eladott.  Azután  szolgált,  harczolt  ura  s 
szülőhona,  gyalázkodott,  féktelenkedett  volt  társai  ellen;  dúlta,  ra- 
boltatta, sanyargatta,  gyilkolá  és  gyilkoltatá  nemzetbélieit,  s  gúnyolá 


*  Nagy  kérdés  azonban  —  ismételjük,  —  ha  mégis  csakugyan  elmaradt-e  a 
visszatorlás,  vagy  nem  ?  Ha  tekintetbe  veszszük,  az  épen  Bercsényi  hadi  irodájában 
szerkesztett  Mercurius  Veridicus  1710.  január  havi  számából  már  idézett  jan.  26-iki 
újvári  közlés  végmondatát :  «quae  omnino  jure  repressali  in  magnis  viris  brevi  reta- 
liabitur,»  —  úgy  e  mondatnak  határozottsága  kétségkívül  nagyon  fenyegetó'leg  hangzik 
s  a  mellett  látszik  tanúskodni,  hogy  a  visszatorlásnak  elvégre  Bercsényi  sem  volt 
ellene,  s  azt  tényleg  valósíttatá.  De  talán  csak  részlegesen ;  mert  legalább  Zichy 
Györgyről  valahol,  levéltárban,  olyat  olvastunk,  mintha  túlélte  volna  a  kuruczvilágot. 
Thaly  K. :  Ocskay  László.  II.  gg 

és  rútul  rágalmazá  előbb  hunyászkodó  alázattal  uralt  vezéreit.  Mikor 
pedig  a  bosszuló  végzet  keze,  a  vakmerő  Jávorka  Ádám  s  vitéz  csa- 
patja képében  elvégre  utolérte  őt,  —  akkor,  sorsának  hősi  megadás- 
sal tűrése  helyett  szégyen  nélkül  megtagadá  új  urát  a  császárt,  és 
sok  hazug  esküvéssel,  szemtelenül  színlelt  szájas  ígéretekkel  akart 
újra  hazafivá,  kuruczczá  felcsapni .  .  .  Netovábbja  a  jellemtelenségnek, 
erkölcsi  romlottságnak ! 

Nem  lett  volna  azérsek-újvári  kuruczokban  —  a  magyar  vitézlő 
rendnek  ezen  igaz-gyöngyeiben  —  egy  csepp  hazafi-érzés  és  erkölcsi 
tudat,  s  nem  élne  igazság  a  történelemben,  ha  Ocskay  a  régóta  és 
oly  sokszorosan  megérdemlett  halálbüntetést  elkerülte  volna.  Nem  is 
kerülte  el ;  elbukott  —  hóhérpallos  alatt.  Csak  kár,  hogy  egy  ilyen 
kiváló  czégéres  gonosztevő  halála  annyi  ártatlannak  véres  tragcediá- 
ját  voná  maga  után !  De  ezért  az  Örök  Igazság  előtt  a  magyar- 
gyűlölő zord  Heister  kegyetlen  lelke  felelős,  és  Pálffyé,  a  kit  mint 
csábítóját,  Ocskay  maga  is  elkárhoztat  végrendeletében. 

Rákóczi  fejedelem  még  lengyelországi  bujdosásából  nemzetéhez 
intézett  utolsó  manifestumában  is  megemlékezik,  mint  az  isteni  bosz- 
szúló  igazság  eleven  példájáról,  Ocskay  László  gyászos  végéről, 
írván :  «...  El  még  az  igaz  Isten,  megmutatja  igazságát  példás 
ostorával,  a  melyet  mind  Ocskayban  s  mind  Bezerédyben  meg- 
mutatott.** 

Tehát  Ocskay  véres  kimúlásával  «a  bosszuló  igazság »  kívánal- 
mainak a  kortársak  fogalmai  szerint  is  elég  tétetett.  A  boldogtalan 
ember  iszonyú  vétkeit  borzasztó  halálával,  megrendítőmódon  kionta- 
tott vérével  mosta  le.  És  most  ott  áll  a  történelem  ítélőszéke  előtt, 
felmutatva  olyannak,  a  minő   valóban  volt.    Ne    válaszsza    őt    senki 


*  Rákóczinak  171 1.  ápr.  18-kán  Kukizován  kelt  manifestuma.  (L.  Szalay  László  : 
Magy.  Tört.  Emlékek,  V.  köt.  375.  1.  Pulay :  «Szathmári  Békesség.)))  Hogy  a  kurucz 
vitézlő  rend  egyáltalában  mennyire  helyeselte  az  áruló  Ocskay  Lászlónak  véres  halállal 
lakolását,  és  mennyire  az  isteni  gondviselés  bűnt  etőkezét  látta  abban :  érdekesen 
tűnik  ki  még  magának  a  Lőcse  feladásával  nemsokára  szintén  árúlóvá  lett  br.  Andrássy 
István  tbknak  Bercsényi  fővezérhez  Lőcséről  1710.  január  23-kán  írott  levele  e  sorai- 
ból is:  cOcskay  László  casusa  is  mindnyájunk  consolatiój ára  vagyon,  elárulván  az 
igaz  igyet,  Isten  sokáig  nem  szenvedé.  Itt  ugyan  úgy  hallottuk,  hogy  a  maga  katonái 
vitték  volna  bé  Új  várba. »  (Eredeti,  s.  k.  írt  levél,  gyűjteményemben.) 

mintaképűi,  sőt  rettenjen  vissza  riasztó  példájától  minden  magyar!  ... 
S  épen  ezért  tártuk  fel  és  tárgyaltuk  oly  részletesen  életét.  Hadd 
lássa  az  utókor,  hogy  vannak  hazánknak  a  dicső  Árpádok,  Hunyadyak, 
Bocskayak,  Bethlenek,  Rákócziak,  Kossuthok  mellett  —  ilyen  tör- 
ténelmi rémalakjai  is ! 

Szolgáljon  munkánk  hű  korkép  gyanánt,  és  szolgáljon  a  dicső- 
ség emlékoszlopául  a  hősnek,  —  de  egyszersmind  pellengérjéül  is  az 
árúlónak  s  erkölcsi  szörnyetegnek. 


A 


,\  * 

TIZENHATODIK  FEJEZET. 

Bercsényi  működése  Pálffy  és  Heister  ellen  ;  Heister  táborát  mindennap 
csapdozzák  ;  Pálffy  visszahúzódik  Érsek-Újvár  alá,  honnét  okt.  II  -kén  szégyent 
vallva  szállanak  el  a  császáriak,  s  Újvár  fölszabadul ;  néhány  részlet  az  újvári 
ostromból.  —  A  császár  tábora  a  bányavárosok  felé  indul  ;  Bercsényi  Ebeczky- 
vel,  Rétheyvel  stb.  harczol  ellenök  ;  Ocskay  «nyelvel,»  hogy  ő  fogja  el  Ber- 
csényit. —  Bottyán  a  császáriak  háta  mögé  kerülve,  Újvárhoz,  majd  Pozso- 
nyig nyomul ;  Galánthát  megveszi,  Újvárt  romlásaiból  megépítteti  s  élelem- 
mel mindenfelől  megrakja.  —  A  bányavidék  védelme  ;  Bercsényi  és  Ottlyk  ; 
Ocskay  megint  egy  foglyot  lő  agyon  sajátkezűleg ;  Korponát  és  Zólymot 
Andrássy  György  porrá  égetteti ;  Heister  brutális  fenyegetései ;  Ocskay  üzen 
a  kuruczokhoz,  s  csábítja  testvérét  és  Elek  Zsigmondot.  —  Heister  a  bánya- 
városokat keményen  megsarczolván,  Selmeczet,  Körmöczöt,  Beszterczét  s  a 
felső  Garamvonalat  megszállja  ;  Steinville  tbkot  a  Nyitra-völgyi  kastélyokba 
küldi.  —  Bottyán  Cusani  tbktól  Heister  bányavidéki  prédáját  elnyeri;  Heister 
dühében  négy  foglyot  megcsonkíttat  és  Bottyánt  durván  fenyegeti;  a  barba- 
rizmus visszatoroltatik,  s  kemény  válasz  kél.  —  Heister  téli  szállásokra  :  falak, 
sánczok  közé  helyezvén  hadait,  elballag   Bécsbe.    _.     „     _     ._     „     ....     „.     _.       3 

TIZENHETEDIK  FEJEZET. 

Pálffy  Ocskayval  Bajmócz  alá  megy;  Ottlyk  védelmi  intézkedései.  Bajmócz 
vára  vitézi  ótalom  után,  az  árok  lecsapolása  miatt  kaput  tár  ;  Ocskay  az  el- 
bocsátott várparancsnokot  a  szerződés  ellenére  kiraboltatja. —  A  Facskó-hegy- 
szorúlat  megostromlása ;  Thúróczy  labanczczá  lesz,  minek  következtében  Zsolna 
és  utána  Budatín  elesik.  —  Pálffy  Túrócz-megyét  meghódítja;  a  kuruczok 
Liptót  és  Árvát  elsánczolják  s  trencsényi  váraikat  védik.  Ocskay  Lietavát 
hazugsággal,  ijesztéssel  és  vesztegetéssel  akarja  megvenni,  de  hasztalan  ;  a 
magyarok  beportyáznak  Trencsénybe  és  Túróczba.  —  Kurucz  hadvonalak  a 
bányavárosok  alatt;  Heister  alájő  Bécsből.  Lednicze,  Lietava  és  Óvár  végtére 
meghódolnak.  Ocskay  katonái  1708.  végéig  majdnem  mind  visszaszöknek  a 
kuruczokhoz.  _..     _     ...     _     „     „.__„„.     „.     ...     —     ._     —     —     ~-    —       -     31 

Heister  megsegíti  a  bányavárosokat;  combinált  hadjáratot  tervez  Árva, 
Liptó  elfoglalására.  —  A  kuruczok  hadműködései  és  tervei ;  Bottyán  gyalog- 
ságot kíván  a  bányavárosok  és  Steinville  megtámadására.  Csatározások  1709. 
január  elején;  Királyi  Sándor  fölrendeltetik;  Eszterházy  utasításai;  a  tél 
iszonyú  keménysége  sokat  meggátol.  —  Pálffy,  —  Ebergényi,  Viard,  Tollet 
tbkokkal,  Ocskay-,  Ebermont-  és  Thúróczyval  —  háromfelől  megtámadja  a 
kuruczok  árvái  és  liptai  sánczait;  a  Czelder  Orbán  által  vezetett  vitézi  véde- 
lem; a  rettentő  hideg  miatt  a  kuruczok  nem  tarthatják  soká  a  sánczokat,  de 
Pálffynak  is  sok  katonája  fagy  el.  —  A  magyarok  Liptóból  Szepes  széleire 
szorulnak;  Árva-vára  ellent  áll,  ostromzároltatik;  Lubomirszky  Tivadar  hg., 
a  szepesi  hűbérúr,  a  császáriak  felé  hajol,  Ocskay  alkudozik  vele.  Lubomirszky 
Czelder t  hiába  csábítja „     ...     _ _     ...    ...     63 

TIZENKILENCZEDIK  FEJEZET. 

Csatározás  a  bányavárosoktól  délre  és  Zólyom,  Besztercze  körűi;  Besztercze- 
bányát  a  kuruczok  körűizárolják  ;  Heister  Viardot  Liptóból  segélyül  vissza- 
hívja s  a  dívényi  szoroson  átűzi  Csajághyt. — Ocskay  a  liptai  és  árvái  nemes- 
séget Beszterczére  kíséri  Heisterhez  ;  a  császáriak  keményen  sarczolják  az 
elfoglalt  vármegyéket;  Pálffy  Árva-várát  szorongatja.  Szepesben  a  kurucz 
szaporodik  ;  csatározások  Liptóban  ;  kísérletek  Árva-vára  fölmentésére;  a  csá- 
száriak megszállják  a  batizfalvi  kastélyt,  de  megint  kiszoríttatnak.  — ■  Heister 
Ocskayt  Bécsbe  rendeli;  fogadtatása  az  udvarnál,  nagy  ígéretei;  tetemes 
pénzt  kap  hadak  fogadására;  a  bécsi  nép  kíváncsian  bámulja  « Rákóczi 
vülámár>-t.  Ocskay  visszatér  és  újonczozni,  toborzani  kezd.  —  Károlyi  és 
Bottyán  Nyitráig,  Tapolcsányig  csapdoznak  s  Újvárt  élelmezik.  Árvavára  végre 
április  hóban  capitulál  ;  hg.  Lubomirszky  György,  a  szondeczki,  4000  em- 
berrel a  császár  szolgálatába  szegődik.  E  tény  jelentősége.      „     _     .„ 88 

HUSZADIK  FEJEZET. 

A  kuruczok  gyalogságukat  12,000-rel  szaporítják;  ezek  felfegyverzése. 
Bottyán  és  Károlyi  másodszor  is  megrakják  Érsek-Újvárt,  s  Pozsonyig 
és  Trencsényig  száguldoznak.  —  Ocskay  új  katonái  sűrűn  szöknek  Újvárba, 
még  tiszteik  is.  A  Fehérhegyek  lakói  fegyvert  fognak  ;  Jávorka  Ádám 
és  Maszelnik  Márton  guerilla-expeditiói;  becsapnak  Ausztriába,  stb.  ■ —  Rabok 
kicserélése  és  szökevények  ügye.  A  császáriak  az  alsó  Garam-vonalat  is 
meg  akarják  szállani,  Mocsonokon  és  Suránynál  sánczolnak,  de  innét  ki- 
veretnek. Bottyán    Léva-várát    elhányatja,  Zselíznél  hidat   vet    a  Garamon  ;  a 

németek  itt  később  nagy  sánczot  emelnek  s  Párkánynál  hídfőt.  —  A  császáriak 
zselízi  erődített  tábora  ;  Heister  Dunántúl,  Pálffy  a  bányavidékeken  vezényel; 
Liptót  és  Selmeczet  elsánczolják  a  németek  és  Zólyom-várát  építik.  Bottyán  a 
zselízi  tábor  és  sáncz  ellen  ;  a  kuruczok  tompái,  viski  tábora.  —  Pálffy  Zse- 
lízhez  érkezik  ;  Bottyánt  Eszterházy  Dániel  váltja  föl  Szécsényben.    _ ._  114 

HUSZONEGYEDIK  FEJEZET. 

A  kuruczok  Árvába  portyáznak  s  Turdosínnál  győznek ;  Ocskay  Árvá- 
ban; katonáinak  hangulata.  Pálffy  Ocskayt  magához  rendeli;  Kolinovics  téves 
állítása.  —  Pálffy  hadainak  létszáma  és  elhelyezése  ;  Bercsényi  hadainak  lét- 
száma és  elhelyezése.  Hadászati  combinatiók  s  előnyök  és  hátrányok;  a  ku- 
ruczok osztálytábornokai _     „     „     ....     „     .._     .._     .._     „     „     ....    _     ....     „  141 

Bercsényi  tervei.  A  támadás  Breznóbánya  és  Liptó  ellen  ;  ennek  részle- 
tes előkészítése;  az  új  gyalogság.  A  fejedelem  Ocskayról  és  Babócsayról.  — 
A  liptai  próba;  a  sánczok  megvétele,  levonása,  veszedelme;  Pálffy  segélyre 
indul;  Czelderék  megharczolnak  Viarddal.  Csáky  s  Andrássy  túlóvatossága  s 
visszavonulása;  vizsgálat  Csáky  ellen;  a  fejedelem  méltó  haragja.  —  Lubomirszky.  164 

HUSZONHARMADIK  FEJEZET. 

Pálffy  Balogh  István  fölverésére  Dívényhez  küldi  Ocskayt.  Gács  nem 
hajol.  A  császáriak  Árvából,  Liptóból  Rózsahegyhez  húzódnak,  Viard  vissza- 
tér Pálffyhoz;  a  kuruczok  Breznót  fenyegetik.  —  Az  érsek-újváriak  Mocsonok- 
nál  győznek  s  száguldva  járnak  széjjel.  Ebeczky  Zselízt  szorongatja,  majd 
Ocskayt  fölverni  indul.  Pálffy  kicsap  Fülekre;  Ocskay  hányavetisége ;  Füleket 
(a  kolostort  is)  fölprédáitatja.  —  Bercsényi  a  hadakat  összevonván,  Pálffyra 
készül;  ez  sietve  vonul  vissza  előle  Zólyomba,  s  eltorlaszolta tj a  a  fűrészi  szo- 
rost. —  Bercsényi  a  gyalogot  Breznónak  küldi,  a  lovast  fel  Pozsony  és  Morva- 
ország felé;  Liptóba  is  portyáztat.  —  Balogh  István  Újvárba  megy.  Réthey 
és  Vajda  expeditiója  Túróczba,  Trencsénybe;  Maszelnik  Árvában;  Rétheyék 
Bicsén  Ocskay  ezredében  nagy  kárt  tesznek.  —  Az  újváriak  Nyitra,  Pozsony- 
vármegyét  elözönlik  s  gabonával  töltik  meg  erősségüket.  —  Berthóty  a  labancz 
foglyokat  fenyegeti  ;  a  császáriak  kegyetlenkedései  a  kurucz  rabokon;  Eszter- 
házy visszatorlást  kíván.  ._.     _     „.     .„     ....     _..     .„     „     _..     _    _.     _    _     —    —  T94 

Bercsényi  Zólyomban  Pálffyt,  Liptóban  Ebergényit  sarkalja  ;  Ebeczky  és 
Csajághy  bemennek  Újvárba.  Ocskay  kifecsegi  a  császáriak  hadi  terveit;  Ber- 
csényi erre  a  Szepesség  védelmét  előkészíti,  Árvába,  Liptóba  sűrűen  portyáz- 
tat  s  Beszterczéig  hódítja  Zólyom-vármegyét.  —  Ocskay  ezrede;  liptai  csatá- 
rozások. Heister  segélyül  küldi  Zselízhez  Savoyai  Eugen  dragonyosait.  — 
Bercsényi  elégületlen  tábornokaival  és  Bottyánt  sóhajtja.  Bottyán  a  Duna 
mellett;  Bottyán  halála.  —  Hadműködések  Zselíz  környékén;  az  újváriak  okt. 
4-kén  Croix  tbkot  a  Savoyai-ezreddel  stb.  Csápornál  megverik;  Berthóty  István 
meghal,  Csajághy  lesz  újvári  parancsnok.    _     _     ....     _     „ _     _.     „     _.  230 

HUSZONÖTÖDIK  FEJEZET. 

Bercsényi  hadi  intézkedései;  Eszterházy  Dániel,  Károlyi.  Heister  általjő  a 
Dunán  s  Pálffyval  egyesül;  a  császári  hadi-tanács  megállapodásai.  —  Heister 
Szécsényhez,  Losonczhoz  nyomul,  Ebeczky  csatározik  vele.  Gács  ostroma  s 
bukása.  A  kurucz  hadak  szélednek,  hadrendjök  összezavarodik;  Károlyi  feljő 
és  gyorsan  rendet  csinál.  —  Ocskay  Losonczon;  szanaszét  prédál.  A  kuruczok 
gyalogsággal  megrakják  Murányt,  Lőcsét,  Kézsmárkot.  —  A  pestis  iszonyú 
pusztításai  és  káros  hatása.    „     „     .„     „     .„     _     _     „     „    _    _  261 

Bokros  Pál  a  lengyel  széleken.  Lubomirszky  Tivadar  hg.  is  a  császár- 
nak árulja  hadait.  —  Csajághy  Érsek-Űj várban.  Az  újváriak  hasznos  és  győztes 
kiszáguldozásai.  Viszont  Viard  Ocskayval  Gömörben  barangol,  de  hatvani 
szándékát  Eszterházy  meghiúsítja.  —  A  magyarok  Eger-várát  élelmezik,  a 
németek  Rozsnyót  megszállják.  Ocskay  Putnokig  kalandoz.  —  Heister  Lőcse 
alatt.  A  város  és  Czelder  vitézül  ellent  áll.  Károlyi,  Palocsay,  Bokros,  Paur  stb. 
Szepesben,  Sárosban.  Lubomirszky  T  egyesül  Heisterrel,  de  Lőcsét  ő  sem 
csábíthatja  el.  —  Lőcse  alól  Heister  tágulni  kénytelen.  Ocskay  pribékjei  a 
Szepességen.  A  németek  Szomolnokot,  Remetét  sánczolják.  —  Ocskay  régi 
ezrede  kié  lesz  ?  Rákóczi  lengyel  segédhadai.  Eszterházy  Antal  általjő  Dunán- 
túlról; erős  készülődések.  Ocskay  (1709.  végén)  családjához  tér  Vág-Újhelybe; 
fátuma  közeleg.     ....     _..     ._.     _     _     _     _..     .._     _„     _     _..     _ _..     „282 

Ocskay  családi  kastélyában  Ocskón.  Jávorka  Ádám  kiindul  érette  Új- 
várból;  Jávorka  jellemzése;  Szluha  Ferencz  tréfája.  —  Ocskay  vad  tivornya- 

zása  Verbón.  Jávorka  álruhában  megkoldúlja,  azután  Ocskónál  (ijio.  január 
l-jén)  reátámad,  megsebzi  és  elfogja  őt.  —  Ocskayt  Újvár  felé  viszik.  Csá- 
bítja és  meg  akarja  vesztegetni  Jávorkát  s  társait.  Jávorka  jan.  2-kán  sze- 
rencsésen beérkezik  Ocskayval  Újvárba.  —  Nagy  riadal  és  a  várőrségnek 
vérbosszút  kívánó  lázongása  Érsek-Úivárban.  ilsten  hozott,  császár  madara!*  305 

HUSZONNYOLCZADIK  FEJEZET. 

Ocskay  kihallgatási  jegyzőkönyve  ;  orczátlan  és  hazug  mentségei,  er- 
kölcsi romlottsága.  Elesküszi  a  császárt,  újból  kuruczczá  akar  lenni,  de  vissza- 
utasíttatik.  —  Az  újvári  katonaság  jan.  3-ika  reggelén  ismét  fölzendül.  A  vész- 
törvényszék összeül.  A  népnek  alig  lehet  már  ellentállani ;  fegyverrel  fenye- 
getődzenek. —  Ocskay  karóba  vonatásra  ítéltetik.  Testvére  könyörgéseire  az 
ítéletet  Csajághy  pallosra  enyhíti.  Ocskay  Rákóczi  hívének  vallja  magát  újra, 
nagy  szolgálatokat  ígér,  —  mindhiába.  Végrendeletet  tesz  ;  búcsúzik  öcscsétől.  — 
Ocskay  a  nép  előtt  is  megtagadja  a  császárt.  Állandóságra,  hívségre  inti  a 
katonaságot:  tanuljanak  példáján  !  Lefejezik,  a  hóhér  ötször  vág  hozzája. 
Fejét  a  bástyán  karóba  tűzik.  Népballada  keletkezik  róla.  A  Mária-kép  vér- 
zése. (?) —  Tiszti  bizonyítvány  Ocskay  László  haláláról.     ....     „..     _ __     _  319 

Ocskay  véres  bukásának  következményei.  Neje  Pozsonyban,  Bécsben. 
Pálffy,  a  cs.  k.  főhaditanács  és  Heister  visszatorlással  fenyegetődzenek.  Jegyzék- 
váltás Szluha  és  Romeisen  között.  —  Eszterházy  Antal  Érsek-Újvárba  érke- 
zik. Csajághy  elfogatását  nem  Ocskay  halála  okozá.  Rákóczi  és  Bercsényi 
nézete  Ocskay  kivégeztetéséről.  Szluha  újabb,  tiltakozó  jegyzéke.  —  Heister 
parancsára  Ocskay  haláláért  Fodor  dandárnok,  Bolforth  ezredes,  Palkovich 
hadbiztos  és  még  hét  más  kurucz  rab  Győrött,  Magyar-Óvártt  kivégeztetik  ; 
Fodor  nemes  halála,  jelleme.  __     _ „     ._.    „     ._     „     „ 342 

Hogyan  indokolják  e  kivégzéseket  a  császáriak  ?  —  A  győri  magyar  rabok 
kérvénye  Bercsényihez.  Bruckenthal  levele  Szluhához,  s  ennek  válasza.  — 
Szluha  Romeisennek  tudtára  adja,  hogy  Eszterházy  Fodorékért  megtorlást  fog 
tétetni  a  császári  foglyokon.  —  Lutzenkirchen  Szluhához.  Szluha  válaszában 
tüzetesen  indokolja  Ocskay  kivégeztetésének  jogos  voltát.  - —  Bercsényi  válasza 
a  cs.  k.  főhaditanácshoz,  Ocskay  és  Fodorék  ügyében.  —  Szluha  Rákóczihoz, 
a  megtorlás  és  rabtisztek  iránt.  Rákóczi  Fodorék  halálának  megbosszúlását 
megengedi.  Válasza  Eszterházyhoz,  utasítása  Bercsényihez.  —  Végrehajtatott-e 
a  visszatorlás,  és  kik  valának  az  áldozatok?  ■ —  Végső  reflexiók  Ocskayról.  ....  360 

